

**DAUGAVPILS UNIVERSITĀTE**

**HUMANITĀRO UN SOCIĀLO ZIŅĀTŅU FAKULTĀTE**

STUDIJU VIRZIENA

**„MĀKSLAS”**

**PAŠNOVĒRTĒJUMA ZIŅOJUMS PAR**

**2023./2024. STUDIJU GADU**

2023./2024. studiju gads – veiktās izmaiņas

Apstiprināts Studiju virziena padomē 2024. gada .............

Apstiprināts Fakultātes Domē 2024. gada .........

Daugavpils, 2024

**II Studiju virziena *Mākslas* raksturojums**

**2.1.** **Studiju virziena pārvaldība**

**2.1.1. Studiju virziena mērķi un to** a**tbilstība augstskolas stratēģiskās attīstības virzieniem un tautsaimniecības attīstības vajadzībām**

*Daugavpils Universitātes* (turpmāk tekstā – DU) *attīstības stratēģija 2015.–2020. gadam* balstīta ANO Dekādes *Izglītība ilgtspējīgai attīstībai* pamatnostādnēs, Eiropas Savienības Padomes secinājumos par izglītību ilgtspējīgai attīstībai, *Latvijas ilgtspējīgas attīstības stratēģijā 2030*, LR Izglītības attīstības pamatnostādnēs un Latvijas Nacionālā attīstības plāna 2014.–2020. gadam definētajos mērķos. DU ir lielākā un nozīmīgākā Austrumlatvijas reģiona augstskola, kura realizē starptautiska līmeņa zinātnisko pētniecību un nodrošina kvalitatīvu izglītību triju līmeņu studiju programmās un kuras darbība vērsta uz izglītības, zinātnes, kultūras, inovāciju un uzņēmējdarbības vides attīstību gan Daugavpils pilsētā, gan Latgales pašvaldībās, gan valstī kopumā.

Stratēģijas izstrādē ir piedalījušies visu ieinteresēto pušu pārstāvji, kuri snieguši būtisku ieguldījumu izvirzītās nākotnes vīzijas un stratēģiskās pieejas definēšanā. Izstrādes gaitā ir ņemti vērā gan nacionālā līmeņa augstākās izglītības un zinātniskās darbības politikas plānošanas, gan reģionālie dokumenti, arī esošā situācija nozarēs, to attīstības potenciāls nākotnē un pasaules zinātnes telpā valdošās tendences.

DU ir reģiona izaugsmes resurss un iespēja, kas mazina Latgales un pārējās Latvijas reģionālās atšķirības, sagatavojot kvalificētus speciālistus darba tirgum reģionā, Latvijā un visā Eiropā. Šī augstskola ir arī viens no būtiskākajiem Daugavpils un reģiona kultūrvides attīstības resursiem, un īpašu uzsvaru mākslas programmu attīstībā tā liek uz mūzikas izglītības jomas nozīmīgu programmu izveidi. Tas nenoliedzami ļauj arī nodrošināt Latgales reģionu ar augstas klases mūzikas speciālistiem, akadēmiskajā un pētnieciskajā jomā izglītotiem profesionāļiem, līdz ar to veicina mākslas zinātņu virziena attīstīšanu daudzdimensionālā aspektā.

Pašreiz DU attīstības stratēģijā mākslas zinātnes ir definētas kā viena no četrām prioritārajām pētniecības jomām, un šajā jomā ir izstrādāta studiju virziena *Reģionālistika, literatūra un mākslas* attīstības stratēģija[[1]](#footnote-1).

Studiju virziena *Mākslas* stratēģiskais mērķis ir nodrošināt otrā līmeņa profesionālās augstākās izglītības valsts standartā, mākslas, mūzikas un dizaina profesijas standartā un studiju programmu aprakstā noteikto mērķu sasniegšanu. Nodrošināt studiju virziena *Mākslas* programmās studējošiem atbilstošo izglītības programmu kvalitatīvu apguvi, radīt priekšnoteikumus studiju virziena *Mākslas* profesionālai attīstībai.

Studiju virziena *Mākslas* programmu mērķis ir sagatavot kompetentus un starptautiski konkurētspējīgus mākslas nozares speciālistus, kuriem būtu jaunas, mūsdienām atbilstošas zināšanas, prasmes, kompetence un uzskati mākslas, mūzikas un kultūrsociālās jomas jautājumos un kuri sekmētu Latvijas, jo īpaši Latgales reģiona kultūrvides attīstību un būtu spējīgi profesionāli darboties mākslinieciski radošajā, pedagoģiskajā un zinātniski pētnieciskajā jomā. Tāpat programmu mērķis ir radīt motivāciju profesionālai attīstībai un tālākizglītībai.

Mākslinieciskās jaunrades uzdevums ir mākslu studiju programmu ietvaros nodrošināt un attīstīt studiju, pētniecības un mākslinieciskās jaunrades darba vienotību, sekmēt izcilību un kvalitāti, konkurētspēju un eksportspēju mūzikā un skatuves mākslā, vizuāli plastiskajā mākslā, audiovizuālajā mākslā un mediju mākslā, dizainā, amatniecībā, lietišķajā mākslā un radošajās industrijās.

DU studiju virzienā *Mākslas* pašlaik tiek realizētas piecas profesionālās studiju programmas: trīs bakalaura studiju programmas un divas maģistra studiju programmas: profesionālā bakalaura studiju programma*Dizains (*programmas kods – 42214), profesionālā bakalaura studiju programma *Mākslas menedžments* (programmas kods – 42345), profesionālā bakalaura studiju programma*Mūzika* (programmas kods – 42212), profesionālā maģistra studiju programma *Māksla* (programmas kods – 47210) un profesionālā maģistra studiju programma *Mūzika* (programmas kods – 47212).

Programmu realizācija paredz starpfakultāšu sadarbību. Studiju procesa nodrošināšanā piedalīsies Humanitārās fakultātes katedras (Latviešu literatūras un kultūras katedra, Latviešu valodas katedra, Angļu filoloģijas un translatoloģijas katedra, Svešvalodu katedra, Vēstures katedra), Sociālo zinātņu fakultātes katedras (Sociālās psiholoģijas katedra, Ekonomikas un socioloģijas katedra), Izglītības un vadības fakultātes Pedagoģijas un psiholoģijas katedra. Profilējošos studiju kursus nodrošinās MMF Mūzikas un Mākslu katedras docētāji, Humanitāro un sociālo zinātņu institūta pētnieki.

Profilējošos studiju kursus nodrošinās MMF Mūzikas un Mākslu katedras docētāji, Humanitāro un sociālo zinātņu institūta pētnieki.

2023./2024. studiju gadā virziena *Mākslas* piecu programmu studiju procesa kvalitatīvā nodrošināšanā piedalās gan Humanitāro un sociālo zinātņu fakultātes (HSZF) (Valodu un literatūras katedra, Tiesību, vadībzinātnes un ekonomikas katedra, Izglītības un psiholoģijas katedra), gan Dabaszinātņu un veselības aprūpes fakultātes (DVAF) (Vides un tehnoloģiju katedra) mācībspēki. Programmu realizācijā veiksmīgi tiek iesaistīti arī abu DU zinātnisko institūtu (Dzīvības zinātņu un tehnoloģiju institūta, Humanitāro un sociālo zinātņu institūta) pētnieki. Profilējošos studiju kursus nodrošina HSZF Mākslu katedras docētāji.

Programmu starpdisciplināro bāzi veido sekojošas zinātnes nozares: muzikoloģija, mākslas teorija un vēsture, **pedagoģija un** psiholoģija, kultūrvēsture, **komunikācijas psiholoģija un ētika**, **sociālā antropoloģija**, **vēsturiskā antropoloģija, kultūras un masu komunikāciju socioloģija**.

**2.1.2. Studiju virziena SVID analīze.** **Studiju virziena un studiju programmu perspektīvais novērtējums, ņemot vērā Latvijas uzdevumus Eiropas Savienības kopējo stratēģiju īstenošanā**

Studiju virziena *Mākslas* programmu mērķis un realizācija ir virzīti, lai veicinātu investīcijas mākslā un mākslas pētniecībā. Mūsu skatījumā svarīgi ir nodrošināt šīs aktivitātes. Zinoši, prasmīgi un motivēti jaunie mākslinieki ir gan svarīgākais Latvijas radošās profesijas cilvēku resurss, gan valsts turpmākās izaugsmes pamats. Vienlaikus šo programmu mērķis ES ir veicināt Latvijas iedzīvotāju labklājību. Dzīves kvalitāte ietver sevī iedzīvotāju mākslas izglītības līmeņa celšanu, nacionālās identitātes nostiprināšanu, kultūras vērtību plašāku pieejamību un saglabāšanu, ilgtspējīgas attīstības sekmēšanu. Tāpēc īpaši svarīgi darbības virzieni ir mākslas izglītības un tālākizglītības sistēmas uzlabošana, attīstība atbilstoši mainīgajām darba tirgus prasībām.

Nodarbinātība ir nacionālās politikas jautājums, tomēr Eiropas Savienībā tiek izstrādātas kopējas vadlīnijas un mērķi nodarbinātības līmeņa celšanai. Mūsu galvenais uzdevums šajā jomā ir palielināt nodarbinātību, īpašu uzmanību pievēršot Latgales reģionam, kas arī atbilst ES stratēģijā noteiktajam nodarbinātības līmenim.

Latvijas izglītības definētā prioritāte ir sekmēt nacionālā līmenī jaunatnes izglītības realizēšanu, palīdzēt jauniešiem kļūt par pilnībā sabiedrībā integrētiem, patstāvīgiem un sabiedriski aktīviem pilsoņiem, tostarp izciliem māksliniekiem vai mūziķiem[[2]](#footnote-2).

Šajā sakarā jāturpina piesaistīt ESF programmu finansējumu mācību kvalitātes uzlabošanai mākslas augstākajā izglītībā, studiju vides modernizācijai. Īpaša uzmanība jāpiešķir mākslas/mūzikas izglītības programmu paplašināšanai, doktorantūras programmas ieviešanai. Vienlaikus jāturpina izmantot ES izglītības programmu (*Socrates/Erasmus*, *Leonardo da Vinci*, Jaunatne) sniegtās iespējas mācībspēku un studentu izglītības pilnveidošanai un pieredzes apmaiņai. Šie priekšnosacījumi ir būtiski, lai ilgtermiņā nodrošinātu DU studiju virziena *Mākslas* izaugsmi un konkurētspēju globālajā tirgū.

Iekļaušanās ES iekšējā tirgū ir papildus iespēja un stimuls mūsu absolventiem māksliniekiem vai mūziķiem realizēt savu talantu, māksliniecisko kompetenci, celt savu konkurētspēju.[[3]](#footnote-3)

Latvijas kultūra ir valsts pastāvēšanas un attīstības stūrakmens, un vienlaicīgi – nozīmīga ES kultūru daudzveidības sastāvdaļa. Latvijas un mūsu interesēs ir veicināt nacionālā kultūras mantojuma saglabāšanu, izpēti un pieejamību, stiprināt nacionālo identitāti, kā arī attīstīt un stiprināt mūsdienīgu un konkurētspējīgu mākslas nozari.

Kultūra ir katras valsts nacionālās identitātes sastāvdaļa. Latvija, tāpat kā citas Eiropas Savienības dalībvalstis, lepojas ar savu vēsturi un kultūru. Mūsu valsts ir ieinteresēta pēc iespējas labāk saglabāt un kopt savu nacionālo kultūru, veidot radošu un garīgi bagātu Latvijas sabiedrību, kā arī pēc iespējas plašāk ar to iepazīstināt citas tautas. Lai to sasniegtu, svarīgi ir lielāku uzmanību veltīt kultūras, mākslas izglītībai, jo īpaši reģionos, un sekmēt tās pieejamību katram Latvijas iedzīvotājam.

Lai saglabātu Latvijas, it īpaši Latgales, kultūras dažādību, Latvijai jāizmanto Eiropas Savienības atbalsta programmas plašā kultūras nozaru spektrā – vizuālajā mākslā, dejas mākslā, mūzikā, teātra mākslā, kultūras mantojuma nozarē, kultūras izglītības jomās. Daudzveidīga un izkopta Latvijas kultūra sekmēs Eiropas kopējā mērķa sasniegšanu – ES dalībvalstu vienotību dažādībā. Ilgstspējīgas attīstības sekmēšana.

Viena no būtiskākajām Latvijas interesēm ir vienmērīga visas valsts attīstība. Tāpēc mākslas studiju programmu realizācija nepieciešama ne tikai Rīgā, bet arī reģionos.

Sadarbība ar ES valstīm – būtisks priekšnosacījums DU studiju virziena *Mākslas* mērķa sasniegšanā ES. Mērķa īstenošanai nepietiek tikai ar sadarbību starp Latvijas mūzikas/mākslas augstskolām. Tāpēc jāturpina attīstīt pārrobežu sadarbību, tā veicinot stabilitāti un izaugsmi ne tikai Latvijā, bet visā Baltijas jūras valstu reģionā un Eiropā kopumā.

Būtiska ir arī mūžizglītības pieejamība iedzīvotājiem neatkarīgi no viņu vecuma, dzimuma, iepriekšējās izglītības, dzīves vietas, etniskās piederības, funkcionāliem traucējumiem; veidojot pieaugušajiem kvalitatīvas mākslas izglītības piedāvājumu.

Mākslas zinātnes studiju **attīstība** ir nepieciešama gan Latvijas, gan Eiropas Savienības mērogā. Mūsdienu Eiropa nevar pastāvēt bez kopīgas vērtību sistēmas, kas realizējas atsevišķu tautu kultūrās, tāpēc jau šobrīd ir aktuāla un nākotnē aizvien vairāk pieaugs nepieciešamība vispusīgi apzināties kultūras (mākslas) faktora lomu gan Eiropas sabiedrības integrācijas procesos, gan Latvijas kultūras vēsturiskā mantojuma apzināšanas un tālākās ilgtspējīgās attīstības perspektīvā, kur ārkārtīgi nozīmīga vieta tajā ir Latgales tautas mākslas izpētei.

No iepriekš teiktā jāsecina, ka virziena *Mākslas* stiprās puses ir šādas skaidrs programmu mērķis un uzdevumi, studiju programmu saturs un īstenošana, kas nodrošina to ilgtspējīgu attīstību, regulāra studiju programmas attīstības izvērtēšana, darba devēju un studentu viedokļa ievērošana, Latgales reģiona un tā attīstības plāna specifikas ievērošana, nodrošinājums ar docētājiem un viņu laba savstarpēja sadarbība, komandas darbs un demokrātiska pieeja visu jautājumu risināšanā, nepārtraukta studiju programmās iesaistīto docētāju zinātniskās kvalifikācijas, mākslinieciski radošās pieredzes un profesionalitātes pilnveide, pastāvīga studiju satura pilnveide, jaunu studiju formu meklēšana un ieviešana, studiju satura piemērošana mūsdienām, darba tirgus prasībām, pieredze un kompetence studiju programmu realizācijā, izstrādāts konkrēts rīcības plāns attīstībai un pilnveidei un ir nodrošināta studiju pēctecība, atjaunota materiāli tehniskā bāze.

Kā studiju programmu vājās puses jāatzīmē studiju programmu nepietiekamais finansējums (instrumentu apkope, atjaunošana u. c.), nepietiekamā ienākošā *Erasmus+* mobilitāte studentiem un daļēji arī mācībspēkiem.

Savukārt iespējamie draudi studiju programmai varētu būt docētāju pēctecības problēma atsevišķos studiju kursos, salīdzinoši neliels studējošo skaits un brīvmākslinieka/mūziķa profesijas zemais prestižs valstī.

Studiju programmām ir plašas attīstības iespējas. Te jāmin programmu attīstības stratēģijas pastāvīga pilnveide, ievērojot izmaiņas darba tirgū un svarīgākās attīstības tendences mākslas/mūzikas pasaulē, jaunu specializāciju izstrāde: *Skaņu režija, Multimediju speciālists*, sadarbības projekti un līgumi ar dažādām Latvijas un ārvalstu kultūras, izglītības un zinātniskās pētniecības iestādēm, pašvaldībām un privātām iestādēm, dažādas ievirzes jaunu, konkurētspējīgu mākslinieciski radošo kolektīvu izveide (DU bigbends, mūsdienu mūzikas ansamblis u.c.), jaunu, talantīgu docētāju piesaiste no Latvijas un ārvalstu mūzikas augstskolām, profesionālu mākslinieku – ES valstu pārstāvju – piesaiste meistarklašu vadīšanā, mārketinga un finanšu piesaistes plānu pilnveide un saskaņošana ar programmu un Mākslas virziena attīstības stratēģiju, docētāju mākslinieciskās jaunrades, zinātniskā un metodiskā potenciāla paaugstināšana, pilnvērtīgām profesionālām studijām piemērotu jaunu mācību metožu un darba organizācijas formu ieviešana, studiju programmas prestiža valsts līmenī pakāpeniska un mērķtiecīga celšana, mūzikas instrumentu atjaunotne un restaurācija (skat. 1. pielikumu).

Studiju virziena *Mākslas* programmām jācenšas paaugstināt studiju un pētniecības efektivitāti un starptautisko konkurētspēju; nodrošinot iegūto kvalifikāciju un prasmju pilnīgāku atbilstību darba tirgus prasībām. Līdz ar to nepārtraukti jāveic studiju virziena *Mākslas* programmu kvalitātes, resursu pietiekamības un ilgtspējas izvērtēšana, lai efektīvi izmantotu no valsts budžeta finansētās vietas, vienlaikus starptautiskās konkurētspējas veicināšanai, uzlabot studiju kvalitāti, attīstot un ieviešot inovatīvu pieredzi, tajā skaitā, piesaistot ārvalstu pasniedzējus, attīstot e-studiju risinājumus, modernizējot un palielinot studiju intelektuālos resursus, kā arī stiprinot studiju darba (prakses ietvaros) saikni ar nozares uzņēmumiem.

#### 2.1.3. Studiju virziena un tam atbilstošo studiju programmu vadības (pārvaldības) struktūra, tās efektivitātes analīze un novērtējums, tajā skaitā studiju virziena vadītāja un studiju programmu vadītāju loma, atbildības un sadarbības ar citiem studiju programmu vadītājiem, augstskolas/ koledžas administratīvā un tehniskā personāla studiju virziena ietvaros sniegtā atbalsta novērtējums.

Studiju process tiek organizēts atbilstoši Daugavpils Universitātes Satversmei, Augstskolu likumam, otrā līmeņa profesionālās augstākās izglītības valsts standartam (*MK not. 481*.) u.c. normatīvajiem dokumentiem, kuri ir spēkā Latvijas Republikā, kā arī saskaņā ar Daugavpils Universitātes Senātā pieņemtiem studijas reglamentējošiem dokumentiem.

Virzienā *Mākslas* iekļauto profesionālās augstākās izglītības bakalaura un maģistra studiju programmu kopējo vadību nodrošina DU Studiju padome, konkrēto jautājumu risināšana ir Mūzikas un mākslu fakultātes Humanitāro un sociālo zinātņu fakultātes dekanāta, virziena *Mākslas* padomes un katras atsevišķas studiju programmas pārziņā. Programmu realizācijā piedalās docētāji no Mūzikas katedras, no Mākslu katedras no Mākslu katedras un no citām DU struktūrvienībām, tostarp Dzīvības zinātņu un tehnoloģiju institūta (DZTI) Dizaina departamenta (DD), Humanitāro un sociālo zinātņu institūta (HSZF) Kultūras pētījumu centra (KPC), kā arī no Jāzepa Vītola Latvijas Mūzikas akadēmijas (JVLMA), Latvijas Mākslas akadēmijas (LMA), Latvijas Universitātes (LU), Šauļu universitātes (ŠU, Lietuva), Karola Lipinska Vroclavas Mūzikas akadēmijas (KLVMA, Polija), Lietuvas Mūzikas un teātra akadēmijas (LMTA, Lietuva), Vītauta Dižā Kauņas universitātes (VDKU, Lietuva) pieaicinātais nepieciešamais akadēmiskais personāls (skat. 2. pielikumu). No izklāstītā varam secināt, ka cieša sadarbe starp dažādām DU akadēmiskajām un zinātniskajām struktūrvienībām, arī ārzemju augstskolu mācībspēkiem, sekmē vienotu virzību studiju programmu pārvaldībā.

Virziena *Mākslas* studiju procesa kvalitāti nodrošina profesionāli un kompetenti viesdocētāji: Lietuvas Mūzikas un teātra akadēmijas profesori Leonīds Meļniks (*Leonidas Melnikas*), Eduards Gabnis (*Eduardas Gabnys*), Karola Lipinska Vroclavas Mūzikas akadēmijas profesors Rišards Žoļedzevskis (*Ryszard Žoledzievski*), Vītauta Dižā Kauņas universitātes profesors Raimonds Butvila (*Raimondas Butvila*), Šauļu universitātes profesori Rītis Urniežius (*Rytis Urniežius*), Ričards Garbačiauskas (*Ričardas Garbačiauskas*),Vaidots Janulis (*Vaidotas Janulis*), ~~Ričards Garbačiauskas (~~*~~Ričardas Garbačiauskas~~*~~),Vaidots Janulis (~~*~~Vaidotas Janulis~~*~~),~~ LMA profesors Jānis Murovskis, Latvijas 10., 11., 12. Saeimas deputāte (2010.-2018.g.), LR Kultūras ministrijas parlamentārā sekretāre (2011.-2014.g.), politiķe Inese Laizāne; LR Kultūras ministre (2011.-2013. g.), uzņēmēja, fonda *Viegli* vadītāja Žanete Grende; Latvijas Dizaineru savienības valdes locekle, dizainere Andra Irbīte; Daugavpils pašvaldības Attīstības departamenta vadītāja Daina Krīviņa; DU rektora vietnieks attīstības jautājumos Jānis Kudiņš.

Studiju virziena *Mākslas* praktisko realizāciju vada programmas direktors Dr. art., profesors Ēvalds Daugulis programmas direktore, Dr.art., Mg.paed., docente, pētniece Zeltīte Barševska. Virziena direktors vada mākslinieciskās jaunrades darbu un nodrošina tā plānošanu, īstenošanu un attīstību. Savukārt studiju virziena *Mākslas* padome nosaka mākslinieciskās jaunrades darba ievirzi un apjomu.

Studiju virziena *Mākslas* programmu piedāvājums ir daudzveidīgs, tas ļauj studējošajiem padziļināt iepriekšējos kultūrizglītības līmeņos uzsākto specialitātes apguvi un arī papildināt to, apgūstot darba tirgum nepieciešamu specializāciju (piemēram, radniecīgā instrumenta spēles programmu). Reflektanti var izvēlēties C daļas brīvās izvēles ietvaros apgūt kādu starpnozaru studiju kursu, savienojot kultūrizglītības zināšanas ar kultūras un mākslas menedžmentu, mārketingu, producēšanu vai uzņēmējdarbību.

**2.1.4. Studējošo uzņemšanas prasību raksturojums un novērtējums**

Tiesības studēt DU ir katram Latvijas Republikas pilsonim un Latvijas nepilsonim, kā arī ārzemniekam, kuram ir izsniegta pastāvīgās uzturēšanās atļauja. Ārzemniekam  
nepieciešama dokumentāri apliecināta un Latvijā atzīta studiju programmas prasībām  
atbilstoša iepriekšējā izglītība.

Studiju process tiek organizēts atbilstoši Augstskolu likumam, LR MK noteikumiem Nr. 512 un citiem normatīvajiem dokumentiem, kuri ir spēkā Latvijas Republikā, kā arī saskaņā ar DU Satversmi un DU studiju reglamentējošiem dokumentiem. Imatrikulācija notiek saskaņā ar *Uzņemšanas noteikumiem* DU[[4]](#footnote-4), kurus ik gadu apstiprina DU Senāts un *Nolikumā par studijām Daugavpils Universitātē[[5]](#footnote-5)*.

Virziena *Mākslas* uzņemšanas nosacījumi ir atbilstoši šo studiju programmu mērķiem, uzdevumiem un izvirzītajiem studiju programmu rezultātiem. Studējošo uzņemšana notiek saskaņā ar iepriekš apstiprinātu procedūru un kritērijiem, kas ir publiskoti DU mājas lapā. Uzņemšana notiek visu studiju programmu specializācijās atbilstoši īstenotajiem studiju moduļiem.

Katrai studiju programmai ir savas prasības. Piemēram, lai studētu PBSP *Mūzika*, nepieciešams vidējo profesionālo izglītību apliecinošs dokuments vai arī vidējo izglītību apliecinošs dokuments un atbilstoša prasme instrumenta (akordeons, ģitāra, klavieres, stīgu vai pūšaminstruments, sitaminstrumenti) spēlē vai solo dziedāšanā, mūzikas teorijā un vēsturē mūzikas profesionālās vidējās izglītības programmas noslēguma prasību līmenī. Turpinājumā uzņemšanas prasības:

1. Iestājpārbaudījums specialitātē.
2. Kolokvijs specialitātē.
3. Centralizētie eksāmeni: latviešu valodā un literatūrā un pirmajā svešvalodā.
4. Papildus punkti tiek piešķirti par godalgotu vietu starptautiskos konkursos mūzikāpēdējo trīs gadu laikā.

Iestājpārbaudījumā specialitātē pretendente/pretendents atskaņo no galvas vismaz piecpadsmit minūšu programmu mūzikas instrumenta spēlē vai akadēmiskajā dziedāšanā, savukārt kolokvijā uzrāda zināšanas mūzikas teorijā un vēsturē, kultūrvēsturē kopumā un mutiski prezentē iestājpārbaudījumu komisijai savu motivāciju studēt.

Pretendentu dokumenti un iestājpārbaudījumu rezultāti tiks vērtēti atbilstoši DU uzņemšanas kritērijiem PBSP *Mūzika*[[6]](#footnote-6). Sekmīgi nokārtots iestājpārbaudījums specialitātē sniedz pierādījumu par māksliniecisko piemērotību. Tādējādi potenciālajiem studentiem tiks nodrošinātas vienotas prasības.

Tā kā PBSP *Mūzika* tiek īstenota gan latviešu, gan angļu valodā, tad kolokvija iestājpārrunas notiks latviešu vai angļu valodā. Līdz ar to svarīgs ir augstākās izglītības studiju internacionalizācijas konteksts. Būtiski arī uzsvērt, ka iestājpārbaudījumos tiek ņemta vērā potenciālo studējošo iepriekšējā izglītība mūzikas jomā un uzrādītā profesionālā kompetence, sasniegumi starptautiskos konkursos (skat. augstāk, uzņemšanas prasību 4. punkts). Uzņemšanas prasības un kritēriji ļauj atlasīt studijām mūzikas programmā pašus spējīgākos jauniešus dažādu mūzikas instrumentu spēlē, akadēmiskajā dziedāšanā un kordiriģēšanā.

Identiskas uzņemšanas prasības arī PMSP *Mūzika*. Savukārt PBSP *Dizains*, PBSP *Mākslas menedžments* un PMSP *Māksla* imatrikulācija notiek konkursa veidā pēc izglītības apliecinošu dokumentu iesniegšanas, saskaņā ar Daugavpils Universitātes Uzņemšanas noteikumiem.

PBSP *Dizains* uzņemšana notiek konkursa kārtībā, pretendentiem iesniedzot uzņemšanas komisijā vidējās izglītības apliecinošu dokumenta oriģinālu. Uzņemšanas prasības pilna laika studijām: centralizētie eksāmeni: latviešu valodā un literatūrā latviešu valodā, pirmajā svešvalodā, matemātikā. Papildu punkti tiek piešķirti par atzīmi atestātā: informātikā vai un lietišķajā informātikā; kultūras vēsturē vai kulturoloģijā; specializācijā (kvalifikācijas darbs).

PBSP *Mākslas menedžments* uzņemšanapilna laika studijām notiek, pamatojoties uz centralizēto eksāmenu (CE) vērtējumiem. Papildu punkti tiek piešķirti par atestāta atzīmi kultūras vēsturē vai kulturoloģijā, kā arī eksāmenu atzīmēm vidējās izglītības atestātā, izņemot personas, kuras ieguvušas vidējo izglītību ārvalstīs, vai personas ar īpašām vajadzībām, vai personas, kuras normatīvajos aktos noteiktajā kārtībā ir tikušas atbrīvotas no centralizēto eksāmenu kārtošanas. Ārpus konkursa pilna laika studijām par budžeta finansējumu tiek imatrikulēti Latvijas Republikas un Starptautisko olimpiāžu 1. – 3. vietu ieguvēji, skolēnu zinātnisko un jaunrades darbu konkursa laureāti vidusskolas klašu grupā un Latvijas Republikas un Starptautisko mūzikas un mākslas konkursu 1. – 3. vietu ieguvēji, ja ir saņemts DU apliecinājums.

Prasības PMSP *Māksla*, uzsākot studijas, ir sekojošas:

* profesionālais bakalaura grāds mākslā vai 2. līmeņa augstākā vai tai pielīdzināta profesionālā izglītība mākslas jomā;
* konkursā piedalās ar gala/valsts pārbaudījumu vidējo atzīmi.

Kopumā virziena studiju programmu realizācija notiek pilna laika pamatstudiju veidā. Visu virziena programmu profesionālās specializācijas kursu realizāciju nodrošina DU Mūzikas un mākslu fakultāte (MMF) Humanitāro un sociālo zinātņu fakultāte (HSZF). Jaunrades un pētnieciskā darba kursu kvalificētai pasniegšanai dažās specializācijās tiek pieaicināti citu augstskolu, tostarp Jāzepa Vītola Latvijas Mūzikas akadēmijas, Latvijas Mākslas akadēmijas, Latvijas Kultūras akadēmijas un ārzemju augstskolu profesori (skat. *Sadarbības līgumi* – 2.5.1. pielikumu).

Studijas notiek Daugavpils Universitātē Mūzikas un mākslu fakultātē Humanitāro un sociālo zinātņu fakultātē pilna laika studijās par valsts budžeta un fizisku vai juridisku personu iemaksātiem studiju maksas līdzekļiem.

Lai nodrošinātu studentu piesaisti, PBSP *Mūzika* plānots īstenot gan latviešu, gan angļu valodā. Tas nozīmē, ka tiks iekļauti studenti no ārvalstīm, kuri vēlēsies Latvijā iegūt Eiropas Savienībā konkurētspējīgu augstākā līmeņa mūzikas bakalaura grādu.

Studiju programmas veidotas tā, lai absolventu kvalifikācija atbilstu Latvijas izglītības, zinātniskās pētniecības, mūzikas un mākslas izpratnes mūsdienu un perspektīvam skatījumam. Līdz ar to Mūzikas un mākslu fakultātē Humanitāro un sociālo zinātņu fakultātē tiek veidota profesionālu, augsti kvalificētu mācībspēku komanda, iesaistot ārzemju profesūru, kas cieši sadarbojoties, strādā pie studiju satura, māksliniecisko jautājumu un zinātnisko pētījumu kvalitātes pilnveides, regulāri izvērtējot programmas kvalitāti, organizējot dažādas aktivitātes un projektus.

Sastādot virziena *Mākslas* programmu studiju plānu, liela vērība tika veltīta studiju pēctecībai, praktiskās un teorētiskās darbības integrācijai, kas ļautu sekmīgāk aprobēt teorētiskās atziņas praktiskā patstāvīgā darbībā. Studiju programmu plāns apspriests virziena *Mākslas* padomē, apstiprināts Mūzikas un mākslu fakultātes Domē Humanitāro un sociālo zinātņu fakultātes Domē un DU Studiju padomē. Studiju programmu plāna izstrādē aktīvi piedalījās arī Studentu padome, absolventi, darba devēji – kultūras iestāžu vadītāji un mūzikas/mākslas skolu un vidusskolu direktori, metodiķi.

#### 2.1.5. Studējošo sasniegumu vērtēšanā izmantoto metožu un procedūru novērtējums, principi, kā tās tiek izvēlētas, kā tiek analizēta novērtēšanas metožu un procedūru atbilstība studiju programmu mērķu sasniegšanai un studējošo vajadzībām.

Vērtējot virziena *Mākslas* profesionālo studiju programmu apguvi, ievēro pamatprincipus, kuri ir norādīti LR MK noteikumos Nr. 512.

* Zināšanu un prasmju vērtēšanas atklātība – atbilstoši izvirzītajiem programmu mērķiem un uzdevumiem, kā arī studiju kursu mērķiem un uzdevumiem ir noteikts prasību kopums pozitīvai izglītības sasniegumu vērtēšanai.
* Vērtēšanas objektivitāte: saskaņā ar konkrētā studiju kursa programmas prasībām, vērtēšanas saturs, norises apstākļi, vērtēšanas kritēriji ir visiem studentiem vienādi.
* Studiju izvērtēšanas metožu izvēli nosaka studiju kursu mērķi un uzdevumi, kas atspoguļo noteiktus kritērijus izglītības sasniegumu vērtēšanai.
* Studējošā zināšanas, prasmes un kompetence tiek vērtētas, apgūstot katru studiju kursu.
* Programmas apguves vērtēšanas formu un veidu dažādība: studentu kompetences vērtēšanā izmanto dažādas formas (mutvārdos, kombinēta – mutvārdos un rakstos; praktiski produktīvā – atskaņojums/izstāde) un pārbaudes veidus (kontrolstundas, akadēmiskie koncerti, kolokvijs, konkurss, izstādes, plenēri, ieskaite un eksāmens).
* Vērtēšanas saturs un kritēriji ir atklāti. Vērtēšanas saturs ir pietiekami apjomīgs, lai students pēc iespējas pilnīgāk varētu apliecināt savas zināšanas, prasmes un kompetenci.
* Ievērojot *Mūzikas un Mākslas* studiju kursu specifiku, semestra vidū iekļauts starpvērtējums (kontrolstunda, akadēmiskais koncerts, izstāde, plenērs), savukārt semestra beigās apkopojošais vērtējums (ieskaite vai eksāmens).
* Akadēmiskajā koncertā, ieskaitē vai eksāmenā studiju kursa apguves līmeņa sasniegumu vērtējums ir 10 ballu skalā. Aktīvās un analītiskās koncertprakses sniegumu arī vērtē 10 ballu skalā.
* Zināšanu zemākais pozitīvais vērtējums ir 4 balles.
* Ieskaitē studiju kursa apguves līmeņa sasniegumu vērtējums ir diferencēts.
* Kā savdabīga vērtējuma un pašvērtējuma forma ir koncerta vai izstādes analīze un recenzēšana, kas virzīta uz studējošo muzikālās/mākslinieciskās izpratnes, vērtēšanas un pašvērtēšanas iemaņu attīstību.
* Būtiska ir studiju darbu izvērtēšana, kurā piedalās visi studiju darbu autori un vadītāji.
* Studiju kursu novērtēšanas sistēmas izvēli nosaka to specifika, kas atspoguļota katra studiju kursa aprakstā (pieejami Mūzikas un mākslu fakultātes dekanātā Humanitāro un sociālo zinātņu fakultātes (HSZF) dekanātā, elektroniski – DU mājas lapā (du.lv).
* Valsts pārbaudījumus vērtē valsts pārbaudījuma komisija. Komisijas vadītāju un sastāvu apstiprina saskaņā ar augstskolas senāta apstiprinātu nolikumu, ar LR MK noteikumiem Nr. 512.

Vērtēšanā studiju virzienā *Mākslas* lieto summēšanas un formatīvo vērtēšanas principu. Pozitīvo sasniegumu summēšanas princips – iegūtā izglītība (zināšanas, prasmes, kompetence) tiek vērtēta, summējot pozitīvos sasniegumus. Savukārt rezultātu formatīvā vērtēšana – vērtēšana, lai mācītos. Vērtēšanas būtība iegūt pierādījumus par studējošā sniegumu, tos interpretēt un izmantot, lai pieņemtu lēmumu par turpmākajiem studiju procesa soļiem, lai tie būtu piemērotāki,  
pamatotāki, lai sekmētu paātrinātu virzību māksliniecisko spēju pilnveidei.

Atbilstoši specializācijai, katras studiju virziena *Mākslas* programmas katrā studiju kursa aprakstā (skat. 3.2.1. pielikumu) ir sīki izklāstīti vērtēšanas kritēriji, nosacījumi, prasības. Instrumenta spēles kompetenci vai gleznošanu/zīmēšanu kā praktisku darbu novērtē komisija (attiecīgās katedras locekļi). Būtiski, ka mūziķa vai mākslinieka zināšanu, prasmju un kompetences apguve ir *sistemātisks, mērķtiecīgs* un *nepārtraukts process*, kam nepieciešama regulāra novērtēšana visa studiju procesa laikā, kas lielā mērā saistīts mūziķiem ar pastāvīgu uzstāšanos dažādos koncertos, konkursos, koncertlekcijās, muzikālos pasākumos, ar snieguma analīzi un tālāko mērķu korekciju[[7]](#footnote-7), savukārt māksliniekiem ar dalību izstādēs, plenēros, meistarklasēs. Mūzikas/mākslas vēstures un teorijas kursu satura apguves līmeņa novērtēšanā tiek regulāri iekļauti dažāda veida kontroldarbi, testi un praktiskie radošie darbi, viktorīnas u.c.

Ar vērtēšanu saistoša procedūra ir studentu klātesamība valsts pārbaudījumā (mūziķiem), salīdzinot, izvērtējot savas prasmes pašvērtējumā.

Studenti iesaistās ne tikai savu sasniegumu izvērtēšanā, bet arī universitātes, studiju programmas, atsevišķu tās kursu vērtēšanā, paužot savu viedokli dažādās administratīvā darba institūcijās (fakultātes Dome, Studentu padome, Senāts), kā arī veicot anketēšanas un aptaujas, tādējādi sekmējot studiju programmas attīstību, studiju kursu pilnveidošanos.

Būtiska nozīme ir studējošo, absolventu un darba devēju un to organizāciju iesaistei virziena *Mākslas* studiju programmu turpmākajā pilnveidē.

Ir notikusi **sadarbība** ar vairākām ieinteresētajām pusēm:

* **Studējošie.** Jau tagad augstskolā ik gadu notiek studējošo aptaujas, kur līdzās citiem jautājumiem tiek izzināti viedokļi par studiju kursu pašreizējo saturu un struktūru. Tiek piedāvāts piecu ballu skalā izvērtēt katra studiju kursa nepieciešamību, kā arī noskaidrot, vai, studējošo skatījumā, pašreizējais tam atvēlētais stundu skaits jāatstāj nemainīgs, jāpalielina vai jāsamazina; tiek atvēlēta arī vieta ieteikumiem brīvā formā. Studiju programmas izveides un turpmākās pilnveides procesā šo aptauju rezultātiem ir pievērsta padziļināta uzmanība. Tāpat tiek ņemtas vērā studējošo vēlmes atsevišķu studiju kursu satura jomā – piemēram, atvēlot tajos lielāku uzmanību laikmetīgās mākslas un mūzikas apguvei, paredzot lielāku vietu digitālo resursu izmantojumam un interaktīvai apmācībai. Norit regulāra sadarbība ar studējošo pašpārvaldi, kurai ir nozīmīga loma savu biedru aktivizēšanā, lai studējošie nepaliktu pasīvu vērotāju pozīcijās un aptaujās iekļautos iespējami plašs dalībnieku loks.
* Regulāri notiek arī **augstskolas absolventu** aptaujas. Daļa tajās uzdoto jautājumu ir identiski iepriekšminētajām studējošo aptaujām, bet papildus uzmanība tiek pievērsta apgūto studiju kursu lietderībai, raugoties no pašreizējā darba viedokļa: tiek izzināts, vai kādās jomās apgūto zināšanu un iemaņu klāsts ir nepietiekams, un īpaša uzmanība tiek veltīta šo nepilnību novēršanai. Piemēram, pēc absolventu ierosmes tiek izstrādāti īpaši mehānismi, lai mākslas un mūzikas teorētisko kursu apguve notiktu ciešākā sazobē ar specialitātes priekšmetu (gleznošana, zīmēšana, instrumentspēle, solodziedāšana) apguvi. Kā būtiskākais iemesls, kādēļ studenti izvēlējušies studēt konkrēto kultūrizglītības programmu, 66% gadījumu tiek minēta vēlme izkopt savas mākslinieciskās spējas un talantus, taču augstskolai jārūpējas, lai sasniegtais rezultāts būtu konkurētspējīgs darba tirgū. Saikne ar darba tirgu skatāma divos aspektos: kā nozarei, darba tirgum aktuāls saturs atspoguļojas izglītības programmās un kā veidojas absolventu darba gaitas nozarē.
* Studiju programmas izveidē un pilnveidē tiek iesaistīti **darba devēji**: kā rāda līdz šim regulāri apkopotā statistika, viņu vidū īpaši nozīmīgu grupu veido šādas institūcijas:

1) mākslas un mūzikas skolas un vidusskolas, īpaši Latgales reģionā (Daugavpils, Rēzekne u. c.), bet arī ārpus tā;

2) kultūras centri un interešu izglītības iestādes;

3) daļa absolventu iesaistās arī profesionālos atskaņotājkolektīvos (piemēram, pūšaminstrumentu specialitātē – Nacionālo Bruņoto spēku Štāba orķestrī; solodziedāšanas specialitātē – Latvijas Nacionālajā operā un baletā, stīgu instrumentu specialitātē – jaundibinātajā Daugavpils simfoniskajā orķestrī);

4) mākslas programmu absolventi darbojas arī kā brīvmākslinieki;

5) absolventi ir Latvijas radošo industriju, mākslas/dizaina uzņēmumu, galeriju vadītāji, kuri kā prakses devēji nodrošina profesionālās kvalifikācijas prakses vietas mākslas programmās studējošajiem un kā darba devēji – arī darba vietas minēto programmu absolventiem.

Studiju programmas veidotāji veic ikgadējas aptaujas. To gaitā:

* tiek izzināta katras darba devēju kategorijas apmierinātība ar programmas absolventiem, atsevišķi nodalot viņu zināšanas, kā arī prasmes un kompetences;
* tiek regulāri apkopoti darba devēju ieteikumi par atsevišķiem studiju kursiem vai kursu satura izmaiņām, kas, viņuprāt, varētu uzlabot absolventu piemērotību darba dzīvei.

Darba devēji (piem., Rēzeknes mūzikas vidusskolas direktors Romāns Ivanovs, Preiļu mūzikas un mākslas skolas direktors Edgars Znutiņš u.c.) ekspertu statusā bija iesaistīti arī pašā studiju programmu izstrādes procesā.

Mūzikas eksperti un profesionālu mūzikas kolektīvu vadītāji (jo īpaši Latgalē – Daugavpils simfoniskajā orķestrī, Daugavpils pūšamo instrumentu orķestrī *Daugava* u. c.) norāda uz noteiktu specialitāšu atskaņotājmākslinieku (obojistu, sitaminstrumentālistu, ģitāristu u.c.) trūkumu; savukārt mūzikas skolās nereti trūkst koncertmeistaru un profesionālo mūzikas priekšmetu pedagogu. Eksperti norāda arī, ka pieminētās vajadzības nevar nodalīt no izglītota klausītāja veidošanas – ja nebūs auditorijas, mūziķu darbs nebūs vajadzīgs. Tāpēc DU PBSP *Mūzika* plāno ietvert programmā nozarei aktuālo un darba tirgus pieprasījumam atbilstošo izglītības saturu, attīstot zināšanas, prasmes un kompetences, kas ļauj vienlīdz spējīgi darboties atskaņotājmākslas jomā, mākslinieciski radošo projektu menedžēšanā un zinātniskās pētniecības pašvadībā.

**2.1.6. Akadēmiskā godīguma ievērošana**

**Akadēmiskais godīgums** ir ētisko un profesionālo principu, standartu un prakses ievērošana un konsekventa vērtību sistēma, kas kalpo kā vadlīnijas lēmumu pieņemšanai un darbību veikšanai izglītībā, pētniecībā un akadēmiskajā vidē.

Daugavpils Universitātes Ē**tikas kodekss**  ir publiski pieejams DU mājas lapā[[8]](#footnote-8). Atzīmēšu būtiskākās ētiskas rīcības vadlīnijas akadēmiskajam personālam:

* akadēmiskais personāls nodrošina kvalitatīvu izglītību, sekmē zinātniskās darbības vides attīstību, veicina studējošo ieinteresētību un vēlmi pilnveidoties;
* akadēmiskais personāls ar cieņu izturas pret kolēģiem un studējošajiem, viņu sasniegumiem, idejām un viedokļiem, uztur lietišķas, profesionālas un koleģiālas attiecības, ievēro līdztiesību, nepieļaujot augstprātību, diskrimināciju, fizisku un emocionālu vardarbību, uzvedību vai piezīmes, kas izriet no personas varas pozīcijā un ievērojami ietekmē DU studējošo un darbinieku motivāciju mācīties vai veikt tiešos darba pienākumus;
* akadēmiskais personāls savlaicīgi, godprātīgi un taisnīgi novērtē studējošo darbu, atbalsta un uztur akadēmisku un profesionālu godīgumu, neradot nosacījumus akadēmiskā negodīguma izpausmēm, seko līdzi studentu darba izstrādes procesam, nepieļauj plaģiātu, norakstīšanu, citu intelektuālā īpašuma negodprātīgu izmantošanu vai cita veida krāpšanos;
* akadēmiskais personāls atturas no aģitācijas par kādu politisko spēku, interešu grupu, reliģisko organizāciju u.tml. savtīgās interesēs;
* akadēmiskais personāls respektē studējošo atklātību un uzticēšanos, publiski neizpaužot studējošo uzticēto informāciju, atturas no savu bijušo un esošo studējošo sekmju un uzvedības publiskas apspriešanas;
* akadēmiskais personāls zinātniskajā darbā vadās pēc Latvijas Zinātnieka ētikas kodeksa prasībām;
* akadēmiskais personāls ievēro vispārpieņemtās uzvedības normas.

Būtiskākās ētiskas rīcības vadlīnijas studējošajiem:

* studijas ir prioritārs studējošo pienākums. Darbu un citus paredzamus apstākļus studējošie neizmanto par attaisnojumu nenokārtotām saistībām;
* studējošie ar cieņu izturas pret ikvienu DU pārstāvi, viņa idejām un viedokļiem, uztur lietišķas un koleģiālas attiecības, ievēro līdztiesību, nepieļaujot augstprātību, diskrimināciju, izsmieklu, fizisku un emocionālu vardarbību;
* studējošie ir līdzatbildīgi studiju procesā un tā kvalitātē, velta visas pūles zināšanu ieguvei lekcijās, praktiskajās nodarbībās un patstāvīgajā darbā, godprātīgi un savlaicīgi pilda akadēmiskās saistības;
* studējošie ievēro akadēmisko etiķeti uzrunā, savstarpējās attiecībās un uzvedībā, ir koleģiāli un savstarpēji izpalīdzīgi;
* studējošie atbalsta un uztur akadēmisku un profesionālu godīgumu, nepieļauj plaģiātu,  
  norakstīšanu, citu intelektuālā īpašuma negodprātīgu izmantošanu vai krāpšanos;
* studējošie godprātīgi un taisnīgi vērtē docētāju darbu un studiju procesu kopumā;
* studējošie ievēro vispārpieņemtās uzvedības normas.

DU ir izstrādāta un tiek ievērota “Noslēguma darbu iesniegšanas kārtība plaģiātisma kontrolei Daugavpils Universitātē” (https://du.lv/wp-content/uploads/2021/12/plagiata\_kontrole.pdf), kas paredz obligātu studiju noslēguma darbu elektronisko versiju iesniegšanu un glabāšanu Daugavpils Universitātes Informatīvajā sistēmā un nodrošina iespēju salīdzināt studējošo noslēguma darbus ar iepriekšējos gados aizstāvēto darbu kopu. Visus DU studiju noslēguma darbus, t.sk. studiju virziena *Mākslas* studējošo bakalaura un maģistra darbus, pirms aizstāvēšanas pārbauda, izmantojot plaģiātisma kontroles sistēmu PlagLV (plag.lv). Ja noslēguma darbu salīdzināšanas procesā ir konstatētas plaģiāta pazīmes, fakultātes dekāna izveidotā un ar rīkojumu apstiprinātā Ekspertu komisija izvērtē darbu un lemj par plaģiāta konstatēšanu darbā. Ekspertu komisija trīs darba dienu laikā izskata ziņojumu un iesniedz priekšlikumus par studējošā atbildību fakultātes dekānam.

Vispārinot izklāstīto secinām, ka a**kadēmiskā godīguma** ētisko un profesionālo principu un standartu ievērošana ir būtisks pamats docētāju un studējošo sekmīgai sadarbībai.

**2.2.Iekšējās kvalitātes nodrošināšanas sistēmas efektivitēte**

#### 2.2.1. Iekšējās kvalitātes nodrošināšanas sistēmas efektivitātes novērtējums studiju virziena ietvaros, sniegt piemērus konkrētām darbībām, kas nodrošina studiju programmu mērķu un rezultātu sasniegšanu, nepārtrauktu studiju virziena un tam atbilstošo studiju programmu pilnveidi, attīstību un darbības efektivitāti.

Studiju kvalitāte ir studiju sistēmas stāvoklis, kas atspoguļo mācību darbības norises atbilstību izglītības mērķiem. Šādas kvalitātes nodrošināšana ir daļa no DU stratēģijas. Virziena *Mākslas* sekmīgu realizāciju uzrauga Daugavpils Universitātes studiju virziena *Māksla* padome. Tā seko līdzi studiju programmu atbilstībai Augstskolu likuma 55.1 pantā definētajiem jautājumiem, tostarp vienotām prasībām attiecībā uz studiju programmu īstenošanu, noslēguma pārbaudījumiem, iegūstamo kvalifikāciju, vienotu kvalitātes nodrošināšanas sistēmu, studējošo un akadēmiskā personāla mobilitātes nodrošināšanu u. c. nozīmīgiem aspektiem.

Daugavpils Universitātē studiju kvalitāte tiek nodrošināta, ņemot vērā Erevānas komunikē (2015) rekomendācijas, Lisabonas konvencijas (1997) un Boloņas deklarācijas (1999) atziņas. Studiju programmu izstrādē piedalījās studējošie, darba devēji, sociālie partneri, citas ieinteresētās puses, un tajā ir labi noorganizētas prakses iespējas.

Augstākās izglītības iekšējās un ārējās kvalitātes nodrošināšanā DU sadarbojas ar LR Izglītības un zinātnes ministriju, Augstākās izglītības kvalitātes aģentūru, Augstākās izglītības padomi un Akadēmiskās informācijas centru.

DU sistemātiski darbojas iekšējā kvalitātes nodrošināšanas sistēma, kurā līdztekus studiju virziena *Māksla* padomei iesaistītas profilējošās katedras un struktūrvienības, šo darbu koordinē un vada Studiju kvalitātes novērtēšanas centrs (turpmāk SKNC), DU Studiju daļa un Studiju padome. Kvalitātes kontrole ir organizēta DU mērogā, un tā tiek nodrošināta visos posmos: studējošo imatrikulāciju veic DU uzņemšanas komisija, un tūlīt pēc tam, studiju līgumu slēgšanas laikā, studējošie tiek iepazīstināti ar DU iekšējās kārtības noteikumiem, tiesībām un pienākumiem. Tas apliecina DU studiju kvalitātes un caurspīdīguma principu jau studiju uzsākšanas brīdī.

Ir izstrādāta un tiek ievērota *Noslēguma darbu iesniegšanas kārtība plaģiātisma kontrolei Daugavpils Universitātē[[9]](#footnote-9)*, kas paredz obligātu studiju noslēguma darbu elektronisko versiju iesniegšanu un glabāšanu Daugavpils Universitātes Informatīvajā sistēmā un nodrošina iespēju salīdzināt studējošo noslēguma darbus ar iepriekšējos gados aizstāvēto darbu kopu.

Pieņemot darbā akadēmisko personālu (t. sk. struktūrvienību vadītājus), tiek izlsudināts atklāts konkurss, kura gaitā potenciālie pretendenti iesniedz CV, iepazīstinot ar saviem zinātniskā un akadēmiskā darba rezultātiem; to atbilstību vērtē atbilstošās fakultātes Dome. Tas ir daudz labāk, nekā formāli dokumentus izskata Personāla daļa Administratīvā daļa. Fakultātes Domes dalībnieki ir zinošāki mākslas jomā un pretenta CV spēj labāk novērtēt gan iepriekšējo zinātnisko darbību, gan akadēmisko kompetenci, gan mākslinieciskās jaunrades sasniegumus. Notiek aizklātas vēlēšanas, un pēc veiksmīgas procedūras norises notiek darba līguma slēgšana.


Studiju procesa kvalitātes nodrošināšanai tiek veikti šādi pasākumi:

1. Regulāri tiek organizētas studējošo, darba devēju, absolventu un docētāju aptaujas;
2. Reizi studiju gadā programmas direktors virziena vadītājs sagatavo studiju virziena *Mākslas* pašnovērtējuma ziņojumu;
3. Docētāji regulāri pārskata studiju kursu aprakstus un papildina tos ar aktuālām tēmām un jaunāko literatūru, kā arī ar praktisko nodarbību saturu;
4. Studiju gada beigās docētāji papildina savus datus iekšējā informatīvajā sistēmā (DUIS). Tiek organizētas pārrunas ar studiju programmas direktoru. Pārrunu laikā tiek apspriesti gada rezultāti un darbības pilnveides nepieciešamība un virzieni;
5. Pastāvīgi visās virziena studiju programmās tiek veikta studiju procesa stratēģiskā plānošana, analizējot studiju programmas vājās puses, riskus, attīstības iespējas un pārējos ar to saistītos aspektus. Līdz ar to semestra vidū, piemēram, PBSP *Mūzika,* tiek koriģēta speciālā instrumenta apguves programma, ja nepieciešams (studenta slimība), mainīti koncertprakses skaņdarbi, pielāgoti katra konkrēta studenta prasmēm, atbalstīti ar individuālajām konsultācijām utt.;
6. DU e-studiju vidē *Moodle* ir ievietota informācija par semestrī apgūstamajiem kursiem. Katrā kursā studentam ir pieejama šāda informācija: studiju kursa apraksts, patstāvīgā darba veikšanai noteiktie uzdevumi, papildu materiāli, prezentācijas tēmu apguvei (piemēram, datorprogrammā *Power Point*) u.c.;
7. Gala pārbaudījumu (bakalaura darbu, maģistra darbu aizstāvēšana) norise notiek, veidojot komisiju saskaņā ar normatīvo aktu prasībām, iekļaujot tajā darba devēju pārstāvjus;
8. Ne retāk kā reizi gadā tiek organizētas studiju virziena padomes tikšanās, lai pārrunātu galvenos programmu attīstības un pārvaldes darbības virzienus. Strīdīgo jautājumu (eksāmenu vai ieskaišu vērtējums, studējošo un/vai docētāju iekšējās kārtības noteikumu nepildīšana u. tml.) izskatīšanā tiek pieaicināti studējošo pārstāvji;
9. Informācijas apmaiņas nodrošināšanai un lēmumu pieņemšanai par studiju procesu tiek organizētas vadības un personāla sapulces, kurās piedalās programmu nodrošināšanā iesaistītais personāls;
10. Būtiska kvalitātes nodrošināšanas sistēmas sastāvdaļa ir radošās pētniecības integrēšana studiju procesā ar mērķi saskaņot darba devēju izaicinājumus ar pētījumu tematiku.

Kvalitātes nodrošināšana ir nepārtraukts pilnveides cikls. Studiju virziena *Mākslas* padome sistemātiski veic studiju programmu apsekošanu un pārbaudi, izvērtējot studiju procesa norisi, rezultātus un iesakot pasākumus programmas pilnveidei un jaunāko atziņu integrēšanai studiju saturā. Atbilstošajās struktūrvienībās apspriež iesniegtos priekšlikumus un ierosina izmaiņas studiju kursu apjomā, to saturā un kalendārajā izkārtojumā pa semestriem. Vienlaikus katedrās Mākslu katedrā katru semestri, ņemot vērā studējošo aptauju rezultātus un formālos studentu sekmības rādītājus, detalizēti analizē katra studiju kursa saturu un tā pasniegšanas kvalitāti. Pēc tam priekšlikumi par izmaiņām studiju kursos vai studiju programmā tiek apspriesti MMF Domē HSZF Domē, un pēc tās akcepta tie tiek virzīti uz DU Studiju padomi, kas izvērtē izmaiņu nepieciešamību. Pozitīva Studiju padomes lēmuma pieņemšanas gadījumā izmaiņas tiek apstiprinātas. Minētie izvērtējumi veicina nepārtrauktu studiju programmu pilnveidi, nodrošinot un uzturot sabiedrības vajadzībām atbilstošu studiju programmu piedāvājumu un radot atbalstošu studiju vidi. Tādējādi Daugavpils Universitātē tiek apkopota, analizēta un vēlāk izmantota informācija, kas nepieciešama efektīvai studiju programmu vadīšanai. Studiju programmas īstenošanas un attīstības procesā regulāri tiek pilnveidota resursu kvalitāte un paplašināts pieejamo resursu apjoms atkarībā no attīstības prioritātēm, kas savukārt atkarīgas no izglītības un darba tirgus prasībām (piemēram, atbilstoši mūzikas instrumenti, datori, datorprogrammas).

Lai nepārtraukti pilnveidotu kvalitatīvos rādītājus un kopējo sniegumu AII stratēģijas vadlīniju izpildē, tiek noteikti konkrēti mērķi izglītošanā, zinātniskajā darbībā un inovācijās, vadības pasākumu, infrastruktūras un darba vides pilnveidošanā, kā arī konkrēti uzdevumi šo mērķu īstenošanai, piemēram, piedalīšanās konferencēs (profesionālo studiju bakalaura un maģistra programmu studentiem studiju otrajā vai pēdējā semestrī obligāti DU ikgadējā zinātniskajā studentu un docētāju konferencē jāaprobē sava zinātniskā pētījuma daļa (bakalaura vai maģistra darbs maģistra darba teorētiskā daļa)), sadarbības partneru piesaistīšana, dalība starptautiskos universitāšu sadarbības un mobilitātes tīklos u. c.

DU ir izstrādājusi strukturētu kvalitātes pārvaldības sistēmas modeli, kas nosaka vadlīnijas izcilības sasniegšanai. Šis izcilības modelis ir saistošs ikvienam DU darbiniekam. Tajā iekļauti deviņi kritēriji (skat. 2. attēlu). Pieci no tiem aptver veicinātājfaktorus, pārējie četri – rezultātus. Veicinātāju kritēriji atspoguļo to, ko DU dara un kā to dara, savukārt rezultātu kritēriji – sasniegumus. Rezultātus sasniedz, pateicoties veicinātājiem, savukārt veicinātājus pilnveido, atgriezeniski pamatojoties uz sasniegtajiem rezultātiem. Efektīvi rezultāti sasniedzami ar vadības izpratni un atbalstu, mērķtiecīgi virzītu DU stratēģiju un politiku, kas īstenota ar personāla sekmīgu līdzdalību, kā arī ar pilnvērtīgas partnerības, resursus saudzējošas pieejas un procesu efektīvas pārvaldības palīdzību. Bultas parāda izcilības modeļa dinamisko pilnveides raksturu – jaunrades, inovāciju un izglītošanās nozīmību veicinātāju pilnveidē, kas savukārt nodrošina labāku rezultātu sasniegšanu. Izcilības modelis ļauj saprast cēloņu un seku sakarības starp darbībām, kuras DU īsteno, un rezultātiem, ko tā sasniedz (DU attīstības stratēģija).



2.attēls*. Kvalitātes pārvaldības sistēmas modelis, kas nosaka*

*vadlīnijas izcilības sasniegšanai DU*

Lai sasniegtu izcilības modelī noteiktos rādītājus, DU studiju procesa mērķa īstenošanā ir jārada plaša zināšanu bāze, atbalsts pētniecībai un inovācijām, atbalsts studējošo personību attīstībai, kā arī jāsekmē studējošo turpmākās karjeras nodrošināšana, palielinot viņu nodarbinātību. Kvalitāte galvenokārt ir rezultāts mijiedarbei starp docētājiem, studējošajiem un augstskolas mācīšanās vidi. DU studiju kvalitātes nodrošināšanai garantē studiju vidi, kurā studiju programmu saturs, studiju iespējas, materiāltehniskā bāze un infrastruktūra atbilst mērķim. Kvalitātes nodrošināšanas centrā notiek savstarpēji saistīti kontroles un pilnveides pasākumi, tādējādi radot uzticību DU darbībai un augstākajai izglītībai kopumā.

|  |  |
| --- | --- |
| **Mācībspēku aktivitātes** | **Motivācija** |
| Docētājiem tiek dota iespēja papildināt un paplašināt savas zināšanas un profesionalitāti, ERASMUS+ u.c. mobilitātes programmu ietvaros. | Iegūst ārzemju pieredzi, stažējoties un vadot lekcijas ārvalstu augstskolās/organizācijās. |
| Piedalīšanās konferencēs, zinātnisko publikāciju izstrāde, zinātnes komunikācijas aktivitāšu organizēšana, darbs mākslinieciskās jaunrades projektos u.tml. | Docētājiem par iepriekšējā perioda zinātnisko sniegumu tiek piešķirts finansējums nākamā perioda zinātniskajām aktivitātēm. Katra kalendārā gada noslēgumā DU docētāji Zinātņu daļā iesniedz atskaiti par sasniegumiem zinātniskajā un jaunrades darbā, darbu projektos, piedalīšanos zinātniskajos semināros un konferencēs, publikācijām saskaņā ar *Daugavpils Universitātes akadēmiskā personāla zinātniskās aktivitātes vērtēšanas kārtību*. |
| *Web of Science* un *SCOPUS* indeksētos izdevumos iekļautu zinātnisko rakstu sagatavošana un publicēšana. | Docētāji saņem atmaksu par izdevumiem, kas saistīti ar publikācijas sagatavošanu (zinātnisko tekstu rediģēšanu angļu valodā (*proofreading*‎) un publicēšanas maksu). |
| Hirša indeksa kāpināšana. | DU  akadēmiskais personāls DU budžetā esošā finansējuma ietvaros saņem atlīdzību par citējamību raksturojošo Hirša indeksu *SCOPUS* un / vai *Web of Science* datu bāzēs. |
| Zinātnisko komandējumu izdevumu apmaksa | DU apmaksā komandējumus, kas saistīti ar dalību zinātniskos pasākumos un zinātnisko pētījumu veikšanu. |
| DU tiek organizēts *Daugavpils Universitātes pētniecības projektu konkurss* | DU pētniecības projektu konkursa rezultātā aktuāliem un kvalitatīvi izstrādātiem projektiem tiek piešķirts finansējums DU akadēmiskā, zinātniskā personāla un doktorantu pētnieciskās izaugsmes veicināšanai.  Informācija par iepriekš atbalstītajiem projektiem: <https://du.lv/daugavpils-universitates-petniecibas-projektu-konkursa-rezultati/> |
| Informācijas tehnoloģiju centrs un SKNC organizē bezmaksas profesionālās pilnveides kursus. | Docētāji bezmaksas pilnveido svešvalodu zināšanas, apgūst aktualitātes mācību metodikās un piedalās e-resursu izmantošanas apmācībās.  Iepirkumu uzraudzības biroja mājas lapā <https://pvs.iub.gov.lv/show/610952> ir izsludināts atklāts konkurss *Angļu valodas mācību nodrošināšana Daugavpils Universitātes akadēmiskā personāla kompetenču pilnveidei projekta Nr.8.2.2.0/18/A022 un projekta Nr.8.2.2.0/18/I/005 ietvaros (80500000-9)*. |

Iekšējās kvalitātes nodrošināšanas sistēma DU atbilst prasībām, kas ir noteiktas standartos un vadlīnijās Eiropas augstākās izglītības telpā, ko izstrādājusi Eiropas asociācija kvalitātes nodrošināšanai augstākajā izglītībā (skat. 15. pielikumu)[[10]](#footnote-10).

**2.2.2. Studiju programmu izstrādes un pārskatīšanas sistēmas un procesu analīze un novērtējums, sniedzot piemērus studiju programmu pārskatīšanas procesam, mērķiem, regularitātei un iesaistītajām pusēm, to atbildībai. Ja pārskata periodā studiju virzienā tikušas izstrādātas jaunas studiju programmas, raksturot to izveides procesu (t.sk. studiju programmu apstiprināšanas procesu).**

Jaunu studiju virzienu un studiju programmu atvēršanas un pārvaldības principus DU nosaka “Daugavpils Universitātes studiju virzienu un studiju programmu atvēršanas un pārvaldības nolikums”[[11]](#footnote-11). DU studiju virzienu un studiju programmu atvēršanas un pārvaldības nolikuma mērķis ir noteikt DU studiju virziena un studiju programmas atvēršanas un pārvaldības principus, satura un īstenošanas prasības, atbilstoši Augstskolu likumam u.c. saistošiem Latvijas Republikas normatīvajiem aktiem, DU Satversmei u.c. saistošiem DU normatīvajiem dokumentiem. Nolikums nosaka DU studiju virzienu un studiju programmu atvēršanas, pārvaldības, attīstības un kvalitātes nodrošināšanas kārtību, studiju virzienu un studiju programmu slēgšanas kārtību, studiju virziena padomes darbības principus, kā arī studiju virziena vadītāja un studiju programmu direktoru pienākumus, tiesības un kvalifikācijas prasības. Jaunas studiju programmas izstrādāšana tiek uzsākta saskaņā ar DU stratēģiju vai citiem stratēģiskiem un studiju procesu reglamentējošiem dokumentiem vismaz vienu studiju gadu pirms studiju programmas īstenošanas uzsākšanas.

2019. gada rudenī darbības programmas *Izaugsme un nodarbinātība* 8.2.1. specifiskā atbalsta mērķa *Samazināt studiju programmu fragmentāciju un stiprināt resursu koplietošanu* ietvaros tika uzsākta jaunās PBSP *Mūzika* izstrāde. Programmas izstrādē pirmoreiz Latvijā tika apvienoti dažādu augstskolu, tostarp ārzemju, augsta līmeņa eksperti mūzikas izglītības jomā un darba devēji, lai izstrādātu un vēlāk realizētu studiju programmu.

PBSP *Mūzika* izstrādes gaitā tika analizēta starptautiskā pieredze mūzikas zinātnes programmu īstenošanā un aplūkoti visi programmas izveidei saistošie Latvijas un ES dokumenti. Tika izmantoti dati no šādiem informācijas avotiem:

Pārskats par Latvijas augstāko izglītību. Galvenie statistikas dati. Izglītības un zinātnes ministrija, Augstākās izglītības, zinātnes un inovāciju departaments[[12]](#footnote-12);

Kultūrizglītība Latvijā: pieejamība, pieprasījums, kvalitāte[[13]](#footnote-13);

Pētījums par kultūrizglītības īstenošanas pēctecību profesionālās ievirzes, profesionālās vidējās izglītības, augstākās izglītības programmās un sagatavoto speciālistu skaita atbilstību kultūras nozares un radošo industriju darba tirgus prasībām[[14]](#footnote-14);

Latvijas ilgtspējīgas attīstības stratēģija līdz 2030. gadam, apstiprināta Saeimā 2010. gada 10. jūnijā[[15]](#footnote-15) u. c.

PBSP *Mūzika* izstrādāta atbilstoši attīstības tendencēm Eiropā un pasaulē, balstoties rekomendācijās, ko Pasaules Bankas pētnieki ieteikuši (2017, 2018) ieviest Latvijas Augstākās izglītības sistēmā. Tās paredz arī mūzikas bakalaura līmeņa jauna veida studijas. Izveidotā PBSP *Mūzika* iekļaujas mūsdienu Eiropas tendencē, kas vērsta uz sadarbību starp vairākām mūzikas augstākās izglītības un pētniecības institūcijām, veidojot kvalitatīvu, mākslinieciskajā jaunradē un pētniecībā balstītu studiju vidi un sekmējot mērķtiecīgu, ilgtspējīgu resursu un infrastruktūras izmantojumu. PBSP *Mūzika* atbilst Eiropas vienotas augstākās izglītības telpas veidošanās jeb Boloņas procesa tendencēm[[16]](#footnote-16), jo PBSP *Mūzika* izstrādāta kā pirmā cikla studiju programma ar atbilstoši Eiropas Kvalifikāciju ietvarstruktūrai formulētiem studiju rezultātiem. PBSP *Mūzika* licencēta 2021. gada 29. septembrī (licences Nr. 04041-105).

**PBSP *Mūzika***ir izveidota saskaņā ar:

* Latvijas Republikas Augstskolu likumu;
* Ministru kabineta noteikumiem Nr. 27 (09.01.2018.) *Darbības programmas Izaugsme un nodarbinātība* 8.2.1. specifiskā atbalsta mērķa *Samazināt studiju programmu fragmentāciju un stiprināt resursu koplietošanu* pirmās un otrās projektu iesniegumu atlases kārtas īstenošanas noteikumiem;
* *DU Attīstības stratēģiju 2022.–2028. gadam*;
* Ministru kabineta noteikumiem Nr. 305 (21.06.2023.) *Noteikumi par valsts profesionālās augstākās izglītības standartu*[[17]](#footnote-17).

PBSP *Mūzika* nodrošinās reģiona ilgtermiņa vajadzībām atbilstošu piedāvājumu, kas saskan ar *DU attīstības stratēģijā 2022.–2028. gadam*[[18]](#footnote-18) definēto misiju.

Sasniedzamie studiju rezultāti programmā formulēti atbilstīgi Eiropas kvalifikāciju ietvarstruktūras[[19]](#footnote-19) (EKI) un Latvijas kvalifikācijas ietvarstruktūras[[20]](#footnote-20) (LKI) 5. līmenim un Eiropas augstākās izglītības telpas kvalifikāciju ietvarstruktūras pirmā cikla kvalifikāciju līmenim[[21]](#footnote-21):

Zināšanas:  
1. Sistematizē mūzikas teorijas un vēstures zināšanas.  
2. Izprot mūzikas pedagoģiju un psiholoģiju.  
Prasmes:  
3. Prasme organizēt un plānot mākslinieciski radošo darbu saskaņā ar   
izvirzītajiem mērķiem un uzdevumiem.  
4. Prasme izskaidrot mūzikas attīstības likumsakarības.  
5. Prasme izraudzīties piemērotu koncertrepertuāru un izvēlēties   
atskaņojumam piemērotus izteiksmes līdzekļus, tā nodrošinot augstu   
interpretācijas kultūru.  
6. Prasme novērtēt skaņdarba interpretācijas māksliniecisko līmeni,   
fiksējot gan sasniegumus, gan nepilnības.  
Kompetence:  
7. Pielietot zināšanas atskaņotājmākslas jomā, pamatojoties gan uz   
tradīcijām, gan jaunākajām atziņām.  
8. Patstāvīgi iestudēt un publiski atskaņot dažādas sarežģītības pakāpes   
instrumentālos/vokālos skaņdarbus.  
9. Ilgtspējīgi saglabāt profesionālās prasmes, tās pastāvīgi   
pilnveidojot.

**PBSP *Mākslas menedžments*** pēc iepriekšējās akreditācijas notika izmaiņas bakalaura studijas programmas parametros: pamatojoties uz 2024. gada 17. janvāra Nodibinājuma “Akadēmiskās informācijas centrs” Studiju kvalitātes komisijas lēmumu Nr. 2024/01-A par studiju virziena un tam atbilstošo studiju programmu akreditāciju, mainīts profesionālās augstākās izglītības bakalaura studiju programmas ***Mākslas menedžments*** *(programmas kods 42211, D04A3)* kods Latvijas izglītības klasifikācijā no “**42211**” uz “**42345**”, klasificējot to izglītības programmu grupā “Vadība un administrēšana”.

Tāpēc studiju programmas mērķis ir sagatavot kompetentus un starptautiski konkurētspējīgus, šī brīža prasībām atbilstošus, uzņēmumu specialistus, kuri spēj organizēt un vadīt dažāda mēroga uzņēmumus kultūrsociālajā jomā.

Studiju programmas galvenie uzdevumi ir:

* nodrošināt nozares zinātņu teorētiskajos pamatos saskaņotas, *Uzņēmuma vadītājs* profesijas standartam atbilstošas, praksē piemērojamas profesionālās studijas;
* izglītot piektā līmeņa profesionālās kvalifikācijas speciālistus mākslas jomā, dodot iespēju studējošajiem iegūt uzņēmuma ~~mākslas projektu~~ vadītāja kvalifikāciju, sekmējot viņu konkurētspēju mainīgos sociālekonomiskajos apstākļos;
* nodrošināt iespēju veidot jaunas vai pilnveidot esošās darba prasmes un sagatavot studentus jaunrades, pētnieciskajam, menedžmenta un uzņēmuma vadītāja darbam nozarē;
* aktivizēt studentu līdzdalību kultūras dzīves veidošanā, tradīciju apzināšanā un tālākā attīstībā;
* aktivizēt studentu zinātniski pētniecisko darbību, integrējot teorētiskās nostādnes un praksē gūtās atziņas;
* veicināt studējošo starptautisko mobilitāti un iesaisti zinātniski pētnieciskajā darbā, tostarp dažāda veida mākslas projektos.

Pamatojoties uz jauno *Uzņēmuma vadītājs* profesijas standartu, tika veiktas izmaiņas un daļēji nomainīti PBSP *Mākslas menedžments* studiju plāni. Tika paplašināts studiju kursu bloks, kas pilnveido studentu zināšanas, prasmes un iemaņas vadībzinībās un uzņēmējdarbībā.

**3.–4. kurss – V-21-22**

* SK *Mākslas fenomenoloģija* (4KP – 5. un 6. semestris) vietā tika izveidoti un studiju plānā iekļauti jauni studiju kursi – *Inovāciju menedžmenta pamati* (2KP – 5. semestris) un *Mūsdienu vadības teorijas pamati* (2KP – 6. semestris);
* SK *Dejas žanri* (2KP – 5. un 6. semestris) vietā – *Diģitālie risinājumi uzņēmējdarbībā* (2KP – 5. semestris);
* SK *Klasiskā deja* (2KP – 5. un 6. semestris) vietā – *Uzņēmuma finanšu analīze* (2KP – 6. semestris);
* Izņemts studiju kurss *Tēla psiholoģija* (1KP) un palielināts SK *Fotomākslas pamati* kredītpunktu apjoms (2KP – 1KP vietā).

**2. kurss – V-23-24**

* Samazināts kredītpunktu apjoms SK *Projektu izstrāde un vadība* (3KP – 2KP);
* Iekļauts SK *Uzņēmuma finanšu analīze* (2KP) – SK *Latviešu deja* vietā (2KP);
* Iekļauts SK *Vadības psiholoģija* (2KP) – SK *Klasiskā deja* (2KP) vietā;
* SK *Mākslas fenomenoloģija* (4KP – 5. un 6. semestrī) vietā tika izveidoti un iekļauti jauni studiju kursi – *Inovāciju menedžmenta pamati* (2KP – 5. semestris) un *Mūsdienu vadības teorijas pamati* (2KP – 6. semestris);
* SK *Dejas žanri* (2KP – 5. un 6. semestris) vietā ir iekļauts SK – *Diģitālie risinājumi uzņēmējdarbībā* (2KP – 5. semestris);
* Iekļauts jauns SK *Rietumeiropas mākslas vēsture* (2KP);
* Iekļauts jauns SK *Mūsdienu vadības teorijas pamati* (2KP);
* Samazināts kredītpunktu apjoms SK *Filosofijas teorija un vēsture* (6KP vietā – 2KP);
* Palielināts kredītpunktu apjoms SK *Ievads grāmatvedībā* (2KP vietā – 4KP);
* Palielināts kredītpunktu apjoms SK *Uzņēmējdarbība LR* (2KP vietā – 4KP).

**1. kurss – V-24-25**

* Palielināts kredītpunktu apjoms SK *Ievads grāmatvedībā* (2KP vietā – 4KP);
* Palielināts kredītpunktu apjoms SK *Uzņēmējdarbība LR* (2KP vietā – 4KP);
* Palielināts kredītpunktu apjoms SK *Pētnieciskā darba organizācija* (1KP vietā – 2KP);
* Iekļauts jauns SK *Digitālie risinājumi uzņēmējdarbībā* (2KP);
* ekļauts SK *Uzņēmuma finanšu analīze* (2KP);
* Iekļauts jauns SK *Rietumeiropas mākslas vēsture* (2KP);
* Samazināts kredītpunktu apjoms SK *Projektu izstrāde un vadība* (3KP – 2KP);
* Iekļauts SK *Vadības psiholoģija* (2KP);
* Samazināts kredītpunktu apjoms SK *Filosofijas teorija un vēsture* (6KP vietā – 2KP);
* Iekļauts jauns SK *Inovāciju menedžmenta pamati* (2KP);
* Apvienots KP skaits *Dejas pamati* (1+1 = 2KP);
* Iekļauts jauns SK *Profesionālā ētika un komunikācija* (2KP);
* Iekļauts jauns SK *Vadības saskarsmes kultūra* (2KP);
* Iekļauts jauns SK *Mūsdienu vadības teorijas pamati* (2KP).

Informācija par izmaņām **PBSP *Dizains*** 2023./2024. studiju gadā nav iesniegta.

**PMSP *Mūzika***ir veidota un tās realizācija notiek saskaņā ar:

* Latvijas Republikas Augstskolu likumu;
* Ministru kabineta noteikumiem Nr. 27 (09.01.2018.) *Darbības programmas Izaugsme un nodarbinātība* 8.2.1. specifiskā atbalsta mērķa *Samazināt studiju programmu fragmentāciju un stiprināt resursu koplietošanu* pirmās un otrās projektu iesniegumu atlases kārtas īstenošanas noteikumiem;
* *DU Attīstības stratēģiju 2022.–2028. gadam[[22]](#footnote-22)*;
* Ministru kabineta noteikumiem Nr. 512 (14.08.2014.) *Noteikumi par valsts profesionālās izglītības standartu*.

Sasniedzamie studiju rezultāti arī PMSP *Mūzika* formulēti atbilstīgi Eiropas kvalifikāciju ietvarstruktūras[[23]](#footnote-23) (EKI) un Latvijas kvalifikācijas ietvarstruktūras[[24]](#footnote-24) (LKI) 5. līmenim un Eiropas augstākās izglītības telpas kvalifikāciju ietvarstruktūras pirmā cikla kvalifikāciju līmenim[[25]](#footnote-25):

Zināšanas:

1. Padziļinātas zināšanas 20. *–* 21.gs. mūzikā.

2. Zināšanas par inovācijām mūzikas pedagoģijā un psiholoģijā.

Prasmes:

3. Prasme noteikt inovatīvus mērķus un uzdevumus, to sasniegšanas ceļus un paņēmienus.

4. Prasme organizēt un plānot mākslinieciski radošo darbu saskaņā ar izvirzītajiem mērķiem un uzdevumiem.

5. Prasme analizēt un izvērtēt 20. *–* 21. gadsimta dažādu stilu skaņdarbus.

Kompetence:

6. Pielietot zināšanas atskaņotājmākslas jomā, pamatojoties gan uz tradīcijām, gan jaunākajām atziņām.

7. Patstāvīgi iestudēt un publiski atskaņot dažādas sarežģītības pakāpes instrumentālos/vokālos skaņdarbus.

8. Pilnveidot un ilgtspējīgi saglabāt profesionālās prasmes, veikt zinātnisko pētniecību pašvadībā.

9. Savas darbības rezultātā apzināties mūzikas kultūrkonteksta daudzveidību un iespējas savā profesionālajā darbībā arī multikulturālajā vidē.

2023./2024. studiju gadā izmaiņas notiek PMSP ***Māksla.*** Balstoties uz Augstskolu likuma prasībām, programmas studiju kursiem ar nepāra skaita KP apjoms tika nomainīts uz pāra skaita KP apjomu, kas izpaužas teorētiskajos kursos (A daļa) (44 KP): *Mākslas filosofija (2 KP), Vadības pamati (2 KP), Mākslas psiholoģiskās problēmas (2 KP), Laikmetīgā māksla (4 KP), Mūsdienu mākslas teorijas analīze (2 KP), Komunikācijas vadība (2 KP), Profesionālā prakse I (6 KP), Profesionālā prakse II (2 KP), Maģistra darba izpildes vispārējās prasības (2 KP), Maģistra darba izstrāde I (4 KP), Maģistra darba izstrāde II (16 KP).* Gadījumā, ja programmā studējošais zemāka līmeņa studiju programmā nav apguvis Vides aizsardzības likumā un Civilās aizsardzības un katastrofas pārvaldīšanas likumā noteiktās prasības, viņš tās apgūst maģistra studiju programmā *Māksla,* līdz ar to studiju programmas teorētisko kursu skaits (A daļa) ir papildināts ar diviem jauniem studiju kursiem.

2023./2024. studiju gadā ir mainījies PMSP *Māksla* profesionālās prakses ilgums, ko veido astoņas nedēļas (8 KP), un tā sastāv no divām daļām: *Profesionālā prakse I*(sešas nedēļas, 6 KP) un *Profesionālā prakse**II*(divas nedēļas, 2 KP). Atbilstoši izmaiņām ir veiktas korekcijas PMSP *Māksla* profesionālās prakses norises dokumentā „Nolikums par profesionālo praksi Daugavpils Universitātes Humanitāro un sociālo zinātņu fakultātes Mākslu katedras profesionālās augstākās izglītības maģistra studiju programmā „Māksla” (kods 47211)(skat. pielikumu 3.2.4. *PMSP Māksla\_Nolikums\_par\_prof\_ praksi\_LV*).

**PMSP *Mūzika*** un **PMSP *Māksla****,* pamatojoties uz Studiju kvalitātes komisijas 2024. gada 17. janvārī lēmuma Nr. 2024/01-A [8.11] reakciju (*uzdot Universitātei uzdevumu līdz nākamajai studiju virziena akreditācijas iesnieguma iesniegšanai, bet ne ilgāk kā viena gada laikā pēc šī lēmuma pieņemšanas nodrošināt profesionālās maģistra studiju programmas “Māksla” un „Mūzika” atbilstību normatīvo aktu prasībām (Augstskolu likuma 59. panta pirmās daļas 3. punkts, MK noteikumu Nr. 305 37. punkts), iesniedzot Centrā iesniegumu izmaiņu veikšanai studiju programmā (MK noteikumu Nr. 793 2.3. apakšpunkts), paredzot profesionālās kvalifikācijas piešķiršanu vai studiju programmas pārveidošanu par akadēmisko studiju programmu),* virziena *Mākslas* padomes sēdē (29.04.2024, protokols Nr. 4) tika izskatīts jautājums „Par profesionālās maģistra studiju programmas *Māksla* (programmas kods 47211, DO478) un *Mūzika* (programmas kods 47212, DO4A4) pārveidošanu par akadēmiskajām studiju programmām (AMSP). Virziena *Mākslas* padomes sēdē tika izskatīti sekojoši dokumenti:

1) AMSP *Māksla* un AMSP *Mūzika* atbilstība valsts izglītības standartam,

2) AMSP *Māksla* un AMSP *Mūzika* studiju plāni,

3) AMSP *Māksla* un AMSP *Mūzika* studiju kursu kartējums,

4) AMSP *Māksla* un AMSP *Mūzika* diploms,

5) AMSP *Māksla* un AMSP *Mūzika* diploma pielikums.

**Virziena *Mākslas* padomes lēmums: apstiprināt PMSP *Māksla*** (programmas kods 47211, DO478) un **PMSP *Mūzika*** (programmas kods 47212, DO4A4) **pārveidošanu par akadēmiskajām studiju programmām AMSP *Māksla* un AMSP *Mūzika*.** Saskaņā ar jaunajiem MK noteikumiem Nr. 305 2024. gada jūnijā tika   
uzsākta izmaiņu procedūra PMSP *Māksla* un PMSP *Mūzika* ietvaros, tās pārveidojot par akadēmiskajām maģistra studiju programmām.

Profesionālajās bakalaura studiju programmās *Dizains (*programmas kods – 42214), *Mākslas menedžments* (programmas kods – 42345) un divās profesionālajās maģistra studiju programmās *Māksla* (programmas kods – 47210) un *Mūzika* (programmas kods – 47212) ikgadēji notiek studiju plānu pārskatīšana, uzlabojumi. Pirmkārt, balstoties uz studentu aptauju rezultātiem, otrkārt, uz studiju programmas direktora ierosinājumiem, treškārt, uz darba devēju vērtīgajiem ieteikumiem. Piemēram, PBSP *Mākslas menedžments* studiju kursu *Kolektīvās muzicēšanas tradīcijas* nomainot uz studiju kursu *Laikmetīgās tendences mūzikā,* savukārt studiju kursu *Mūzika un dators* nomainotuz studiju kursu *Fotomākslas pamati.* Šie studiju kursi ir daudz piemērotāki šodienas skatījumā jaunajam speciālistam.

2023./2024. studiju gadā PBSP *Mākslas menedžments* ieviesti jauni studiju kursi: *Inovāciju menedžmenta pamati, Uzņēmuma finanšu analīze, Uzņēmējdarbība LR, Mūsdienu vadības teorijas pamat u.c. (skat. PBSP Mākslas menedžments studiju kursu apraktus).*

**2.2.3. Studējošo sūdzību un priekšlikumu iesniegšanas procedūras un/ vai sistēmas (izņemot studējošo aptauju veikšanu) raksturojums. Norādīt, vai un kādā veidā studējošajiem ir pieejama informācija par iespējām iesniegt sūdzības un priekšlikumus, kādā veidā tiek paziņots par sūdzību un priekšlikumu izskatīšanas rezultātiem un veiktajiem uzlabojumiem studiju virzienā vai atbilstošajās studiju programmās, sniegt piemērus.**

Studējošo sūdzību un priekšlikumu iesniegšana un izskatīšana ir būtiska studiju kvalitātes sistēmas komponente. Lai nodrošinātu studiju kvalitātes uzlabošanu, ir nepieciešams analizēt procesus, iegūt skaidru sūdzību iemeslu izklāstu un nodrošināt atgriezenisko saiti ar sūdzības vai priekšlikuma iesniedzēju.

**Studējošo sūdzību un priekšlikumu iesniegšanas procedūras un sistēmas**

Studējošie ir tiesīgi iesniegt sūdzības un priekšlikumus studiju programmas direktoram, profilējošās struktūrvienības vadītājam, prodekānam, dekānam, prorektoriem un rektoram. Sūdzības un priekšlikumi atkarībā no to nozīmības pakāpes tiek pieņemti mutiski, rakstiski un elektroniski.

Sūdzības un priekšlikumi tiek pieņemti individuāli vai kolektīvi, atklāti (identificējot identitāti) un anonīmi. Iesniegumu noformēšana un pieņemšana DU tiek īstenota saskaņā ar “Iesniegumu likumā”[[26]](#footnote-26) noteikto kārtību. Iesniegumus par iespējamiem „DU Ētikas kodeksa”[[27]](#footnote-27) normu pārkāpumiem, tajā skaitā rīcību vai uzvedību ārpus DU, ja tādējādi ir ietekmēts DU prestižs, var iesniegt DU akadēmiskais, administratīvais un vispārējais personāls, studējošie. Studējošo vārdā iesniegumu var iesniegt Studentu padome, kas sūdzības izskatīšanas gaitā var uzstāt ies kā studējošā pārstāvis.

Studējošo un akadēmiskā personāla iesniegumus par Satversmē noteikto akadēmisko brīvību un tiesību ierobežojumiem un pārkāpumiem izskata DU Akadēmiskā šķīrējtiesa.

**Atklātu sūdzību un priekšlikumu iesniegšana**

DU studējošie var iesniegt atklātas sūdzības un priekšlikumus brīvā formā vai saskaņā ar procedūrām, kas noteiktas DU iekšējos normatīvajos aktos.

**Anonīmu sūdzību un priekšlikumu iesniegšana**

DU ir pieejami šādi sūdzību iesniegšanas instrumenti:

* DU mājaslapā pieejamā SKNC sadaļa, kur jebkurš var anonīmi iesniegt sūdzību/priekšlikumu SKNC[[28]](#footnote-28)
* Studentu padomes izveidotā uzticības anketa[[29]](#footnote-29)

Anonīmās sūdzības tiek saņemtas elektroniski, pēc izskatīšanas un sūdzības satura analīzes SKNC veic pārrunas ar iesaistītajām pusēm un nepieciešamības gadījumā īsteno studiju kvalitātes monitoringu. Līdzšinējā praksē anonīmu sūdzību izskatīšanā SKNC cieši sadarbojas ar Studentu padomi, veicot situācijas izpēti un nepieciešamos pasākumus studiju kvalitātes uzlabošanai, jo saskaņā ar „Daugavpils Universitātes Studentu padomes nolikumu” Studentu padomei ir tiesības pieprasīt un saņemt informāciju no jebkuras DU struktūrvienības par visiem tās kompetencē esošiem jautājumiem, kas skar studējošo intereses.

Lai izskatītu ar uzņemšanu saistītas sūdzības, DU darbojas „Kārtība, kādā persona var apstrīdēt un pārsūdzēt ar uzņemšanu studiju programmā saistītus lēmumus Daugavpils Universitātē”, saskaņā ar kuru persona var apstrīdēt Uzņemšanas komisijas lēmumu par konkursa rezultātiem, iesniedzot iesniegumu DU rektoram septiņu darba dienu laikā pēc konkursa rezultātu publiskošanas.

Saskaņā ar „Nolikumu par studijām Daugavpils Universitātē”[[30]](#footnote-30) studējošie ir tiesīgi iesniegt fakultātes dekānam motivētu apelāciju par eksāmena rezultātiem vienas darba dienas laikā pēc to paziņošanas. Apelāciju triju darba dienu laikā izskata ar dekāna lēmumu izveidota komisija, piedaloties eksaminētājam un attiecīgās katedras vadītājam.

**Informācijas pieejamība**

Visi iekšējie normatīvie akti, saskaņā ar kuriem studējošie var iesniegt sūdzības un priekšlikumus, ir publiski pieejami DU mājas lapā. Studējošie var saņemt informāciju, vēršoties pie studiju programmas direktora, prodekāna, dekāna, SKNC un Studentu padomē.

**Atgriezeniskā saite sūdzību un priekšlikumu izskatīšanā**

SKNC koordinē studējošo sūdzību un priekšlikumu izskatīšanu, nepieciešamības gadījumā organizē ekspresaptaujas, īsteno studiju kvalitātes monitoringu, apmeklējot nodarbības un veicot pārrunas ar studējošajiem un akadēmisko personālu, lai nodrošinātu pilnvērtīgu konflikta vai problēmas analīzi.

Attālinātā studiju procesa īstenošanas gaitā 2019./2020.st.g. pavasara semestrī tika organizēta arī DU studējošo aptauja par attālinātā studiju procesa īstenošanas kvalitāti, kuras rezultātā tika pilnveidots bibliotēkas pakalpojumu piedāvājums, kā arī dažādoti attālināto studiju organizēšanas paņēmieni un rīki, t.sk. studiju virziena “Dzīvās dabas zinātnes” studējošajiem. Attālinātā studiju procesa īstenošanas gaitā 2019./2020.st.g., 2020./2021.st.g. un 2021./2022.st.g. studiju virziena vadītājs un studiju programmu direktori regulāri komunicēja ar visu līmeņu studējošajiem, monitorējot studiju procesa norisi virziena studiju programmās.

Kopš 2013. gada SKNC ir saņemtas mutiskas un rakstiskas sūdzības par studiju kvalitāti (piem., priekšlikumi nodarbību saraksta sastādīšanai, komunikācijas problēmas u.c. jautājumi). Visas sūdzības un priekšlikumi vienmēr tiek pārrunāti ar iesaistītajām pusēm. Sūdzību un priekšlikumu izskatīšanā piedalās studiju programmas direktors un nepieciešamības gadījumā - studiju virziena vadītājs un studiju prorektors. Pēc situācijas analīzes tiek rasti iespējamie risinājumi, studējošie vienmēr ir informēti par sūdzības un/vai priekšlikumu izpildi, SKNC sniedz konsultācijas studiju kvalitātes jautājumos.

Vērts atzīmēt, ka Universitātē regulāri (vismaz 4 reizes studiju gadā) notiek vadības un SKNC vadītājas tikšanās ar Studentu padomi, kur tiek konstatētas un apspriestas studējošo problēmas, sūdzības, ieteikumi studiju kvalitātes uzlabošanai.

**2.2.4. Informācija par augstskolas/koledžas izveidoto statistikas datu apkopošanas mehānismu, norādīt, kādi dati un cik regulāri tiek apkopoti, kā iegūtā informācija tiek izmantota studiju virziena pilnveidei. Norādīt atgriezeniskās saites iegūšanas un sniegšanas mehānismu, tajā skaitā darbā ar studējošajiem, absolventiem un darba devējiem.**

DU, apkopojot fizisko personu datus, saglabā un apstrādā personas datus konkrētiem, skaidriem un likumīgiem nolūkiem un tikai normatīvajos aktos paredzētājā kārtībā un apjomā.

DU darbojas informatīvā sistēma DUIS, kas satur statistiskos datus un informāciju par studiju programmām, studējošajiem un docētājiem. Sistēma pieejama no DU iekšējā tīkla. Datu ievadi DUIS nodrošina studiju programmu direktori, fakultāšu lietveži; to apkopošanu un pārbaudi veic Studiju daļa. Katra mēneša beigās notiek DUIS sistēmā apkopoto datu eksports uz Valsts izglītības informācijas sistēmu (VIIS). Datu eksports tiek īstenots saskaņā ar 2019. gada 25. jūnija Ministru kabineta noteikumiem Nr. 276 „Valsts izglītības informācijas sistēmas noteikumi”[[31]](#footnote-31). VIIS datu eksportam tiek apkopoti DU studējošo personas dati, informācija par studējošo statusu (imatrikulēto un eksmatrikulēto studējošo skaits, viņu statusa izmaiņas, piem., piederība semestrim, studiju pārtraukumā esošie studējošie u.tml.) u.c. saistoša informācija.

Viens no galvenajiem studiju virzienu pilnveides veicinošajiem instrumentiem ir studējošo aptaujas, ko SKNC izsludina 3 reizes gadā – 1. studiju gada studējošajiem 2 mēnešus pēc studiju uzsākšanas, pēc ziemas izlaiduma un pēc vasaras izlaiduma. Balstoties uz aptaujās sniegtajiem datiem un informāciju, nepieciešamības gadījumā SKNC veic lekciju vērošanu un individuālas studentu grupu aptaujas, kā arī organizē pārrunas ar docētājiem par studiju kvalitātes uzlabošanas pasākumiem.

Aptaujās iegūtie dati tiek apkopoti DU aptaujas sistēmā (Open Source Project Lime Survey) un tiek analizēti. Aptauju rezultāti tiek ievietoti studiju virzienu pašnovērtējuma ziņojumos.

DU organizē arī absolventu un darba devēju aptaujas. Absolventu aptaujas[[32]](#footnote-32) dati sniedz informāciju par absolventu nodarbinātības tendencēm, apgūto studiju programmu novērtējumu un ieteikumus to uzlabošanai. Darba devēju aptaujas[[33]](#footnote-33) īsteno un datus apkopo studiju programmu direktori. To mērķis ir gūt ieteikumus DU studiju programmu satura pilnveidei un attīstībai.

Sistemātiski iegūtie dati, to analīze un interpretācija tiek izmantota studiju virziena pilnveidošanā. Studējošo un darba devēju aptaujas dati nodrošina studiju virziena programmu mērķu, uzdevumu atbilstību tirgus un sabiedrības prasībām, ļaujot izsekot, un izvērtēt katra studiju kursa kvalitāti, to atbilstību programmas mērķiem un uzdevumiem.

Liela vērība tiek pievērsta studentu apmierinātībai ar virziena programmu un studiju kursu docēšanas kvalitāti. Studiju virziena padomes sēdēs tiek apspriesti aptauju rezultāti. Iegūtā informācija tiek nodota studiju programmu direktoriem un studiju programmās strādājošajiem docētājiem. Izvērtējot studiju virziena programmu un atsevišķu studiju kursu kvalitāti, tiek lemts par nepieciešamajām izmaiņām studiju kursu saturā vai studiju procesa organizēšanā.

**Atgriezeniskās saites iegūšanas un sniegšanas mehānisms (darbā ar studējošajiem, absolventiem un darba devējiem).**

Lai studiju programmas izveide atbilstu darba tirgus prasībām, īpaši nozīmīga ir no studējošajiem un absolventiem iegūtā atgriezeniskā saite. Studējošie un absolventi izvērtē studiju programmas norisi, kā arī iegūto zināšanu, prasmju un kompetenču pielietojamību profesionālajā darbībā, tādējādi atgriezeniskā saite kļūst par vērtīgu studiju procesa pilnveides elementu.

SKNC katra studiju gada noslēgumā organizē studējošo aptauju, kuras rezultāti sniedz informāciju par studiju kvalitātes un ar to saistīto aspektu novērtēšanu. Studējošo aptauja ir pieejama e-vidē. Ir izstrādātas arī absolventu un darba devēju aptaujas anketas. Studējošo aptauju rezultātus ņem vērā, plānojot nākamo akadēmisko gadu, izvērtējot docētāju pedagoģiskās un profesionālās kompetences, studiju atbalsta materiālu un avotu pieejamību, ārvalstu mācībspēku iesaisti u.c. jautājumus.

Absolventu un darba devēju aptaujas notiek izlases veidā. Darba devēji tiek aptaujāti pēc prakses norisēm, ar praksi nesaistīto darba devēju aptauja notiek vidēji reizi divos gados. Absolventu anketēšana vai intervēšana notiek gan uzreiz pēc absolvēšanas, gan vairākas reizes pēc augstskolas absolvēšanas (pēc pusgada, gada, trīs gadiem). Pēc iegūto datu apstrādes un rezultātu izskatīšanas tiek veiktas izmaiņas studiju programmas saturā. Studiju programmas direktors par to informē visas iesaistītās puses (studējošos, docētājus, darba devējus, absolventus), tādējādi nodrošinot atgriezenisko saiti. Aptaujās minētie ieteikumi vai aizrādījumi un novēršanas mehānismi tiek apspriesti sanāksmēs gan ar virziena docētājiem, gan ar studējošajiem, kā arī notiek konsultācijas ar nozares pārstāvjiem. Studējošo pārstāvji piedalās virziena padomē un risinājumu izstrādē par aptaujās sniegtajiem komentāriem.

Balstoties uz studējošo, absolventu un darba devēju aptauju rezultātiem, tiek veikta studiju programmu satura pārskatīšana un pilnveide. Uz visiem anketās izteiktajiem pamatotajiem viedokļiem, ieteikumiem un aizrādījumiem reaģē studiju programmas direktors, nepieciešamības gadījumā izskatot jautājumus studiju virziena padomē. Pēc izmaiņu veikšanas studiju programmas saturā studiju programmas direktors informē visas iesaistītās puses (studējošos, docētājus, darba devējus, absolventus), tādējādi nodrošinot atgriezenisko saiti.

**2.2.5. Norādīt tīmekļa vietnes (piemēram, mājaslapa), kurās tiek publicēta informācija par studiju virzienu un atbilstošajām studiju programmām (visās valodās, kādās studiju programmas tiek īstenotas), norādīt atbildīgos par tīmekļvietnē pieejamās informācijas atbilstību oficiālajos reģistros (VIIS un E-platforma) pieejamajai informācijai.**

Visa nepieciešamā informācija par studijām, fakultāti, studiju virzienu un studiju programmām latviešu un angļu valodā ir publicēta un aktualizēta DU mājaslapā un ir pieejama studentiem. DU mājaslapas sadaļā “Studijas”[[34]](#footnote-34) ir publicēta informācija par DU fakultātēm, realizētajām studiju programmām, studiju kursu klausīšanās iespējām, kā arī DU mūžizglītības centra piedāvātajām tālākizglītības iespējām. DU mājaslapas sadaļā “Studiju programmas”[[35]](#footnote-35) ir pieejama informācija par visām DU realizētajām studiju programmām, t.sk. PBSP “Dizains”[[36]](#footnote-36), PBSP “Mākslas menedžments”[[37]](#footnote-37), PBSP “Mūzika”[[38]](#footnote-38), PMSP “Māksla”[[39]](#footnote-39) un PBSP “Mūzika”[[40]](#footnote-40). Mājaslapā pie katras studiju programmas ir pieejama informācija par uzņemšanas prasībām, apgūstamiem studiju kursiem (t.sk. studiju kursu aprakstiem latviešu un angļu valodā), iespējām pēc studiju programmu absolvēšanas, kā arī norādīta konkrētās studiju programmas direktora kontaktinformācija.

DU Starptautisko un sabiedrisko attiecību daļa ir atbildīga par DU mājaslapā pieejamās informācijas par DU studiju virzieniem atbilstību oficiālajos reģistros pieejamai informācijai. Savukārt, par regulāru un savlaicīgu informācijas sniegšanu par studējošajiem VIIS atbild DU Studiju daļa.

**2.3. Studiju virziena resursi un nodrošinājums**

**2.3.1. Informācija par augstskolas sistēmu virziena un tajā iekļauto studiju programmu īstenošanai nepieciešamā finansējuma nodrošināšana**

Studiju virziena *Mākslas* finansējuma avots ir valsts budžeta finansējums studijām (dotācija) un studiju maksa. Izmaksu aprēķins vienam studējošajam studiju virziena programmās veikts DU Finanšu un uzskaites daļā, iekļaujot darba algas fondu un darba devēja VSAOI, komandējumu, materiālu, energoresursu un inventāra izmaksas, grāmatu, iekārtu iegādes un investīciju izmaksas, kā arī izmaksas studentu sociālajam nodrošinājumam.

Studiju virzienā *Mākslas* ietilpstošo studiju programmu finansējuma avots ir valsts budžeta līdzekļi un studiju maksa. Galvenais studiju programmu finansējuma avots ir valsts budžets. Studiju programmu ir iespējams apgūt arī par maksu. Studējošajiem ir iespēja pretendēt uz studiju maksas atlaidēm. Plašāk par studiju maksu un atlaidēm[[41]](#footnote-41).

DU akadēmiskā personāla zinātniskā darba efektivitātes novērtēšana tiek veikta saskaņā ar “Daugavpils Universitātes akadēmiskā personāla zinātniskā darba efektivitātes vērtēšanas kārtību” (pieejams no DU iekšējā tīkla).

DU akadēmiskajam personālam (asistentiem, lektoriem, docentiem, asociētajiem profesoriem, profesoriem, zinātniskajiem asistentiem, pētniekiem, vadošajiem pētniekiem) DU budžetā esošā finansējuma ietvaros ir tiesības saņemt autoratlīdzības par zinātniskajām publikācijām, kas indeksētas *Web of Science* un/vai *SCOPUS* datu bāzēs, un zinātniskajām monogrāfijām. Apmaksa par zinātniskajām publikācijām tiek veikta saskaņā ar DU izstrādāto “Kārtību, kādā tiek apmaksātas Daugavpils Universitātes akadēmiskā personāla zinātniskās publikācijas un monogrāfijas” (pieejams no DU iekšējā tīkla).

DU akadēmiskajam personālam (asistentiem, lektoriem, docentiem, asociētajiem profesoriem, profesoriem, pētniekiem, vadošajiem pētniekiem) DU budžetā esošā finansējuma ietvaros ir tiesības saņemt atlīdzību par citējamību raksturojošo Hirša indeksu *SCOPUS* un / vai *Web of Science* (turpmāk tekstā - WoS) datu bāzēs. Atlīdzības apjoms tiek aprēķināts saskaņā ar “Kārtību, kādā Daugavpils Universitātē akadēmiskais personāls saņem atlīdzību par Hirša indeksu”.

DU akadēmiskajam personālam ir iespēja piedalīties ikgadējā Daugavpils Universitātes pētniecības projektu konkursā un saņemt finansējumu zinātnisko pētījumu realizācijai[[42]](#footnote-42). Pētniecības projektu konkursa vispārīgie mērķi ir nodrošināt DU zinātniskās darbības attīstību un zinātnisko izcilību; veicināt DU akadēmiskā, zinātniskā personāla un studējošo pētniecisko izaugsmi; sekmēt zinātnisko rezultātu praktisko pielietojamību, sadarbību ar privāto sektoru un papildu ārējā finansējuma piesaisti; veidot inovatīvas starpdisciplināras pētnieciskās grupas aktuālu pētniecisko tēmu ieviešanai. Pieteikt konkursam individuālus vai pētniecisko grupu projektus ir tiesības DU uz darba līguma pamata strādājošiem akadēmiskā un zinātniskā personāla pārstāvjiem: profesoriem, asociētajiem profesoriem, docentiem, pētniekiem, vadošajiem pētniekiem, lektoriem, asistentiem, zinātniskajiem asistentiem un doktora grāda pretendentiem. Projektu konkursa kopējo finansējuma apmēru konkrētajam gadam nosaka DU Budžeta komisija. Piešķirtais projektu konkursa fonds 2023. gadam bija 51000,00 EUR. Vienam pētnieciskajam projektam maksimāli pieļaujamais finansējuma apmērs ir 3000,00 EUR.

Piešķirtais projektu konkursa fonds 2024. gadam ir 51000,00 EUR. Vienam pētnieciskajam projektam maksimāli pieļaujamais finansējuma apmērs ir 3000,00 EUR.

DU realizētajās studiju programmās studējošie var pieteikties studējošo pētniecības projektu konkursam[[43]](#footnote-43). Pētniecības projektu konkursa vispārīgie mērķi ir nodrošināt DU zinātniskās darbības attīstību un zinātnisko izcilību; veicināt DU studējošo pētniecisko izaugsmi; sekmēt zinātnisko rezultātu praktisko pielietojamību, sadarbību ar privāto sektoru un papildu ārējā finansējuma piesaisti; veidot inovatīvas starpdisciplināras pētnieciskās grupas aktuālu pētniecisko tēmu ieviešanai; iesaistīt DU bakalaura un maģistra programmās studējošos zinātniskajā darbībā; veicināt *Web of Science* un/vai *SCOPUS* datu bāzēs indeksētu publikāciju skaita pieaugumu DU.

Finansējums mācību materiāli tehniskās bāzes uzlabošanai (auditoriju un laboratoriju papildus labiekārtošanai, mācību literatūras un modernas pētnieciskās aparatūras iepirkšanai, uzskates līdzekļu un programmatūras iegādei, u.c. pasākumiem) galvenokārt tiek nodrošināts no dažādiem projektiem (piemēram, ERAF, ESF).

Pašlaik studiju virziena *Mākslas* programmām vienā studiju gadā ir piešķirtas 127 valsts dotētās budžeta vietas. PBSP *Dizains* – 57 vietas, PBSP *Mākslas menedžments* – 16 vietas, PBSP *Mūzika* – 39 vietas, PMSP *Māksla* – 9 vietas, PMSP *Mūzika* – 8 vietas. Lai nodrošinātu kvalitatīvu studiju procesu, nosegtu visus specializācijas moduļus, studiju virziena *Mākslas* programmām vienā studiju gadā ir nepieciešamas vismaz 150 budžeta vietas. Tāpat studiju programmā tiks uzņemti studējošie par personīgo finansējumu. Studējošajiem ir iespēja pretendēt uz studiju maksas atlaidēm. 32

**2.3.2. Informācija par studiju virziena un tam atbilstošo studiju programmu īstenošanai nepieciešamā infrastruktūra un materiāltehniskais nodrošinājums**

Studiju virziena *Mākslas* programmu realizēšanai tiek izmantota DU materiāltehniskā bāze trijos Daugavpils Universitātes korpusos – Parādes ielā 1, Parādes ielā 1a un Vienības ielā 13.

Vairums lekciju un praktisko darbu notiek Vienības ielā 13 korpusā. Te ir aprīkotas, atbilstoši studiju programmu specifikai, auditorijas plūsmu lekcijām, mazām grupām un individuāli praktiskajām nodarbībām.

Individuālajām praktiskajām nodarbībām, kas ir noteicošās mūziķu studiju programmās, izveidotas 10 auditorijas ar katra studiju kursa specifikai atbilstošu aprīkojumu (piemēram, pianistu klasēs pieejami divi kabineta flīģeļi, savukārt pūšaminstrumentu klasēs novietotas pultis un cits nepieciešamais inventārs). Vajadzības gadījumā izmantojami arī metronomi. Studentiem ir neierobežotas iespējas darboties klasēs patstāvīgi.

Mūzikas vēstures un teorijas kursu kvalitatīvai nodrošināšanai izveidoti 2 kabineti – tie aprīkoti ar audio un video aparatūru, kas ļauj veikt kvalitatīvu mūzikas ierakstu klausīšanos un skatīšanos lekciju laikā. Pedagoģijas un psiholoģijas kursu apguvei tiek izmantotas lekciju telpas (virs 100 cilvēkiem) Parādes ielas 1 studiju korpusā. Pieejams arī mūzikas mācību metodikas kabinets.

Koncertu, koncertlekciju un meistarklašu norisei tiek izmantota kamerzāle (Vienības ielā 13), DU Lielā zāle (Parādes 1) un DU koncertzāle (Vienības 13).

No ERAF līdzekļiem iegādāts jauns koncertflīģelis *Bösendorfen*, līdz ar to koncertzālē ar izcilu akustiku studiju procesa vajadzībām pieejams kvalitatīvs instruments. Ikgadēji notiek dažāda veida starptautiskie konkursi.

Mākslinieciski radošā darba norisei tiek izmantota Lielā zāle (divi flīģeļi, 500 vietas), koncertzāle (trīs flīģeļi, jauns koncertflīģelis *Bösendorfen,* 200 vietas), kamerzāle (divi flīģeļi, 60 vietas); mūzikas instrumenti: 30 pianīni un 15 flīģeļi, 33 akordeoni, 15 blokflautas, 12 kokles, elektronisko mūzikas instrumentu (*Roland Fantom G8, Roland G70, Korg PA50, Yamaha PSR3000* u.c*.*) un pūšaminstrumentu, kā arī sitaminstrumentu komplekts (arī marimba *Yamaha* 2011. gadā) u.c.; skaņas pastiprināšanas iekārtas (500W, 900W, 2000W). Liela daļa no šiem mūzikas instrumentiem un skaņas pastiprināšanas iekārtām iegādāti no ESF un ERAF līdzekļiem.[[44]](#footnote-44)

Audiotehnika tiek izmantota dažādu pasākumu apskaņošanai un studiju projektu (koncertu, koncertlekciju, muzikālo pēcpusdienu) realizēšanai.

Mūzikas un mākslu fakultātes Humanitāro un sociālo zinātņu fakultātes fonotēkas fondā ir 500 kompaktdisku, vairāk nekā 200 audiokasešu, apmēram 50 videofilmas (piemēram, *Eiropas muzikālās pilsētas, Great Composers, Royal Group* u.c.), kā arī vinila skaņuplates vairākos simtos. Mūzikas un mākslu fakultātes Humanitāro un sociālo zinātņu fakultātes sadarbība ar Daugavpils Mūzikas vidusskolu Staņislava Broka Daugavpils Mūzikas vidusskolu  ļauj studentiem izmantot arī šīs mācību iestādes fonotēkas bāzi (535 kompaktdisku, 4000 skaņuplašu, 65 videofilmas). Sadarbība ar Jāzepa Vītola Latvijas Mūzikas akadēmijas fonotēku nodrošina jaunāko mūzikas ierakstu ieguvi. Līdz ar to audio un videoierakstu fonds tiek nepārtraukti atjaunots un papildināts un ir uzskatāms par prioritāti.

Savukārt PBSP *Dizains*, PBSP *Mākslas menedžments* un PMSP *Māksla* realizēšanai tiek izmantota galvenokārt DU materiāltehniskā bāze Parādes ielā 1 un Vienības ielā 13. Studiju, bakalaura un maģistru darbu izstrādei, kā arī mācību līdzekļu izveidei tiek piedāvāti fakultātē esošie datori, Internet, DU lokālā tīkla (elektronisko katalogu *ALISE* (*Advanced Library Information Service*)) un e-pasta iespējas, bibliotēkas datu bāzes. Būtiski, ka studentiem un mācībspēkiem pieejams pastāvīgs Internet un lokālā DU tīkla pieslēgums.

Mākslu studiju programmām tiek izmantotas divas auditorijas lekcijām – Vienības 13-112., 110. auditorijas.

Mākslu studiju programmām lekcijām tiek izmantotas divas auditorijas Vienības ielā 13: 211. un 206. auditorija. Lekciju nodrošinājumam, ko veic citas katedras, tiek izmantotas attiecīgo struktūrvienību auditorijas. Pārējās telpas, ko izmanto studenti praktiskajās nodarbībās, ir Vienības ielas 13 korpusa darbnīcas. Telpu skaits ir atbilstošs, visās ir pilnīgs remonts un aprīkojums. Piemēram, grafikas prese, lielformāta ploteris *Roland*, atjaunota datortehnika datorklasē (monitori, sistēmbloki, vakumtāfeles u. c.), iepirkta sietspiedes aparatūra un žāvēšanas stendi, kā arī iegādāti griezēji (lielformāta griezējs – giljotīna un profesionālais griezējs poligrāfijas izdevumu veidošanai, uzstādīta sietspiedes aparatūra un žāvēšanas stendi, digitālās stelles u. c.). PMSP „Māksla” studējošajiem specializācijā „Dizains” praktiskās nodarbības notiek arī Latvijas Mākslas akadēmijas (LMA) darbnīcās.

435. auditorija Parādes ielā 1 ir datorklase ar 15 datorsistēmu komplektiem un dizaina programmatūru komplektu. Katra vieta aprīkota ar datorsistēmu ar programmatūru un monitoru un digitālo tāfeli, kā arī dators pasniedzējam un projektors. Datorklases datorsistēmu darbības uzraudzību veic Informātikas katedras datortīklu administratori Informācijas un komunikāciju tehnoloģiju daļas darbinieki.

Studiju process pietiekošā daudzumā tiek nodrošināts ar kserokopēšanas tehniku, audio un videotehniku, vizuālās prezentācijas tehniku. Tādējādi pietiekami plašais bibliotēkas un fonotēkas materiālu apjoms nodrošina studentiem un docētājiem dažādu mūzikas, mākslas un humanitāro zinātņu, informācijas un mūzikas pedagoģijas un psiholoģijas avotu pieejamību, savukārt mākslinieciski radošā darba veiksmīgai norisei tiek izmantotas DU korpusu koncertzāles, auditorijas un datorklases.

Visiem DU studējošajiem ir nodrošināta ne tikai mūsdienu prasībām atbilstoša studiju vide, bet arī pieejama mūsdienu prasībām atbilstoša sadzīves infrastruktūra – renovētas kopmītnes, sporta komplekss ar baseinu u.c. Studiju un pētnieciskais process pietiekamā daudzumā ir nodrošināts ar nepieciešamo kserokopēšanas tehniku, vizuālās prezentācijas tehniku, videofilmēšanas un videoreproducēšanas aparatūru, modernu fototehniku un audiotehniku. Studējošajiem un docētājiem pastāvīgi ir pieejams Internets un lokālā DU tīkla Interneta pieslēgums, e-studiju vide Moodle, kā arī iespēja izmantot e-pastu un telekonferences iespējas, dažādas tiešsaistes platformas, piem., ZOOM.

Sīkāka informācija par virziena *Mākslas* katras studiju programmas specifisko materiāli tehnisko bāzi pieejama katras studiju programmas ziņojuma 3. nodaļas 3.3.1.-2.3.3. kritērijos sniegtajā informācijā.

**2.3.3. Informācija par studiju virzienam nepieciešamā metodiskā un informatīvā materiāla nodrošinājuma pilnveidi**

Virziena *Mākslas* programmuīstenošanu nodrošina šāda infrastruktūra: mūzikas instrumenti un aprīkojums (jaunrades, studiju un pētniecības materiālu sagatavošanai, kombinēšanai, integrācijai, vizualizācijai un izplatīšanai), informācijas tīkli (internets, iekštīkls, *Moodle*), datubāzes ar bezmaksas piekļuvi (bibliotēkas tīkls, grāmatu resursu datubāzes, DU pētniecības centru datubāzes, zinātniskās publikācijas, tostarp *Web of Science* un *Scopus*), arhīvi ar dažādiem izpētes materiāliem, pakalpojumi (administratīvie, finanšu, IT un tīklu atbalsta pakalpojumi, piekļuve oficiālās statistikas datiem), datorizētas lietojumprogrammas un programmatūra (*Standart Office, SPSS, GIS*, datu vizualizācijas tiešsaistes rīki un programmatūra, tiešsaistes saziņas līdzekļi), kas ļauj veikt māksliniecisko jaunradi, pētījumus un nodrošina elastīgu un studentorientētu vidi. 2020./2021. gadā studiju procesa kvalitatīvai nodrošināšanai tika iegātātas Web kameras lekciju, semināru, akadēmisko koncertu un eksāmenu norises nodrošināšanai attālinātā režīmā ZOOM platformā.

Infrastruktūras attīstībā jāturpina centieni iegūt ESF struktūrfondu līdzekļus jaunu kvalitatīvu mūzikas instrumentu iegādei, mākslas auditoriju aprīkojuma modernizēšanai. Tas, protams, ir atkarīgs no pieejamajiem finanšu resursiem un to piesaistes iespējām. Būtiskākais – jāizvērš mākslas un mūzikas programmas e-studiju vide. Modernizējot un veicot investīcijas studiju virziena *Mākslas* programmās, DU spēs konkurēt ar citām augstākās izglītības iestādēm Latvijā, Eiropā un pasaulē, veidojot modernu, studijām un pētniecībai pievilcīgu vidi, tādējādi piesaistot studējošos un radot pamatu prognozēm par studentu skaita palielināšanos attīstītajā studiju virzienā *Mākslas.*

Bibliotēkas krājuma papildināšana un datubāzu abonēšana notiek pēc fakultāšu docētāju pieprasījuma. Iesniegumus par grāmatu iepirkšanu regulāri (katru studiju gadu) izskata un apstiprina DU Budžeta komisija, tādējādi īstenojot mehānismu jaunāko izdevumu iegādei DU bibliotēkā. Bibliotēka neveic krājuma digitalizāciju, taču bibliotēkas informatīvajā sistēmā tiek augšupielādēti DU studējošo noslēguma darbi. Bibliotēka regulāri informē fakultātes par jaunāko literatūru, par datubāžu izmēģinājumiem un abonēšanas iespējām, lai fakultāšu docētāji un studējošie varētu iepazīties ar jauniem piedāvājumiem.

Bibliotēka studējošajiem nodrošina pieeju kvalitatīvai un studiju jomai atbilstošai informācijai, studiju un pētniecības nolūkiem piedāvājot tās krājumā esošos informācijas resursus, kā arī pasūtot tos no citām bibliotēkām. Daugavpils Universitātes bibliotēka ir atvērta 9 stundas dienā, 45 stundas nedēļā. Lasītava atvērta darba dienās no plkst. 9.00 līdz 20.30 un sestdienās no plkst. 10.00 līdz 17.00. Bibliogrāfijas un informācijas sektors atvērts darba dienās no plkst. 9.00 līdz 17.00.

Daugavpils Universitātes bibliotēkas abonements, lasītava un starpbibliotēku abonements (SBA) ir atvērts darba dienās no plkst. 9.00 līdz 20.00 un sestdienās no plkst. 10.00 līdz 16.00. Bibliogrāfijas un informācijas sektors atvērts darba dienās no plkst. 10.00 līdz 12.00 un no plkst. 13.00 līdz 17.00.

Grāmatas/notis var nodot arī ārpus bibliotēkas darba laika, izmantojot grāmatu/nošu nodošanas iekārtas pie mācību korpusiem Vienības ielā 13 un Parādes ielā 1.

Bibliotēkas telpu kopplatība ir 1000 m2, studējošo rīcībā ir 2 lasītavas ar brīvu pieeju krājumam, 2 abonementi, Bibliogrāfijas un informācijas sektors, 20 datori, 2 kopētāji, 3 multifunkcionālas iekārtas, 2 printeri, internets, t. sk. piekļuve bezvadu internetam.

Bibliotēka piedāvā šādus pakalpojumus: grāmatu un nošu izsniegšana uz mājām; literatūras, datubāžu, e-katalogu u. c. resursu izmantošana lasītavās; grāmatu elektroniskā pasūtīšana un rezervēšana ņemšanai uz mājām, izmantošanas termiņa pagarināšana; datoru un interneta izmantošana; *EBSCO*, *Science Direct* un *Scopus* datubāžu attālināta izmantošana; DU izstrādāto noslēguma darbu attālināta izmantošana; konsultācijas informācijas meklēšanā e-katalogos un datubāzēs; starpbibliotēku abonementa pakalpojumi; studējošo apmācība darbam ar e-katalogiem un datubāzēm; kopēšanas, drukāšanas un skenēšanas pakalpojumi.

Bibliotēkas krājums ir 267655 eksemplāri, t. sk. 233868 grāmatas un 20322 periodiskie izdevumi (368 nosaukumi). No tiem bibliotēkas fonds piedāvā 13 465 nošu krājumus un 25 594 grāmatas, kas saistītas ar mūzikas literatūru, vēsturi, teoriju, metodiku, pedagoģiju un psiholoģiju.

Bibliotēkā ir pieejami mūziķiem, māksliniekiem paši būtiskākie izziņas materiāli:

* *Jaunā GROVA mūzikas un mūziķu enciklopēdiskā vārdnīca*[[45]](#footnote-45) (29 sējumi);
* Jaunā *GROVA* *operas*[[46]](#footnote-46)(4 sējumi) un *džeza*[[47]](#footnote-47) *vēstures enciklopēdija* (3 sējumi);
* Jaunā *GROVA* *mūzikas instrumentu*[[48]](#footnote-48) *enciklopēdija* (5 sējumi);
* mūzikas virzienam virzienam *Mākslas* nepieciešamā speciālā jaunākā Latvijā, ārzemēs izdotā literatūra un notis;
* mūzikas žurnāli *Music Theory Spectrum* un *Mūzikas Saule*,
* dizaina žurnāls *Novum* unmākslas žurnāls *Computer Desing,* [*Page: Design - Code - Business x novum*](https://epub.sub.uni-hamburg.de/epub/journal.php?journal_id=2889&la=de)*;*
* *Latvijas kultūras vēsture* / sastādītājs Ojārs Spārītis;
* *Latvija: kultūru migrācija: kolektīvā monogrāfija* / atbildīgā redaktore Anita Rotkalne u.c.

Studiju un bakalaura darbu izstrādei, kā arī mācību līdzekļu izveidei tiek piedāvāti fakultātē esošie datori, kas aprīkoti ar attiecīgo programmatūru (*Cubasis,* *Sibelius, Sound Forge,* *Sonor, Adobe photoshop, Corel Draw 2019, AutoCad, 3ds Max, Adobe Illustrator, Adobe Flash* u. c.).

Studējošajiem pieejamas vairākas datubāzes:

* *Cambridge University Press* – humanitārās un sociālās zinātnes;
* pilnu elektronisko tekstu datubāze *EBSCO Publishing* (tā ietver 8 datubāzes: *Academic Search Elite, Business Source Premier, MasterFILE Priemer, Newspaper Source, ERIC, Business Wire News, MEDLINE, Health Source – Consumer Edition, Agricola*);
* izdevniecības *Elsevier* daudznozaru zinātnisko publikāciju bibliogrāfiskās un citēšanas informācijas datubāze *Scopus;*
* daudznozaru datubāze *Web of Science;*
* *Science Direct* – izdevniecības *Elsevier*datubāze humanitārajās un sociālajās zinātnēs, kas ietver informāciju par vairākiem tūkstošiem *Elsevier* izdoto žurnālu un grāmatu. DU pieejami ap 2650 žurnālu pilno tekstu, kas izdoti galvenokārt no 2002. gada līdz jaunākajam žurnāla numuram, kā arī vairāk nekā 350 e-grāmatu;
* *Izglītība un Kultūra* – e-laikraksts ietver informāciju par visu, kas svarīgs izglītībā, nodrošinot informatīvo atbalstu augstskolu mācībspēkiem un studējošajiem, vadībai un administrācijai;
* *Letonika* – uzziņu un tulkošanas sistēma, kuras galvenais mērķis ir sniegt sistematizētu, enciklopēdisku uzziņu un tulkošanas informāciju. Letonika piedāvā meklēt un strādāt ar informāciju, kas atrodama 11 enciklopēdijās u. c. uzziņu resursos, 13 vārdnīcās (tulkojošās, skaidrojošās, terminoloģijas), kā arī kolekcijās ar 10 000 attēliem, audioierakstiem un videomateriāliem. Datubāzē pieejama arī latviešu literatūras bibliotēka ar 200 pilna teksta literārajiem darbiem un valodas atbalsta krātuve ar palīgmateriāliem latviešu valodai. Letonika.lv kalpo kā ceļvedis Latvijas kultūrā, vēsturē, valodā, dabā un literatūrā;
* *LETA* – ziņas un arhīvs – piedāvā iespēju operatīvi meklēt publicētās ziņas, foto, video, preses relīzes, rakstus no Latvijas preses izdevumiem, statistiku un citu informāciju.

Bibliotēkas krājuma papildināšana un datubāžu abonēšana notiek pēc fakultāšu docētāju pieprasījuma. Iesniegumus par grāmatu iepirkšanu regulāri izskata un apstiprina DU Budžeta komisija, tādējādi īstenojot mehānismu jaunāko izdevumu iegādei DU bibliotēkā. Bibliotēka neveic krājuma digitalizāciju, taču bibliotēkas informatīvajā sistēmā tiek augšupielādēti DU studējošo noslēguma darbi. Bibliotēka regulāri informē fakultātes par jaunāko literatūru, par datubāžu izmēģinājumiem un abonēšanas iespējām, lai fakultāšu docētāji un studējošie varētu iepazīties ar jauniem piedāvājumiem. Bibliotēkā pieejami programmu nodrošināšanai aktuāli starpdisciplināri zinātniskie izdevumi[[49]](#footnote-49).

Bibliotēkas darba laiks ir piemērots studentu vajadzībām. Pēc studentu sūdzībām par bibliotēkas īso darba laiku darba dienās un nepieejamību sestdienās, no 2018. gada rudens semestra mainīts DU bibliotēkas darba laiks (darba dienās no plkst. 9.00 līdz 20.00, sestdienās no plkst. 10.00 līdz 16.00). Studenti šīs izmaiņas novērtēja pozitīvi.

DU bibliotēkas abonements, lasītava un starpbibliotēku abonements (SBA) ir atvērts darba dienās no plkst. 9.00 līdz 20.00, sestdienās no plkst. 10.00 līdz 16.00, bet Bibliogrāfijas un informācijas sektors atvērts darba dienās no plkst. 10.00 līdz 12.00 un no plkst. 13.00 līdz 17.00.

**2.3.4. Informācijas un komunikācijas tehnoloģiju risinājums**

E-studiju vide PBSP *Mūzika* virzienā *Mākslas* studējošajiem tiek piedāvāta, pamatojoties uz to, ka vairums studētgribētāju ir Latgales reģiona iedzīvotāji un ceļu uz studiju vietu mēro no Preiļiem, Balviem, Kārsavas un citām Latgales pilsētām un laukiem, kā studējošie nāk no Sēlijas un Rīgas.

Tādējādi studiju process daļēji balstās uz vairākiem e-studiju vides principiem, t. sk. uz izglītības individualizāciju un pieejamību, kas tiek nodrošināta kā studējošo patstāvīgais darbs, uzsverot arī elektronisko avotu pieejamību angļu valodā (studiju kursa apraksti, studiju un metodiskie avoti). Tiek izmantotas e-studiju videi piemērotas mācību organizācijas formas un metodes. Viens no e-studiju vides principiem ir mācību satura tematiskā strukturēšana un adaptēšana konkrētās izglītības programmas ietvaros atbilstoši e-studiju vides specifikai ciešā saistībā ar studiju kursu programmu saturu, studiju plāniem, t. sk. plānotajām ieskaitēm. DU ir attīstīta e-studiju vide (*Moodle*), kā arī tiešās komunikācijas nodrošināšanas rezultātā (e-pasts, konsultācijas) ir pieejama metodiskā un zinātniskā informācija katrā studiju kursā.

Daugavpils Universitātes docētāji sistemātiski izmanto e-studiju vidi *Moodle* (<https://estudijas.du.lv/>) un ievieto tajā dažādus studiju materiālus: lekciju, semināru un praktisko nodarbību videoierakstus, kas ir atbalsts studējošo patstāvīgā darba veikšanai. E-studiju vides aktivizēšana ir nozīmīgs solis, kas veicina studējošo kritiskās masas uzturēšanu un nodrošina speciālistu sagatavošanu ne tikai Austrumlatvijas reģionam, ko pārstāv lielākā daļa DU studējošo, bet arī citiem Latvijas reģioniem un ārvalstīm.

Studiju kursu ietvaros tiek paredzēta arī mājas darbu un kontroldarbu sūtīšana pa e-pastu vai pievienošana tiešsaistē *Moodle*, darbu novērtējumu un recenziju saņemšana e-pastā, konsultācijas e-vidē, iespēja izmantot bibliotēkas un interneta resursus. Tādējādi, integrējot daudzveidīgus mūsdienīgus IT risinājumus (e-pasts, *Moodle*, *Skype*, *Facebook*), programmā tiks piedāvāti elastīgāki nosacījumi e-studijām.

E-studiju vide *Moodle* ir sinhronizēta ar Daugavpils Universitātes informatīvo sistēmu *DUIS*, kas atvieglo studējošo piekļuvi e-studiju vidē veidotiem studiju kursiem bez papildu reģistrēšanās. SKNC regulāri organizē profesionālās pilnveides kursus docētājiem *Studiju kursu veidošana e-studiju vidē Moodle*, kā arī nodrošina individuālās konsultācijas. Studējošie tehnisko atbalstu var saņemt Studējošo servisa centrā un fakultāšu dekanātos.

E-studiju vidē *Moodle* docētāji var ievietot savas lekcijas videoformātā. Videolekciju filmēšanas procesu īsteno Informātikas katedras Multimediju centrs un Informācijas tehnoloģiju centrs Informācijas un komunikāciju tehnoloģiju daļas darbinieki. Daugavpils Universitātē, Parādes ielā 1a, 130. auditorijā ir pieejams mūsdienīgs aprīkojums, kas ļauj veidot mācību, informatīvos un reklāmas videomateriālus, kā arī nodrošina konferenču tiešās translācijas interneta vidē. Videolekcijas tiek glabātas DU serverī un ir pieejamas *Moodle* vidē katrā atbilstošajā studiju kursā.

DU MMF HSZF fakultātē ir pieejams studiju programmas realizēšanai nepieciešamais metodiskais nodrošinājums: metodiskie materiāli noslēguma darba izstrādei, profesionālās prakses nolikums un profesionālās kvalifikācijas prakses nolikums. DU darbojas informatīvā sistēma DUIS, kurā tiek ievadīti visu studiju kursu apraksti, pieejams nodarbību saraksts, un studējošais savā profilā var redzēt savas sekmes un individuālos rīkojumus, kas saistīti ar studiju procesu.

MMF Mūzikas katedrā HSZF Mākslu katedrā ir pieejami praktisko darbu paraugi, rakstisko pārbaudījumu uzdevumu varianti, studiju darbu un prakses atskaišu paraugi, kā arī daudzveidīgi materiāli (notis, zinātniskie rakstu krājumi, monogrāfijas, metodiskie norādījumi, mācību līdzekļi) šo darbu izstrādes atbalstam.

Bakalaura un maģistra darbu fondu telpā (Vienības ielas 13 203. kabinetā) glabājas praktiskie bakalaura un maģistra darbi mākslā, uzskates materiāli un mākslas grāmatas.

Lekciju prezentācijas, kursu apraksti un uzdevumi, kā arī dažādas rokasgrāmatas u.c. informatīvie materiāli tiek izvietoti Daugavpils Universitātes e-studiju vidē *Moodle*. Studijām nepieciešamo materiālu pieejamība tīmeklī nodrošina efektīvu studiju procesu. Studiju procesa optimizēšanas un kvalitātes kultūras paaugstināšanas nolūkos ir izveidota un pieejama socioloģisko aptauju datu apstrādes bāze, kuru studējošie var patstāvīgi izmantot uzziņu materiālu iegūšanai, zināšanu papildināšanai un pašpārbaudei.

**2.3.5. Akadēmiskā personāla piesaiste un kvalifikācijas nodrošinājums**

Ievēlēšana akadēmiskajos amatā norit saskaņā ar “Nolikuma par vēlēšanām akadēmiskajos amatos Daugavpils Universitātē”[[50]](#footnote-50) prasībām. Saskaņā ar nolikumu akadēmiskie amati DU ir profesors, asociētais profesors, vadošais pētnieks, docents, lektors, pētnieks, asistents, zinātniskais asistents.

Asistentu, lektoru, docentu amatu skaitu pēc fakultātes Domes ierosinājuma nosaka rektors atbilstoši veicamajam studiju darba apjomam. Pētnieku, vadošo pētnieku un zinātnisko asistentu amatu skaitu pēc institūta/Zinātniskās padomes ierosinājuma nosaka rektors atbilstoši nepieciešamībai un finansējuma iespējām. Asociēto profesoru amatu skaitu attiecīgās zinātnes vai mākslas apakšnozarēs nosaka rektors atbilstoši nepieciešamībai un finansējuma iespējām pēc apstiprināšanas DU Senātā.

Informācija par akadēmisko amatu vakancēm un konkursa sludinājumi tiek publicēti DU mājas lapā un/vai LR oficiālajā izdevumā “Latvijas Vēstnesis”, tādējādi dodot iespēju jebkuram interesentam mēneša laikā pēc konkursa izsludināšanas pieteikties darbam DU. Akadēmiskajos amatos DU var ievēlēt gan Latvijas Republikas, gan ārvalstu pilsoņus, kuru akadēmiskā izglītība un profesionālā kvalifikācija atbilst zinātnes vai mākslas nozares prasībām, studiju un pētniecības darbam DU un kuri pārvalda valsts valodu un profesionālo angļu valodu.

Docentu, vadošo pētnieku, lektoru, pētnieku, asistentu un zinātnisko asistentu vēlēšanas, atklāti balsojot, notiek fakultāšu Domēs vai zinātnisko institūtu Zinātniskajās padomēs ne vēlāk kā triju mēnešu laikā no konkursa izsludināšanas dienas. Ievēlot docentus un vadošos pētniekus, Domes vai zinātniskā institūta Zinātniskās padomes locekļu kvalifikācijai jāatbilst promocijas padomes prasībām. Docentu un vadošo pētnieku vēlēšanu rezultāti tiek apstiprināti DU Senāta sēdē.

Profesoru un asociēto profesoru vēlēšanas, atklāti balsojot, notiek attiecīgās zinātņu nozares profesoru padomē.

**2.3.6. Akdēmiskā personāla kvalifikācijas un darba kvalitātes nodrošinājums**

DU ir izstrādāti iekšējie normatīvie akti un mehānismi, kas regulē akadēmiskā personāla kvalifikācijas un darba kvalitātes nodrošināšanu:

* Nolikums par vēlēšanām akadēmiskajos amatos Daugavpils Universitātē[[51]](#footnote-51);
* Daugavpils Universitātes akadēmiskā personāla zinātniskās aktivitātes vērtēšanas kārtība[[52]](#footnote-52);
* Studējošo aptaujas.

Lai nodrošinātu kvalitatīvu un inovatīvu studiju virziena *Mākslas* programmu īstenošanu, būtiski ir piesaistīt augsti kvalificētus mācībspēkus ar pietiekamu mākslinieciski radošā, zinātniskā un metodiskā darba pieredzi – atzītus speciālistus, kuriem piemīt inovatīvā kapacitāte, t. sk. prasme izmantot mūsdienīgas darba metodes, un līderības kompetence. Studiju virziena *Mākslas* programmās iesaistāmo mācībspēku atlasei izmantoti vairāki kritēriji. Tie ir:

* mācībspēku kvalifikācijas atbilstība normatīvo aktu noteiktajām prasībām;
* starptautiski atzīstama mākslinieciskā jaunrade vai pētniecība;
* atbilstošas valsts valodas un svešvalodu zināšanas.

Studiju virziena *Mākslas* programmu lekciju kursus ir tiesības lasīt tikai mācībspēkiem ar maģistra/doktora grādu, kuri ir vēlēti profesori, asociētie profesori, docenti vai lektori noteiktā augstskolā; savukārt bakalaura darba vadītājam vēlams ir jābūt mākslas zinātņu vai mūzikas/mākslas pedagoģijas doktoram. Gleznošanas, zīmēšanas, instrumenta spēles, dziedāšanas studiju kursu docēšana ir pieļaujama mācībspēkiem ar maģistra grādu – gan vēlētiem, gan viesdocētājiem. Mācībspēku atlasē piemērojami arī specifiski virziena studiju programmām atbilstoši kritēriji:

* dalība starptautiski vai valstiski nozīmīgos mākslinieciskās jaunrades vai pētniecības projektos pēdējo sešu gadu laikā;

studējošo sasniegumi, kas to vai citu mācībspēku vadībā gūti starptautiski vai valstiski nozīmīgos konkursos un zinātniskajā pētniecībā (piem., raksti, referāti konferencēs);

aktīva līdzdalība starptautiski vai valstiski nozīmīgu konkursu žūrijās;

* meistarklašu/plenēru vadīšanas praktiskā pieredze;
* praktiskā pieredze darbā izglītības iestādē;
* ieguldījums dažādu metodisku materiālu, tai skaitā e-studiju līdzekļu, izstrādē;
* studējošo ikgadējās aptaujās paustie viedokļi par mācībspēku darba kvalitāti – profesionālo kompetenci, komunikāciju ar studējošajiem, vērtēšanas objektivitāti u. c. aspektiem;
* profesionālā pilnveide augstskolu mācību metodikas jomā;

vēlēts profesora, asociētā profesora vai docenta amats vienā no partneraugstskolām.

Būtisks kritērijs studiju programmas mācībspēku iesaistei ir pieredze ESF projekta *Kompetenču pieeja mācību saturā* (projekta Nr. 8.3.1.1/16/I/002) īstenošanā: tā ietvaros docētāji darbojas gan kā eksperti, gan arī kā ekspertu grupu vadītāji, izstrādājot mācību saturu un mācību līdzekļus mākslas/mūzikas profesionālajai vidējai izglītībai, piedaloties pedagogu profesionālās kompetences pilnveides programmu pasākumos, meistarklasēs/plenēros un mācību satura aprobācijas pieredzes apmaiņas semināros citās mākslas/mūzikas augstskolās.

Darbības programmas *Izaugsme un nodarbinātība* 8.2.1. specifiskā atbalsta mērķa *Samazināt studiju programmu fragmentāciju un stiprināt resursu koplietošanu* pirmās projektu iesniegumu atlases kārtas projekta iesnieguma veidlapas aizpildīšanas metodika (2018) paredz, ka akadēmiskajam personālam, kas tiks iesaistīts jauno studiju programmu īstenošanā, ir atbilstošas angļu valodas zināšanas[[53]](#footnote-53): tas ir svarīgs priekšnoteikums gan ārvalstu studentu piesaistei, gan starptautiski atzīstamu panākumu gūšanai mākslinieciskajā jaunradē un pētniecībā. Kas tika ievērots arī PBSP “Mūzika” izstrādes laikā.

Mācībspēku darbības vērtēšanas sistēmā izvirzīti šādi pamatkritēriji:

* izcilība – ilgtspējīga un nepārtraukta attīstība, nodrošinot procesu un resursu vadību;
* spēja efektīvi izmantot akadēmisko brīvību – brīvi izvēloties akadēmiskās darbības virzienus un metodes, radīt un publiskot jaunas zināšanas, atklāti diskutēt par to saturu, meklēt iespējas īstenot tās praksē;
* akadēmiskā kultūra – koleģiāla, uz akadēmiskās ētikas principiem balstīta, savstarpējas cieņas, prasīguma, ieinteresētības un atbalsta gaisotnē veidota sadarbība ar studējošajiem un citiem mācībspēkiem;
* atbildība par savu darbu sabiedrības un valsts priekšā, atbilstoši DU kvalitātes vadības sistēmai un kvalitātes kultūrai.

Studiju virziena *Mākslas* programmu mācībspēku atlase tiek veikta atbilstoši Noteikumiem par Latvijas zinātnes nozarēm un apakšnozarēm (MK noteikumi Nr. 49, 23.01.2018.).

DU akadēmiskā personāla profesionālās kompetences pilnveidei DU regulāri tiek nodrošinātas apmācības. Laika posmā no 2020.-2022. gadam ESF projekta “Daugavpils Universitātes stratēģiskās specializācijas jomu akadēmiskā personāla profesionālās kompetences stiprināšana” (Nr. 8.2.2.0/18/A/022) ietvaros docētāju profesionālās kvalifikācijas pilnveidošanas ietvaros DU tika piedāvātas vairākas profesionālās pilnveides programmas, piemēram, “Saskarsmes un komunikāciju prasmes”, “Līderības ABC”, “Līderība kuočinga stilā”, “Saskarsme”, “Emocionālā inteliģence izglītībā”, “E-studiju materiālu un virtuālo studiju platformu izstrādes pamati”, “Tendences izglītības tehnoloģiju izmantošanā 21.gs.” u.c.. Minētā projekta ietvaros akadēmiskajam personālam tika organizētas arī pašizaugsmes lekcijas par izgudrojumu komercializāciju, uzturu, ķermeņa veselību, personības harizmu un izdegšanas risku novēršanu, pretstresa dienas, profesionālās efektivitātes veicināšanas diennakts nometnes, pieredzē balstītas mācības un vizītes uz uzņēmumiem atbilstoši studiju virzienu tematikai Latvijā. Piedaloties semināros, akadēmiskajam personālam ir iespēja pilnveidot savu profesionālo kompetenci un attīstīt mācīšanās prasmes.

DU akadēmiskais personāls profesionālo prasmju pilnveidošanai aktīvi izmanto „ERASMUS+” programmas piedāvātās iespējas – DU docētāji programmas ietvaros regulāri apmeklē ārvalstu sadarbības augstskolas vai arī iesaistās personāla mācībās, pilnveidojot profesionālās kompetences, nodrošinot dalību mācībās, darba vērošanā ārvalstu sadarbības augstskolā vai nozares organizācijā.

Ārvalstu mobilitātes DU docētājiem un personālam dod iespēju gūt zināšanas un konkrētas prasmes, mācoties no ārvalstu partneru pieredzes un labās prakses, kā arī uzlabot praktiskās iemaņas, kas nepieciešamas darbā DU un profesionālajā attīstībā. Dalība mobilitātes programmas iedrošina akadēmisko personālu paplašināt un uzlabot piedāvāto studiju kursu klāstu un saturu, kā arī ļauj studentiem, kuriem nav iespējas piedalīties mobilitātes programmā, gūt labumu no zināšanām un pieredzes, ko sniedz citu Eiropas valstu augstskolu akadēmiskais personāls un ārvalstu vieslektori, veicina zināšanu un pedagoģisko metožu pieredzes apmaiņu starp Eiropas augstākās izglītības iestādēm. Studiju virziena docētāji paaugstina savu kvalifikāciju, stažējoties ārvalstīs un lasot lekcijas ārvalstu izglītības iestādēs.

Ziņas par iesaistāmo mācībspēku atbilstību norādītajiem izvēles kritērijiem apkopotas 1. tabulā.

1. tabula

Studiju virziena *Mākslas* īstenošanā iesaistāmo mācībspēku atbilstība norādītajiem izvēles kritērijiem

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.**  **p.k.** | **Docētāja**  **vārds, uzvārds** | **Zinātniskais grāds, amats** | **Praktiskā pieredze augstākās izglītības iestādē** | **Profesionālā pilnveide** | **Piedalīšanās konferencēs, pētnieciskos projektos** | **Piedalīšanās mākslinieciskas jaunrades projektos** | **Dalība starptautisku konkursu žūrijā** |
|  | Ēvalds Daugulis | Dr. art., profesors | x | x | x | x | x |
|  | Arvīds Barševskis | Dr.biol., profesors | x | x | x | x |  |
|  | Jānis Kudiņš | Dr. art., viesprofesors | x | x | x | x |  |
|  | Andris Vecumnieks | Dr. art., viesprofesors | x | x | x | x | x |
|  | Leonidas Melnikas | Dr. art., viesprofesors | x | x | x | x | x |
|  | Rišards Kšištofs Žoledzevskis | Dr. art., viesprofesors | x | x | x | x | x |
|  | Eduards (Eduardas) Gabnis (Gabnys) | Dr. art., viesprofesors | x | x | x | x | x |
|  | Rītis Urniežius | Dr. art., viesprofesors | x | x | x | x | x |
|  | Raimondas Butvila | Mg. art., viesprofesors | x | x | x | x | x |
|  | Juris Kalnciems | Mg. art., viesprofesors | x | x | x | x | x |
|  | Baiba Jaunslaviete | Dr. art., asoc. viesprofesore | x | x | x | x |  |
|  | Maija Burima | Dr. philol., profesore | x | x | x | x |  |
|  | Jeļena Davidova | Dr. paed., profesore | x | x | x |  |  |
|  | Elīna Vasiļjeva | Dr. philol., profesore | x | x | x |  |  |
|  | Anna Stankeviča | Dr. philol.,profesore | x | x | x |  |  |
|  | Dzintra Iliško | Dr. paed., profesore | x | x | x |  |  |
|  | Jānis Murovskis | Mg. art., viesprofesors | x | x | x | x | x |
|  | Edgars Znutiņš | Dr. paed., asoc. viesprofesors | x | x | x | x | x |
|  | Ilona Bagele | Mg. art., asoc. profesore | x | x | x | x | x |
|  | Skaidrīte Ērliha | Dr. paed., asoc. viesprofesore | x | x | x | x |  |
|  | Sandra Meškova | Mg. philol.,asoc. profesore | x | x | x |  |  |
|  | Nellija Bogdanova | Dr. paed., asoc. profesore | x | x | x |  |  |
|  | Zeltīte Barševska | Dr. art., docente, pētniece | x | x | x | x | x |
|  | Gļebs Beļajevs | Mg. art., docents | x | x | x | x | x |
|  | Dainis Vuškāns | Mg. art., docents | x | x | x | x | x |
|  | Tālis Gžibovskis | Dr. paed., viesdocents | x | x | x | x | x |
|  | Vasilijs Šušerts | Mg. art., docents | x | x | x | x |  |
|  | Janīna Stašāne | Dr. oec., docente | x | x | x |  |  |
|  | Gatis Ozoliņš | Dr. hist., docents | x | x | x |  |  |
|  | Rudīte Rinkeviča | Dr. philol., docente | x | x | x |  |  |
|  | Irina Presņakova | Dr. philol., docente | x | x | x |  |  |
|  | Jānis Radionovs | Dr. iur., docents | x | x | x |  |  |
|  | Inta Ostrovska | Dr. paed., docente | x | x | x |  |  |
|  | Aleksejs Ruža | Dr. psych., docents | x | x | x |  |  |
|  | Andra Irbīte | Mg. art., viesdocente | x | x | x | x |  |
|  | Žaneta Grende | Mg. sc. soc., viesdocente | x | x | x | x | x |
|  | Juris Millers | Dr. paed., viesdocents | x | x | x | x | x |
|  | Jūlija Jonāne | Dr.art., viesdocente | x | x | x | x | x |
|  | Vitālijs Rasčevskis | Dr, psih. docents | x | x | x |  |  |
|  | Dmitrijs Oļehnovičs | Mg. hist., lektors | x | x | x |  |  |
|  | Olga Perevalova | Mg.sc.comp.,lektore | x | x | x |  |  |
|  | Andris Vagalis | Mg.sc.comp.,lektors | x | x | x |  |  |
|  | Vija Vagale | Mg.sc.comp.,lektore | x | x | x |  |  |
|  | Dainis Lazdāns | Mg. env. sc., lektors | x | x | x |  |  |
|  | Igors Trofomovs | Mg.iur. lektors | x | x | x |  |  |
|  | Sergejs Poļanskis | Mg. philol., lektors | x | x | x |  |  |
|  | Andris Kazjukevičs | Mg. philol. lektors | x | x | x |  |  |
|  | Žanna Vērdiņa | Mg. art., lektore | x | x | x | x |  |
|  | Jeļena Borele | Mg. art., vieslektore | x | x |  | x |  |
|  | Igors Ozuns | Mg. art., vieslektors | x | x |  | x |  |
|  | Pāvels Račiks | Mg. art., vieslektors | x | x |  | x |  |
|  | Ināra Mukāne | Mg. sab. iest.vad., vieslektore | x | x | x |  | x |
|  | Valdis Grebežs | Mg. art., vieslektors | x | x |  | x |  |
|  | Evija Vasiļevska | Mg. art., vieslektore | x | x | x |  |  |
|  | Daina Krīviņa | Mg. env. sc., vieslektore | x | x | x |  |  |
|  | Rita Baltere | Mg. vadības zinībās, vieslektore | x | x | x |  |  |
|  | Jānis Kokins | Mag.art., vieslektors | x | x | x | x |  |
|  | Anna Upeniece-Upeniete | Mg. philol., vieslektore | x | x | x |  |  |
|  | Inese Laizāne | Mg. iur., vieslektore | x | x | x | x | x |
|  | Andris Abiļevs | Mg. art., vieslektors | x | x | x |  |  |
|  | Marita Irbe | Mg. paed., vieslektore | x | x | x | x |  |
|  | Jānis Kudiņš | Mg. oec., vieslektors | x | x | x |  |  |
|  | Aurika Jelinska | Mg. art., vieslektore | x | x | x | x |  |
|  | Jeļena Antoņeviča | Mg.tulkošanā philol., asistente | x | x | x |  |  |
|  | Olga Rakele | Mg.art., asistente | x | x | x | x |  |
|  | Ruslans Margevičs | Mg. art., viesasistents | x | x |  | x |  |
|  | Natālija Kotona | Mg.art., viesasistente | x | x | x | x |  |
|  | Marija Piskunova | Mg.art., viesasistente | x | x | x | x |  |
|  | Dārta Stašāne | Mg.art., viesasistente | x | x | x | x |  |
|  | Jeļena Koževņikova | Mag.art., viesasistente | x | x | x |  |  |
|  | Valērijs Makarevičs | Dr. psych., vad. pētnieks | x | x | x |  |  |
|  | Gaļina Zavadska | Dr. paed., pētniece | x | x | x | x |  |
|  | Oksana Ruža | Dr. oec., pētniece | x | x | x |  |  |
|  | Alīna Romanovska | Dr. philol., pētniece | x | x | x |  |  |

1. tabula

Studiju virziena *Mākslas* īstenošanā iesaistāmo mācībspēku atbilstība norādītajiem izvēles kritērijiem (2023./2024. st.g.)

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.**  **p.k.** | **Docētāja**  **vārds, uzvārds** | **Zinātniskais grāds, amats** | **Praktiskā pieredze augstākās izglītības iestādē** | **Profesionālā pilnveide** | **Piedalīšanās konferencēs, pētnieciskos projektos** | **Piedalīšanās mākslinieciskas jaunrades projektos** | **Dalība starptautisku konkursu žūrijā** |
| 1. | Ēvalds Daugulis | Dr. art., profesors | x | x | x | x | x |
| 2. | Arvīds Barševskis | Dr.biol., profesors | x | x | x | x |  |
| 3. | Jānis Kudiņš | Dr. art., viesprofesors | x | x | x | x |  |
| 4. | Andris Vecumnieks | Dr. art., viesprofesors | x | x | x | x | x |
| 5. | Rišards Kšištofs Žoledzevskis | Dr. art., viesprofesors | x | x | x | x | x |
| 6. | Raimondas Butvila | Mg. art., viesprofesors | x | x | x | x | x |
| 7. | Juris Kalnciems | Mg. art., viesprofesors | x | x | x | x | x |
| 8. | Baiba Jaunslaviete | Dr. art., asoc. viesprofesore | x | x | x | x |  |
| 9.. | Maija Burima | Dr. philol., profesore | x | x | x | x |  |
| 10. | Jeļena Davidova | Dr. paed., profesore | x | x | x |  |  |
| 11. | Elīna Vasiļjeva | Dr. philol., profesore | x | x | x |  |  |
| 12. | Anna Stankeviča | Dr. philol.,profesore | x | x | x |  |  |
| 13. | Dzintra Iliško | Dr. paed., profesore | x | x | x |  |  |
| 14. | Jānis Murovskis | Mg. art., viesprofesors | x | x | x | x | x |
| 15. | Edgars Znutiņš | Dr. paed., asoc. viesprofesors | x | x | x | x | x |
| 16. | Ilona Bagele | Mg. art., asoc. profesore | x | x | x | x | x |
| 17. | Sandra Meškova | Mg. philol.,asoc. profesore | x | x | x |  |  |
| 18. | Nellija Bogdanova | Dr. paed., asoc. profesore | x | x | x |  |  |
| 19.. | Zeltīte Barševska | Dr. art., docente, pētniece | x | x | x | x | x |
| 20. | Gļebs Beļajevs | Mg. art., docents | x | x | x | x | x |
| 21. | Dainis Vuškāns | Mg. art., docents | x | x | x | x | x |
| 22. | Tālis Gžibovskis | Dr. paed., viesdocents | x | x | x | x | x |
| 23. | Vasilijs Šušerts | Mg. art., docents | x | x | x | x |  |
| 24. | Rudīte Rinkeviča | Dr. philol., docente | x | x | x |  |  |
| 25. | Irina Presņakova | Dr. philol., docente | x | x | x |  |  |
| 26. | Jānis Radionovs | Dr. iur., docents | x | x | x |  |  |
| 27. | Inta Ostrovska | Dr. paed., docente | x | x | x |  |  |
| 28. | Aleksejs Ruža | Dr. psych., docents | x | x | x |  |  |
| 29. | Andra Irbīte | Mg. art., viesdocente | x | x | x | x |  |
| 30. | Žanete Grende | Mg. sc. soc., viesdocente | x | x | x | x | x |
| 31. | Juris Millers | Dr. paed., viesdocents | x | x | x | x | x |
| 32. | Jūlija Jonāne | Dr.art., viesdocente | x | x | x | x | x |
| 33. | Vitālijs Rasčevskis | Dr. psih., docents | x | x | x |  |  |
| 34. | Dmitrijs Oļehnovičs | Mg. hist., lektors | x | x | x |  |  |
| 35. | Olga Perevalova | Mg.sc.comp., lektore | x | x | x |  |  |
| 36. | Andris Vagalis | Mg.sc.comp., lektors | x | x | x |  |  |
| 37. | Vija Vagale | Mg.sc.comp., lektore | x | x | x |  |  |
| 38. | Dainis Lazdāns | Mg. env. sc., lektors | x | x | x |  |  |
| 39. | Igors Trofomovs | Dr.iur., docents | x | x | x |  |  |
| 40. | Sergejs Poļanskis | Mg. philol., lektors | x | x | x |  |  |
| 41. | Andris Kazjukevičs | Mg. philol., lektors | x | x | x |  |  |
| 42. | Jeļena Borele | Mg. art., vieslektore | x | x |  | x |  |
| 43. | Igors Ozuns | Mg. art., vieslektors | x | x |  | x |  |
| 44. | Pāvels Račiks | Mg. art., vieslektors | x | x |  | x |  |
| 45. | Ināra Mukāne | Mg. sab. iest.vad., vieslektore | x | x | x |  | x |
| 46. | Valdis Grebežs | Mg. art., vieslektors | x | x |  | x |  |
| 47.. | Evija Vasiļevska | Mg. art., vieslektore | x | x | x |  |  |
| 48. | Daina Krīviņa | Mg. env. sc., vieslektore | x | x | x |  |  |
| 49. | Rita Baltere | Mg. vadības zinībās, vieslektore | x | x | x |  |  |
| 50. | Jānis Kokins | Mg.art., vieslektors | x | x | x | x |  |
| 51. | Anna Upeniece-Upeniete | Mg. philol., vieslektore | x | x | x |  |  |
| 52. | Andris Abiļevs | Mg. art., vieslektors | x | x | x |  |  |
| 53. | Marita Irbe | Mg. paed., vieslektore | x | x | x | x |  |
| 54. | Jānis Kudiņš | Dr. oec., docents | x | x | x |  |  |
| 55. | Aurika Jelinska | Mg. art., vieslektore | x | x | x | x |  |
| 56. | Jeļena Antoņeviča | Mg.tulkošanā philol., asistente | x | x | x |  |  |
| 57. | Ruslans Margevičs | Mg. art., viesasistents | x | x |  | x |  |
| 58.. | Natālija Kotona | Mg.art., viesasistente | x | x | x | x |  |
| 59. | Marija Piskunova | Mg.art., viesasistente | x | x | x | x |  |
| 60. | Dārta Stašāne | Mg.art., viesasistente | x | x | x | x |  |
| 61. | Jeļena Koževņikova | Mg.art., viesasistente | x | x | x |  |  |
| 62. | Valērijs Makarevičs | Dr. psych., vad. pētnieks | x | x | x |  |  |
| 63. | Gaļina Zavadska | Dr. paed., pētniece, docente | x | x | x | x |  |
| 64. | Oksana Ruža | Dr. oec., pētniece | x | x | x |  |  |
| 65. | Alīna Romanovska | Dr. philol., pētniece, asoc. profesore | x | x | x |  |  |
| 66. | Anna Stalidzāne | Mg.art., viesasist. | x | x | x |  |  |
| 67. | Ieva Krūmiņa | Mg.art., viesprofesore | x | x | x | x | x |
| 68. | Ingrīda Kupšāne | Dr. philol., docente | x | x | x |  |  |
| 69. | Vita Mendriķe | Mg.paed., lektore | x | x |  |  |  |

Kā liecina apkopotie dati, DU mācībspēki un viesdocētāji mērķtiecīgi un regulāri iesaistās dažādās profesionālās pilnveides aktivitātēs viņu zinātniskajām interesēm atbilstošajās jomās gan DU, gan arī ārzemju augstskolās. Līdztekus akadēmiskajam darbam augstskolā mācībspēkiem ir praktiskā pieredze mākslinieciskās jaunrades projektos, starptautisku konkursu žūrijās, meistarklašu vadīšanā, konkursu organizēšanā. Šāda veida aktivitātes veicina vispusīgu izpratni par mūzikas un mākslas izglītības darba specifiku, tādējādi arī studiju procesā nodrošinot tiešu teorijas un prakses vienotību (skat. 7. pielikumu).

Nav mazsvarīgs arī viesdocētāju ieguldījums topošo mākslinieku, mūziķu, mākslas menedžeru vai dizaineru izglītošanā. 2022./2023. studiju gadā studiju procesā virzienā *Mākslas* piedalās pieci ārzemju profesori mākslā un mūzikā, kas sastāda 6,75%. 2023./2024. studiju gadā studiju procesā virzienā *Mākslas* piedalās divi ārvalstu profesori mūzikā, kas sastāda 2.94%.

Latvijas izglītības politikas pamatnostādņu īstenošanā nozīmīgs virziens ir izglītība ilgspējīgai attīstībai, un, gatavojot speciālistus mūzikas un mākslas jomā, tai veltāma īpaša uzmanība. Daļai no programmu īstenošanā iesaistītajiem mācībspēkiem ir pieredze šādas izglītības mērķu un ilgtspējīgas attīstības stratēģijas praktiskā īstenošanā, līdzdarbojoties dažādos starptautiskos mākslinieciskās jaunrades projektos (prof. Ē. Daugulis, prof. E. Gabnis, prof. R. Žoledzevskis, prof. A. Vecumnieks, prof. R. Butvila, doc. G. Beļajevs). Daudzu mācībspēku pedagoģiskais darbs atspoguļo arī viņu bagātīgo pieredzi pētniecībā, ko apliecina zinātniskās publikācijas, kas ir indeksētas *SCOPUS* un *Web of Science* datu bāzēs, metodiskās publikācijas, monogrāfijas un mācību grāmatas mūzikas zinātnes jomā (skat. 8. pielikumu) (skat. 2.4.4. piel).

Īpaši nozīmīga loma, ieviešot uzlaboto izglītības saturu bakalaura izglītības pakāpē, ir to programmas mācībspēku pieredzei, kuri kopš 2016. gada kā studiju programmu starptautiski eksperti ir piedalījušies dažādu ārvalstu mūzikas augstskolu programmu akreditēšanā (prof. E. Gabnis, prof. A. Vecumnieks).

2019. gada 1. oktobrī DU mācībspēki uzsāka īstenot Eiropas Sociālā fonda darbības programmas *Izaugsme un nodarbinātība* projektu Nr. 8.2.1.0/18/A/019 *Studiju programmu fragmentācijas samazināšana un resursu koplietošanas stiprināšana Daugavpils Universitātē*, iesaistoties izglītības jomas speciālistu sadarbības tīklojumā ar mācībspēkiem no Latvijas, Lietuvas, Polijas un Ukrainas. DU mācībspēku projektā gūtā pieredze, izstrādājot studiju programmas kursus un studiju plāna saturu, ir būtisks pienesums studiju virziena *Mākslas* kvalitatīvai īstenošanai.

Mācībspēku profesionālās un zinātniskās pilnveides kapacitāte apliecina spēju mācīties mūža garumā, tādējādi ar savu personīgo pieredzi un piemēru motivējot studējošos iekļauties mākslinieciski radošajā procesā un iegūt mūsdienām atbilstošu kvalitatīvu izglītību mūzikas un mākslas jomā.

**2.3.7. Akadēmiskā personāla skaits un novērtējums**

Viens no nozīmīgākajiem kvalitātes nodrošināšanas faktoriem studiju virzienā *Mākslas* ir mācībspēki. Viņu vidū ir gan augsti kvalificēti dažādu specialitāšu mākslinieki/mūziķi, gan menedžmenta, pedagoģijas un filoloģijas zinātņu speciālisti. Vairums no viņiem šobrīd īsteno DU studiju virziena *Mākslas* programmas un *Erasmus* + mobilitātes ietvaros lasījuši lekcijas ārvalstu mākslas/mūzikas augstskolās.

Studiju virziena *Mākslas* programmas īsteno DU un partneraugstskolas: JVLMA, LMTA, VDKU, ŠU KLVMA, LMA, LU.

2021/2022. studiju gadā studiju virziena *Mākslas* piecu studiju programmu realizēšanu nodrošināja 72 docētāji.

Studiju virziena *Mākslas* īstenošanā 2022./2023. studiju gadā iesaistīti 74 akadēmiskā personāla pārstāvji: DU – 59, JVLMA – 4, LMTA – 2, VDKU – 1, ŠU – 1, KLVMA – 1, Latvijas Mākslas akadēmija – 2, citas organizācija – 2. Kopumā 15 profesori, 6 asociētie profesori, 18 docenti, 24 lektori, 7 asistenti un 4 pētnieki (skat. 2. un 3. tabulu).

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Augststskola** | **Daugavpils Universitāte** | **Jāzepa Vītola Latvijas Mūzikas akadēmija** | **Latvijas Mākslas akadēmija** | **Lietuvas Mūzikas un teātra akadēmija** | **Vītauta Dižā Kauņas universitāte** | **Šauļu Universitāte** | **Karola Lipinska Vroclavas mūzikas akadēmija** | **Citas institūcijas** |
| Profesori | 4 | 3 | 2 | 2 | 1 | 3 | 1 | 0 |
| Asoc. prof. | 4 | 1 | 0 | 0 | 0 | 0 | 0 | 0 |
| Docenti | 15 | 0 | 1 | 0 | 0 | 0 | 0 | 2 |
| Lektori | 24 | 0 | 0 | 0 | 0 | 0 | 0 | 0 |
| Asistenti | 7 | 0 | 0 | 0 | 0 | 0 | 0 | 0 |
| Pētnieki | 4 | 0 | 0 | 0 | 0 | 0 | 0 | 0 |

2. tabula. Studiju virzienā *Mākslas* iesaistītais akadēmiskais personāls

|  |  |  |
| --- | --- | --- |
| **Amats** | **Skaits** | **Procentuālais īpatsvars** |
| Profesori | 15 | 22% |
| Asociētie profesori | 7 | 8% |
| Docenti | 18 | 23% |
| Lektori | 24 | 32% |
| Asistenti | 7 | 10% |
| Pētnieki | 4 | 5% |

3. tabula. Studiju virziena *Mākslas* akadēmiskais personāls procentos.

Studiju virziena *Mākslas* īstenošanā 2023./2024. studiju gadā iesaistīti 69 akadēmiskā personāla pārstāvji:

DU – 41, JVLMA – 4, VDKU – 1, KLVMA – 1, Latvijas Mākslas akadēmija (LMA) – 2, citas organizācijas – 2.

Kopumā 14 profesori, 5 asociētie profesori, 13 docenti, 8 lektori, 7 asistenti un 4 pētnieki (skat. 2. un 3. tabulu).

2. tabula. Studiju virzienā *Mākslas* iesaistītais akadēmiskais personāls

|  |  |  |  |  |  |  |
| --- | --- | --- | --- | --- | --- | --- |
| **Augststskola** | **Daugavpils Universitāte** | **Jāzepa Vītola Latvijas Mūzikas akadēmija** | **Latvijas Mākslas akadēmija** | **Vītauta Dižā Kauņas universitāte** | **Karola Lipinska Vroclavas mūzikas akadēmija** | **Citas institūcijas** |
| Profesori | 7 | 3 | 2 | 1 | 1 | 0 |
| Asoc. prof. | 4 | 1 | 0 | 0 | 0 | 0 |
| Docenti | 11 | 0 | 0 | 0 | 0 | 2 |
| Lektori | 8 | 0 | 0 | 0 | 0 | 0 |
| Asistenti | 7 | 0 | 0 | 0 | 0 | 0 |
| Pētnieki | 4 | 0 | 0 | 0 | 0 | 0 |

3. tabula. Studiju virziena *Mākslas* akadēmiskais personāls procentos

|  |  |  |
| --- | --- | --- |
| **Amats** | **Skaits** | **Procentuālais īpatsvars** |
| Profesori | 14 | 20.6 % |
| Asociētie profesori | 5 | 7.4 % |
| Docenti | 13 | 19.1 % |
| Lektori | 8 | 10.3 % |
| Asistenti | 7 | 10.3 % |
| Pētnieki | 4 | 5.9 % |

Docētāju skaita palielinājumu vai samazinājumu sekmēja izmaiņas programmu studiju plānā, apakšspecializāciju izvēlē, daļēji arī jaunās PBSP *Mūzika* realizācijas uzsākšana 2021. gadā.

Visiem studiju virziena *Mākslas* īstenošanā iesaistītajiem akadēmiskā personāla pārstāvjiem ir doktora vai maģistra grāds. No iesaistītā akadēmiskā personāla 44,59% ir doktora grāds dažādās zinātņu nozarēs:

*Dr. art.* – 10, *PhD* – 6, *Dr. paed.* – 9, *Dr. hist*. – 1, *Dr. iur.* – 1, *Dr. oec*. – 2, *Dr biol*. – 1, *Dr. psych*. – 3. Visiem mācībspēkiem ir ievērojama praktiskā darba pieredze attiecīgā jomā.

2023./2024. studiju gadā visiem studiju virziena *Mākslas* īstenošanā iesaistītajiem akadēmiskā personāla pārstāvjiem ir doktora vai maģistra grāds. No iesaistītā akadēmiskā personāla 41,17 % ir doktora grāds dažādās zinātņu nozarēs: *Dr. art.* – 5, *Dr. paed.* – 8, *Dr. hist*. – 1, *Dr. iur.* – 1, *Dr. oec*. – 2, *Dr. biol*. – 1, *Dr. psych*. – 3, *Dr. philol.* – 7. Visiem mācībspēkiem ir ievērojama praktiskā darba pieredze attiecīgā jomā.

|  |  |
| --- | --- |
| Vairāki mācībspēki ir Latvijas Zinātņu Padomes (LZP) eksperti savā jomā:   * Humanitārās un mākslas zinātnes – Mūzika, vizuālās mākslas un arhitektūra – 4, * Humanitārās un mākslas zinātnes – valodniecība un literatūrzinātne – 2, * Humanitārās un mākslas zinātnes – vēsture un arheoloģija – 1, * Sociālās zinātnes – izglītības zinātnes – 5, * Sociālās zinātnes – psiholoģija – 2, * Sociālās zinātnes – ekonomika un uzņēmējdarbība – 2, * Sociālās zinātnes – socioloģija un sociālais darbs – 1, * Dabaszinātnes – datorzinātnes un informātika – 1, * Dabaszinātnes – bioloģija – 1. |  |

Mākslinieki un mūziķi ir starptautisku konkursu žūriju locekļi (11) un starptautisku meistarklašu vadītāji ārzemēs (6). Virziena akadēmiskais personāls savos CV ir norādījis sekojošu informāciju:

pēdējo sešu gadu laikā 22 starptautisku konkursu dalībnieki;

156 nozīmīgi mākslinieciskās jaunrades sasniegumi – koncerti/projekti;

* 42 meistarklašu vadīšanas praktiskā pieredze;
* dalība 24 zinātniskos/pētnieciskos projektos;
* 20 publikācijas *Scopus*;
* 54 publikācijas.

Kopējais studiju virziena *Mākslas* mācībspēku publikāciju skaits pēdējos 6 gados (2017–2022) ir daudz apjomīgāks, pielikumā minētas nozīmīgākās un ar programmu studiju kursos docējamo saturu saistītās publikācijas.

Virziena *Mākslas* akadēmiskā personāla aktivitātes 2023./2024. studiju gadā:

* 47 nozīmīgi mākslinieciskās jaunrades sasniegumi – koncerti/projekti/izstādes;
* 1 meistarklases vadīšanas praktiskā pieredze;
* dalība 2 zinātniskos/pētnieciskos u.c. projektos;
* 1 publikācija *Scopus*;
* 2 publikācijas.

Docētāju slodze tiek noteikta saskaņā ar “Akadēmiskā personāla darba apjoma uzskaites kārtību Daugavpils Universitātē” (pieejams no DU iekšējā tīkla). Ja docētāja studiju darbs ir lielāks par 1000 stundām akadēmiskajā gadā, tad likumdošanā noteiktajā kārtībā tiek aprēķināta virsslodze tikai studiju darbam, par ko tiek slēgts uzņēmuma līgums par akadēmiskā darba veikšanu.

Akadēmiskā personāla zinātniskās darbības rezultāti tiek apkopoti reizi gadā, saskaņā ar “DU akadēmiskā personāla zinātniskā darba efektivitātes vērtēšanas kārtību”. Balstoties uz zinātniskā darba efektivitātes vērtējumu, Zinātņu daļa var pieņemt lēmumu ieteikt DU Zinātnes padomei un Senātam izvērtēt DU struktūrvienību zinātnisko darbību un/vai akadēmiskā personāla atalgojuma apmēru un atbilstību ieņemamajam amatam.

Sīkāka informācija par studiju virziena *Mākslas* iesaistītā akadēmiskā personāla mākslinieciskās jaunrades un zinātniskās pētniecības sasniegumiem apkopota pielikumā *2.4.4.Mākslinieciskās jaunrades sasniegumi*.

**2.3.8. Studējošajiem pieejamais psiholoģiskais atbalsts, norādīt atbalstu studējošajiem ar īpašām vajadzībām**

DU darbojas DU Studējošo servisa centrs (SSC) un tā pamatuzdevums ir DU studējošo informēšana par aktuālajiem jautājumiem, kā arī konsultāciju un pakalpojumu sniegšana. SSC galvenās funkcijas:

* izsniegt studējošajiem izziņas (bankai, Valsts ieņēmumu dienestam un citām iestādēm par to, ka mācies DU, kā arī izziņas par mācību atvaļinājumiem, bakalaura un maģistra darbu izstrādi un aizstāvēšanu u.c.);
* izsniegt studējošajiem noslēgtos studiju līgumus;
* konsultēt studējošos jautājumos, kas saistīti ar studiju procesu, ārpusstudiju aktivitātēm un dienesta viesnīcām;
* piedalīties informatīvo pasākumu rīkošanā (karjeras dienas, izglītības izstādes, u.c.);
* uzklausīt, apkopot studējošo priekšlikumus un nodot atbilstīgajām struktūrvienībām.

2015. gadā Daugavpils Universitātē noslēdzās projekts *Daugavpils Universitātes studiju programmu kvalitātes uzlabošana un vides pieejamības nodrošināšana*, ko līdzfinansēja Eiropas reģionālās attīstības fonds (ERAF). Projekta ietvaros tika īstenota Daugavpils Universitātes infrastruktūras modernizēšana un pielāgošana personām ar īpašām vajadzībām, tādējādi uzlabojot vides pieejamību personām ar funkcionāliem traucējumiem (kustību, redzes traucējumiem). Mācību auditorijas ir pieejamas cilvēkiem ratiņkrēslos – ierīkoti lifti un pacēlājs, likvidēti sliekšņi, piemērots durvju platums. Informācija pieejama vājredzīgiem cilvēkiem – ierīkoti projicēšanas aparāti; ierīkota skaņu pastiprinoša aparatūra; ir izveidotas bērnistabas, kas paredzētas studējošajiem jaunajiem vecākiem – mazuļu pārtīšanai un barošanai, un rotaļistaba – studējošo bērnu nodarbināšanai nodarbību laikā. 2016. gadā nominācijā *Izglītība visiem* DU saņēma Apeirona balvu, ko šī organizācija piešķīrusi pēc aktīva vides pieejamības monitoringa visā Latvijā.

Studējošie var izmantot dažādas DU telpas: datorklasi, auditorijas konsultācijām, sanāksmēm, bibliotēkas telpas literatūras analīzei, patstāvīgo un pētniecisko darbu sagatavošanai, fonotēku, kā arī speciāli aprīkotas telpas konferenču rīkošanai, studiju un ārpusstudiju aktivitātēm. Medicīnisko atbalstu docētāji un studējošie var saņemt DU Veselības kabinetā, kurā pirmo palīdzību dažādu saslimšanu gadījumā sniedz ārsta palīgs (feldšeris).

DU darbojas Psiholoģiskā atbalsta centrs (PAC), kas DU studējošajiem un darbiniekiem sniedz psiholoģisku atbalstu dažādu ikdienas problēmu risināšanā personiskajos, darba vai izglītības jautājumos. PAC psihologi sniedz līdz trim bezmaksas konsultācijām vienai personai. Nepieciešamības gadījumā konsultāciju skaitu var palielināt. Konsultēšana tiek organizēta DU telpās klātienē vai attālināti (Onlain formātā) pēc iepriekšēja konsultēšanas laika saskaņošanas. PAC psihologi nekonsultē tuvākos kolēģus un studējošos, kurus izglīto, lai izvairītos no multiplām attiecībām. PAC darbojas saskaņā ar izstrādāto “Daugavpils Universitātes Psiholoģiskā atbalsta centra nolikumu[[54]](#footnote-54).

DU ir darbojas DU Studējošo sociālā atbalsta programma, kuras mērķis ir atbalstīt sekmīgus DU pilna laika studiju programmu studējošos, kas dzīvo DU dienesta viesnīcās un kam ir apgrūtināti sociālie un materiālie apstākļi. Programma paredz sniegt 50% atbalstu ikmēneša īres maksas segšanai viena akadēmiskā semestra garumā. Programmas atbalsta apjoms ir līdz 10% no kopējā dienesta viesnīcās dzīvojošo studējošo skaita.

DU Starptautisko un sabiedrisko attiecību daļa nodrošina atbalsta funkcijas DU studējošiem ārvalstu studentiem.

**2.4. Zinātniskā pētniecība un mākslinieciskā jaunrade**

#### 2.4.1. Studiju virziena zinātniskās un/ vai lietišķās pētniecības, un/vai mākslinieciskās jaunrades virzienu raksturojums un novērtējums, atbilstība augstskolas/ koledžas un studiju virziena mērķiem un zinātnes un/ vai mākslinieciskās jaunrades attīstības līmenim.

Studiju virziena *Mākslas* nākotni saskatām jau ielikto vērtīgo iestrāžu turpināšanā, attīstot MMF HSZF, līdz ar to arī DU izaugsmi, aktivizējot universitātes radošos resursus tās lomas paaugstināšanai kultūras sabiedrībā. Tomēr gribam vērst uzmanību uz vairākiem faktoriem, kas, mūsuprāt, būtu ļoti nozīmīgi MMF HSZF tālākajā attīstībā. Mūsuprāt, MMF HSZF kā akadēmiskās universitātes struktūrvienībai pamatmērķis ir mākslas un mūzikas zinātnes izglītības nodrošināšana. Šī mērķa sasniegšanai ir vēlama aktīvas radošās darbības stimulēšana gan studentiem, sagatavojot profesionālus, radoši inovatīvus, konkurētspējīgus radošo profesiju pārstāvjus, gan mācībspēkiem – aktīvi sekmējot mācībspēku pilnvērtīgu jaunradi un zinātniskās domas reprezentāciju, tādējādi nodrošinot aktuālu un profesionālu atdevi darbā ar studentiem.Svarīgākie virzieni-uzdevumi:

* kā primāro uzdevumu MMF HSZF attīstībā saskatām studiju kvalitātes paaugstināšanu. Viens no tā priekšnoteikumiem – DU reflektantu sagatavotības līmenis, kas lielā mērā ir atkarīgs no mācību procesa līmeņa kvalitātes vēl pirms studijām. Uzskatām, ka ļoti ciešai jābūt šai sadarbībai – mūzikas vai mākslas vidusskolas – Universitāte. To varētu panākt ar aktīvāku DU pasniedzēju meistarklašu, lekciju vadīšanu, izstāžu, plenēru, koncertu sniegšanu republikas mūzikas un mākslas vidusskolās un vispārizglītojošās skolās, aktivizējot mūzikas un mākslas vidusskolu darbu un to ciešāku sadarbību ar DU MMF HSZF. Liela nozīme ir MMF HSZF docētāju dalībai republikā notiekošo mākslas pasākumu, konkursu žūrijās, mūzikas nometnēs, semināros un citās ar mākslu un mūziku saistītās aktivitātēs. Tas viss veicinās kvalitatīvāk un profesionālāk sagatavotu reflektantu pieplūdumu DU;
* būtisks uzdevums ir MMF HSZF akadēmiskā personāla kvalifikācijas celšana un tā atjaunošana. Aktīvi jādomā par jaunu, kvalitatīvu izglītību ieguvušu starptautiski atzītu mākslu augstskolu absolventu piesaisti, kuri konkursos un skatēs jau apliecinājuši savu profesionalitāti, tāpat oriģināli domājošu un ieinteresētu kadru piesaisti universitātes studiju procesam;
* īpašs uzsvars liekams uz vieslektoru piesaisti, pirmkārt, jau izmantojot tos līgumus un projektus, kas DU MMF HSZF noslēgti ar citu Eiropas valstu mākslas vai mūzikas augstskolām. Šeit liela nozīme būtu katras specialitātes docētāja individuālai sadarbībai ar esošās specialitātes pedagogu citās augstskolās. Tas ļautu mums reālāk novērtēt iespējamā vieslektora līmeni un nepieciešamību;
* ļoti svarīgs ieguvums MMF HSZF būtu *Mākslas zinātnes institūta* darbības atvēršana, pieaicinot zinātniekus sadarbībai no Latvijas vai ārzemēm;
* esošie un nākotnē turpināmie galvenie pētnieciskie virzieni mākslu jomā: mūzikas vēstures un teorijas jautājumi, atskaņotājmāksla, tradicionālā un džeza mūzika, solo dziedāšanas teorija, vēsture un mūzikas žanra attīstība, bet īpaši kordziedāšanas teorija un tradīciju attīstība Latgalē; savukārt mākslas zinātnē: retrospektīvais un laikmetīgais; Latvijas arhitektūras vēsture un teorija; tautas lietišķās mākslas attīstība Latvijā; tekstiliju rotāšanas tradīcijas Latgales multikulturālajā vidē. Iezīmētā pētījumu tematika stiprinās nacionālo identitāti, sekmēs jaunu atziņu par Latgales reģiona mākslu un mūzikas iekļaušanu starptautiskos žurnālos;
* būtiska nozīme tālākajā MMF HSZF studiju procesa attīstībā ir ārvalstu studentu piesaiste. Tāpat ļoti atbalstāmas ir arī mūsu studentu studijas *Erasmus+* mobilitātes dažādu apmaiņas projektu ietvaros ārvalstu augstskolās, dalība meistarklasēs, plenēros, semināros, vasaras akadēmijās un citos projektos;
* liela vērība jāpievērš tieši studentu viedoklim. Studentiem pašiem jākļūst aktīvākiem sadarbībā ar MMF HSZF administrāciju, jāaktivizē darbs studentu pašpārvaldē, jāizsaka savas vēlmes, ieteikumi, iebildumi. Tieši regulāras studentu pašpārvaldes un MMF HSZF administrācijas pārstāvju tikšanās būtu svarīga dažādu sasāpējušu jautājumu risināšanā un pozitīva dialoga attīstībā;
* infrastruktūras attīstībā jāturpina iegūto ESF struktūrfondu projektu izvērsums.

Mākslas un mūzikas izglītības pamatā ir un paliek mākslinieciskās izteiksmes līdzekļu – gleznošanas, zīmēšanas, instrumenta solo un ansambļu spēles, dziedāšanas, kā arī mūzikas un mākslas teorētisko disciplīnu un mūzikas, mākslas pedagoģijas apguve. Tomēr mākslinieciskās domāšanas attīstība nav iedomājama bez humanitāro priekšmetu apguves. Šī mijiedarbe jāturpina attīstīt.

#### 2.4.2. Zinātniskās un/ vai lietišķās pētniecības, un/vai mākslinieciskās jaunrades sasaiste ar studiju procesu, tajā skaitā rezultātu izmantošanas studiju procesā raksturojums un novērtējums.

Līdzās studiju, zinātniskajam un metodiskajam darbam akadēmiskais personāls un arī studējošie aktīvi iesaistās mākslinieciski radošā darbībā.

Mūzikas jomā jāmin mākslinieciski augstvērtīgi sagatavotie ikgadējie Ziemassvētku koncerti, Populārās mūzikas koncerti, Gada noslēguma koncerti, docētāju speciālās klases studentu koncerti, tāpat arī tematiskās koncertlekcijas, veltītas komponistiem jubilāriem (*Komponisti – jubilāri, Par ko stāsta mūzika, Zvaniņš atkal spoži skan!, Pūšaminstrumentu koncerts, Franču mūzikas concerts, Pavasara ieskaņu koncerts, Gada noslēguma koncerts u.c.*).

2017./2018. st. gadā izskanējuši 24 koncerti (*No džeza …,* koncerts *DU docētāji un studenti sveic skolotāju dienā!* Naujenes mūzikas un mākslas skolā, *Haidns, Šūberts un laikabiedri, Ceļojums mūzikas pasaulē, Ielūdz pianiste Svetlana Stankeviča un kontrabasists Viktors Stankevičs, Latvijas Valsts proklamēšanas 99. gadadienai veltīts koncerts, NBS orķestra mežragu kvarteta koncerts,* *Ziemassvētki nāk!, Romanču vakars, Rīgas saksofonu kvarteta koncerts, Franču mūzikas koncerts, Lietuvas mūzikas un teātra akadēmijas akordeonklases studentu koncerts, Pavasaris vācu mūzikas skaņās, NBS kombo grupas kameransambļa koncerts, Muzikālie stāsti, Profesora Eduarda Gabņa akordeonklases studentu koncerts, Vroclavas Karola Lipinska Mūzikas akadēmijas prof. Rišarda Kšištofa Žolendzevska (Ryszard Żołędziewski) un DU docenta Gļeba Beļajeva koncerts, Koncerts pilsētas skolotājiem, Lietuvas pedagoģiskās universitātes (Viļņa) Mūzikas katedras studentu un docētāju koncerts,* DU MMF studentu un docētāju koncerts Daugavpils pilsētas svētkos u.c.).

Šajā studiju gadā esošie un bijušie studenti ir īpaši aktīvi Latgales kultūras dzīves līdzdalībnieki un pasākumu organizētāji, solisti, piemēram, Sandis Ulpe, Staņislavs Grabļevskis, Lidija Breska un Tatjana Larionova – Daugavpils teātra solisti; Dainis Skutelis – pazīstams Latvijas dziedātājs, kā arī konkursa *Slavjanskij Bazar* Vitebskā 4.vietas ieguvējs, kā arī Muļavina prēmijas laureāts, bija LNO solists; Viktorija Činnova – 2017.g. konkursa *Dinaburgas Zvaigzne* uzvarētāja; Inna Kralika ir džeza studijas-kluba vadītāja; Alise Ciburevkina ir aktīva izpildītāja, pazīstamas bērnu studijas vadītāja; Lidija Breska stažējās kā vokālā pedagoģe ASV un Eiropā; Madara Ivane – turpina studijas doktorantūrā, Liepājā; Biruta Mežatuča – vairāk kā piecus gadus ir LNO kora soliste; Zita Nitiša 1. vieta Starptautiskajā dziesmu festivālā *Festiwali Piesni Religijnej i Patriotycznej* *2017* utt.

Nozīmīga bija arī mūzikas studiju programmu studentu dalība *Pasaules Balss dienā* un studentes Natālijas Kotonas dalība NORDPLUS rīkotajā intensīvajā skolotāju izglītības seminārā (Dānija).

Nav mazsvarīga asoc. profesores Ilonas Bageles un viņas studentu dalība Pasaules Dzirdes dienai veltītajā labdarības koncertā, dalība Daugavpils teātra izrādēs, Daugavpils Universitātes Mūzikas katedras docētāju un studentu sniegtais koncerts Lietuvā, Viļņas Universitātē, studentu dalība dažādos valstiski nozīmīgos radošos projektos, tostarp 26.Vispārējos Dziesmu un deju svētkos.

2018./2019. studiju gadā izskanējuši Daugavpils Universitātē 19 koncerti, tostarp aizraujošais koncerts *Uz priekšu.* *Svinga ritmā…,* DU docenta Gļeba Beļajeva solo koncerts *Latvija–100–Polija* DU un Jāņa Ivanova Rēzeknes mūzikas vidusskolā*,* Vroclavas mūzikas akadēmijas profesora Rišarda Žoļedzevska un DU docenta Gļeba Beļajeva koncerts, koncerts *Komponisti jubilāri – Jāzeps Vītols, Edvards Grīgs un citi, Latvijas Valsts proklamēšanas 100. gadadienai veltīts koncerts, Skanīgie* *Ziemassvētki!, Franču mūzikas koncerts, Princeses melodija ceļojums, Felikss Mendelszons un Alfrēds Kalniņš, Populārās mūzikas koncerts,**Vroclavas Karola Lipinska Mūzikas akadēmijas prof. Rišarda Kšištofa Žolendzevska un DU docenta Gļeba Beļajeva koncerts - CD prezentācija,* unikāls, pirmreizējs pasākums Latgales reģionā *Saksofona Eiropas diena Daugavpilī,* Ričarda Lapiņa koncerteksāmens kameransamblī NBS klarnešu kvarteta *QUATTRO DIFFERENTE* sastāvā, DU Mūzikas un mākslu fakultātes studentu un docētāju koncerts Daugavpils pilsētas svētku kontekstā u.c.

Latvijas nacionālais kultūrizglītības centrs (LNKC) šī gada sākumā aicināja komponistus, mūzikas autorus un aranžētājus piedalīties *Kora dziesmu konkursā 2019*, radot oriģināldarbus un tautas dziesmu apdares. Profesors Ēvalds Daugulis piedalījās Latvijas nacionālais kultūrizglītības centrs (LNKC) rīkotajā konkursā *Kora dziesmu konkurss 2019.* Par tautasdziesmas *Pie Dieviņa gari galdi* apdari jauktam korim ieguva pirmo vietu.

2019./2020. studiju gadā izskanējuši Daugavpils Universitātē tikai 13 koncerti. Daudzi ieplānotie koncerti pavasara semestrī nenotika sakarā ar Covid19 vīrusa pandēmiju. Aizraujošs Klaviermūzikas koncerts izskanēja *Zinātnes nakts* ietvaros, *Rudens ieskaņu koncerta* īpašais siltums, patriotiskā gaisotnē *Lāčplēša dienai* veltīts koncerts. Kā vienmēr studentu uzmanību piesaistīja DU docenta Gļeba Beļajeva solo koncerts *No stīgām uz klavierēm,* profesora Eduarda Gabņa *Lietuvas mūzikas un teātra akadēmijas un DU akordeonklases studentu koncerts.* Pieminēšanas vērti bija pianista Gļeba Beļajeva solo koncerts Vītauta Dižā Kauņas universitātē, kā arī asociētās profesores Ilonas Bageles vokālās klases studentu labdarības koncerts un Ziemassvētku koncerts *Tevī gaisma lai dzimst!*

Aktīvu koncertdarbību docētāji veica arī ārpus Daugavpils Universitātes. Docenta Gļeba Beļajeva koncertdarbība: *Reklāmas brauciens uz Jāņa Ivanova Rēzeknes Mūzikas vidusskolu*, docenta G. Beļajeva un viņa studentu klaviermūzikas koncerts *Vēlīnā romantisma virsotnes* Itas Kozakēvičas Latvijas nacionālo kultūras biedrību asociācijā (Rīga). Jāmin arī docenta Gļeba Beļajeva koncerti ārvalstīs: Vroclavas Karola Lipinska Mūzikas akadēmijas prof. Rišarda Kšištofa Žolendzevska (*Ryszard Żołędziewski*) un DU docenta Gļeba Beļajeva koncerts - CD prezentācija Klub Muzyki i Literatury Vroclovā (Polija) un Igaunijas Mūzikas un teātra akadēmijā (Igaunija), solo koncerts Palaz Pakoszow (Polija), solo koncerts Visaginas Č. Sasnauska mākslu skolā (Lietuva), solo koncerts Vītauta Dižā Kauņas universitātē (Lietuva).

Savukārt lektors Ēvalds Lazarevičs piedalījās Performance mini-festivālā *Vakars Cēsīs* ietvaros (2020), divi koncerti festivāla *Sansusī* ietvaros Aknīstē, muzikāli-teatrālā performance *Elle* festivāla *Laikmetīgās trešdienas* ietvaros Rīgā, muzikāli-teatrālā lekcija *Ebreju vēsture un slavenie Daugavpils ebreji* Daugavpils ebreju dienās.

Ļoti plaša koncertdarbība šajā gadā ir asociētajai profesorei Ilonai Bagelei: LNOB opera *Traviata*, Flora (2019), LNOB opera *Figaro kāzas*, Marselīna, LNOB *Karmelīšu dialogi*, De Kruasī kundze, Viļņa, filmas *Katrīna Liēlā* prezentācija, Krāslava, *Krievu romances*, soliste, Preiļi, J. Ivanovam veltīts koncerts, soliste, LNOB opera *Klīstošais holandietis*, Marija, LNOB *Turaidas Roze*, Lūzma, Hanzas Perons TV Mārtiņa Rītiņa jubilejas pasākums, LNOB opera *Fausts*, Marta, LNOB *Putnu opera*, Gebgeba, LNOB opera *Jevgeņijs Oņegins*, Filipjevna, LNOB opera *Karmena*, Mersedesa, Viļņa Vaidilos teātris koncerts *No klasikas līdz tango*, soliste, LNOB opera *Klīstošais holandietis*, Marija, Ainaži, solokoncerts, Rubeņi, svinīgais koncerts ar kori, L.K.C. Svētku koncerts, Vitebska, koncerts, Ilūkstes baznīca, koncerts, Torņakalna baznīca *Nāc Līdzi*, Dubultu baznīcā *Iedziedi Ziemassvētkus*, soliste, Mazā Ģilde, *Ziemas pasta balodis* ar *Kolibri*, LNOB Vecgada koncerts, soliste.

Kopumā 2019./2020. studiju gadā Mūzikas katedras docētāji un studenti piedalījušies 40 koncertos, kuri notikuši gan Daugavpils Universitātē, gan pilsētā, reģionā, Latvijā un ārzemēs.

2020./2021.studiju gada koncertdzīvi spēcīgi ietekmēja COVID19 pandēmija. Tomēr neskatoties uz sarežģīto situāciju, mākslinieciski radošās aktivitātes studiju virzienā *Mākslas* tomēr notika. Tā pianista docents G. Beļajevs ņēma dalību četros koncertos Latvijā: *Noras Novikas starptautiskais mazās kamermūzikas konkursa* atklāšanas koncerts Mārupes mūzikas un mākslas skolā, *Novada svētku koncerts Medumos*, Koncerts *Klavieru fantāzijas* festivāla *Vienoti dažādībā* ietvaros LNKBA, Rīga (notika tiešsaistē) un *Franču mūzikas koncerts* sadarbībā ar Latvijas nacionālo kultūras biedrību associaciju. (Rīga) (notika tiešsaistē).

Vairāki koncerti (tiešsaistē) notika arī Daugavpils Universitātē. DU Mūzikas un mākslu fakultātē tradicionāli izskanēja *Ziemassvētku koncerts, Pavasara ieskaņu koncerts Populārās mūzikas koncerts* u.c.

2021./2022. studiju gada koncertdzīvi arvien ietekmēja COVID19 pandēmija. Tomēr mākslinieciski radošās aktivitātes neizpalika. Īpaši rosīga bija asoc. profesore Ilona Bagele, kura sniedza daudzus koncertus Latvijā, pirmkārt, kā LNOB operas soliste, vienlaikus kā DU docētāja. Nodziedāta Grāfienes loma operā *Pīķa dāmā,* Floras loma *Traviatā*, operā *Madama Baterfly* Suzuki loma, Gertrūdes loma operā *Hamlets* un daudzas citas izcilas lomas operās.

Docents Gļebs Beļajevs savukārt koncertējis ārvalstīs: Kamermūzikas koncerts *Wrzesniowe Impresje Muzyczne.* Vroclavā (Polija), Kamermūzikas koncerts *Lotewskie Impresje Muzyczne.* Oborniki-Šļonskie (Polija), Solo koncerts VI Starptautiskā Aldonai Dvarionaitei veltīta konkursā ietvaros, Zarasi (Lietuva), Kamermūzikas koncerts *Polsko*-*Lotewskie Impresje saxofonowe* un kamermūzikas koncerts *Muzyka laczy – solidarni s Ukraina* Vroclavā (Polija).

Atzīmējami arī pianista Gļeba Beļajeva koncerti Latvijā: Solokoncerts un meistarklase Krāslavas Mūzikas skolā, Krāslava, Kamermūzikas koncerts *Veltījums Ukrainai.* DU, Daugavpils, docenta Gļeba Beļajeva un viņa studentu koncerts LNKBA, Rīga, koncerts festivālā *Zobens un Lemess* ietvaros, Bauska.

Daži koncerti Covid19 pandēmijas izskaņā DU notika arī klātienē. Te jāmin *Rudens ieskaņu koncerts, Lāčplēša dienai veltīts koncerts, Ziemassvētku koncerts, Pavasaris nāk!, Populārās mūzikas koncerts, Gada noslēguma koncerts, Koncerts Daugavpils pilsētas svētku* kontekstā.

Kopsavelkot izklāstīto jāsecina, ka atskaņotājmākslas prasmes docētāji apliecina arī citur. Daudzi mācībspēki vada un studenti muzicē vismaz vienā kolektīvā ārpus Daugavpils Universitātes – profesionālajā pūtēju orķestrī *DAUGAVA*, Daugavpils stīgu kamerorķestrī, Daugavpils akordeonistu orķestrī, Tautas mūzikas ansamblī *RAKARI*, Preiļu novada skolotāju korī *LATGALE*, jauktajā korī *DAUGAVA* un vīru korī *FORTE*. Studentiem tā it neatņemama pieredzes gūšana, ārkārtīgi vērtīga prakse, sekojot dažādu skaņdarbu apguves procesam, koncertatskaņojuma izveidei un norisei u.c. svarīgiem jautājumiem.

Praktiskā darbošanās studentiem dažāda veida kolektīvos nostiprina jau iegūtās studijās zināšanas un prasmes. Vienalikus arī papildina jau esošās prasmes, jo reālā situācija, konteksts, katru reizi ir atšķirīgs. Līdz ar to studentu profesionālā kompetence tiek paaugstināta.

Mākslinieciskās jaunrades profesionālās kvalifikācijas pilnveidi docētāji veic iestudējot regulāri stilistiski dažādas koncertprogrammas, uzstājoties koncertos (kopumā 156 koncerti (2017–2022)), sagatavojot studentus dalībai koncertos un konkursos, piedaloties meistarklasēs, semināros, zinātniskajās konferencēs gan Latvijā, gan ārzemēs, vienlaikus arī strādājot par pedagogiem mūzikas vidusskolās un mūzikas skolās (detalizēta informācija pieejama 11. pielikumā).

2023./2024. studiju gadā PBSP *Mūzika* un PMSP *Mūzika* docētājs doc. **G. Beļajevs** ir sniedzis vienu solo koncertu ārvalstīs (VII Starptautiskais konkurss-festivāls veltīts Aldonai Dvarionaitei, Visagina, Lietuva, 09.03.2024) un kā izpildītājmākslinieks piedalījies ārvalstīs vienā koncertā (DUO OctOpus koncerts Ignalinas Kultūras centrā (Ignalina, Lietuva, 18.01.2024). Latvijā doc. G. Beļajevs piedalījies vairākos koncertos DU, piemēram,Lāčplēša dienai veltītā koncertā (14.11.2023), koncertā *Par ko stāsta mūzika* (28.11.2023), Rudens ieskaņu koncertā (24.10.2023), Ziemassvētku koncertā *Tevī gaisma lai dzimst*! (19.12.2023), koncertā *No Baha līdz Klarkam* (15.04.2024), koncertējis citās Daugavpils un Rīgas kultūrtelpās. Docētājs (kopā ar prof. Ē. Dauguli) ir organizējis divus no minētajiem koncertiem Daugavpils Universitātē (skat. 2.4.4. piel.).

Asoc. prof. **I. Bagele** sniegusi solo koncertus un piedalījusies koncertos Daugavpilī un Latvijā, piemēram, solokoncerts *Spārni* (Rīga, 14.09.2023), jubilejas koncerts *Tautasdziesma džeza stilā* (Latvijas radio 1. studija, 16.10.2023), solokoncerts *Ar Tevi sirdī, Latvija* (DU, 16.11.2023), solokoncerts *Eiropas Zinātnieku naktī* (DU, 29.09.2023), *Ulda Dumpja jubilejas koncerts* (LNT, 04.10.2023), *Andra Ābelītes jubilejas koncerts* (VEF kultūras pils, Rīga, 02.11.2023), koncerts *Nakts Feancijā* (Rīgas Svētā Pāvula baznīca, 23.,24.02.2024), solokoncerts *Mūzika balsij ar kamerorķestri* (Jelgavas mūzikas skola, 14.03.2024) u.c. (skat. 2.4.4. piel.). LNOB I. Bagele piedalījusies operās *Karmena* (09.09.2023, 18.10.2023), *Hamlets* (08.12.2023), *Putnu Operā* (11.,13.01.2024), *Madama Baterflaja* (01.02.2024), *Traviata (*07.02.2024; 03.03.2024), Vecgada koncertos (28.,29.,30.12.2023; 02.01.2024) u.c. (skat. 2.4.4. piel.).

Savukārt mākslas jomā jāmin mākslinieciski augstvērtīgi sagatavotās ikgadējās docētāju personālizstādes Latvijā un ārvalstīs, kur prezentēti oriģināli artefakti un radoši kultūras projekti.

Vispirms minēšu septiņas personālizstādesLatvijā un Vācijā. 2017. gadā lektores Ingūnas Liepas personālizstāde *Transformācijas* Latgales Amatniecības un mākslas centrā Līvānos, izstāde *Gleznas* Kaldabruņas privātā mākslas telpā Jēkabpils novadā. Savukārt mākslinieces Viktorijas Valujevas personālizstāde *Abstraktā pasaule* rādīta Daugavpils Universitātē. Profesore Aleksandra Šļahova sarūpēja izstādi *Veltījums.* Daudzsološi sevi pieteica jaunā māksliniece Olga Rakele. 2019. gadā ar personālizstādi *Tas, kas neredzams* Daugavpils Teātrī.

COVID19 pandēmijas laikā 2021. gadā lektores Ilzes Melderes personālizstāde „*Redzi.*..”, bija skatāma mājas lapā [www.du.lv](http://www.du/). Savukārt lektore Žanna Vērdiņa savus darbus *Domas. Emocijas. Reakcija* prezentēja Kunstraum Unna galerijā Vācijā.

Bagātīgi pārstāvēti mākslinieku darbi grupu izstādēs: Daugavpils Universitātē mākslas telpā GATE, Daugavpils Novadpētniecības un mākslas muzejā, Marka Rotko mākslas centrā, Latgales kultūrvēstures muzejā Rēzeknē, Viesītes kultūras namā, M. Lomonosova Maskavas Valsts Universitātē (Krievija), Fotoizstādē Skandiano (Itālija), Jēkaba Graubiņa Līvānu Mūzikas un mākslas skolas izstāžu namā, Latgales mākslas un amatniecības centrā Līvānos, Jēkabpils tautas namā, Salaspils Nacionālais botāniskajā dārzā, *Tattoo Art Gallery* Rīgā, Ziemassvētku izstādēs – tirdziņos *Karamele* Daugavpils Universitātē, virtuālās augstskolu (LU, DU, RTA) docētāju darbu izstādēs *Nagla* (2021) un *Šķērsgriezums* Latvijas Universitātē (2022) u. c. Kopumā izstādīti 43 darbi dažādās mākslas tehnikās.

Nav šaubu, personālizstādes docētājus pilnveido kā radošas personības, veicina viņu māksliniecisko zināšanu, prasmju un iemaņu apguvi, liek ieskatīties mūsdienu mākslā, motivē sevi tālākai darbībai, vienlaikus pilnveido uztveri, atmiņu, krāsu izjūtu, sniedz nepieciešamās praktiskās darba iemaņas turpmākajam darbam mākslā. Tāpat personālizstādes apliecina mākslinieku profesionālo jaunrades kompetenci. Savukārt grupu izstāde docētāju virza plānot savu radošu darbu, organizēt darbu saskaņā ar izvirzītajiem mērķiem un uzdevumiem. Kopumā jebkura veida izstāde veicina mākslinieka pašnovērtēšanas prasmes, prasmi patstāvīgi izvērtēt problēmas un pilnveidoties plašākā kultūras un mākslas kontekstā, skaidri un viennozīmīgi izklāstīt savu redzējumu. Kopumā atzīmējamas 50 izstādes laikposmā no 2017. gada līdz 2022. gadam (Latvijā, Lietuva, Polija, Krievija, Turcija, Ukraina).

Šajā periodā izdoti vairāki zinātniskie un mākslas katalogi un citi izdevumi. Spilgtākie katalogi:

* *Maģistra darbu katalogs MĀKSLĀ*. 2017[[55]](#footnote-55)
* Bakalaura darbu katalogs datordizainā 2017[[56]](#footnote-56)
* *Maģistra darbu katalogs MĀKSLĀ.* 2019[[57]](#footnote-57)
* Bakalaura studiju programmas *Mākslas menedžments* 2018./2019. studiju gada absolventu bakalaura darbu katalogs[[58]](#footnote-58).

Nav mazsvarīga arī mākslinieku docētāju dalība izstāžu/meistarklašu **kuratora** darbība. Kopumā novadīti laikposmā no 2017. - 2022. gadam 108 pasākumi (skat. 11. pielikumu).

2023./2024. studiju gadā trīs DU docētāju un PMSP *Māksla* maģistrantu darbu izstādes Daugavpils Universitātē un Daugavpilī kūrējusi doc., pētn. Z Barševska (Jeļenas Koževņikovas un Sigijas Šķēles-Tomiņas grafiku izstāde *Balts, vēl baltāks*, LCB, Daugavpils, 06.12.2023. ***–*** 31.01.2024; PMSP *Māksla* maģistra darbu izstāde *Kas padara mūsu dzīvi aktīvu*, DU, 25.04. – 25.05.2024; A. Barševska foto izstāde *Tuvāk saulei*, LCB, 27.05. – 26.07.2024). Doc., pētn. Gaļina Zavadska ir kūrējusi PBSP ***Mākslas menedžments* 1. kursa studentu** izstādi-tirdziņu *ZIEMASSVĒTKI* (DU, 18.12.2023) (skat. 2.4.4. piel.).

Studiju virziena mācībspēki aktīvi iesaistās Eiropas un valsts līmeņaprojektu veidošanā un vadīšanā. Nozīmīgākie no tiem pēdējo gadu laikā bijuši šādi:

* mākslinieciskās jaunrades kopprojekts ar Karola Lipinska Vroclavas Mūzikas akadēmiju (CD *Cassiopeia* ieraksts, 2019);
* ESF projekts *Mūzikas, māksla, dejas un kultūras studiju skolotāju programmu jaunveide* Nr. 8.2.1.0/18/18/001 (2018/2019);
* ESF projekts *Nacionāla un starptautiska mēroga pasākumu īstenošana izglītojamo talantu attīstībai* Projekta Nr. 8.3.2.1./16/I/002 (2019–2021);
* ESF projekts *Studiju programmu fragmentācijas samazināšana un resursu koplietošanas stiprināšana Daugavpils Universitātē* Nr. 8.2.1.0/18/A/019;
* ERAF projekts *STEM, veselības aprūpes un mākslu studiju programmu modernizēšana Daugavpils Universitātē* (2017–2019);
* VKKF piešķirtais grants Nr.2018-3-MDM081-P, VKKF Nr.2019-3-MDM065-P, VKKF Nr.2021-3-MDM067, VKKF Nr.2022-3-MDM002;
* 6. Starptautiskais mūzikas konkurss Sanktpēterburgā (*Санкт-Петербург в зеркале мировой музыкальной культуры*) (Krievija);
* I Starptautiskais mūsdienu mūzikas konkurss-festivāls *Gadsimta mūzika* LMTA;
* *Nordplus* Skolotāju izglītības tīkla projekts *Inovatīvas un ilgtspējīgas estētiskas metodes pilsoniskajai izglītībai* (ISAMCE 2019) Stokholmā; Komponista Arnolda Grillera (Anglija) skaņdarbu ieraksti ar Liepājas Simfonisko orķestri, Latvija (2020),
* ERASMUS+ projekts, sadarbība ar Maseno Universitāti, Kenija (2019),
* ERASMUS+ projekts, sadarbība ar Karkonosze College in Jelenia Gora, Polija (2019),
* Inter-institutional agreement 2020–2023 between Daugavpils University and University of Costa Rica,
* Starptautiskais pūšaminstrumentu konkurss *Naujene Wind 2018, Naujene Wind 2019, Naujene Wind 2020, Naujene Wind 2022, Naujene Wind 2023; Naujene Wind 2024.*

Kopumā virziena *Mākslas* docētāji kā dalībnieki vai eksperti piedalījušies 24 projektos. Dalība projektos uzlabojusi un papildinājusi docētāju profesionālās zināšanas, prasmes un kompetenci trijās jomās: mākslinieciskajā jaunradē, projektu organizēšanā, novadīšanā un zinātniskā pašvadībā.

Paralēli mākslinieciski radošajam darbam, virziena *Mākslas* docētāji aktīvi piedalījās arī zinātniskajā darbā. Laikposmā no 2017. - 2022. gadam sagatavotas 22 publikācijas gan vietējas nozīmes zinātnisko rakstu krājumiem, gan arī starptautiskās datu bāzēs iekļautiem žurnāliem (Scopus, Erich Plus, EBSCO, ProQuest u. c.).

Daugavpils Universitātē ikgadēji izdot zinātnisko rakstu krājumu *Music Science Today: the Permanent and the Changeable* (2009–2022) un *ART TEMPUS* (2012–2017). Jāatzīmē, ka rakstu krājums *Music Science Today: the Permanent and the Changeable* indeksēts EBSCO. Pašlaik tas ir vienīgais muzikoloģijas izdevums Latvijā, kas iekļauts starptautiskā datu bāzē. Zinātniskie izdevumi brīvi pieejami studentiem, tur atrodama diezgan vērtīga informācija, bet galvenais, tas ir reāls paraugs studentu zinātnisko darbu pašvadības apguvē.

Docētāji ir publicējušies arī kolektīvajā monogrāfijā, piemēram, ***Aspazija – Rainis. Dzīvā dzīve*** (Ēvalds Daugulis, Baiba Jaunslaviete). Daži kolēģi pēta mūzikas pedagoģijas problēmas un publicējas žurnālā *Problems in Music Pedagogy* (Erich Plus, EBSCO, ProQuest). Būtisks ieguldījums studiju procesā ir izdotāsdocētāju monogrāfijas:

* Daugulis, Ē. (2017). *Džeza harmonija: teorijas un ieteikumi*. Daugavpils: DU Akadēmiskais apgāds *Saule*;
* Davidova, J., Zavadska, G., Chuang, M.-J., Rauduvaite, A. (2020). THE FORMATION AND DEVELOPMENT OF THE COORDINATION BETWEEN 6-8 YEAR-OLD CHILDREN’S VOCAL APPARATUS AND MUSICAL HEARING IN THE PROCESS OF LEARNING SINGING. Scientific study. Kaunas: Vytautas Magnus University Education Academy.
* Dainis Vuškāns (2022). *Starp ērkšķiem un... zvaigznēm.* Rīga: izdevniecība *Latvijas mediji*.

Aktīva arī dalība starptautiskās vietēja rakstura un ārvalstu **konferencēs.** Kopumā ar ziņojumiem docētāji uzstājušies 63 konferencēs Latvijā, Lietuvā, Gruzija, Igaunijā, Polijā, Somijā, Ukrainā, Baltkrievijā u. c. (skat. 11. pielikumu). Ziņojumu tematikas loks plašs: vēsturiskā muzikoloģija, sistemātiskā muzikoloģija, etnomuzikoloģija, mākslas vēsture un teorija, reģionālais aspekts.

Studiju virziena Mākslas docētāju zinātniskā darbība 2023./2024. studiju gadā ir redzama 2.4.4. pielikumā.

Ar ziņojumu *Marathon of Country Music Bands in Latvia* prof. Ē. Daugulis ir piedalījies 4th International Ethnomusicological Symposium *Actual issues of east-european ethnomusicology* (07. – 10.02.2024, Dnipro Academy of Music (Dnipro, Ukraine).

Virziena *Mākslas* docētāji piedalījās 24 starptautisku konferenču programmas un rīcības komiteju darbā. Profesors Ēvalds Daugulis ir piecu zinātnisko izdevumu redkolēģijas biedrs.

Doc. Z. Barševska, prof. Ē. Daugulis ir piedalījušies DU 66. starptautiskās zinātniskās konferences programmas un rīcības komitejās; doc. Z. Barševska ir konferences darba grupas *ART* moderatore. Lekt. Vita Mendriķe ir DU Starptautiskās zinātniskās konferences *XXXII Zinātniskie lasījumi* (26. – 27.01.2023) Rīcības komitejas locekle.

Mūziķu un mākslinieku mākslinieciskās jaunrades darbība nav iedomājama bez dalības **ekspertu un žūriju komisijās.** Laikposmā no 2017. gada līdz 2022. gadam eksperta, starptautiska eksperta un žūrijas locekļu pienākumi pildīti 44 reizes. Dalība starptautiskā konkursā *Riga Symphony,* starptautiskajā pūšaminstrumentu konkursā Karola Lipinska Vroclavas mūzikas akadēmijā, Latvijas Mūzikas Akadēmijas vokālās nodaļas izlaiduma eksāmenu komisijā, XXVII Vispārējo latviešu Dziesmu un XVII Deju svētku pūtēju orķestru koncerta māksliniecisko koncepciju konkursā, starptautiskā pianistu konkursā *LVIV KAWAI QUARANTINE* Ļvivā (Ukraina), starptautiskā akadēmiskās mūzikas konkursa *Jūrmala 2021,* starptautiskā Oskara Stroka jauno pianistu konkursā, starptautiskajā konkursā *Naujene Wind* u.c.

2023./2024. studiju gadā virziena *Mākslas* docētāji (asoc. prof. I. Bagele, pētn., doc. G. Zavadska, doc. G. Beļajevs, doc. V. Šušerts) ir piedalījušies dažādu līmeņu mūzikas konkursu žūrijas komisijas darbā (skat. 2.4.4. piel.).

Doc., pētn. Z. Barševska kā eksperte (ZPD recenzente, vērtēšanas komisijas locekle) darbojās ESF projektā "Nacionāla un starptautiska mēroga pasākumu īstenošana izglītojamo talantu attīstībai", 1.2. darbība "Reģionālo zinātnisko konferenču organizēšana" (Nr.8.3.2.1./16/I/002) un minētā projekta ietvaros bija eksperte mākslas zinātnē arī Latvijas skolēnu ZPD konferencē, Rīgā.

2024. martā, aprīlī doc., pētn. Z. Barševska darbojās Dizaina konkursa *Autentisks ir mūžīgs* organizēšanā Eiropas Intelektuālā īpašuma biroja (EUIPO), Patentu valdes, Daugavpils valstspilsētas pašvaldības, Daugavpils Universitātes sadarbības projekta *Autentiskuma pilsētu tīkls* ietvaros, bija žūrijas komisijas locekle.

Prof. Ē. Daugulis darbojas kā LZP eksperts mākslas zinātnes nozarē (2017–2023). Prof. A. Šļahova ir LZP eksperte pedagoģijas nozarē (2017–2018). MZI pētnieks I. Dirveiks ir LZP akreditēts eksperts zinātņu nozarē *Arhitektūra* (2015–2018). Pētniece G. Zavadska ir LZP eksperte *Sociālās zinātnes-Izglītības zinātnes* (2018–2024).

Sabiedrības attīstības procesā liela nozīme ir **zinātnes komunikācijai.** Virziena zinātnieki ir ļoti aktīvi šajā jomā, iesaistoties Daugavpils Zinātnes festivāla, Zinātnieku nakts, DU Zinātnes skolas pasākumos, nodrošinot apmācības, lekcijas, interaktīvus pasākumus dažādām vecumu grupām, kā arī iesaistoties zinātniski pētniecisko darbu izstrādes konsultēšanā un izvērtēšanā. DU ir starptautisko asociāciju, kuras darbojas zinātnes komunikācijas jomā (EUSEA), biedrs.

2023./2024. studiju gadā *Eiropas Zinātnieku nakts* DU kopējā programmā (29.09.2023) tika iekļauti vairāki virziena *Mākslas* docētāju organizēti pasākumi: mācībspēku un mūziku studējošo koncerts, divas docētāju meistardarbnīcas (organizatore pētn., doc. G. Zavadska) un lekcija (prof. Ē. Daugulis), savukārt doc., pētn. Z. Barševska kopā ar PMSP *Mākslas* maģistrantēm novadīja aktivitāti „Maskošanās darbīca”.

#### 2.4.3. Starptautiskās sadarbības zinātniskajā un/ vai lietišķajā pētniecībā, un/ vai mākslinieciskajā jaunradē raksturojums un novērtējums, norādot arī kopīgos projektus, pētījumus u.c. Norādīt studiju programmas, kuras iegūst no šīs sadarbības. Norādīt turpmākos plānus starptautiskās sadarbības zinātniskajā pētniecībā un/ vai mākslinieciskajā jaunradē attīstībai.

DU vadība veicina un atbalsta studiju virziena *Mākslas* starptautisko sadarbību, studējošo un akadēmiskā personāla starpvalstu un starpaugstskolu apmaiņas programmas un starptautiskās augstskolu sadarbības programmas pētniecībā un mākslinieciskajā jaunradē.

2016./2017. studiju gadā ERASMUS apmaiņas programmas *Docētāju mobilitāte* ietvaros nodrošināja prof. Ē. Daugulis un doc. G. Beļajevs Silēzijas Universitātes Katovicē Sešinas Mākslas un mūzikas fakultātē (Polija) 06.12.–09.12.2016. Savukārt asoc. prof. Ilona Bagele novadīja lekcijas un praktiskās nodarbības Hradeckrālovas Universitātē (*Hradec Kralove University*, Čehija). Mākslas zinātņu institūta lektore Viktorija Valujeva mobilitātei izvēlējās *Luca Berti, ART Gallery Atelier Nyboder* Dānijā (25.04.2017.-26.04.)

2017./2018. studiju gadā ERASMUS apmaiņas programmas *Docētāju mobilitāte* ietvaros (8 stundas) nodrošināja prof. Ē. Daugulis un doc. G. Beļajevs Karola Lipinska Vroclavas Mūzikas akadēmijā (Polija) 12.05.–16.05.2018. Savukārt asoc. prof. Ilona Bagele novadīja lekcijas un praktiskās nodarbības Lietuvas pedagoģiskajā universitātē.

Savukārt Viktorija Valujeva piedalījās*Erasmus Exchange* programmas praksē mākslinieka Marika Akula studijā, 28.12.2017. - 01.01.2018., *Kings Lynn* (Lielbritānija)

2018./2019. studiju gadā ERASMUS apmaiņas programmas *Docētāju mobilitāte* ietvaros prof. Ē. Daugulis un doc. G. Beļajevs Karkonošes koledžā Jeleņa Gurā *(Karkonosze College in Jelenia Góra,*Polija) 13.05.–17.05.2019. lasīja lekcijas un vadīja meistarklasi. Mobilitātes ietvaros doc. G. Beļajevs sniedza arī solo koncertu.

2019./2020. studiju gadā ERASMUS apmaiņas programmas *Docētāju mobilitāte* ietvaros pētniece G.Zavadska un as.prof. I.Bagele 11.11.–18.11.2019 (*Vytautas Magnus University Education Academy, Lietuva*) lasīja lekcijas un vadīja meistarklasi.

2019. gadā no 21. -25.oktobrim profesors Ē.Daugulis ERASMUS apmaiņas programmas *Docētāju mobilitāte* ietvaros lasīja lekcijas Šauļu Universitātē (Lietuva).

2020./2021. studiju gadā ERASMUS apmaiņas programmā docētāju un studentu mobilitāte sakarā ar COVID 19 pandēmiju nenotika.

2021./2022. studiju gadā ERASMUS apmaiņas programmas *Docētāju mobilitāte* ietvaros devās pētniece Gaļina Zavadska un asoc.prof. Ilona Bagele 14.03.–18.03.2022 (*Vytautas Magnus University Education Academy, Lietuva*) lasīja lekcijas un vadīja meistarklasi.

2023./2024. studiju gadā ERASMUS+ apmaiņas programmas *Docētāju mobilitāte* ietvaros devās:

* pētniece, docente Gaļina Zavadska un asoc.prof. Ilona Bagele 20.11.2023 – 24.11.2023; 22.03.2024 – 28.03.2024 *(Vytautas Magnus University Education Academy, Lithuania*), kur G. Zavadska lasīja lekcijas un I. Bagele novadīja arī meistarklasi (21.11.2023);
* docents Vasīlijs Šušerts un docents Gļebs Beļajevs 25.03.2024 – 26.03.2024 (*Academy of Music K. Lipinski, Poland*), kur V. Šušerts novadīja arī meistarklasi;
* lektore Vita Mendriķe 11.03.2024 – 15.03.2024 (*Stockholm University, Sweden*); 12.06.2024 – 19.06.2024 (*Warsaw University, Poland*).

Sadarbība zinātniskajā un mākslinieciski radošajā jomā ir izveidojusies arī ar ārvalstu augstskolu radnieciskām studiju programmām: Lietuvas Mūzikas un Teātra akadēmiju, Šauļu Universitāti (Lietuva), Kauņas Vītauta Dižā Universitāti, Klaipēdas Universitāti (Lietuva), Viļņas Pedagoģisko universitāti, Vroclavas Karola Lipinska Mūzikas akadēmiju (Polija), Lodzas Mūzikas akadēmiju (dalība starptautisko zinātnisko konferenču zinātniskajā komitejā), Silēzijas Universitātes Katovicē Sešinas mūzikas institūtu (*Institute of Music, University of Silesia* (Polija), Čestohovas Sociālo zinātņu institūtu (Polija), Minskas Mūzikas zinātnes institūtu (Baltkrievija), Baltkrievijas mūzikas akadēmiju, Sanktpēterburgas Mākslas vēstures institūtu (Krievija), Aleksandra Glazunova Petrozavodskas Mūzikas akadēmiju (Krievija), Pēterburgas N. Rimska-Korsakova konservatoriju (Krievija), Astrahaņas konservatoriju (Krievija), Volgogradas Mākslas un kultūras institūtu (Krievija), Harkovas Humanitāri pedagoģisko akadēmiju (Ukraina), Krasnodaras Mākslas un kultūras universitāti (Krievija) u. c. Šo augstskolu profesori iekļauti MMF ikgadēji izdotajā zinātniskā rakstu krājuma *Mūzikas zinātne šodien: pastāvīgais un mainīgais* redkolēģijā (Dr. hab. art., prof. *Leonidas Melnikas*, Lietuvas Mūzikas un Teātra akadēmija (Lietuva); Dr. hab. art., prof. *Tatjana Mdivani*, Minskas Mūzikas zinātnes institūts (Baltkrievija); Dr. hab. art., prof. *Romualdas Apanāvičs*, Kauņas Vītauta Magnus Universitāte (Lietuva); Dr. art., prof. *Juozas Antanāvičs*, Lietuvas Mūzikas un Teātra akadēmija (Lietuva); Dr. phil., prof. *Kristofs Flāms,* Sārlandes Universitāte (Vācija); Dr. phil., prof. *Vladimirs Konečni,* San Diego Kalifornijas Universitāte (ASV); Dr. phil., doc. *Denis Collins,* The University of Queensland (Austrālija); Dr. art., muzikoloģe *Žanna Kņazeva*, Sanktpēterburgas Mākslu vēstures institūts, Dr. art., prof. *Ludmila Kņazeva* no Astrahaņas valsts konservatorijas, Dr. art., prof. *Irina Gornaja* no Aleksandra Glazunova Petrozavodskas mūzikas akadēmijas (Krievija) u. c.).

Sākot ar 2022. gada 1. martu ir pilnībā pārtraukta sadarbība ar Krievijas un Baltkrievijas mūzikas/mākslas institūcijām zinātniskajā un mākslinieciskās jaunrades jomā. Līdz ar to no rakstu krājuma *Music Science Today: the parmanent and the changeable* redkolēģijas izņemti šo valstu pārstāvji, arī nav iekļauti dalībai 16. un 17. Starptautiskajā zinātniskajā konferencē *Mūzikas zinātne šodien: pastāvīgais un mainīgais* (2022, 2023).

Būtiski arī kopīgi **rīkotie koncerti starp ārvalstu augstskolām.** Tā 2017. studiju gadā jāmin profesora Eduarda Gabņa *Akordeonklases studentu koncerts,* kurā piedalās Lietuvas mūzikas un teātra akadēmijas un Daugavpils Universitātes studenti. 2017. gadā lekcijas lasīja un koncertu sniedza Silēzijas Universitātes Katovicē (Polija) Sešinas mūzikas un mākslas fakultātes čelliste Urzula Anna Mizia, pianiste Agnečka Magdalēna Kopinska, vijolnieks Ādams Pāvels Vāgners un Karkonošes koledžas Jeleņa Gurā profesors Macejs Kolodzejskis. 2019. studiju gadā DU Mūzikas un mākslu fakultātē Erasmus mobilitātē ieradās Šauļu Universitātes (Lietuva) docētāji: Dr paed., prof. Diana Strakšiene, Dr. art., prof. Rytis Urnežius un Karkonošes koledžas Jeleņa Gurā profesors Macejs Kolodzejskis (Polija).

Nav mazsvarīgs arī mākslinieciskās jaunrades kopprojekts ar Karola Lipinska Vroclavas Mūzikas akadēmiju – CD *Cassiopeia* ieraksts, izdošana un prezentācija 2019. gadā.

DU mācībspēku vizītes ārzemēs mākslinieciskās jaunrades jomā vai Erasmus+ mobilitātes ietvaros veicina starptautisku kontaktu uzņemšanu. Vienlaikus seko atgriezeniskā saite. Ienesot jaunas vēsmas, pasniegšanas metodes, studiju procesa norisē virziena *Mākslas* programmu realizācijā piedalījās arī ārvalstu docētāji. Laikposmā no 2017. gada līdz 2022. gadam bakalaura un maģistra studiju programmu *Mūzika* realizācijā iesaistījās Lietuvas mūzikas un teātra akadēmijas akordeonspēles viesprofesors Eduards Gabnis (*Eduardas Gabnys*) (Lietuva), Vroclavas Karola Lipinska Mūzikas akadēmijas viesprofesors Rišards Kšištofs Žolendzevskis (*Ryszard Żołędziewski*), Lietuvas Mūzikas un teātra akadēmijas viesprofesors Leonīds Melniks (*Leonidas Melnikas*) klavierspēles mācību metodikā, Matujas konservatorijas (Francija) saksofonspēles viesprofesors Žans Pjērs Baralioli (*Jean Pierre Baraglioli*), Vītauta Dižā Kauņas Universitātes viesprofesors Raimonds Butvila (*Raimondas Butvila*). Savukārt bakalaura studiju programmā *Dizains* un profesionālā maģistra studiju programmā *Māksla* docēja Šauļu Universitātes viesprofesori Ričardas Garbačiauskas un Vaidotas Janulis.

Docētāji organizējuši un vadījuši 42 meistarklases,meistarklases-koncertusLatvijas un ārzemju augstskolās un skolās,paaugstinājuši savas mākslinieciskās jaunrades zināšanas un prasmes 13 meistarklasēs, piedalījušies semināros un dažāda veida 17 profesionāli izglītojošos kursos (sīkāk skat. 11. pielikumu). Piemēram, lektore Viktorija Valujeva paaugstināja kompetenci kursos *Innovative and sustainable aesthetic methods for citizenship education: Nordic and Baltic perspectives (ISAMCE)* (2018) *University of Iceland, Reykjavik* (Islande), starptautiskā seminārā *Innovative and sustainable aesthetic methods for citizenship education: Nordic and Baltic perspectives* ISAMCE (2017) Kopenhāgenā (Dānija), starptautiskā seminārā *Political Art* (2017) Drēzdenē (Vācija). Docente Zeltīte Barševska apmeklēja semināru Karjeras iespējas mākslas un kultūras nozarē (2019), profesors Ē. Daugulis Eiropas Sociālā fonda projekta Nr.8.2.3.0/18/A/010 *Daugavpils Universitātes pārvaldības un vadības kompetenču pilnveidošana* kursu *Komunikācijas kompetences attīstība* (2019)*,* arīEiropas Sociālā fonda projekta Nr.8.2.3.0/18/A/010 *Daugavpils Universitātes pārvaldības un vadības kompetenču pilnveidošana* kursu *Akadēmiskā integritāte* (2019)*.* Pētniece Gaļina Zavadska apmeklēja profesora Ming-Jen Čuanga (Taivāna) darbnīcu *Mācīšanās stratēģijas dziedāšanas apguvei 6-8 gadu vecumā* (2019). Asoc. prof. Ilona Bagele kā lektore piedalījās Sarunu klubā, Daugavpilī (13.03.2024).

Kopsavelkot izklāstīto, jāsaka, ka starptautiskie mākslinieciskās jaunrades kopprojekti, arī gan Erasmus+ mobilitāte bagātināja docētāju un studējošo zināšanas, jaunrades prasmes, kompetenci. Turpmāk kopprojekti jāveido biežāk, jāturpina iesāktie projekti, jāizvērš plašāks sadarbības tīkls ar Eiropas mūzikas un mākslas augstskolām un mākslinieciskās jaunrades centriem.

#### 2.4.4. Norādīt, kā tiek nodrošināta un veicināta mācībspēku iesaiste zinātniskajā un/ vai lietišķajā pētniecībā, un/vai mākslinieciskajā jaunradē. Akadēmiskā personāla zinātniskās un/ vai lietišķās pētniecības, un/vai mākslinieciskās jaunrades studiju virzienam atbilstošajā nozarē raksturojums un novērtējums, sniedzot piemērus.

DU ir izstrādāta noteikta sistēma mācībspēku pastāvīgai un regulārai kvalifikācijas paaugstināšanai un zinātniskās pētniecības sekmēšanai. To regulē vairāki iekšējie normatīvie akti un mehānismi:

* *Nolikums par vēlēšanām akadēmiskajos amatos Daugavpils Universitātē* (pieejams šeit: <http://du.lv/wp-content/uploads/2015/12/Nolikums_par_velesanam_akademiskajos_amatos_du.doc> );
* *Daugavpils Universitātes akadēmiskā personāla zinātniskās aktivitātes vērtēšanas kārtība* (pieejama šeit: <https://veidlapas.du.lv/wp-content/uploads/2017/12/zinatniskas-_aktivitates_vertesanas_kartiba.pdf> ).

DU akadēmiskā personāla kompetence tiek pilnveidota, iesaistoties mobilitātēs Eiropas Savienības atbalsta programmas izglītības, apmācības, jaunatnes un sporta jomā *ERASMUS+* ietvaros. Ir noslēgti sadarbības līgumi ar vairāk nekā 90 augstākās izglītības iestādēm 22 valstīs.

DU ik gadu notiek mācībspēku darbības novērtēšana, kuras ietvaros tiek vērtēti pētnieciskā darba rezultāti, darbība projektos, kā arī pedagoģiskais un organizatoriskais darbs. Nepārtraukti tiek sekots līdzi jaunākajām aktualitātēm nozarē, gūstot no tām impulsus, kas tiek izmantoti studiju kursu satura aktualizēšanā. Mācībspēki aktīvi piedalās pētījumu rezultātu aprobācijā un izplatīšanā, uzstājoties zinātniskajās un praktiskajās konferencēs un semināros. Zinātniskajos pasākumos iegūtā informācija tiek izmantota studiju kursu un darbu vadīšanā, kā arī mācību līdzekļu sagatavošanā. Akadēmiskā personāla radošā un pētnieciskā darbība ir cieši saistīta ar studiju procesu, veicinot studentiem izpratni par nozares inovāciju saistību ar reālās darba vides vajadzībām. Programmas personālu veido pasniedzēji, kuri studiju procesu pilnveidē regulāri sadarbojas, tādējādi tiek panākta starpdisciplinaritāte studējošo zināšanu un prasmju izkopšanā.

Sadarbībā ar Profesionālās izaugsmes centru (PIC) docētajiem ir iespēja piedalīties tālākizglītības kursos, uzlabojot, padziļinot un pilnveidojot jau esošās zināšanas. 2018. gada laikā programmā iesaistītais akadēmiskais personāls piedalījās dažādos profesionālās pilnveides kursos (Pedagogu tālākizglītības B kursi, *Studiju kursu veidošana e-studiju vidē* *MOODLE*, *Datu analīze un pārskatu sagatavošana* u.c.).

Par mācībspēku piemērotību mākslinieciskajā jaunradē liecina, piemēram, asoc. prof. Ilonas Bageles panākumi, kā vadošajai solistei vairāk kā desmit gadu garumā, Latvijas Nacionālajā Operas un Baleta teātrī. Savukārt zinātniskās pētniecības jomā atzīmējams prof. Ēvalds Daugulis, kurš ir LZP eksperts, ikgadēji izdotā, starptautiski recenzējamā un vienīgā Latvijā, kas iekļauts EBSCO datu bāzē, žurnāla redaktors un sastādītājs. Vienlaikus starptautiskās zinātniskās konferences *Music Science Today: permanent and the changeable* organizators un vadītājs.

**2.4.5. Studējošo iesaiste zinātniskajā pētniecībā un mākslinieciskajā jaunradē**

Studējošo mākslinieciski radošo pētniecisko prasmju attīstība ir viena no studiju virziena *Mākslas* programmu prioritātēm. Pasniedzēju aktīvā darbība ļauj arī studentiem agri iesaistīties mākslinieciski radošajā darbā un pētniecībā. Mākslinieciski radošās prasmes ietver gan izstāžu sagatavošanu vai atskaņotājmākslas prasmes izkopšanu, gan arī izstādes vai koncerta profesionāla vērtējuma un programmas sastādīšanas prasmi. Līdz ar to studējošajiem ir iespēja astoņus semestrus regulāri piedalīties DU rīkotajās izstādēs, koncertos, meistarklasēs un šo pasākumu organizēšanā. Bez tam studentiem ir piedāvāta iespēja rīkot izstādes un muzicēt arī ārpus DU, proti, Latvijas, īpaši reģiona mākslas un mūzikas skolās, vidusskolās un kultūras centros, tādējādi nodrošinot saikni ar potenciālajiem darba devējiem. Pasākumu tematika semestra sākumā tiek saskaņota un apspriesta studiju virziena *Mākslas* padomes sēdē. Svarīga ir mākslinieciski radošā darba sarežģītības pakāpe. Tā virzīta pakāpeniski un mērķtiecīgi.

Studējošo sagatavošana starptautiskiem konkursiem (mūzika, dizains), arī gūtās atzinības. diplomi un sertifikāti sekmējuši jauno talantu paātrinātu uzaugsmi mākslinieciskajā jaunradē. Piemēram, PMSP *Māksla* maģistrantes maģistra darba „Multifunkcionālie gaismas objekti *Gaišais smagums*” sagatavošana un dalība starptautiskajā izstādē-konkursā *Design Days–2021,* uzvara nominācijā ART–OBJEKTS[[59]](#footnote-59), iegūstot speciālo diplomu, sertifikātu, darbs iekļauts elektroniskajā izstādes katalogā.

Stilistiski un žanriski dažādas bija arī (2017–2022) studiju gada studentu sagatavotās koncertprogrammas. Vispirms jāmin koncerts *Baroka mūzikas pērles, Latviešu kamermūzikas koncerts,* saksofonu kvarteta koncerts-eksāmens *Nāc nākdama, vasariņa!* un daudzi citi.

Būtiskas ir Mākslu katedras docētāju organizētās studentiem Ziemassvētku rotājumu meistardarbnīcas, Ziemassvētku tirdziņš-izstāde  *Sniegpārsliņu pieskāriens, ZIEMASSVĒTKI* (DU, 18.12.2023).Liela vērība pievērsta arī Interjera dizainam – studentu sagatavots DU pirmā stāva foajē Lieldienu noformējums, DU pirmā stāva foajē Ziemassvētku noformējums Vienības ielā 13, Parādes ielā P1, studentu izstādes Daugavpils Universitātē:*Mozaīka, Asorti,* mākslinieciski kvalitatīva studentu plakātu izstāde – veltījums DU 100 gadu jubilejā, pašportretu izstāde *Es esmu...* u.c. aktivitātes. Svarīgas studentu radošās aktivitātes ārpus DU.

2023./2024. studiju gadā DU (Vienības 13) varēja vērot akcijas *Mākslas dienas 2024* ietvaros organizēto PMSP *Māksla* maģistra darbu izstādi *Kas padara mūsu dzīvi aktīvu* (25.04. – 25.05.2024., kuratore programmas direktore Z. Barševska), savukārt 2. studiju gada maģistrantes Sigijas Šķēles-Tomiņas un viesdocētājas Jeļenas Koževņikovas grafiku izstāde *Balts, vēl baltāks* notika Latgales Centrālajā bibliotēkā (Daugavpils, 06.12.2023. ***–*** 31.01.2024, kuratore programmas direktore Z. Barševska).

PBSP *Dizains* studējošie piedalījās Dizaina konkursā *Autentisks ir mūžīgs* Eiropas Intelektuālā īpašuma biroja (EUIPO), Patentu valdes, Daugavpils valstspilsētas pašvaldības, Daugavpils Universitātes sadarbības projekta *Autentiskuma pilsētu tīkls* ietvaros (2024. gada marts ***–*** aprīlis­; žūrijas komisijas locekle bija doc., pētn. Z. Barševska) (pieejams: <https://du.lv/aktualitates/dizaina-konkursa-daugavpils-universitates-studentiem-uzvar-baiba-briede/>).

*Nordplus* Skolotāju izglītības tīkla projektā *Inovatīvas un ilgtspējīgas estētiskas metodes pilsoniskajai izglītībai* (ISAMCE 2019) Stokholmā piedalījās MMF studente. Intensīvā kursa ietvaros notika  prezentācijas, meistarklases mūzikā, mākslā, drāmā un dejā, ka arī docētāju pieredzes apmaiņa.

Būtiski arī kopīgi rīkotie koncerti starp ārvalstu augstskolām. Te jāmin izcils profesora Eduarda Gabņa *Akordeonklases studentu koncerts* (09.03.2017.)*,* kurā piedalās Lietuvas mūzikas un teātra akadēmijas un Daugavpils Universitātes studenti.

Vērā ņemami arī studentu panākumi dažādos starptautiskos konkursos. 2017. gadā veiksmīga dalība dažādos starptautiskajos konkursos. Tā viena no studentēm ieguva diplomu *3. Starptautiskajā akordeonistu un bajānistu konkursā Belgorodā* (Krievija), *Starptautiskajā akordeonistu konkursā Viļņā,* XV starptautiskajā akordeonistu - solistu konkursā *Naujene – 2017*, 10. Starptautiskais akordeonistu-bajānistu konkurss *Perpetum mobile* (Ukraina). Divas pianistes izcīnija diplomus *VI Starptautiskajā mūzikas konkursā Stokholmā* (Zviedrija), savukārt *Aldonas Dvarionaites IV Starptautiskā pianistu konkursā Visaginā* (Lietuva) kategorijā *solo* tika iegūta III vieta, bet docents Gļebs Beļajevs kategorijā *solo ar orķestri* II vietu. Panākumi neizpalika arī topošiem solo dziedātājiem: Zita Nitiša Vroclavā (Polija) notiekošajā garīgo un patriotisko dziesmu festivālā ieguva diplomu.

**2018./2019. studiju gadā būtiks maģistrantes panākums 12. Starptautiskajā akordeonistu konkursā *Perpetuum mobile* Ukrainā, kur sīvā konkurencē starp desmit valstīm izcīnīta III vieta. 2020./2021. studiju gadā būtiska PBSP *MŪZIKA* studējošo** attālināta **dalība sekojošos starptautiskos konkursos** dažādās valstīs: studente (flauta) piedalījās konkursā *XXI gadsimta Talanti* (Kazahstāna), kurā ieguva trešo vietu, konkursā *Musical South Palmyra* (Ukraina) un *Daina Miestui* (Lietuva) – pirmo vietu**. Starptautiskā konkursā** *Daina Miestui* piedalījās arī pianiste (doc. Gļebs Beļajevs), kura ieguva trešo vietu.

Studiju virziena *Mākslas* zināšanu līmeni un prasmes integrētā veidā nenoliedzami veicina zinātnisks darbs – uzstāšanās ar priekšlasījumiem ikgadējās DU starptautiskās zinātniskās konferencēs, vienlaikus veicot bakalaura darba vai maģistra darba aprobāciju.

Bakalaura vai maģistra darbs ir virziena *Mākslas* profesionālo studiju programmu valsts pārbaudījuma sastāvdaļa. Tas apliecina studenta prasmi brīvi rīkoties ar mācību vielu, patstāvīgi izraudzīties zinātnisko literatūru, analizēt, izvērtēt, salīdzināt un apkopot zinātniskā pētījuma rezultātā gūtos faktus. Būtiski, ka bakalaura vai maģistra darba izstrādes mērķis ir patstāvīga, padziļināta kādas aktuālas praktiskas problēmas, kas saistās ar studenta valsts pārbaudījumā atskaņojamā skaņdarba, izpēte, piemēram, *Mūzikas* bakalaura darbā ir jāatspoguļo skaņdarba vēsturiskā analīze (laikmeta, kurā komponists darbojies, un skaņdarba stila raksturojums), teorētiskā analīze (sacerējuma žanrs, skaņdarba galvenā ideja, forma, harmonija, faktūra, tematiskā plāna analīze u.c.), skaņdarba interpretācijas jautājumi, izpildījuma tehnikas analīze (tehniskās grūtības, to pārvarēšanas paņēmieni) u.c. svarīgi jautājumi.

Lai veicinātu studējošo iemaņas zinātnisko projektu izstrādē un publikāciju sagatavošanā, DU realizētajās bakalaura un maģistra studiju programmās studējošie var pieteikties ikgadējam studējošo pētniecības projektu konkursam.

Sadarbībā ar DU akadēmisko personālu, studējošajiem ir iespēja piedalīties arī ikgadējā Daugavpils Universitātes pētniecības projektu konkursā un saņemt finansējumu zinātnisko pētījumu realizācijai. Atbilstoši DU pētniecības projektu vērtēšanas kritērijos noteiktajam, obligāts ir nosacījums DU pētniecības projektu realizācijā iesaistīt vismaz vienu DU maģistra/doktora studiju programmā studējošo vai doktora grāda pretendentu. Minētais nosacījums veicina studējošo iesaisti pētnieciskajā darbā.

**2.4.6. Studiju virziena *Mākslas* studiju procesa un organizācijas inovācijas**

Lai sasniegtu izcilības modelī noteiktos rādītājus, DU studiju procesa mērķa īstenošanā nodrošina plašu zināšanu bāzi, atbalstu mākslinieciskajai jaunradei un pētniecībai, atbalstu studējošo personības attīstībai, kā arī studējošo turpmākās karjeras nodrošināšanu, veicinot viņu nodarbinātību. Mērķa sasniegšanai studiju virzienā *Mākslas* un DU tiek piemērotas dažādas inovāciju formas (produktu inovācijas, procesa inovācijas, mārketinga inovācijas, organizatoriskās inovācijas).

**Produktu inovācija.** Studiju procesa nodrošināšanai un mākslinieciskās jaunrades veikšanai studējošajiem ir pieejami specializēti mācību kabineti. Tās ir modernas, ērtas, darba drošības un ergonomikas prasībām atbilstošas auditorijas, kuru mērķis ir veicināt studējošo konkurētspēju un prasmi izmantot jaunās tehnoloģijas un informācijas avotus. Studiju procesa norise specializētajās auditorijās veicina studiju programmu satura aktualizēšanu, ieviešot inovatīvus tehnoloģiskos, metodiskos un IT risinājumus.

**Procesa inovācijas.** Pēdējo gadu laikā DU ir veltījusi būtiskus resursus e-studiju organizācijas pilnveidošanai. Studiju procesā tiek izmantota Zoom tiešsaistes platforma nodarbību vadīšanā, tiek ierakstītas videolekcijas, DU e-studiju vietnē (MOODLE) ir pieejami studiju kursu apraksti, nepieciešamie studiju materiāli, saites uz noteiktu informāciju studiju kursa apguvei, kolokviji un eksāmeni. Docētājiem ir iespēja izveidot studējošo vērtējumu grāmatu un studējošie (individuāli) var sekot līdzi studiju kursā paveiktajam. DU e-studiju vietnes administrēšana ir labi organizēta, ir pieejamas administratora konsultācijas (klātienē, tiešsaistē vai sarakstē), DU e-studiju vietnē ir pieejamas instrukcijas un padomi ar e-studiju lietošanu saistītajos jautājumos.

**Mārketinga inovācijas.** DU izmanto noteiktus mārketinga rīkus (piemēram, dalība izstādē “Skola 2024”ar informatīvo stendu (23.02. *–* 25.02.2024, starptautiskajā izstāžu centrā Ķīpsala, Rīga), Atvērto Durvju dienas DU, Zinātnieku nakts, DU Zinātnes festivāls, nometnes, skolēnu zinātniski pētniecisko darbu konsultēšana un aizstāvēšanas organizēšana, docētāju kā ekspertu darbs Latgales reģiona skolēnu zinātniskās pētniecības darbu (ZPD) konferencē (26.04.2024., attālināti) un valsts ZPD konferencē (LU, Rīga, 22.05.2024), informācija par DU sociālajos tīklos, u.c. klātienes un tiešsaistes formāta aktivitātes), lai veicinātu topošo studentu interesi par studiju virzienā *Mākslas* ietilpstošajām studiju programmām. 2022. gadā ir atjaunota un pilnveidota DU mājas lapa.

**Organizatoriskās inovācijas.** DU izmanto vairākas digitalizētas sistēmas: DUIS (ļauj digitalizēt daudzus procesus un dokumentu apstrādi: izziņu, rīkojumu, studiju līgumu, to grozījumu, diplomu sagatavošanu, sekmju ievadi, statistikas datu apkopošanu), Namejs (dokumentu pārvaldības sistēma, kas nodrošina korespondences, rīkojumu, līgumu, izziņu, iepirkumu dokumentu pārvaldību, dokumentu aprites procesa efektivitātei), HoP (darbinieku pašapkalpošanās portāls, kas DU mācībspēkiem u.c. darbiniekiem nodrošina iespēju apskatīt informāciju par sevi, savu kolēģu prombūtnēm, pieteikt atvaļinājumu, pārbaudīt savas uzkrātās atvaļinājuma dienas u.c.).

Ļoti svarīga ir studējošo iesaistīšana pētnieciskajā darbā. Pirmkārt, dalība DU notiekošajās ikgadējās Starptautiskajās zinātniskajās konferencēs[[60]](#footnote-60)mūzikas mākslā, mūzikas pedagoģijā, mākslā, mākslas menedžmentā, arī rakstot bakalaura/maģistra darbu, kur izpētes objekts (piemēram, konkrēts skaņdarbs, mākslas darbs) ir valsts pārbaudījuma programmas sastāvdaļa. Otrkārt, DU rīkotajos koncertos, konkursos, meistarklasēs un izstādes, kur studenti var apliecināt iegūtās zināšanas, prasmes un kompetenci, piemēram, mūzikas instrumenta spēlē vai gleznošanā. Treškārt, zinātnisko projektu pašvadībā – projektu sagatavošanā, organizēšanā, norisē (paši studenti piedalās), izvērtēšanā. Tādējādi iegūtās zināšanas un prasmes, aprobētas praksē (koncerti, konkursi, izstādes utt.) veido pamatu bakalaura/maģistra darba saturam. Līdz ar to trejāde: *teorija – prakse – zinātne* integrējas valsts pārbaudījumā.

2023./2024. studiju gadā PMSP *Māksla* visi 1. kursa maģistranti ar saviem zinātniski pētnieciskajiem ziņojumiem piedalījās Daugavpils Universitātes 66. starptautiskajā zinātniskā konferencē darba grupā *ART* (18.,19.04.2024); ziņojumu tēzes (angļu valodā) ir publicētas un pieejamas elektroniski (***Abstracts of the 66th International Scientific Conference of Daugavpils University* (2024) (**[PDF](http://dukonference.lv/files/Tezes_66_konf_2024_gala.pdf)**)), savukārt maģistrantu iesniegtie zinātniskie raksti pēc recenzentu izvērtējuma tiek publicēti elektroniskajā „**Daugavpils Universitātes starptautiskās zinātniskās konferences rakstu krājumā = *Proceedings of the International Scientific Conference of Daugavpils University*” (C. daļā. *Humanitārās zinātnes)* nākamajā kalendārajā gadā (krājums ir iekļauts datu bāzē *EBSCOhost*). PMSP *Māksla* studējošajiem iepriekš minētā DU ikgadējā starptautiskā zinātniskā konference ir iespēja jau 1. studiju gadā aprobēt maģistra darba tematikas teorētisko pētījumu un individuāli sadarboties ar specializācijas/maģistra darba vadītāju. Dalība konferencē (tēzes, ziņojums, raksts) ir iekļauta studiju kursu *Profesionālā prakse I* un *Maģistra darba izstrāde I* uzdevumu skaitā.

**2.5. Sadarbība un internacionalizācija**

#### 2.5.1. Novērtēt, kā studiju virziena ietvaros īstenotā sadarbība ar dažādām Latvijas institūcijām (augstskolām/ koledžām, darba devējiem, darba devēju organizācijām, pašvaldībām, nevalstiskajām organizācijām, zinātnes institūtiem u.c.) nodrošina virziena mērķu un studiju rezultātu sasniegšanu. Norādīt, pēc kādiem kritērijiem tiek izvēlēti studiju virzienam un studiju programmām atbilstošie sadarbības partneri, raksturot sadarbības veidus, kā sadarbība tiek organizēta, papildus norādot mehānismu partneru piesaistei.

Studiju programmu īstenošanā plānota cieša sadarbība ar nozares pārstāvjiem, lai kopīgi identificētu aktualitātes un radītu nozares evolūcijai atbilstošas inovācijas gan mākslinieciskajā jaunradē, gan zinātniskajā pētniecībā, tādējādi efektīvi stiprinot mākslas un mūzikas jomas attīstību. Vairākus gadus norit veiksmīga sadarbība zinātnē ar Jāzepa Vītola Latvijas Mūzikas akadēmiju (JVLMA) docētājiem, kuri ikgadēji piedalās DU rīkotajā starptautiskajā zinātniskajā konferencē *Mūzikas zinātne šodien: pastāvīgais un mainīgais* ar vērtīgiem ziņojumiem, tāpat piedalās ikgadēji izdotajā zinātnisko rakstu krājuma *Music Science Today: the parmanent and the changeable* (2008–2023) recenzēšanā un sastādīšanā. Līdz ar to sadarbība ar JVLMA un citām Latvijas mūzikas zinātnes institūcijām (piemēram, *Rakstniecības un mūzikas muzejs*) nodrošina studiju virziena *Mākslas* mērķu un uzdevumu kvalitatīvāku izpildi, jaunas pieredzes, informācijas ieguvi.

Kopš PMSP *Māksla* pirmsākumiem produktīva un kreatīva sadarbība moduļos *Dizains* un *Tekstilmāksla* notiek ar Latvijas Mākslas akadēmijas docētājiem (viesprofesori Mg.art. Jānis Murovskis, Mg.art. Ieva Krūmiņa), kuri ir šo moduļu vadītāji un arī maģistra darbu vadītāji. Notiek sadarbība arī studiju kursā *Profesionālā prakse I* – slēdzot prakses līgumu starp DU un LMA, LMA praksi izgājuši abu specializāciju 1. studiju gada maģistranti.

2023./2024. studiju gadā PMSP *Māksla* turpina docēt Latvijas Dizaineru savienības (LDS) biedre, dizainere, dizaina eksperte un pētniece Andra Irbīte, uzņēmēja, fonda *Viegli* vadītāja Žanete Grende, Daugavpils pašvaldības Attīstības departamenta vadītāja Daina Krīviņa, kas liecina par sadarbību ar radošajām industrijām un institūcijām, unikālas profesionālās pieredzes un tajā balstītu zināšanu tālāknodošanu topošajiem profesionāļiem.

Jāaktivizē sadarbība ar dažādu festivālu, konkursu u.c. pasākumu rīkotājiem, kas organizē augsta līmeņa mūzikas projektus Latvijā. Šo mākslinieku sniegtās meistarklases būtu ļoti svarīgas jauno mūziķu turpmākajā profesionālajā izaugsmē, jaunas informācijas ieguvē un tālāku radošo kontaktu dibināšanā.

Studiju programmu pilnveidē iesaistās arī darba devēji. Studiju virzienā ietilpstošo studiju programmu saturs tiek veidots un izmaiņas tiek veiktas, ievērojot darba devēju viedokli un pieprasījumu. Noslēgti līgumi prakses (koncertu, konkursu, izstāžu) organizēšanai, virziena padomē pārrunāti jautājumi par studiju satura uzlabošanu, par sasniedzamajiem rezultātiem.

Ik gadu sadarbība ar darba devējiem paplašinās, pilnveidojas un paplašinās arī sadarbības formas. Sadarbībā ar darba devējiem var minēt vairākus svarīgākos virzienus: studiju programmu realizācijas un studiju kursu kvalitātes uzlabošana, ņemot vērā darba devēju ieteikumus par studiju kursu saturu un realizācijas formu; iesaistīšanās kopīgās aktivitātēs, piemēram, organizējot zinātniskās un praktiskās konferences, zinātnes komunikācijas pasākumus u.c.

Veiksmīgs projekts vairāku gadu garumā ir ikgadējais Starptautiskais pūšaminstrumentu konkurss *Naujene WIND* sadarbībā ar Augšdaugavas novada pašvaldību un Latgales reģiona mūzikas vidusskolām un mūzikas skolām. DU docētāji piedalās žūrijas darbā kopā ar žūrijas locekļiem no Latvijas, Lietuvas, Polijas, Igaunijas un citu valstu pārstāvjiem. Šis apstāklis veicina tīklošanos, vēlāk starpaugstskolu līgumu slēgšanu, projektu izveidi gan mākslinieciskās jaunrades jomā, gan arī zinātniskās izpētes jomā.

Sadarbības partneri virzienam *Mākslas* meklēti un izvēlēti atbilstoši virzienā esošo studiju programmu specifikai. Kā zināms, katras augstskolas studiju programmas, arī ar vienu nosaukumu, ir mazliet atšķirīgas. Piemēram, DU PBSP *Dizains un PMSP Māksla* mācībspēkus piesaista Lietuvas augstskolas Šauļu Universitātes aprobētās PBSP *Dizains, PMSP Māksla* studiju plāns un docētāju pasniegšanas metodes.

Savukārt PBSP *Mūzika* izstrādē tika izvirzīti trīs pamata kritēriji: spēja veikt mākslinieciski radošu darbu, māksliniecisko projektu organizēšanu/vadīšanu un zinātniskus pētījumus mūzikas jomā.

Šiem kritērijiem atbilda Vītauta Dižā Kauņas universitātes Mūzikas akadēmijas (VDKUMA) mūzikas bakalaura programma (*Bachelor of Art*), kas ir vērsta uz padziļinātu mūzikas instrumenta spēles apguvi, pētījumu izstrādi mūzikas zinātnes jomā.

Savukārt PBSP *Mūzika* izstrādē bija nozīmīga pieredzes gūšana vizītē VDKUMA 2019. gada 17. novembrī, tiekoties ar profesoru Raimondu Butvilu, kurš vairāk kā desmit gadus strādājis ārzemēs dažādās mūzikas izglītības iestādēs un labi pārzina jaunākās tendences mūzikas izglītībā pasaulē. Vizītes rezultātā tika gūtas jaunas atziņas, kas tika ņemtas vērā, gan gatavojot licencēt DU PBSP *Mūzika,* gan arī uzsākot šīs progreammas realizāciju. Vēl pirmajā PBSP *Mūzika* realizācijas gadā paralēli tika analizēta starptautiskā pieredze mūzikas zinātnes programmu īstenošanā Eiropas Savienibā un aplūkoti visi programmas izveidei saistošie Latvijas un ES dokumenti.

Programmas plānojuma izstrādē ņemti vērā būtiski ieteikumi arī no sadarbības partneriem: Klaipēdas Universitātes Mūzikas katedras, Karola Lipinska Vroclavas Mūzikas akadēmijas Instrumentālās mūzikas fakultātes, Lodzas Mūzikas akadēmijas Diriģēšanas, Kompozīcijas, Mūzikas teorijas un Mūzikas pedagoģijas fakultātes, Silēzijas Universitātes Katovicē Mūzikas institūta Cešinā.

Studiju laikā iegūtās zināšanas, prasmes un kompetence sekmē studentu un absolventu daudzpusību – gan speciālā mūzikas instrumenta spēlē/dziedāšanā (koncerti, konkursi, izstādes), gan mākslinieciski radošā darba organizācijā (dažāda veida projekti pilsētā, novadā, valstī), gan zinātniskajā darbā (pētījumi, kas iekļauj 21. gadsimta mūzikas un mākslas parādības visdažādākajā stilistikā).

#### 2.5.2. Novērtēt, kā studiju virziena ietvaros īstenotā sadarbība ar dažādām ārvalstu institūcijām (augstskolām/ koledžām, darba devējiem, darba devēju organizācijām, nevalstiskajām organizācijām, zinātnes institūtiem u.c.) nodrošina virziena mērķu un studiju rezultātu sasniegšanu. Norādīt, pēc kādiem kritērijiem tiek izvēlēti studiju virzienam un studiju programmām atbilstošie ārvalstu sadarbības partneri, raksturot sadarbības veidus, kā sadarbība tiek organizēta, papildus norādot mehānismu partneru piesaistei.

Studentu un mācībspēku stažēšanās un pētniecisko tēmu izstrāde ir iespējama vairāk nekā 90 augstākās izglītības iestādēs (22 pasaules valstīs), ar kurām DU ir noslēgti sadarbības līgumi. Lai veicinātu ārvalstu studējošo un mācībspēku ienākošo mobilitāti, DU Erasmus+ koordinators gada sākumā izsūta visiem esošajiem Erasmus+ partneriem informatīvo vēstuli par to, kādā veidā ārvalstu studējošie un mācībspēki var pieteikties studijām, praksei, docēšanai vai profesionālai pilnveidei. Piedāvāto studiju kursu saraksts tiek pieprasīts no profilējošajām struktūrvienībām. Studiju kursu saraksts tiek aktualizēts katru gadu. DU Erasmus+ koordinators vairākas reizes gadā apmeklē arī starptautiskās Staff Week, kur ir iespēja nodibināt jaunus kontaktus un noslēgt starpuniversitāšu līgumus par studējošo un mācībspēku apmaiņu Erasmus+ programmas ietvaros.

Studiju virziena *Mākslas* programmu ietvaros plānota starptautiskās sadarbības tīkla izvēršana un attīstīšana. Tā vairo iespēju studiju programmā pilnvērtīgāk īstenot Latvijas Nacionālās attīstības plānā un ANO ilgtspējīgās attīstības mērķos definētās prioritātes saskaņā ar augstākās izglītības internacionalizācijas stratēģiju. Starptautiskās sadarbības īstenošana un nostiprināšana paplašina kontaktu – esošo un potenciālo sadarbības partneru – tīklu, kas ļauj kopīgi identificēt mūzikas zinātniskās pētniecības fokusus, sadarbojoties ar mūzikas izglītības institūcijām, iniciēt un realizēt kopīgus mākslinieciskās jaunrades un zinātniskās pētniecības projektus.

Līdzšinējā sadarbība mūzikas izglītībā ļāvusi arī mūzikas zinātniskās izpētes ietvaros noslēgt sadarbības līgumu ar Lietuvas Mūzikas un teātra akadēmiju, Baltkrievijas Mūzikas akadēmiju un Karola Lipinska Vroclavas Mūzikas akadēmiju (Polija), kas paredz kopīgi attīstīt un īstenot abpusēji saistošus mūzikas izglītības zinātņu projektus. Vienošanās paredz iespēju DU pārstāvim iesaistīties kopīgā akadēmiskā personāla apmaiņā, kas paplašinātu un ļautu koplietot abu pušu zinātību, kā arī abpusēji līdzvērtīgu konsultatīvu iesaisti studiju programmas satura attīstīšanā, īstenošanā un studiju rezultātu vērtēšanas procedūrās.

Savukārt PBSP *Dizains*, kā arī PBSP *Mākslas menedžments* un PMSP *Māksla* programmu direktoriem aktīvāk jāpiestrādā pie starptautiskās zinātniskās sadarbības kontaktu paplašināšanas un nostiprināšanas. Vienlaikus jāatjauno savulaik notikusī zinātniskā konference mākslu jomā *Rudens konference* un izdotais zinātnisko rakstu žurnāls *ART TEMPUS.* Tādējādi izvēršot šo programmu atpazīstamīnu ne tikai Latvijā, bet arī ārpus tās robežām.

**2.5.3. Izejošā un ienākošā studentu un mācībspēku mobilitāte**

Ārvalstu docētāju piesaistei studiju virzienā *Mākslas* pamatā tiek izmantots ERASMUS u.c. mobilitātes programmu finansējums un dažādu DU realizēto projektu ietvaros (piemēram ESF projekta Nr. 8.2.2.0/18/A/022 “Daugavpils Universitātes stratēģiskās specializācijas jomu akadēmiskā personāla profesionālās kompetences stiprināšana”) piesaistītais finansējums.

„ERASMUS+” programma atbalsta docēšanu – DU docētāji dodas uz kādu no ārvalstu sadarbības augstskolām vai arī iesaistās personāla mācībās, pilnveidojot profesionālās kompetences, nodrošinot dalību mācībās, darba vērošanā ārvalstu sadarbības augstskolā vai citā atbilstošā organizācijā. Mācību mobilitātes mērķi DU docētājiem un personālam dod iespēju gūt zināšanas un konkrētas prasmes, mācoties no ārvalstu partneru pieredzes un labās prakses, kā arī uzlabot praktiskās iemaņas, kas nepieciešamas darbā DU un profesionālajā attīstībā, iedrošināt akadēmisko personālu paplašināt un uzlabot piedāvāto studiju kursu klāstu un saturu, ļauj studentiem, kuriem nav iespējas piedalīties mobilitātes programmā, gūt labumu no zināšanām un pieredzes, ko sniedz citu Eiropas valstu augstskolu akadēmiskais personāls un ārvalstu vieslektori, veicina zināšanu un pedagoģisko metožu pieredzes apmaiņu starp Eiropas augstākās izglītības iestādēm.

Arī DU studējošie, gan ārvalstu studējošie studijām un praksēm aktīvi izmanto Erasmus+ programmas ietvaros piedāvātās iespējas.

Ārvalstu studējošo piesaistei DU nodrošina informāciju par DU realizētajām studiju programmām, kas angļu valodā pieejama DU mājaslapā[[61]](#footnote-61), kā arī atrodama citās interneta vietnēs[[62]](#footnote-62). DU īsteno arī marketinga aktivitātes: tiek slēgti līgumi ar rekrutācijas aģentiem, kā arī: e-marketings, dalība starptautiskajos izglītības gadatirgos un aģentu forumos, u.c.

Laikposmā no 2017.–2022. gadam Erasmus+ mobilitātes ietvaros (studijas, prakse vai brīvprātīgā prakse) ārzemēs studējuši studiju virziena *Māksla* 20 studenti:

* bakalaura studiju programma *Dizains* – 6 studenti;
* bakalaura studiju programma *Mākslas menedžments* – 6 studenti;
* maģistra studiju programma *Māksla* – 4 studenti;
* bakalaura studiju programma *Mūzika* – 1 studenti;
* maģistra studiju programma *Mūzika* – 3 studenti.

2023./2024. studiju gadā Erasmus+ mobilitātes ietvaros (studijas, prakse vai brīvprātīgā prakse) ārzemēs studējuši studiju virziena *Māksla* 5 studenti:

* PBSP *Dizains* – 4 studenti;
* PBSP *Mākslas menedžments* –1 students.

Laikposmā no 2017.–2022. gadam Erasmus + mobilitātes ietvaros (studijas) ārvalstu studējošo skaits virzienā *Māksla* ir *5* studenti:

* bakalaura studiju programma *Mūzika* – 4 studenti;
* bakalaura studiju programma *Dizains* – 1 students.

2023./2024. studiju gadā Erasmus + mobilitātes ietvaros (studijas) ārvalstu studējošo skaits virzienā *Māksla* ir1 students:

* PBSP *Mūzika* – 1 students.

Laikposmā no 2017.–2022. gadam Erasmus+ mobilitātes ietvaros (docēšana vai mācības) ārzemēs bijuši studiju virziena *Māksla* 6 akadēmiskā personāla pārsvtāvji 24 reizes.

2023./2024. studiju gadā Erasmus+ mobilitātes ietvaros (docēšana vai mācības) ārzemēs bijuši studiju virziena *Māksla* 5 akadēmiskā personāla pārstāvji 8 reizes.

Detalizētāka informācija pieejama 2.5.3. pielikumos.

**2.6. Iepriekšējās novērtēšanas procedūrā saņemto rekomendāciju ieviešana**

#### 2.6.1. Iepriekšējā studiju virziena akreditācijā ekspertu sniegto rekomendāciju ieviešanas plāna izpildes un sniegto rekomendāciju ietekmes uz studiju kvalitāti vai procesu pilnveidi studiju virzienā un tam atbilstošajās studiju programmās novērtējums.

Iepriekšējā virziena *Mākslas* novērtēšana notika 2012. gadā. Pēc ekspertu viedokļa virziena *Mākslas* programmas tika iedalītas pirmajā grupā un uzskatāmas par ilgtspējīgām.

Iepriekšējā studiju virziena *Mākslas* akreditācijā ekspertu sniegtās rekomendācijas tika rūpīgi izanalizētas un tika sastādīts rekomendāciju ieviešanas plāns, kas turpmākajos gados iespēju robežās tika izpildīts.

Eksperti ir atzīmējuši sekojošo:

* studiju programmas ir veidotas atbilstoši Larvijas republikas normatīvajiem aktiem, tās atbilst Eiropas kopējās augstākās izglītības telpas veidošanas prasībām;
* programmām ir precīzi defināti mērķi un noteikti atbilstoši uzdevumi;
* programmu saturs atbilst visiem noteiktajiem uzdevumiem un ir skaidri saprotama struktūra, ievērojot nepieciešamo pēctecību;
* vairākas virziena programmas ir vērstas uz konkrētām zināšanām un prasmēm un apmierina gan valsts mēroga, gan reģionālās vajadzības;
* potenciālie darba devēji ir ļoti ieinteresēti šādu speciālistu sagatavošanā un studiju programmu vadībai ir laba sadarbība ar reģiona (Latgales) kultūras iestādēm;
* nepieciešams atsākt mākslas studiju regulāru finansēšanu saskaņā ar (izglītības ietādes, nozares, profesionālo organizāciju, darba devēju) ieinteresēto pušu starpā panākto vienošanos.

Dažām programmām minēti arī trūkumi un rekomendācijas studiju kvalitātes uzlabošanai. Sīkāki ekspertu ieteikumi izklāstīti katrā programmā (skat. piel. *2.6.1.Pārskats par rekomendāciju izpildi*).

Jebkurā gadījumā ekspertu izteiktās domas bija vērtīgas un sekmēja virziena *Mākslas* studiju programmu kvalitātes izaugsmi. Piemēram, no 2022. gada decembra mēneša tika pārskatīti visi PBSP *Dizains* studiju kursi un atbilstoši apgūstamajām zināšanām un prasmēm tika papildināti ar profesionālo literatūru – latviešu un angļu valodās. Pamatojoties uz pētniecības praksē gūto pieredzi, tagad studenti prot izdarīt patstāvīgus secinājumus turpmākai konkurētspējīgai profesionālai darbībai grafiskā dizainera profesijā.

Iepriekšējās akreditācijas ekspertu komisijas rekomendācijas sekmēja dažu gadu garumā vairākkārt pārskatīt studiju programmu studiju plānus, tikties ar darba devējiem, absolventiem un jomas profesionāļiem radošās diskusijās meklējot optimālāko šo problēmisko jautājumu risinājumu.

Studiju virziena *Mākslas* akreditācijas rekomendāciju izpildi attēlo *2.6.1. pielikums.* *SV Mākslas rekomendāciju izpildes pārskats 2023./2024. studiju gads.*

#### 2.6.2. Pārskata periodā licencēto studiju programmu vai studiju virzienam atbilstošu studiju programmu izmaiņu novērtēšanas, vai procedūras par studiju programmas iekļaušanu studiju virziena akreditācijas lapā ietvaros ekspertu sniegto rekomendāciju izpilde.

Saskaņā ar apstiprināto “DU studiju programmu attīstības un konsolidācijas plānu” (plāns saskaņots IZM Studiju programmu attīstības un konsolidācijas plānu izvērtēšanas komisijā 30.11.2018.; izmaiņas saskaņotas 24.11.2020. un 08.09.2021.) DU tika izveidota jauna profesionālā bakalaura studiju programma “Mūzika”.

Jaunizveidotās studiju programmas mērķis ir sagatavot augsta līmeņa speciālistus Programmas *Mūzika* mērķis ir sagatavot kvalificētus un konkurētspējīgus atskaņotājmāksliniekus, kuriem būtu jaunas, mūsdienām atbilstošas zināšanas mūzikas jautājumos un kuri sekmētu Latvijas, jo īpaši Latgales reģiona, kultūrvides attīstību un būtu spējīgi veikt mākslinieciski radošu darbu, māksliniecisko projektu organizēšanu/vadīšanu un zinātniskus pētījumus mūzikas jomā.

Lēmums piešķirt licenci DU studiju virziena *Mākslas* profesionālā bakalaura studiju programmai *Mūzika* piešķirts 2021. gada 29. septembrī Akadēmiskās informācijas centra Studiju kvalitātes komisijas sēdē. Licencēšanas komisijas ekspertu sniegto rekomendāciju izpildes pārskats pievienots pielikumā (*2.6.1.Pārskats par rekomendāciju izpildi*; *2.6.1. SV Mākslas rekomendāciju izpildes pārskats 2023./2024. studiju gads).* Licencēšanas komisijas ekspertu ieteikumi jau ņemti vērā un gada laikā iespēju robežās sakārtoti visi jautājumi.

**III. STUDIJU PROGRAMMAS PBSP “Dizains” RAKSTUROJUMS**

**1. Studiju programmas raksturojošie parametri**

1.1. Izmaiņu studiju programmas parametros, kas veiktas kopš iepriekšējās studiju virziena akreditācijas lapas izsniegšanas vai studiju programmas licences izsniegšanas, ja studiju programma nav iekļauta studiju virziena akreditācijas lapā, tajā skaitā par izmaiņām, kas plānotas studiju virziena novērtēšanas procedūras ietvaros.

Kopš iepriekšējās akreditācijas tika precizēti daži studiju programmas parametri.

|  |  |
| --- | --- |
| **Studiju programmas nosaukums** | Dizains |
| **Studiju programmas nosaukums** | Design |
| **Studiju programmas kods saskaņā ar Latvijas izglītības klasufikāciju** | 42214 |
| **Studiju programmas veids un līmenis** | Profesionālā bakalaura studiju programma |
| **Studiju programmas apjoms KP, ECTS** | 160 KP, 240 ECTS |
| **Īstenošanas forma, veids, ilgums un īstenošanas valoda** | |
| **Pilna laika klātiene** | 4 gadi latviešu |
| **Nepilna laika klātiene** |  |
| **Īstenošanas vieta** | Daugavpils |
| **Uzņemšanas prasības** | Vispārējā vidējā vai profesionālā vidējā izglītība |
| **Iegūstamā kvalifikācija un profesionālais grāds** | Grafikas dizainers, profesionālais bakalaura grāds ~~mākslā~~ dizainā |
| **Studiju programmas mērķis** | Profesionālās augstākās izglītības bakalaura studiju programmas Dizains mērķis ir sagatavot augstā starptautiskā līmenī konkurētspējīgus speciālistus ar vispusīgām zināšanām mākslā, kuri profesionāli tālākizglītojoties, varētu kvalificēti darboties un apmierināt Latvijas nozaru (mākslas, kultūras, pētniecības un ražošanas) pašreizējo un perspektīvo pieprasījumu. |
| **Studiju programmas uzdevumi** | 1. veicināt studējošo pilnveidošanos par brīvu, atbildīgu un radošu personību;  2. veicināt studējošo māksliniecisko zināšanu, prasmju un iemaņu apguvi, lai viņi spētu orientēties mūsdienu mākslā, motivētu sevi tālākai izglītībai;  3. iepazīstināt studējošos ar mākslas un informāciju tehnoloģiju teorētiskajiem pamatiem, saistītiem ar izvēlēto kvalifikāciju;  4. aplūkot un izvērtēt ievērojamākos darbus pasaules un Latvijas mākslā, atklājot estētiskās vērtības;  5. iemācīt mākslas uzdevumu praktisko izpildījumu, kvalificēti analizējot to atsevišķos darba posmus;  6.attīstīt uztveri, atmiņu, krāsu izjūtu, vērojot priekšmetus un parādības dabā, iemācīt ar mākslas izteiksmes līdzekļiem attēlot priekšmetu formu telpā;  7. sniegt nepieciešamās zināšanas un praktiskās darba iemaņas turpmākajam darbam datordizainā;  8. rosināt studējošo interesi par sabiedrībā notiekošiem procesiem, stimulēt studējošo attīstību par pozitīvu, mūsdienīgu, atbildīgu un rīcībspējīgu personību, kas prot patstāvīgi pieņemt lēmumus;  9. veicināt un attīstīt akadēmiskā personāla un studējošo starptautisko apmaiņu un dalību projektos;  10. nodrošināt studējošajam iespējas sagatavoties profesionālās izglītības turpināšanai maģistrantūrā. |
| **Studiju programmas noslēgumā paredzētais noslēgumā pārbaudījums** | Bakalaura darbs |

**Sasniedzamie studiju rezultāti**

**Zināšanas**

1. Absolvents spēj parādīt mākslas nozarei grafikas dizainera profesijai raksturīgās pamata un specializētas zināšanas un šo zināšanu kritisku izpratni, vienlaikus pārzina un praktiski pielieto profesijā programmas studiju kursos sniegtās teorētiskās un akadēmiskās mākslinieciskās zināšanas, kas atbilst profesijas standartā minētajiem zināšanu līmeņiem atbilstošajos programmas studiju kursos.

2. Spēj, izmantojot apgūtos mākslas/dizaina teorētiskos pamatus un prasmes, veikt profesionālu, māksliniecisku, inovatīvu vai pētniecisku darbību, formulēt un analītiski aprakstīt informāciju, problēmas un risinājumus mākslas zinātnes nozarē, tos izskaidrot un argumentēti diskutēt par tiem gan ar speciālistiem, gan ar nespeciālistiem. Spēj patstāvīgi strukturēt savu mācīšanos, virzīt savu un padoto tālāku mācīšanos un profesionālo pilnveidi, parādīt zinātnisku pieeju problēmu risināšanā, uzņemties atbildību un iniciatīvu, veicot darbu individuāli, komandā vai vadot citu cilvēku darbu, pieņemt lēmumus un rast radošus risinājumus mainīgos vai neskaidros apstākļos;

3. Pārzina dizaina pētniecības metodiku, prot pielietot iegūtās zināšanas un apvienot patstāvīgu, tajā skaitā, laikmetīgu rezultātu radīšanā;

**Prasmes**

4. Spēj profesionāli pamatoti noformulēt darba uzdevumu un realizēt māksliniecisko ideju, izmantojot datortehnikas un citas mūsdienu tehnoloģijas iespējas. Absolventam jāprot strādāt gan individuāli, gan darba grupās, sadarbojoties ar pasūtītāju un citiem speciālistiem; plānot un realizēt savu zināšanu un prasmju pilnveidošanu;

5. Spēj patstāvīgi iegūt, atlasīt un analizēt informāciju un to izmantot, pieņemt lēmumus un risināt problēmas grafiskā vai produktu dizainera profesijā, parādīt, ka izprot profesionālo ētiku, izvērtēt savas profesionālās darbības ietekmi uz vidi un sabiedrību un piedalīties mākslas/dizaina jomas attīstībā. Prot projektēt un izstrādāt nepieciešamo tehnoloģisko dokumentāciju ražošanas nodrošināšanai dizaina veidošanas procesā;

6. spēj patstāvīgi strukturēt savu mācīšanos, virzīt savu un padoto tālāko mācīšanos un profesionālo pilnveidi, piemērot zinātnisku pieeju problēmu risināšanā, uzņemties atbildību un iniciatīvu, veicot darbu individuāli, komandā vai vadot citu cilvēku darbu, pieņemt lēmumus un rast radošus risinājumus mainīgos vai neskaidros apstākļos.

**Kompetences**

7. Prot analizēt, sintezēt un patstāvīgi pielietot iegūtās teorētiskās un praktiskās zināšanas inovatīvu ideju īstenošanā, izmantojot modernās informācijas iegūšanas, apstrādes un sistematizēšanas tehnoloģijas, atbilstoši darba tirgus prasībām;

8. Pamatojoties uz pētniecības praksē gūto pieredzi, prot izdarīt patstāvīgus secinājumus turpmākai konkurētspējīgai profesionālai darbībai grafikas dizainera profesijā;

9. Jaunie speciālisti ir motivēti tālākizglītībai un sistemātiskai kvalifikācijas pilnveidei ar izpratni par dizaina izglītību kā mūža izglītību.

1.2. Analīze un novērtējums par studiju programmas atbilstību studiju virzienam. Analīze par programmas nosaukuma, koda, iegūstamā grāda, profesionālās kvalifikācijas vai grāda un profesionālās kvalifikācijas mērķu un uzdevumu, studiju rezultātu, kā arī uzņemšanas prasību savstarpējo sasaisti. Studiju programmas īstenošanas ilguma un apjoma (tajā skaitā atšķirīgiem studiju programmas īstenošanas variantiem) raksturojums un lietderības novērtējums.

Kopš iepriekšējās studiju virziena akreditācijas PBSP “Datordizains” tika pārveidota par PBSP “Dizains”. Studiju akreditācijas komisijas lēmums, saskaņā ar Akreditācijas noteikumu 28.7.1. apakšpunktu, apstiprināja Daugavpils Universitātes studiju virzienu Mākslas atbilstošās bakalaura studiju programmas “Datordizains” (42214) nosaukuma maiņu uz profesionālā bakalaura studiju programmu “Dizains” (42214), piešķirot kvalifikāciju “Grafikas dizainers”.

PBSP „Dizains” mērķis un uzdevumi, kā arī studiju laikā iegūtie studiju rezultāti atbilst sestajam EKI līmenim (MK noteikumi Nr. 322 „Noteikumi par Latvijas izglītības klasifikāciju”), kas ir bakalaura studiju līmenis. Mērķis, uzdevumi un sasniedzamie rezultāti ir savstarpēji saskaņoti un nodrošina to, ka Daugavpils Universitātē

īstenotās PBSP “Dizains” absolventi būs guvuši teorētiskās zināšanas perspektīvā, anatomijā, mākslas teorijā, semiotikā, fenomenoloģijā, mākslas vēsturē un praktiskās prasmes zīmēšanā, gleznošanā, kompozīcijā, informācijas tehnoloģiju kursos u. c., kā arī profesionālās kvalifikācijas prakses laikā (26 KP).

Veicot praktiskos uzdevumus, kuros atspoguļojas sistemātisko vingrinājumu rezultāti un gūtās tēlotājdarbības prasmes un iemaņas, attīstās psihiskie izziņas procesi un radošā darbība. Studiju programma ir izstrādāta balstoties uz Latvijas Mākslas akadēmijas, Liepājas Universitātes un Daugavpils Universitātes ilggadīgo pieredzi dizaineru sagatavošanā un jaunajām tendencēm mākslas izglītības sistēmā Eiropas Savienībā. Studiju programmas mērķi un uzdevumi ir saturiski saskaņoti ar ~~MK noteikumos par otrā līmeņa profesionālās augstākās izglītības valsts standarta Nr. 481 un Nr. 512~~ MK noteikumos Nr. 305 par valsts profesionālās izglītības standartu bakalaura studiju programmām izvirzītajām prasībām, ar DU Humanitāro un sociālo zinātņu fakultātes prioritārajiem mākslas un zinātnes virzieniem. Programmas izstrādē arī ņemtas vērā Latgales reģiona attīstības stratēģijas galvenās vadlīnijas. Latgales plānošanas reģiona Attīstības programma 2021.-2027.gadam (lēmums Nr.5.3). (https://lpr.gov.lv/wp-content/uploads/2006/planosana/Latgales-pl%C4%81no%C5%A1anas-re%C4%A3iona Att%C4%ABst%C4%ABbas-programma-2021.-2027.gadam\_.pdf). Plānotā mērķa un uzdevumu sasniegšanu apliecina darba devēju atsauksmes, studējošā darba novērtējums prakšu laikā, kā arī studiju kursu pārbaudījumu un Valsts pārbaudījumu rezultāti.

Izvirzītā mērķa sasniegšanai ir pakārtoti studiju programmas uzdevumi, kas virzīti uz studiju rezultātu sasniegšanu. Studiju programmas uzdevumi ir izglītot darba tirgū konkurētspējīgus speciālistus grafikas dizaina jomā, kuri var strādāt individuāli vai komandā, plānojot un vadot darba grupas, citu izpildītāju darbu, vai arī vadot uzņēmumu, sniegt vispusīgas zināšanas, nodrošinot plašu starpdisciplināru izglītību atbilstoši Latvijas un Eiropas valstu izglītības prasībām, radot labas iespējas jaunradei un pētnieciskajam darbam dizaina jomā, veidot grafikas dizainera prasmes un attīstīt kompetences atbilstoši profesijas standartam “Grafikas dizainers” un darba tirgus formulētajām prasībām, kā arī veicināt visu līmeņu dizaina izglītības attīstību Latvijā, pilnveidojot tautsaimniecības attīstību un konkurētspēju.

Studiju programmā iekļautie studiju kursu mērķi un sasniedzamie rezultāti nodrošina studiju programmas kopējo mērķu un rezultātu sasniegšanu, ko apliecina studiju kursu kartēšana. Studiju procesā uzsvars tiek likts uz profesionālo un praktisko kompetenču apgūšanu, pamatojoties uz zinātnes sasniegumiem, teorētiskajām zināšanām un nozares specifiku.

Studiju rezultātā (sasniedzamie rezultāti) studiju programmas absolventi:

* 1. Spēj profesionāli pamatoti noformulēt darba uzdevumu un realizēt māksliniecisko ideju, izmantojot datortehnikas un citas mūsdienu tehnoloģijas iespējas;
  2. Spēj strādāt gan individuāli, gan darba grupās, sadarbojoties ar pasūtītāju un citiem speciālistiem;
  3. Spēj plānot un realizēt savu zināšanu un prasmju pilnveidošanu;
  4. Spēj patstāvīgi iegūt, atlasīt un analizēt informāciju un to izmantot, pieņemt lēmumus un risināt problēmas grafiskā dizainera profesijā, parādīt, ka izprot profesionālo ētiku, izvērtēt savas profesionālās darbības ietekmi uz vidi un sabiedrību un piedalīties mākslas/dizaina jomas attīstībā;
  5. Spēj projektēt un izstrādāt nepieciešamo tehnoloģisko dokumentāciju ražošanas nodrošināšanai dizaina veidošanas procesā;
  6. Spēj patstāvīgi strukturēt savu mācīšanos, virzīt savu un padoto tālāko mācīšanos un profesionālo pilnveidi, piemērot zinātnisku pieeju problēmu risināšanā, uzņemties atbildību un iniciatīvu, veicot darbu individuāli, komandā vai vadot citu cilvēku darbu, pieņemt lēmumus un rast radošus risinājumus mainīgos vai neskaidros apstākļos.

Iegūstamais profesionālais bakalaura grāds grafikas dizainera kvalifikācija ir cieši saistīta ar studiju programmas uzdevumiem nodrošināt starpdisciplināru izglītību, kas veido speciālista prasmes un attīsta kompetences atbilstoši profesijas “Grafikas dizainers” un darba tirgus formulētajām prasībām, lai absolvents varētu sekmīgi strādāt kā projektēšanas grupas loceklis, vadītājs, uzņēmuma vadītājs vai neatkarīgs dizainers un studiju programmas nosaukums uz to tiešā veidā norāda.

Studiju programmas mērķis tiks sasniegts tikai tad, ja studiju procesā studējošie sasniegs minētos rezultātus. Lai jau sākotnēji atlasītu abiturientus ar profesijai atbilstošām spējām un prasmēm, reflektantiem noteiktajām uzņemšanas prasībām – vidējā izglītība, ņemot vērā centralizēto eksāmena vērtējumu latviešu valodā, pirmajā svešvalodā un papildus punkti tiks piešķirti par atzīmi atestātā: informātikā/ lietišķajā informātikā, kultūras vēsturē vai kulturoloģijā, kvalifikācijas darba vērtējums profesionālās vidējās izglītības atestātā. Detalizēta informācija par Uzņemšanas noteikumiem PBSP "Dizains" ir pieejama DU mājaslapā (https://du.lv/wp-content/uploads/2023/06/28-9\_1\_uznem\_not\_pilna\_nep\_laika\_pamatstudijam\_2023.pdf).

Pēc sava satura studiju programma ir veidota tā, lai tajā iekļauto studiju kursu mērķi un sasniedzamie rezultāti būtu pakļauti un nodrošinātu kopējā studiju programmas mērķa un rezultātu sasniegšanu.

Profesionālais bakalaura grāds ~~mākslā~~ dizainā un grafikas dizainera kvalifikācija tiek piešķirta pēc studiju programmas studiju kursu apgūšanas, bakalaura darba ar projekta daļu izstrādes un tā aizstāvēšanas Valsts pārbaudījuma komisijā. Analizējot savstarpējo sasaisti starp studiju programmas nosaukumu, iegūstamo grādu, mērķi un uzdevumiem, studiju rezultātiem, kā arī uzņemšanas prasībām, var secināt, ka sasaiste ir loģiska un pamatota.

1.3. Studiju programmas ekonomiskais un/ vai sociālais pamatojums, analīze par absolventu nodarbinātību.

Viena no svarīgām Humanitāro un sociālo zinātņu fakultātes pamatnostādnēm ir saikne ar absolventiem, kas ļauj noteikt absolventu vietu Latvijas darba tirgū, absolventu konkurētspēju, izglītības iestāžu spektru. Katru gadu studiju programmas iespēju robežās tiek apzināti absolventi un noskaidrota viņu darbība.

Paralēli tam tiek apzināts arī darba devēju, poligrāfijas, reklāmas, arhitektūras, mākslas, dizaina uzņēmumu vadītāji, kas pārrauga DU absolventu – sasniegumu rezultātus, izvērtē viņu saskarsmes prasmes, sadarbību ar darbiniekiem, klientiem utt.

Studējošo raksturo arvien augošā nodarbinātība paralēli studijām, lai varētu nosegt ikdienas izdevumus. Tāpēc ne vienmēr ir iespēja strādāt iegūtajā profesijā mūsu Latgales reģionā, bet pārsvarā studējošie/absolventi, studiju programmas PBSP “Dizains”, strādā ~~pēc~~ iegūtajā profesij~~as~~ā “Grafikas dizainers” (skat. 1. tab.).

Ar darba devējiem tiek diskutēts par studentu gatavību profesionālajai darbībai. Darba devēju, tajā skaitā profesionālo kvalifikācijas prakšu vadītāju, vērtējums ir atzinīgs, par ko liecina viņu sniegtie studentu raksturojumi prakses dienasgrāmatās un vērtējums 10 ballu sistēmā (Studentu raksturojums no prakses dienasgrāmatām atrodas Mūzikas un mākslu fakultātes Mākslas un dizaina katedrā).

Absolventiem ir iespējas (nākotnes perspektīvas) veiksmīgi strādāt atbilstoši iegūtajai kvalifikācijai. Pēc darbadevēju atsauksmēm un studējošo prakšu aizstāvēšanas tiek noskaidroti aspekti, kas studiju programmā jāpilnveido. Arī eksāmenu komisija sniedz ieteikumus, kas būtu jāuzlabo. Pārsvarā izmaiņas neskar studiju kursu saturu, bet tiek mainīti uzdevumi noteiktu mērķu sasniegšanai, kā arī lielāka uzmanība pievērsta studiju darbu vizuālās prezentācijas jautājumiem. Profesionālajā praksē noslēgti līgumi ar daudziem Latvijas uzņēmumiem.

Ieinteresētās grupas (absolventi, darba devēji u. c.) sarunās ar programmas direktoru, prakses vadītāju no DU puses apstiprina, ka studējošo izglītošanā programmas mērķis ir sasniegts.

1. ***Tabula.*** Studiju programmas PBSP “Dizains” absolventu nodarbinātība laikā posmā no 2017.-2022.gadām.

|  |  |  |  |  |  |
| --- | --- | --- | --- | --- | --- |
| **Nr.** | **Izlaiduma gads** | **Absolventu skaits** | **Pašnodarbināta persona** | **Darbs uzņēmumā** | **Bezdarbnieks / turpina mācības** |
| 1. | 2017./2018. | 12 | 4 | 8 | - |
| 2. | 2018./2019. | 13 | 4 | 4 | 5 |
| 3. | 2019./2020. | 11 | 6 | 5 | - |
| 4. | 2020./2021. | 10 | 3 | 4 | 3 |
| 5. | 2021./2022. | 6 | - | 3 | 3 |
| 6. | 2023./2024. | 7 | 1 | 5 | 1 |

1.4. Statistikas dati par studējošajiem studiju programmā, studējošo skaita dinamika, skaita izmaiņu ietekmes faktoru analīze un novērtējums. Analizējot, atsevišķi izdalīt dažādas studiju formas, veidus, valodas.

Statistikas dati par studējošajiem programmā ir pievienoti pielikumā. Veicot šo datu analīzi, var secināt, ka atskaites periodā kopējais studentu skaits būtiski nav mainījies: 80 studenti 2017./2018. akad. gadā un 71 2023./2024. akad.gadā.

Absolventu skaita dinamika ir saistīta ar studējošo skaitu un tā izmaiņām. Atskaites periodā ir vērojams samazinājums no 12 cilvēkiem 2017./2018.akd.gadā līdz ~~sešiem~~ septiņiem cilvēkiem 2023./2024. akad. gadā, kas sakrīt ar ~~samērā lielo atbirumu tieši pirms bakalaura darba izstrādes~~ attālinātā darba periodu pandēmijas dēļ, kas radīja sarežgītākus apstākļus programmas apgūšanai. Turpmāk plānots absolventu skaita pieaugums, un šādai tendencei vajadzētu saglabāties, ņemot vērā studentu kopējo pieaugumu.

Analizējot studentu atbirumu, kā galveno iemeslu jāmin atskaitīšana par nesekmību studiju procesā, turklāt tas izteikti izpaužas studiju sākumā 1.kursā. Tas norāda uz to, ka studentiem nav bijis nepieciešamais iepriekšējo zināšanu līmenis, vai arī viņi nav varējuši sevi noorganizēt studijām augstskolā. Šo iemeslu var attiecināt gan uz vietējiem, gan ārvalstu studējošiem. Daudz mazāk studentu tiek atskaitīti pēc pašu vēlēšanās. Parasti tas notiek veselības stāvokļa, ģimenes apstākļu dēļ un noslodzes darba (jo samērā daudzi studenti strādā studiju laikā) dēļ. Mēdz būt gadījumi, kad studenti neatjaunojas studijām pēc akadēmiskā atvaļinājuma.

**2. Studiju saturs un īstenošana**

2.1. Studiju programmas satura analīze. Studiju kursos/ moduļos iekļautās informācijas, sasniedzamo rezultātu, izvirzīto mērķu u.c. rādītāju savstarpējās sasaistes ar studiju programmas mērķiem un sasniedzamajiem rezultātiem novērtējums. Studiju kursu/ moduļu satura aktualitātes un atbilstības nozares, darba tirgus vajadzībām un zinātnes tendencēm novērtējums, vai un kā studiju kursu/ moduļu saturs tiek aktualizēts atbilstoši nozares, darba tirgus un zinātnes attīstības tendencēm.

Analizējot atbilstību LR Ministru kabineta noteikumiem Nr. 512 “Noteikumi par otrā līmeņa profesionālās augstākās izglītības valsts standartu”, kas apstiprināti 2014. gada 26. augustā, var secināt, ka profesionālā bakalaura studiju programma “Grafikas dizainers” atbilst valsts standartā izvirzītām prasībām.

Ņemot vērā, ka absolvējot studiju programmu līdztekus bakalaura grādam tiek piešķirta profesionālā kvalifikācija “Grafikas dizainers”, studiju programma ir saskaņota arī ar atbilstošās profesijas (profesijas kods – 2166 03) profesijas standartu “grafikas dizainers ”. 3.2.1. pielikumā ir veikts studiju programmas salīdzinājums ar profesijas standarta prasībām. Studiju programmā iegūstamās kvalifikācijas atbilstība profesijas standartam apliecina šo atbilstību.

Studiju programmas saturs un tā īstenošana vērsta uz studiju programmas ilgtspējīgu attīstību, to nemitīgi pilveidojot. Izstrādātais studiju programmas saturs atbilst galvenajiem augstākās izglītības mērķiem: darba tirgus prasībām reģionā un Valstī kopumā, ievērojot individualitātes kā personības un demokrātiskās sabiedrības principus; kā arī rosinot mākslas zinātnes virziena pilnveidi reģionā.

Studiju programmas ~~staurs~~ saturs tiek patstāvīgi atjaunots un pilnveidots atbilstoši jaunākajām tendencēm grafikas dizaina jomā, kā arī situācijai darba tirgū un tā prasībām. Lai programma nezaudētu savu aktualitāti, tajā regulāri notiek lielākas vai mazākas izmaiņas, nomainot līdzšinējos studiju kursus vai papildinot programmu ar jauniem aktuāliem kursiem. Turklāt mācībspēki savu studiju kursu īstenošanā ņem vērā aktualitātes Latvijas dizainā un pasaules dizainā un atspoguļo tās nodarbībās. Studiju satura pielveidošanā piedalās arī studējošie, katra semestra beigās aizpildot anketas un novērtējot šajā semestrī apgūto studiju kursu saturu un to īstenošanas kvalitāti. Reizi semestrī notiek studējošo grupu vecāko tikšanās ar programmas direktori, kurā tiek izrunāti studiju procesa aktuālie jautājumi.

Savukārt mācībspēki savu studiju kursu īstenošanā ņem vērā aktuālās problēmas uzņēmumos, pilsētu un reģionu attīstībā, bieži vien projektu ietvaros piedaloties to risināšanā. Sevišķa uzmanība ir pievērsta pārstāvēto jomu problēmām Latvijā, un tās tiek atspoguļotas studiju kursu saturā un nodarbībās. Studiju satura pilnveidošanā piedalās arī studējošie, katra semestra beigās aizpildot anketas un novērtējot attiecīgajā semestrī apgūto studiju kursu saturu, mācību materiālu pieejamību un to īstenošanas kvalitāti. Studējošiem ir iespēja arī vērsties pie atbildīgā mācībspēka, studiju programmas direktora, katedras vadītāja vai rektora, lai paustu ierosinājumus par uzlabojumiem mācību procesā.

Programmas pilnveidošanu var ilustrēt ar šādiem piemēriem. 2017.gada augustā programmā tika veiktas izmaiņas, izslēdzot no tās studiju kursus “Dizaina un stila vēsture” un “Ergonomika”, kas aizvietots ar studiju kursiem “Ievads gramatvedībā” un “Mākslas menedžments”, kas dot programmai lielāku pienesumu. 2018.gadā jūnijā studiju kurss “Personiskās izaugsmes tehnoloģijas” tika aizvietots ar mūsdienīgāku kursu “Vispārējā kultūras teorija”.

Sastādot studiju plānu, liela vērība tika veltīta studiju pēctecībai, praktiskās un teorētiskās darbības integrācijai (didaktiskā koncepcija), kas ļautu sekmīgāk aprobēt teorētiskās atziņas praktiskā patstāvīgā radošā darbībā. Studiju programmas īstenošanas gaitā studējošiem tiek nodrošināta individuāla pieeja un atgriezeniskā saite. Studiju plāns apspriests Mākslu katedras sēdēs, apstiprināts Mūzikas un mākslu fakultātes Domē un DU Studiju padomē.

2.2. Studiju programmas īstenošanas, tajā skaitā kursu/ moduļu īstenošanas metožu, novērtējums, norādot metodes un kā tās veicina studiju kursu rezultātu un studiju programmas mērķu sasniegšanu. Iekļaut skaidrojumu, kā studiju procesa īstenošanā ņemti vērā studentcentrētas izglītības principi.

Studiju process tiek organizēts tā, lai studējošie iegūtu gan teorētiskas, gan prakstiskas zināšanas. Līdz ar to tajā tiek izmantotas dažādās apmācības formas: gan tradicionālās, tādas kā lekcijas zināšanu nod~~a~~ošanai, semināri, diskusijas, situāciju analīze, prakstisku uzdevumu risināšana zināšanu nostiprināšanai un starppārbaudījumi – zināšanu pārbaudei. Atbilstoši studējošo sagotavības līmenim, tiek piedāvātas arī paaugstinātas sarežģītības uzdevumi.

Studiju procesā tiek pielietota tāda mācību metode, kā lietišķās spēles, kas sekmē studējošo iesaisti mācību procesā un veicina radošumu. Dalībnieku atsauksmes par kursu ir ļoti pozitīvas. Studējošie paši atzīmē metodes vērtīgumu, kas dotajā gadījumā palīdz labāk izprast kā darbojas tirgus grafikas dizainā un kā informācijas asimetrija mēdz ietekmēt dalībnieku rīcību un kavēt izvirzīto mērķu sasniegšanu. Ņemot vērā nozares specifiku, veicināta dizaina domāšanas metožu un rīku integrāciju studiju kursu īstenošanas procesā, kā arī nozares organizāciju, dizaineru un ražošanas uzņēmumu speciālistu vieslekcijas un studentu mācību ekskursijas uz nozares uzņēmumiem, kas studentiem nodrošina papildu zināšanu apguvi, sasaisti ar tehnoloģiju un dizaina darba vidi, tās starpdisciplināro raksturu, prasībām un procesiem.

Uzsvars likts uz mācīšanās stilu “mācīšana mācīties”, tā ietvaros studējošie uzņemas un organizē savas mācības, plāno laiku, praktizē individuālo un grupu pētniecisko darbu ar mērķi apgūt zināšanas, attīstīt radošās spējas un rosināt interesi par zinātnē un sabiedrībā notiekošiem procesiem, analizējot un salīdzinot statistikas datus, mērķauditorijas specifiku, grafikas dizaina tendences, veicot produktu/pakalpojumu tirgus pētījumu u. c. Pētniecisko darbu ietvaros studējošie risina arī jaunu materiālu, funkcionalitātes, estētikas, ergonomikas, tehnoloģijas, ražošanas un citu aspektu pielāgošanu grafiskā dizaina risinājumiem, procesā izmantojot arī apgūtās prasmes gan materiālā, gan rastra un vektorgrafikas programmās.

Gala vērtējuma iegūšanai studiju kursos tiek izmantota summārā vērtēšanas sistēma - gala atzīme viedojas no vairākām komponentēm, kā rezultātā , studējošie strādājot semestra laika jau ietekmē savu gala atzīmi. Studiju kursu un individuālo (mājas darbu, referātu, prezentāciju un citu darbu novērtējumam tiek piešķirts noteikts īpatsvars gala vērtējumā. Eksāmena atzīme nedrīkst pārsniegt 50% no gala vērtējuma. Mācībspēki var ņemt vērā un novērtēt arī nodarbību apmeklējumu.

Studējošajiem pieejamas mācībspēku konsultācijas, katru nedēļu vismaz divu akadēmisko stundu apmērā, kurās studējošajiem ir iespējas papildus komunicēt ar mācībspēkiem un saņemt atbildes uz interesējošiem jautājumiem. Pastāv iespēja arī mācībspēkam iesūtīt jautājumus individuāli vai ierakstīt koplietošanas dokumentā anonīmi, tā ļaujot iesaistīties arī introvertākiem studējošajiem. Uz šādiem jautājumiem atbildi var sniegt ne tikai mācībspēks, bet arī citi studējošie, tādējādi nostiprinot savas zināšanas. Mācībspēkam tas dod iespēju laicīgi un pilnīgi palīdzēt studējošiem sagatavoties pārbaudījumam vai nostiprināt vielu, kā arī ļauj noskaidrot, kādiem aspektiem jāpievērš pastiprināta uzmanība, īstenojot šos studiju kursus nākamajos periodos.

Izanilizējot programmā pielietotās studiju īstenosanas un rezultātu novērtēšanas metodes, ir jāsecina, ka konsekventi tiek ievēroti studentcentrētas izglītības principi:

* Tiek ņemts vērā un reapektēts studējošo skaits un viņu vajadzību daudzveidību metodes, ir jāsecina, ka tiek ievēroti studentcentrētas izglītības izglītības principi:
* Ir izmantoti dažādi programmas īstenošanas veidi;
* Vadoties no studējošo spējām un vajdz~~āi~~ībām mācībspēki izmanto daudveidīgas pedagoģiskās metodes un veicina studējošā tieksmi uz patstāvīgumu.
* Studiju procesa ~~norisee~~ programmā veicina abpusēju cieņu studējošo un mācībspēku attiecībās.

Ļoti būtiska studentcentriskas izglītības īstenošanā ir studējošo vērtēšanas sistēmas organizācija un kvalitāte. Veicot šīs sistēmas analīzi un novērtējumu dotajā programmā, var secināt, ka:

* Vērtēšanas metodes un kritēriji atzīmju izlikšanai ir iepriekš publiskoti du.lv mājas lapā un e-studijās, mācībspēki iepazīstina studentus ar tiem, uzsākot studiju kursa apgūšanu, un minētie nosacījumi studentiem ir iepriekš labi zināmi;
* Vērtēšana ir konsenkveta, taisnīga, piemērota visiem studentiem un tiek īstenota saskaņā ar apstiprinātām procedūrām;
* Mācībspēki akadēmiskajās konferencēs un semināros pastāvīgi pilnveido savas pedagoģiskās prasmes mācību metožu un studiju rezultātu novērtēšanas pilnveidošanai.

2.3. Ja studiju programmā ir paredzēta prakse, raksturot studējošajiem piedāvātās prakses iespējas, nodrošinājumu un darba organizāciju, tajā skaitā norādīt, vai augstskola/ koledža palīdz studējošajiem atrast prakses vietu. Sniegt studiju programmā iekļauto studējošo prakšu uzdevumu sasaistes ar studiju programmā sasniedzamajiem studiju rezultātiem analīzi un novērtējumu (ja attiecināms).

Saskaņā ar LR Ministru kabineta noteikumiem Nr. 512 “Noteikumi par otrā līmeņa profesionālās augstākās izglītības valsts standartu”, kas apstiprināti 2014. gada 26. augustā, profesionālajā bakalaura programmā paredzēta prakse 20 KP apjomā. Studiju prakse tika īstenota saskaņā ar DU Senātā 2017. gada 29. maijā apstiprināto nolikumu (DU Senāta lēmums „Nolikums par profesionālās kvalifikācijas praksi” (protokols Nr.4)).

Profesionālās kvalifikācijas prakse ir neatņemama studiju programmas “Dizains” sastāvdaļa, kura norisinās dizaina uzņēmumos un mākslas iestādēs un organizācijās (mākslas galerijās, muzejos, mākslas biedrībās u. c.). Atbildīgais par prakses norisi ir programmas direktors vai citi studiju programmas docētāji. Studējošie iziet praksi uzņēmumos un iestādēs, kurās ir profesionālās kvalifikācijas prakses īstenošanai atbilstoši apstākļi un strādā speciālisti ar atbilstošu kvalifikāciju.

Profesionālās kvalifikācijas prakses mērķis ir aprobēt studējošo iegūtās teorētiskās zināšanas, prasmes un kompetenci mākslinieciski radošā procesa laikā plenērā un profesionālā darba vidē dizaina uzņēmumā.

Kvalifikācijas prakses uzdevumi:

1. pielietot praksē studiju laikā iegūtās teorētiskās zināšanas;
2. pilnveidot izvēlētajai profesijai un kvalifikācijai atbilstošas darba iemaņas;
3. iepazīt mākslas un dizaina uzņēmumu, iestāžu un organizāciju darbības principus un apzināt datordizaineru profesionālo pieredzi;
4. veidojot pieredzi, vērot un analizēt, kā arī veikt praktisku mākslas un dizaina darbību prakses laikā;
5. veicināt pozitīvu attieksmi par apgūstamo profesiju un paaugstināt izglītības motivāciju.
6. pilnveidot māksliniecisko pieredzi, veicot akadēmiskus un kreatīvus uzdevumus plenērā;
7. iepazīt dizaina uzņēmuma darbības principus, materiāltehnisko bāzi, dizaina projekta realizācijas gaitu un grafikas dizainera darba specifiku;
8. attīstīt profesijai un kvalifikācijai atbilstošas profesionālās iemaņas praktiskā darbībā.

Profesionālās kvalifikācijas prakses ilgums ir 26 nedēļas (26 KP; vienas nedēļas slodze ir 30 akadēmiskās stundas, kas atbilst 1 KP). Tā tiek īstenota atbilstoši profesionālās augstākās izglītības bakalaura studiju programmas Dizains studiju plānam.

2. tabula. Profesionālās kvalifikācijas prakses struktūra

|  |  |  |  |  |  |
| --- | --- | --- | --- | --- | --- |
| **Nr.** | **Profesionālās kvalifikācijas prakses veids** | **Norises laiks** | **Ilgums** | **KP** | **Uzdevumi** |
| **1.** | **Plenērs:** |  | **6 nedēļas** | **6 KP** |  |
| 1.1. | Plenērs I | 2. semestris | 2 nedēļas | 2 KP | 1.Iemācīt saskatīt un attēlot dabas formu plastiskumu, siluetus, līnijas un krāsu harmoniju.  2.Lietot dažādas zīmējuma un glezniecības tehnikas un materiālus.  3.Attīstīt krāsu izjūtu, telpisko un tēlaino domāšanu. |
| 1.2. | Plenērs II | 4. semestris | 2 nedēļas | 2 KP | 1.Apgūt dabā esošu objektu attēlošanu.  2.Iemācīt izmantot tehnikas (lazēšana, pastozs gleznojums, pludināšana, autortehnika) un instrumentus.  3.Attīstīt telpisko, tēlaino, loģisko domāšanu un veidot māksliniecisko gaumi. |
| 1.3. | Plenērs III | 6. semestris | 2 nedēļas | 1. KP | 1.Attēlojot sarežģītas dabas formas, iemācīt tas analizēt un izcelt galveno, veidojot radošas kompozīcijas.  2.Pilnveidot prasmes pielietot dažādas tehnikas un instrumentus, atbilstoši savai radošai iecerei.  3.Attīstīt studējošo potenciālās individuālās radošās spējas. |
| **2.** | **Ievadprakse** | 4. semestris | 2 nedēļas | 1. KP | 1.Iepazīties ar dizaina uzņēmuma darbības principiem, produkcijas veidiem un reāla pasūtījumu izstrādāšanas gaitu, pievēršot uzmanību tehnoloģiskajam procesam (materiāli, iekārtas, aprīkojumi, darbarīki u.c.).  2.Iegūt priekšstatu par dizainera darba apstākļiem un tā specifiku.  3.Pielietot praksē studiju laikā apgūtās teorētiskās zināšanas un apgūt izvēlētajai profesijai un kvalifikācijai atbilstošas darba prasmes. |
| 3. | **Profesionālās kvalifikācijas prakse I** | 5. semestris | 8 nedēļas | 1. KP | 1.Iepazīties un izprast dizaina uzņēmuma organizatorisko struktūru, funkcijas, darbības principus un piedalīties produkcijas realizācijas tehnoloģiskajā procesā.  2.Attīstīt profesionālās prasmes un iemaņas specializētu informācijas tehnoloģiju izvēlē un lietošanā.  3.Iegūt pieredzi komunikācijā ar konkrētiem dizaina projekta pasūtītājiem un sadarbībā ar uzņēmuma komandas biedriem. |
| 4. | **Profesionālās kvalifikācijas prakse II** | 7. semestris | 10 nedēļas | 1. KP | 1.Izpētīt dizaina uzņēmuma darbības specifiku un iepazīties ar produkcijas sagatavošanas mūsdienu tehnoloģiju iespējām.  2.Pielietot praksē studiju laikā apgūtās teorētiskās zināšanas un pilnveidot izvēlētajai profesijai un kvalifikācijai atbilstošas darba iemaņas.  3.Pilnveidot komunikācijas prasmes sadarbībā ar prakses vadītāju uzņēmumā un dizaina projekta pasūtītājiem.  4.Veikt ideju skicēšanu un materiālu analīzi bakalaura darba mākslā izstrādei. |
|  |  |  | **26 nedēļas** | **26 KP** |  |

Profesionālās kvalifikācijas prakses norise: Plenēru (Plenērs I, Plenērs II, Plenērs III) studējošo apakšgrupai (10 - 12 studējošajiem) vada viens DU docētājs/viesdocētājs, un tas tiek organizēts Daugavpils Universitātē.

Ievadprakse, profesionālās kvalifikācijas prakse I un profesionālās kvalifikācijas prakse II tiek organizētas valsts vai privātajos dizaina uzņēmumos. To norisei prakses vadītājs DU sagatavo studējošajiem prakses līgumu (trīs eksemplāros) ar uzņēmuma vadību (prakses devēju) un organizē ievadkonferenci, kuras laikā informē studējošos par prakses mērķi, uzdevumiem, atskaites formām, vērtēšanas kritērijiem.

Pēc plenēra (Plenērs I, Plenērs II, Plenērs III) noslēguma studējošais trīs dienu laikā noformē praktiskos un patstāvīgos radošos darbus, skices u.c. un tos eksponē skatē/izstādē DU. Plenērs (Plenērs I, Plenērs II, Plenērs III) tiek vērtēts 10 ballu sistēmā (diferencētā ieskaite).

Pēc ievadprakses noslēguma vienas nedēļas laikā studējošais iesniedz prakses vadītājam DU prakses atskaiti un to veido:

* prakses dienasgrāmata (iesieta, A4 formāts) par prakses rezultātiem uzņēmumā, komentējot iegūto profesionālo pieredzi, uzskaitot paveiktos darbus un sniedzot to pašvērtējumu (10 ballu sistēmā). Dienasgrāmatas pielikumā/os obligāti jāiekļauj daudzveidīgi informatīvie materiāli (lietiskie, vizuālie): fotogrāfijas, realizētās produkcijas paraugi, izdrukas, skices utt., kā arī apmeklēto radošās industrijas uzņēmumu (muzeji, galerijas, centri, bibliotēkas utt.) un pasākumu (izstādes, meistarklases utt.) apliecinājumi (fotogrāfijas, sertifikāti u.c.);
* uzņēmumavadītāja rakstiska atsauksme (oriģināls) ar prakses vērtējumu (10 ballu sistēmā), parakstu un zīmogu (ja tāds uzņēmumam ir).
* Ievadprakse tiek vērtēta 10 ballu sistēmā.To veic prakses vadītājs DU noslēguma konferencē, kurā studējošie prezentē (Power Point datorprogrammā) prakses uzdevumu izpildi, rezultātus, papildinot tos ar analīzi un pašvērtējumu.

Ievadprakses vērtējumu (diferencētā ieskaite) veido:

* uzņēmuma vadītāja (prakses devēja) rakstiska atsauksme (oriģināls) ar prakses vērtējumu (10 ballu sistēmā), parakstu un zīmogu (ja tāds uzņēmumam ir),
* dienasgrāmatas formas, satura, pielikuma/u atbilstība prakses uzdevumiem un kvalitatīvs noformējums,
* prezentācijas kvalitāte un vērtējums.

Prakses noslēgumā studējošais iesniedz prakses koordinatoram prakses atskaiti, kas sagatavota saskaņā ar prakses metodiskajos norādījumos noteiktajām prasībām un individuālo prakses uzdevumu.

Neskatoties uz izvēlēto prakšu vietu daudzveidību, prakses laika studenti veic uzdevumus, kas ir sasitīti ar programmas “Dizains” specifiku un risina grafikas dizaina satura jautājumus. Prakses vietas studenti izvēlas galvenokārt paši pēc savām interesēm un vēlmēm, taču nepieciešamības gadījumā ar prakses vietas atrašanu palīdz universitātes prakses vadītājs. Daudzi uzņēmumi un organizācijas pašas griežas pie universitātes ar prakšu vietu piedāvājumu. Atsevišķos gadījumos daži uzņēmumi un organizācijas pašas griežas pie PBSP “Dizains” ar prakšu vietu piedāvājumu, tādējādi cerot piesaistīt studējošos darbam savā uzņēmumā.

2.4. Analīze un novērtējums par studējošo noslēguma darbu tēmām, to aktualitāti nozarē, tajā skaitā darba tirgū, un noslēguma darbu vērtējumiem.

Vērtējot programmas apguvi, saskaņā ar LR MK noteikumiem Nr. 512 un izstrādāto profesijas standartu, tiek ievēroti zināšanu un prasmju vērtēšanas atklātības, vērtējuma obligātuma pamatprincipi. Studiju izvērtēšanas metožu izvēli nosaka studiju kursu mērķi un uzdevumi, kas atspoguļo noteiktus kritērijus izglītības sasniegumu vērtēšanai.

Programmas apguves vērtēšanas pamatformas ir diferencētā ieskaite un eksāmens. Eksāmenos, diferencētajās ieskaitēs un valsts pārbaudījumos programmas apguve tiek vērtēta 10 ballu skalā (pozitīvs rezultāts - sākot ar 4 ballēm).

Profesionālo studiju programmas “Dizains” studējošo zināšanu līmeni mācībspēki novērtē gan semestra laikā, izmantojot patstāvīgā studiju darba pārbaudes formas: kontroldarbus, testus, uzstāšanos semināros, radošo darbu izpildi, gan sesiju laikā – eksāmenos, ieskaitēs, skatēs, kas notiek gan mutiski, gan rakstiski, gan balstoties uz to mākslinieciskā izpildījuma rezultātiem. Studējošo sasniegumu vērtēšanai katrā studiju kursā ir skaidri definētas prasības KP iegūšanai kā arī kā kritēriji atšifrēti zināšanu, prasmju un kompetences formulējumā. Prasības studējošajiem pieejamas DUIS vietnē.

Katra semestra beigās studējošajiem ir ieskaišu un eksāmenu sesija. Katrā sesijā iekļauti eksāmeni, ieskaites un skates, kuru vērtēšana notiek pēc 10 ballu sistēmas. Visās speciālo priekšmetu disciplīnās notiek semestra mākslas un radošo patstāvīgo darbu skates. Vērtēšana darbu skatēs notiek arī pēc 10 ballu sistēmas.

Katra semestra vidū studējošajiem notiek arī starpskates, kurās norisinās studējošo akadēmisko un radošo darbu pārbaude. Izvēle, attiecībā uz kontroles formu – starpskate, ir likumsakarīga ar studiju kursu specifiku – praktiskajām nodarbībām; starpskates (starprezultātu pārbaude) kalpo kā kursa satura izvērtējums un iespēja labot kļūdas līdz ieskaitei, tādā veidā tiek nodrošināta palīdzība un akadēmiskā personāla konsultācijas studējošiem, lai studiju procesā nodrošinātu studiju programmas rezultātu sasniegšanu paredzētajā laikā, kā arī lai paaugstinātu studējošo motivāciju.

Valsts pārbaudījumu~~s~~, ~~proti~~, ~~Kvalifikācijas eksāmens un~~ - Bakalaura darba ~~mākslā~~ dizainā aizstāvēšanu, vērtē valsts pārbaudījuma komisija (turpmāk – komisija), kuras sastāvu attiecīgajam akadēmiskajam gadam apstiprina Daugavpils Universitātes Satversme~~s~~ noteiktajā kārtībā. Komisijas sastāvā ir komisijas vadītājs, vadītāja vietnieks un vismaz trīs komisijas locekļi un sekretāre. Komisijas vadītājs un vismaz puse no komisijas sastāva ir nozares profesionālo organizāciju vai darba devēju pārstāvji.

**3. Studiju programmas resursi un nodrošinājums**

3.1. Novērtēt resursu un nodrošinājuma (studiju bāzes, zinātnes bāzes (ja attiecināms), informatīvās bāzes (tai skaitā bibliotēkas), materiāli tehniskās bāzes) atbilstību studiju programmas īstenošanas nosacījumiem un studiju rezultātu sasniegšanai, sniegt piemērus.

Studiju programmas resursi un nodrošinājums pilnībā atbilst studiju programmas īstenošanas nosacījumiem un studiju rezultātu sasniegšanai. Studējošajiem pieejamie resursi, t.sk. studiju telpas, materiāli tehniskā bāze, instrumenti un aprīkojums (studiju un pētniecības materiālu sagatavošanai, kombinēšanai, integrācijai, vizualizācijai un izplatīšanai), informācijas tīkli (internets, iekštīkls, Moodle), datu bāzes (bibliotēkas tīkls, DU pētniecības centru datu bāzes, bezmaksas piekļuve datu bāzēm (grāmatu resursu datu bāze), materiāli (izpētes materiāli, zinātniskās publikācijas, tostarp Web of Science un Scopus publikācijas, arhīvi), pakalpojumi (administratīvie, finanšu, IT un tīklu atbalsta pakalpojumi, piekļuve oficiālās statistikas datiem), datorizētas lietojumprogrammas un programmatūra (Corel Draw, Adobe Photoshop, Autocad, 3ds Max, Adobe Illustrator,Adobe Design, ~~Adobe flash,~~ Standart Office, SPSS, GIS, datu vizualizācijas tiešsaistes rīki un programmatūra, tiešsaistes saziņas līdzekļi) ļauj apgūt visus programmā paredzētos studiju kursus, kā arī veikt pētījumus dažādos posmos, nodrošina elastīgu un studentorientētu vidi. Programmas īstenošanā tiek izmantots nepieciešamais tehniskais aprīkojums (datori ar licencētu programmatūru, projektori, interaktīvās tāfeles, u.c.), tiek izmantotas dažādas mācīšanas metodes (grupu darbs, lomu spēles, simulācijas, semināri, diskusijas, u.c.).

3.2. Norādīt datus par pieejamo finansējumu atbilstošajā studiju programmā, tā finansēšanas avotiem un to izmantošanu studiju programmas attīstībai. Sniegt informāciju par izmaksām uz vienu studējošo šīs studiju programmas ietvaros, norādot izmaksu aprēķinā iekļautās pozīcijas un finansējuma procentuālo sadalījumu starp noteiktajām pozīcijām. Minimālais studējošo skaits studiju programmā, lai nodrošinātu studiju programmas rentabilitāti (atsevišķi norādot informāciju par katru studiju programmas īstenošanas valodu, veidu un formu).

Saskaņā ar Augstskolu likumu (51. pants) no valsts budžeta līdzekļiem finansējamo studiju vietu skaitu Universitātē nosaka izglītības un zinātnes ministrs pēc Augstākās izglītības padomes priekšlikuma. Studiju maksu studiju vietās, kas netiek finansētas no valsts budžeta līdzekļiem, sedz studējošie, juridiskās vai fiziskās personas, noslēdzot par to attiecīgu vienošanos ar DU (Augstskolu likums, 52.2. p.). Studiju maksu ik gadu nosaka DU Senāts un publisko tīmekļvietnē www.du.lv/studijas/studiju-maksa-un-atlaides/ līdz 1. jūnijam. Studējošais var būt atbrīvots no studiju maksas saskaņā ar DU rektora rīkojumu Par studiju maksas atlaidēm atbilstošajam studiju gadam.

Bakalaura studiju programmas “Dizains” pilna laika studiju formas galvenais finansēšanas avots ir valsts budžets un fizisko personu līdzekļi.

Izmaksu aprēķins vienam studējošajam bakalaura studiju programmā “Dizains” tiek veikts DU Finanšu un uzskaites daļā, iekļaujot darba algas fondu un darba devēja VSAOI, komandējumu, materiālu, energoresursu un inventāra izmaksas, grāmatu, iekārtu iegādes un investīciju izmaksas, kā arī izmaksas studentu sociālajam nodrošinājumam. Izmaksu aprēķins uz vienu studējošo katrā no virziena programmām pievienots pielikumu sadaļā “Citi pielikumi”.

**4. Mācībspēki**

4.1. Studiju programmas īstenošanā iesaistīto mācībspēku (akadēmiskā personāla, viesprofesoru, asociēto viesprofesoru, viesdocentu, vieslektoru un viesasistentu) kvalifikācijas atbilstības studiju programmas īstenošanas nosacījumiem un normatīvo aktu prasībām novērtējums. Sniegt informāciju par to, kā mācībspēku kvalifikācija palīdz sasniegt studiju rezultātus.

Programmas nodrošinājumā ir svarīgs programmas īstenošanā iesaistīto docētāju kvalifikācijas līmenis. PBSP „Dizains” nodrošina 24 docētājs, t. sk. 1 profesors, 18 docētājiem pamatievēlēšanas vieta ir DU, 5 docētāji ir viesdocētāji. Programmā nodarbinātajiem mācībspēkiem ir Latvijas Zinātnes padomes eksperti mākslā un datorzinātnes nozarē, ka arī pedagoģijas nozarē. 9 docētājiem (26%) ir doktora grāds vadītā studiju kursa nozarē.

PBSP “Dizains” studiju kursu īstenošanā iesaistīsies vismaz viens mācībspēks (katrā studiju kursā), kas apliecinājis savas angļu valodas zināšanas vismaz B2 līmenī. Pārskata periodā mācībspēku sastāvs zinātniskajā un akadēmiskajā jomā nepārtraukti pilnveidojas. Programmā iesaistītā akadēmiskā personāla pētnieciskā darba virzieni ir orientēti uz studiju programmas sekmīgu īstenošanu un vairumā gadījumu ir saistīti ar docētāju specializāciju programmas ietvaros – grafikas dizainu, projektu vadību, mākslas vēsturi u.c.

Docētāji sagatavo zinātniskus rakstus, t.sk., starptautiski recenzējamos žurnālos, piedalās konferencēs un praktiskajos semināros, apmācību, stažēšanās un dažādos zinātniskajos pasākumos, publicē mācību grāmatas un izstrādā metodiskos materiālus, piedalās starptautiskos un nacionālajos pētnieciskajos projektos. Sadarbībā ar studējošajiem, kā arī citu Latvijas un ārvalstu AII akadēmisko personālu pastāvīgi tiek veikti praktiskas ievirzes pētījumi. Pastāvīgi tiek stimulēta studējošo līdzdalība zinātniskajās un praktiskajās konferencēs un semināros arī klausītāju statusā. Tiek veicināta akadēmiskā personāla attīstība un pilnveide, virzoties uz kompetentu personālsastāvu. Vairumam docētāju ir praktiska pieredze nozarē, kas apliecina viņu atbilstību darbam profesionālajā programmā.

No 2017. gada laikā programmā iesaistītais akadēmiskais personāls piedalījās dažādos profesionālās pilnveides kursos (Pedagogu tālākizglītības B kursi, “Studiju kursu veidošana e-studiju vidē MOODLE”, “Datu analīze un pārskatu sagatavošana”, “Angļu valodas kursi”). Kopumā var secināt, ka pārskata periodā programmā iesaistītie mācībspēki ir nemitīgi vērsti uz pētniecisko interešu paplašināšanu, uz sevis profesionālo pilnveidi un docējamo kursu kvalitātes nepārtrauktu uzlabošanu un attīstību. Studiju programmas īstenošanā iesaistītā akadēmiskā personāla kvalifikācija atbilst studiju programmas rezultātu sasniegšanai, kā arī mērķu un uzdevumu realizēšanai. Docētāji ir profesionāļi savā zinātnes nozarē, kas apliecinājuši kompetenci nozares pētniecībā un evides izmantošanā studiju procesā, kā arī piedalījušies starptautiskos projektos un izstrādājuši mācību līdzekļus un materiālus.

4.2. Mācībspēku sastāva izmaiņu analīze un novērtējums par pārskata periodu, to ietekme uz studiju kvalitāti.

Studiju virziena īstenošanā iesaistīti kvalificēti docētāji, pamatojoties uz 2014. gada 28. oktobra Ministru kabineta noteikumu Nr.662 Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību 8.p. un iesniegtajiem CV (*Europass*). Docētājiem ir maģistra vai doktora grāds, specializēto studiju kursu docētājiem iegūtā izglītība (papildizglītība) vai kvalifikācija atbilst studiju kursa jomai. Lielākā daļa docētāju ir nozarē praktizējoši speciālisti. Augstskolu likuma prasībām par studiju programmu realizēšanu universitātes tipa augstskolā. Augstskolu likuma 39. pantā izvirzītais noteikums – „Lektoriem un asistentiem, kuriem nav zinātniskā un akadēmiskā grāda, ir nepieciešams pasniedzamajam priekšmetam atbilstošs piecu gadu praktiskā darba stāžs” – ir ievērots. Studiju programmas docētāju atlasē galvenie kritēriji teorijas kursu nodrošinājumā: atbilstoša izglītība, akadēmiskais vai zinātniskais grāds, vai profesionālā pieredze, pētnieciskā un jaunrades darbība (publikācijas atbilstošajā nozarē, veikti pētījumi dizainā un mākslu jomā, dalība projektos), komunikācijas prasmes. Nozares profesionāļiem, praktiķiem un darba devējiem izvirzītās prasības: darba pieredze privātajās vai valsts iestādēs, kas saistītas ar dizainu vai mākslu, pieredze specializēto studiju kursu (piem. “Uzņēmejdarbība LR”, “Grāmatvedība”) nodrošināšanā. Izskatot studiju programmas potenciālo docētāju CV, tika izvēlēti un uzrunāti atbilstošākie kandidāti.

Studiju procesā ir iesaistīts ne tikai studiju virziena akadēmiskais personāls, bet arī vairāku nozaru speciālisti, kas ar savu profesionālo pieredzi ne tikai padziļina studējošo praktiskās zināšanas un prasmes studiju kursu ietvaros, bet arī paaugstina studējošo nodarbinātības iespējas pēc programmas absolvēšanas. Apgūstot zināšanas studiju kursos, studējošie tiek motivēti padziļināti pētīt dažādu sabiedrībā notiekošu procesu kopsakarības vairāku zinātņu apakšnozaru mijiedarbībā. Lai veicinātu studējošo interesi par vairākām tautsaimniecības nozarēm, programmā iesaistītie docētājii regulāri iepazīstina maģistrantus ar savu zinātniski pētniecisko projektu tēmām un iesaista studējošos pētniecības darbā, kas viņiem dod iespēju piedalīties kādas sabiedrības sarežģītas problēmas pētniecības procesā.

4.3. Mācībspēku savstarpējās sadarbības novērtējums, norādot mehānismus sadarbības veicināšanai studiju programmas īstenošanā un studiju kursu/ moduļu savstarpējās sasaistes nodrošināšanā. Norādīt arī studējošo un mācībspēku skaita attiecību studiju programmas ietvaros (pašnovērtējuma ziņojuma iesniegšanas brīdī).

PBSP „Dizains” iesaistītais akadēmiskais personāls savstarpēji sadarbojas gan pētniecībā, rakstot un publicējot kopīgus zinātniskos darbus un mācību līdzekļus, gan arī veidojot, pilnveidojot un docējot kopīgus studiju kursus studiju programmas ietvaros. Publicētie zinātniskie raksti tiek izmantoti studiju procesā.

Programmas studējošie ir labi informēti gan par sava zinātniskā vadītāja, gan arī par citu programmā iesaistīto mācībspēku publicēšanas aktivitāti, jo lielākā daļa no programmā studējošajiem veic aktīvu zinātnisko sadarbību ar programmā iesaistītajiem mācībspēkiem.

Katrā studiju kursa izstrādē un īstenošanā ir iesaistīti vairāki docētāji, tādējādi nodrošinot zinātnes un prakses integrāciju. Viņu savstarpējā sadarbība veicina studiju kursu kvalitāti gan izstrādes, gan īstenošanas posmā.

Katra studiju gada beigās katedrā tiek plānotas akadēmiskā personāla slodzes nākamajam studiju gadam, ņemot vērā studējošo attiecīgo studiju kursu novērtēšanas rezultātus un docētāju veiktās akadēmiskās darbības pašanalīzi, tiek izvērtēta mācībspēku atbilstība konkrēto studiju kursu pilnveidei un docēšanai. Akadēmisko slodžu apstiprināšana notiek saskaņā ar akadēmiskā personāla darba apjoma uzskaites kārtību DU (<http://du.lv/wpcontent/uploads/2016/01/05_akademiska_personala_darba_apjoma_uzskaites_kartiba_du.doc>).

**Pielikumi**

1. Statistika par studējošajiem pārskata periodā studiju programmā “Dizains”.
2. Studiju programmas “Dizains” atbilstība valsts izglītības standartam.
3. Studiju programmā “Dizains” iegūstamās kvalifikācijas atbilstība profesijas standartam.
4. Studiju programmas “Dizains” atbilstība atbilstošās nozares specifiskajam normatīvajam regulējumam.
5. Studiju programmas “Dizains” finansiālais aprēķins
6. Studiju kursu/moduļu kartējums studiju programmas “Dizains” studiju rezultātu sasniegšanai.
7. Studiju programmas “Dizains” plāns
8. Studiju programmas “Dizains” studiju kursu / moduļu apraksti
9. Studiju programmas “Dizains” diploma paraugs.
10. Studiju programmas “Dizains” līguma paraugs.
11. Studiju programmas “Dizains” prakses nolikuma paraugs.

**STUDIJU PROGRAMMAS “MĀKSLAS MENEDŽMENTS” (42345)**

**RAKSTUROJUMS**

**3.1. Studiju programmas raksturojošie rādītāji**

**3.1.1. Apraksts un analīze par izmaiņām studiju programmas parametros, kas veiktas kopš iepriekšējās studiju virziena akreditācijas lapas izsniegšanas vai studiju programmas licences izsniegšanas, ja studiju programma nav iekļauta studiju virziena akreditācijas lapā, tajā skaitā par izmaiņām, kas plānotas studiju virziena novērtēšanas procedūras ietvaros.**

Pēc iepriekšējās akreditācijas notika izmaiņas bakalaura studijas programmas parametros: MMF Domes sēdē (protokols Nr. 8 no 13.06.2013.) tika pieņemts lēmums: sakarā ar studiju procesa optimizāciju un universitātes resursu produktīvāku izmantošanu, likvidēt studiju moduļus un izveidot vienotu studiju kursu bloku visiem studējošajiem.

Programmas optimizācija un attiecīgi dažu kursu maiņa notika, atsaucoties uz mūsdienu izaicinājumiem, kā arī ņemot vērā studējošo un absolventu aptaujās izteiktos priekšlikumus, kā arī darba tirgus pieprasījumu, it īpaši Latgales reģionā. Piemēram, studiju kursa ”Mūzika un dators" vietā piedāvāts studiju kurss “Fotomākslas pamati”, studiju kursa “TV reklāma“ vietā – studiju kurss “Digitālā reklāma”. Lai veicinātu studējošo profesionālo iemaņu attīstību, kurss “Kolektīvas muzicēšanas tradīcijas” tika aizstāts ar kursu “Laikmetīgās mūzikas tendences”. Papildus tika ieviesti kursi dažādu līmeņu angļu valodas pilnveidošanai, bet no 2021. gada ieviests studiju kurss *Praktiskā angļu valoda (speciālā terminoloģija)* 4 KP apjomā, palielinot studiju kursa KP apjomu.

Sakarā ar profesionālās kvalifikācijas nomaiņu uz „Uzņēmuma vadītājs”, jāpārskata A bloku *Obligātie kursi* – *Vispārizglītojošie kursi* un jāpievieno jaunus studiju kursus no virziena – *Vadība*, piemēram, *Saskarsmes kultūra vadībā* u.c.

Pēc iepriekšējās akreditācijas notika izmaiņas bakalaura studijas programmas parametros: pamatojoties uz 2024. gada 17. janvāra Nodibinājuma “Akadēmiskās informācijas centrs” Studiju kvalitātes komisijas lēmumu Nr. 2024/01-A par studiju virziena un tam atbilstošo studiju programmu akreditāciju, mainīts profesionālās augstākās izglītības bakalaura studiju programmas **„Mākslas menedžments”** *(programmas kods 42211, D04A3)* kods Latvijas izglītības klasifikācijā no “**42211**” uz “**42345**”, klasificējot to izglītības programmu grupā “Vadība un administrēšana”.

Tāpēc, studiju programmas **mērķis** ir sagatavot kompetentus un starptautiski konkurētspējīgus, šī brīža prasībām atbilstošus, uzņēmumu specialistus, kuri spēj organizēt un vadīt dažāda mēroga uzņēmumus kultūrsociālajā jomā.

Studiju programmas galvenie **uzdevumi** ir:

* nodrošināt nozares zinātņu teorētiskajos pamatos saskaņotas, *Uzņēmuma vadītājs* profesijas standartam atbilstošas, praksē piemērojamas profesionālās studijas;
* izglītot piektā līmeņa profesionālās kvalifikācijas speciālistus mākslas jomā, dodot iespēju studējošajiem iegūt uzņēmuma ~~mākslas projektu~~ vadītāja kvalifikāciju, sekmējot viņu konkurētspēju mainīgos sociālekonomiskajos apstākļos;
* nodrošināt iespēju veidot jaunas vai pilnveidot esošās darba prasmes un sagatavot studentus jaunrades, pētnieciskajam, menedžmenta un uzņēmuma vadītāja darbam nozarē;
* aktivizēt studentu līdzdalību kultūras dzīves veidošanā, tradīciju apzināšanā un tālākā attīstībā;
* aktivizēt studentu zinātniski pētniecisko darbību, integrējot teorētiskās nostādnes un praksē gūtās atziņas;
* veicināt studējošo starptautisko mobilitāti un iesaisti zinātniski pētnieciskajā darbā, tostarp dažāda veida mākslas projektos.

**3.1.2. Analīze un novērtējums par studiju programmas atbilstību studiju virzienam. Analīze par programmas nosaukuma, koda, iegūstamā grāda, profesionālās kvalifikācijas vai grāda un profesionālās kvalifikācijas mērķu un uzdevumu, studiju rezultātu, kā arī uzņemšanas prasību savstarpējo sasaisti. Studiju programmas īstenošanas ilguma un apjoma (tajā skaitā atšķirīgiem studiju programmas īstenošanas variantiem) raksturojums un lietderības novērtējums.**

PBSP “Mākslas menedžments” tiek realizēta vairāk nekā 10 gadu laikā. Programmas mērķis un uzdevumi, iegūtie studiju rezultāti atbilst sestajam EKI līmenim (MK noteikumi Nr. 322 “Noteikumi par Latvijas izglītības klasifikāciju”), kas ir bakalaura studiju līmenis. Absolventam, iegūstot bakalaura grādu mākslas menedžmentā, ir iespēja turpināt izglītību DU maģistra studiju programmās “Māksla”, “Starpkultūru attiecības”.

Akreditācijas dokumentu sagatavošanas procesā, konsultējoties ar AIKA ekspertiem, tika precizēta PBSP “Mākslas menedžments” profesionālā kvalifikācija. Šobrīd Latvijā nav 6. līmeņa (6 LKI) profesionālās kvalifikācijas *Projektu vadītājs,* kas atbilst bakalaura līmeņa programmai. Tāpēc tika pārskatīti MK noteikumi Nr. 322 “Noteikumi par Latvijas izglītības klasifikāciju”, precizēta profesionālā kvalifikācija un nomainīta uz *Uzņēmuma vadītājs.* Veikts profesionālās augstākās izglītības bakalaura studiju programmas *Mākslas menedžments* salīdzinājums ar profesijas standartu *Uzņēmuma vadītājs*. Tika saglabāts piešķiramais bakalaura grāds – profesionālais bakalaura grāds mākslā – *Bc. art.*

PBSP “Mākslas menedžments” nosaukums, iegūstamais grāds, mērķi un uzdevumi, uzņemšanas prasības ir savstarpēji saistītas. Imatrikulācijas prasības: vidējā izglītība. Uzņemšana studiju programmā pilna laika studijām notiek konkursa kārtībā, pamatojoties uz centralizēto eksāmenu (CE) latviešu valodā un literatūrā un pirmajā svešvalodā un papildus punkti tiks piešķirti par atzīmī atestātā: kultūras vēsturē vai kulturoloģijā. Informācija par studijām pieejama DU majaslapā, plašsaziņas līdzekļos, kā arī Informācijas dienās, kad DU ir iespējams tikties ar programmas vadību un studentiem.

|  |  |
| --- | --- |
| Studiju programmas nosaukums | Mākslas menedžments |
| Studiju programmas nosaukums angļu valodā | *Art Management* |
| Studiju programmas kods saskaņā ar Latvijas izglītības klasifikāciju | 42345 |
| Studiju programmas veids un līmenis | bakalaura studiju programma |
| Studiju programmas apjoms (KP, rekomendējoši arī ECTS) | 160 KP |
| Īstenošanas forma, veids, ilgums (ja nepilni gadi, norādīt mēnešos) un īstenošanas valoda | 4 gadi (pilna laika klātiene), latviešu |
| Īstenošanas vieta | Daugavpils Universitāte |
| Studiju programmas direktors/–e | Edgars Znutiņš, Dr. paed., no 2018. gada Gaļina Zavadska, Dr. paed. |
| Uzņemšanas prasības | Vidējā izglītība  centralizētie eksāmeni: latviešu valodā, pirmajā svešvalodā, matemātikā, visu CE kopvērtējumu vidējā vērtība;  papildus punkti tiek piešķirti par atestāta atzīmi kultūras vēsturē vai kulturoloģijā |
| Piešķiramais grāds, profesionālā kvalifikācija vai grāds un profesionālā kvalifikācija | uzņēmuma vadītājs, profesionālais bakalaurs mākslā |
| Studiju programmas mērķis | sagatavot kompetentus un konkurētspējīgus uzņēmuma vadītājus, kuri spēj organizēt un vadīt dažāda mēroga projektus kultūrsociālajā jomā. |
| Studiju programmas uzdevumi | – nodrošināt nozares zinātņu teorētiskajos pamatos saskaņotas, profesijas standartam atbilstošas, praksē piemērojamas profesionālās studijas;  – izglītot sestā līmeņa profesionālās kvalifikācijas speciālistus mākslas jomā, dodot iespēju studējošajiem apgūt uzņēmuma vadītāja kvalifikāciju, sekmējot viņu konkurētspēju mainīgos sociālekonomiskajos apstākļos;  – nodrošināt iespēju veidot jaunas vai pilnveidot esošās darba prasmes un sagatavot studentus jaunrades, pētnieciskajam un menedžmenta darbam nozarē;  – aktivizēt studentu līdzdalību kultūras dzīves veidošanā, tradīciju apzināšanā un tālākā attīstībā;  – aktivizēt studentu zinātniski pētniecisko darbību, integrējot teorētiskās nostādnes un praksē gūtās atziņas. |
| Studiju programmas noslēgumā paredzētais noslēguma pārbaudījums | Bakalaura darbs |

Zināšanas

* 1. Absolvents spēj parādīt mākslas nozares uzņēmuma vadītāja profesijai raksturīgās pamata un specializētas zināšanas un šo zināšanu kritisku izpratni, vienlaikus pārzina un praktiski pielieto profesijā programmas studiju kursos sniegtās teorētiskās un profesionālās mākslinieciskās zināšanas, kas atbilst profesijas standartā minētajiem zināšanu līmeņiem atbilstošajos programmas studiju kursos;
  2. Spēj plānot, vadīt un koordinēt uzņēmuma funkcionēšanu kopumā, organizēt uzņēmuma struktūrvienību, izmantojot apgūtos teorētiskos pamatus un prasmes, veikt profesionālu, māksliniecisku, inovatīvu vai pētniecisku darbību, formulēt un analītiski aprakstīt informāciju, problēmas un risinājumus mākslas zinātnes nozarē, tos izskaidrot un argumentēti diskutēt par tiem gan ar speciālistiem, gan ar nespeciālistiem. Spēj patstāvīgi strukturēt savu mācīšanos, virzīt savu un padoto tālāku mācīšanos un profesionālo pilnveidi, parādīt zinātnisku pieeju problēmu risināšanā, uzņemties atbildību un iniciatīvu, veicot darbu individuāli, komandā vai vadot citu cilvēku darbu, pieņemt lēmumus un rast radošus risinājumus mainīgos vai neskaidros apstākļos;
  3. Pārzina kultūras un mākslas jomas menedžmenta pētniecības metodiku, prot pielietot iegūtās zināšanas un apvienot tās patstāvīgu, tajā skaitā, laikmetīgu rezultātu radīšanā.

Prasmes

* 1. Spēj profesionāli pamatoti noformulēt darba uzdevumu un realizēt māksliniecisko ideju, izmantojot datortehnikas un citas mūsdienu tehnoloģijas iespējas. Prot strādāt gan individuāli, gan darba grupās, sadarbojoties ar pasūtītāju un citiem speciālistiem; plānot un realizēt savu zināšanu un prasmju pilnveidošanu;
  2. Spēj patstāvīgi iegūt, atlasīt un analizēt informāciju kultūras un mākslas jomā un to izmantot, pieņemt lēmumus un risināt problēmas uzņēmuma vadītāja profesijā, parādīt, ka izprot profesionālo ētiku, izvērtēt savas profesionālās darbības ietekmi uz vidi un sabiedrību un piedalīties mākslas jomas attīstībā. Prot projektēt un izstrādāt nepieciešamo tehnoloģisko dokumentāciju mākslas un uzņēmuma menedžmenta veidošanas procesā, organizēt uzņēmumu darbību un dažādus kultūras pasākumus;
  3. Spēj patstāvīgi strukturēt savu mācīšanos, virzīt savu un padoto tālāko mācīšanos un profesionālo pilnveidi, piemērot zinātnisku pieeju problēmu risināšanā, uzņemties atbildību un iniciatīvu, veicot darbu individuāli, komandā vai vadot citu cilvēku darbu, pieņemt lēmumus un rast radošus risinājumus mainīgos vai neskaidros apstākļos.

Komepetences

* 1. Prot analizēt, sintezēt un patstāvīgi pielietot iegūtās teorētiskās un praktiskās zināšanas inovatīvu ideju īstenošanā, izmantojot modernās informācijas iegūšanas, apstrādes un sistematizēšanas tehnoloģijas, atbilstoši darba tirgus prasībām;
  2. Pamatojoties uz pētniecības praksē gūto pieredzi, prot izdarīt patstāvīgus secinājumus turpmākai konkurētspējīgai profesionālai uzņēmuma vadītāja darbībai kultūras un mākslas jomā, spēj vadīt pārmaiņas uzņēmumā;
  3. Ir motivēti tālākizglītībai un sistemātiskai kvalifikācijas pilnveidei ar izpratni par mākslas menedžmenta izglītību kā mūža izglītību.

Programmā noteiktie sagaidāmie rezultāti ir tieši saistīti ar nozīmēto programmas mērķi un ir sasniedzami, pildot izvirzītos uzdevumus, atbilst profesionālā kultūras un mākslas jomas uzņēmuma vadītāja izglītībai (skat. pielikumu) un MK 2014. gada 26. augusta noteikumiem Nr. 512 “Noteikumi par otrā līmeņa profesionālās augstākās izglītības valsts standartu”.[[63]](#footnote-63) Sasniedzamie rezultāti saistīti ar mākslas menedžmenta procesa izzināšanu un pētīšanu, uzņēmuma kultūras un mākslas jomā darbības plānošanu, organizēšanu un vadīšānu, mākslas zinātnes teorētiskiem jautājumiem un studējošo spēju organizēt savu pētniecisko darbu, plānot studijas, komunicēt dažādās auditorijās gan zināšanu, gan prasmju līmenī, respektīvi, kompetencēs.

**3.1.3. Studiju programmas ekonomiskais un/ vai sociālais pamatojums, analīze par absolventu nodarbinātību.**

Austrumlatvijas sociāli ekonomiskais stāvoklis 1990. gadu beigās un 2000. gadu sākumā sekmēja jaunatnes aizplūšanu uz Rīgas reģionu un ārvalstīm. Daļa vidusskolas absolventu bija spiesti atteikties no studijām un veikt mazkvalificētu darbu, kas kopumā arī pazemināja reģiona cilvēkkapitāla kopējo izglītības un attīstības līmeni (zinātniski pētnieciskais projekts “Jaunatne ceļā no izglītības uz darba tirgu”, kas veikts laika posmā no 1999. gada līdz 2002. gadam Dienvidlatgales novados)[[64]](#footnote-64) Lai mazinātu jauniešu depopulāciju Austrumlatvijas reģionā, Daugavpils Universitāte uzsāka bakalaura studiju programmas “Mākslas menedžments” īstenošanu, sagatavojot kvalificētus speciālistus mākslas menedžmenta jomā, jo tobrīd kvalitatīva menedžera izglītība Austrumlatvijas reģionā nebija pieejama. Mūsdienās studiju programmas “Mākslas menedžments” īstenošanas pamatojums sasaucas ar kultūrpolitikas pamatnostādnēm 2021.–2027. gadā *Kultūrvalsts*[[65]](#footnote-65)*.* Tajātiek deklarēts, ka pieaugošas globalizācijas un multikulturālisma apstākļos ir būtiski stiprināt Latvijas unikālās kultūras vērtības, kurās ir balstīts tautas identitātes kodols, un bagātināt Latvijas kultūras telpu kā vēsturē sakņotu un mūsdienās novērtētu dažādu latviešu tautas pastāvēšanas elementu un artefaktu kopumu, ko veido latviešu valoda, kultūras mantojums un kultūrvide, sociālā atmiņa un dzīvesveids (tradīcijas, simboli, pagātnes notikumi, kopīgi priekšstati, svinamās dienas, komunikācijas veids, daba un attieksme pret dabu, ģeogrāfiskie nosaukumi, būvniecības tradīcijas, krāsu izjūta utt.), kuru gadsimtiem cauri bagātinājusi Latvijas pirmiedzīvotāju – lībiešu – kultūra, tradīcijas un valoda, citu Latvijā dzīvojošo tautu kultūru ietekmes un Eiropas kultūras procesu nospiedumi, un kas izpaužas bagātīgā un noturīgā reģionālā kultūras savdabīguma daudzveidībā.

Lavijas Kultūrpolitikas pamatnostādnēs 2022.–2027. gadam „Kultūrvalsts” ir izvirzītas piecas prioritātes:

* **sabiedrībai pieejams kultūras piedāvājums;**
* **aktīva sabiedrības līdzdalība kultūras procesos;**
* **kultūras mantojuma saglabāšana un radoša izmantošana;**
* **kultūras un radošo nozaru ilgtspējīga attīstība;**
* **talantu ataudze un kultūras darbinieku profesionālā izaugsme**.

Līdz ar to kultūras un kultūras mantojuma institūciju, kā arī kultūrizglītības iestāžu uzdevums ir veicināt ikviena cilvēka personisko izaugsmi, izglītošanos un radošā potenciāla atraisīšanu, kā arī iespējami plašākas auditorijas līdzdalību kultūras procesos.

Milzīga nozīme šai izaugsmei ir dažāda līmeņa projektu izstrādei un realizācijai. Projekts ir uzņēmuma veicamo darbību un mākslas vai kultūras pasākumu kopums, kas vērsts uz iepriekš nosacīta mērķa sasniegšanu noteiktā laika periodā, izmantojot ierobežotu resursu apjomu un jaunas metodes attiecīgo darbību veikšanai.

DU studiju programmas „Mākslas menedžments” absolventi ir nodarbināti dažādās izglītības iestādēs (dažāda līmeņa un tipa vidusskolās (Daugavpils mūzikas vidusskola, PIKC DDMV “Saules Skola”, Daugavpils 3. vidusskola, Daugavpils 6. vidusskola u.c.), kultūras iestādēs (mākslas un amatniecības centros, kultūras namos, muzejos, tūrisma aģentūrās, [Daugavpils Sporta skola](https://www.facebook.com/DaugavpilsSportaskola), u.c.) Pieaug absolventu skaits, kas strādā valsts pārvaldes un citās iestādēs (pagasta pārvaldēs, novada un pilsētas pašvaldībās, Daugavpils teātrī, Luminor banka AS u.c.). Programmas absolventi strādā par projekta vadītājiem, uzņēmuma vadītājiem, reklāmas speciālistiem uzņēmumā, sabiedrisko attiecību speciālistiem un kultūras pasākumu vadītājiem, kultūras tūrisma organizatoriem, kultūras centru vadītājiem, Iespējamās Misijas skolotājiem, skolotāja palīgiem, pasniedzējiem, grima māksliniekiem, banku klientu risinājumu konsultantiem, kasieriem, pavāriem un atbildīgajiem par reklāmu, Vēstures muzeja pedagogiem, Tautas namu administratoriem, zāles administratoriem teātrī, teātra producentiem.

Jāatzīst, ka programmas absolventi galvenokārt strādā kultūriestādēs Latgalē, tāpēc iegūtā profesionālā kvalifikācija un iegūtās zināšanas dod iespēju patstāvīgi veikt mākslas menedžera pienākumus, izstrādāt projektus, veikt problēmanalīzi un informācijas atlasi.

Aptaujātie absolventi atzīst, ka darba iespējas ir, turklāt darba attiecības uzsāktas jau studējot bakalaura studiju programmā. Kā ļoti būtisku, pozitīvu pazīmi absolventi vērtē programmas praktisko ievirzi. Viņi norāda, ka ļoti noderīga ir sadarbība ar dažādām kultūras/mākslas iestādēm jau no pirmā kursa, kas veidojas prakses ietvaros. Tieši tāpat viņi uzsver studiju darbu praktisko ievirzi, kas soli pa solim ievada pasākumu inicēšanas, organizēšanas un vadīšanas darbā. Absolventi arī atzīmē, ka programma ir attīstījusi spējas loģiski intepretēt informāciju, spēju iedziļināties problēmsituācijās, noteikt riska faktorus un rast risinājumus to pārvarēšanai. Kā pozitīvu absolventi uzsver radošās mākslas studiju kursu apguvi studiju programmas ietvaros, norādot, ka nozīmīga turpmākajā darbā ir gan aktiermeistarības un runas mākslas, gan vizuālās, mūzikas, dejas mākslas, dažādu datorprogrammu pamatu apguve, kas ļauj radoši izpausties arī pašiem – vadīt deju kolektīvus, veidot pasākumu vizuālo, muzikālo un telpu noformējumu, u.tml.

**3.1.4. Statistikas dati par studējošajiem studiju programmā, studējošo skaita dinamika, skaita izmaiņu ietekmes faktoru analīze un novērtējums. Analizējot, atsevišķi izdalīt dažādas studiju formas, veidus, valodas**.

Statistikas dati par studējošajiem studiju programmā,

|  |  |  |  |  |  |
| --- | --- | --- | --- | --- | --- |
| Studiju gads | I kurss | II kurss | III kurss | IV kurss | Kopā |
| 2013./2014. st.g. | 8 | 6 | 6 | 9 | 29 |
| 2014./2015. st.g. | 11 | 3 | 5 | 7 | 26 |
| 2015./2016. st.g. | 13 | 8 | 3 | 7 | 31 |
| 2016./2017. st.g. | 18 | 13 | 5 | 3 | 39 |
| 2017./2018. st.g. | 21 | 16 | 11 | 5 | 53 |
| 2018./2019. st.g. | 11 | 9 | 10 | 11 | 41 |
| 2019./2020. st.g. | 15 | 8 | 7 | 7 | 37 |
| 2020./2021. st.g. | 17 | 9 | 7 | 7 | 40 |
| 2021./2022. st.g. | 14 | 9 | 9 | 8 | 40 |
| 2023./2024. st.g. | 13 | 11 | 6 | 7 | 37 |

Kā redzams pēc statistikas datiem, kopumā studentu skaits studiju programmā ir ar pieaugumu. Jāatzīmē, ka 2013./2014.studiju gadā DU uzņemšanas komisijā tika reģistrēti vairāk kā 50 pieteikumi studijām ***Mākslas menedžmenta*** programmā. No 2013./2014. studiju gada līdz 2021./2022. studiju gadam studējošo skaits studiju programmā kopumā ir saglabājies aptuveni vienādā līmenī. Absolventu skaita dinamika ir saistīta ar studējošo skaitu un tā izmaiņām. Pēdējo trīs gadu laikā studējošo skaita dinamika ir ar minimālām izmaiņām.

Analizējot studējošo atbiruma tendences, var secināt, kā galveno iemeslu jāmin atskaitīšana par nesekmību studiju procesā. Tas narāda uz to, ka studenti nav varējuši sevi organizēt studijām augstskolā. Visvairāk studentu pārtrauc studijas pirmā studiju gada laikā pēc eksāmenu sesijas, pēc otrā un trešā studiju gada atbirums ir mazāks. Visbiežāk studējošie norāda personiskus iemeslus studiju procesa pārtraukšanai (finansiālās problēmas, ģimenes apstākļi, veselības problēmas, nespēja apvienot studijas ar darbu, kā arī motivācijas trūkums studiju turpināšanai). Lai novērstu DU studējošo atbirumu universitātes ietvaros, ikviens studējošais pēc imatrikulācijas, saglabājot savu valsts finansēto budžeta vietu, var pārreģistrēties citā studiju programmā, ja kādu iemeslu dēļ sākotnēji izvēlētā studiju programma studējošajam nav piemērota.

Programmas absolventu skaits kopš 2013./2014. studiju gada svārstās no 5 līdz 11 absolventiem gadā. Izteikta absolventu samazināšanās tendence nav vērojama. Informācija par studējošo skaita dinamiku ir pieejama pielikumā.

**3.1.5. Kopīgās studiju programmas izveides pamatojums un partneraugstskolu izvēles raksturojums un novērtējums, iekļaujot informāciju par kopīgās studiju programmas veidošanu un īstenošanu (ja attiecināms).**

Nav attiecināms.

**3.2. Studiju saturs un īstenošana**

**3.2.1. Studiju programmas satura analīze. Studiju kursos/ moduļos iekļautās informācijas, sasniedzamo rezultātu, izvirzīto mērķu u.c. rādītāju savstarpējās sasaistes ar studiju programmas mērķiem un sasniedzamajiem rezultātiem novērtējums. Studiju kursu/ moduļu satura aktualitātes un atbilstības nozares, darba tirgus vajadzībām un zinātnes tendencēm novērtējums, vai un kā studiju kursu/ moduļu saturs tiek aktualizēts atbilstoši nozares, darba tirgus un zinātnes attīstības tendencēm.**

Studiju programmas mērķis un uzdevumi atbilst ES Kvalifikācijas Eiropas izglītības telpā pamatnostādnēm un Eiropas kvalifikācijas ietvarstruktūras (EQF) 6. līmenim (Noteikumi par Latvijas izglītības klasifikāciju, MK noteikumi Nr. 322, 2017. gada 13. jūlijs).

PBSP “Mākslas menedžments” profesionālā kvalifikācija precizēta un nomainīta uz profesionālo kvalifikāciju *Uzņēmuma vadītājs,* tika saglabāts piešķiramais bakalaura grāds – profesionālais bakalaura grāds mākslā – *Bc. art.*

Studiju process DU tiek organizēts, ievērojot LR likumdošanu, Augstskolu likumu, Nolikumu par studijām DU[[66]](#footnote-66) un citus normatīvos aktus. Programmas īstenošanas mērķis atbilst DU vīzijai, stratēģiskajam mērķim un uzdevumiem, kā arī sestajam Latvijas kvalifikāciju ietvarstruktūras līmenim.

“Mākslas menedžments” studiju programma atbilst standartā izvirzītām prasībām. Pielikumā ir veikts programmas salīdzinājums ar standarta prasībām (3.2.1. pielikums).

Studiju programmas studiju kursu mērķi un sasniedzamie rezultāti ir veidoti tā, lai viens otru papildinātu un gala rezultātā sasniegtu studiju programmas kopējo mērķi – sagatavot teorētiski zinošus un praktiski spēcīgus speciālistus, kuri spēj vadīt projektus un organizēt mākslas pasākumus.

PBSP “Mākslas menedžments” saturs izriet no programmas mērķa un ir orientēts uz studējošo praktisko, mākslas projekta vadītāja izzināšanai un pētīšanai nepieciešamo prasmju un iemaņu gūšanu un atbilst mūsdienu zinātnes attīstības tendencēm un nozares, darba tirgus prasībām, sagatavojot darba tirgū konkurētspējīgus speciālistus, attīstot viņu spējas un motivējot izglītoties mūža garumā.

Veiksmīgai programmas rezultātu sasniegšanai studiju kursu īstenošanas plānošanā tiek ievērota noteikta secība. Studiju programmas plāns ir pievienots pielikumā (skat. 3.2.1. pielikumu)

DU HSZF Mākslu katedra nosaka atsevišķu studiju kursu apjomu un saturu, kā arī mācībspēku izvēli saskaņā ar viņu specializāciju. Studiju programmas saturs tiek pastāvīgi atjaunots un pilnveidots atbilstoši jaunākajām tendencēm mākslas menedžmenta jomā, kā arī situācijai darba tirgū un tā prasībām. Lai programma nezaudētu savu aktualitāti, tajā regulāri notiek izmaiņas. Vadoties no iegūtās pieredzes programmas realizācijā, Mūzikas un mākslu fakultātes Domes sēdēs tiek izvērtētas, apspriestas un ieviestas izmaiņas studiju kursu apjomā, saturā un izkārtojumā.

Studiju procesa nodrošināšanā tiek iesaistīti speciālisti no Latvijas augstskolām, Latvijas valsts kultūras institūcijām. Studējošo prakse notiek kultūras namos, muzejos, mākslas un amatniecības centros, vietējās publiskās kultūrpārvaldes institūcijās un citās iestādēs, kuras savā darbībā izmanto algotu profesionālu mākslas menedžera pakalpojumus.

Pēc studiju programmas apguves izglītojamie iegūst profesionālo bakalaura grādu mākslas zinātnē un profesionālās mākslas projekta vadītāja kvalifikāciju un iegūst iespējas tālākām studijām maģistrantūrā Latvijā un ārvalstīs.

Analizējot studiju kursos iekļautās informācijas, sasniedzamo rezultātu, izvirzīto mērķu u.c. rādītāju savstarpējās sasaistes ar studiju programmas mērķiem un sasniedzamajiem rezultātiem, tika veikts studiju programmas kursu kartējums. Apskatot kartēšanas rezultātus (skat. 8. pielikumu.) var secināt, ka studiju kursos definētie mērķi atbilst studiju programmas rezultātiem un ir saskaņoti ar augstāko līmeņu studiju programmām. Piemēram, PBSP “Mākslas menedžmenta” kompetencei “pamatojoties uz pētniecības praksē gūto pieredzi, prot izdarīt patstāvīgus secinājumus turpmākai konkurētspējīgai profesionālai projektu vadītāja/mākslas menedžera profesijā”, atbilst vairākos studiju kursos definētās kompetences:

“Mākslas menedžments”, “Inovāciju menedžmenta pamati” – Izprast organizāciju vadīšanas īpatnības mākslas jomā.

“Ekonomika”, “Uzņēmuma finanšu analīze” – Studējošie spēs analizēt un interpretēt makroekonomiskos rādītājus, izskaidrot makroekonomiskā līdzsvara pētīšanas algoritmu.

“Uzņēmējdarbība LR” “Mūsdienu vadības teorijas pamati” – Patstāvīgi padziļina savu profesionālo kompetenci, apzinot aktuālās tendences uzņēmumu vadībā.

Piemēram,

“Mākslas menedžments” kompetencei “prot izdarīt patstāvīgus secinājumus turpmākai konkurētspējīgai profesionālai uzņēmumu vadītāja” atbilst tēmas (L – lekcijas, S – semināri, Pd – patstāvīgs darbs):

3. Vadīšanas funkciju raksturojums: plānošana, organizēšana un kontrole. L1 S1 Pd 5

6. Vadīšanas procesa specifika mākslas jomā. L1 S1 Pd 2

8. Riska un krīzes komunikācijas organizācijā. Lēmumu pieņemšana vadīšanas procesā. L1 S1

9. Laika faktora nozīme vadīšanas procesā. Laika menedžments. L1 S1

“Ekonomika” – kompetencei “prot analizēt, sintezēt un patstāvīgi pielietot iegūtās teorētiskās un praktiskās zināšanas inovatīvu ideju īstenošanā, izmantojot modernās informācijas iegūšanas, apstrādes un sistematizēšanas tehnoloģijas, atbilstoši darba tirgus prasībām” atbilst tēmas:

1. Ekonomiskā teorija. Makroekonomika un mikroekonomika. Ekonomiskie resursi un ražošanas potenciāls. Ekonomikas sistēmas, tirgus ekonomika. L2; S2.

2. Pieprasījuma un piedāvājuma teorijas pamati. Konkurence un tirgus struktūra. Patērētāju ienākumi, izdevumi, nabadzība un galējais derīgums un cena. L4; S4.

3. Tirgus ekonomikas funkcionēšanas pamati. Privātīpašums, tā rašanās. Tirgus veidi, biržas, to darbības principi. L2; S2.

Analizējot PBSP “Mākslas menedžments” saturu, var secināt, ka izstrādātās programmas studiju kursi ir vērsti uz programmas mērķa sasniegšanu. Kursu izvēli nosaka programmas uzdevumi un definētie sagaidāmie rezultāti.

Par programmas studiju kursu atbilstību mākslas zinātnes aktuālajām attīstības tendencēm tiek diskutēts gan Mākslu katedras sēdēs, gan virziena padomes sanāksmēs, gan ar studējošajiem kā kolektīvi, tā arī individuāli.

Atbilstoši darba tirgus vajadzībām, tika pilnveidots programmas studiju plāns ar jauniem, aktuāliem studiju kursiem, piemēram, 2021. gadā studiju kursa *Mūzika un dators* vietā iekļauts studiju kurss *Fotomākslas pamati*, studiju kursa *TV reklāma* vietā – studiju kurss *Digitālā reklāma* ar paplašinātu saturu, studiju kursa *Kolektīvās muzicēšanas tradīcijas* vietā – studiju kurss *Laikmetīgās mūzikas tendences*. Studējošo profesionālo zināšanu angļu valodā pilnveidošanai un arī darba tirgus pieprasījumam, atbilstoši jaunajiem standartiem, 2021. gadā ieviests studiju kurss *Praktiskā angļu valoda (speciālā terminoloģija)* 4 KP apjomā.

Pamatojoties uz jauno *Uzņēmuma vadītājs* profesijas standartu, tika veiktas izmaiņas un daļēji nomainīti profesionālās bakalaura studiju programmas **„Mākslas menedžments”** studiju plāni. Tika paplašināts studiju kursu bloks, kas pilnveido studentu zināšanas, prasmes un iemaņas vadībzinībās un uzņēmējdarbībā.

**3.–4. kurss – V-21-22**

SK *Mākslas fenomenoloģija* (4KP – 5. un 6. semestris) vietā tika izveidoti un studiju plānā iekļauti jauni studiju kursi – *Inovāciju menedžmenta pamati* (2KP – 5. semestris) un *Mūsdienu vadības teorijas pamati* (2KP – 6. semestris);

SK *Dejas žanri* (2KP – 5. un 6. semestris) vietā – *Diģitālie risinājumi uzņēmējdarbībā* (2KP – 5. semestris);

SK *Klasiskā deja* (2KP – 5. un 6. semestris) vietā – *Uzņēmuma finanšu analīze* (2KP – 6. semestris);

Izņemts studiju kurss *Tēla psiholoģija* (1KP) un palielināts SK *Fotomākslas pamati* kredītpunktu apjoms (2KP – 1KP vietā).

**2. kurss – V-23-24**

Samazināts kredītpunktu apjoms SK *Projektu izstrāde un vadība* (3KP – 2KP);

Iekļauts SK *Uzņēmuma finanšu analīze* (2KP) – SK *Latviešu deja* vietā (2KP);

Iekļauts SK *Vadības psiholoģija* (2KP) – SK *Klasiskā deja* (2KP) vietā;

SK *Mākslas fenomenoloģija* (4KP – 5. un 6. semestrī) vietā tika izveidoti un iekļauti jauni studiju kursi – *Inovāciju menedžmenta pamati* (2KP – 5. semestris) un *Mūsdienu vadības teorijas pamati* (2KP – 6. semestris);

SK *Dejas žanri* (2KP – 5. un 6. semestris) vietā ir iekļauts SK – *Diģitālie risinājumi uzņēmējdarbībā* (2KP – 5. semestris);

Iekļauts jauns SK *Rietumeiropas mākslas vēsture* (2KP);

Iekļauts jauns SK *Mūsdienu vadības teorijas pamati* (2KP);

Samazināts kredītpunktu apjoms SK *Filosofijas teorija un vēsture* (6KP vietā – 2KP);

Palielināts kredītpunktu apjoms SK *Ievads grāmatvedībā* (2KP vietā – 4KP);

Palielināts kredītpunktu apjoms SK *Uzņēmējdarbība LR* (2KP vietā – 4KP).

**1. kurss – V-24-25**

Palielināts kredītpunktu apjoms SK *Ievads grāmatvedībā* (2KP vietā – 4KP);

Palielināts kredītpunktu apjoms SK *Uzņēmējdarbība LR* (2KP vietā – 4KP);

Palielināts kredītpunktu apjoms SK *Pētnieciskā darba organizācija* (1KP vietā – 2KP);

Iekļauts jauns SK *Digitālie risinājumi uzņēmējdarbībā* (2KP);

Iekļauts SK *Uzņēmuma finanšu analīze* (2KP);

Iekļauts jauns SK *Rietumeiropas mākslas vēsture* (2KP);

Samazināts kredītpunktu apjoms SK *Projektu izstrāde un vadība* (3KP – 2KP);

Iekļauts SK *Vadības psiholoģija* (2KP);

Samazināts kredītpunktu apjoms SK *Filosofijas teorija un vēsture* (6KP vietā – 2KP);

Iekļauts jauns SK *Inovāciju menedžmenta pamati* (2KP);

Apvienots KP skaits *Dejas pamati* (1+1 = 2KP);

Iekļauts jauns SK *Profesionālā ētika un komunikācija* (2KP);

Iekļauts jauns SK *Vadības saskarsmes kultūra* (2KP);

Iekļauts jauns SK *Mūsdienu vadības teorijas pamati* (2KP).

Visi studiju kursi paredz lekcijas, seminārus un studējošo patstāvīgo darbu, kas saistīts ar zinātniskās literatūras analīzes, praktisko iemaņu attīstīšanu. Programmas kursos tiek veikta izstrādāto pētījumu sagatavošana un prezentēšana, attīstot studējošo komunikācijas spējas; uz to orientēti arī studiju un bakalaura darbi. Lielais semināru un patstāvīgā darba īpatsvars veicina studējošo spējas plānot, organizēt savas studijas. Kopumā visi kursi ir saistīti ar programmā noteikto uzdevumu izpildi un definēto sagaidāmo rezultātu sasniegšanu. Programmas uzbūve ir loģiski strukturēta, kas tiek ievērots arī piedāvāto kursu saturā; tēmu izvēle pakļauta kopējam programmas pamatprincipam – sistēmiskumam. Kursu tēmu izvēle atbilst studiju kursu definētajiem rezultātiem – prasmēm un attieksmēm, zināšanām un kompetencēm; šie rādītāji ir savstarpēji saistīti. Katrā kursā izvirzītie sagaidāmie rezultāti atbilst kursa specifikai un orientēti uz programmas kopējo rezultātu sasniegšanu; to apliecina veiktais kursu kartējums (skat. pielikumu).

**3.2.2. Maģistra vai doktora studiju programmu gadījumā norādīt un sniegt pamatojumu, vai grādu piešķiršana balstīta attiecīgās zinātnes nozares vai mākslinieciskās jaunrades jomas sasniegumos un atziņās. Doktora studiju programmas gadījumā, galveno pētniecības virzienu apraksts, programmas ietekme uz pētniecību un citiem izglītības līmeņiem (ja piemērojams).**

Nav attiecināms.

**3.2.3. Studiju programmas īstenošanas, tajā skaitā kursu/ moduļu īstenošanas metožu, novērtējums, norādot metodes un kā tās veicina studiju kursu rezultātu un studiju programmas mērķu sasniegšanu. Kopīgas studiju programmas gadījumā, vai gadījumā, ja studiju programma tiek īstenota svešvalodā vai tālmācības studiju formā, detalizēti raksturot izmantotās metodes šādas studiju programmas nodrošināšanai. Iekļaut skaidrojumu, kā studiju procesa īstenošanā ņemti vērā studentcentrētas izglītības principi.**

Studiju programmas īstenošanā tiek izmantotas dažādas metodes. Balstoties uz studējošo vērtējumu ikgadējā anketēšanā, kā pozitīvs jauninājums ir atzīmēta *Moodle* sistēmas ieviešana studiju procesā. Piemēram, studējošie var tajā pildīt uzdevumus, skatīt un analizēt lekcijas materiālus, nodarboties ar praktiskiem uzdevumiem (skatīties video materiālus, klausīties audio ierakstus u.tml.), iepazīties un atlasīt nepieciešamos literatūras avotus, iepazīties ar studiju kursa prasībām un redzēt savus starpvērtējumus.

Studiju procesā studējošie novērtēja diskusijas metodes izmantošanu, jo tā attīsta viņu komunikācijas prasmes, analītisko domāšanu, sava viedokļa argumentācijas prasmes, kas rada jaunas idejas.

Patstāvīgajā darbā studējošie bieži veido dažādas prezentācijas, kas sekmē un attīsta šobrīd aktuālās digitālās prasmes, prasmes atlasīt, sintezēt un apkopot informāciju.

Visos studiju kursos nodarbības ir orientētas uz studentu radošu līdzdalību zināšanu apguves procesā. Mācībspēku uzdevums ir iedrošināt studējošos uzņemties aktīvu lomu studiju procesā. Studiju programmas īstenošanas mehānisma ieviešana notiek, ievērojot studentcentrētas izglītības principus: studējošo apmierinātību ar iegūtajām zināšanām, prasmēm, sociālajiem kontaktiem; individuālo interešu, vajadzību respektēšanu, studenta pašrealizēšanās un pašnoteikšanās līmeni, nodrošinot sekmīgu studiju rezultātu sasniegšanu. Studentcentrēta mācīšanās tiek īstenota, iesaistot studējošos bakalaura darbu prezentēšanas (priekšaizstāvēšanas) procesā, piedaloties apspriedēs un iesaistoties diskusijās par citu izstrādātajiem pētījumiem.

DU piedāvā studiju programmas studējošajiem atbilstošu un viegli pieejamu mācību līdzekļu, zinātnisko un populārzinātnisko literatūru vairākās valodās, t.sk. arī elektroniski (piem., *Scopus* datubāze bezmaksas ir pieejama DU iekšējā tīklā). Studējošajiem studiju kursu apraksti ir brīvi pieejami e–vidē. Lai veicinātu studējošo sekmību un efektīvu studiju programmas rezultātu sasniegšanu paredzētajā laikā, tiek nodrošināta pastāvīga akadēmiskā personāla palīdzība studējošajiem. Palīdzības formas studējošajiem ir šādas: konsultācijas studiju semestra laikā, pirms eksāmeniem un pirms valsts pārbaudījuma. Notiek regulāri kontakti e–studiju vidē (ar e–pasta starpniecību, *Moodle* vai *Zoom*).

Lai sekmīgi realizētu studiju programmu un apgūtu jaunas studiju formas, mācību metodes un metodiskos paņēmienus, docētāji apmeklē dažādus seminārus, piedalās pieredzes apmaiņas aktivitātēs un profesionālās pilnveides kursos. Pieredzes apmaiņas rezultātā studiju kursos tiek ieviestas jaunas studiju formas, mainītas dažādu studiju formu proporcijas.

Studiju process tiek organizēts tā, lai studenti iegūtu gan teorētiskas, gan praktiskas zināšanas. Studiju programmā ietverto kursu realizācijai tiek izmantotas šādas formas:

* lekcijas;
* semināri;
* konsultācijas;
* praktiskie (radošie) darbi;
* individuālais darbs;
* komandas (grupu) darbs;
* patstāvīgais darbs,

Lai veidotu studējošo sistēmisku priekšstatu par mākslas menedžmentu un uzņēmējdarbību, kā arī veicinātu zinātnes kā sistēmas teorētisko apjēgšanu, tiek izmantota tāda tradicionāla akadēmiskā darba forma kā lekcija. Aktīvi izmantojot jaunās tehnoloģijas, lekcijas tiek piedāvātas *PowerPoint, Canva.com., Prezi.com.* vidē (sagatavotas prezentācijas, *flash* programmā izveidoti studiju materiāli u. c.). Covid–19 pandēmijas radītā situācija aktualizēja jautājumu par nepieciešamību meklēt jaunas iespējas tehnoloģiju izmantošanā.

Viena no svarīgākajām studiju formām ir semināri, kuros studenti prezentē patstāvīga darba rezultātus, demonstrē zinātniskās literatūras analīzes prasmes, pilnveidojot pētnieciskā darba prasmes un iemaņas, kā arī papildina un nostiprina lekcijās gūtās teorētiskās zināšanas, gūst pieredzi izklāstīt savu viedokli, piedaloties diskusijā; tiek pilnveidotas komunikācijas prasmes. Darbs semināru nodarbībās ir viens no studentu patstāvīgā darba un studiju kursa apguves līmeņa kontroles mehānismiem.

Liela uzmanība tiek pievērsta studentu patstāvīgajam darbam. Programmas studiju kursu aprakstos ir iestrādāts studējošo patstāvīgais darbs, kas mākslas menedžmenta studijās ir balstīts zinātniskās literatūras apzināšanā, atlasē, analīzē, gūtās informācijas apstrādē, strukturēšanā un prezentēšanā, gatavojot atbildes uz docētāja piedāvātajiem jautājumiem, pildot noteiktus uzdevumus moodle–vidē vai veidojot analītisku pētījumu. Studiju laikā samērā plaši tiek praktizēts studējošo individuālais darbs, jo individuālie uzdevumi dod docētājam iespēju veicināt studējošo kvalitatīvāku studiju vielas apguvi, ļauj savlaicīgi konstatēt tos jautājumus, kurus studējošie nav pietiekami labi apguvuši, palīdz atklāt studentu pētnieciskās un profesionālās intereses.

Docētāji studiju kursa ietvaros bieži izmanto darbu grupās, lai veicinātu starpdisciplināro zināšanu integrēšanu, iniciējot radošas diskusijas kāda problēmjautājuma risināšanā. Komandu jeb grupu darbs studiju kursos tiek praktizēts gan tradicionālā izpratnē, gan arī saistībā ar dažāda veida uzstāšanos, koncertdarbību, kā arī izstāžu ierīkošanu un izrāžu, pasākumu sagatavošanu. Darbojoties komandā, studenti apgūst dažādas praktiskās iemaņas: noformulēt iecerētā pasākuma ideju, reklāmas kampaņu, repertuāra izvēli (arī skaņdarba aranžēšanu un/vai instrumentāciju), deju horeogrāfiju, to apgūšanu un dažādu metodisko paņēmienu aprobāciju un beidzot ar publisko atskaņojumu koncertā.

Tomēr ir jāatzīst, ka mācību formas un metodes tiek izvēlētas atkarībā no studiju kursā aplūkojamās tēmas īpatnības. Atkarībā no mācību formas un metodēm docētājs izvēlas arī vērtēšanas formas un kritērijus. Docētāji piedāvā analizēt un izvērtēt darba vērtēšanas kritērijus. Liela daļa rezultātu pieprasa no studējošā ne tikai demonstrēt zināšanas, bet arī praktiski analizēt apgūto studijas vielu (piemēram, konkrēta mākslinieka darbu, komponista mūzikas fragmentu, videoierakstu kāda kultūras pasākuma vai tautas deju kolektīva, modes izstādi, piedāvāto mākslinieka fotogaleriju u.tml.) sasaistot to ar konkrētām situācijām. Tāpēc nozīmīga loma ir semināriem un praktiskajām nodarbībām. Praktiskajās nodarbībās individuālo vai grupu darba prezentāciju laikā studējošie, izsakot savu viedokli, pilnveido analītiskās prasmes, attīsta savu māksliniecisko gaumi. Profesionālo prasmju un kompetenču apgūšanai studiju kursos īpaša uzmanība tiek pievērsta integratīvas refleksijas attīstībai. Refleksija veicina studējošo profesionālo prasmju apgūšanas stabilizāciju, kā arī sekmē pašizziņu un pašaktualizāciju. Nozīmīgākais šo kursu realizācijā ir studenta praktiskā darbība, sākot ar pasākuma idejas formulēšanu, reklāmas kampaņu, repertuāra izvēli (arī skaņdarba aranžēšanu un/vai instrumentāciju), deju horeogrāfiju, to iestudēšanu un dažādu metodisko paņēmienu aprobāciju un beidzot ar publisko atskaņojumu pasākumā.

Patstāvīgā darba forma lielākoties tiek pielietota radošo uzdevumu izpildē un pētnieciskās darbības veikšanā. Docētājiem studenta patstāvīgā darba procesā ir organizatora, konsultanta un/vai eksperta loma.

Tāpēc šajos gadījumos īpaši motivējoša nozīme studiju procesā ir studiju rezultātu formatīvai vērtēšanai. Tieši formatīvās vērtēšanas ietvaros studējošie izprot pieļautās kļūdas un pilnveido apgūto kompetenci, jo formatīvā vērtēšana sniedz studējošajiem atgriezenisko saikni par to, kā tiek apgūtas zināšanas.

Gala vērtējuma iegūšanai studiju kursos tiek izmantota summārā vērtēšanas sistēma – gala atzīme veidojas no vairākām komponentēm, kā rezultātā, students strādājot semestra laikā jau ietekmē savu gala aizīmi. Semestra laikā veikto mājas darbu, kontroldarbu, referātu, prezentāciju un citu darbu novērtējumam tiek piešķirts noteikts īpatsvars gala vērtējumā. Gala pārbaudījums notiek mutvārdos, rakstiski, sasniegumu testa veidā.

Daži pārbaudījumu veidi, ko izmanto docētāji:

Tests paredz pareizās atbildes izvēli – uz katru jautājumu ir divi vai vairāki atbilžu varianti, no kurām ir jāizvēlas pareizā. Šāda veida pārbaudījuma veidu parasti izmanto, lai pārbaudītu faktiskās zināšanas. No vienas puses, šāda veida pārbaudījumam ir nepieciešama studējošā zināšanu reproducēšanas precizitāte, no otras puses, tas neizslēdz iespēju sniegt nejaušu atbildi.

*Quizizz* viktorīnas ar spēļu elementiem. Studējošiem ir iespēja uzdevumus pildīt savā tempā un nav jādomā par izpildes ātrumu.

Praktiskais pārbaudījums. Docētājs var piedāvāt praktisku uzdevumu risināšanu. Šajā gadījumā studējošajiem ir jādemonstrē savas prasmes, spējas, iegūto zināšanu lietošana – tie var būt uzdevumi moodle–vidē.

Izvēloties pārbaudījuma veidu, lai novērtētu studējošā darbu 10 ballu skalā, docētāji vadās pēc studiju kursā definētajiem rezultātiem.

Profilējošās katedras apspriedēs ir ieteikts studējošā darba vērtēšanu strukturāli sadalīt trīs grupās:

1) priekšmetiski saturiskā, kad prioritāri tiek vērtēta zināšanu pilnība, izpratne, vispārinājums, sistemātiskums, pareizība;

2) saturiski darbīgā, kad novērtē zināšanu stiprumu, efektivitāti, dažāda veida prasmes;

3) studējošā individuālo spējīgumu, kas ir integratīvs rādītājs par visā semestrī veicamā darba kvalitāti un regularitāti.

Izstrādājot vērtēšanas kritērijus, docētāji vadās pēc šādiem principiem: kritēriji ir vērsti uz studējošā darba novērtēšanu (starpposmā vai studiju kursa beigās); studējošā darbs tiek vērtēts pēc kritērijiem vai salīdzināts ar standartu (teicama darba piemērs), nevis ar citu studējošo darbu; kritēriji studentiem ir zināmi iepriekš; skaidra atzīmes algoritma izveidošana, pēc kura studējošais var patstāvīgi noteikt savu sasniegumu līmeni; vērtēšanas kritēriji ir atvasināti no studiju procesa mērķiem un rezultātiem. Precīza studiju rezultātu pārbaudes kritēriju definēšana ļauj noteikt zināšanu, prasmju un kompetenču apgūšanas līmeni.

Ļoti būtiska studentcentriskas izglītības īstenošanā ir studentu vērtēšanas sistēmas organizācija un kvalitāte. Veicot šīs sistēmas analīzi un novērtējumu „Mākslas menedžments” programmā, var secināt, ka:

* mācībspēki iepazīstina studentus ar vērtēšanas kritērijiem, uzsākot studiju kursa apgūšanu, un šādi nosacījumi studentiem ir iepriekš zināmi;
* vērtēšana ir taisnīga, objektīva, piemērota visiem studentiem;
* mācībspēki dažādās konferences un semināros pastāvīgi pilnveido savas pedagoģiskās prasmes mācību metožu un studiju rezultātu novērtēšanas pilnveidošanai.

**3.2.4. Ja studiju programmā ir paredzēta prakse, raksturot studējošajiem piedāvātās prakses iespējas, nodrošinājumu un darba organizāciju, tajā skaitā norādīt, vai augstskola/ koledža palīdz studējošajiem atrast prakses vietu. Ja studiju programma tiek īstenota svešvalodā, sniegt informāciju, kā tiek nodrošinātas prakses iespējas svešvalodā, tajā skaitā ārvalstu studējošajiem. Sniegt studiju programmā iekļauto studējošo prakšu uzdevumu sasaistes ar studiju programmā sasniedzamajiem studiju rezultātiem analīzi un novērtējumu (ja attiecināms).**

Mācību prakse ir neatņemama DU studiju programmas “Mākslas menedžments” sastāvdaļa. Tā tiek organizēta atbilstoši studiju programmas mērķiem un uzdevumiem un atbilst uzņēmumu vadītāja profesionālajai kvalifikācijai. Lai nodrošinātu prakses kvalitāti, ir izveidots un Mūzikas un mākslu fakultātes (MMF) Domē apstiprināts prakses Nolikums, kurš satur gan prakses mērķu, gan uzdevumu formulējumu, gan to prasmju uzskaitījumu, kuras jāapgūst prakses laikā.

Profesionālās kvalifikācijas prakses **mērķis** ir iepazīt kultūras institūciju darbības principus un sagatavot studējošos profesionālajai darbībai izvēlētajā profesionālajā kvalifikācijā.

Prakšu uzdevumi ir vērsti uz vadībā un organizatoriskā darba iemaņu pilnveidošanu atbilstoši izvirzītajiem mērķiem. Profesionālās kvalifikācijas prakses **uzdevumi:**

* pielietot praksē studiju laikā iegūtās teorētiskās zināšanas, prasmes un kompetenci;
* veidot pieredzi informācijas avotu izziņā, mākslas/kultūras menedžmenta jautājumu izpratnē, pasākumu analīzē un īstenošanā kultūras telpā;
* apzināt mākslas/kultūras uzņēmuma vadītāju profesionālo pieredzi;
* veicināt pozitīvu attieksmi pret apgūstamo profesiju un paaugstināt izglītības motivāciju.

Prakse tiek organizēta un īstenota saskaņā ar prakses nolikumu un prakses līgumiem, kas tiek slēgti trīspusēji – starp DU, studējošo un mākslas, kultūras institūciju. Prakses nolikumā ietverti prakses mērķi un uzdevumi, prakses apjoms un saturs, kā arī prakses sasniegumu vērtēšanas kārtība. Prakses līgumi reglamentē pušu pienākumus, atbildību un tiesības.

Atbilstoši Ministru kabineta Nr. 141 noteikumiem par otrā līmeņa profesionālās augstākās izglītības standartu, prakses apjoms 26 KP.

Prakse sastāv no trim posmiem:

* + - * + ievadprakse – apjoms 8 KP;
        + profesionālā kvalifikācijas prakse I – apjoms 8 KP;
        + profesionālā kvalifikācijas prakse II – apjoms 10 KP (skat. tabulu).

Pirms prakses studējošie tiek iepazīstināti ar prakses Nolikumu, studentam izvirzītajām prasībām un paredzētajiem uzdevumiem, kuri jāveic prakses laikā, kā arī ar prakses vērtēšanas nosacījumiem. Prakses gaitā studentiem tiek nodrošinātas docētāju konsultācijas.

Prakses vērtējums sastāv no:

prakses devēja atsauksmes, kurā iezīmē studējošā darbības kompetenci, attieksmi, ieteikumus turpmākai profesionālai izaugsmei;

*Prakses dienasgrāmatas* analīzes, kurā detalizēti atspoguļoti praktikanta veiktie uzdevumi, to izpildes gaita, grūtības un panāktie risinājumi;

prakses laikā paveiktā prezentācijas *Prakses noslēguma konferencē* izvērtēšanā piedalās gan pasniedzēji, gan paši studenti.

Profesionālā prakse notiek Latvijas pilsētu un novadu kultūras, mākslas vai mūzikas iestādēs un uzņēmumos. Starp tām var minēt: Daugavpils Teātris, Preiļu lietišķās un mākslas muzejs, Marka Rotko mākslas centrs, Daugavpils Latviešu kultūras centrs, Staņislava Broka Daugavpils mūzikas vidusskola, [Daugavpils novada](https://www.facebook.com/DaugavpilsNovads.lv/?ref=br_rs) [pašvaldība](https://www.facebook.com/DaugavpilsNovads.lv/?ref=br_rs), Austrumlatvijas radošo pakalpojumu centrs, SIA *Latinsoft,* [Višķu pagasta pārvalde](https://www.facebook.com/pages/Vi%C5%A1%C4%B7u-pagasta-p%C4%81rvalde/1407437049502506?eid=ARCrfM2qZWDH4IdEnbwklznTUZAUiDro7kGf9O2qW35Zv0HRccBNN09PpYtOdurKCoVkKblW3ATkwwCb&timeline_context_item_type=intro_card_work&timeline_context_item_source=100001603734924&fref=tag)s Sabiedriskais centrs, Aglonas Kultūras centrs, Latgales mākslas un amatniecības centrs, Salas novada pašvaldības Salas kultūras nams, Ilūkstes novada Kultūras un tūrisma aģentūra, PIKC DDMV “Saules Skola”, SIA „Libera”, SIA “CR PRO”, Naujenes kultūras centrs, Jēkabpils Vēstures muzejs un citur.

Neskatoties uz izvēlēto prakšu vietu daudzveidību, prakses laikā studenti veic uzdevumus, kas ir saistīti ar programmas „Mākslas menedžments” specifiku. Prakses vietas studenti izvēlas galvenokārt paši pēc savām interesēm un vēlmēm, taču nepieciešamības gadījumā ar prakses vietas atrašanu palīdz universitāte.

Prakses vadītājs nosaka prakses rezultātu prezentācijas datumu. Prakses noslēguma konferences laikā studējošais ziņo par darbu, kuru viņš veica prakses laikā, par prakses vietas darbības analīzi un tās rezultātiem, pēc ziņojuma atbild uz jautājumiem.

Latvija ir pilntiesīga Eiropas Savienības dalībvalsts, tās pilsoņiem un studentiem ir iespēja strādāt un mācīties kādā no Eiropas Savienības valstīm. DU ar savu studiju programmu “Mākslas menedžments”sagatavo tādus speciālistus, kuri ir konkurētspējīgi Eiropas darba tirgū (par to liecina studējošo piedalīšana Erasmus+ programmas).

Kopš 2015. gada tiek plaši izmantotas mobilitātes programmas Erasmus+ studējošiem piedāvātās iespējas – prakse ārpus Latvijas. Šādu prakšu organizēšanā un realizēšanā tiek izmantotas HSZF Mākslu katedras partneru piedāvātās iespējas, kā arī tiek paplašinātas mākslas menedžmenta studiju robežas, piemēram, 2019. gada vasarā Erasmus+ programmas ietvaros PBSP “Mākslas menedžments” absolvente tika iesaistīta praksē Kultūras namā Zarasos (Lietuvā), absolvente – iesaistīta praksē *Olemisen Balanssiary*, kā mākslas menedžere eksperte (*management expert*) Raisio (Somijā). 2021. gada Erasmus+ programmas ietvaros PBSP absolvente tika iesaistīta praksē Visaginas kultūras namā (Lietuvā), 2022. gada vasarā Erasmus+ programmas ietvaros PBSP IV kursa divas studentes piedalījās praksē Zarasu novada muzejā (Lietuvā), 2023. gada Erasmus+ programmas ietvaros PBSP absolvente – iesaistīta praksē Zarasu novada muzejā (Lietuvā), kā mākslas menedžere eksperte (*ekspertų meno vadybininkas*).

**3.2.5. Doktora studiju programmas studējošajiem nodrošināto promocijas iespēju un promocijas procesa novērtējums un raksturojums (ja attiecināms).**

Nav attiecināms.

**3.2.6. Analīze un novērtējums par studējošo noslēguma darbu tēmām, to aktualitāti nozarē, tajā skaitā darba tirgū, un noslēguma darbu vērtējumiem.**

Laika posmā no 2013. līdz 2024. gadam PBSP "Mākslas menedžments" ir aizstāvēti 62 bakalaura darbi. Bakalaura darbu izstrāde un aizstāvēšana notika saskaņā ar Mākslu katedras izstrādātajiem metodiskajiem norādījumiem.

Studējošie savos noslēguma darbos pievērsušies daudzveidīgu un aktuālu ar mākslas projektu vadību saistītu problēmu, procesu, metožu, organizāciju un norises analīzei.

Bakalaura darbā tiek akcentēti vairāki **uzdevumi,** kas saistīti ar zinātniskā darba izstrādes procesu no teorētiskā pētījuma līdz praktiskai idejas realizācijai un vērtējumam.

Rakstot darbu, jāizmanto zinātniskā literatūra, kas palīdz aktualizēt darba tēmu; izprast avota/–u specifiku; noteikt tēmas izpētes ievirzi, iekļaut pētāmo parādību laika un telpas kontekstā. Lai pamatotu tēmas zinātnisko aktualitāti, pētāmais projekts vai pasākums ir jāiekļauj plašākā kontekstā – kultūras un mākslas uzņēmuma/iestādes darbības analīzē un jāapzinās tēmas izpētes ievirze un līmenis. Jāatrod sava pētījuma vieta zinātnes, uz kuru attiecas pētījums, kontekstā.

Analizējot aizstāvēto PBSP “Mākslas menedžments” bakalaura darbu tēmas, tika konstatēts, ka lielākā daļa darbu tika izstrādāti kultūras un mākslas jomā. Tie ir saistīti:

* ar tradicionālu svētku pasākumu organizēšanu, piemēram, *Lieldienu pasākums "Zaķis dārzā", Kultūras pasākums "Kas šo Lieldienu iešūpoja?", Baltkrievu tradicionālo ieražu svētki "Pavasara saucieni", Kultūras pasākums "Neturi sveci zem pūra", Kultūras projekts "Tradicionālie pavasara svētki latviešu gadskārtā";*
* ar dažādām starptautiskajām dienām, piemēram, *Starptautiskās Laimes dienas pasākums "Laimīgiem būt", Starptautiskajai dejas dienai veltīts pasākums "Deja, kas vieno", Virtuālais pasākums "Ģimenes dienas izaicinājums", Pasaules Balss dienas pasākums "Radi, saki, te un tagad!";* *Jauniešu sadraudzības vakars “NO FILMAS UZ REALITĀTI”;*
* literārajiem, deju un mūzikas konkursiem un sporta spēlēm, piemēram, *Literāro darbu konkurss "Mani 99+1 vārdi Krāslavai", Pasākums: Jauniešu mūzikas grupas konkurss – koncerts, Teātra sporta spēle "Impro Telpa", Deju konkurss "Parādi savu deju soli!", Tiešsaistes vebinārs un konkurss "Stikla iecere", Muzikāla viktorīna “Vinila hiti”;*
* kultūras un mākslas projektiem, piemēram, *Kultūras projekts "Gaismas skaņas", Kultūras projekts "Ziedoņa zvani", Kultūras projekts "Saule, atpūta un māksla", Kultūras projekts "Gleznas atdzīvojas", Mākslas projekts "Jaunieši VAR!", Kultūras projekts "Nav nosapņots, bet izdzīvots"*, *Kultūras projekts “Mana cilts”* *starptautiskās dejas dienas projekts “IZJŪTI TO!”, Mākslas projekts “Daugavpils Universitātes Studentu padomei 30”;*
* jubileju pasākumiem, piemēram, *Krāslavas Mūzikas skolas 55 gadu jubilejas pasākums "Tagad un toreiz…", Sēlpils kultūras nama 40 gadu jubilejas pasākums, "Manai valstij 100 – retrospekcija”* un *Sēlijas novads šodienas novada mākslinieku darbos "Mana, Tava, Mūsu Sēlija", Latgales vīru vokālo ansambļu saiets "Še’ vīri kā ozoli dun", kultūras pasākums „Vitrāžu zīmē Lūznavas muižā”;*
* biznesa pasākumiem, piemēram, *Pasākums "Biznesa inkubators", Latvijas darba devēju konfederācijas Gada balva 2016.*

Studējošo noslēguma darbu tēmas ir saistītas ar viņu prakses vai darba vietu. Tēmas aktualitātes pamatojums ir obligāts nosacījums darba izstrādes un aizstāvēšanas laikā.

Noslēguma darbus sākotnēji izvērtē Mākslu katedras noteikti recenzenti. Gala vērtējumu sniedz Valsts pārbaudījuma komisija. Vērtējot noslēguma pārbaudījumu, tiek ņemta vērā darba novitāte, tēmas aktualitātes pamatojums, pētījuma kvalitāte un dziļums, atbilstība bakalaura pētījuma līmenim, secinājumu saistība ar darba pamatdaļā veikto pētījumu un izteikto priekšlikumu konkrētums un reālās izmantošanas iespējas. Prioritārās m bakalaura darbu tēmas ir saistītas ar mākslas un kultūras pasākumu un projektu izstrādi, organizēšanu un realizēšanu.

Bakalaura darbu aizstāvēšanas vērtējumi pēdējo četru gadu laikā:

2018/2019. studiju gadā tika aizstāvēti 9 bakalaura darbi, vidējā atzīme – 8,0

2019/2020. studiju gadā tika aizstāvēti 6 bakalaura darbi, vidējā atzīme – 8,33.

2020/2021. studiju gadā tika aizstāvēti 6 bakalaura darbi, vidējā atzīme – 8,5

2021/2022. studiju gadā tika aizstāvēti 6 bakalaura darbi, vidējā atzīme – 8,66.

2022/2023. studiju gadā tika aizstāvēti 6 bakalaura darbi, vidējā atzīme – 7,5.

2023/2024. studiju gadā tika aizstāvēti 5 bakalaura darbi, vidējā atzīme – 8,8.

Bakalaura darbu vidējie vērtējumi – aptuveni 8,29 balles. Visbiežāk izliktais vērtējums ir 8 (ļoti labi).

Programmas noslēgumā studējošo darbu vērtējumi parasti svārstās robežās no 6 (gandrīz labi) līdz 9 (teicami)/10 (izcili). Ja studiju programma ir sekmīgi apgūta un pārbaudījumos saņemts pozitīvs vērtējums (zemākais sekmīgais vērtējums 4 balles), studentiem tiek piešķirts profesionālais bakalaura grāds mākslā un uzņēmuma vadītāja kvalifikācija.

**3.3. Studiju programmas resursi un nodrošinājums**

**3.3.1. Novērtēt resursu un nodrošinājuma (studiju bāzes, zinātnes bāzes (ja attiecināms), informatīvās bāzes (tai skaitā bibliotēkas), materiāli tehniskās bāzes) atbilstību studiju programmas īstenošanas nosacījumiem un studiju rezultātu sasniegšanai, sniegt piemērus.**

Studiju programmas darbība tiek finansēta no valsts budžeta, fizisku vai juridisku personu iemaksātiem studiju maksas līdzekļiem, kā arī citiem DU pašieņēmumiem.

Studiju programmas resursi un nodrošinājums pilnībā atbilst studiju programmas īstenošanas nosacījumiem un studiju rezultātu sasniegšanai. Studējošajiem pieejamie resursi, t.sk. studiju telpas, materiāli tehniskā bāze, instrumenti un aprīkojums (studiju un pētniecības materiālu sagatavošanai, kombinēšanai, integrācijai, vizualizācijai un izplatīšanai), informācijas tīkli (internets, iekštīkls, *Moodle*), datu bāzes (bibliotēkas tīkls, DU pētniecības centru datu bāzes, bezmaksas piekļuve datu bāzēm (grāmatu resursu datu bāze), materiāli (izpētes materiāli, zinātniskās publikācijas, tostarp *Web of Science* un *Scopus* publikācijas, arhīvi), pakalpojumi (administratīvie, finanšu, IT un tīklu atbalsta pakalpojumi, piekļuve oficiālās statistikas datiem), datorizētas lietojumprogrammas un programmatūra (*Standart Office*, *SPSS*, *GIS*, datu vizualizācijas tiešsaistes rīki un programmatūra, tiešsaistes saziņas līdzekļi) ļauj apgūt visus programmā paredzētos studiju kursus, kā arī veikt pētījumus dažādos posmos, nodrošina elastīgu un studentorientētu vidi. Programmas īstenošanā tiek izmantots nepieciešamais tehniskais aprīkojums (datori ar licencētu programmatūru, projektori, interaktīvās tāfeles, u.c.).

Specifiski studiju programmas resursi, bez kuriem nevar nodrošināt programmas realizāciju, šobrīd nav nepieciešami.

Vairāk informācijas par studiju programmas nodrošinājumu sadaļā 2.3.2.

**3.3.2. Studiju un zinātnes bāzes, tajā skaitā resursu, kuri tiek nodrošināti sadarbības ietvaros ar citām zinātniskajām institūcijām un augstākās izglītības iestādēm, novērtējums (attiecināms uz doktora studiju programmām) (ja attiecināms).**

Nav attiecināms.

**3.3.3. Norādīt datus par pieejamo finansējumu atbilstošajā studiju programmā, tā finansēšanas avotiem un to izmantošanu studiju programmas attīstībai. Sniegt informāciju par izmaksām uz vienu studējošo šīs studiju programmas ietvaros, norādot izmaksu aprēķinā iekļautās pozīcijas un finansējuma procentuālo sadalījumu starp noteiktajām pozīcijām. Minimālais studējošo skaits studiju programmā, lai nodrošinātu studiju programmas rentabilitāti (atsevišķi norādot informāciju par katru studiju programmas īstenošanas valodu, veidu un formu).**

Bakalaura studiju programmas “Mākslas menedžments” pilna laika studiju formas galvenais finansēšanas avots ir valsts budžets un fizisko vai juridisko personu līdzekļi. Nepilna laika studijas tiek apmaksātas no fizisko vai juridisko personu līdzekļiem.

Izmaksu aprēķins vienam studējošajam bakalaura studiju programmā “Mākslas menedžments” tiek veikts DU Finanšu un uzskaites daļā, iekļaujot darba algas fondu un darba devēja VSAOI, komandējumu, materiālu, energoresursu un inventāra izmaksas, grāmatu, iekārtu iegādes un investīciju izmaksas, kā arī izmaksas studentu sociālajam nodrošinājumam. Izmaksu aprēķins uz vienu studējošo katrā no virziena programmām pievienots pielikumu sadaļā “Citi pielikumi”.

**3.4. Mācībspēki**

**3.4.1. Studiju programmas īstenošanā iesaistīto mācībspēku (akadēmiskā personāla, viesprofesoru, asociēto viesprofesoru, viesdocentu, vieslektoru un viesasistentu) kvalifikācijas atbilstības studiju programmas īstenošanas nosacījumiem un normatīvo aktu prasībām novērtējums. Sniegt informāciju par to, kā mācībspēku kvalifikācija palīdz sasniegt studiju rezultātus.**

DU PBSP “Mākslas menedžments” realizē 32 docētāji, tostarp docētāji, kuri nepārstāv mākslas jomu: seši docētāji no Dabaszinātņu un veselības aprūpes fakultātes, trīs docētāji no Dzīvības un tehnoloģijas institūta, kā arī 13 Humanitāro un sociālo zinātņu fakultātes mācībspēki, kuri realizē Vispārizglītojošas kursus, teorētiskus pamatkursus un informācijas tehnoloģiju kursus, profesionālās specializācijas kursus. Turpmāk pielikumā sniegtā informācija attiecas uz docētājiem, kuri realizē PBSP “Mākslas menedžments” studijas. Pārskata periodā programmas īstenošanā bija iesaistīti četri profesori, četri asociētie profesori, kā arī 13 docenti, deviņi lektori, divas pētnieces un viena viesasistente. Lielākai daļai docētājiem darba pamatievēlēšanas vieta ir DU. Programmas mācībspēki ir vērsti uz profesionālo pilnveidi un docējamo kursu kvalitātes nepārtrauktu uzlabošanu un attīstību.

2020./2021. st. g. tika piesaistīts jauns speciālists, Dr. philol., pasākumu producents, žurnālists, vairāku grāmatu, lugu un dziesmu tekstu autors Juris Millers. Producents, kurš, iesaistoties programmas realizācijā, atjaunojis studiju kursu ***Mākslas pasākumu (svētku) režija*** ar praktisku ievirzi, kura satura izveidē liela loma bija producenta personīgai pieredzei. Piemēram, docents aicināja studējošos apmeklēt un novērot Rīgā pasākuma *X faktors* organizēšanu, režiju un norisi studijā klātienē, par ko studenti bija ļoti sajūsmināti, tas kļuva par labu pieredzi teorijas un prakses apvienojumam.

Visiem programmas docētājiem ir maģistra grāds un profesionālā kvalifikācija atbilstošajā jomā vai profesionālā pieredze ne mazāka ka pieci gadi. Tas kopumā palīdz nodrošināt programmas kvalitāti un profesionālo līmeni. Piemēram, docētājam, kurš vada studiju kursu pasākumu režijā, ir gan doktora grāds, gan profesionālā kvalifikācija, viņš ir savas jomas augsta līmeņa profesionālis – producents, kas iesaista programmas studējošos praktiskajā darbībā. Arī vizuālās mākslas pamatu docētāja, ļoti aktīvi piedalās dažādās mākslas izstādēs ārzemēs un arī Latvijā, un ar savu profesionālo pieredzi sniedz daudz neatsveramu padomu studējošajiem. Eksperte un augsta līmeņa pētniece dalās ar savu pētniecisko pieredzi, un palīdz studējošajiem pētnieciskajā darbā.

**3.4.2. Mācībspēku sastāva izmaiņu analīze un novērtējums par pārskata periodu, to ietekme uz studiju kvalitāti.**

Studiju virziena īstenošanā iesaistīti kvalificēti docētāji, pamatojoties uz 2014. gada 28. oktobra Ministru kabineta noteikumu Nr. 662 Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību 8. p. un iesniegtajiem CV. Docētājiem ir maģistra vai doktora grāds.

Docētāji, kuri realizē mākslas menedžmenta studijas

|  |  |  |  |  |
| --- | --- | --- | --- | --- |
| Kvalifikācija | Mācībspēku skaits 2016. g. | % 2016. g. | Mācībspēku skaits 2022. g. | %  2022. g. |
| Doktora zinātniskais grāds | 13 | 44,8 | 21 | 67,7 |
| Maģistra zinātniskais grāds | 16 | 55,2 | 10 | 32,3 |
| Kopā | 29 | 100 | 31 | 100 |

Pārskata periodā 2016. gada līdz 2022. gadam mācībspēku skaits ar doktora zinātnisko grādu palielinājies par 22,9%. Tas liecina, ka studiju programmas īstenošanā iesaistīto docētāju kvalifikācijas līmenis paaugstinās. Šobrīd akadēmiskā personāla kvalifikācija atbilst Latvijas Republikas Augstskolu likuma prasībām. Doktora zinātniskais grāds ir 67,7% studiju programmas īstenošanā iesaistītajiem mācību spēkiem, kuri realizē mākslas menedžmenta studijas.

Studiju programmās iesaistīto docētāju akadēmiskā kvalifikācija

Docētāji, kuri realizē mākslas menedžmenta studijas

|  |  |  |  |  |  |  |
| --- | --- | --- | --- | --- | --- | --- |
| Kvalifikācija | Skaits 2016.g. | %  2016.g. | Skaits 2022.g. | %  2022.g. | Skaits 2024.g. | %  2024.g. |
| Profesori | 1 | 3,44 | 3 | 9,67 | 4 | 12,50 |
| Asociētie profesori | 5 | 17,24 | 3 | 9,67 | 4 | 12,50 |
| Docenti | 8 | 27,6 | 13 | 41,9 | 13 | 40,63 |
| Lektori | 7 | 24,1 | 9 | 29,1 | 9 | 28,13 |
| Pētnieki | 3 | 10,3 | 2 | 6,45 | 2 | 6,25 |
| Viesasistenti | 5 | 17,24 | 1 | 3,22 | 1 | 3,13 |
| Kopā | 29 | 100 | 31 | 100 | 32 | 100 |

Šobrīd profesoru un asocociēto profesoru, kuri realizē mākslas menedžmenta studijas, īpatsvars programmā ir 19,4% 25,0%. Salīdzinot ar 2016. gadu, 2022. gadā par 14,3% 13,03% ir palielinājies studiju programmas realizācijā iesaistīto docentu skaits, par 6,23% 9,06% – profesoru un par 5,0% 4,03% – lektoru skaits. Turpretī asociēto profesoru skaits ir samazinājies par 7,57% 4,74%, viesasistentu skaits – par 14,02% 14,11% un pētnieku skaits – par 3,85% 4,05%.

Vairāki docētāji ir LZP eksperti: G. Zavadska, J. Davidova – sociālās zinātnēs (izglītības zinātnes), A. Barševskis – dabaszinātnēs (bioloģija), E. Vasiļjeva – humanitārās un mākslas zinātnēs (valoda un literatūrzinātnes). Konkrētu ar akadēmisko personālu saistītu problēmu, kas ietekmētu programmas realizācijas kvalitāti, nav.

Akadēmiskā personāla pētnieciskā un radošā darbība ir cieši saistīta ar studiju procesu, pētnieciskā darba virzieni ir orientēti uz studiju programmas sekmīgu īstenošanu. Katram akadēmiskā personāla pārstāvim ir izvēles kursi, kas saistīti ar viņa pētniecisko darbību. Arī studiju kursu un darbu vadīšanā, mācību līdzekļu sagatavošanā tiek izmantota zinātniskajos pasākumos gūtā informācija. Pastāvīgi tiek stimulēta studējošo līdzdalība zinātniskajās un praktiskajās konferencēs un semināros arī klausītāju statusā. Akadēmiskajam personālam ir iespēja piedalīties dažādos profesionālās pilnveides kursos, piemēram, „Studiju kursu veidošana e–studiju vidē MOODLE”, „Studējošo caurviju kompetenču novērtēšanas instrumenta izmantošana studiju rezultātu formulēšanā un novērtēšanā” u.c. Kopumā var secināt, ka pārskata periodā programmā iesaistītie mācībspēki ir vērsti uz pētniecisko interešu paplašināšanu, uz sevis profesionālo pilnveidi un docējamo kursu kvalitātes nepārtrauktu uzlabošanu un attīstību. Studiju programmas īstenošanā iesaistītā akadēmiskā personāla kvalifikācija atbilst studiju programmas rezultātu sasniegšanai un DU mērķu un uzdevumu realizēšanai. Studiju programmas docētāju atlasē galvenie kritēriji ir atbilstoša izglītība, akadēmiskais vai zinātniskais grāds, pētnieciskā un jaunrades darbība (publikācijas atbilstošajā nozarē, veikti pētījumi, dalība projektos), komunikācijas prasmes.

**3.4.3. Informācija par doktora studiju programmas īstenošanā iesaistītā akadēmiskā personāla zinātnisko publikāciju skaitu pārskata periodā, pievienojot svarīgāko publikāciju sarakstu, kas publicētas žurnālos, kuri tiek indeksēti datubāzēs Scopus vai WoS CC. Sociālajās zinātnēs un humanitārajās un mākslas zinātnēs var papildus skaitīt zinātniskās publikācijas žurnālos, kas tiek indeksēti ERIH+ un recenzētas monogrāfijas. Informācija par mācībspēkiem, kuri iekļauti Latvijas Zinātnes padomes ekspertu datubāzē 17 attiecīgajā zinātņu nozarē (kopējais skaits, mācībspēka vārds/ uzvārds, zinātnes nozare, kurā mācībspēkam ir eksperta statuss un Latvijas Zinātnes padomes eksperta tiesību beigu termiņš) (ja attiecināms).**

Nav attiecināms.

**3.4.4. Informācija par doktora studiju programmas īstenojošā iesaistītā akadēmiskā personāla iesaisti pētniecības projektos kā projekta vadītājiem vai galvenajiem izpildītājiem/ apakšprojektu vadītājiem/ vadošajiem pētniekiem, norādot attiecīgā projekta nosaukumu, finansējuma avotu, finansējuma apmēru. Informāciju sniegt par pārskata periodu (ja attiecināms).**

Nav attiecināms.

**3.4.5. Mācībspēku savstarpējās sadarbības novērtējums, norādot mehānismus sadarbības veicināšanai studiju programmas īstenošanā un studiju kursu/ moduļu savstarpējās sasaistes nodrošināšanā. Norādīt arī studējošo un mācībspēku skaita attiecību studiju programmas ietvaros (pašnovērtējuma ziņojuma iesniegšanas brīdī).**

PSBS docētāju savstarpēja sadarbība vērtējama kā laba. Par to liecina kopējais darbs studiju kursu izstrādē, konferencēs zinātniskā sadarbība (piedalīšanās konferenču un mākslas sekciju vadībā u.c.), studiju rezultātu kopīga vērtēšana un apspriede, kopēji pētījumi un publikācijas.

„Mākslas menedžments” studiju programmas rezultātu sasniegšanai liela nozīme ir studiju kursu savstarpējai sasaistei un to loģiskai, secīgai apguvei. Sadarbības veicināšanai starp mācībspēkiem fakultātē un universitātē kopumā ir izveidota sistēma, kas nodrošina regulāru zinātnisko konferenču un profesionālās pilnveides semināru mācību metodisko kompetenču pilnveidošanai.

Studējošo un mācībspēku skaita attiecība profesionālās bakalaura studiju programmas „Mākslas menedžments” ietvaros uz 2022. 2023. gada 1. septembri ir 40:31 37:32, t.i., uz 40 37 PBSP „Mākslas menedžments” studējošajiem, studiju procesa realizācijā ir iesaistīti 31 32 docētāji. Šāda attiecība veicina labu individuālo kontaktu starp studējošiem un mācībspēkiem, līdz ar ko dod iespēju efektīvi veikt studiju darbu.

**III. STUDIJU PROGRAMMAS „MŪZIKA” (42212)** **RAKSTUROJUMS**

**3.3. Studiju programmas raksturojošie rādītāji**

**3.1.1. Apraksts un analīze par izmaiņām studiju programmas parametros, kas veiktas kopš iepriekšējās studiju virziena akreditācijas lapas izsniegšanas vai studiju programmas licences izsniegšanas, ja studiju programma nav iekļauta studiju virziena akreditācijas lapā, tajā skaitā par izmaiņām, kas plānotas studiju virziena novērtēšanas procedūras ietvaros.**

PBSP Mūzika licencēta 2021. gada 29. septembrī (licences Nr. 04041-105), savukārt, programmas īstenošana uzsākta 2022. gada 1. septembrī. Kopš licencēšanas izmaiņas programmā netika veiktas.

#### 3.1.2. Analīze un novērtējums par studiju programmas atbilstību studiju virzienam. Analīze par programmas nosaukuma, koda, iegūstamā grāda, profesionālās kvalifikācijas vai grāda un profesionālās kvalifikācijas mērķu un uzdevumu, studiju rezultātu, kā arī uzņemšanas prasību savstarpējo sasaisti. Studiju programmas īstenošanas ilguma un apjoma (tajā skaitā atšķirīgiem studiju programmas īstenošanas variantiem) raksturojums un lietderības novērtējums.

PBSP *Mūzika* izstrādāta atbilstoši attīstības tendencēm Eiropā un pasaulē, balstoties rekomendācijās, ko Pasaules Bankas pētnieki ieteikuši (2017, 2018) ieviest Latvijas Augstākās izglītības sistēmā. Tās paredz arī mūzikas bakalaura līmeņa jauna veida studijas. Izveidotā PBSP *Mūzika* iekļaujas mūsdienu Eiropas tendencē, kas vērsta uz sadarbību starp vairākām mūzikas augstākās izglītības un pētniecības institūcijām, veidojot kvalitatīvu, mākslinieciskajā jaunradē un pētniecībā balstītu studiju vidi un sekmējot mērķtiecīgu, ilgtspējīgu resursu un infrastruktūras izmantojumu.

Pasaulē daudz uzmanības tiek veltīts bakalaura grāda ieguvēju nodarbinātības perspektīvām un karjeras attīstības tālākizglītības posma atbalstam. Tiek sagaidīts, ka jaunie atskaņotājmākslinieki, bakalaura grāda ieguvēji, ir radoši, inovatīvi, autonomi un atbildīgi mākslinieki, kas ar savu darbību rada nozīmīgu ieguldījumu mākslinieciskajā jaunradē un sekmē jauno zināšanu pārnesi kultūrvides praksē.

PBSP *Mūzika* atbilst Eiropas vienotas augstākās izglītības telpas veidošanās jeb Boloņas procesa tendencēm, jo PBSP *Mūzika* izstrādāta kā pirmā cikla studiju programma ar atbilstoši Eiropas Kvalifikāciju ietvarstruktūrai formulētiem studiju rezultātiem.

Latvijas mērogā studiju programma *Mūzika* ir atšķirīga, tāpēc ir būtiski salīdzināt to ar līdzīgām programmām ārzemēs. Līdzīgi kā Eiropā, arī mūsu studiju programmas centrā ir mijiedarbe starp specialitāti un teorētiskajām zināšanām mūzikas satura un formas jomā; kompetence mākslinieciski radošo projektu organizēšanā/vadīšanā un zinātniskās pētniecības pašvadība mūzikas jomā. Jaunveidotā DU PBSP *Mūzika* ir Latvijā vienīgā topošo atskaņotājmākslinieku izglītības programma, kas valsts pārbaudījumā ietver bakalaura darba izstrādi un aizstāvēšanu, tādējādi paredzot atskaņotājmākslinieku padziļinātu ieskatu mūzikas zinātnē.

Eiropas Savienība ir atzinusi mākslas izglītības svarīgo lomu jaunatnes dzīves prasmju veidošanā 21. gadsimtā. Turklāt Eiropas Savienības stratēģiskās pamatnostādnes, kas nosaka Eiropas valstu sadarbību izglītības un apmācības jomā nākamajai desmitgadei, uzsver vispārīgo prasmju, tostarp arī tādu prasmju kā kultūras izpratne un jaunrade, nozīmi.

2019. gada rudenī darbības programmas *Izaugsme un nodarbinātība* 8.2.1. specifiskā atbalsta mērķa *Samazināt studiju programmu fragmentāciju un stiprināt resursu koplietošanu* ietvaros tika uzsākta PBSP *Mūzika* izstrāde. Programmas izstrādē pirmoreiz Latvijā tika apvienoti dažādu augstskolu, tostarp ārzemju, augsta līmeņa eksperti mūzikas izglītības jomā un darba devēji, lai izstrādātu un vēlāk realizētu studiju programmu.

Studiju programmas izstrādes darba grupā, atbilstoši IZM informatīvā ziņojuma prasībām, piedalījās četru augstskolu pārstāvji: Daugavpils Universitātes, Lietuvas Mūzikas un teātra akadēmijas (turpmāk tekstā – LMTA), Vītauta Dižā Kauņas Universitātes (turpmāk tekstā – VDKU) un Šauļu Universitātes (turpmāk tekstā – ŠU) mācībspēki.

LMTA, VDKU un ŠU pārstāvju dalība programmas izstrādē bija konsultatīva, partneraugstskolu mūzikas zinātnes jomu eksperti piedalījās diskusijās par PBSP *Mūzika*, lai nodrošinātu DU saistošas mūzikas zinātnes tematikas iestrādi studiju programmā, kā arī nodrošinātu studiju programmas kvalitāti kopumā. Minēto augstskolu docētāji iesaistīsies jaunizveidotās studiju programmas īstenošanā, līdz ar to ar savu klātbūtni un kompetenci darba grupā viņi atbalstīja studiju programmas izstrādi, uzskatot to par mūsdienīgu un konkurētspējīgu starptautiskā mērogā, kā arī atbilstošu Latvijas un Eiropas kultūrvides un darba tirgus vajadzībām.

Kā ārējie eksperti darba grupas PBSP *Mūzika* izstrādei tika piesaistīti pārstāvji no LMTA un Jāņa Ivanova Rēzeknes mūzikas vidusskolas (turpmāk tekstā – JIRMV). Ārējo ekspertu uzdevums bija īstenot komunikāciju ar potenciālajiem darba devējiem un profesionālajām organizācijām, lai studiju programmas kvalitāte atbilstu izglītības politikas, tautsaimniecības vajadzību un valsts kultūrattīstības perspektīvām. Programmas īstenošanā paredzēts nodrošināt sadarbību ar darba devējiem un citiem sociālajiem partneriem arī konkrētu studiju kursu norises laikā, tādejādi veicinot zināšanu pārnesi sabiedrībā.

PBSP *Mūzika* izstrādes gaitā tika analizēta starptautiskā pieredze mūzikas zinātnes programmu īstenošanā ES un aplūkoti visi programmas izveidei saistošie Latvijas un ES dokumenti. Tika izmantoti dati no šādiem informācijas avotiem:

Pārskats par Latvijas augstāko izglītību. Galvenie statistikas dati. Izglītības un zinātnes ministrija, Augstākās izglītības, zinātnes un inovāciju departaments[[67]](#footnote-67);

Kultūrizglītība Latvijā: pieejamība, pieprasījums, kvalitāte[[68]](#footnote-68);

Pētījums par kultūrizglītības īstenošanas pēctecību profesionālās ievirzes, profesionālās vidējās izglītības, augstākās izglītības programmās un sagatavoto speciālistu skaita atbilstību kultūras nozares un radošo industriju darba tirgus prasībām[[69]](#footnote-69);

Latvijas ilgtspējīgas attīstības stratēģija līdz 2030. gadam, apstiprināta Saeimā 2010. gada 10. jūnijā[[70]](#footnote-70) u. c.

Programma izstrādāta uz iepriekšējās PBSP *Mūzika* un PMSP *Mūzika* bāzes un nodrošinās iespēju studējošajiem specializēties dažādu mūzikas instrumentu spēlē un akadēmiskajā dziedāšanā. Izstrādē piedalījušies arī ārvalstu eksperti (Lietuva). Jaunā PBSP *Mūzika* turpina labākās klasiskās universitātes un akadēmiskās tradīcijas bakalaura programmas līmenī, vienlaikus tā veido daudz mērķtiecīgāk un strukturētāk izstrādātu, izvērstu, mūsdienīgu un inovatīvu piedāvājumu topošajiem atskaņotājmāksliniekiem atbilstoši jaunākajām tendencēm mūzikas izglītībā, pieprasījumam darba tirgū, kā arī sniedz iespēju īstenot savu mūžiglītības potenciālu.

PBSP *Mūzika* ir izveidota saskaņā ar:

* Latvijas Republikas Augstskolu likumu;
* Ministru kabineta noteikumiem Nr. 27 (09.01.2018.) *Darbības programmas Izaugsme un nodarbinātība* 8.2.1. specifiskā atbalsta mērķa *Samazināt studiju programmu fragmentāciju un stiprināt resursu koplietošanu* pirmās un otrās projektu iesniegumu atlases kārtas īstenošanas noteikumiem;
* *DU Attīstības stratēģiju 2022.–2028. gadam*;
* Ministru kabineta noteikumiem Nr. 305 (21.06.2023.) *Noteikumi par valsts profesionālās augstākās izglītības standartu*[[71]](#footnote-71).

Programmas unikalitāti Latvijā nosaka fakts, ka tās mācībspēki pārstāv vairākas dažādu valstu augstskolas (Latvija, Lietuva, Polija). Augstskolu docētāju sadarbība mākslas zinātņu nozarē ir īpaša, jo atšķirīgās studiju metodes un docētāju pieredze veicinās inovatīvu pieeju studiju materiāla apguvei. Līdz ar to svešvalodu prasme ir būtisks nosacījums studijām PBSP *Mūzika*.

Tā kā viena no Eiropas Komisijas noteiktajām prioritātēm ir mūžizglītība[[72]](#footnote-72) un PBSP *Mūzika* paredz sniegt ilgtspējīgu izglītību, tad programmas absolventi būs kompetenti turpmākai līdzdalībai 1) Eiropas Savienības programmās mobilitātei un sadarbībai augstākajā izglītībā, piem., *Erasmus+* praksē; 2) Eiropas Savienības programmās, kas paredz profesionālo izaugsmi un piedāvā apgūt mūzikas zinātnes globālās aktualitātes. Programmas absolventi pēc bakalaura grāda iegūšanas ir tiesīgi iesaistīties pēcdiploma pētnieciskajos un mākslinieciski radošajos projektos, studēt maģistrantūrā un doktorantūrā.

DU ir mūsdienīgs akadēmisko un profesionālo studiju centrs, kam jau ir nopietna pieredze eksakto un humanitāro zinātņu, kā arī mākslas zinātņu pētījumu projektu vadīšanā. Augstskolas pieredze, kas gūta, īstenojot mūzikas skolotāju izglītības programmu, tiks izmantota jaunajā profesionālajā bakalaura studiju programmā *Mūzika* (turpmāk tekstā – PBSP *Mūzika*), kas izstrādāta, licencēta un aprobēta saskaņā ar Eiropas Sociālā fonda darbības programmas *Izaugsme un nodarbinātība* projektu Nr. 8.2.1.0/18/A/019  (*Studiju programmu fragmentācijas samazināšana un resursu koplietošanas stiprināšana Daugavpils Universitātē*). Projekta mērķis ir orientēts uz DU iesaistīšanos Latvijas mūzikas izglītības sistēmas kvalitātes paaugstināšanā un pirmām kārtām Latgales reģiona darba tirgum atbilstošu un kompetentu speciālistu sagatavošanā. Projekta ietvaros ir paredzēta jaunveidotās studiju programmas publicitāte, kā arī studiju programmai atbilstošā studiju virzienu *Mākslas* akreditācija EQAR aģentūrā[[73]](#footnote-73).

IZM informatīvais ziņojums *Priekšlikumi konceptuāli jaunas kompetencēs balstītas izglītības prasībām atbilstošas skolotāju izglītības nodrošināšanai Latvijā*[[74]](#footnote-74) paredz resursu koplietošanu un sinerģiju starp dažādām augstskolu kompetencēm, kam jāizpaužas arī mūzikas bakalaura līmenī. Jaunās studiju programmas izveide veicinās bakalaura līmeņa studentu iekšējo mobilitāti un palielinās bakalaura līmeņa mūzikas programmu dažādību, jo Daugavpils Universitātes realizētās mūzikas programmas studiju plāns un saturs atšķiras no līdzīgām studiju programmām Latvijā. Universitātes studentam jāiegūst kompetences vienlīdz spējīgi darboties trijās pamatjomās: atskaņotājmākslā, mākslinieciski radošo projektu menedžēšanā un zinātniskās pētniecības pašvadībā mūzikas jomā. DU loma ir nodrošināt Latvijas un Eiropas kultūrvides telpu ar kompetentiem un mūsdienīgi izglītotiem mūziķiem.

Minētais virziens arī nosaka DU specializāciju PBSP *Mūzika*, t. i., atskaņotājmākslas, projektu organizēšanas, vadīšanas un zinātnisko pētījumu veikšanas perspektīvā. PBSP *Mūzika* īpaši nozīmīga ir pētnieciskā komponente: paredzēts īstenot pētniecisko darbību jau bakalaura programmas ietvaros, sadarbojoties ar DU pētniekiem, iekļaujoties pētnieku grupās un sagatavojot studentus tālākajām mūzikas zinātnes studijām doktorantūrā.

Mūzikas jomas virzību nosaka valsts attīstību regulējoši dokumenti: *Latvijas ilgtspējīgas attīstības stratēģija līdz 2030. gadam*, kas paredz spēcīgas, laikmetīgas nacionālās identitātes uzturēšanu, nodrošinot latviešu nācijas, valodas un kultūras pastāvēšanu un attīstību. Prioritāte ir nacionālās identitātes (kultūra, māksla, mūzika) pētniecība.

Profesionālā bakalaura studiju programma *Mūzika* nodrošinās reģiona ilgtermiņa vajadzībām atbilstošu piedāvājumu, kas saskan ar *DU attīstības stratēģijā 2022.–2028. gadam*[[75]](#footnote-75) definēto misiju Pēdējo gadu laikā mūzikas studijas tiek pieprasītas ārpus Rīgas, par ko liecina reģionā studēt gribošu jauniešu interese par šāda veida programmu. Programmas izveide var sekmēt speciālistu sagatavošanu gan reģiona vajadzībām, gan Latvijas un Eiropas kultūrvides un darba tirgus vajadzībām.

PBSP *Mūzika***stratēģija** paredz nodrošināt studiju programmas aprakstā noteiktā mērķa un uzdevumu sasniegšanu, organizējot un īstenojot studiju programmu tādā līmenī, lai to apguvušais students iegūtu profesionālā bakalaura grādu mūzikā un kulturālas sabiedrības vajadzībām atbilstoša speciālista *– Instrumenta spēles mūziķa* vai *Akadēmiskās dziedāšanas* augstāko profesionālo kvalifikāciju.

Programmas *Mūzika* mērķis ir sagatavot kvalificētus un konkurētspējīgus atskaņotājmāksliniekus, kuriem būtu jaunas, mūsdienām atbilstošas zināšanas mūzikas jautājumos un kuri sekmētu Latvijas, jo īpaši Latgales reģiona, kultūrvides attīstību un būtu spējīgi veikt mākslinieciski radošu darbu, māksliniecisko projektu organizēšanu/vadīšanu un zinātniskus pētījumus mūzikas jomā.

Mērķa sasniegšanai studiju programmas ietvaros tiek izvirzīti šādi **uzdevumi:**

* veidot studijas kā nākamā atskaņotājmākslinieka reālās darbības sastāvdaļu – nepārtrauktā saiknē ar notiekošajiem kultūrprocesiem Latvijā un pasaulē;
* iekļaut tādu studiju saturu, kas sekmētu studenta izaugsmi par vispusīgi attīstītu personību – Latvijas, īpaši Latgales, kultūrvides veidotāju, kas apveltīts ar izpratni, atbildības sajūtu un augstu profesionālismu;
* veicināt muzikālo spēju pilnveidi, apgūstot dažādu mūzikas instrumentu spēli, akadēmiskās dziedāšanas vai kordiriģēšanas prasmi;
* attīstīt pašizpausmes iemaņas mūzikā;
* mākslinieciskajā darbībā un zinātniskajā pētniecībā apgūt analīzes/salīdzināšanas metožu, socioloģiskas faktu analīzes principus;
* sniegt zināšanas mūzikas vēsturē un teorijā, cilvēces kultūrā un ētikā, filozofijā, psiholoģijā, socioloģijā un mūzikas pedagoģijā;
* veidot integrētu studiju procesu, attīstot nākamā speciālista prasmes mākslinieciskās darbības, menedžmenta un zinātniskās pētniecības jomā;
* uzkrāt pieredzi patstāvīgu radošo projektu izveidē un prezentācijā iepriekšminētajās jomās.

Lai sekmīgi realizētu izvirzītos uzdevumus, programmā paredzēti šādi darbības virzieni: studiju darbs, mākslinieciski radošais darbs un zinātniski pētnieciskais darbs.

Sasniedzamie studiju rezultāti formulēti atbilstīgi Eiropas kvalifikāciju ietvarstruktūras[[76]](#footnote-76) (EKI) un Latvijas kvalifikācijas ietvarstruktūras[[77]](#footnote-77) (LKI) 5. līmenim un Eiropas augstākās izglītības telpas kvalifikāciju ietvarstruktūras pirmā cikla kvalifikāciju līmenim[[78]](#footnote-78).

Zināšanas:  
1. Sistematizē mūzikas teorijas un vēstures zināšanas;  
2. Izprot mūzikas pedagoģiju un psiholoģiju;  
  
Prasmes:  
3. Prasme organizēt un plānot mākslinieciski radošo darbu saskaņā ar   
izvirzītajiem mērķiem un uzdevumiem;  
4. Prasme izskaidrot mūzikas attīstības likumsakarības;  
5. Prasme izraudzīties piemērotu koncertrepertuāru un izvēlēties   
atskaņojumam piemērotus izteiksmes līdzekļus, tā nodrošinot augstu   
interpretācijas kultūru;  
6. Prasme novērtēt skaņdarba interpretācijas māksliniecisko līmeni,   
fiksējot gan sasniegumus, gan nepilnības;  
  
Kompetence:  
7. Pielietot zināšanas atskaņotājmākslas jomā, pamatojoties gan uz   
tradīcijām, gan jaunākajām atziņām;  
8. Patstāvīgi iestudēt un publiski atskaņot dažādas sarežģītības pakāpes   
instrumentālos/vokālos skaņdarbus;  
9. Ilgtspējīgi saglabāt profesionālās prasmes, tās pastāvīgi   
pilnveidojot.

Studiju programmas apguves rezultātā studējošie iegūst profesionālo kompetenci, kas atspoguļojas prasmēs. Sagatavotajam absolventam piemīt padziļinātas zināšanas par mākslinieciskās jaunrades konceptuāliem aspektiem, izpratne par mūziķa lomu sabiedrībā, orientēšanās zinātniski pētnieciskā darba pamatos, prasme aktīvi līdzdarboties mūsdienu mūzikas procesos un mākslinieciskās jaunrades ideju realizācijā un prezentācijā.

Iegūtā profesionālā kompetence nodrošina iespējas turpināt studijas maģistrantūrā. Plānoto studiju rezultātu sasniedzamība un savstarpējā sasaiste novērtēta, veicot studiju rezultātu kartēšanu.

**~~3.3.3.~~ 3.1.3. Studiju programmas ekonomiskais un sociālais pamatojums**

Studiju programmas *nepieciešamība* saistīta ar Eiropas Savienības prioritātēm, kuru mērķis ir nodrošināt Latvijā attīstību visās dzīves sfērās, kas nav iedomājamas arī bez muzikālās izglītības klātbūtnes. Lai novērstu mūzikas izglītības pakalpojumu pieejamības atšķirības reģionos, veicinātu to līdzsvarotu attīstību, kā arī lai paplašinātu iespēju kvalitatīvas profesionālās izglītības mūzikā veidošanai visā Latvijā, Daugavpils Universitāte (DU) izstrādājusi PBSP *Mūzika****.***

Jau otro gadu veiksmīgi norit licenzētās (licence Nr. 04041-105 2021. gada 29. septembrī) PBSP *Mūzika* (42212) realizācija. Latgales reģiona mūzikas skolām un vidusskolām, kultūras iestādēm ļoti nepieciešami mūsdienīgi izglītoti mūziķi atskaņotājmākslinieki, kuri blakus mākslinieciskās jaunrades darbam spējīgi veikt mākslinieciski radošo projektu organizēšanu/vadīšanu un zinātniskās pētniecības pašvadību mūzikas jomā.

Iegūtās inovatīvās zināšanas sekmētu Latvijas, jo īpaši Latgales reģiona, kultūrvides attīstību. Savukārt programma ir labs risinājums dzīves izvirzītām situācijām: tā piedāvā jaunajam mūziķim iespēju tepat Latgalē nodarboties ar savu muzikālo spēju tālāku izkopšanu, līdz ar to iegūt bakalaura grādu mūzikā un augstāko profesionālo mūziķa atskaņotājmākslinieka kvalifikāciju, vienlaikus arī tiesības strādāt par mūzikas skolotāju mūzikas skolā vai mūzikas vidusskolā (ja izvēlas attiecīgo moduli). PBSP *Mūzika* pirmais absolvents diplomu iegūs 2025. gada pavasarī.

**3.1.4. Studiju programmas statistikas dati, studiju formas un veidi**

Uzņemšana PBSP *Mūzika* (A8) uzsākta 2021. gada rudenī. PBSP *Mūzika* (A2) valsts dotētās budžeta vietas pārceltas uz jaunveidoto PBSP *Mūzika* (A8). Līdz ar to PBSP *Mūzika* (A8) realizācijas uzsākšanai ir 12 valsts budžeta vietas.

2023./2024. studiju gadā PBSP *Mūzika* imatrikulēto studējošo skaits atbilstoši specializācijām norādīts 1. tabulā.

1. tabula. Studējošo skaits 2021./2022. studiju gadā.

|  |  |
| --- | --- |
| **Specializācija** | **Studējošo skaits** |
| **1. kurss** |
| Akadēmiskā dziedāšana | 4 |
| Klavierspēle | 2 |
| Pūšaminstrumenta spēle | 3 |
| Stīgu instrumenta spēle | 3 |
| Kopā: 12 studenti | 12 |

Kā redzams, vairums reflektantu 2021./2022. studiju gadā izvēlējās specializāciju *Akadēmiskā dziedāšana*, otra populārākā ir *Pūšaminstrumenta spēle* un *Stīgu instrumenta spēle*, savukārt trešajā vietā ir *Klavierspēles* specialitātes apguve. Studentu skaits apakšprogrammās (specializācijas) skaidrojams ar niecīgu reflektantu plūsmu no mūzikas vidusskolām. Pieredze uzrāda tendenci – katru gadu dažas specializācijas ir vairāk pārstāvētas, turpretī citās studēt gribošu nav. Acīmredzot arī mūzikas vidusskolās mazās specializācijas grupas netiek veidotas.

Savukārt 2022./2023. studiju gadā 1. kursā DU PBSP *Mūzika* studē 17 pilna laika studenti (skat.2. tabulu).

2. tabula. Studējošo skaits 2022./2023. studiju gadā.

|  |  |  |
| --- | --- | --- |
| **Specializācija** | **Studējošo skaits** | **Studējošo skaits** |
| **1. kurss** | **2. kurss** |
| Akadēmiskā dziedāšana | 6 | 3 |
| Akordeonspēle | 2 | 0 |
| Klavierspēle | 0 | 1 |
| Pūšaminstrumenta spēle | 4 | 2 |
| Stīgu instrumenta spēle | 2 | 3 |
| Sitaminstrumentu spēle | 3 | 0 |
| **Kopā: 26 studenti** | **17** | **9** |

3. tabula. Studējošo skaits 2023./2024. studiju gadā.

|  |  |  |  |  |
| --- | --- | --- | --- | --- |
| **Specializācija** | **Studējošo skaits** | **Studējošo skaits** | **Studējošo skaits** | **Studējošo skaits** |
| **1. kurss** | **2. kurss** | **3. kurss** | **4. kurss** |
| Akadēmiskā dziedāšana | 4 | 4 | 3 | 0 |
| Ģitāras spēle | 4 | 0 | 0 | 0 |
| Akordeonspēle | 0 | 2 | 0 | 0 |
| Klavierspēle | 0 | 0 | 1 | 2 |
| Pūšaminstrumenta spēle | 0 | 3 | 2 | 1 |
| Stīgu instrumenta spēle | 0 | 2 | 1 |  |
| Sitaminstrumentu spēle | 0 | 2 |  |  |
| **Kopā:31 studenti** | **8** | **13** | **7** | **3** |

Līdz ar to PBSP *Mūzika* iegūst atpazīstamību un pakāpeniski, mērķtiecīgi virzās uz priekšu. Nav šaubu, PBSP *Mūzika* saturs un organizācijas formas sekmē bakalaura mākslinieciskās jaunrades kompetences attīstību, kas labvēlīgi ietekmēs arī studijas maģistrantūras un vēlāk doktorantūras līmenī.

**3.4. Studiju saturs un īstenošana**

#### 3.4.1. Studiju programmas satura analīze. Studiju kursos/ moduļos iekļautās informācijas, sasniedzamo rezultātu, izvirzīto mērķu u.c. rādītāju savstarpējās sasaistes ar studiju programmas mērķiem un sasniedzamajiem rezultātiem novērtējums. Studiju kursu/ moduļu satura aktualitātes un atbilstības nozares, darba tirgus vajadzībām un zinātnes tendencēm novērtējums, vai un kā studiju kursu/ moduļu saturs tiek aktualizēts atbilstoši nozares, darba tirgus un zinātnes attīstības tendencēm.

PBSP *Mūzika* studiju plāns, studiju kursu saturs, apguves metodes, pārbaudījumu prasības, vērtēšanas kritēriji, zinātniskās pētniecības metodes un citi būtiski jautājumi izstrādāti balstoties uz jaunākajām atziņām Latvijas un Eiropas kultūrizglītībā un pozitīvi novērtēti 2021. gada programmas licenzēšanas ekspertu ziņojumā. Studiju programmas realizācija notiek tikai pirmo studiju gadu, līdz ar to izmaiņas vēl nav veiktas.

Programmas KP sadalījumā tika ņemti vērā Ministru kabineta 2014. gada 26. augusta noteikumi Nr. 305 *Noteikumi par otrā līmeņa profesionālās augstākās izglītības valsts standartu*[[79]](#footnote-79), kuros noteikts, ka profesionālā bakalaura studiju programmā:

* izglītības programmu grupā *Mūzika un skatuves māksla* no bakalaura programmas apjoma pilna laika studijās ne mazāk kā 30 procentus veido kontaktstundas.

Bakalaura programmas obligāto struktūru veido:

* vispārizglītojošie studiju kursi vismaz 20 kredītpunktu (KP) apjomā ;
* nozares teorētiskie pamatkursi vismaz 36 KP apjomā;
* nozares profesionālās specializācijas kursi vismaz 60 KP apjomā;
* izvēles daļas kursi vismaz 6 KP apjomā;
* prakse vismaz 20 KP apjomā;
* valsts pārbaudījums, kura sastāvdaļa ir bakalaura darba izstrāde un aizstāvēšana, vismaz 12 KP apjomā.;
* bakalaura programmas saturs nodrošina zināšanu, prasmju un kompetences kopumu atbilstoši Latvijas izglītības klasifikācijā noteiktajām ietvarstruktūras 6. līmeņa zināšanām, prasmēm un kompetencei.

PBSP *Mūzika* plānojums ir pilna laika klātienes studijas 4 gadi, 8 semestri, 160 KP (240 ECTS), attiecīgi katrā semestrī 20 KP. Programmas saturu veido:

* vispārizglītojošie kursi 20 KP;
* mūzikas teorijas un vēstures kursi 37 KP;
* profesionālās specializācijas kursi 65 KP. Te ietilpst specializācijas moduļi, mūzikas kursi, kuri paredzēti visām specializācijām, kā arī izvēles moduļi mākslinieciski radošo prasmju padziļināšanai;
* brīvās izvēles kursi 6 KP;
* prakse – 20 KP;
* valsts pārbaudījumi – 12 KP.

**Vispārizglītojošie kursi** (20 KP vai 12,5 %no kopējās studiju programmas**)** veidoti saskaņā ar LR MK noteikumiem Nr. 305 *Noteikumi par otrā līmeņa profesionālās augstākās izglītības valsts standartu* 11.1. punktu un ir obligāti visiem PBSP *Mūzika* imatrikulētajiem studējošajiem. Tie sniedz vispusīgas zināšanas kultūras un mākslas fenomenoloģijā, komunikācijā, veido iemaņas vides un civilajā aizsardzībā, vienlaikus piedāvā mākslinieciski radošo projektu organizēšanas un pārvaldības profesionālo kompetenču veidošanas kursus.

**Mūzikas teorijas un vēstures kursi** (37 KP vai 23,125 %no kopējās studiju programmas) veidoti saskaņā ar *Noteikumu* 11.2. punktu. Tajos ietilpst dzirdes izglītības kursi, mūzikas valodas kursi (Harmonija, Polifonija, Mūzika forma), kuru nozīme mūzikas mākslā ik dienas pieaug (mūzikas teorijas priekšmetu integrēšana, laikmetīgās mūzikas padziļināta izpēte un apguve, teorijas atziņu un prakses arvien ciešāks kontakts, priekšmeta mācīšanas pilnveide un intensificēšana u. c.), Vispārējā un Latvijas mūzikas vēsture. Jauninājums ir studiju kurss Mūzikas semiotika, Improvizācija, Kompozīcija, Aranžēšana, Instrumentācija un Pavadījuma pamati. Šo kursu galvenais mērķis ir iemācīt studentus patstāvīgi rīkoties ar mūzikas izteiksmes līdzekļu kompleksu, veicināt prasmi izveidot un attīstīt mūzikas tematismu, iespējami izsmeļoši izskaidrot teorētiskās un vēsturiskās problēmas 20. gadsimta mūzikas zinātnes līmenī.

**Profesionālās specializācijas kursi** (65 KP vai 40,625 %no kopējās studiju programmas**)** veidoti saskaņā ar *Noteikumu* 11.3. punktu. Studējošajiem tiek dota iespēja apgūt *akordeonista, ģitārista, pianista, flautista, klarnetista, saksofonista, trompetista, trombonista, vokālista, vijolnieka, altista, čellista, kontrabasista, sitaminstrumentālista* akadēmiskos pamatus, mākslinieciskās jaunrades un radošās darbības prasmes praktiskajās individuālajās un grupu nodarbībās. Šos kursus veido B1 un B2 daļas moduļi. B1daļas specializācijas moduļi:

* Modulis B1.1. – Akadēmiskā dziedāšana;
* Modulis B1.2. – Akordeona spēle;
* Modulis B1.3. – Ģitāras spēle;
* Modulis B1.4. – Klavierspēle;
* Modulis B1.5. – Pūšaminstrumenta spēle;
* Modulis B1.6. – Stīginstrumenta spēle;
* Modulis B1.7. – Sitaminstrumentu spēle.

Moduļa B2. mūzikas kursi paredzēti visām specializācijām. Tajā ietverti studiju kursi *Franču, vai Vācu valoda* (otrā svešvaloda), *Zinātniskā darba pamati,* *Mūzikas digitalizācijas* kurss un *Muzikoloģijas pamati*. Izvēles iespēju piedāvā moduļa B2.1. studiju kursi mākslinieciski radošo prasmju padziļināšanai un moduļa B2.2. studiju kursi profesionālās izglītības attiecīgā mācību priekšmeta pedagoga tiesību ieguvei. Savukārt metodikas kursa programmas izveidē ievērota katra instrumenta specifika.

Studiju kursu izvēli nosaka mūsdienīgas pasniegšanas pieejas (radošā pieeja, kognitīvā pieeja, pētnieciskā pieeja, problēmrisinājuma pieeja, autonomas studijas) un metodes (vispārīgās studiju metodes, zinātniskās informācijas analīze un apkopošana, informācijas vākšana, sistematizācija, prezentācija). Studiju procesā izmantotās programmas īstenošanas formas veicina praktisko un teorētisko zināšanu integrētu apguvi un paplašināšanu, attīsta radošo un kritisko domāšanu, prasmi pamatot sava koncertatskaņojuma māksliniecisko veidolu, diskutēt un argumentēt savu viedokli, prasme un kompetence analizēt un apkopot informāciju, sastādīt skaidri strukturētas koncertprogrammas.

**Brīvās izvēles kursi** (6 KP vai 3,75 %no kopējās studiju programmas)veidoti saskaņā ar *Noteikumu* 11.4. punktu. PBSP *Mūzika* studējošajiem tiek dota iespēja brīvi izvēlēties un apgūt studiju kursu no DU kopējā brīvās izvēles piedāvājuma (45 studiju kursi). Līdz ar to šī studiju programma atšķiras no līdzīgām Latvijā, jo studējošajiem ir iespēja apgūt humanitāro, sociālo, izglītības un eksakto priekšmetu interesējošās zinības, radniecīgā vai cita studiju virziena kursus. Līdz ar to programmas struktūrā un saturā atspoguļojās starpdisciplinaritātes princips.

**Prakse** (20 KP vai 12.5 % no kopējās studiju programmas) veidota saskaņā ar *Noteikumu* 11.5. punktu (skat. 3.4.3. punktu).

**Valsts pārbaudījumi** (12 KP vai 7,5 % no kopējās studiju programmas). Kursi veidoti saskaņā ar *Noteikumu* 11.6. punktu. Katram specializācijas modulim atbilstoši valsts pārbaudījumi (skat. 3.4.4. punktu).

Studiju programmas organizācija paredz programmas mērķiem atbilstošu rezultātu sasniegšanu. Studiju plāns veidots, ņemot vērā teorētisko un praktisko zināšanu apguves secību, studiju kursu pēctecību un savstarpējo saikni. Studiju plāna struktūra nodrošina studējošā interesēm un profesijas standartu prasību specifikai atbilstošu studiju kursu klāstu un saturu (skat. 3. tabulu).

1. tabula. *Studiju programmas plānojums.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Studiju kursa nosaukums** | **KP skaits** | | **Pārbaudes forma** | | **Docētāji** | | | |
| A daļa 57 KP | | | | | | | | |
| A1 daļa **VISPĀRIZGLĪTOJOŠIE KURSI – 20 KP** | | | | | | | | |
| Kultūras un mākslas fenomenoloģija | 6 | | Eksāmens | | Dr. philol. prof. Maija Burima | | | |
| Filozofija un ētika | 2 | | Dif. iesk. | | Mg. hist. lekt. Dmitrijs Oļehnovičs | | | |
| Mākslas vēsture | 2 | | Eksāmens | | Dr.philol. doc. Ingrīda Kupsāne | | | |
| Mūzikas diskurss literatūrā | 2 | | Dif. iesk. | | Dr. philol. prof. Maija Burima | | | |
| Komunikācija: | 6 | | Eksāmens | | Dr. philol., prof., Anna Stankeviča,  Dr. philol., doc.Gaļina Petkeviča  Mg. philol., lekt. Sergejs Poļanskis | | | |
| Profesionālā angļu valoda 1 | 2 | | Dif. iesk. | |
| Profesionālā angļu valoda 2 | 2 | | Dif. iesk. | |
| Profesionālā franču valoda | 2 | | Dif. iesk. | |
| Vides un civilā aizsardzība: | 2 | | Dif. iesk. | | Mg. env. sc., lekt. Dainis Lazdāns  Mg. iur., lek. Igors Trofimovs | | | |
| Vides aizsardzība | 1 | | Dif. iesk. | |
| Civilā aizsardzība | 1 | | Dif. iesk. | |
| Mākslinieciski radošo projektu organizēšana: | 6 | | Eksāmens | | Dr. oec., docente Janīna Stašāne  Dr. philol. prof. Maija Burima  Dr. paed. prof. Jeļena Davidova | | | |
| Projektu vadība | 2 | | Dif. iesk. | |
| Autortiesības un dokumentu pārvaldība | 2 | | Eksāmens | |
| Inovāciju menedžments | 2 | | Dif. iesk. | |
| A2 daļa **MŪZIKAS TEORIJAS UN VĒSTURES KURSI (37KP)** | | | | | | | | |
| Dzirdes izglītība: | 7 | | Eksāmens | | Dr. art., asoc.prof. Baiba Jaunslaviete | | | |
| Dzirdes izglītība I | 2 | | Dif. iesk. | |
| Dzirdes izglītība II | 2 | | Eksāmens | |
| Dzirdes izglītība III | 2 | | Eksāmens | |
| Dzirdes izglītība IV | 1 | | Dif. iesk. | |
| Mūzikas valoda: | 9 | | Eksāmens | | Dr. art., prof. Ēvalds Daugulis | | | |
| Harmonija I | 2 | | Dif. iesk. | |
| Harmonija II | 2 | | Eksāmens | |
| Polifonija | 2 | | Eksāmens | |
| Mūzikas forma | 3 | | Eksāmens | |
| Vispārējā un Latvijas mūzikas vēsture: | 11 | | Dif. iesk.  Eksāmens | | Dr. art., asoc. prof.. Baiba Jaunslaviete | | | |
| Vispārējā mūzikas vēsture | 7 | | Dif. iesk.  Eksāmens | |
| Latvijas mūzikas vēsture | 2 | | Eksāmens | |
| Mūzikas semiotika | 2 | | Dif. iesk. | | Dr. art., asoc. prof.. Baiba Jaunslaviete | | | |
| Radošums mūzikā: | 4 | | Dif. iesk. | | Dr. art., prof. Ēvalds Daugulis | | | |
| Improvizācija/kompozīcija un aranžēšana | 2 | | Dif. iesk. | |
| Instrumentācija un pavadījuma pamati | 2 | | Dif. iesk. | |
| Mūzika un personības attīstība: | 6 | | Eksāmens | | Mg.sc.comp. lekt. Andris Vagalis  Dr. paed. prof. Jeļena Davidova  Dr. paed. prof. Jeļena Davidova | | | |
| Informācijas tehnoloģijas | 2 | | Dif. iesk. | |
| Mūzikas psiholoģija | 2 | | Eksāmens | |
| Mūzikas pedagoģija | 2 | | Eksāmens | |
| **B daļa PROFESIONĀLĀS SPECIALIZĀCIJAS KURSI – 65 KP**  **B1 Specializācijas moduļi (46 KP)** | | | | | | | | |
| MODULIS AKADĒMISKĀ DZIEDĀŠANA | | | | | | | | |
| Akadēmiskā dziedāšana | 23 | | Eksāmens | | Mg. art. asoc. prof. Ilona Bagele | | | |
| Vokālās mākslas vēsture, repertuārs un stilistika | 4 | | Eksāmens | | Mg. art. asoc. prof. Ilona Bagele | | | |
| Itāļu valodas fonētika | 2 | | Dif. iesk. | | Mg. philol., vieslekt. Anna Upeniete-Upeniece | | | |
| Latviešu vokālā literatūra | 2 | | Dif. iesk. | | Dr. paed. asoc. viesprof. Edgars Znutiņš  Dr. art. viesprof. Jānis Kudiņš | | | |
| Kamerdziedāšana | 3 | | Dif. iesk. | | Mg. art. asoc. prof. Ilona Bagele  Mg. art. vieslektore Jeļena Borele | | | |
| Vokālais ansamblis | 4 | | Dif. iesk.  Eksāmens | | Mg. art. asoc. prof. Ilona Bagele  Mg. art. vieslektore Jeļena Borele | | | |
| Vispārējā klavierspēle | 6 | | Dif. iesk.  Eksāmens | | Mg. art. doc. Gļebs Beļajevs  Mg. art. vieslekt. Pāvels Račiks | | | |
| Aktiermeistarība/ Runas un skatuves kultūra | 2 | | Dif. iesk | | Mg. art. viesasist. Kristīne Veinšteina | | | |
| MODULIS AKORDEONA SPĒLE | | | | | | | | |
| Akordeona spēle | 23 | | Dif. iesk.  Eksāmens | | Mg. art. viesprof. Eduardas Gabnys  Mg. art., viesasist. Marija Piskunova | | | |
| Akordeona spēles vēsture, repertuārs un stilistika | 4 | | Dif. iesk.  Eksāmens | | Mg. art. viesprof. Eduardas Gabnys  Mg. art., viesasist. Marija Piskunova | |
| Akordeonu ansamblis /orķestris | 11 | | Dif. iesk.  Eksāmens | | Mg. art. viesprof. Eduardas Gabnys  Mg. art., viesasist. Marija Piskunova | |
| Vispārējā klavierspēle | 6 | | Dif. iesk.  Eksāmens | | Mg. art. doc. Gļebs Beļajevs  Mg. art. vieslekt. Pāvels Račiks | |
| Radniecīgais instruments/ Otrais instruments | 2 | | Dif. iesk | | Mg. art. prof. Eduardas Gabnys | |
| MODULIS ĢIITĀRAS SPĒLE | | | | | | |
| Ģitāras spēle | 23 | | Dif. iesk.  Eksāmens | | Mg. art. lekt. Vladimirs Kudrins | | |
| Ģitāras spēles attīstības vēsture, repertuārs un stilistika | 4 | | Dif. iesk.  Eksāmens | | Mg. art. lekt. Vladimirs Kudrins | | |
| Ansambļa organizēšanas un vadības mācība | 2 | | Dif. iesk. | | Mg. art. lekt. Vladimirs Kudrins  Dr. paed. doc. Tālis Gžibovskis | | |
| Ansamblis/otrais instruments | 11 | | Dif. iesk.  Eksāmens | | Mg. art. lekt. Vladimirs Kudrins  Dr. paed. doc. Tālis Gžibovskis | | |
| Vispārējā klavierspēle | 6 | | Dif. iesk.  Eksāmens | | Mg. art. doc. Gļebs Beļajevs  Mg. art. vieslekt. Pāvels Račiks | | |
| MODULIS KLAVIERSPĒLE | | | | | | | | | |
| Klavierspēle | 24 | | Dif. iesk.  Eksāmens | | Mg. art. doc. Gļebs Beļajevs  Mg. art. vieslekt. Pāvels Račiks | | | | |
| Klavieru vēsture, repertuārs un stilistika | 4 | | Dif. iesk.  Eksāmens | | Mg. art. doc. Gļebs Beļajevs  Mg. art. lekt. Ēvalds Lazarevičs | | | | |
| Klavierpavadījums | 9 | | Dif. iesk.  Eksāmens | | Mg. art. doc. Gļebs Beļajevs  Mg. art. vieslekt. Pāvels Račiks | | | | |
| Kameransamblis | 7 | | Dif. iesk.  Eksāmens | | Mg. art. doc. Gļebs Beļajevs  Mg. art. vieslekt. Pāvels Račiks | | | | |
| Radniecīgais instruments | 2 | | Dif. iesk. | | Mg. art. doc. Gļebs Beļajevs  Mg. art. vieslekt. Pāvels Račiks | | | | |
| MODULIS PŪŠAMINSTRUMENTA SPĒLE  (Flauta, Klarnete, Saksofons, Trompete, Trombons) | | | | | | | | | |
| Pūšaminstrumenta spēle | 23 | | Dif. iesk.  Eksāmens | | Dr. art. viesprof. Ryszards Žoļedzevskis  Mg. art. doc. Dainis Vuškāns  Mg. art. doc. Vasilijs Šušerts  Mg. art. asist. Ruslans Margevičs | | | | |
| Pūšaminstrumentu vēsture, repertuārs un stilistika | 4 | | Dif. iesk.  Eksāmens | | Mg.art. doc. Dainis Vuškāns  Dr. art. viesprof. Rītis Urniežius  Mg. art. doc. Vasilijs Šušerts  Mg. art. viesasist. Ruslans Margevičs | | | | |
| Pūšaminstrumentu ansamblis /orķestris | 11 | | Dif. iesk.  Eksāmens | | Dr. art. viesprof. Ryszards Žoļedzevskis  Dr. art. viesprof. Rītis Urniežius  Mg. art. doc. Dainis Vuškāns  Mg. art. doc. Vasilijs Šušerts  Mg. art. viesasist. Ruslans Margevičs | | | | |
| Vispārējā klavierspēle | 6 | | Dif. iesk.  Eksāmens | | Mg. art. doc. Gļebs Beļajevs  Mg. art. vieslekt. Pāvels Račiks | | | | |
| Radniecīgais instruments | 2 | | Dif. iesk. | | Dr. art. viesprof. Ryszards Žoļedzevskis  Mg. art. doc. Dainis Vuškāns  Mg. art. doc. Vasilijs Šušerts  Mg. art. viesasist. Ruslans Margevičs | | | | |
| MODULIS STĪGINSTRUMENTA SPĒLE (Vijole) | | | | | | | | | |
| Stīginstrumenta spēle | 23 | | Dif. iesk.  Eksāmens | | Mg. art. viesprof. Raimondas Butvila  Mg. art. asist. Igors Ozuns | | | | |
| Stīginstrumentu atskaņotājmākslas vēsture, repertuārs un stilistika | 4 | | Dif. iesk.  Eksāmens | | Mg. art. viesprof. Raimondas Butvila  Mg. art. asist. Igors Ozuns | | | | |
| Stīginstrumentu ansamblis /orķestris | 11 | | Dif. iesk.  Eksāmens | | Mg. art. viesprof. Raimondas Butvila  Mg. art. asist. Igors Ozuns | | | | |
| Vispārējā klavierspēle | 6 | | Dif. iesk.  Eksāmens | | Mg. art. doc. Gļebs Beļajevs  Mg. art. vieslekt. Pāvels Račiks | | | | |
| Radniecīgais instruments | 2 | | Dif. iesk. | | Mg. art. viesprof. Raimondas Butvila  Mg. art. asist. Igors Ozuns | | | | |
| MODULIS SITAMINSTRUMENTU SPĒLE | | | | | | | | | |
| Sitaminstrumentu spēle | 23 | | Dif. iesk.  Eksāmens | | Dr. paed. viesdoc. Tālis Gžibovskis  Mg. art. vieslekt. Romāns Ivanovs | | | | |
| Sitaminstrumentu atskaņotājmākslas vēsture, repertuārs un stilistika | 4 | | Dif. iesk.  Eksāmens | | Dr. paed. viesdoc. Tālis Gžibovskis | | | | |
| Ansambļa organizēšanas un vadības mācība | 2 | | Dif. iesk. | | Dr. paed. viesdoc. Tālis Gžibovskis  Mg. art. vieslekt. Romāns Ivanovs | | | | |
| Orķestra repertuārs | 2 | | Dif. iesk. | | Dr. paed. viesdoc. Tālis Gžibovskis  Mg. art. vieslekt. Romāns Ivanovs | | | | |
| Ansamblis/otrais instruments | 9 | | Dif. iesk.  Eksāmens | | Dr. paed. viesdoc. Tālis Gžibovskis  Mg. art. vieslekt. Romāns Ivanovs | | | | |
| Vispārējā klavierspēle | 6 | | Dif. iesk.  Eksāmens | | Mg. art. doc. Gļebs Beļajevs  Mg. art. vieslekt. Pāvels Račiks | | | | |
| **B2 MŪZIKAS KURSI VISĀM SPECIALIZĀCIJĀM (19 KP)** | | | | | | | | | |
| Koris | 2 | | Dif. iesk. | | Dr. paed. asoc. viesprof. Edgars Znutiņš  Mg. art. vieslekt. Jānis Kokins | | | | |
| Mūzikas laikmeti un stili | 2 | | Eksāmens | | Dr. art. viesprof. Andris Vecumnieks | | | | |
| Mūzikas zinātnes pamati | 2 | | Eksāmens | | Dr. art. prof. Ēvalds Daugulis | | | | |
| Mūzikas digitalizācija | 2 | | Dif. iesk. | | Dr. paed. asoc. viesprof. Edgars Znutiņš | | | | |
| Muzikoloģijas pamati | 2 | | Dif. Iesk. | | Dr. art. prof. Ēvalds Daugulis | | | | |
| Zinātniski radošie studiju projekti: | 3 | | Dif. iesk. | | Studiju projekta docētājs | | | | |
| Studiju projekts I | 1 | | Dif. iesk. | | Studiju projekta docētājs | | | | |
| Studiju projekts II | 1 | | Dif. iesk. | | Studiju projekta docētājs | | | | |
| Studiju projekts III | 1 | | Dif. iesk. | | Studiju projekta docētājs | | | | |
| B2.1. Modulis Studiju kursi mākslinieciski radošo prasmju padziļināšanai (6 KP) | | | | | | | | | |
| Instrumentu mācība, akustika | 2 | | Dif. iesk. | | Dr. art. prof. Ēvalds Daugulis  Dr. art. prof. Andris Vecumnieks | | | | |
| Tradicionālā un sakrālā mūzika | 2 | | Dif. iesk. | | Dr. art., asoc.prof. Baiba Jaunslaviete  Dr. art., viesdoc. Jūlija Jonāne | | | | |
| Džeza un populārās mūzikas teorija un vēsture | 2 | | Dif. iesk. | | Dr. art. prof. Ēvalds Daugulis  Dr. paed. viesdoc. Tālis Gžibovskis | | | | |
| B2.2. Modulis Studiju kursi profesionālās izglītības attiecīgā mācību priekšmeta pedagoga tiesību ieguvei (6 KP) | | | | | | | | | |
| Instrumenta spēles vai solo dziedāšanas mācību metodika | 4 | | Dif. iesk.  Eksāmens | | Dr. art. viesprof. Ryszards Žoļedzevskis  Dr. paed. asoc. viesprof. Edgars Znutiņš  Mg.art. viesprof. Eduardas Gabnys  Mg. art. asoc. prof. Ilona Bagele  Mg. art. doc. Gļebs Beļajevs  Mg. art. viesprof. Raimondas Butvila  Mg. art. vieslekt. Igors Ozuns  Mg.art. doc. Vasilijs Šušerts  Mg.art. viesasist. Ruslans Margevičs | | | | |
| Pedagoģiskā prakse | 2 | | Dif. iesk. | | Dr. paed. asoc. viesprof. Edgars Znutiņš  Dr. paed. asoc. viesprof. Skaidrīte Ērliha | | | | |
| **PRAKSE – 20 KP** | | | | | | | | | |
| Koncerti: | 20 KP | | Dif. iesk. | | Dr. art., prof. Ēvalds Daugulis  Mg. art. doc. Gļebs Beļajevs | | | | |
| Specialitātes instrumenta spēle | 10 | | Dif. iesk. | |
| Ansamblis/Kameransamblis | 4 | | Dif. iesk. | |
| Orķestris/ Koris | 4 | | Dif. iesk. | |
| Analītiskā koncertprakse | 2 | | Dif. iesk. | |
| **BRĪVĀS IZVĒLES KURSI – 6 KP** | | | | | | | | | | |
| Studiju kurss no kopējā brīvās izvēles piedāvājuma | 2 | | Dif. iesk | | Studiju kursa docētājs | | | | | |
| Studiju kurss no kopējā brīvās izvēles piedāvājuma | 2 | | Dif. iesk | | Studiju kursa docētājs | | | | | |
| Studiju kurss no kopējā brīvās izvēles piedāvājuma | 2 | | Dif. iesk | | Studiju kursa docētājs | | | | | |
| **Valsts pārbaudījumi 12 KP** | | | | | | | | | | |
| Bakalaura darbs | | 9 | | Eks. | | Valsts pārbaudījuma komisija | | | | |
| Akadēmiskā dziedāšana/  Akordeona spēle/Ģitāras spēle/  Klavierspēle/ Pūšaminstrumenta spēle/Stīgu instrumenta spēle/ Sitaminstrumentu spēle | | 2 | | Eks. | | Valsts pārbaudījuma komisija | | | | |
| Ansamblis/kamerdziedāšana/  klavierpavadījums | | 1 | | Eks. | | Valsts pārbaudījuma komisija | | | | |
| **KOPĀ: 160 KP** | | | | | | | | | | |

PBSP *Mūzika* studiju procesā tiks izmantotas šādas programmas īstenošanas formas: individuālās praktiskās nodarbības, grupu praktiskās nodarbības, lekcijas, semināri, kontrolstundas, akadēmiskie koncerti, kolokviji, meistarklases, konsultācijas, ieskaites un eksāmeni, studijas ar datortehnikas lietojumu un studējošo patstāvīgais darbs.

Studiju programmas detalizētais saturs, kas atklājas kursa aprakstos, tika izstrādāts, pamatojoties programmā izvirzītajos mērķos, uzdevumos un sasniedzamajos rezultātos, ņemot vērā darba grupas ekspertu viedokli, pieredzi, normatīvos dokumentus, starptautiskos pētījumus, rekomendācijas, darba devēju, profesionālo organizāciju rekomendācijas, aptauju rezultātus, jaunākās teorētiskās atziņas, kā arī īstenoto salīdzinājumu ar citu ārvalstu augstskolu piedāvājumu, kā arī pamatojoties mūsdienu izglītības aktualitātēs.

PBSP *Mūzika* ir izstrādāta, ņemot vērā studentcentrēto pieeju, kas tika ievērota studiju programmas mērķa, uzdevumu formulēšanā un studiju rezultātu jēgpilnā noteikšanā.

PBSP *Mūzika* pielikumos ir pievienoti: Studiju programmas plāns pilna laika klātienes īstenošanas formai, Studiju programmas kursu apraksti, Studiju kursu/moduļu kartējuma tabula (skat. 3.2.1. pielikumus).

Studiju programma veidota tā, lai absolventu kvalifikācija atbilstu Latvijas izglītības, zinātniskās pētniecības, mūzikas un mākslas izpratnes mūsdienu un perspektīvam skatījumam. Līdz ar to Mūzikas un mākslu fakultātē tiek veidota profesionālu, augsti kvalificētu mācībspēku komanda, iesaistot ārzemju profesūru, kas cieši sadarbojoties, strādā pie studiju satura, māksliniecisko jautājumu un zinātnisko pētījumu kvalitātes pilnveides, regulāri izvērtējot programmas kvalitāti, organizējot dažādas aktivitātes un projektus.

Sastādot šo studiju plānu, liela vērība tika veltīta studiju pēctecībai, praktiskās un teorētiskās darbības integrācijai, kas ļautu sekmīgāk aprobēt teorētiskās atziņas praktiskā patstāvīgā darbībā. Studiju plāns apspriests Mūzikas katedras sēdēs, apstiprināts Mūzikas un mākslu fakultātes Domē un DU Studiju padomē. Studiju plāna izstrādē aktīvi piedalījās arī Studentu padome, absolventi, darba devēji – kultūras iestāžu vadītāji un mūzikas skolu un vidusskolu direktori, metodiķi.

Apgūstot studiju programmu, studējošais attiecīgi iegūst profesionālā bakalaura grādu mūzikā (160 KP studijas) un 5. līmeņa profesionālo kvalifikāciju atbilstoši specializācijas modulim: akordeonists mūziķis (2652 09), pianists mūziķis (2652 09), flautists mūziķis (2652 06), ģitārists mūziķis (2652 06), klarnetists mūziķis (2652 06), saksofonists mūziķis (2652 06), trompetists mūziķis (2652 06), trombonists mūziķis (2652 06), vijolnieks mūziķis (2652 08), vokālists (2652 26), sitaminstrumentu mūziķis (2652 07).

#### 3.4.2. Studiju programmas īstenošanas, tajā skaitā kursu/ moduļu īstenošanas metožu, novērtējums, norādot metodes un kā tās veicina studiju kursu rezultātu un studiju programmas mērķu sasniegšanu. Kopīgas studiju programmas gadījumā, vai gadījumā, ja studiju programma tiek īstenota svešvalodā vai tālmācības studiju formā, detalizēti raksturot izmantotās metodes šādas studiju programmas nodrošināšanai. Iekļaut skaidrojumu, kā studiju procesa īstenošanā ņemti vērā studentcentrētas izglītības principi.

Jaunajā programmā tiks apvienoti un atbilstoši mūsdienu mūzikas izglītības satura prasībām pārstrādāti vairāki studiju kursi no esošās profesionālās studiju programmas. Pētnieciskais rakurss virzīts vēsturiskās un sistemātiskās muzikoloģijas virzienā, savukārt satura dominanti veidos atskaņotājmākslas problēmu risinājumi. Jaunās programmas priekšrocība ir saistīta ar praktisko orientāciju uz reģiona pieprasījumiem. Reģionālā orientācija iekļauj sevī arī plašu Latvijas, Eiropas un pasaules globālo kontekstu.

Studiju programmā paredzēti dažādi kontaktnodarbību veidi, t. sk. individuālās praktiskās nodarbības, lekcijas, grupu (ansamblis, koris, orķestris) darbs, konsultācijas, koncerti u. c. Programmas īstenošana notiek, izmantojot dažādas studiju formas, formālās un neformālās izglītības metodes, kā arī e-studijas audzēkņu patstāvīgā darba organizēšanai. Sevišķi izceļamas radošumu attīstošas metodes, kas mūsdienās ir nepieciešamas jebkura profila mūziķim: skaņdarbu sacerēšana, analīze, instrumentācija, improvizācija, kompozīcija un aranžēšana. Tās iemāca studentus patstāvīgi rīkoties ar mūzikas izteiksmes līdzekļu kompleksu, veicina prasmi izveidot un attīstīt mūzikas tematismu, analizēt un aranžēt dažādu stilu un žanru skaņdarbus (atbilstoši konkrētajai specializācijai), veidot pašsacerētu nelielu skaņdarbu prezentācijas. Savukārt koncertu apmeklējums, recenziju rakstīšana attīsta studentu prasmi profesionāli analizēt un izvērtēt savu un citu koncertizpildītāju sniegumu, paplašina muzikālo pieredzi un veido sapratni par dažādu stilu un žanru skaņdarbu interpretācijām, par koncerta programmas atlasi un sastādīšanu.

Pamatstudiju kodols ir individuālās praktiskās nodarbības, kas tiek organizētas atbilstoši dažādu profesionālo specializāciju vajadzībām. Profesionālās specializācijas moduļi ir vērsti uz katra atsevišķā studenta specifisko māksliniecisko un profesionālo attīstību. Šis darbs tiek regulāri uzraudzīts, rīkojot individuālas tikšanās ar katedras docētājiem.

Specializācijas mācīšana notiek četru gadu laikā, katru nedēļu nodrošinot divas  nodarbības, kas ir nepieciešamas profesionālo prasmju un kompetences apguvei, kā arī ļauj efektīvi reaģēt uz katra studenta attīstības tempu, vadīt to. Šajā nolūkā rūpīgi tiek izraudzīts grūtības pakāpē pamazām progresējošs repertuārs vai uzdevumu kopums, sīki izstrādāti vērtēšanas kritēriji, kas atbilst arvien pieaugošai mākslinieciskajai un tehniskajai sagatavotībai, kā arī rosina aizvien aktīvākas un atbildīgākas pašu studentu izvēles, balstoties uz viņu māksliniecisko pašizziņu un profesionālajām ambīcijām. Atgriezeniskā saite studentiem (t. sk. neformāla, mutiska un rakstiska) tiek sniegta visā studiju laikā.

Studijas balstās uz studējošā patstāvību, vienlaicīgi nodrošinot pasniedzēja vadību un atbalstu – katra studiju kursa aprakstā ir norādīts studējošo patstāvīgā darba apjoms un saturs, kā arī tā vērtēšanas metodes. Studējošo patstāvīgais darbs ietver daudzveidīgas aktivitātes:

* programmas skaņdarbu patstāvīga analīze un apguve;
* tehniskās meistarības pilnveide;
* lasīšana no lapas;
* dažādu interpretāciju (video un audio versiju) salīdzinoša izvērtēšana;
* informācijas vākšana, datubāžu izpēte;
* bibliotēkas un fonotēkas apmeklēšana;
* muzikoloģisko informācijas avotu apguve;
* dalība DU zinātniskajās konferencēs;
* mākslinieciski radošo projektu izstrādāšana un prezentācija;
* koncertu apmeklējums un recenziju rakstīšana;
* koncertprogrammu sastādīšana;
* koncertprakses kultūras centros un citās iestādēs;
* koncertprakses atskaišu veidošana;
* piedalīšanās meistarklasēs, vieslekciju apmeklēšana.

Regulāri tiek piedāvātas meistarklases un vieslekcijas, ko nodrošina Latvijas un ārzemju mūzikas augstskolu pārstāvji, ārvalstu vieslektori *ERASMUS+* programmas ietvaros, JVLMA profesori u. c.

PBSP *Mūzika* **individuālo praktisko** nodarbību forma ir pamatforma. Tā tiek lietota praktisko iemaņu attīstīšanai studiju kursos akordeonspēlē, klavierspēlē, pūšaminstrumenta spēlē, stīginstrumenta spēlē, akadēmiskajā dziedāšanā, ģitārspēlē, sitaminstrumentu spēlē, kā arī improvizācijā un kompozīcijā. Atbilstoši specializācijai, individuālo praktisko nodarbību kontaktstundas katram studentam nodrošina docētājs un koncertmeistars.

**Lekcijas** un **semināri** piemēroti vispārizglītojošo, mūzikas teorijas un vēstures, profesionālās specializācijas kursu (apakšgrupā) satura apguvei. Studiju programmā ir samazināts teorētisko lekciju skaits un dominē praktiskas ievirzes nodarbības un semināri, kuros studenti pilnveido mākslinieciskās jaunrades prasmes.

**Kolokvijs** –zināšanu pārbaudes forma [pārrunas](https://www.vardnica.lv/svesvardu-vardnica/p/parrunas) veidā, kas nepieciešams jebkuras specializācijas topošajam mūziķim. Pabeidzot studiju kursa programmas noteiktu tēmu loku, kolokvijā students uzrāda zināšanas par atskaņotā skaņdarba un tā autora nozīmi kultūrvēstures kontekstā, par mūzikas procesu ietekmi uz kultūru dažādos laikmetos un reģionos, kultūrvēsturi kopumā.

**Grupu darbs**, kas īpaši aktualizējas ansambļa, kameransambļa, orķestra un kora darbībā, saistās ar noteiktas sarežģītības pakāpes skaņdarbu iestudēšanu, ar repertuāra izvēli, ar uzstāšanos koncertos gan DU, gan Latgales un visas republikas mūzikas skolās un vidusskolās, arī ārpus valsts. Būtiski, ka programma paredz arī studenta patstāvīgi sagatavota skaņdarba atskaņojumu. Nozīmīgākais šo kursu realizācijā ir studenta praktiskā darbība, sākot ar repertuāra izvēli, tā apguvi un publisko atskaņojumu koncertā. Šādi gūtā pieredze veido mākslinieciskās jaunrades kompetences. Būtiski studentam ir uzstāties iepriekšējā mācību iestādē, tādējādi veidojas cieša saikne ar daudzām Latgales reģiona mūzikas skolām un vidusskolām.

Studiju realizācijas formu izvēli nosaka mūsdienīgās pasniegšanas pieejas (radošā pieeja, kognitīvā pieeja, pētnieciskā pieeja, problēmrisinājuma pieeja, autonomas studijas) un metodes (vispārīgās studiju metodes, zinātniskās informācijas analīze un apkopošana, informācijas vākšana, sistematizācija, prezentācija). Studiju procesā izmantotās programmas īstenošanas formas veicina praktisko un teorētisko zināšanu izvērstu integrētu apguvi, attīsta radošo un kritisko domāšanu, prasmi pamatot sava koncertatskaņojuma māksliniecisko veidolu, diskutēt un argumentēt savu viedokli, prasmes analizēt un apkopot informāciju, sastādīt skaidri strukturētas koncertprogrammas.

Īpašu popularitāti un atzinību no docētāju un studējošo viedokļa ir ieguvuši atklātie **akadēmiskie koncerti un meistarklases.** Darbojoties šādā veidā studenti un arī docētāji bagātina viens otra mākslinieciski radošo pieredzi, apmainās domām, dzird viedokļu daudzveidību par konkrēta mūzikas stila skaņdarba interpretācijām.

Studiju procesa pamatā ir studējošo **patstāvīgais darbs**, kas tiek papildināts ar daudzveidīgām individuālā un grupu darba metodēm. Individuālais darbsizpaužas specializācijas instrumenta spēles vai akadēmiskās dziedāšanas vai kora diriģēšanas prasmju un kompetences izkopšanā, repertuāra apguvē vai individuālo mākslinieciskās jaunrades praktisko projektu izstrādē. To mērķis ir veicināt studentu spējas patstāvīgi veikt noteiktus mākslinieciskās jaunrades uzdevumus. Individuālās darba formas orientētas arī uz studentu radošuma attīstīšanu, viņu interešu virzību studiju kursu prasību ietvaros, kā arī darbam ar studiju kursam obligāto un papildus literatūru, mūzikas klausīšanos un analīzi. Studējošo individuālais darbs sadarbībā ar docētāju tiek realizēts patstāvīgu māksliniecisku jaunrades projektu/darbu izstrādē. Būtiski, ka programmas studentiem ir nodrošināts individuālais konsultatīvais atbalsts studiju procesā, līdz ar to docētāji ir pieejami arī ārpus nodarbību laika.

Atbilstoši LR Ministru kabineta noteikumiem Nr. 305 PBSP *Mūzika* kontaktstundas veido 33% no kopējā kredītpunktu apjoma, pārējais ir studentu patstāvīgais darbs. Individuālajās praktiskajās nodarbībās katram studentam 1 KP apguvei atbilst 12 kontaktstundas sekojošos PBSP *Mūzika* studiju kursos: *Akadēmiskā dziedāšana*, *Akordeonspēle, Ģitāras spēle, Klavierspēle, Kameransamblis, Kamerdziedāšana, Klavierpavadījums, Kora diriģēšana un partitūras lasīšana, Pūšaminstrumenta spēle, Radniecīgais instruments, Sitaminstrumentu spēle, Solo dziedāšana un skatuves kultūra, Solo dziedāšana un vokālā darba metodika, Stīgu instrumenta spēle, Improvizācija, kompozīcija un aranžēšana, Vispārējā klavierspēle*. Studiju kursos *Akadēmiskā dziedāšana*, *Kameransamblis, Kamerdziedāšana, Klavierpavadījums, Pūšaminstrumenta spēle, Radniecīgais instruments, Sitaminstrumentu spēle, Solo dziedāšana un skatuves kultūra, Solo dziedāšana un vokālā darba metodika* koncertmeistara darba apjoms 1 KP apguvei atbilst 50% jeb 6 kontaktstundas. Studiju kursā *Kora diriģēšana un partitūras lasīšana* koncertmeistara darba apjoms 1 KP apguvei atbilst 100% jeb 12 kontaktstundas. Šāds stundu skaits nepieciešamas, lai sagatavotu kontrolstundu, akadēmisko koncertu, aktīvās koncertprakses skaņdarbus mākslinieciski kvalitatīvā līmenī, iegūtu atbilstošas kompetences. Studiju kursu aprakstos izklāstītās prasības attiecīgi piemērotas atbilstoši KP paredzēto individuālo kontaktstundu skaitam. Savukārt studiju projektu un bakalaura darba izstrādeitika noteikts patstāvīgā darba īpatsvars: studiju projektos – 4:1, bakalaura darbā – 30:1, kas tiek pamatots ar nepieciešamo pētniecisko darbu bibliotēkās, analizējot un izvērtējot zinātnisko literatūru.

Studiju process tiek organizēts atbilstoši Augstskolu likumam, LR MK noteikumiem Nr. 305 un citiem normatīvajiem dokumentiem, kuri ir spēkā Latvijas Republikā, kā arī saskaņā ar DU Satversmi un DU studiju reglamentējošiem dokumentiem. Imatrikulācija notiek saskaņā ar *Uzņemšanas noteikumiem* DU, kurus ik gadu apstiprina DU Senāts.

PBSP *Mūzika* uzņemšanas nosacījumi ir atbilstoši šīs studiju programmas mērķiem, uzdevumiem un izvirzītajiem studiju programmas rezultātiem. Studējošo uzņemšana notiek saskaņā ar iepriekš apstiprinātu procedūru un kritērijiem, kas ir publiskoti DU mājas lapā. Uzņemšana notiek visās studiju programmas specializācijās atbilstoši īstenotajiem studiju moduļiem.

Studiju procesa īstenošana PBSP *Mūzika* tiek veikta tā, lai nodrošinātu **studentcentrētu** mācīšanos, pasniegšanu un novērtēšanu. Mācībspēku uzdevums ir iedrošināt studējošos uzņemties aktīvu lomu studiju procesā. Studiju programmas īstenošanas stils ir radoša līdzdalība, proti, studējošie konkrētu studiju kursu praktisko uzdevumu ietvaros aktualizē sabiedrības izaicinājumus un meklē iespējas savu ideju, projektu īstenošanai, apspriež un dalās praktiskajā pieredzē, tādējādi attīstot kritisko domāšanu un argumentējot savu viedokli diskusiju gaitā. Tiek respektēta studējošo vajadzību un iespēju daudzveidība, veidojot piemērotu studiju grafiku (piem., moduļos), izmantojot dažādus programmas īstenošanas veidus (t. sk. patstāvīgu un individuālu darbu, kā arī konsultācijas vairākās valodās – latviešu, angļu, krievu, kas ir aktuāli ārvalstu studējošajiem un reģiona specifiskajai videi) un daudzveidīgas pedagoģiskās metodes. Izraudzīto mācību metožu mērķis ir sniegt iespēju apgūt teorētiskās zināšanas un praktiskās iemaņas, kā arī pilnveidot studentu vispārīgās prasmes (*soft skills*) – izkopt kritisko domāšanu, spēju strādāt gan individuāli, gan komandā (*team building*), novērtēt dažādību. Docētāji aicina studējošos izteikt savu viedokli un ņem vērā viņu vēlmes, variējot patstāvīgajam darbam ieteikto literatūru, avotus un prezentācijas formas.

Studentcentrēta mācīšanās tiek īstenota, iesaistot studējošos studiju projektu un bakalaura darbu prezentēšanas (priekšaizstāvēšanas) procesā, piedaloties apspriedēs un iesaistoties diskusijās par citu izstrādātajiem pētījumiem. Pēc noteikta plāna tiek organizēta iepriekšējos studiju gados izstrādāto darbu analīze un izmantošana tālākiem pētījumiem. Studējošie regulāri piedalās semināros, kolokvijos un meistarklasēs, kā arī iesaistās DU organizētos zinātniskajos pasākumos (zinātniskajās konferencēs, mākslinieciskās jaunrades projektos u. c.). Turklāt ir iespējams kā brīvklausītājam piedalīties citas studiju programmas (piem., svešvalodas) studiju kursā vai tā daļā, apmeklējot noteiktu skaitu lekciju vai praktisko nodarbību.

DU piedāvā studējošajiem atbilstošus mācību līdzekļus, zinātnisko un studiju literatūru vairākās valodās, t. sk. arī elektroniski (piem., *Scopus* datubāze bez maksas ir pieejama DU iekšējā tīklā). Arī studiju kursu apraksti ir studējošajiem brīvi pieejami, t. sk. e-vidē. Lai veicinātu studējošo sekmību un efektīvu studiju programmas rezultātu sasniegšanu paredzētajā laikā, tiek nodrošināta pastāvīga akadēmiskā personāla palīdzība. Tās formas ir šādas: konsultācijas studiju semestra laikā, pirms starprezultātu pārbaudījumiem (kolokvijiem), eksāmeniem un pirms valsts pārbaudījuma. Tiek realizēti regulāri kontakti e-studiju vidē (ar e-pasta starpniecību, *Moodle* vai *Zoom, Skype*).

Lai sekmīgi realizētu studiju programmu un apgūtu jaunas studiju formas, mācību metodes un metodiskos paņēmienus, docētāji apmeklē dažādus seminārus, piedalās pieredzes apmaiņas aktivitātēs, meistarklasēs un konkursos. Studiju procesā docētāji aktīvi izmanto praktisko profesionālo pieredzi: darbu Latvijas mūzikas vidusskolās, profesionālos kolektīvos, valsts un pašvaldību kultūras iestādēs.

Vērtēšanas sistēma. Vērtējot PBSP *Mūzika* apguvi, ievēro pamatprincipus, kuri ir norādīti LR MK noteikumos Nr. 481 un Nr. 305. Zināšanu un prasmju vērtēšanas atklātība – atbilstoši izvirzītajiem programmu mērķiem un uzdevumiem, kā arī studiju kursu mērķiem un uzdevumiem ir noteikts prasību kopums pozitīvai izglītības sasniegumu vērtēšanai.

Vērtēšanas objektivitāte: saskaņā ar konkrētā studiju kursa programmas prasībām, vērtēšanas saturs, norises apstākļi, vērtēšanas kritēriji ir visiem studentiem vienādi.

Studiju izvērtēšanas metožu izvēli nosaka studiju kursu mērķi un uzdevumi, kas atspoguļo noteiktus kritērijus izglītības sasniegumu vērtēšanai. Studējošā zināšanas un prasmes tiek vērtētas, apgūstot katru studiju kursu.

Programmas apguves vērtēšanas formu un veidu dažādība: studentu kompetences vērtēšanā izmanto dažādas formas (mutvārdos, kombinēta – mutvārdos un rakstos; praktiski produktīvā – atskaņojums/izpildījums) un pārbaudes veidus (kontrolstundas, akadēmiskie koncerti, kolokvijs, konkurss, ieskaite un eksāmens).

Vērtēšanas saturs un kritēriji ir atklāti. Vērtēšanas saturs ir pietiekami apjomīgs, lai students pēc iespējas pilnīgāk varētu apliecināt savas zināšanas, prasmes un iemaņas.

Balstoties uz LR Izglītības un zinātnes ministrijas rīkojumu Nr. 208 (14.04.1998*.) Par studiju rezultātu vienotu uzskaiti* vērtējumu nosaka % no summārā maksimāli iegūstamo punktu skaita valsts pārbaudījumā, eksāmenā, ieskaitē, semināros, kontrolstundās, kolokvijā, akadēmiskajos koncertos un radoši praktiskajos darbos.

Ievērojot Instrumentspēles un Solo dziedāšanas kursu specifiku, semestra vidū iekļauts starpvērtējums (kontrolstunda, akadēmiskais koncerts), savukārt semestra beigās apkopojošais vērtējums (ieskaite, eksāmens).

Akadēmiskajā koncertā, ieskaitē vai eksāmenā studiju kursa apguves līmeņa sasniegumu vērtējums ir 10 ballu skalā. Aktīvās un analītiskās koncertprakses sniegumu arī vērtē 10 ballu skalā. Zināšanu zemākais pozitīvais vērtējums ir 4 balles. Ieskaitē studiju kursa apguves līmeņa sasniegumu vērtējums ir diferencēts.

Kā savdabīga vērtējuma un pašvērtējuma forma ir koncerta analīze un recenzēšana, kas virzīta uz studējošo muzikālās izpratnes, vērtēšanas un pašvērtēšanas iemaņu attīstību. Būtiska ir studiju darbu izvērtēšana, kurā piedalās visi studiju darbu autori un vadītāji. Studiju kursu novērtēšanas sistēmas izvēli nosaka to specifika, kas atspoguļota katra studiju kursa aprakstā (pieejams Mūzikas un mākslu fakultātes dekanātā).

Studenti iesaistās ne tikai savu sasniegumu izvērtēšanā, bet arī universitātes, studiju programmas, atsevišķu tās kursu vērtēšanā, paužot savu viedokli dažādās administratīvā darba institūcijās (fakultātes Dome, Studentu padome, Senāts), kā arī veicot anketēšanas un aptaujas, tādējādi sekmējot studiju programmas attīstību, studiju kursu pilnveidošanos.

Būtiski, ka dažādu mūzikas instrumentu spēles iemaņu vai solo dziedāšanas un diriģēšanas iemaņu apguve ir sistemātisks, mērķtiecīgs un nepārtraukts process, kam nepieciešama regulāra novērtēšana visa studiju procesa laikā, kas lielā mērā saistīts ar pastāvīgu uzstāšanos dažādos koncertos (īpaši akadēmiskie koncerti), koncertlekcijās, muzikālos pasākumos, ar snieguma analīzi un tālāko mērķu korekciju. Mūzikas vēstures un teorijas kursu satura apguves līmeņa novērtēšanā tiek regulāri iekļauti mūzikas tēmu kontroldarbi, dažāda veida testi un praktiskie radošie darbi, viktorīnas u. c.

Lai vērtētu studentu individuālo uzstāšanos, piemēroti sekojoši izvērtēšanas pamatkritēriji:

* repertuāra atbilstība studiju kursa programmas prasībām;
* uzstāšanās kultūra (uzvedība, stāja un artistiskums);
* skaņdarba teksts;
* stils un žanrs;
* atskaņojuma tehniskā realizācija (skaņveide, artikulācija, precizitāte, temps un ritms);
* atskaņojuma mākslinieciskais sniegums (saturs, tēls, forma, dinamika, frāzējums, oriģinalitāte u. c.).

Studiju rezultātu vērtēšanu skatīt 4. tabulā.

1. tabula. *Studiju rezultātu vērtēšana.*

|  |  |  |
| --- | --- | --- |
| **Balles** | **Vārdiskais nosaukums** | **Skaidrojums** |
| 10 | izcili | zināšanas un prasmes pārsniedz studiju programmas parsības, prot tās patstāvīgi, radoši mākslinieciski lietot dažādās situācijās |
| 9 | teicami | pilnā mērā apgūtas studiju programmas prasības, iegūta prasme patstāvīgi realizēt iemācīto, radoša pieeja |
| 8 | ļoti labi | pilnā mērā apgūtas studiju programmas prasības, taču reizēm trūkst prasmes patstāvīgi radoši tās lietot |
| 7 | labi | labi apgūtas studiju programmas prasības, taču vienlaikus konstatējami arī atsevišķi mazāk svarīgi trūkumi zināšanu un prasmju apguvē |
| 6 | gandrīz labi | apgūtas studiju programmas prasības, taču atsevišķas nozīmīgas zināšanu un prasmju jomas ir nepietiekami stabilas un pārliecinošas |
| 5 | viduvēji | visumā apgūtas studiju programmas prasības, kaut arī konstatējama vairāku būtisku zināšanu un iemaņu jomu nepietiekoša stabilitāte un pārvaldīšana |
| 4 | gandrīz viduvēji | visumā apgūtas studiju programmas prasības, bet konstatējama vairāku svarīgu zināšanu un iemaņu jomu nepietiekama pārvaldīšana un ir grūtības ar iegūto prasmju praktisko izmantošanu |
| 3 | vāji | zināšanas, prasmes un iemaņas ir ļoti minimālas, nav spēju tās praktiski lietot |
| 2 | ļoti vāji | izrāda zināmu interesi, apgūtas atsevišķas zināšanas, prasmes un iemaņas, taču kopumā trūkst orientācijas un līmeņa |
| 1 | ļoti, ļoti vāji | nav izpratnes par studiju kursa būtību un iemaņām tajā |

Valsts pārbaudījumus vērtē Valsts pārbaudījuma komisija, kuras sastāvu attiecīgajam akadēmiskajam gadam apstiprina Daugavpils Universitātes Satversmes noteiktajā kārtībā.

**3.4.3. Prakse**

PBSP *Mūzika* koncertprakse paredzēta studentiem ar mērķi attīstīt praktiskās iemaņas koncertdarbības īstenošanai gan solo un ansamblī, gan orķestrī vai korī. Koncertprakses uzdevumi ir pilnveidot solo, ansambļa, orķestra spēles/kordziedāšanas prasmes; iegūt kompetenci pašizpausties mūzikā, tehniski un mākslinieciski precīzi iestudējot un atskaņojot dažādu stilu un žanru skaņdarbus, izkopt prasmi novērtēt paša un citu izpildītāju atskaņoto mūziku. Profesionālā koncertprakse īstenota saskaņā ar līgumiem starp DU un prakses iespējamām vietām, arī pašu studentu individuāli piedāvātām koncertzālēm u.c., tajā skaitā arī ārvalstu studējošajiem.

Profesionālo koncertpraksi veido četras daļas: *analītiskā koncertprakse* 2 KP apjomā, *specialitātes instrumenta spēles koncertprakse* 10 KP, *ansambļa/kameransambļa spēles prakse* 4 KP un *orķestra/kora prakse* 4 KP apjomā. Prakses laiks: *analītiskā koncertprakse –* 1. un 2. semestris, *specialitātes instrumenta koncertprakse –* 2., 3., 4., 5., 6., 7. un 8. semestris, *ansamblis/kameransamblis –* 5., 6., 7. un 8. semestris, *orķestris/koris –* 1., 2., 6. un 7. semestris.

Koncertprakse attīstīs spēju brīvi orientēties mūzikas izteiksmes līdzekļu daudzveidīgajā klāstā, prasmīgi tos lietot un analizēt atbilstoši dažādu instrumentu spēles, solodziedāšanas vai kora diriģēšanas tehnikai. Tādējādi studējošais būs spējīgs patstāvīgi iestudēt un publiski atskaņot dažādas sarežģītības pakāpes instrumentālos vai vokālos skaņdarbus.

Pakāpeniski tiks izkoptas šādas prasmes:

* organizēt (plānot) savu mākslinieciski radošo darbu, pamatojoties gan uz tradīcijām, gan jaunākajām atziņām;
* noteikt inovatīvus mērķus un uzdevumus, to sasniegšanas paņēmienus;
* atlasīt un uzkrāt spilgtāko māksliniecisko repertuāru;
* atlasīt informāciju par komponistiem, skaņdarbiem un izmantot to koncertprogrammas sastādīšanā;
* prognozēt un sasniegt noteiktu mākslinieciskā izpildījuma rezultātu;
* novērtēt skaņdarba interpretācijas māksliniecisko līmeni, izvērtēt sasniegumus un veikt korekcijas, izmantojot praksē pārbaudītus nepilnību novēršanas veidus un metodes;
* organizēt un vadīt mākslinieciski radošos projektus.

Koncertprakses laikā studējošo patstāvīgais darbs tiek organizēts individuāli. Tā iespējamie uzdevumi ir programmas skaņdarbu patstāvīga analīze un apguve, tehniskās meistarības pilnveide, attiecīgo muzikoloģiskās informācijas avotu studēšana, dažādu interpretāciju salīdzināšana un izvērtēšana video un audio materiālos.

Prakse tiek organizēta un īstenota saskaņā ar prakses nolikumu un līgumiem (skat. 10. un 11. pielikumu), kuros ietverti prakses mērķi un uzdevumi, prakses sasniegumu vērtēšanas kārtība, noteikti pušu pienākumi un atbildība saskaņā ar Ministru kabineta noteikumiem. Prakses uzskaitei iekārtota *Koncertprakses dienasgrāmata*.

**3.4.4. Studējošo noslēguma darbu analīze un novērtējums**

PBSP Mūzika īstenoša uzsākta 2022. gada 1. septembrī. Līdz ar to nav vēl bijuši absolventi un to noslēguma darbi.

Valsts pārbaudījuma (12 KP) kursi veidoti katram specializācijas modulim atbilstoši:

1.Profesionālā kvalifikācija: *vokālists*

Akadēmiskā dziedāšana

Kamerdziedāšana

Bakalaura darbs

1. Profesionālā kvalifikācija: *akordeonists mūziķis*

Akordeona spēle

Akordeonu ansamblis

Bakalaura darbs

1. Profesionālā kvalifikācija: *ģitārists mūziķis*

Ģitāras spēle

Ansamblis

Bakalaura darbs

1. Profesionālā kvalifikācija: *pianists mūziķis*

Klavierspēle

Klavierpavadījums

Bakalaura darbs

1. Profesionālā kvalifikācija: *flautists/klarnetists/saksofonists/trompetists/trombonists mūziķis*

Pūšaminstrumenta spēle

Pūšaminstrumentu ansamblis

Bakalaura darbs

1. Profesionālā kvalifikācija: *vijolnieks mūziķis*

Stīgu instrumenta spēle

Stīgu instrumentu ansamblis

Bakalaura darbs

1. Profesionālā kvalifikācija: *sitaminstrumentu mūziķis*

Sitaminstrumentu spēle

Ansamblis

Bakalaura darbs

Bakalaura darba izstrādi sāk septītajā semestrī, tad, kad apgūtas pamatkompetences mūzikas zinātnes pašvadībā, noklausīti attiecīgie studiju kursi, iegūtas zināšanas un prasmes pētniecībā. Bakalaura darbs ir paredzēts kā lietišķi pamatotais starppriekšmetu pētījums. Bakalaura darbiem ir liela nozīme studējošo profesionālajā sagatavošanā. Tie veicina pamatprasību zinātnisko darbu izstrādei atbilstoši mūzikas zinātnes nozares prasībām apguvi.

Bakalaura darba izstrādes gaitā tiek risināti vairāki uzdevumi, kas saistīti ar konkrēta mūzikas skaņdarba stilistikas, interpretācijas un skaņdarba apguves metodisko problēmu iztirzāšanu, zinātniski pētnieciskā darba prasmju un iemaņu attīstīšanu un nostiprināšanu, patstāvīgā darba un radošās domāšanas veicināšanu. Tas apliecina studenta profesionālo prasmi analizēt izvēlēto skaņdarbu, patstāvīgi izraudzīties speciālo literatūru, izvērtēt un apkopot zinātniskā pētījuma rezultātā gūtos faktus.

Bakalaura darba *Mūzikā* izstrādes mērķis ir patstāvīga, padziļināta kādas aktuālas praktiskas problēmas, kas saistās ar studenta valsts pārbaudījumā atskaņojamā skaņdarba, izpēte. Darbā ir jāatspoguļo skaņdarba kultūrvēsturiskā analīze (laikmets, mūzikas estētika, filozofija, komponista daiļrades stilistika un skaņdarba stila raksturojums), muzikāli-teorētiskā analīze (sacerējuma žanrs, tematika, dramaturģija, skaņdarba galvenā ideja, forma, harmonija, faktūra, tematiskā plāna analīze u.c.), skaņdarba interpretācijas jautājumi, izpildījuma tehnikas analīze (tehniskās grūtības, to pārvarēšanas paņēmieni) u.c. jautājumi. Bakalaura darbu tēmas un darbu zinātniskos vadītājus apstiprina katedras sēdē pēc studiju programmas direktora ieteikuma.

Valsts pārbaudījumus *Specializācijas instrumenta spēlē/dziedāšanā*, *Ansamblī/Kameransamblī/kamerdziedāšanā/klavierpavadījumā* un *Bakalaura darbs* aizstāvēšana, vērtē Valsts pārbaudījuma komisija. Komisijas sastāvā ir komisijas vadītājs un vismaz četri komisijas locekļi. Komisijas vadītājs un vismaz puse no komisijas sastāva ir nozares profesionālo organizāciju vai darba devēju pārstāvji.

**3.5. Studiju programmas resursi un nodrošinājums**

**3.5.1. Studiju programmas materiāli tehniskā bāze**

PBSP *Mūzika* realizēšanai tiek izmantota DU materiāltehniskā bāze trijos Daugavpils Universitātes korpusos – Parādes ielā 1, Parādes ielā 1a un Vienības ielā 13.

Individuālajām praktiskajām nodarbībām, kas ir noteicošās mūziķu studiju programmās, izveidotas 10 auditorijas ar katra studiju kursa specifikai atbilstošu aprīkojumu (piemēram, pianistu klasēs pieejami divi kabineta flīģeļi, savukārt pūšaminstrumentu klasēs novietotas pultis un cits nepieciešamais inventārs). Vajadzības gadījumā izmantojami arī metronomi. Studentiem ir neierobežotas iespējas darboties klasēs patstāvīgi.

Mūzikas vēstures un teorijas kursu kvalitatīvai nodrošināšanai izveidoti 2 kabineti – tie aprīkoti ar audio un video aparatūru, kas ļauj veikt kvalitatīvu mūzikas ierakstu klausīšanos un skatīšanos lekciju laikā. Pedagoģijas un psiholoģijas kursu apguvei tiek izmantotas lekciju telpas (virs 100 cilvēkiem) Parādes ielas 1 studiju korpusā. Pieejams arī mūzikas mācību metodikas kabinets.

Koncertu, koncertlekciju un meistarklašu norisei tiek izmantota kamerzāle (Vienības ielā 13), DU Lielā zāle (Parādes 1) un DU koncertzāle (Vienības 13).

No ESF programmu (Lat-Lit) projekts PRELUDIA Nr.LLIII-158ERAF projekts *Daugavpils Universitātes studiju programmu kvalitātes uzlabošana un vides pieejamības nodrošināšana* un ERAF projekts *Daugavpils Universitātes studiju programmu kvalitātes uzlabošana un vides pieejamības nodrošināšana* **(Vienošanās Nr. 2010/0115/3DP/3.1.2.1.1/09/IPIA/VIAA/021)** līdzekļiem iegādāti jauni, kvalitatīvi mūzikas instrumenti, datortehnika. tajā skaitā jauns koncertflīģelis *Bösendorfen*, līdz ar to koncertzālē ar izcilu akustiku studiju procesa vajadzībām pieejams kvalitatīvs instruments. Ikgadēji notiek dažāda veida starptautiskie konkursi.

Mākslinieciski radošā darba norisei tiek izmantota Lielā zāle (divi flīģeļi, 450 vietas), koncertzāle (trīs flīģeļi, jauns koncertflīģelis *Bösendorfer,* 200 vietas), kamerzāle (divi flīģeļi, 60 vietas); mūzikas instrumenti: 30 pianīni un 15 flīģeļi, 33 akordeoni, 15 blokflautas, 12 kokles, elektronisko mūzikas instrumentu (*Roland Fantom G8, Roland G70, Korg PA50, Yamaha PSR3000* u.c*.*) un pūšaminstrumentu, kā arī sitaminstrumentu komplekts (arī marimba *Yamaha*) u.c.; skaņas pastiprināšanas iekārtas (500W, 900W, 2000W). Liela daļa no šiem mūzikas instrumentiem un skaņas pastiprināšanas iekārtām iegādāti no ESF un ERAF līdzekļiem.[[80]](#footnote-80)

Audiotehnika tiek izmantota dažādu pasākumu apskaņošanai un studiju projektu (koncertu, koncertlekciju, muzikālo pēcpusdienu) realizēšanai.

Mūzikas un mākslu fakultātes **fonotēkas** fondā ir 500 kompaktdisku, vairāk nekā 200 audiokasešu, apmēram 50 videofilmas (piemēram, *Eiropas muzikālās pilsētas, Great Composers, Royal Group* u.c.), kā arī vinila skaņuplates vairākos simtos. Mūzikas un mākslu fakultātes sadarbība ar Daugavpils Mūzikas vidusskolu ļauj studentiem izmantot arī šīs mācību iestādes fonotēkas bāzi (535 kompaktdisku, 4000 skaņuplašu, 65 videofilmas). Sadarbība ar Jāzepa Vītola Latvijas Mūzikas akadēmijas fonotēku nodrošina jaunāko mūzikas ierakstu ieguvi. Līdz ar to audio un videoierakstu fonds tiek nepārtraukti atjaunots un papildināts un ir uzskatāms par prioritāti.

Studiju, bakalaura darbu izstrādei tiek piedāvāti fakultātē esošie datori, Internet, DU lokālā tīkla (elektronisko katalogu *ALISE* (*Advanced Library Information Service*)) un e-pasta iespējas, bibliotēkas datu bāzes. Būtiski, ka studentiem un mācībspēkiem pieejams pastāvīgs Internet un lokālā DU tīkla pieslēgums.

Studiju process pietiekošā daudzumā tiek nodrošināts ar kserokopēšanas tehniku, audio un videotehniku, vizuālās prezentācijas tehniku. Tādējādi pietiekami plašais bibliotēkas un fonotēkas materiālu apjoms nodrošina studentiem un docētājiem dažādu mūzikas, mākslas un humanitāro zinātņu, informācijas un mūzikas pedagoģijas un psiholoģijas avotu pieejamību, savukārt mākslinieciski radošā darba veiksmīgai norisei tiek izmantotas DU korpusu koncertzāles, auditorijas un datorklases.

**3.5.2. Studiju programmas finansēšana**

PBSP *Mūzika* pilna laika studijas tiek organizētas par valsts budžeta un fizisku vai juridisku personu iemaksātiem studiju maksas līdzekļiem. 2022./2023. Studiju gadā PBSP *Mūzika* ir 39 valsts finansētas budžeta vietas. Tāpat studiju programmā tiek uzņemti studējošie par personīgo finansējumu.

**3.6. Mācībspēki**

**3.6.1. Mācībspēku kvalifikācija**

Viens no nozīmīgākajiem kvalitātes nodrošināšanas faktoriem PBSP *Mūzika* ir mācībspēki. Viņu vidū ir gan augsti kvalificēti dažādu specialitāšu mūziķi, gan menedžmenta un pedagoģijas zinātņu speciālisti. Vairums no viņiem šobrīd īsteno DU PBSP un PMSP *Mūzika* un *Erasmus* + mobilitātes ietvaros lasījuši lekcijas ārvalstu mūzikas augstskolās.

PBSP *Mūzika* īstenos DU un partneraugstskolas: JVLMA, LMTA, VDKU, ŠU un Karola Lipinska Vroclavas Mūzikas akadēmija (turpmāk KLVMA); JVLMA, VDKU un Karola Lipinska Vroclavas Mūzikas akadēmija (turpmāk KLVMA). 2022./2023. studiju gadā studiju programmas īstenošanā iesaistīti 31 akadēmiskā personāla pārstāvji: DU – 24, JVLMA – 5, VDKU – 1, KLVMA – 1. Kopumā 12 profesori, 5 asociētie profesori, 6 docenti, 8 lektori un 3 asistenti. 2023./2024. – 30 akadēmiskā personāla pārstāvji (skat. 5. un 6. tabulu).

1. tabula. PBSP *Mūzika* iesaistītais akadēmiskais personāls.

|  |  |  |  |  |
| --- | --- | --- | --- | --- |
| **Augststskola** | **Daugavpils Universitāte** | **Jāzepa Vītola Latvijas Mūzikas akadēmija** | **Vītauta Dižā Kauņas universitāte** | **Karola Lipinska Vroclavas mūzikas akadēmija** |
| Profesori | 4 | 3 | 1 | 1 |
| Asoc. prof. | 3 | 1 |  |  |
| Docenti | 5 | 1 |  |  |
| Lektori | 12 |  |  |  |

1. tabula. PBSP *Mūzika* iesaistītā akadēmiskā personāla procentuālais īpatsvars.

|  |  |  |
| --- | --- | --- |
| **Amats** | **Skaits** | **Procentuālais īpatsvars** |
| Profesori | 9 | 29.03 |
| Asociētie profesori | 4 | 12.9 |
| Docenti | 6 | 19.35 |
| Lektori | 12 | 38.7 |

Visiem PBSP *Mūzika* īstenošanā iesaistītajiem akadēmiskā personāla pārstāvjiem ir doktora vai maģistra grāds. Gandrīz pusei no iesaistītā akadēmiskā personāla (17) ir doktora grāds dažādās zinātņu nozarēs: *Dr. art.* – 7, *PhD* – 4, *Dr. paed.* – 4, *Dr. hist*. – 1, *Dr. oec*. – 1. Visiem mācībspēkiem ir ievērojama praktiskā darba pieredze attiecīgā jomā.

Vairāki mācībspēki ir eksperti savā jomā (Latvijas Zinātņu Padome: mūzikā – 3, humanitārajās zinātnēs – 5), starptautisku konkursu žūriju locekļi (11) un starptautisku meistarklašu vadītāji ārzemēs (6).

Akadēmiskais personāls savos CV ir norādījis sekojošu informāciju:

pēdējo sešu gadu laikā 22 starptautisku konkursu dalībnieki;

103 nozīmīgi mākslinieciskās jaunrades sasniegumi – koncerti/projekti;

* 33 meistarklašu vadīšanas praktiskā pieredze;
* dalība zinātniskos/pētnieciskos projektos;
* 20 publikācijas Scopus;
* 54 publikācijas.

Kopējais PBSP *Mūzika* mācībspēku publikāciju skaits pēdējos 6 gados (2017–2022) ir daudz apjomīgāks, te minētas nozīmīgākās un ar programmas studiju kursos docējamo saturu saistītās publikācijas.

Sīkāka informācija par PBSP *Mūzika*iesaistītā akadēmiskā personāla mākslinieciskās jaunrades un zinātniskās pētniecības sasniegumiem apkopota 2.4.4. pielikumā.

Ziņas par iesaistāmo mācībspēku atbilstību norādītajiem izvēles kritērijiem apkopotas 7. tabulā.

7. tabula.

PBSP *Mūzika* īstenošanā iesaistāmo mācībspēku atbilstība norādītajiem izvēles kritērijiem

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.**  **p.k.** | **Docētāja**  **vārds, uzvārds** | **Zinātniskais grāds, amats** | **Praktiska pieredze darbā augstākās izglītības iestādē** | **Profesionālā pilnveide** | **Piedalīšanās konferencēs, pētnieciskos projektos** | **Piedalīšanās mākslinieciskas jaunrades projektos** | **Dalība starptautisku konkursu žūrijā** |
| 1. | Ēvalds Daugulis | Dr. art., profesors | x | x | x | x | x |
| 2. | Jānis Kudiņš | Dr. art., viesprofesors | x | x | x | x | x |
| 3. | Andris Vecumnieks | Dr. art., viesprofesors | x | x | x | x | x |
| 4. | Rišards Žoledzevskis | Dr. art., viesprofesors | x | x | x | x | x |
| ~~5.~~ | ~~Eduards Gabnis~~ | ~~Mg.. art., viesprofesors~~ | x | x | x | x | x |
| 6. | Maija Burima | Dr. philol., profesore | x | x | x | x |  |
| 7. | Jeļena Davidova | Dr. paed., profesore | x | x | x |  |  |
| 8. | Raimondas Butvila | Mg. art., viesprofesors | x | x | x | x | x |
| 9. | Juris Kalnciems | Mg. art., viesprofesors | x | x | x | x | x |
| 10. | Baiba Jaunslaviete | Dr. art., asoc. viesprofesore | x | x | x | x |  |
| 11. | Edgars Znutiņš | Dr. paed., asoc. viesprofesors | x | x | x | x | x |
| 12. | Ilona Bagele | Mg. art., asoc. profesore | x | x | x | x | x |
| 13. | Sandra Meškova | Dr. philol.,asoc. profesore | x | x | x |  |  |
| 14. | Gļebs Beļajevs | Mg. art., docents | x | x | x | x | x |
| 15. | Dainis Vuškāns | Mg. art., docents | x | x | x | x | x |
| 16. | Tālis Gžibovskis | Dr. paed., viesdocents | x | x | x | x | x |
| 17. | Janīna Stašāne | Dr. oec., docente | x | x | x |  |  |
| 18. | Ingrīda Kupšāne | Dr.philol. docente | x | x | x |  |  |
| 19. | Vasilijs Šušerts | Mg. art., docents | x | x |  | x |  |
| 20. | Igors Trofomovs | Mg.iur. lektors | x | x | x |  |  |
| 21. | Jānis Kokins | Mg. art., vieslektors | x | x |  | x |  |
| 22. | Pāvels Račiks | Mg. art., vieslektors | x | x |  | x |  |
| 23. | Igors Ozuns | Mg. art., vieslektors | x | x |  | x |  |
| 24. | Dmitrijs Oļehnovičs | Mg. hist., lektors | x | x | x |  |  |
| 25. | Andris Vagalis | Mg.sc.comp.,lektors | x | x | x |  |  |
| 26. | Jeļena Borele | Mg. art., vieslektors | x | x |  | x |  |
| 27. | Dainis Lazdāns | Mg. env. sc., lektors | x | x | x |  |  |
| 28. | Sergejs Poļanskis | Mg. philol., lektors | x | x | x |  |  |
| 29. | Anna Upeniece-Upeniete | Mg. philol., vieslektore | x | x | x |  |  |
| 30. | Marija Piskunova | Mg. art., viesasistents | x | x |  | x |  |
| 31. | Dārta Stašāne | Mg. art., viesasistents | x | x |  | x |  |

Kā liecina apkopotie dati, DU mācībspēki un viesdocētāji mērķtiecīgi un regulāri iesaistās dažādās profesionālās pilnveides aktivitātēs viņu zinātniskajām interesēm atbilstošajās jomās gan DU, gan arī ārzemju augstskolās. Līdztekus akadēmiskajam darbam augstskolā mācībspēkiem ir praktiskā pieredze mākslinieciskās jaunrades projektos, starptautisku konkursu žūrijās, meistarklašu vadīšanā, konkursu organizēšanā. Šāda veida aktivitātes veicina vispusīgu izpratni par mūzikas izglītības darba specifiku, tādējādi arī studiju procesā nodrošinot tiešu teorijas un prakses vienotību.

Latvijas izglītības politikas pamatnostādņu īstenošanā nozīmīgs virziens ir izglītība ilgspējīgai attīstībai, un, gatavojot speciālistus mūzikas jomā, tai veltāma īpaša uzmanība. Daļai no programmas īstenošanā iesaistītajiem mācībspēkiem ir pieredze šādas izglītības mērķu un ilgtspējīgas attīstības stratēģijas praktiskā īstenošanā, līdzdarbojoties dažādos starptautiskos mākslinieciskās jaunrades projektos (prof. Ē. Daugulis, prof. E. Gabnis, prof. R. Žoledzevskis, prof. A. Vecumnieks, prof. R. Butvila, doc. G. Beļajevs). Daudzu mācībspēku pedagoģiskais darbs atspoguļo arī viņu bagātīgo pieredzi pētniecībā, ko apliecina zinātniskās publikācijas, kas ir indeksētas *SCOPUS* un *Web of Science* datu bāzēs, metodiskās publikācijas, monogrāfijas un mācību grāmatas mūzikas zinātnes jomā (skat. 8. pielikumu\_CV).

Īpaši nozīmīga loma, ieviešot uzlaboto izglītības saturu bakalaura izglītības pakāpē, ir to programmas mācībspēku pieredzei, kuri kopš 2016. gada kā studiju programmu starptautiski eksperti ir piedalījušies dažādu ārvalstu mūzikas augstskolu programmu akreditēšanā (prof. E. Gabnis, prof. A. Vecumnieks).

2019. gada 1. oktobrī DU mācībspēki uzsāka īstenot Eiropas Sociālā fonda darbības programmas *Izaugsme un nodarbinātība* projektu Nr. 8.2.1.0/18/A/019 *Studiju programmu fragmentācijas samazināšana un resursu koplietošanas stiprināšana Daugavpils Universitātē*, iesaistoties izglītības jomas speciālistu sadarbības tīklojumā ar mācībspēkiem no Latvijas, Lietuvas un Polijas. DU mācībspēku projektā gūtā pieredze, izstrādājot studiju programmas kursus un studiju plāna saturu, ir būtisks pienesums PBSP *Mūzika* kvalitatīvai īstenošanai.

Mācībspēku profesionālās un zinātniskās pilnveides kapacitāte apliecina spēju mācīties mūža garumā, tādējādi ar savu personīgo pieredzi un piemēru motivējot studējošos iekļauties mākslinieciski radošajā procesā un iegūt mūsdienām atbilstošu kvalitatīvu izglītību mūzikas jomā.

**3.6.2. Mācībspēku sastāva izmaiņu analīze un novērtējums**

DU ir izstrādāta noteikta sistēma mācībspēku pastāvīgai un regulārai kvalifikācijas paaugstināšanai un zinātniskās pētniecības sekmēšanai. To regulē vairāki iekšējie normatīvie akti un mehānismi:

* *Nolikums par vēlēšanām akadēmiskajos amatos Daugavpils Universitātē[[81]](#footnote-81)*;
* *Daugavpils Universitātes akadēmiskā personāla zinātniskās aktivitātes vērtēšanas kārtība[[82]](#footnote-82)*.

DU akadēmiskā personāla kompetence tiek pilnveidota, iesaistoties mobilitātēs Eiropas Savienības atbalsta programmas izglītības, apmācības, jaunatnes un sporta jomā *ERASMUS+* ietvaros. Ir noslēgti sadarbības līgumi ar vairāk nekā 90 augstākās izglītības iestādēm 22 valstīs.

*ERASMUS+* programma atbalsta mācībspēku starptautisku apmaiņu – DU docētāji dodas uz kādu no ārvalstu sadarbības augstskolām lasīt lekcijas vai arī iesaistās personāla mācībās, pilnveidojot profesionālās kompetences un vērojot darbu ārvalstu sadarbības augstskolā. Mācību mobilitātes ietvaros DU mācībspēki apliecina savu pedagoģisko meistarību starptautiskā auditorijā, kā arī paši apgūst zināšanas un konkrētas prasmes, mācoties no ārvalstu partneru labās prakses. Tādējādi tiek uzkrāta pieredze, kas rosina akadēmisko personālu paplašināt un uzlabot piedāvāto studiju kursu klāstu un saturu, savukārt studenti gūst labumu no zināšanām un pieredzes, ko sniedz citu Eiropas valstu augstskolu akadēmiskais personāls un ārvalstu vieslektori.

DU ik gadu notiek mācībspēku darbības novērtēšana, kuras ietvaros tiek vērtēti pētnieciskā darba rezultāti, darbība projektos, kā arī pedagoģiskais un organizatoriskais darbs. Nepārtraukti tiek sekots līdzi jaunākajām aktualitātēm nozarē, gūstot no tām impulsus, kas tiek izmantoti studiju kursu satura aktualizēšanā. Mācībspēki aktīvi piedalās pētījumu rezultātu aprobācijā un izplatīšanā, uzstājoties zinātniskajās un praktiskajās konferencēs un semināros. Zinātniskajos pasākumos iegūtā informācija tiek izmantota studiju kursu un darbu vadīšanā, kā arī mācību līdzekļu sagatavošanā. Akadēmiskā personāla radošā un pētnieciskā darbība ir cieši saistīta ar studiju procesu, veicinot studentiem izpratni par nozares inovāciju saistību ar reālās darba vides vajadzībām. Programmas personālu veido pasniedzēji, kuri studiju procesu pilnveidē regulāri sadarbojas, tādējādi tiek panākta starpdisciplinaritāte studējošo zināšanu un prasmju izkopšanā.

Studiju programmas mācībspēki aktīvi iesaistās mākslinieciskās jaunrades un attīstības projektu veidošanā un vadīšanā. Nozīmīgākie no tiem pēdējo gadu laikā bijuši šādi:

* mākslinieciskās jaunrades kopprojekts ar Karola Lipinska Vroclavas Mūzikas akadēmiju (CD ieraksts, 2019);
* ESF projekts *Mūzikas, māksla, dejas un kultūras studiju skolotāju programmu jaunveide* Nr. 8.2.1.0/18/18/001 (2018/2019);
* VKKF piešķirtie granti Nr. 2022-3-MDM002, Nr. 2021-3-MDM067, Nr. 2019-3-MDM065-P, Nr. 2018-3-MDM081-P;
* ERAF projekts *Daugavpils Universitātes studiju programmu kvalitātes uzlabošana un vides pieejamības nodrošināšana.* **Vienošanās Nr. 2010/0115/3DP/3.1.2.1.1/09/IPIA/VIAA/021;**
* ESF projekts *Studiju programmu fragmentācijas samazināšana un resursu koplietošanas stiprināšana Daugavpils Universitātē* Nr. 8.2.1.0/18/A/019;
* I Starptautiskais mūsdienu mūzikas konkurss-festivāls *Gadsimta mūzika* LMTA;
* *Nordplus* Skolotāju izglītības tīkla projekts *Inovatīvas un ilgtspējīgas estētiskas metodes pilsoniskajai izglītībai* (ISAMCE 2019);
* Starptautiskais pūšaminstrumentu konkurss *Naujene Wind 2018, Naujene Wind 2019, Naujene Wind 2020, Naujene Wind 2022, Naujene Wind 2024* u. c.

Sadarbībā ar Profesionālās izaugsmes centru (PIC) docētajiem ir iespēja piedalīties tālākizglītības kursos, uzlabojot, padziļinot un pilnveidojot jau esošās zināšanas. 2018. gada laikā programmā iesaistītais akadēmiskais personāls piedalījās dažādos profesionālās pilnveides kursos (Pedagogu tālākizglītības B kursi, *Studiju kursu veidošana e-studiju vidē* *MOODLE*, *Datu analīze un pārskatu sagatavošana*).

**3.6.3. Akadēmiskā personāla zinātniskais un mākslinieciskās jaunrades darbs**

DU Mūzikas katedras profesionālo kapacitāti apliecina būtiski studentu un docētāju panākumi dažādos starptautiskos konkursos, savukārt darba devēju atsauksmes liecina par absolventu kompetenci mākslinieciski radošajā un pedagoģiskajā darbā. Arī jaunās programmas saturs un tās praktiskā īstenošana orientēta uz plašu, mainīgu, mūsdienu prasībām un dažādām dzīves izvirzītajām situācijām atbilstošu mākslinieciski radošo, zinātnisko un pedagoģisko darbību.

Nav mazsvarīgs docētāju zinātniskais ieguldījums, ko atspoguļo augstā līmenī konkurētspējīgu pētījumu rezultātu publiskošana akadēmiskajos izdevumos (monogrāfijas – Ē. Dauguļa *Džeza harmonija: teorijas un ieteikumi*, E. Znutiņa *Diriģēšanas mākslas attīstības tendences laiku lokos* u.c.), ikgadēji rīkotā, pašlaik Latvijā vienīgā regulārā starptautiskā zinātniskā konference muzikoloģijā *Mūzikas zinātne šodien: pastāvīgais un mainīgais,* kasparedz mākslas zinātņu pētījumu fokusēšanu uz DU specializācijas jomu PBSP *Mūzika*. Sevišķi būtiska loma ir šīs konferences ietvaros veidotajiem sadarbības tīkliem un to potenciāli labvēlīgajai ietekmei uz topošās programmas studentu iesaisti pētniecībā – jo īpaši pašlaik, kad viens no svarīgākajiem mūsu uzdevumiem ir palielināt Latvijas mūzikas zinātnes konkurētspēju Eiropas telpā, veicinot Latvijas atpazīstamību Baltijā un pasaulē,un Mūzikas katedras izdotais, Latvijā vienīgais muzikoloģijā indeksētais EBSCO rakstu krājums *Music Science Today: The Permanent and the Changeable.*[[83]](#footnote-83)

Sīkāka informācija par akadēmiskā personāla zinātnisko un mākslinieciskās jaunrades darbu pieejama virziena *Mākslas* ziņojuma II. daļas 4. nodaļas 2.4.1.-2.4.5. kritērijos sniegtajā informācijā.

**3.6.4. Mācībspēku savstarpējās sadarbības novērtējums**

Katra studiju gada beigās Mūzikas katedrā tiek plānotās akadēmiskā personāla slodzes nākamajam studiju gadam, ņemot vērā programmas studējošo attiecīgo studiju kursu novērtēšanas rezultātus un docētāju veiktās akadēmiskās darbības pašanalīzi, tiek izvērtēta mācībspēku atbilstība konkrēto studiju kursu pilnveidei un docēšanai. Akadēmisko slodžu  
apstiprināšana notiek saskaņā ar *Akadēmiskā personāla darba apjoma uzskaites kārtību  
DU*.

Katrā studiju programmas studiju kursa izstrādē un īstenošanā ir iesaistīti vairāki mācībspēki, kas kopīgi vienojas par izstrādājamo studiju kursu mērķiem, uzdevumiem, sasniedzamajiem rezultātiem un kursa saturu. Viņu savstarpējā sadarbība veicina studiju kursu kvalitāti gan izstrādes, gan īstenošanas posmā. PBSP *Mūzika* ir iesaistīti 31 mācībspēki, profilējošos studiju kursus nodrošina 21 mācībspēki. Pašnovērtējuma ziņojuma iesniegšanas brīdī programmā studē 31 studējošie.

**III. PROFESIONĀLĀS MAĢISTRA STUDIJU PROGRAMMAS “MĀKSLA” RAKSTUROJUMS**

**3.1. Studiju programmas raksturojošie rādītāji**

**3.1.1. Apraksts un analīze par izmaiņām studiju programmas parametros, kas veiktas kopš iepriekšējās studiju virziena akreditācijas lapas izsniegšanas vai studiju programmas licences izsniegšanas, ja studiju programma nav iekļauta studiju virziena akreditācijas lapā, tajā skaitā par izmaiņām, kas plānotas studiju virziena novērtēšanas procedūras ietvaros.**

Profesionālās augstākās izglītības maģistra studiju programma „Māksla” (47211) ir akreditēta 24.05.2013. (akreditācijas lapa Nr. 173). Kopš programmas īstenošanas uzsākšanas tika veiktas tikai tās izmaiņas, kuras ir nepieciešamas nepārtraukta studiju procesa kvalitatīvai īstenošanai, piemēram, tās ir objektīvas izmaiņas studiju realizācijā iesaistīto mācībspēku un struktūrvienību sastāvā.

Balstoties uz Studiju kvalitātes komisijas 2024. gada 17. janvārī lēmuma Nr. 2024/01-A [8.11] reakciju (***uzdot Universitātei uzdevumu līdz nākamajai studiju virziena akreditācijas iesnieguma iesniegšanai, bet ne ilgāk kā viena gada laikā*** *pēc šī lēmuma pieņemšanas nodrošināt profesionālās maģistra studiju programmas “Māksla” atbilstību normatīvo aktu prasībām (Augstskolu likuma 59. panta pirmās daļas 3. punkts, MK noteikumu Nr. 305 37. punkts), iesniedzot Centrā iesniegumu izmaiņu veikšanai studiju programmā (MK noteikumu Nr. 793 2.3. apakšpunkts), paredzot profesionālās kvalifikācijas piešķiršanu vai studiju programmas pārveidošanu par akadēmisko studiju programmu),* virziena „Mākslas” padomes sēdē (29.04.2024, protokols Nr. 4) tika izskatīts jautājums „Par profesionālās maģistra studiju programmas “Māksla” (programmas kods 47211, DO478) pārveidošanu par akadēmisko studiju programmu (AMSP) “Māksla”.

Virziena „Mākslas” sēdē tika izskatīti sekojoši dokumenti:

1) AMSP “Māksla” atbilstība valsts izglītības standartam,

2) AMSP “Māksla” studiju plāns,

3) AMSP “Māksla” studiju kursu kartējums,

4) AMSP „Māksla“ diploms,

5) AMSP „Māksla“ diploma pielikums.

Virziena „Mākslas” padomes lēmums:apstiprināt profesionālās maģistra studiju programmas “Māksla” (programmas kods 47211, DO478) pārveidošanu par akadēmisko studiju programmu (AMSP) “Māksla”.2

**3.1.2. Analīze un novērtējums par studiju programmas atbilstību studiju virzienam. Analīze par programmas nosaukuma, koda, iegūstamā grāda, profesionālās kvalifikācijas vai grāda un profesionālās kvalifikācijas mērķu un uzdevumu, studiju rezultātu, kā arī uzņemšanas prasību savstarpējo sasaisti. Studiju programmas īstenošanas ilguma un apjoma (tajā skaitā atšķirīgiem studiju programmas īstenošanas variantiem) raksturojums un lietderības novērtējums.**

PMSP „Māksla” (47211) ir veidota saskaņā ar Latvijas Augstskolu likuma prasībām un nodrošina iespējas pilnveidot profesionālo mākslas izglītību saskaņā ar *„Noteikumiem par otrā līmeņa profesionālo augstākās izglītības valsts standartu*” (MK 26.08.2014., noteikumi Nr. 512). PMSP „Māksla” ir DU īstenotajā studiju virzienā “Mākslas” ietilpstošā maģistra līmeņa studiju programma, kas nodrošina studējošiem teorētisko zināšanu un praktisko iemaņu apguvi mākslas jomā, sasniedzot studiju programmā noteiktos studiju rezultātus (zināšanu, prasmes, kompetences), kas atbilst Latvijas izglītības klasifikācijā noteiktajām Eiropas kvalifikācijas ietvarstruktūras 7. līmeņa zināšanām, prasmēm un kompetencei.

Ņemot vērā, ka DU studiju virzienā „Mākslas” studējošajiem tiek piedāvātas bakalaura un maģistra studiju programmas, PMSP “Māksla” īstenošana ir būtisks priekšnosacījums pēctecības nodrošināšanai starp studiju virzienā iekļautajām dažādu līmeņu studiju programmām. Tālākai speciālistu profesionālajai izaugsmei pēc bakalaura līmeņa studiju programmu absolvēšanas ir nepieciešams sagatavot akadēmiski izglītotus, mūsdienu pasaules darba tirgū konkurētspējīgus profesionālos maģistrus mākslā, kas spējīgi patstāvīgi/vēlākstudējot doktorantūrā paplašināt, padziļināt zināšanas un pilnveidot praktiskas iemaņas mākslā, veikt kreatīvu darbību aktuālos mākslas medijos un praktiski īstenot mākslas darbus/kultūras projektus dažāda mēroga kultūrtelpās.

PMSP „Māksla” mērķis ir pilnveidot teorētiskās zināšanas pasaules un Latvijas laikmetīgās mākslas medijos un kultūras menedžmenta aspektos, attīstīt profesionālās prasmes un kompetences izvēlētajā specializācijā, maģistra darbos iniciēt, prezentēt un praktiski realizēt oriģinālus artefaktus un radošus kultūras projektus.

Mērķa sasniegšanai izvirzīti šādi uzdevumi:

* pilnveidot zinātniskās un profesionālās pamatprasmes mākslas tehniku izmantošanā patstāvīgu radošo projektu izveidē un prezentācijā;
* veicināt studentu zināšanu un prasmju mākslā pilnveidošanu, lai viņi spētu orientēties mūsdienu pasaules un Latvijas mākslā;
* sekmēt studējošo sagatavošanu patstāvīgai individuālai mākslinieciskai jaunradei, pētnieciskai darbībai un dot iespēju studentiem realizēt sevi kā profesionālu, brīvu, atbildīgu un radošu personību.

Programmas kods 47211 atspoguļo programmas statusu un saturu, atbilstoši *“Noteikumos par Latvijas izglītības klasifikāciju”* (MK 13.06.2017., noteikumi Nr. 322) noteiktajām prasībām. Koda pirmie cipari 47 apzīmē otrā līmeņa profesionālo augstāko izglītību (profesionālais maģistra grāds), kas īstenojama pēc profesionālā bakalaura grāda ieguves. Koda otrā daļa atbilst izglītības tematiskajai jomai (21*–* Mākslas).

Imatrikulācija studiju programmā notiek saskaņā ar *“Daugavpils Universitātes uzņemšanas noteikumiem pilna un nepilna laika augstākā līmeņa studijām*”[[84]](#footnote-84), kurus ik gadu apstiprina DU Senāts. Uzņemšanas prasības: profesionālais bakalaura grāds mākslā vai 2.līmeņa augstākā vai tai pielīdzināta profesionālā izglītība mākslas jomā. Konkursā piedalās ar gala/valsts pārbaudījumu vidējo atzīmi.

PMSP “Māksla” nosaukums, iegūstamais grāds, mērķis un uzdevumi, studējošo uzņemšanas prasības ir savstarpēji saistītas. PMSP “Māksla”, kuras apjoms ir 60 KP un realizācija paredzēta viena gada un sešu mēnešu laikā, absolventi iegūst profesionālā maģistra grādu mākslā ar padziļinātu vienu obligātās izvēles specializāciju: *Dizains, Grafika, Glezniecība, Keramika, Tekstilmāksla, Zīmēšana* un *Kultūras menedžments.*

Par studiju programmas apgūšanu izsniedzamā diploma un tā pielikumu paraugu atbilstoši Ministru kabineta 16.04.2013. noteikumiem Nr. 202 “Kārtība, kādā izsniedz valsts atzītus augstākās izglītības apliecinošus dokumentus”, kā arī studiju līguma paraugu atbilstoši Ministru kabineta 23.01.2007. noteikumiem Nr. 70 “Studiju līgumā obligāti ietveramie noteikumi” skatīt pielikumos *3.1.2*.

**3.1.3. Studiju programmas ekonomiskais un/ vai sociālais pamatojums, analīze par absolventu nodarbinātību.**

PMSP „Māksla” nepieciešamību un tās turpmāko attīstību no Latvijas valsts interešu viedokļa nosaka akadēmiski izglītotu speciālistu sagatavošanas nepieciešamība LR valsts un pašvaldību institūcijām, īpaši kultūras un radošajām industrijām, kurām ir liels potenciāls vietējā, reģionālā un nacionālā attīstībā un nozīmīga pozitīva ietekme plašākā ekonomikas un sociālajā kontekstā.

PMSP „Māksla” studējošajiem programmas satura apguves procesā tiek attīstīta radošā/dizaina domāšana, kas ir absolventu nākotnes potenciāls un virzītājspēks kreatīviem un inovatīviem problēmu risinājumiem darba tirgū, kultūras/mākslas projektu iniciēšanai un realizācijai, publisko pakalpojumu, komunikācijas, informācijas u.c. dizaina aspektu attīstībai ekonomikā, kultūrā, dabas un sociālajā vidē, mūsdienīgas tālākizglītības/mūžizglītības pilnveidei un profesionālai virzībai, mākslinieciskās jaunrades stiprināšanai Latvijā pasaules laikmetīgās mākslas tendenču un konceptu kontekstā.

Studiju programmas absolventi ir kompetenti dibināt, vadīt privātuzņēmumus, kuru pamatresurss un konkurētspējas avots ir radošums, iztēle, intuīcija. Tā ir unikāla iespēja inovatīvu ekonomisku, sociālu, kultūras un mākslas vērtību radīšanai, kuras novērtē un pazīst arī pasaulē.

Studiju virzienā “Mākslas” ietilpstošo studiju programmu (t.sk. PMSP “Māksla”) ekonomiskais un sociālais pamatojums, kā arī attīstības perspektīvas izriet no sekojošajos stratēģiskās plānošanas dokumentos noteiktajām tautsaimniecības pieprasījuma prognozēm:

* *Izglītības attīstības pamatnostādnes 2021. – 2027. gadam;*
* *Latvijas ilgtspējīgas attīstības stratēģija līdz 2030. gadam;*
* *Latvijas Nacionālais attīstības plāns 2021. – 2027. gadam;*
* *Latvijas augstākās izglītības un augstskolu attīstības nacionālā koncepcija – Nākotnes augstskola 2030;*
* *Zinātnes, tehnoloģiju attīstības un inovācijas pamatnostādnes 2021. – 2027. gadam;*
* *Latvijas Viedās specializācijas stratēģija.*

*„Latvijas ilgtspējīgas attīstības stratēģija līdz 2030.gadam”* kā vienu no mērķiem izvirza gan kultūras telpas attīstību, gan paradigmas maiņu izglītībā, apliecinot, ka vides, sociālie un ekonomiskie jautājumi ir savstarpēji cieši saistīti un jārisina vienoti, neatrauti cits no cita. Cilvēkkapitāls ir Latvijas svarīgākais resurss, savukārt jaunrade – viens no būtiskākajiem attīstības veicinātājiem, jo radošs indivīds un sabiedrība, kas spēj novērtēt un izmantot savu radošo potenciālu, ir galvenie attīstības virzītājspēki. Dokumentā tiek uzsvērts, ka radošums ir neatņemama izglītības programmu sastāvdaļa visos izglītības līmeņos, kas tiek akcentēts arī PMSP „Māksla” studiju kursu saturā un rezultātos, lai sagatavotu profesionālos mākslas maģistrus atbilstoši mūsdienu darba tirgus prasībām un Latvijas ilgtspējīgas attīstības stratēģijai līdz 2030. gadam.

Kvalitatīvas studijas un absolventu iespējas darba tirgū ir vieni no galvenajiem kritērijiem, pēc kādiem topošie studējošie izvēlas augstskolu studijām. Kā liecina apkopotie dati par PMSP “Māksla” absolventu nodarbinātību pārskata periodā, praktiski visi programmas absolventi strādā darba vietās (valsts/privātuzņēmumu vadītāji/darbinieki), kas ir atbilstošas mākslas jomai. Tās ir Latvijas radošās industrijas, mākslas/dizaina uzņēmumi/studijas/galerijas, augstskolas, mākslas skolas/vidusskolas. Daudzi absolventi kā prakses devēji nodrošina profesionālās kvalifikācijas prakses vietas DU PBSP „Dizains” un PBSP „Mākslas menedžments” studējošajiem, bet vēlāk kā darba devēji *–* arīdarba vietas minēto programmu absolventiem.

**3.1.4. Statistikas dati par studējošajiem studiju programmā, studējošo skaita dinamika, skaita izmaiņu ietekmes faktoru analīze un novērtējums. Analizējot, atsevišķi izdalīt dažādas studiju formas, veidus, valodas.**

Uz akreditācijas ziņojuma iesniegšanas brīdi PMSP “Māksla” kopumā studē 14 (1. studiju gads), savukārt laika posmā no 2017. – 2023. gadam PMSP “Māksla” kopējais uzņemto studējošo skaits sasniedza 48 studējošos. Pārskata periodā studiju programmu absolvējuši kopumā 33 studējošie, un visi ir studējuši par valsts budžeta līdzekļiem.

2023./2024. studiju gadā PMSP „Māksla” pavisam studē 19 studējošie: 1. studiju gadā – astoņi, 2. studiju gadā – 11. Visi studē par valsts budžeta līdzekļiem.

Atbilstoši atbiruma statistikai par pārskata periodu (skat. pielikumu *3.1.4.PMSP Māksla\_Statistikas dati par studējošajiem*), ir studējošie, kas uzsākuši studijas studiju programmā, bet to nav absolvējuši. Studiju pārtraukšanas galvenie iemesli: nesekmība, neatgriešanās pēc akadēmiskā atvaļinājuma dažādu iemeslu dēļ (piemēram, finansiālas grūtības, ģimenes apstākļi u.c.), kā arī nepārdomāta neatbilstošas studiju programmas izvēle. DU PMSP „Māksla” studējošo atbiruma statistika kopumā atspoguļo kopējās tendences mākslas studijās Latvijas augstskolās.

PMSP “Māksla” tiek realizēta tikai pilna laika studiju formā un latviešu valodā.

**3.1.5. Kopīgās studiju programmas izveides pamatojums un partneraugstskolu izvēles raksturojums un novērtējums, iekļaujot informāciju par kopīgās studiju programmas veidošanu un īstenošanu (ja attiecināms).**

Nav

**3.2. Studiju saturs un īstenošana**

**3.2.1. Studiju programmas satura analīze. Studiju kursos/ moduļos iekļautās informācijas, sasniedzamo rezultātu, izvirzīto mērķu u.c. rādītāju savstarpējās sasaistes ar studiju programmas mērķiem un sasniedzamajiem rezultātiem novērtējums. Studiju kursu/ moduļu satura aktualitātes un atbilstības nozares, darba tirgus vajadzībām un zinātnes tendencēm novērtējums, vai un kā studiju kursu/ moduļu saturs tiek aktualizēts atbilstoši nozares, darba tirgus un zinātnes attīstības tendencēm.**

PMSP “Māksla” saturu nosaka studiju programmas mērķis un uzdevumi, kas saskaņoti ar jaunajām tendencēm izglītības sistēmā Eiropas Savienībā, ar saistīto Ministru kabineta noteikumu prasībām, DU Satversmi un ar Daugavpils Universitātes prioritārajiem pētniecības virzieniem.

PMSP „Māksla” saturs ir veidots ar mērķi sniegt studējošiem augstāka līmeņa teorētiskās zināšanas mākslas jomā, attīstīt prasmes obligātās izvēles specializācijā, tās pilnveidojot profesionālās prakses laikā, un sekmēt kreativitāti un kompetenci konceptuālu mākslas/kultūras projektu realizācijā. Studiju programmas saturs ietver vizuālās mākslas pamatnostādnes, principus un zinātnisko metodoloģiju, kā arī tās aktuālo problēmu risinājumus starpdisciplinārā kontekstā. Studiju programmas satura apguve veicina gan mākslinieciski radošā, gan zinātniski pētnieciskā darba prasmes, sagatavojot studējošos turpmākām studijām doktorantūrā.

***Studiju programmu raksturojošie parametri***

Studiju programmas mērķis ir pilnveidot teorētiskās zināšanas pasaules un Latvijas laikmetīgās mākslas medijos un kultūras menedžmenta aspektos, attīstīt profesionālās prasmes un kompetences izvēlētajā specializācijā (*Dizains, Grafika, Glezniecība, Keramika, Tekstilmāksla, Zīmēšana* un *Kultūras menedžments*), maģistra darbos iniciēt, prezentēt un praktiski realizēt oriģinālus artefaktus un radošus kultūras projektus.

Studiju programmas sasniedzamie rezultāti: PMSP „Māksla” saturs nodrošina tādu studiju rezultātu sasniegšanu, kas ietver padziļinātu teorētisko zināšanu iegūšanu, profesionālo prasmju un kompetenču pilnveidi obligātās izvēles specializācijā, radošās domāšanas attīstību, mākslas/kultūras produkta īstenošanu un prezentēšanu.

Studiju rezultāti ir formulēti gan visai studiju programmai, gan katram studiju kursam.

Zināšanas: PMSP „Māksla” paredz teorētisko un praktisko zināšanu padziļinātu apguvi mākslā un tās apakšnozarēs. Studiju programmas sekmīgas izpildes un studiju kursu satura apguves rezultātā studējošie demonstrēs padziļinātu izpratni par laikmetīgās mākslas, mākslas filosofijas un psiholoģijas, mūsdienu mākslas teorijas jautājumiem un pārzinās zinātniskā pētījuma principus mākslas jomā. Obligātās izvēles specializācijas ietvaros (*Dizains, Grafika, Glezniecība, Keramika, Tekstilmāksla, Zīmēšana*) studējošie pārzinās materiālus, instrumentus, iekārtas, darbnīcas vidi, tehnikas un radošā procesa gaitu no darba ieceres līdz tās praktiskai realizācijai materiālā, savukārt obligātās izvēles specializācijas *Kultūras menedžments* studējošie demonstrēs padziļinātas zināšanas par kultūras menedžmentu un mārketingu, aktuālākajām kultūrpolitikas nostādnēm, radošajām industrijām, to vadību, komunikācijas struktūru un finanšu menedžmentu, prezentācijas izveides, vizuālā stila un dizaina klasiskajiem aspektiem un mūsdienu tendencēm.

PMSP „Māksla” apguves laikā studējošie:

1. Demonstrē padziļinātas teorētiskas zināšanas mākslas zinātnē, terminu, jēdzienu, teoriju, konceptu un tendenču kritisku izpratni.  
2. Pārzina zinātniskā pētījuma pamatprincipus un veic patstāvīgu zinātniski pētniecisko darbu, rezultātu prezentējot, aprobējot starptautiskā zinātniskā konferencē un maģistra darbā.   
3. Demonstrē zināšanas maģistra darba teorētiskās un praktiskās daļas izstādē.

Prasmes: PMSP „Māksla” studējošie iegūst padziļinātas akadēmiskās un profesionālās kompetences, kuras atspoguļojas prasmēs. Studiju programmas izpilde un atsevišķu studiju kursu apguve balstās uz esošajām, bakalaura studiju programmā iegūtajām, sociālajām, komunikatīvajām un izglītošanās prasmēm, vienlaicīgi sekmē esošo prasmju pilnveidi un nodrošina jaunu, komplicētāku prasmju attīstību:

* kopīgās prasmes nozarē: prot plānot savu un citu mākslas speciālistu radošo darbu; organizēt darbu saskaņā ar izvirzīto mērķi un uzdevumiem; izvērtēt darba efektivitāti;
* mākslas speciālista prasmes: prot strādāt komandā; informēt par sava darba rezultātiem, pamatot savu un respektēt citu viedokli; prot izstrādāt radošus projektus; prot veikt pētniecisko darbību, atlasīt un analizēt speciālos informācijas avotus; prot veikt radošās darbības analīzi, pilnveidot profesionālo meistarību mākslā, organizēt darbu, izmantojot mūsdienu informācijas tehnoloģijas;
* ar personības attīstību saistītas prasmes (pašnovērtēšanas prasmes, prasmes risināt problēmsituācijas, komunicēt).

Studiju programmā iegūtās un pilnveidotās prasmes nodrošina studējošo kā jaunu, augsti kvalificētu speciālistu atbilstību mūsdienu darba tirgus prasībām mākslas nozarē un viņu turpmāko spēju kā darba ņēmējiem strādāt valsts, pašvaldību institūcijās, īpaši kultūras un radošajās industrijās, mākslas/dizaina uzņēmumos/studijās/galerijās, augstskolās, mākslas skolās/vidusskolās, vai privātajos uzņēmumos. Programmas absolventi kā darba devēji var nodrošināt jaunas darba vietas, piemēram, DU PBSP „Dizains”, PBSP „Mākslas menedžments” un citu augstskolu absolventiem.

PMSP „Māksla” saturs regulāri tiek apspriests akadēmiskā personāla sēdēs un ar darba tirgus pārstāvjiem, kuri katru gadu tiek aicināti piedalīties Valsts pārbaudījumu komisijā. Pēc valsts pārbaudījumu rezultātiem studējošo zināšanas un prasmes tiek kopīgi pārrunātas, uzklausot darba devēju ieteikumus.

Arī studiju programmas pašnovērtējuma ziņojumā tiek analizēti darba devēju aptauju rezultāti, kas sniedz informāciju par studiju programmas kvalitāti darba tirgus prasību kontekstā. Par darba devēju priekšlikumiem un komentāriem tiek informēti studiju programmas docētāji un viesdocētāji.

PMSP „Māksla” apguves laikā studējošie:

4. Demonstrē prasmes tehnoloģiski izstrādāt mākslas darbus laikmetīgos mākslas medijos vai realizēt kultūras projektus dažāda mēroga kultūrtelpās.

5. Prot patstāvīgi atlasīt, kritiski izvērtēt, analizēt un izmantot informācijas avotus.  
6. Prot profesionāli diskutēt par aktualitātēm un novitātēm mākslā/kultūras menedžmentā.

Kompetences: PMSP „Māksla” apguves gaitā studējošie iegūst profesionālo kompetenci, kas atspoguļojas prasmēs un raksturo mākslas speciālista ar profesionālā maģistra grādu padziļinātās zināšanas par mākslinieciskās jaunrades konceptuāliem aspektiem; izpratni par mākslinieka/kultūras menedžera lomu sabiedrībā; kompetenci aktīvai līdzdarbībai mūsdienu mākslas/kultūras telpā; radošo potenciālu mākslinieciskās jaunrades ieceru un kultūras projektu realizācijā praksē.

Studējošo sekmīga akadēmiskā, praktiskā un radošā darbība PMSP „Māksla” apguvē nav iespējama bez sadarbības ar tās realizācijā iesaistīto akadēmisko personālu un studiju biedriem. Tādējādi tiek nostiprinātas vispārcilvēciskās attieksmes un akadēmiskās kompetences, vienlaicīgi paplašinot kompetences mākslas/kultūras jomā.

PMSP „Māksla” apguves laikā studējošie:

7. Demonstrē kompetenci integrēt studiju procesā iegūtās zināšanas un prasmes konkrētu uzdevumu veikšanā, darbojoties individuāli vai komandā.

8. Ir kompetenti konceptuāla, laikmetīga un radoša mākslas/kultūras projekta iniciēšanā, īstenošanā un vērtēšanā.

9. Pierāda spēju paškritiski novērtēt zināšanas, prasmes, radošo potenciālu pašattīstības procesā turpmākās profesionālās karjeras perspektīvā.

Studiju programmas apjoms (KP): 60 KP.

Studiju programmas īstenošanas ilgums: 1 gads 6 mēneši.

Programmas daļas un to apjoms:

* teorētiskie kursi (A daļa) (44 KP): *Mākslas filosofija (2 KP), Vadības pamati (2 KP), Mākslas psiholoģiskās problēmas (2 KP), Laikmetīgā māksla (3KP), Mūsdienu mākslas teorijas analīze (3 KP), Komunikācijas vadība (2 KP), Profesionālā prakse I (7 KP), Profesionālā prakse II (2 KP), Maģistra darba izpildes vispārējās prasības (1 KP), Maģistra darba izstrāde I (5 KP), Maģistra darba izstrāde II (15 KP).*

Balstoties uz Augstskolu likuma prasībām, 2023./2024. studiju gadā studiju programmas „Māksla” studiju kursiem ar nepāra skaita KP, to apjoms tika nomainīts uz pāra skaita KP apjomu.

Programmas daļas un to apjoms:

* teorētiskie kursi (A daļa) (44 KP): *Mākslas filosofija (2 KP), Vadības pamati (2 KP), Mākslas psiholoģiskās problēmas (2 KP), Laikmetīgā māksla (4 KP), Mūsdienu mākslas teorijas analīze (2 KP), Komunikācijas vadība (2 KP), Profesionālā prakse I (6 KP), Profesionālā prakse II (2 KP), Maģistra darba izpildes vispārējās prasības (2 KP), Maģistra darba izstrāde I (4 KP), Maģistra darba izstrāde II (16 KP).*

Gadījumā, ja programmā studējošais zemāka līmeņa studiju programmā nav apguvis Vides aizsardzības likumā un Civilās aizsardzības un katastrofas pārvaldīšanas likumā noteiktās prasības, viņš tās apgūst maģistra studiju programmā „Māksla”. Līdz ar to studiju programmas teorētisko kursu skaits (A daļa) ir papildināts ar diviem jauniem studiju kursiem: Civilā aizsardzība (1 ECTS) un Vides aizsardzība (1 ECTS);

* obligātās izvēles specializācijas kursi (B daļa) (16 KP):
* *Tekstilmāksla* *(Tekstilmāksla I, 6 KP; Tekstilmāksla II, 6 KP; Tekstilmāksla III, 4 KP);*
* *Keramika (Keramika I, 6 KP; Keramika II, 6 KP; Keramika III, 4 KP);*
* *Glezniecība (Glezniecība I, 6 KP; Glezniecība II, 6 KP; Glezniecība III, 4 KP);*
* *Zīmēšana (Zīmēšana I, 6 KP; Zīmēšana II, 6 KP; Zīmēšana III, 4 KP);*
* *Grafika (Grafika I, 6 KP; Grafika II, 6 KP; Grafika III, 4 KP);*
* *Dizains (Dizains I, 6 KP; Dizains II, 6 KP; Dizains III, 4 KP;*
* *Kultūras menedžments: Kultūras menedžments (teorija un prakse) (4 KP), Kultūras mārketings (2 KP), Finanšu menedžments (2 KP), Kultūrpolitika (2 KP), Radošās industrijas (2 KP), Lietišķās prezentācijas izveide (2 KP), Lietišķais stils un dizains (2 KP);*
* Valsts pārbaudījumi *(Maģistra darba praktiskā daļa, Maģistra darba teorētiskā daļa).*

Kontaktstundu apjoms (%): 1 kredītpunktam atbilst 40 akadēmiskās stundas, no kurām 16 akadēmiskās stundas ir kontaktstundas, kas ir 40% no paredzētā apjoma. 24 akadēmiskās stundas veido studējošo patstāvīgā darba stundas, kas ir 60 % no paredzētā apjoma.

Piešķirtais grāds: profesionālais maģistra grāds mākslā.

Studiju turpināšanas iespējas: turpināt studijas doktora līmeņa studiju programmās.

Studiju programmas apguves un vērtēšanas pamatprincipi un kārtība: studiju programmas apguvē un vērtēšanā tiek piemēroti sekojoši principi:

* atklātības princips;
* obligātuma princips;
* vērtējuma pārskatīšanas iespēju princips;
* izmantoto pārbaudes veidu dažādības princips.

Studiju rezultātu vērtēšanas principi un kārtība ir iestrādāti “Nolikumā par studijām Daugavpils Universitātē”[[85]](#footnote-85). Detalizētāks vērtēšanas apraksts ir atspoguļots katra atsevišķa studiju kursa kredītpunktu ieguves prasībās. Studiju rezultātus vērtē 10 ballu skalā vai ar vērtējumu „ieskaitīts/neieskaitīts”.

Ziņojumu pielikumā apkopoti studiju programmas parametri, kas apliecina studiju programmas atbilstību valsts izglītības standartam (*3.2.1.PMSP Māksla\_Atbilstība valsts izglītības standartam*). PMSP „Māksla” studiju programmas plāns pievienots pielikumā (*3.2.1.PMSP Māksla\_Studiju plāns*), savukārt studiju programmas studiju kursu apraksti pievienoti *3.2.1\_PMSP Māksla\_Studiju kursu apraksti.* Studiju kursu kartējumu studiju programmas studiju rezultātu sasniegšanai skatīt pielikumā (*3.2.1.PMSP Māksla\_Studiju kursu kartējums*).

**3.2.2. Maģistra vai doktora studiju programmu gadījumā norādīt un sniegt pamatojumu, vai grādu piešķiršana balstīta attiecīgās zinātnes nozares vai mākslinieciskās jaunrades jomas sasniegumos un atziņās. Doktora studiju programmas gadījumā, galveno pētniecības virzienu apraksts, programmas ietekme uz pētniecību un citiem izglītības līmeņiem (ja piemērojams).**

Pēc studiju programmas apguves izglītojamie ar iepriekš iegūtu atbilstošo profesionālo bakalaura grādu mākslā vai 2. līmeņa augstāko, vai tai pielīdzināto profesionālo izglītību mākslas jomā iegūst profesionālo maģistra grādu mākslā. Profesionālā maģistra grāda piešķiršana balstās kā uz padziļinātu zināšanu mākslas nozarē apguvi (studiju programmas A daļa), tā uz mākslinieciskās jaunrades jomas sasniegumiem un atziņām, ko apliecina studiju programmas plāns, saturs, daudzveidīgu mācību metožu un formu integrācija studiju procesā kvalitatīvu studiju rezultātu (zināšanu, prasmju, kompetences) nodrošināšanā.

Studiju programmas tematiskā un kalendārā struktūra nodrošina plašu, studējošo interesēm un akadēmiskā personāla zinātniskajai un mākslas specializācijai atbilstošu obligātās izvēles kursu klāstu. Obligātās izvēles specializācijas daļa (studiju programmas B daļa) sniedz iespējas studējošajiem specializēties septiņās specializācijās/moduļos: *Dizains, Grafika, Glezniecība, Keramika, Tekstilmāksla, Zīmēšana* un *Kultūras menedžments,* pilnveidojot radošo domāšanu, profesionālo kompetenci un aprobējot praktiskā darbībā teorētiskās zināšanas. Tādējādi studējošie iegūst plašākas iespējas pielāgoties darba tirgus prasībām un vajadzībām.

PMSP „Māksla” struktūra vērsta uz studējošo iemaņu attīstību patstāvīgi veikt zinātnisko darbu un iekļauties pētniecības procesā, kas ir nepieciešams, gatavojoties DU ikgadējai starptautiskai zinātniskai konferencei, maģistra darba sekmīgai izstrādei un dalībai DU iekšējo pētniecības projektu konkursā (piemēram, 2019./2020. studiju gada maģistrante ieguva finansējumu un sekmīgi realizēja pētniecības projektu par Latvijas un Ķīnas mākslas saskarsmi).

Studiju programmas realizācijas gaitā regulāri tiek veikts tās satura, pieejamo resursu un nodrošinājuma vērtējums studiju rezultātu sasniegšanai. DU Studiju padomē (07.05.2018., protokols Nr. 13) ir apstiprinātas izmaiņas PMSP „Māksla” visu studiju kursu aprakstu informatīvajā daļā, lai precizētu darba formas (lekcijas, seminārus, praktiskos darbus), kontaktstundu skaitu un koriģētu saturu atbilstoši mūsdienu kontekstam.

Studējošo radošie un maģistra darbi (specializācijas *Dizains, Grafika, Glezniecība, Keramika, Tekstilmāksla, Zīmēšana)* regulāri tiek prezentēti personālizstādēs/grupas izstādēs Daugavpils Universitātes kultūrtelpā, Latvijā un arī ārzemēs.

Tie piedalās augstskolu konkursā *Dizaina arēna* (Rīga),starptautiskās dizaina izstādēs *–* konkursos, kur ir uzvarējuši/ieguvuši diplomus, sertifikātus, ir iekļauti elektroniskajos izstāžu katalogos/virtuālās galerijās (piemēram, pieejams: *http://dd.vsu.by/winner.php; design.lv/lv/gada-balva-dizaina/augstskolu-konkursa-dizaina-arena-2021-galerija).* Maģistra darbi ar to koncepciju un realizācijas aprakstiem latviešu valodā ir atspoguļoti divos virtuālos katalogos DU tīmekļa vietnē (*Maģistra darbu katalogs MĀKSLĀ. 2019.* Pieejams: https://old.du.lv/wp-content/uploads/2019/04/Katalogs2018.pdf; *Maģistra darbu katalogs MĀKSLĀ. 2017.* Pieejams: https://old.du.lv/wp-content/uploads/2017/11/Katalogs-1.pdf) un video izstādē (*Maģistra darbu video izstāde Atradumi. 2021.* Pieejams: <https://du.lv/aktualitates/pmsp-maksla-magistra-darbu-video-izstade-atradumi/>).

2023./2024. studiju gadā studējošo radošie un maģistra darbi tika prezentēti vienā personālizstādē un divās grupas izstādēs Daugavpils kultūras telpā. Latgales Centrālajā bibliotēkā (LCB) (Rīgas iela 22, Daugavpils) tika īstenota programmas otrā studiju gada maģistrantes Sigijas Šķēles-Tomiņas un viesdocētājas Jeļenas Koževņikovas grafiku izstāde „Balts, vēl baltāks” (06.12.2023. *–* 31.01.2024, kuratore Z. Barševska) (***Jeļenas Koževņikovas un Sigijas Šķēles-Tomiņas grafiku izstāde „BALTS, VĒL BALTĀKS”.*** Pieejams: https://du.lv/aktualitates/jelenas-kozevnikovas-un-sigijas-skeles-tominas-grafiku-izstade-balts-vel-baltaks/), savukārt LCB ASV informācijas centrā bija aplūkojama S. Šķēles-Tomiņas grafiku personālizstāde „GRAFIKA’S (05.01.*–*29.02.2024) (*Sigijas Šķēles-Tomiņas grafiku izstāde „GRAFIKA’S.* Pieejams: https://www.lcb.lv/jaunumi/sigijas-skeles-tominas-grafiku-izstade-grafikas/).

Studiju programmas labākie maģistra darbi Daugavpils valstspilsētā organizētās akcijas „Mākslas dienas 2024” ietvaros tika eksponēti Daugavpils Universitātē izstādē „Kas padara mūsu dzīvi aktīvu?” (**25.04.** *–* **25.05.2024, kuratore Z. Barševska)** (*Profesionālās maģistra studiju programmas Māksla maģistra darbu izstāde KAS PADARA MŪSU DZĪVI AKTĪVU?* Pieejams: https://du.lv/aktualitates/profesionalas-magistra-studiju-programmas-maksla-magistra-darbu-izstade-kas-padara-musu-dzivi-aktivu/; Mākslas dienu pasākumi „Nāc un atklāj mākslu Daugavpilī!” Pieejams: https://www.daugavpils.lv/afisa/makslas-dienu-pasakumi-nac-un-atklaj-makslu-daugavpili!).

PMSP „Māksla” obligātās izvēles specializācijā *Kultūras menedžments* studējošie veiksmīgi realizē kreatīvus kultūras/mākslas projektus (piemēram, izstādes, zibakcijas, meistarklases, performances, projektus u.c.) DU kultūrtelpā, Daugavpilī, Latvijā un arī ārzemēs, kā arī virtuālā formātā (piemēram, virtuālas izstādes DU tīmekļa vietnē, vebinārus *Google meet* platformā).

**3.2.3. Studiju programmas īstenošanas, tajā skaitā kursu/moduļu īstenošanas metožu, novērtējums, norādot metodes un kā tās veicina studiju kursu rezultātu un studiju programmas mērķu sasniegšanu. Kopīgas studiju programmas gadījumā, vai gadījumā, ja studiju programma tiek īstenota svešvalodā vai tālmācības studiju formā, detalizēti raksturot izmantotās metodes šādas studiju programmas nodrošināšanai. Iekļaut skaidrojumu, kā studiju procesa īstenošanā ņemti vērā studentcentrētas izglītības principi.**

PMSP „Māksla” īstenošana notiek, izmantojot dažādas studiju formas, formālās un neformālās izglītības metodes un metodiskos paņēmienus, kā arī e-studijas studējošo patstāvīgā darba organizēšanai.

Studiju programmā tiek lietotas dažādas kontaktnodarbību studiju metodes, t.sk. lekcijas, semināri, praktiskās nodarbības, konsultācijas, individuālais un grupu darbs, diskusijas, radošo projektu prezentācijas. Paralēli tradicionālajām darba formām tiek praktizētas arī interaktīvas studiju metodes: audiovizuālo materiālu analīze, mākslas jomas profesionāļu interaktīvās lekcijas un vebināri *Zoom* platformā u.tml. Jauna, laikmetīga un perspektīva studiju darba forma ir PMSP „Māksla” studējošo atklātās lekcijas–prezentācijas DU PBSP „Dizains” studentiem (piemēram, 18.12.2019. notika maģistrantes lekcija „Grafika stiklā” pirmā kursa grafikas dizaineriem).

Uzskatāmību teorētisko un praktisko zināšanu apguvē nodrošina moderno tehnisko līdzekļu un datorprogrammatūras (piemēram, *Power Point* datorprogramma). izmantošana. Prasības un metodes tiek izvēlētas atbilstoši studiju kursu saturam, specifikai un studiju procesa organizācijai. Liela uzmanība tiek pievērsta studentu patstāvīgajam darbam, kas vērsts uz zinātniskās literatūras un informācijas avotu apzināšanu un analīzi (tai skaitā, darbs ar starptautiskajām zinātniskās literatūras datu bāzēm *Web of Sciences, Scopus, Ebsco* u.c.), referātu, prezentāciju, zinātniska raksta un maģistra darba teorētiskā pētījuma sagatavošanu. Patstāvīgais darbs attīsta prasmes praktiski realizēt radošu darbu/ kultūras projektu atbilstoši obligātas izvēles specializācijas specifikai. Studijas balstās uz studējošā patstāvību, vienlaicīgi nodrošinot akadēmiskā personāla vadību un atbalstu – katra studiju kursa aprakstā ir norādīts studējošo patstāvīgā darba apjoms, saturs, rezultāti un vērtēšanas kritēriji.

Studējošo patstāvīgais darbs ietver sevī daudzveidīgas aktivitātes:

* informācijas avotu studijas un gatavošanos seminārnodarbībām;
* dalību DU ikgadējā starptautiskā zinātniskā konferencē;
* ziņojuma izstrādi un prezentāciju;
* informācijas vākšanu, datu bāzu izpēti;
* māksliniecisko jaunradi/inovatīva kultūras projekta izstrādi;
* pieredzes pilnveidi profesionālās prakses laikā;
* mākslas/kultūras pasākumu apmeklēšanu.

PMSP “Māksla” mērķu sasniegšanai tiek ievēroti principi, kas noteikti ar 2015. gadā pieņemtajiem Standartiem un vadlīnijām kvalitātes nodrošināšanai Eiropas augstākās izglītības telpā. Studiju programma tiek īstenota tā, lai iedrošinātu studējošos aktīvi iesaistīties studiju procesa veidošanā, un studentu sekmju vērtēšana atbilst vadlīnijās definētajai pieejai. Minētā standarta vadlīnijas nosaka, ka studentcentrēta mācīšanās un pasniegšana ir nozīmīga stimulējoša loma studējošo motivācijā, pašrefleksijā un iesaistīšanās studiju procesā. Tas nozīmē pārdomātu un mūsdienīgu studiju programmu izveidi, īstenošanu un rezultātu vērtēšanu.

PMSP “Māksla” ir veidota un tiek realizēta, respektējot studējošos un viņu vajadzību daudzveidību, radot piemērotākus studiju programmas satura apguves ceļus. Programmas realizācijas gaitā studējošajiem tiek piedāvātas daudzveidīgas mācīšanās metodes, t.sk. iespēja apgūt studiju kursu saturu attālināti, iespēja saņemt individuālas konsultācijas utml., tādējādi, pielāgojot programmas īstenošanu studējošo iespējām. Tādā veidā tiek nodrošināta iespēja apgūt studiju programmu arī tiem, kam dažādu apsvērumu ir problemātiski apmeklēt nodarbības katru dienu, piemēram, strādājošiem studējošajiem, jaunajām māmiņām u.c. Tajā pašā laikā tiek attīstītas studējošā prasmes strādāt patstāvīgi, nodrošinot docētāja vadību un veicinot abpusēju cieņu studējošā un mācībspēka attiecībās. DU pastāv atbilstošas procedūras studējošo sūdzību izskatīšanai un risināšanai.

Programmas realizācijas gaitā tiek ievēroti visi studentcentrētas izglītības pamatprincipi:

* pastāvīgā refleksija,
* individuāla pieeja studējošiem *–* nav viena risinājuma, kas derētu visiem,
* tiek ņemts vērā, ka studējošajiem ir dažādi mācīšanās stili, dažādas prasības, intereses, pieredze un iepriekšējās zināšanas,
* studējošo zināšanas, prasmes un kompetenci vērtē ne tikai akadēmiskais personāls, bet arī jābūt studējošā paškontrolei par savām studijām,
* studējošiem tiek piedāvāta iespēja mācīties patstāvīgi,
* nepārtraukta sadarbība starp studējošiem un akadēmisko personālu.

**3.2.4. Ja studiju programmā ir paredzēta prakse, raksturot studējošajiem piedāvātās prakses iespējas, nodrošinājumu un darba organizāciju, tajā skaitā norādīt, vai augstskola/ koledža palīdz studējošajiem atrast prakses vietu. Ja studiju programma tiek īstenota svešvalodā, sniegt informāciju, kā tiek nodrošinātas prakses iespējas svešvalodā, tajā skaitā ārvalstu studējošajiem. Sniegt studiju programmā iekļauto studējošo prakšu uzdevumu sasaistes ar studiju programmā sasniedzamajiem studiju rezultātiem analīzi un novērtējumu (ja attiecināms).**

PMSP „Māksla” profesionālās prakses norises kārtību reglamentē dokuments „Nolikums par profesionālo praksi Daugavpils Universitātes Mūzikas un mākslu fakultātes profesionālās augstākās izglītības maģistra studiju programmā „Māksla” (kods 47211)”.

2023./2024. studiju gadā PMSP „Māksla” profesionālās prakses norises kārtību reglamentē dokuments „Nolikums par profesionālo praksi Daugavpils Universitātes Humanitāro un sociālo zinātņu fakultātes Mākslu katedras profesionālās augstākās izglītības maģistra studiju programmā „Māksla” (kods 47211)(skat. pielikumu 3.2.4. *PMSP Māksla\_Nolikums\_par\_prof\_ praksi\_LV*).

Profesionālā prakse ir obligāta PMSP „Māksla” sastāvdaļa, kuras laikā studējošie veic mākslinieciski radošu, zinātniski pētniecisku un organizatorisku darbību. Profesionālās praksesmērķis ir pilnveidot maģistrantu zināšanas, profesionālās prasmes un kompetenci mākslas darbu izstrādē vai kultūras projektu realizēšanā radošajā industrijā patstāvīgi vai iekļaujoties darba grupā.

Profesionālās prakses uzdevumi:

* obligātās izvēles mākslas specializācijās*Dizains, Grafika, Glezniecība, Keramika, Tekstilmāksla, Zīmēšana:* aprobēt profesionālo un māksliniecisko pieredzi radošu darbu tapšanas procesā un to prezentācijā profesionāla mākslinieka meistardarbnīcas vidē un vadībā; veikt akadēmiskas ievirzes un kreatīvus uzdevumus plenērā, izmantojot dažādas tehnikas un materiālus, tos noformēt un eksponēt plenēra darbu skatē/izstādē DU;
* obligātās izvēles specializācijā*Kultūras menedžments*: aprobēt profesionālo pieredzi menedžmentā oriģināla kultūras projekta iniciēšanā, koncepcijas izstrādē, plānošanā un praktiskā realizēšanā radošajā industrijā vai iekļauties radošajā industrijā apstiprināta kultūras projekta darba grupas sastāvā; iniciēt un patstāvīgi īstenot četru fāzu kultūras projektu DU kultūrvidē.

Profesionālās prakses sasniedzamie rezultāti

Zināšanas:

1. Studējošie pilnveido un demonstrē zināšanas obligātās izvēles specializācijā profesionāla mākslinieka meistardarbnīcas vidē.

2. Izmanto iespēju radošā procesā lietot klasiskās un mūsdienu modernās tehnoloģijas.

3. Aprobē teorētiskās zināšanas kultūras projekta realizēšanas gaitā.

4. Demonstrē un argumentē individuālo viedokli par mākslas un kultūras menedžmenta jautājumiem.

Prasmes:

5. Studējošie prot analizēt un veikt profesionālus uzdevumus.

6. Prot saskaņot radošās darbības elementus un to īpatnības.

7. Prot izstrādāt, prezentēt un realizēt individuālu četru fāzu kultūras projektu.

8. Demonstrē prasmi sasaistīt un pilnveidot kultūras menedžmenta teorētiskās zināšanas un praktiskās iemaņas.

Kompetence:

9. Studējošie pilnveido spējas integrēt visas studiju procesā iegūtās zināšanas un prasmes konkrētu uzdevumu veikšanai, strādājot grupā vai individuāli.

10. Pilnveido spēju optimālāko un kvalitatīvāko risinājumu materiālu un tehnoloģiju izvēlē.

11. Demonstrē kompetenci veikt radošus darbus un realizēt kultūras projektus obligātās izvēles specializācijas kontekstā.

12. Gūst pieredzi savstarpējā komunikācijā un viedokļu apmaiņā.

Profesionālās prakses ilgums ir deviņas nedēļas (9 KP), un tā sastāv no divām daļām: *Profesionālā prakse I*(septiņas nedēļas, 7KP) un *Profesionālā prakse**II*(divas nedēļas, 2KP).

2023./2024. studiju gadā profesionālās prakses ilgums ir astoņas nedēļas (8 KP), un tā sastāv no divām daļām: *Profesionālā prakse I*(sešas nedēļas, 6 KP) un *Profesionālā prakse**II*(divas nedēļas, 2 KP).

*Profesionālās prakses I* noriseatkarībā no studējošo obligātās izvēles specializācijas:

* profesionāla mākslinieka meistardarbnīcā (obligātās izvēles mākslas specializācijās *Dizains, Grafika, Glezniecība, Keramika, Tekstilmāksla, Zīmēšana* studējošie);
* radošajās industrijās (obligātās izvēles specializācijā *Kultūras menedžments* studējošie).

*Profesionālās prakses II* noriseatkarībā no studējošo obligātās izvēles specializācijas :

* mākslinieciskās jaunrades darbs plenērā DU (obligātās izvēles mākslas specializācijās *Dizains, Grafika, Glezniecība, Keramika, Tekstilmāksla, Zīmēšana* studējošie);
* īstermiņa kultūras projekta realizācija DU (obligātās izvēles specializācijā *Kultūras menedžments* studējošie).

*Profesionālās prakses I* norisei prakses vadītājs DU sagatavo studējošajiem prakses līgumu, organizē ievadkonferenci, kurā informē par prakses struktūru, specifiku, veicamajiem uzdevumiem, sasniedzamajiem rezultātiem, atskaites formām un vērtēšanas kritērijiem studējošo obligātās izvēles specializāciju kontekstā. *Profesionālās prakses I* atskaiti veido prakses dienasgrāmata, kurā apkopoti prakses rezultāti, komentējot iegūto pieredzi, paveiktos darbus prakses vietā un sniedzot pašvērtējumu; prakses vadītāja prakses vietā atsauksme ar studējošā vērtējumu (10 ballu sistēmā) un parakstu. Noslēdzoties *Profesionālajai praksei I,* vienas nedēļas laikā studējošajam prakses vadītājam DU jāiesniedz atskaite (elektroniski, *pdf* formātā). *Profesionālās prakses II*atskaiti, atkarībā no studējošā obligātās izvēles specializācijas, veidoplenēra darbu skates/izstādes DU vērtējums (10 ballu sistēmā) vai īstermiņa kultūras projekta DU kultūrtelpā realizācijas kvalitātes vērtējums (10 ballu sistēmā).

*Profesionālā prakse I* un *Profesionālā prakse II* tiek vērtētas atsevišķi 10 ballu sistēmā. To veic prakses vadītājs DU profesionālās prakses noslēguma konferencē,kurā studējošie vizualizē un prezentē (piemēram, *Power Point* datorprogrammā) profesionālās prakses uzdevumus, sasniegtos rezultātus, papildinot tos ar analīzi, vērtējumu, secinājumiem.

PMSP „Māksla”studējošie *Profesionālās prakses I* vietu izvēlas individuāli atkarībā no obligātās izvēles specializācijas. Arī augstskola palīdz studējošajiem atrast *Profesionālās prakses I* vietas. Ja studējošajam neizdodas patstāvīgi atrast sev *Profesionālās prakses I* vietu, prakses vadītājs vai studiju programmas direktors palīdz viņam to nodrošināt. Potenciālo prakses vietu sarakstu prakses vadītājs studējošiem nosūta kursa e-pastā. DU slēdz ar ieinteresētajām radošajām industrijām /profesionāliem māksliniekiem *–* privātuzņēmējiem līgumus, lai sekmētu brīvprātīgu sadarbību kultūras nozarē un mākslas jomā, tādējādi veicinot studējošo profesionālo kompetenču pilnveidi un konkurētspēju darba tirgū.

**3.2.5. Doktora studiju programmas studējošajiem nodrošināto promocijas iespēju un promocijas procesa novērtējums un raksturojums (ja attiecināms).**

Nav

**3.2.6. Analīze un novērtējums par studējošo noslēguma darbu tēmām, to aktualitāti nozarē, tajā skaitā darba tirgū, un noslēguma darbu vērtējumiem.**

PMSP „Māksla” studējošie maģistra darbu tēmu izvēli veic individuāli, konsultējoties ar darbu vadītājiem, kas ir speciālisti savā jomā un kuriem ir atbilstoša zinātniskā un mākslinieciski radošā darba pieredze. Darbu tēmas un zinātniskos vadītājus apstiprina Mākslu katedras sēdē. Svarīgi tēmas akceptēšanas kritēriji ir atbilstība studiju programmas mērķim, uzdevumiem, aktualitāte un novitāte mākslas nozarē, tāpēc darbu vadītāji palīdz studējošajiem izvēlēties šiem parametriem atbilstošākās tēmas un to formulējumus. Maģistra darba mākslā izstrādes procesā un noformēšanā studējošie vadās pēc DU Mākslu katedrā pilnveidotajiem „Ieteikumiem maģistra darba mākslā izstrādāšanai un aizstāvēšanai PMSP „Māksla” (programmas kods 47211)”.

Maģistra darbu tēmas ir saistītas ar studiju programmā piedāvātajām obligātās izvēles specializācijām. Analizējot pārskata periodā aizstāvēto maģistra darbu tēmas, var konstatēt, ka tās atbilst pasaules laikmetīgās mākslas aktualitātēm, 21. gadsimta problemātikas kontekstam un mūsdienu kultūras menedžmenta (teorijas un prakses) tendencēm, piemēram, specializācijas *Glezniecība* maģistra darbu tēmās („Krāsu uztveres refleksijas laikmetīgajā glezniecībā”, „Gleznu sērija „Kustība kustībā””, „Abstrakto ainavu sērija „Tuvāk dabai””, „Gleznu cikls „Gauja, Dona, Cepure””, „Esence”, „Diptihs „Klusās dvēseles””, „PĀRI EJA”, „Gleznu triptihs „Koka kliedziens””) studējošie reflektē par globālām un lokālām ekoloģiskām problēmām, sociāliem un psiholoģiskiem jautājumiem; specializācijas *Grafika* maģistra darbos („Kaligrāfisko abstrakciju sērija „Daugava””, „Litogrāfiju cikls „Brīvība””, „Grafiskā manipulācija”) studējošie ar grafiskās izteiksmes līdzekļiem pozicionē attieksmi pret Latvijas vēstures notikumiem, reprezentē personības unikalitātes vēstījumu; specializācijas *Dizains* studējošie savu maģistra darbu tēmu ietvaros („Kultūrslāņu moduļi”, „Instalācija „Nepabeigums””, „Rekreācijas dizaina projekts”, „Multimediāla instalācija „Klusuma skaņas””, „Multifunkcionāli gaismas objekti „Gaišais smagums””, „Mobilā starpsiena „Integrācija””) rada objektus, projektus vai mākslinieciskā dizaina darbus, kuriem piemīt funkcionālas un estētiskas vērtības; specializācijā *Keramika* 3D formā tiek mākslinieciski vizualizēta personības izziņas un uztveres tēma(„Keramikas objektu kolekcija „INTRO/EKSTRO”) un specializācijas *Kultūras menedžments* maģistra darbos(„Multimediāls kultūras projekts „Mirkļbildes””, „Kultūras projekts „Liepu laipa””, „Mediāls kultūras projekts „NeCovid””, „Multimediāls kultūras projekts „4M””, „Kultūras projekts *–* laikmetīgās mākslas izstāžu cikls „HOMO.ART.TEMPUS””) studējošie, studijās izzinot kultūras menedžmenta teorētiskos aspektus, apkopojot kultūras patērētāju pieprasījumu un aktualitātes nozarē, dažādās Latvijas kultūrtelpās (pēc individuālas izvēles) praktiski realizē oriģinālu četru darbības fāzu kultūras projekta ieceri no idejas līdz kultūras faktam un tā rezultātu vērtējumam sabiedrībā.

2023./2024. studiju gadā aizstāvēto maģistra darbu tēmas vizualizē 2.3.6.1. tabula.

2.3.6.1. tabula. Maģistra darbu tēmas PMSP „Māksla” (2023./2024. st. g.)

|  |
| --- |
| **Maģistra darba tēma latviski/angliski** |
| Multimediāla instalācija „Pietura”/*Multimedial installation “Standstill Moment”* |
| Kultūras pasākumu cikls „Tikšanās laikā”/*Cultural events cycle ”Encounter in the Moment”* |
| Gleznu cikls „Konkurence simbiozē”/*Cycle of paintings ”Competition in Symbiosis”* |
| Kultūras projekts „Brīvdabas pikniks”/*Cultural project ”Open-Air Picnic"* |
| *Zelta* seja*/Gold* face |
| Kultūras projekts „Roberta Mūka gads”/*Culture project ”The Year of Roberts Mūks”* |
| Plūdi 2023/*Flood 2023* |

DU ir izstrādāta un tiek ievērota “Noslēguma darbu iesniegšanas kārtība plaģiātisma kontrolei Daugavpils Universitātē”[[86]](#footnote-86), kas paredz obligātu studiju noslēguma darbu elektronisko versiju iesniegšanu un glabāšanu DU Informatīvajā sistēmā un nodrošina iespēju salīdzināt studējošo noslēguma darbus ar iepriekšējos gados aizstāvēto darbu kopu.

Katru maģistra darbu mākslā vērtē viens recenzents, un šim nolūkam ir izstrādāta un Mākslu katedras sēdē apstiprināta recenzijas forma maģistra darba mākslā vērtēšanai, kur galvenie kritēriji ir izvēlētās tēmas aktualitātes un novitātes pamatojums, zinātnisko kategoriju vērtējums, teorētiskās daļas analīze, praktiskās daļas apraksts un analīze, darba secinājumu kvalitāte, darba valodas zinātniskums, darba aprobācijas apraksts, darba noformējums, maģistra darba (teorētiskās un praktiskās daļas) vērtējums.

PMSP „Māksla” maģistra darba praktiskā un teorētiskā daļa Valsts pārbaudījumu komisijas (turpmāk VPK) slēgtā sēdē tiek vērtēta atsevišķi, liekot atzīmi par katru no tām 10 ballu sistēmā. VPK sēde notiek divās kārtās, kurās studējošais uzstājas ar prezentācijām, vispirms aizstāvot savu mākslinieciski radošo maģistra darba daļu (maģistra darba praktiskā daļa), pēc tam – teorētisko pētījumu (maģistra darba teorētiskā daļa). Iegūtās divas atzīmes netiek summētas kopā.

Maģistra darba praktiskās daļas vērtēšanas kritēriji obligātās izvēles mākslas specializācijās studējošajiem (*Dizains, Grafika, Glezniecība, Keramika, Tekstilmāksla, Zīmēšana*) ir koncepcijas oriģinalitāte; mākslinieciskā kvalitāte (kompozicionālā, koloristiskā un stilistiskā); tehniskā kvalitāte; darba sarežģītības pakāpe, apjoms un funkcionalitāte; kreativitāte; atbildes uz recenzenta un VPK uzdotajiem jautājumiem. Savukārt obligātās izvēles specializācijā *Kultūras menedžments* studējošo maģistra darba praktisko daļu vērtē pēc šādiem parametriem: kultūras projekta koncepcijas oriģinalitāte; kultūras projekta novitāte un nozīmība kultūras telpā; finansiālā nodrošinājuma menedžments; publicitāte; projekta mērogs un perspektīva; atbildes uz recenzenta un VPK uzdotajiem jautājumiem.

Teorētiskās daļas vērtēšanas kritēriji visās obligātās izvēles specializācijās/moduļos studējošajiem ir darba satura atbilstība nosaukumam, mērķim un uzdevumiem; darba struktūra, tā noformējuma atbilstība prasībām un latviešu valodas kultūras normām (gramatika, interpunkcija, pareizrakstība); darba aktualitāte un novitāte; izklāsta zinātniskums, plānveidība un loģiskums; prasme prezentēt, brīvi orientēties pētāmajā tematikā, argumentēt un secināt; prasme precīzi un kodolīgi atbildēt uz recenzenta un VPK uzdotajiem jautājumiem.

Vērtēšana PMSP „Māksla” tiek veikta, balstoties uz noteiktiem principiem:

* vērtēšanas kritēriji ir skaidri un saprotami, ir iepriekš publiskoti un pieejami,
* vērtētāji pārzina pārbaudes un eksaminācijas metodes,
* vērtēšana sniedz studējošajiem iespēju parādīt, kādā mērā tie ir sasnieguši sagaidāmos mācīšanās rezultātus;
* studējošie saņem atgriezenisko saiti, kura, ja nepieciešams, sniedz padomus saistībā ar mācīšanās procesu,
* vērtēšana ir konsekventa, taisnīga, piemērota visiem studējošiem un tiek īstenota saskaņā ar likumdošanu un apstiprinātām procedūrām,
* darbojas procedūra studējošo apelāciju izskatīšanai.

**3.3. Studiju programmas resursi un nodrošinājums**

**3.3.1. Novērtēt resursu un nodrošinājuma (studiju bāzes, zinātnes bāzes (ja attiecināms), informatīvās bāzes (tai skaitā bibliotēkas), materiāli tehniskās bāzes) atbilstību studiju programmas īstenošanas nosacījumiem un studiju rezultātu sasniegšanai, sniegt piemērus.**

PMSP “Māksla” studiju programmas īstenošana noris, gan izmantojot DU koplietošanas infrastruktūru (detalizētāku informāciju skat. 2.3.2. un 2.3.3. sadaļu), gan obligātās izvēles specializācijas studiju kursu specifikai atbilstošās darbnīcas ar

tajās pieejamo materiāli tehnisko bāzi.

Pārskata perioda laikā (2017. – 2019. g.) ERAF projekta „STEM, veselības aprūpes un mākslu studiju programmu modernizēšana Daugavpils Universitātē”ietvaros ir papildināta studiju programmu, t.sk., PMSP „Māksla”materiāltehniski-informatīvā bāze, iegādājoties aparatūru, laboratoriju materiālus, inventāru un instrumentus, kā arī papildinot DU bibliotēkas krājumus un attīstot informācijas tehnoloģiju aprīkojumu. PMSP „Māksla”studējošie studiju procesā var izmantot termopreses un sublimācijas printeri, poligrāfijas profesionālo aprīkojumu, aprīkojumu dizaina darbu pēcapstrādei un iekārtas datu saglabāšanai un apstrādei.

Pēc studiju kursu docētāja priekšlikuma, atsevišķu studiju kursu realizācijai vai gadījumos, kad studējošie izvēlas specifiskas maģistra darbu tēmas, studiju programmas direktors var vienoties par specifiska aprīkojuma izmantošanas iespējām ar citām institūcijām, piemēram, tāda vienošanās jau kopš 2012. gada DU PMSP „Māksla” pastāv ar biedrību „Grafikas kamera” (atrodas Latvijas Mākslinieku savienības mākslinieku mājā, Rīgā) par litogrāfijas darbnīcas izmantošanu litogrāfijas tehnikas apguvei specializācijā *Grafika* studējošajiem (*Grafikas kamera.* Pieejams: https://litografstudio.tumblr.com/parmums).

DU bibliotēka regulāri paplašina un atjauno profesionālās un zinātniskās literatūras klāstu, t.sk., pasaules mākslā, kultūras menedžmentā, latviešu un svešvalodās (angļu, vācu, krievu valodās), e-grāmatu un jaunu datu bāzu iegādi (pašlaik tiek abonētas *Science Direct, Scopus, Web of Science, Letonika* u.c. *(https://du.lv/par-mums/struktura/biblioteka/datubazes/abonetas-datubazes/).* Akadēmiskais personāls un studējošie tiek sistemātiski informēti par DU bibliotēkas piedāvājumu un novitātēm.

Arī Mākslu katedras sēdēs akadēmiskais personāls regulāri izskata jautājumu par studiju kursos izmantojamo informācijas avotu aktualizēšanu, piemēram jaunākā literatūra mākslā/kultūras menedžmentā 2018. gadā ir iegādāta arī par struktūrvienībai piešķirtajiem zinātnes attīstības līdzekļiem, bet 2019. gadā – DU iekšējā pētniecības projekta *„Representation of ethnicity in Latgale traditional art in the 20th century: Belorussian adorned towels”* ietvaros (vadītāja – PMSP „Māksla” direktore). Šī literatūra akadēmiskajam personālam un studējošajiem pieejama DU bibliotēkā.

Studiju virziena “Mākslas” nodrošinājums, t.sk. infrastruktūra un aprīkojums, garantē visiem studiju virzienā studējošajiem kvalitatīvu studiju vidi (t.sk. studējošajiem ar īpašām vajadzībām) virzienā ietilpstošo studiju programmu kvalitatīvai īstenošanai un studiju rezultātu sasniegšanai. Studējošajiem un docētājiem pastāvīgi ir pieejams Internets un lokālā DU tīkla Interneta pieslēgums, e-studiju vide *Moodle,* kā arī iespēja izmantot e-pastu, tiešsaistes platformu, piemēram, *ZOOM.*

**3.3.2. Studiju un zinātnes bāzes, tajā skaitā resursu, kuri tiek nodrošināti sadarbības ietvaros ar citām zinātniskajām institūcijām un augstākās izglītības iestādēm, novērtējums (attiecināms uz doktora studiju programmām) (ja attiecināms).**

Nav

**4.3.3. Norādīt datus par pieejamo finansējumu atbilstošajā studiju programmā, tā finansēšanas avotiem un to izmantošanu studiju programmas attīstībai. Sniegt informāciju par izmaksām uz vienu studējošo šīs studiju programmas ietvaros, norādot izmaksu aprēķinā iekļautās pozīcijas un finansējuma procentuālo sadalījumu starp noteiktajām pozīcijām. Minimālais studējošo skaits studiju programmā, lai nodrošinātu studiju programmas rentabilitāti (atsevišķi norādot informāciju par katru studiju programmas īstenošanas valodu, veidu un formu).**

PMSP „Māksla” finansējuma avots ir valsts budžeta finansējums studijām (dotācija) un studiju maksa. Izmaksu aprēķins vienam studējošajam studiju virziena programmās veikts DU Finanšu un uzskaites daļā, iekļaujot darba algas fondu un darba devēju VSAOI, komandējumu, materiālu, energoresursu un inventāra izmaksas, grāmatu, iekārtu iegādes un investīciju izmaksas, kā arī izmaksas studentu sociālajam nodrošinājumam. Izmaksu aprēķins uz vienu studējošo PMSP „Māksla” (pilna laika studijas, 1 gads 6 mēneši, 60 KP) un informācija par finansējuma procentuālo sadalījumu skat. *Citi pielikumi*.

**4.4. Mācībspēki**

**4.4.1. Studiju programmas īstenošanā iesaistīto mācībspēku (akadēmiskā personāla, viesprofesoru, asociēto viesprofesoru, viesdocentu, vieslektoru un viesasistentu) kvalifikācijas atbilstības studiju programmas īstenošanas nosacījumiem un normatīvo aktu prasībām novērtējums. Sniegt informāciju par to, kā mācībspēku kvalifikācija palīdz sasniegt studiju rezultātus.**

PMSP “Māksla” iesaistīto mācībspēku kvalifikācija pilnībā atbilst programmas īstenošanas nosacījumiem, programmas saturam un normatīvo aktu prasībām. Studiju programmas īstenošanā nodarbinātā akadēmiskā personāla valsts valodas zināšanas atbilst noteikumiem par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, resp., tās ļauj jebkuru programmas studiju kursu pilnvērtīgi docēt valsts valodā.

Uz akreditācijas ziņojuma sagatavošanas brīdi, PMSP „Māksla” realizācijā kopumā ir iesaistīti 15 docētāji (skat. 4.4.1.1. tabulu), no kuriem septiņiem pamatievēlēšanas vieta ir DU, savukārt astoņi ir viesdocētāji. 26.7 % no kopējā docētāju skaita studiju programmā ir doktora zinātniskais grāds.

*4.4.1.1. tabula. PMSP “Māksla” iesaistītais akadēmiskais personāls*

|  |  |  |  |  |
| --- | --- | --- | --- | --- |
| **Amats** | **Skaits** | ***% no kopskaita*** | ***Pamatievēlēšanas vieta DU*** | ***Viesdocētājs*** |
| Profesors | 1 | 6.7 | - | 1 |
| Asoc. prof. | 1 | 6.7 | 1 | - |
| Docents | 5 | 33.3 | 2 | 3 |
| Lektors | 7 | 46.7 | 4 | 3 |
| Asistents | 1 | 6.7 | - | 1 |
| **Kopā** | **15** | **100** | **7** | **8** |

2023./2024. studiju gadā PMSP „Māksla” realizācijā kopumā ir iesaistīti 15 docētāji (skat. 4.4.1.2. tabulu), no kuriem pieciem pamatievēlēšanas vieta ir DU, savukārt 10 ir viesdocētāji.

33 % no kopējā docētāju skaita studiju programmā ir doktora zinātniskais grāds.

*4.4.1.2. tabula. PMSP “Māksla” iesaistītais akadēmiskais personāls*

|  |  |  |  |  |
| --- | --- | --- | --- | --- |
| **Amats** | **Skaits** | ***% no kopskaita*** | ***Pamatievēlēšanas vieta DU*** | ***Viesdocētājs*** |
| Profesors | 2 | 13.3 | - | 2 |
| Asoc. prof. | 2 | 13.3 | 2 | - |
| Docents | 5 | 33.3 | 3 | 2 |
| Lektors | 4 | 26.8 | - | 4 |
| Asistents | 2 | 13.3 | - | 2 |
| **Kopā** | **15** | **100** | **5** | **10** |

Kā liecina apkopotie dati, DU mācībspēki un viesdocētāji mērķtiecīgi un regulāri iesaistās dažādās profesionālās pilnveides aktivitātēs viņu zinātniski pētnieciskajām interesēm vai mākslinieciskās jaunrades medijam un specifikai atbilstošās jomās. Šāda veida aktivitātes veicina vispusīgu izpratni par nozares aktualitātēm, kā arī nodrošina studiju procesā teorijas un prakses vienotību.

Programmā iesaistītā akadēmiskā personāla pētnieciskā darbība ir orientēta uz studiju programmas sekmīgu īstenošanu un vairumā gadījumu saistīta ar docētāju specializāciju programmas ietvaros. Docētāji gatavo zinātniskus rakstus, piedalās starptautiskās konferencēs, semināros, dažādos zinātniskos pasākumos, pētījumu projektos u.c. aktivitātēs, kā arī izstādēs, plenēros, radošās darbnīcās, meistarklasēs, mākslinieciskās jaunrades projektos u.c. Mācībspēki pilnveido kvalifikāciju kursos, *ERASMUS+* programmas mobilitātē, ir eksperti reģiona un valsts vidusskolēnu zinātniski pētniecisko darbu vērtēšanas komisijās, darbojas kā nacionālu un starptautiskuizstāžu kuratori, organizē meistarklases, skolēnu radošās nometnes (PMSP „Māksla” mācībspēku CV skat. pielikumā *2.3.7\_Mācībspēku CV).*

Akadēmiskā personāla zinātniskās, mākslinieciskās jaunrades aktivitātes un izstāžu kuratora darbība ir nozīmīgs ieguldījums studiju programmas attīstībā un popularizēšanā, tās satura pilnveidošanā un aktualizācijā, kvalitatīvāku rezultātu sasniegšanā. Pētījumi aptver mākslas jomas teorētiskos aspektus, akcentē novitātes un tendences, kas tiek ieviestas studiju kursu docēšanā, savukārt radošā darbība apliecina docētāju māksliniecisko potenciālu un profesionalitāti, uzlabojot arī studiju procesa kvalitāti. Pastāvīgi tiek stimulēta studējošo dalība DU starptautiskajās zinātniskajās konferencēs, zinātnes komunikācijas pasākumos, radošo darbu izstādēs, konkursos, meistarklasēs, projektos.

**4.4.2. Mācībspēku sastāva izmaiņu analīze un novērtējums par pārskata periodu, to ietekme uz studiju kvalitāti.**

PMSP „Māksla” pārskata periodā ir notikušas izmaņas studiju programmas mācībspēku sastāvā:

* 2018./2019. studiju gadā – studiju kursā *Mūsdienu mākslas teorijas analīze*;
* 2019./2020. studiju gadā – studiju kursos *Mūsdienu mākslas teorijas analīze,* *Mākslas psiholoģiskās problēmas*, *Keramika (Keramika I, Keramika II, Keramika III);*
* 2021./2022. studiju gadā – studiju kursos *Keramika (Keramika I, Keramika II, Keramika III), Profesionālā prakse II*, *Lietišķais stils un dizains*;
* 2023./2024. studiju gadā – studiju kursos *Mūsdienu mākslas teorijas analīze, Mākslas filosofija, Vadības pamati, Profesionālā prakse II*, *Glezniecība (Glezniecība I, Glezniecība II, Glezniecība III).*

Izmaiņas mācībspēku sastāvā studiju programmā ir loģiskas un pamatotas, un nemaina studiju programmas satura kvalitāti un studiju rezultātus. Galvenokārt tās saistītas ar docētāju darba attiecību pārtraukšanu ar augstskolu subjektīvu iemeslu dēļ. 2018./2019. un 2019./2020. studiju gadā studiju kursa *Mūsdienu mākslas teorijas analīze* docētāji pārtrauca darba attiecības ar DU pēc savas iniciatīvas, līdz ar to viņus minētā kursa docēšanā nomainīja citi DU mācībspēki. 2019./2020. studiju gadā docētāji mainījās arī studiju kursos *Mākslas psiholoģiskās problēmas* un modulī *Keramika (Keramika I, Keramika II, Keramika III),* kas bija viņu iniciēts subjektīvs lēmums. Studiju procesu šajos studiju kursos veiksmīgi nodrošināja DU docētājs un viesdocētājs (Mg.art., keramiķa amata meistars). 2021./2022. studiju gadā izmaiņas programmas mācībspēku sastāvā notika studiju modulī *Keramika (Keramika I, Keramika II, Keramika III),* studiju kursos *Profesionālā prakse II*, *Lietišķais stils un dizains*, ko noteicaviesdocētāju subjektīvi iemesli un DU docētāja lēmums pārtraukt darba attiecības ar augstskolu subjektīvu apstākļu dēļ. 2023./2024. studiju gadā izmaiņas programmas „Māksla” mācībspēku sastāvā notika studiju kursos *Mūsdienu mākslas teorijas analīze*, *Vadības pamati,* *Profesionālā prakse II*, modulī *Glezniecība*, docētājāmpēc savas iniciatīvas pārtraucot darba attiecības ar DU, un docētāja subjektīvu apstākļu dēļ – studiju kursā *Mākslas filosofija.*

Studiju procesu iepriekš minētajos studiju kursos veiksmīgi nodrošina profesionāli kompetenti DU docētāji un augsti kvalificēti speciālisti specifiskās mākslas jomās kā viesdocētāji.

**4.4.3. Informācija par doktora studiju programmas īstenošanā iesaistītā akadēmiskā personāla zinātnisko publikāciju skaitu pārskata periodā, pievienojot svarīgāko publikāciju sarakstu, kas publicētas žurnālos, kuri tiek indeksēti datubāzēs Scopus vai WoS CC. Sociālajās zinātnēs un humanitārajās un mākslas zinātnēs var papildus skaitīt zinātniskās publikācijas žurnālos, kas tiek indeksēti ERIH+ un recenzētas monogrāfijas. Informācija par mācībspēkiem, kuri iekļauti Latvijas Zinātnes padomes ekspertu datubāzē attiecīgajā zinātņu nozarē (kopējais skaits, mācībspēka vārds/ uzvārds, zinātnes nozare, kurā mācībspēkam ir eksperta statuss un Latvijas Zinātnes padomes eksperta tiesību beigu termiņš) (ja attiecināms).**

Nav

**4.4.4.Informācija par doktora studiju programmas īstenojošā iesaistītā akadēmiskā personāla iesaisti pētniecības projektos kā projekta vadītājiem vai galvenajiem izpildītājiem/ apakšprojektu vadītājiem/ vadošajiem pētniekiem, norādot attiecīgā projekta nosaukumu, finansējuma avotu, finansējuma apmēru. Informāciju sniegt par pārskata periodu (ja attiecināms).**

Nav

**4.4.5. Mācībspēku savstarpējās sadarbības novērtējums, norādot mehānismus sadarbības veicināšanai studiju programmas īstenošanā un studiju kursu/ moduļu savstarpējās sasaistes nodrošināšanā. Norādīt arī studējošo un mācībspēku skaita attiecību studiju programmas ietvaros (pašnovērtējuma ziņojuma iesniegšanas brīdī).**

Programmas mācībspēku sadarbība ir daudzveidīga, lemjot par darbībām, kuras saistītas ar studiju procesa organizēšanu un vadīšanu; izskatot jautājumus par studiju saturu; plānojot zinātniskos un mākslinieciskās jaunrades pasākumus; sadarbojoties pētnieciskajā jomā (rakstot publikācijas, piedaloties zinātniskajās konferencēs u.c.).

Regulārajās docētāju tikšanās tiek apspriests studiju kursu saturs un struktūra, mācību procesa organizācijas formas, lai veicinātu studentu izaugsmi un radošo domāšanu. Šādas diskusijas notiek gan kolektīvi, gan individuāli.

Sadarbības rezumējošais posms ir saistīts ar maģistra darba mākslā aizstāvēšanu, kurā iesaistīta lielākā daļa mācībspēku kā darbu zinātniskie vadītāji un recenzenti. Dalībai maģistra darba projekta aizstāvēšanā tiek aicināti iesaistīties visi studiju programmas mācībspēki, kas ļauj kompleksā izvērtēt potenciālo rezultātu, laicīgi novērst nepilnības.

Katra studiju gada beigās struktūrvienībās tiek plānotas akadēmiskā personāla slodzes nākamajam studiju gadam. Ņemot vērā programmas studējošo attiecīgo studiju kursu novērtēšanas rezultātus un docētāju veiktās akadēmiskās darbības pašanalīzi, tiek izvērtēta mācībspēku atbilstība konkrēto studiju kursu pilnveidei un docēšanai. Akadēmisko slodžu apstiprināšana notiek saskaņā ar “Akadēmiskā personāla darba apjoma uzskaites kārtību DU”.

2022./2023. studiju gadā maģistra studiju programmas realizācijā ir iesaistīti kopumā 15 mācībspēki. Uz akreditācijas ziņojuma iesniegšanas brīdi PMSP “Māksla” kopumā studē 14 studējošie (1. studiju gads).

2023./2024. studiju gadā maģistra studiju programmas realizācijā ir iesaistīti kopumā 15 mācībspēki. Programmā studē 19 studējošie: 1. studiju gadā – astoņi, 2. studiju gadā – 11.

Studējošo un mācībspēku skaita attiecību var vērtēt kā veiksmīgu, jo tā nodrošina individuālu docētāja pieeju studējošajam, tā sekmējot studiju rezultātu pilnveides iespējas, sadarbību mākslinieciski radošajā un zinātniski pētnieciskajā jomā un komunikācijas prasmes.

**III. STUDIJU PROGRAMMAS „MŪZIKA” (47212)** **RAKSTUROJUMS**

**3.3. Studiju programmas raksturojošie rādītāji**

#### 3.1.1. Apraksts un analīze par izmaiņām studiju programmas parametros, kas veiktas kopš iepriekšējās studiju virziena akreditācijas lapas izsniegšanas vai studiju programmas licences izsniegšanas, ja studiju programma nav iekļauta studiju virziena akreditācijas lapā, tajā skaitā par izmaiņām, kas plānotas studiju virziena novērtēšanas procedūras ietvaros.

PMSP *Mūzika* analīze veikta par pārskata periodu no 2017. gada līdz 2024.gadam. Kopš studiju programmas akreditācijas tika veiktas tikai tās izmaiņas, kuras ir nepieciešamas nepārtraukta studiju procesa kvalitatīvai īstenošanai. Piemēram. DU ik gadu notiek mācībspēku darbības novērtēšana, kuras ietvaros tiek vērtēti pētnieciskā darba rezultāti, darbība projektos, kā arī pedagoģiskais un organizatoriskais darbs. Līdz ar to katru gadu notiek neliela kustība mācībspēku sastāvā. Te jāmin gan pensionēšanās, gan darba attiecību līguma beigas, gan konkursā labāko rezultātu ieguvušie pretendenti. Tiek vērtēts arī viesdocētāju sniegums. Rezultātā ar dažiem netiek turpināta pedagoģiskā sadarbība. To vietā pieaicināti jauni mācībspēki.

**3.3.1. Studiju programmas apraksts un analīze**

Profesionālās maģistra studiju programmas *Mūzika* (turpmāk tekstā – PMSP *Mūzika*) *nepieciešamība* saistīta ar Eiropas Savienības prioritātēm, kuru mērķis ir nodrošināt Latvijā attīstību visās dzīves sfērās, kas nav iedomājamas arī bez muzikālās izglītības klātbūtnes. Lai novērstu mūzikas izglītības pakalpojumu pieejamības atšķirības reģionos, veicinātu to līdzsvarotu attīstību, kā arī lai paplašinātu iespēju kvalitatīvas profesionālās izglītības mūzikā veidošanai visā Latvijā, Daugavpils Universitāte (DU) izstrādājusi un veiksmīgi realizē profesionālo augstākās izglītības maģistra studiju programmu *Mūzika* (47212)*.*

PMSP *Mūzika* pilnveides gaitā tika analizēta starptautiskā pieredze mūzikas zinātnes programmu īstenošanā ES un aplūkoti visi programmas izveidei saistošie Latvijas un ES dokumenti. Tika izmantoti dati no šādiem informācijas avotiem:

Pārskats par Latvijas augstāko izglītību. Galvenie statistikas dati. Izglītības un zinātnes ministrija, Augstākās izglītības, zinātnes un inovāciju departaments;

Kultūrizglītība Latvijā: pieejamība, pieprasījums, kvalitāte;

Pētījums par kultūrizglītības īstenošanas pēctecību profesionālās ievirzes, profesionālās vidējās izglītības, augstākās izglītības programmās un sagatavoto speciālistu skaita atbilstību kultūras nozares un radošo industriju darba tirgus prasībām;

Latvijas ilgtspējīgas attīstības stratēģija līdz 2030. gadam, apstiprināta Saeimā 2010. gada 10. jūnijā[[87]](#footnote-87) u. c.

PMSP *Mūzika* realizācija notiek saskaņā ar:

* Latvijas Republikas Augstskolu likumu;
* Ministru kabineta noteikumiem Nr. 27 (09.01.2018.) *Darbības programmas Izaugsme un nodarbinātība* 8.2.1. specifiskā atbalsta mērķa *Samazināt studiju programmu fragmentāciju un stiprināt resursu koplietošanu* pirmās un otrās projektu iesniegumu atlases kārtas īstenošanas noteikumiem;
* *DU Attīstības stratēģiju 2022.–2028. gadam[[88]](#footnote-88)*;
* Ministru kabineta noteikumiem Nr. 512 (14.08.2014.) *Noteikumi par valsts profesionālās izglītības standartu*.
* Saskaņā ar jaunajiem MK noteikumiem Nr. 305 2024. gada jūnijā tika   
  uzsākta izmaiņu procedūra PMSP Mūzika ietvaros - tā tiks pārveidota par   
  akadēmisko maģistra studiju programmu Mūzika.

Tā kā viena no Eiropas Komisijas noteiktajām prioritātēm ir mūžizglītība[[89]](#footnote-89) un PMSP *Mūzika* paredz sniegt ilgtspējīgu izglītību, tad programmas absolventi būs kompetenti turpmākai līdzdalībai 1) Eiropas Savienības programmās mobilitātei un sadarbībai augstākajā izglītībā, piem., *Erasmus+* praksē; 2) Eiropas Savienības programmās, kas paredz profesionālo izaugsmi un piedāvā apgūt mūzikas zinātnes globālās aktualitātes. Programmas absolventi pēc maģistra grāda iegūšanas ir tiesīgi iesaistīties pēcdiploma pētnieciskajos un mākslinieciski radošajos projektos, studēt doktorantūrā.

PMSP *Mūzika* nodrošina reģiona ilgtermiņa vajadzībām atbilstošu piedāvājumu, kas saskan ar *DU attīstības stratēģijā 2022.–2028. gadam* definēto misiju. Pēdējo gadu laikā mūzikas studijas tiek pieprasītas ārpus Rīgas, par ko liecina reģionā studēt gribošu jauniešu interese par šāda veida programmu. Programmas realizācija sekmē speciālistu sagatavošanu gan reģiona vajadzībām, gan Latvijas un Eiropas kultūrvides un darba tirgus vajadzībām.

**+3.1.2. Studiju programmas atbilstība studiju virzienam**

DU ir mūsdienīgs akadēmisko un profesionālo studiju centrs, kam jau ir nopietna pieredze eksakto un humanitāro zinātņu, kā arī mākslas zinātņu pētījumu projektu vadīšanā. Augstskolas pieredze, kas gūta, īstenojot mūzikas skolotāju izglītības programmas, tiek izmantota jaunajā profesionālajā bakalaura studiju programmā *Mūzika* (turpmāk tekstā – PBSP *Mūzika*), kas izstrādāta, licencēta un aprobēta saskaņā ar Eiropas Sociālā fonda darbības programmas *Izaugsme un nodarbinātība* projektu Nr. 8.2.1.0/18/A/019  (*Studiju programmu fragmentācijas samazināšana un resursu koplietošanas stiprināšana Daugavpils Universitātē*). Projekta mērķis ir orientēts uz DU iesaistīšanos Latvijas mūzikas izglītības sistēmas kvalitātes paaugstināšanā un pirmām kārtām Latgales reģiona darba tirgum atbilstošu un kompetentu speciālistu sagatavošanā.

IZM informatīvais ziņojums *Priekšlikumi konceptuāli jaunas kompetencēs balstītas izglītības prasībām atbilstošas skolotāju izglītības nodrošināšanai Latvijā*[[90]](#footnote-90) paredz resursu koplietošanu un sinerģiju starp dažādām augstskolu kompetencēm, kam jāizpaužas arī mūzikas maģistra līmenī. PMSP *Mūzika* veicinās maģistra līmeņa studentu iekšējo mobilitāti un palielinās maģistra līmeņa mūzikas programmu dažādību, jo Daugavpils Universitātes realizētās mūzikas programmas studiju plāns un saturs atšķiras no līdzīgām studiju programmām Latvijā. Universitātes studentam jāiegūst kompetences vienlīdz spējīgi darboties divās pamatjomās: atskaņotājmākslā un zinātniskās pētniecības pašvadībā mūzikas jomā. DU loma ir nodrošināt Latvijas un Eiropas kultūrvides telpu ar kompetentiem un mūsdienīgi izglītotiem mūziķiem.

Minētais virziens arī nosaka DU specializāciju PMSP *Mūzika*, t. i., atskaņotājmākslas un zinātnisko pētījumu veikšanas perspektīvā. PMSP *Mūzika* īpaši nozīmīga ir pētnieciskā komponente: paredzēts īstenot pētniecisko darbību sadarbojoties ar DU pētniekiem, iekļaujoties pētnieku grupās un sagatavojot studentus tālākajām mūzikas zinātnes studijām doktorantūrā.

Mūzikas jomas virzību nosaka valsts attīstību regulējoši dokumenti: *Latvijas Nacionālais attīstības plāns (NAP) 2021.–2027. gadam* un *Latvijas ilgtspējīgas attīstības stratēģija līdz 2030. gadam*, kas paredz spēcīgas, laikmetīgas nacionālās identitātes uzturēšanu, nodrošinot latviešu nācijas, valodas un kultūras pastāvēšanu un attīstību. Prioritāte ir nacionālās identitātes (kultūra, māksla, mūzika) pētniecība.

Profesionālās augstākās izglītības maģistra studiju programmas *Mūzika* ***mērķis*** ir dot iespēju Daugavpils Universitātes, kā arī citu augstskolu absolventiem:

* pilnveidot savu profesionālo māksliniecisko izglītību;
* sekot līdzi un pielāgoties straujai attīstībai mūzikas atskaņotājmākslas un zinātnes jomā pasaulē;
* ar savu darbību sekmēt Latvijas, īpaši Latgales kultūrvides attīstību.

Mērķa sasniegšanai studiju programmas ietvaros tiek izvirzīti sekojoši **uzdevumi:**

* izvērst studentu mākslinieciskās un zinātniskās darbības prasmes;
* nodrošināt studentu teorētisko zināšanu un praktiskās darbības vienotību ilgtermiņā;
* uzkrāt profesionālā zinātniskā un mākslinieciski radošā darba pieredzi patstāvīgo radošo projektu izveidē un prezentācijā.

Lai sekmīgi realizētu izvirzītos uzdevumus, programmā paredzēti šādi darbības virzieni: studiju darbs, zinātniski pētnieciskais darbs un mākslinieciski radošais darbs.

Tiesības studēt DU ir katram Latvijas pilsonim un personām, kurām ir tiesības uz Latvijas Republikas izdotu nepilsoņu pasi, kā arī personām, kurām ir izsniegtas pastāvīgās uzturēšanās atļaujas.

Lai studētu DU maģistrantūrā, nepieciešama 2. līmeņa augstākā profesionālā izglītība mūzikā vai mūzikas pedagoģijā. Ja persona, kura vēlas pieteikties studijām DU studiju uzsākšanai, ieguvusi iepriekšējo izglītību ārvalstīs, tai, pirms pieteikšanās studijām, veic augstāko izglītību apliecinošu dokumentu atzīšanu Latvijā *Akadēmiskās informācijas centrā*. Profesionālās augstākās izglītības maģistra studiju programmā *Mūzika* uzņem personas, kurām ir:

* 2. līmeņa augstākā profesionālā izglītība mūzikā (instrumentspēlē vai solo dziedāšanā);
* profesionālais bakalaura grāds mūzikā vai mūzikas pedagoģijā;

Papildus informācija par studiju iespējām pieejama Daugavpils Universitātes Studiju daļā un Daugavpils Universitātes mājas lapā ([www.du.lv](http://www.du.lv/)).

Pretendentu ieskaitīšana maģistrantu skaitā profesionālo studiju programmā*Mūzika* notiek tikai tad, ja reflektants ir:

* uzņemšanas komisijā iesniedzis augstāko izglītību apliecinoša dokumenta oriģinālu;
* sekmīgi nokārtojis šādus iestājpārbaudījumus:
  + eksāmenu specialitātē;
  + kolokviju specialitātē;
* noslēdzis līgumu par studijām DU.

Imatrikulācija notiek konkursa kārtā pēc iestājpārbaudījumu rezultātiem (rezultātus vērtē pēc 10 ballu sistēmas; pozitīvs vērtējums 4, 5, 6, 7, 8, 9 un 10 balles) un pēc mācību rezultātiem augstākās izglītības mācību iestādē.

Sasniedzamie studiju rezultāti formulēti atbilstīgi Eiropas kvalifikāciju ietvarstruktūras[[91]](#footnote-91) (EKI) un Latvijas kvalifikācijas ietvarstruktūras[[92]](#footnote-92) (LKI) 5. līmenim un Eiropas augstākās izglītības telpas kvalifikāciju ietvarstruktūras pirmā cikla kvalifikāciju līmenim[[93]](#footnote-93).

**Zināšanas:**

1. padziļinātas zināšanas 20.-21.gs. mūzikā;

2. zināšanas par inovācijām mūzikas pedagoģijā un psiholoģijā;

**Prasmes:**

3. prasme noteikt inovatīvus mērķus un uzdevumus, to sasniegšanas ceļus un paņēmienus;

4. prasme organizēt un plānot mākslinieciski radošo darbu saskaņā ar izvirzītajiem mērķiem un uzdevumiem;

5. prasme analizēt un izvērtēt 20.-21. gadsimta dažādu stilu skaņdarbus;

**Kompetence:**

6. pielietot zināšanas atskaņotājmākslas jomā, pamatojoties gan uz tradīcijām, gan jaunākajām atziņām;

7. patstāvīgi iestudēt un publiski atskaņot dažādas sarežģītības pakāpes instrumentālos/vokālos skaņdarbus;

8. pilnveidot un ilgtspējīgi saglabāt profesionālās prasmes, veikt zinātnisko pētniecību pašvadībā;

9. savas darbības rezultātā apzināties mūzikas kultūrkonteksta daudzveidību un iespējas savā profesionālajā darbībā arī multikulturālajā vidē. Studiju programmas apguves rezultātā studējošie iegūst profesionālo kompetenci, kas atspoguļojas prasmēs. Sagatavotajam absolventam piemīt padziļinātas zināšanas par mākslinieciskās jaunrades konceptuāliem aspektiem, izpratne par mūziķa lomu sabiedrībā, orientēšanās zinātniski pētnieciskā darba pamatos, prasme aktīvi līdzdarboties mūsdienu mūzikas procesos un mākslinieciskās jaunrades ideju realizācijā un prezentācijā.

Plānoto studiju rezultātu sasniedzamība un savstarpējā sasaiste novērtēta, veicot studiju rezultātu kartēšanu (skat. 3.2.1. pielikumu).

**3.3.3. Studiju programmas ekonomiskais un sociālais pamatojums**

Studiju programmas *nepieciešamība* saistīta ar Eiropas Savienības prioritātēm, kuru mērķis ir nodrošināt Latvijā attīstību visās dzīves sfērās, kas nav iedomājamas arī bez muzikālās izglītības klātbūtnes. Lai novērstu mūzikas izglītības pakalpojumu pieejamības atšķirības reģionos, veicinātu to līdzsvarotu attīstību, kā arī lai paplašinātu iespēju kvalitatīvas profesionālās izglītības mūzikā veidošanai visā Latvijā, Daugavpils Universitāte (DU) izstrādājusi PMSP *Mūzika****.***

Latgales reģiona mūzikas vidusskolām un skolām, kultūras centriem un citām ar kultūru saistītām iestādēm ļoti nepieciešami mūsdienīgi izglītoti mūziķi atskaņotājmākslinieki, kuri blakus mākslinieciskās jaunrades darbam spējīgi veikt mākslinieciski radošo projektu organizēšanu un zinātniskās pētniecības pašvadību mūzikas jomā. Mūziķi nepieciešami gan Daugavpils simfoniskajam orķestrim (*Daugavpils sinfonietta*), gan profesionālajam pūtēju orķestrim *Daugava*, Rēzeknes simfoniskajam orķestrim, Daugavpils teātrim dažādu muzikālo projektu nodrošināšanai. Programmas absolventi sekmē Latvijas, jo īpaši Latgales reģiona, kultūrvides attīstību. Savukārt programma ir labs risinājums dzīves izvirzītām situācijām: tā piedāvā jaunajam mūziķim iespēju tepat Latgalē nodarboties ar savu muzikālo spēju tālāku izkopšanu, līdz ar to iegūt maģistra grādu mūzikā tepat Latgalē.

### Absolventi.

Aptaujāti diskusiju un interviju formā Latgales reģiona profesionālo kolektīvu vadītāji, vairāku mūzikas skolu un vidusskolu direktori. Darba devēji ar absolventu darbu ir apmierināti, jo mūsu absolventi vienlīdz kvalitatīvi veic gan instrumenta spēles vai solo dziedāšanas mūziķa pienākumus, gan aktīvi iesaistās atskaņotājmākslas projektu organizēšanā. Darba kvalitātes rādītājs ir augstie sasniegumi radošajos atskaņotājmākslas konkursos un dalība vietējās nozīmes koncertos, festivālos un citos nozīmīgos kultūras pasākumos. Jaunie kvalitatīvi sagatavotie profesionāļi ir būtisks ieguvums Latgales reģionam, arī visai Latvijai. Programmas trīs pamatuzdevumi: sagatavot kompetentu mūziķi mākslinieciski radošajai un zinātniski pētnieciskajai darbībai attaisnojas.

Turpinājumā par absolventu darba gaitām (skat. 1. tabulu).

1. tabula.

|  |  |
| --- | --- |
| **Vārds, uzvārds** | **Darba vieta** |
| ***2017. gada absolventi*** | |
| Absolvents | Preiļu mūzikas un mākslas skola |
| Absolvents | St.Broka Daugavpils mūzikas vidusskola |
| Absolvents | Daugavpils 13. vidusskola (ar mūzikas novirzienu) |
| Absolvents | Preiļu mūzikas un mākslas skola |
| ***2018. gada absolventi*** | |
| Absolvents | St.Broka Daugavpils mūzikas vidusskola |
| Absolvents | Nacionālo bruņoto spēku orķestris |
| Absolvents | Orķestra *Vintāža* solists |
| Absolvents | St.Broka Daugavpils mūzikas vidusskola |
| Absolvents | Preiļu mūzikas un mākslas skola |
| Absolvents | St.Broka Daugavpils mūzikas vidusskola |
| Absolvents | Daugavpils teātris |
| Absolvents | 23. pirmsskolas mācību iestāde – vokālā pedagoģe |
| Absolvents | Špoģu mūzikas un mākslas skolas pedagogs |
| ***2019. gada absolventi*** | |
| Absolvents | NBS orķestris, Ulbrokas mūzikas skola |
| Absolvents | St.Broka Daugavpils mūzikas vidusskola |
| Absolvents | Dagdas mūzikas skola |
| Absolvents | Daugavpils Teātris |
| Absolvents | Daugavpils 13. vidusskola |
| Absolvents | St.Broka Daugavpils mūzikas vidusskola |
| ***2020. gada absolventi*** | |
| Absolvents | St.Broka Daugavpils mūzikas vidusskola |
| Absolvents | Špoģu mūzikas skola |
| Absolvents | Naujenes mūzikas skola |
| Absolvents | Preiļu mūzikas un mākslas skola |
| Absolvents | Daugavpils Jaunatnes centrs |
| Absolvents | Naujenes pagasta kultūras centrs |
| ***2021. gada absolventi*** | |
| Absolvents | Arvīda Žilinska Jēkabpils mūzikas skola |
| Absolvents | Aglonas bazilikas Kora skola, Ezernieku vidusskola |
| ***2022. gada absolventi*** | |
| Absolvents | Nacionālo bruņoto spēku orķestris |
| Absolvents | Latvijas Operas un baleta teātris. Kora solists |
| Absolvents | Medumu vidusskola |
| Absolvents | Vokālā studija |
| ***2023. gada absolventi*** | |
| Absolvents | Krāslavas Mūzikas un mākslas skola |
| Absolvents | Daugavpils Vienības pamatskola |
| Absolvents | St.Broka Daugavpils mūzikas vidusskola |

Sameklēt darbu profesionālo maģistra grādu mūzikā ieguvušam absolventam Daugavpils novadā un Latgales reģionā nav problēma. Vairumā gadījumu absolventiem ir iespējas veiksmīgi strādāt atskaņotājmākslas jomā, arī mūzikas profesionālās ievirzes skolās un vidusskolās. To sekmē jau bakalaura līmenī iegūtā profesionālā pedagoga kvalifikācija (*Akordeona spēles skolotājs, Klavierspēles skolotājs* u.c.).

Kā redzam 2. tabulā, absolventi strādā savā specialitātē mūzikas vidusskolā vai mūzikas skolā, spēlē Nacionālo bruņoto spēku orķestrī, dzied Daugavpils Teātrī un Latvijas Operas un baleta teātra korī, Latvijas Nacionālā operas solisti, vada vokālo studiju, daži absolventi strādā interešu izglītībā. Kopumā 2022. gadā PMSP *Mūzika* desmitais izlaidums. Nopietns pienesums īpaši Latgales kultūrvides attīstībai.

**3.3.4. Studiju programmas statistikas dati, studiju formas un veidi**

### Studējošo skaits

2013./2014. studiju gadā tika uzsākta profesionālās maģistra studiju programmas *Mūzika* realizācija. Pakāpeniski un mērķtiecīgi programma pilnveidojās kvantitatīvi un kvalitatīvi. Studijas maģistra līmenī turpināja PBSP *Mūzika* spējīgākie absolventi.

Studentu skaitu daudzējādi noteica pieejamo valsts dotēto budžeta vietu skaits. 2017./2018. studiju gadā studē 16 pilna laika studenti. Budžeta vietu skaits – 9 vietas. Dažas studiju vietas tiek dotētas no DU budžeta.

2018./2019. studiju gadā studē 13 pilna laika studenti. Budžeta vietu skaits 9 vietas. Dažas studiju vietas tiek dotētas no DU budžeta.

2019./2020. studiju gadā studē 8 pilna laika studenti. Budžeta vietu skaits – 8 vietas.

2020./2021. studiju gadā studē 8 pilna laika studenti. Budžeta vietu skaits – 8 vietas.

2021./2022. studiju gadā studē 8 pilna laika studenti. Budžeta vietu skaits – 8 vietas.

2022./2023. studiju gadā studē 8 pilna laika studenti. Budžeta vietu skaits – 8 vietas.

Studējošo dinamikas skaitu turpmākajos gados redzam 2. tabulā.

2. tabula. PMSP *Mūzika* studentu skaits.

|  |  |  |  |  |  |  |  |
| --- | --- | --- | --- | --- | --- | --- | --- |
| **Gads** | 2017./2018.  studiju gads | 2018./2019.  studiju gads | 2019./2020.  studiju gads | 2020./2021.  studiju gads | 2021./2022.  studiju gads | 2022./2023.  studiju gads | 2023./2024.  studiju gads |
| **Kvalifikācija** | **Studējošo skaits** | **Studējošo skaits** | **Studējošo skaits** | **Studējošo skaits** | **Studējošo skaits** | **Studējošo skaits** | **Studējošo skaits** |
| Akordeona spēle | 2 | 2 | 1 | 0 | 1 | 1 | 0 |
| Klavierspēle | 2 | 2 | 1 | 0 | 1 | 1 | 1 |
| Pūšaminstrumenta spēle | 5 | 4 | 2 | 2 | 2 | 1 | 0 |
| Stīgu instrumenta spēle | 1 | 1 | 1 | 0 | 0 | 0 | 0 |
| Solo dziedāšana | 6 | 4 | 3 | 6 | 4 | 4 | 4 |
| Sitaminstrumentu spēle | 0 | 0 | 0 | 0 | 0 | 0 | 0 |
| **Kopā:** | **16** | **13** | **8** | **8** | **8** | **7** | **5** |

Kā redzams, vairums reflektantu izvēlējās specializāciju *Solo dziedāšana,* otra populārākā apakšprogramma (specializācija) ir *Klavierspēle*, savukārt trešajā vietā ir *Pūšaminstrumenta spēle* specialitātes apguve (skat. 2. tabulu). Specializācijā Sitaminstrumentu spēle studēt gribētāju nav, jo PBSP *Mūzika* līmenī šīs specializācijas studentu nebija. Sākot ar 2022./2023. studiju gadu jaunajā PBSP *Mūzika* ir atvērta šī specializācija – uzņemti trīs talantīgi jaunieši.

Savukārt imatrikulēto studējošo skaitu PMSP *Mūzika* redzam 3. tabulā.

3. tabula. PMSP *Mūzika* imatrikulēto studējošo skaits.

|  |  |  |  |  |  |  |  |
| --- | --- | --- | --- | --- | --- | --- | --- |
| **Gads** | 2017./2018.  studiju gads | 2018./2019.  studiju gads | 2019./2020.  studiju gads | 2020./2021.  studiju gads | 2021./2022.  studiju gads | 2022./2023.  studiju gads | 2023./2024.  studiju gads |
| **Kvalifikācija** | **Studējošo skaits** | **Studējošo skaits** | **Studējošo skaits** | **Studējošo skaits** | **Studējošo skaits** | **Studējošo skaits** | **Studējošo skaits** |
| Akordeona spēle | 1 | 1 | 0 | 0 | 1 | 1 | 1 |
| Klavierspēle | 1 | 1 | 0 | 0 | 1 | 1 | 0 |
| Pūšaminstrumenta spēle | 1 | 2 | 1 | 1 | 1 | 1 | 0 |
| Stīgu instrumenta spēle | 0 | 0 | 0 | 0 | 0 | 0 | 0 |
| Solo dziedāšana | 2 | 2 | 1 | 5 | 1 | 2 | 3 |
| Sitaminstrumentu spēle | 0 | 0 | 0 | 0 | 0 | 0 | 0 |
| **Kopā:** | **5** | **6** | **2** | **6** | **4** | **7** | **5** |

Absolventu skaits redzams 4. tabulā.

4. tabula. PMSP *Mūzika* absolventu skaits

|  |  |  |  |  |  |  |
| --- | --- | --- | --- | --- | --- | --- |
| **Gads** | 2017./2018.  studiju gads | 2018./2019.  studiju gads | 2019./2020.  studiju gads | 2020./2021.  studiju gads | 2021./2022.  studiju gads | 2023./2024.  studiju gads |
| **Kvalifikācija** | **Studējošo skaits** | **Studējošo skaits** | **Studējošo skaits** | **Studējošo skaits** | **Studējošo skaits** | **Studējošo skaits** |
| Akordeona spēle | 0 | 1 | 1 | 0 | 0 | 0 |
| Klavierspēle | 1 | 1 | 1 | 0 | 0 | 1 |
| Pūšaminstrumenta spēle | 3 | 2 | 1 | 1 | 1 | 0 |
| Stīgu instrumenta spēle | 1 | 0 | 1 | 0 | 0 | 0 |
| Solo dziedāšana | 4 | 2 | 2 | 1 | 3 | 2 |
| Sitaminstrumentu spēle | 0 | 0 | 0 | 0 | 0 | 0 |
| **Kopā:** | **9** | **6** | **6** | **2** | **4** | **3** |

Kopumā jāsecina, ka studentu skaits studiju gada laikā mainās, jo daži studējošie dotas akadēmiskajā studiju pārtraukumā, savukārt citi atgriežas un turpina studijas. Bieži šo procesu veicina darba iespējas mūzikas skolā, simfoniskajā vai pūtēju orķestrī materiālā stāvokļa uzlabošanai. Šajā sakarā tiek analizēti studējošo studiju rezultāti, tiek ņemtas vērā studējošo vajadzības, sastādīti individuālie plāni, lai studējošais sekmīgi tiek galā ar programmas prasībām, kuras ir skaidri formulētas un pārbaudāmas. Līdz ar to studiju programmas īstenošanas gaitā studējošajiem ir nodrošināta individuāla pieeja, nodrošināta iespēja studiju procesā aktīvāk iekļauties koncertu norisē, arī pilsētas kultūras dzīvē.

Studējošo skaitu apakšprogrammās ietekmē PBSP *Mūzika* absolventu vēlme turpināt studijas DU PMSP *Mūzika*. Pieredze uzrāda tendenci – katru gadu dažas specializācijas ir vairāk pārstāvētas, turpretī citās studēt gribošu nav, jo šo specializāciju absolventu nav PBSP *Mūzika*.

Kopsavelkot izklāstīto, jāsaka, ka PMSP *Mūzika* iegūst atpazīstamību un pakāpeniski, mērķtiecīgi virzās uz priekšu. Nav šaubu, PMSP *Mūzika* saturs un organizācijas formas sekmē maģistra mākslinieciskās jaunrades kompetences attīstību, kas labvēlīgi ietekmēs arī studijas vēl augstākā līmenī.

**3.4. Studiju saturs un īstenošana**

**3.4.1. Studiju programmas satura raksturojums**

PMSP *Mūzika*struktūra ir saskaņota ar Latvijas Republikas Ministru kabineta noteikumiem Nr. 512 (26.08.2014.). *Noteikumi par profesionālās augstākās izglītības valsts standartu* un paredz pilna laika klātienes studijas 1,5 gadi, 3 semestri, 60 KP (90 ECTS) apjomā, attiecīgi katrā semestrī 20 KP.

Studiju programmu veido jaunāko sasniegumu *mūzikas vēsturē, teorijā un atskaņotājmākslā* kursi, *mūzikas psiholoģijas* kursi, *jaunrades un pētnieciskā darba* kursi, *prakses* kursi, brīvās izvēles kursi un valsts pārbaudījumi. Turpinājumā apskatīsim studiju programmas struktūru.

**Jaunāko sasniegumu mūzikas vēsturē, teorijā un atskaņotājmākslā kursi** (7 KP vai 12 % no kopējās studiju programmas) veidoti saskaņā ar *Noteikumu* 18.1. punktiem un ir obligāti visiem studiju programmā *Mūzika* imatrikulētajiem maģistrantiem. Tie sniedz vispusīgas zināšanas mākslas filozofijā un arī veido prasmi atšķirt dažādus mūzikas stilus un interpretācijas, vienlaikus nostiprina iemaņas *laikmetīgās mūzikas analīzē*, kā arī veido maģistra darba teorētiskos pamatus. Šo kursu galvenais mērķis ir izskaidrot iespējami izsmeļoši teorētiskās un vēsturiskās problēmas 20. gadsimta mūzikas zinātnes līmenī.

**Mūzikas psiholoģijas kursi** (2 KP vai 3 %no kopējās studiju programmas) veidoti saskaņā ar *Noteikumu* 18.3. punktu. Tajos ietilpst mūzikas psiholoģijas kurss, kura nozīme mūzikas mākslā šodien ik dienas pieaug. Kurss iepazīstina maģistrantus ar dažādām mūsdienu mūzikas psiholoģijas koncepcijām, īpaši akcentējot motivācijas veidošanās problēmas mūzikas mācību procesā, kā arī muzikālo spēju attīstības psihofizioloģiskos pamatus.

**Jaunrades un pētnieciskā darba kursi** (18 KP vai 30 %no kopējās studiju programmas) veidoti saskaņā ar *Noteikumu* 18.2. punktu. Maģistrantiem tiek dota iespēja pilnveidot *instrumentspēles* vai *solo dziedāšanas* akadēmiskos pamatus, mākslinieciskās jaunrades un radošās darbības prasmes praktiskajās individuālajās un grupu nodarbībās. Šie kursi katram specializācijas modulim (A1 – *akordeona spēle*, A2 – *klavierspēle*, A3 – *pūšaminstrumenta (flauta, klarntete, saksofons, trompete, trombons) spēle*, A4 – *stīgu instrumenta (vijole,) spēle*, A5 – *solo dziedāšana*, A6 – *sitaminstrumentu spēle* ir dažādi, atbilstoši profilējošajam instrumentam, taču ar vienotu ievirzi. Visos moduļos jāapgūst kurss *Inovācijas instrumenta vai dziedāšanas metodikā*, kas atklāj jaunākās tendences instrumenta spēles vai solo dziedāšanas apguvē. Savukārt kursi *Instrumenta spēles vēsture, stils un interpretācija* un *Instrumenta mūzikas literatūra*, īpaši akcentējot 20. gadsimta skaņdarbu interpretācijas īpatnības, veido teorētisko pamatu pētnieciskajam darbam, rakstot maģistra darba teorētisko daļu. Arī šo kursu apguvē paredzētas individuālās un grupu nodarbības.

**Prakse** (6 KP vai 10 %no kopējās studiju programmas). Kurss veidots saskaņā ar *Noteikumu* 18.4. punktu. Studiju programmā *Mūzika* studiju laikā notiek *aktīvā koncertprakse* individuāli un ansamblī augstskolās, mūzikas vidusskolās un skolās, vispārizglītojošās skolās, citās augstskolās un kultūras centros u.c. Paredzētas arī *meistarklases.*

**Brīvās izvēles kursi** (6 KP vai 10 %no kopējās studiju programmas) veidoti saskaņā ar *Noteikumu* 9.4. punktu. Līdz 2019. gadam PMSP *Mūzika*studentiem bija dota iespēja izvēlēties un apgūt papildinstrumenta (pūšaminstrumenta, stīgu instrumenta, akordeona, klavieru, sitaminstrumenta, etnomūzikas u. c.) spēli vai solo dziedāšanu, diriģēšanu, ritmiku vai populārās mūzikas teoriju un vēsturi. Samazinoties valsts dotētiem finanšu līdzekļiem, no 2019./2020. studiju gada, sakarā ar mazajām grupām, ieviesti lekciju studiju kursi – *Mūzikas kultūra un tradīcijas Latvijā, Populārās mūzikas teorija un vēsture* un *Vadības pamati.*

**Valsts pārbaudījumi** (21 KP vai 35 %no kopējās studiju programmas**).** Valsts pārbaudījumi veidoti saskaņā ar *Noteikumu* 18.5. punktu, ietver eksāmenu instrumenta spēlē vai solo dziedāšanā un maģistra darba aizstāvēšanu (skat.3. tabulu).

Sastādot šo studiju plānu, liela vērība tika veltīta studiju pēctecībai, praktiskās un teorētiskās darbības integrācijai, kas ļautu sekmīgāk aprobēt teorētiskās atziņas praktiskā patstāvīgā darbībā. Studiju plāns apspriests Mūzikas katedras sēdēs, apstiprināts Mūzikas un mākslu fakultātes Domē un DU Studiju padomē. Studiju plāna izstrādē aktīvi piedalījās arī Studentu padome, absolventi, darba devēji – kultūras iestāžu vadītāji un mūzikas skolu un vidusskolu direktori, metodiķi.

Studiju programmas organizācija paredz programmas mērķiem atbilstošu rezultātu sasniegšanu. Studiju plāns (skat. 7. pielikumu) veidots, ņemot vērā teorētisko un praktisko zināšanu apguves secību, studiju kursu pēctecību un savstarpējo saikni. Studiju plāna struktūra nodrošina studējošā interesēm un profesijas standartu prasību specifikai atbilstošu studiju kursu klāstu un saturu (skat. 3. tabulu).

1. tabula. PMSP *Mūzika* studiju programmas plānojums.

|  |  |  |  |
| --- | --- | --- | --- |
| **Studiju kursa nosaukums** | **KP skaits** | **Pārbaudes forma** | **Docētāji** |
| **JAUNĀKO SASNIEGUMU MŪZIKAS VĒSTURĒ, TEORIJĀ UN ATSKAŅOTĀJMĀKSLĀ KURSI (7 KP)** | | | |
| Mākslas filozofija | 3 | Eks. | Mg.hist., lekt. Dmitrijs Oļehnovičs |
| Stils un interpretācija | 2 | Dif. iesk. | Dr. art., asoc. prof. A. Vecumnieks, JVLMA |
| Laikmetīgās mūzikas analīze | 2 | Eks. | Dr. art., prof. Ē. Daugulis |
| Maģistra darba teorētiskie pamati | 1 | Dif. iesk. | Dr. art., prof. Ē. Daugulis |
| **MŪZIKAS PSIHOLOĢIJAS KURSI (2 KP)** | | | |
| Mūzikas psiholoģija | 2 | Dif. iesk. | Dr. paed., prof. J. Davidova  Dr. paed., asoc. prof. E. Znutiņš |
| **JAUNRADES UN PĒTNIECISKĀ DARBA KURSI (18 KP)**  **Specializācijas moduļi**  **A1 – Modulis *Akordeona spēle*** | | | |
| Akordeona spēle | 9 | Dif. iesk. Eks. | Mg. art., viesprof. E. Gabnis  Mg. art., viesasist. Marija Piskunova |
| Inovācijas akordeona spēles metodikā | 2 | Dif. iesk. | Mg. art., viesprof. E. Gabnis  Mg. art., viesasist. Marija Piskunova |
| Akordeonspēles vēsture, stils un interpretācija | 2 | Dif. iesk. | Mg. art., viesprof. E. Gabnis  Mg. art., viesasist. Marija Piskunova |
| Akordeona mūzikas literatūra | 2 | Eks. | Mg. art., viesprof. E. Gabnis  Mg. art., viesasist. Marija Piskunova |
| Ansamblis | 3 | Eks. | Mg. art., viesprof. E. Gabnis  Mg. art., viesasist. Marija Piskunova |
| **A2 – Modulis *Klavierspēle*** | | | |
| Klavierspēle | 9 | Dif. iesk.  Eks. | Mg. art., doc. G. Beļajevs  Mg. art., vieslekt. Pāvels Račiks |
| Inovācijas klavierspēles metodikā | 2 | Dif. iesk. | Dr.art., viesprofesors L.Melnikas  Mg. art., doc. G. Beļajevs |
| Klavierspēles vēsture, stils un interpretācija | 2 | Eks. | Mg. art., doc. G. Beļajevs  Dr.art., viesprofesors L.Melnikas |
| Klaviermūzikas literatūra | 2 | Eks. | Mg. art., doc. G. Beļajevs  Mg. art., vieslekt. Pāvels Račiks |
| Koncertmeistara klase | 3 | Eks. | Mg. art., doc. G. Beļajevs  Mg. art., vieslekt. Pāvels Račiks |
| **A3 – Modulis *Pūšaminstrumenta spēle*** (flauta, klarnete, saksofons, trompete, trombons) | | | |
| Pūšaminstrumenta spēle | 9 | Dif. iesk.  Eks. | Dr.art., viesprof. R. Žoļedzevskis  Mg. art., doc. D. Vuškāns  Mg. art., doc. V.Šušerts |
| Inovācijas pūšaminstrumentu spēles metodikā | 2 | Dif. iesk. | Dr.art., viesprof. R. Žoļedzevskis  Mg. art., doc. D. Vuškāns  Mg. art., doc. V.Šušerts |
| Pūšaminstrumentu spēles vēsture, stils un interpretācija | 2 | Dif. iesk. | Dr.art., viesprof. R. Urniežius  Dr.art., viesprof. R. Žoļedzevskis  Mg. art., doc. D. Vuškāns  Mg. art., doc. V.Šušerts |
| Pūšaminstrumentu mūzikas literatūra | 2 | Eks. | Dr.art., viesprof. R. Žoļedzevskis  Mg. art., doc. D. Vuškāns  Mg. art., doc. V.Šušerts |
| Ansamblis | 3 | Eks. | Dr.art., viesprof. R. Žoļedzevskis  Mg. art., doc. D. Vuškāns  Mg. art., doc. V.Šušerts  Dr.art., viesprof. R. Urniežius |
| **A4 – Modulis *Stīgu instrumenta spēle*** (vijole) | | | |
| Stīgu instrumenta spēle | 9 | Dif. iesk. Eks. | Mg.art., viesprof. R. Butvila  Mg.art., vieslekt. I. Ozuns |
| Inovācijas stīgu instrumentu spēles metodikā | 2 | Dif. iesk. | Mg.art., vieslekt. I. Ozuns  Mg.art., viesprof. R. Butvila |
| Stīgu instrumentu spēles vēsture, stils un interpretācija | 2 | Dif. iesk. | Mg.art., viesprof. R. Butvila  Mg.art., vieslekt. I. Ozuns |
| Stīgu instrumentu mūzikas literatūra | 2 | Eks. | Mg.art., vieslekt. I. Ozuns  Mg.art., viesprof. R. Butvila |
| Ansamblis | 3 | Eks. | Mg.art., vieslekt. I. Ozuns |
| **A5 – Modulis *Solo dziedāšana*** | | | |
| Solo dziedāšana | 9 | Dif. iesk. Eks. | Mg. art., asoc. prof. I. Bagele  Mg.art., vieslekt. J. Borele |
| Inovācijas solo dziedāšanas metodikā | 2 | Dif. iesk. | Mg. art., asoc. prof. I. Bagele  Mg.art., vieslekt. J. Borele |
| Solo dziedāšanas vēsture, stils un interpretācija | 2 | Dif. iesk. | Mg. art., asoc. prof. I. Bagele  Mg.art., vieslekt. J. Borele |
| Vokālās mūzikas literatūra | 1 | Eks. | Mg. art., asoc. prof. I. Bagele |
| Kamerdziedāšana | 3 | Eks. | Mg. art., asoc. prof. I. Bagele  Mg.art., vieslekt. J. Borele |
| Aktiermeistarība | 1 | Dif. iesk. | Mg.art., viesasist. N. Kotona |
| **A6 – Modulis *Sitaminstrumentu spēle*** | | | |
| Sitaminstrumentu spēle | 9 | Dif. iesk. Eks. | Dr. paed., viesdoc. T. Gžibovskis  Mg.art., vieslekt. R.Ivanovs |
| Inovācijas ansambļa vadības metodikā, mūzikas ierakstu tehnoloģijas | 2 | Dif. iesk. | Dr. paed., viesdoc. T. Gžibovskis  Mg.art., vieslekt. R.Ivanovs |
| Sitaminstrumentu spēles  vēsture, stils un interpretācija | 2 | Dif. iesk. | Dr. paed., viesdoc. T. Gžibovskis  Mg.art., vieslekt. R.Ivanovs |
| Sitaminstrumentu  mūzikas literatūra | 2 | Eks. | Dr. paed., viesdoc. T. Gžibovskis  Mg.art., vieslekt. R.Ivanovs |
| Vokāli instrumentālais ansamblis | 3 | Eks. | Dr. paed., viesdoc. T. Gžibovskis  Mg.art., vieslekt. R.Ivanovs |
| **PRAKSE – 6 KP** | | | |
| Koncertprakse | 5 | Dif. iesk. | Dr. art., prof. Ē. Daugulis  Mg.art., asoc. prof. I. Bagele |
| Meistarklases | 1 | Dif. iesk. | Citu Latvijas (JVLMA) un ārvalstu augstskolu docētāji |
| **BRĪVĀS IZVĒLES KURSI – 6 KP** | | | |
| Mūzikas kultūra un tradīcijas Latvijā | 2 | Dif. iesk. | Dr.paed., asoc.viesprof. E. Znutiņš  Dr.art., viesdoc. J.Jonāne |
| Populātās mūzikas teorija un vēsture | 2 | Dif. iesk. | Dr. art., prof. Ē. Daugulis  Dr. paed.,viesdoc. T. Gžibovskis |
| Vadības pamati | 2 | Dif. iesk. | Dr.econ., viesdoc. J. Stašāne |
| **VALSTS PĀRBAUDĪJUMI (21 KP)** | | | |
| Eksāmens instrumenta spēlē vai solo dziedāšanā | 3 | Eks. | Mūzikas katedra  Darba devēji |
| Maģistra darba aizstāvēšana | 18 | Eks. | Mūzikas katedra  Darba devēji |
| **KP KOPĀ:** | **60** |  |  |

PMSP *Mūzika* studiju procesā tiks izmantotas šādas programmas īstenošanas formas: individuālās praktiskās nodarbības, grupu praktiskās nodarbības, lekcijas, semināri, kontrolstundas, akadēmiskie koncerti, kolokviji, meistarklases, konsultācijas, ieskaites un eksāmeni, studijas ar datortehnikas lietojumu un studējošo patstāvīgais darbs.

Studiju programmas detalizētais saturs, kas atklājas kursa aprakstos, tika izstrādāts, pamatojoties programmā izvirzītajos mērķos, uzdevumos un sasniedzamajos rezultātos, ņemot vērā darba grupas ekspertu viedokli, pieredzi, normatīvos dokumentus, starptautiskos pētījumus, rekomendācijas, darba devēju, profesionālo organizāciju rekomendācijas, aptauju rezultātus, jaunākās teorētiskās atziņas, kā arī īstenoto salīdzinājumu ar citu ārvalstu augstskolu piedāvājumu, kā arī pamatojoties mūsdienu izglītības aktualitātēs.

PMSP *Mūzika* ir izstrādāta, ņemot vērā studentcentrēto pieeju, kas tika ievērota studiju programmas mērķa, uzdevumu formulēšanā un studiju rezultātu jēgpilnā noteikšanā. Studiju programma veidota tā, lai absolventu kvalifikācija atbilstu Latvijas izglītības, zinātniskās pētniecības, mūzikas un mākslas izpratnes mūsdienu un perspektīvam skatījumam. Līdz ar to Mūzikas un mākslu fakultātē tiek veidota profesionālu, augsti kvalificētu mācībspēku komanda, iesaistot ārzemju profesūru, kas cieši sadarbojoties, strādā pie studiju satura, māksliniecisko jautājumu un zinātnisko pētījumu kvalitātes pilnveides, regulāri izvērtējot programmas kvalitāti, organizējot dažādas aktivitātes un projektus.

#### Maģistra vai doktora studiju programmu gadījumā norādīt un sniegt pamatojumu, vai grādu piešķiršana balstīta attiecīgās zinātnes nozares vai mākslinieciskās jaunrades jomas sasniegumos un atziņās.

Studiju process tiek organizēts atbilstoši Daugavpils Universitātes Satversmei, Augstskolu likumam u. c. normatīvajiem dokumentiem, kuri ir spēkā Latvijas Republikā, kā arī saskaņā ar DU Senātā pieņemtajiem studiju reglamentējošiem dokumentiem. Imatrikulācija notiek saskaņā ar Uzņemšanas noteikumiem DU, kurus ik gadu apstiprina DU Senāts.

Studiju programmas realizācija notiek pilna laika pamatstudiju veidā. Savukārt kursu apguve ietver *individuālās* un *grupu* nodarbības. Pilna laika studiju ilgums maģistra grāda iegūšanai ir pusotra gada (trīs semestri). Maģistrantiem tiek dotas padziļinātas zināšanas gan jaunāko *sasniegumu mūzikas vēsturē, teorijā un atskaņotājmākslā*, *mūzikas psiholoģijā*, gan profesionālās specializācijas kursu un *prakses* disciplīnās. Jaunrades un pētnieciskā darba kursu kvalificētai pasniegšanai dažās specializācijās tiek pieaicināti citu augstskolu, tostarp Jāzepa Vītola Latvijas Mūzikas akadēmijas un ārzemju mūzikas augstskolu profesori.

Studiju programma veidota tā, lai absolventu kvalifikācija atbilstu Latvijas izglītības, zinātniskās pētniecības, mūzikas un mākslas izpratnes mūsdienu un perspektīvam skatījumam.

Apgūstot studiju programmu, studējošais attiecīgi iegūst profesionālā maģistra grādu mūzikā (60 KP studijas) bez kvalifikācijas. Līdz ar to Valsts pārbaudījumos students uzrāda atbilstošas zināšanas, prasmes un kompetenci instrumenta spēlē/solo dziedāšanā atbilstoši standartā noteiktajiem mūzikas zinātnes nozares un mākslinieciskās jaunrades jomas atbilstošajiem sasniegumiem un atziņām.

**3.4.2. Studiju programmas īstenošanas, kursu, moduļu, metožu novērtējums**

Studiju virziena *Mākslas* PMSP *Mūzika* DU jau realizē desmit gadus. Programmā apvienoti un atbilstoši mūsdienu mūzikas izglītības satura prasībām pārstrādāti vairāki studiju kursi. Pētnieciskais rakurss virzīts vēsturiskās un sistemātiskās muzikoloģijas virzienā, savukārt satura dominanti veido atskaņotājmākslas problēmu risinājumi. Programmas priekšrocība ir saistīta ar praktisko orientāciju uz reģiona pieprasījumiem. Reģionālā orientācija iekļauj sevī arī plašu Latvijas, Eiropas un pasaules globālo kontekstu.

Studiju programmā paredzēti dažādi kontaktnodarbību veidi, t. sk. individuālās praktiskās nodarbības, lekcijas, grupu (ansamblis, koris, orķestris) darbs, konsultācijas, koncerti u. c. Programmas īstenošana notiek, izmantojot dažādas studiju formas, formālās un neformālās izglītības metodes, kā arī e-studijas audzēkņu patstāvīgā darba organizēšanai. Sevišķi izceļamas radošumu attīstošas metodes, kas mūsdienās ir nepieciešamas jebkura profila mūziķim: skaņdarbu sacerēšana, analīze, instrumentācija, improvizācija, kompozīcija un aranžēšana. Tās iemāca studentus patstāvīgi rīkoties ar mūzikas izteiksmes līdzekļu kompleksu, veicina prasmi izveidot un attīstīt mūzikas tematismu, analizēt un aranžēt dažādu stilu un žanru skaņdarbus (atbilstoši konkrētajai specializācijai), veidot pašsacerētu nelielu skaņdarbu prezentācijas. Savukārt koncertu apmeklējums, recenziju rakstīšana attīsta studentu prasmi profesionāli analizēt un izvērtēt savu un citu koncertizpildītāju sniegumu, paplašina muzikālo pieredzi un veido sapratni par dažādu stilu un žanru skaņdarbu interpretācijām, par koncerta programmas atlasi un sastādīšanu.

Pamatstudiju kodols ir individuālās praktiskās nodarbības, kas tiek organizētas atbilstoši dažādu profesionālo specializāciju vajadzībām. Profesionālās specializācijas moduļi ir vērsti uz katra atsevišķā studenta specifisko māksliniecisko un profesionālo attīstību. Šis darbs tiek regulāri uzraudzīts, rīkojot individuālas tikšanās ar katedras docētājiem.

Specializācijas mācīšana notiek triju semestru laikā, katru nedēļu nodrošinot divas  nodarbības, kas ir nepieciešamas profesionālo prasmju un kompetences apguvei, kā arī ļauj efektīvi reaģēt uz katra studenta attīstības tempu, vadīt to. Šajā nolūkā rūpīgi tiek izraudzīts grūtības pakāpē pamazām progresējošs repertuārs vai uzdevumu kopums, sīki izstrādāti vērtēšanas kritēriji, kas atbilst arvien pieaugošai mākslinieciskajai un tehniskajai sagatavotībai, kā arī rosina aizvien aktīvākas un atbildīgākas pašu studentu izvēles, balstoties uz viņu māksliniecisko pašizziņu un profesionālajām ambīcijām. Atgriezeniskā saite studentiem (t. sk. neformāla, mutiska un rakstiska) tiek sniegta visā studiju laikā.

Studijas balstās uz studējošā patstāvību, vienlaicīgi nodrošinot pasniedzēja vadību un atbalstu – katra studiju kursa aprakstā ir norādīts studējošo patstāvīgā darba apjoms un saturs, kā arī tā vērtēšanas metodes. **Studējošo patstāvīgais darbs** ietver daudzveidīgas aktivitātes:

* programmas skaņdarbu patstāvīga analīze un apguve;
* tehniskās meistarības pilnveide;
* lasīšana no lapas;
* dažādu interpretāciju (video un audio versiju) salīdzinoša izvērtēšana;
* informācijas vākšana, datubāžu izpēte;
* bibliotēkas un fonotēkas apmeklēšana;
* muzikoloģisko informācijas avotu apguve;
* dalība DU zinātniskajās konferencēs;
* mākslinieciski radošo projektu izstrādāšana un prezentācija;
* koncertu apmeklējums un recenziju rakstīšana;
* koncertprogrammu sastādīšana;
* koncertprakses kultūras centros un citās iestādēs;
* koncertprakses atskaišu veidošana;
* piedalīšanās meistarklasēs, vieslekciju apmeklēšana.

Specialitātes (instrumenta spēle vai solo dziedāšana) apguvē patstāvīgais darbs paredzēts 1 KP 28 stundu apjomā. Šāds stundu skaits nepieciešams, lai sagatavotu skaņdarbus mākslinieciski kvalitatīvā līmenī, iegūtu atbilstošas kompetences. Regulāri tiek piedāvātas meistarklases un vieslekcijas, ko nodrošina Latvijas un ārzemju mūzikas augstskolu pārstāvji, ārvalstu vieslektori *ERASMUS+* programmas ietvaros, JVLMA profesori u. c.

Turpinājumā sīkāk par dažādiem kontaktnodarbību veidiem:

* PMSP *Mūzika* **individuālo praktisko** nodarbību forma ir pamatforma. Tā tiek lietota praktisko iemaņu veidošanai un attīstīšanai studiju kursos klavierspēlē, akordeona spēlē, pūšaminstrumenta spēlē, stīgu instrumenta spēlē, solo dziedāšanā un sitaminstrumentu sp1eles apguvē. Atbilstoši specializācijai, individuālo nodarbību kontaktstundas katram studentam nodrošina docētājs un koncertmeistars. Vienlaikus veidosies arī mākslinieciskie kritēriji un gaume, kas ir tik nepieciešama topošajam mūzikas maģistram;
* īpašu popularitāti un atzinību no docētāju un studējošo viedokļa ir ieguvuši atklātie **akadēmiskie koncerti un meistarklases,** kā specifiska studiju forma (uzstāšanās). Darbojoties šādā veidā studenti un arī docētāji bagātina viens otra mākslinieciski radošo pieredzi, apmainās domām, dzird viedokļu daudzveidību par konkrēta mūzikas stila skaņdarba interpretācijām;
* **lekcijas un semināri** paredzēti mākslas filozofijas, laikmetīgās mūzikas analīzes, stila un interpretācijas satura, inovāciju instrumenta spēles metodikā dažādu instrumentu mūzikas literatūras apguvei. Studiju programmā ir samazināts teorētisko lekciju skaits un dominē praktiskas ievirzes (mūzikas analīze) nodarbības, semināri, kurās maģistranti aprobēs teorētiskās zināšanas. Lielākā daļa docētāju lekcijās izmanto *PowerPoint* prezentācijas iespējas. Vairākiem studiju kursiem svarīgākie lekciju materiāli pieejami elektroniskā veidā;
* **kolokvijs** –zināšanu pārbaudes forma [pārrunas](https://www.vardnica.lv/svesvardu-vardnica/p/parrunas) veidā, kas nepieciešams jebkuras specializācijas topošajam mūziķim. Pabeidzot studiju kursa programmas noteiktu tēmu loku, kolokvijā students uzrāda zināšanas par atskaņotā skaņdarba un tā autora nozīmi kultūrvēstures kontekstā, par mūzikas procesu ietekmi uz kultūru dažādos laikmetos un reģionos, kultūrvēsturi kopumā;
* **grupu darbs**, kas īpaši aktualizējas ansambļa, kameransambļa, orķestra un kora darbībā, saistās ar noteiktas sarežģītības pakāpes skaņdarbu iestudēšanu, ar repertuāra izvēli, ar uzstāšanos koncertos gan DU, gan Latgales un visas republikas mūzikas skolās un vidusskolās, arī ārpus valsts. Būtiski, ka programma paredz arī studenta patstāvīgi sagatavota skaņdarba atskaņojumu. Nozīmīgākais šo kursu realizācijā ir studenta praktiskā darbība, sākot ar repertuāra izvēli, tā apguvi un publisko atskaņojumu koncertā. Šādi gūtā pieredze veido mākslinieciskās jaunrades kompetences. Būtiski studentam ir uzstāties iepriekšējā mācību iestādē, tādējādi veidojas cieša saikne ar daudzām Latgales reģiona mūzikas skolām un vidusskolām.
* **koncertprakses** laikā studenti iepazīst atskaņotājmākslas darba specifiku, kā arī pilnveido interpretācijas prasmi, atskaņojot dažādu stilu un žanru mūzikas skaņdarbus. Vienlaikus attīstās arī koncertmeistara prasme, spēlējot pavadījumus dažādiem instrumentiem un ansambļiem. Koncertprakses laikā maģistranti gatavos savu mūziķa *portfolio*, kas sekmēs laikmetam atbilstoša koncertrepertuāra izveides modeļus. Koncertpraksi raksturo arī specifiskas izvērtēšanas un pašizvērtēšanas seminārnodarbības, koncertprakses laikā gūtās pieredzes apkopojums, izvērtējums un prezentācija koncertpraksesnoslēguma konferencē.

Studiju realizācijas formu izvēli nosaka mūsdienīgās pasniegšanas pieejas (radošā pieeja, kognitīvā pieeja, pētnieciskā pieeja, problēmrisinājuma pieeja, autonomas studijas) un metodes (vispārīgās studiju metodes, zinātniskās informācijas analīze un apkopošana, informācijas vākšana, sistematizācija, prezentācija). Studiju procesā izmantotās programmas īstenošanas formas veicina praktisko un teorētisko zināšanu izvērstu integrētu apguvi, attīsta radošo un kritisko domāšanu, prasmi pamatot sava koncertatskaņojuma māksliniecisko veidolu, diskutēt un argumentēt savu viedokli, prasmes analizēt un apkopot informāciju, sastādīt skaidri strukturētas koncertprogrammas.

Atbilstoši LR Ministru kabineta noteikumiem Nr. 512 PBSP *Mūzika* kontaktstundas veido 33% no kopējā kredītpunktu apjoma, pārējais ir studentu patstāvīgais darbs. Individuālajās praktiskajās nodarbībās katram studentam 1 KP apguvei atbilst 12 kontaktstundas sekojošos PMSP *Mūzika* studiju kursos: *Akordeonspēle, Klavierspēle, Koncertmeistara klase, Kamerdziedāšana, Pūšaminstrumenta spēle, Sitaminstrumentu spēle, Solo dziedāšana* un *Stīgu instrumenta spēle*. Studiju kursos *Koncertmeistara klase, Kamerdziedāšana, Pūšaminstrumenta spēle, Sitaminstrumentu spēle, Solo dziedāšana* un *Stīgu instrumenta spēle* koncertmeistara darba apjoms 1 KP apguvei atbilst 50% jeb 6 kontaktstundas. Šāds stundu skaits nepieciešamas, lai sagatavotu kontrolstundu, akadēmisko koncertu, aktīvās koncertprakses skaņdarbus mākslinieciski kvalitatīvā līmenī, iegūtu atbilstošas kompetences. Studiju kursu aprakstos izklāstītās prasības attiecīgi piemērotas atbilstoši KP paredzēto individuālo kontaktstundu skaitam. Savukārt maģistra darba izstrādeitika noteikts patstāvīgā darba īpatsvars: 30:1, kas tiek pamatots ar nepieciešamo pētniecisko darbu bibliotēkās, analizējot un izvērtējot zinātnisko literatūru.

Studiju process tiek organizēts atbilstoši Augstskolu likumam, LR MK noteikumiem Nr. 512 un citiem normatīvajiem dokumentiem, kuri ir spēkā Latvijas Republikā, kā arī saskaņā ar DU Satversmi un DU studiju reglamentējošiem dokumentiem. Imatrikulācija notiek saskaņā ar *Uzņemšanas noteikumiem* DU, kurus ik gadu apstiprina DU Senāts.

Studiju procesa īstenošana PMSP *Mūzika* tiek veikta tā, lai nodrošinātu studentcentrētu mācīšanos, pasniegšanu un novērtēšanu. Mācībspēku uzdevums ir iedrošināt studējošos uzņemties aktīvu lomu studiju procesā. Studiju programmas īstenošanas stils ir radoša līdzdalība, proti, studējošie konkrētu studiju kursu praktisko uzdevumu ietvaros aktualizē sabiedrības izaicinājumus un meklē iespējas savu ideju, projektu īstenošanai, apspriež un dalās praktiskajā pieredzē, tādējādi attīstot kritisko domāšanu un argumentējot savu viedokli diskusiju gaitā. Tiek respektēta studējošo vajadzību un iespēju daudzveidība, veidojot piemērotu studiju grafiku (piem., moduļos), izmantojot dažādus programmas īstenošanas veidus (t. sk. patstāvīgu un individuālu darbu, konsultācijas) un daudzveidīgas pedagoģiskās metodes. Izraudzīto mācību metožu mērķis ir sniegt iespēju apgūt teorētiskās zināšanas un praktiskās iemaņas, kā arī pilnveidot studentu vispārīgās prasmes (*soft skills*) – izkopt kritisko domāšanu, spēju strādāt gan individuāli, gan komandā (*team building*), novērtēt dažādību. Docētāji aicina studējošos izteikt savu viedokli un ņem vērā viņu vēlmes, variējot patstāvīgajam darbam ieteikto literatūru, avotus un prezentācijas formas.

Studentcentrēta mācīšanās tiek īstenota, iesaistot studējošos studiju projektu un maģistra darbu prezentēšanas (priekšaizstāvēšanas) procesā, piedaloties apspriedēs un iesaistoties diskusijās par citu izstrādātajiem pētījumiem. Pēc noteikta plāna tiek organizēta iepriekšējos studiju gados izstrādāto darbu analīze un izmantošana tālākiem pētījumiem. Studējošie regulāri piedalās semināros, kolokvijos un meistarklasēs, kā arī iesaistās DU organizētos zinātniskajos pasākumos (ikgadējā DU zinātniskajā konferencē dalība ir obligāta), mākslinieciskās jaunrades projektos. Turklāt ir iespējams kā brīvklausītājam piedalīties citas studiju programmas (piem., svešvalodas) studiju kursā vai tā daļā, apmeklējot noteiktu skaitu lekciju vai praktisko nodarbību.

DU piedāvā studējošajiem atbilstošus mācību līdzekļus, zinātnisko un studiju literatūru vairākās valodās, t. sk. arī elektroniski (piem., *Scopus* datubāze bez maksas ir pieejama DU iekšējā tīklā). Arī studiju kursu apraksti ir studējošajiem brīvi pieejami, t. sk. e-vidē. Lai veicinātu studējošo sekmību un efektīvu studiju programmas rezultātu sasniegšanu paredzētajā laikā, tiek nodrošināta pastāvīga akadēmiskā personāla palīdzība. Tās formas ir šādas: konsultācijas studiju semestra laikā, pirms starprezultātu pārbaudījumiem (kolokvijiem), eksāmeniem un pirms valsts pārbaudījuma. Tiek realizēti regulāri kontakti e-studiju vidē (ar e-pasta starpniecību, *Moodle* vai *Zoom, Skype*).

Vērtēšanas sistēma.

Vērtējot profesionālās studiju programmas Profesionālās izglītības mūzikas skolotājs apguvi, ievēro pamatprincipus, kuri ir norādīti LR MK noteikumos Nr. 512. Zināšanu un prasmju vērtēšanas atklātība – atbilstoši izvirzītajiem programmu mērķiem un uzdevumiem, kā arī studiju kursu mērķiem un uzdevumiem ir noteikts prasību kopums pozitīvai izglītības sasniegumu vērtēšanai.

Vērtēšanas objektivitāte: saskaņā ar konkrētā studiju kursa programmas prasībām, vērtēšanas saturs, norises apstākļi, vērtēšanas kritēriji ir visiem studentiem vienādi.

Studiju izvērtēšanas metožu izvēli nosaka studiju kursu mērķi un uzdevumi, kas atspoguļo noteiktus kritērijus izglītības sasniegumu vērtēšanai. Studējošā zināšanas un prasmes tiek vērtētas, apgūstot katru studiju kursu.

Programmas apguves vērtēšanas formu un veidu dažādība: studentu kompetences vērtēšanā izmanto dažādas formas (mutvārdos, kombinēta – mutvārdos un rakstos; praktiski produktīvā – atskaņojums/izpildījums) un pārbaudes veidus (kontrolstundas, akadēmiskie koncerti, kolokvijs, konkurss, ieskaite un eksāmens).

Vērtēšanas saturs un kritēriji ir atklāti. Vērtēšanas saturs ir pietiekami apjomīgs, lai students pēc iespējas pilnīgāk varētu apliecināt savas zināšanas, prasmes un iemaņas.

Balstoties uz LR Izglītības un zinātnes ministrijas rīkojumu Nr. 208 *Par studiju rezultātu vienotu uzskaiti* vērtējumu nosaka % no summārā maksimāli iegūstamo punktu skaita valsts pārbaudījumā, eksāmenā, ieskaitē, semināros, kontrolstundās, kolokvijā, akadēmiskajos koncertos un radoši praktiskajos darbos.

Vērtējuma obligātuma princips. Ievērojot Instrumentspēles un Solo dziedāšanas kursu specifiku, semestra vidū iekļauts starpvērtējums (kontrolstunda, akadēmiskais koncerts), savukārt semestra beigās apkopojošais vērtējums (ieskaite, eksāmens).

Akadēmiskajā koncertā, ieskaitē vai eksāmenā studiju kursa apguves līmeņa sasniegumu vērtējums ir 10 ballu skalā. Aktīvās un analītiskās koncertprakses sniegumu arī vērtē 10 ballu skalā. Zināšanu zemākais pozitīvais vērtējums ir 4 balles. Ieskaitē studiju kursa apguves līmeņa sasniegumu vērtējums ir diferencēts.

Kā savdabīga vērtējuma un pašvērtējuma forma ir koncerta analīze un recenzēšana, kas virzīta uz studējošo muzikālās izpratnes, vērtēšanas un pašvērtēšanas iemaņu attīstību. Būtiska ir studiju darbu izvērtēšana, kurā piedalās visi studiju darbu autori un vadītāji. Studiju kursu novērtēšanas sistēmas izvēli nosaka to specifika, kas atspoguļota katra studiju kursa aprakstā (pieejams Mūzikas un mākslu fakultātes dekanātā).

Studenti iesaistās ne tikai savu sasniegumu izvērtēšanā, bet arī universitātes, studiju programmas, atsevišķu tās kursu vērtēšanā, paužot savu viedokli dažādās administratīvā darba institūcijās (fakultātes Dome, Studentu padome, Senāts), kā arī veicot anketēšanas un aptaujas, tādējādi sekmējot studiju programmas attīstību, studiju kursu pilnveidošanos.

Būtiski, ka dažādu mūzikas instrumentu spēles iemaņu vai solo dziedāšanas un diriģēšanas iemaņu apguve ir sistemātisks, mērķtiecīgs un nepārtraukts process, kam nepieciešama regulāra novērtēšana visa studiju procesa laikā, kas lielā mērā saistīts ar pastāvīgu uzstāšanos dažādos koncertos (īpaši akadēmiskie koncerti), koncertlekcijās, muzikālos pasākumos, ar snieguma analīzi un tālāko mērķu korekciju. Mūzikas vēstures un teorijas kursu satura apguves līmeņa novērtēšanā tiek regulāri iekļauti mūzikas tēmu kontroldarbi, dažāda veida testi un praktiskie radošie darbi, viktorīnas u. c.

Lai vērtētu studentu individuālo uzstāšanos, piemēroti sekojoši izvērtēšanas pamatkritēriji:

* repertuāra atbilstība studiju kursa programmas prasībām;
* uzstāšanās kultūra (uzvedība, stāja un artistiskums);
* skaņdarba teksts;
* stils un žanrs;
* atskaņojuma tehniskā realizācija (skaņveide, artikulācija, precizitāte, temps un ritms);
* atskaņojuma mākslinieciskais sniegums (saturs, tēls, forma, dinamika, frāzējums, oriģinalitāte u. c.).

Studiju rezultātu vērtēšanu skatīt 4. tabulā.

1. tabula

*Studiju rezultātu vērtēšana*

|  |  |  |
| --- | --- | --- |
| **Balles** | **Vārdiskais nosaukums** | **Skaidrojums** |
| 10 | izcili | zināšanas un prasmes pārsniedz studiju programmas parsības, prot tās patstāvīgi, radoši mākslinieciski lietot dažādās situācijās |
| 9 | teicami | pilnā mērā apgūtas studiju programmas prasības, iegūta prasme patstāvīgi realizēt iemācīto, radoša pieeja |
| 8 | ļoti labi | pilnā mērā apgūtas studiju programmas prasības, taču reizēm trūkst prasmes patstāvīgi radoši tās lietot |
| 7 | labi | labi apgūtas studiju programmas prasības, taču vienlaikus konstatējami arī atsevišķi mazāk svarīgi trūkumi zināšanu un prasmju apguvē |
| 6 | gandrīz labi | apgūtas studiju programmas prasības, taču atsevišķas nozīmīgas zināšanu un prasmju jomas ir nepietiekami stabilas un pārliecinošas |
| 5 | viduvēji | visumā apgūtas studiju programmas prasības, kaut arī konstatējama vairāku būtisku zināšanu un iemaņu jomu nepietiekoša stabilitāte un pārvaldīšana |
| 4 | gandrīz viduvēji | visumā apgūtas studiju programmas prasības, bet konstatējama vairāku svarīgu zināšanu un iemaņu jomu nepietiekama pārvaldīšana un ir grūtības ar iegūto prasmju praktisko izmantošanu |
| 3 | vāji | zināšanas, prasmes un iemaņas ir ļoti minimālas, nav spēju tās praktiski lietot |
| 2 | ļoti vāji | izrāda zināmu interesi, apgūtas atsevišķas zināšanas, prasmes un iemaņas, taču kopumā trūkst orientācijas un līmeņa |
| 1 | ļoti, ļoti vāji | nav izpratnes par studiju kursa būtību un iemaņām tajā |

Valsts pārbaudījumus vērtē Valsts pārbaudījuma komisija, kuras sastāvu attiecīgajam akadēmiskajam gadam apstiprina Daugavpils Universitātes Satversmes noteiktajā kārtībā.

**3.4.3. Prakse**

Topošā mūzikas maģistra prakse ietver divas daļas: koncertprakse un meistarklases. Koncertprakse un meistarklases ir kvalificētu mūziķu izglītošanas obligāts nosacījums, profesionālo programmu neatņemama sastāvdaļa, kuras mērķis ir nostiprināt un papildināt maģistranta praktiskās zināšanas, prasmes un iemaņas, kā arī pilnveidot kopumā viņa profesionālo kompetenci atbilstoši mūziķa profesijas prasībām.

PMSP *Mūzika* koncertprakse paredzēta studentiem ar mērķi attīstīt praktiskās iemaņas koncertdarbības īstenošanai gan solo un ansamblī, gan orķestrī vai korī. Koncertprakses uzdevumi ir pilnveidot solo, ansambļa, orķestra spēles/kordziedāšanas prasmes; iegūt kompetenci pašizpausties mūzikā, tehniski un mākslinieciski precīzi iestudējot un atskaņojot dažādu stilu un žanru skaņdarbus, akcentējot 20. gadsimta mūzikas skaņdarbu interpretācijas. izkopt prasmi novērtēt paša un citu izpildītāju atskaņoto mūziku. Turklāt studējošiem ir iespēja ne tikai prakses laikā, bet arī visu studiju laiku apmeklēt meistarklases gan Latvijā, gan arī ārpus tās.

Profesionālo koncertpraksi veido divas daļas:

* *koncertprakse* individuāli un grupā DU, citās augstskolās, mūzikas vidusskolā vai mūzikas skolā, vispārizglītojošajā skolā u. c. pirmajā, otrajā un trešajā semestrī 5 KP apjomā;
* *meistarklases* DU un citās Latvijas vai ārvalstu augstskolās, obligāta dalība DU rīkotajā konferencē otrajā semestrī 1 KP apjomā.

Koncertprakse attīstīs spēju brīvi orientēties mūzikas izteiksmes līdzekļu daudzveidīgajā klāstā, prasmīgi tos lietot un analizēt atbilstoši dažādu instrumentu spēles, solodziedāšanas vai kora diriģēšanas tehnikai. Tādējādi studējošais būs spējīgs patstāvīgi iestudēt un publiski atskaņot dažādas sarežģītības pakāpes instrumentālos vai vokālos skaņdarbus.

Pakāpeniski tiks izkoptas šādas prasmes:

* organizēt (plānot) savu mākslinieciski radošo darbu, pamatojoties gan uz tradīcijām, gan jaunākajām atziņām;
* noteikt inovatīvus mērķus un uzdevumus, to sasniegšanas paņēmienus;
* atlasīt un uzkrāt spilgtāko māksliniecisko repertuāru;
* atlasīt informāciju par komponistiem, skaņdarbiem un izmantot to koncertprogrammas sastādīšanā;
* prognozēt un sasniegt noteiktu mākslinieciskā izpildījuma rezultātu;
* novērtēt skaņdarba interpretācijas māksliniecisko līmeni, izvērtēt sasniegumus un veikt korekcijas, izmantojot praksē pārbaudītus nepilnību novēršanas veidus un metodes;
* organizēt un vadīt mākslinieciski radošos projektus.

Koncertprakses laikā studējošo patstāvīgais darbs tiek organizēts individuāli. Tā iespējamie uzdevumi ir programmas skaņdarbu patstāvīga analīze un apguve, tehniskās meistarības pilnveide, attiecīgo muzikoloģiskās informācijas avotu studēšana, dažādu interpretāciju salīdzināšana un izvērtēšana video un audio materiālos.

Prakse tiek organizēta un īstenota saskaņā ar prakses nolikumu un līgumiem (skat. 10. pielikumu), kuros ietverti prakses mērķi un uzdevumi, prakses sasniegumu vērtēšanas kārtība, noteikti pušu pienākumi un atbildība saskaņā ar Ministru kabineta noteikumiem. Prakses uzskaitei iekārtota *Koncertprakses dienasgrāmata*.

**3.4.4. Studējošo noslēguma darbu analīze un novērtējums**

Valsts pārbaudījuma (12 KP) kursi veidoti katram specializācijas modulim atbilstoši:

1.Profesionālā kvalifikācija: *vokālists*

Akadēmiskā dziedāšana

Kamerdziedāšana

Bakalaura darbs

1. Profesionālā kvalifikācija: *akordeonists mūziķis*

Akordeona spēle

Akordeonu ansamblis

Bakalaura darbs

1. Profesionālā kvalifikācija: *ģitārists mūziķis*

Ģitāras spēle

Ansamblis

Bakalaura darbs

1. Profesionālā kvalifikācija: *pianists mūziķis*

Klavierspēle

Klavierpavadījums

Bakalaura darbs

1. Profesionālā kvalifikācija: *flautists/klarnetists/saksofonists/trompetists/trombonists mūziķis*

Pūšaminstrumenta spēle

Pūšaminstrumentu ansamblis

Bakalaura darbs

1. Profesionālā kvalifikācija: *vijolnieks mūziķis*

Stīgu instrumenta spēle

Stīgu instrumentu ansamblis

Bakalaura darbs

1. Profesionālā kvalifikācija: *sitaminstrumentu mūziķis*

Sitaminstrumentu spēle

Ansamblis

Bakalaura darbs

Valsts pārbaudījuma specializācijā prasības un vērtēšanas kritēriji sīki izklāstītas attiecīgā studiju kursa aprakstā (skat. 8. pielikumu).

Maģistra darba aktualitāte nozarē.

Maģistra darbs ir paredzēts kā lietišķi pamatotais starppriekšmetu pētījums. Tas veicina pamatprasību zinātnisko darbu izstrādei atbilstoši mūzikas zinātnes nozares prasībām apguvi. Maģistra darba izstrādes gaitā tiek risināti vairāki uzdevumi, kas saistīti ar konkrēta mūzikas skaņdarba stilistikas, interpretācijas un skaņdarba apguves metodisko problēmu iztirzāšanu, zinātniski pētnieciskā darba prasmju un iemaņu attīstīšanu un nostiprināšanu, patstāvīgā darba un radošās domāšanas veicināšanu. Tas apliecina studenta profesionālo prasmi analizēt izvēlēto skaņdarbu, patstāvīgi izraudzīties speciālo literatūru, izvērtēt un apkopot zinātniskā pētījuma rezultātā gūtos faktus.

Maģistra darba *Mūzikā* izstrādes mērķis ir patstāvīga, padziļināta kādas aktuālas praktiskas problēmas, kas saistās ar studenta valsts pārbaudījumā atskaņojamā skaņdarba, izpēte. Darbā ir jāatspoguļo skaņdarba kultūrvēsturiskā analīze (laikmets, mūzikas estētika, filozofija, komponista daiļrades stilistika un skaņdarba stila raksturojums), muzikāli-teorētiskā analīze (sacerējuma žanrs, tematika, dramaturģija, skaņdarba galvenā ideja, forma, harmonija, faktūra, tematiskā plāna analīze u.c.), skaņdarba interpretācijas jautājumi, izpildījuma tehnikas analīze (tehniskās grūtības, to pārvarēšanas paņēmieni) u.c. jautājumi. Bakalaura darbu tēmas un darbu zinātniskos vadītājus apstiprina katedras sēdē pēc studiju programmas direktora ieteikuma.

Maģistra darba vērtēšanas kritēriji. Darbs tiek vērtēts ar atzīmi (pēc 10 ballu sistēmas). Izstrādājot maģistra darbu, jāņem vērā sekojoši darba kvalitātes rādītāji, pēc kuriem veicama darba novērtēšana:

* darba struktūra un noformējums atbilstoši prasībām;
* darba satura atbilstība nosaukumam, izvirzītajiem mērķiem un uzdevumiem;
* valodas atbilstība latviešu valodas kultūras normām – gramatika, interpunkcija, pareizrakstība;
* prasme atlasīt un aktualizēt speciālo literatūru;
* izklāsta plānveidīgums;
* prasme argumentēt;
* izklāsta loģiskums un zinātniskums;
* profesionālās terminoloģijas precizitāte;
* skaņdarba izpētes dziļums (stilistika, atskaņojums, metodika);
* prasme darba aizstāvēšanas gaitā brīvi orientēties tēmā un zinātniski argumentēti pamatot savu viedokli, nepieciešamības gadījumā lietojot instrumentu skaņdarba fragmenta atskaņojumā.

Turpinājumā maģistra darbu tēmas un vērtējumi:

|  |  |
| --- | --- |
| **Maģistra darba tēma** | **Vērtējums** |
| Mizetas valsis no Džakomo Pučīni operas *Bohēma* | 9 |
| Mihals Spisaks *Koncertino trombonam un orķestrim* | 8 |
| Ludvigs van Bēthovens *Klaviersonāte* Nr.12 As dur op. 6 I daļa | 7 |
| Lauretas ārija no Džakomo Pučīni operas *Džanni Skiki* | 7 |
| Tatjanas vēstules skats no Pētera Čaikovska operas *Jevgeņijs Oņegins* | 8 |
| Fēlikss Mendelszons-Bartoldi *Nopietnās variācijas* op. 54 | 10 |
| Pirmā daļa *Allegro* no Volfganga Amadeja Mocarta motetes *Exsultate, Jubilate* | 9 |
| Vladislavs Blaževičs *Ceturtais koncerts trombonam un klavierēm* | 7 |
| *Leļa trešā dziesma* no Nikolaja Rimska-Korsakova operas *Sniegbaltīte* | 8 |
| Kārlis Marija Vēbers Romance trombonam un klavierēm | 5 |
| Johans Sebastiāns Bahs *Prelūdija no svītas čellam Nr.2 reminorā* | 9 |
| Vilhelms Brandts *Pirmais koncertskaņdarbs trompetei un orķestrim* op. 11 | 7 |
| Ārija *Erbarme dich* no Johana Sebastiāna Baha *Mateja pasijas* | 9 |
| Jozefs Haidns *Sonāte klavierēm* Nr. 33 Hob. XVI:20 c moll I daļa | 9 |
| Fils Vuds Sonāte alta saksofonam un klavierēm I daļa | 7 |
| Artjoms Ņižniks Svīta bajānam *Pūķa sirds*, III daļa *Deja ar uguni un vēju* | 10 |
| Skots Džoplins *Meksikāņu serenāde* | 8 |
| Segidilja no Žorža Bizē operas *Karmena* | 7 |
| Žans Sibēliuss *Vijoļkoncerts reminorā* I daļa (pārlikums vijolei un klavierēm) | 9 |
| Aleksandrs Nagajevs Sonāte op.13 I daļa | 10 |
| Aleksejs Ļebedevs Koncerts tubai un klavierēm Nr. 1 (Alena Ostrandera aranžija) | 8 |
| Ļubašas ārija no Nikolaja Rimska-Korsakova operas *Cara līgava* | 8 |
| *Ariozo Envain, poureviter* no Žorža Bizē operas *Karmena* | 9 |
| Sergejs Rahmaņinovs *Rapsodija par Paganīni tēmu* op. 43 | 10 |
| Fransiss Pulenks Sonāte flautai un klavierēm op. 164 (I daļa Allegretto malincolico) | 10 |
| Tamāras romance no Antona Rubinšteina operas “Dēmons” | 9 |
| Francis Šūberts *Mein* nodziesmu cikla *Skaistā dzirnavniece* | 9 |
| Ārtijs Šovs *Koncerts klarnetei Sibemol mažorā* | 10 |
| *Jolantas ariozo* no Pētera Čaikovska operas *Jolanta* | 9 |
| Pēteris Čaikovskis *Poļinas romance* no operas *Pīķa dāma* | 6 |
| Franks Anželis *Koncertsvīta* 1. un 2.daļa | 9 |
| Fransuā Borne *Fantāzija Brilliante* | 10 |
| Cezars Kiī Romance *Vēlēšanās* | 9 |
| Sergejs Rahmaņinovs *Otrais klavierkoncerts I daļa* | 10 |

Analīze.

Maģistra darbā students uzrāda zināšanas par mūzikas periodizāciju un estētiskām nostādnēm, to saikni ar vēstures norisēm kopumā; par mūzikas dažādiem stiliem un spēj saskatīt tiem radniecīgas izpausmes citās mākslas jomās, vienlaikus uzrāda zināšanas par dažādiem mūzikas žanriem un to stilistiskām īpatnībām un evolūciju atsevišķu komponistu daiļradē.

Maģistra darbs veicina prasmi raksturot atsevišķa komponista dzīvi un daiļradi kultūrvēstures kontekstā, noteikt skaņdarba piederību konkrētam mūzikas stilam, žanram un komponistam, raksturot skaņdarba tēlainību, dramaturģiju, formveidi, harmonisko valodu u. c. būtiskus aspektus, salīdzināt skaņdarba interpretācijas; atrast metodiskos paņēmienus skaņdarba apguvei. Tādējādi students iegūst kompetenci analizēt kompozīcijas likumsakarības dotajā skaņdarbā, prot ilgtspējīgi saistīt mūzikas vēstures/teorijas mācību ar specialitāti; demonstrē izpratni par dažādu autoru veidotajām mūzikas stila koncepcijām, par mūzikas stila mijiedarbi (kopīgās, atšķirīgās iezīmes) ar stila izpausmēm citās mākslas jomās; prot iegūtās zināšanas izmantot profesionāli.

Valsts pārbaudījumus *Specializācijas instrumenta spēlē/dziedāšanā*, *Ansamblī/Kameransamblī/kamerdziedāšanā/klavierpavadījumā* un *Maģistra darbs* aizstāvēšana, vērtē Valsts pārbaudījuma komisija. Komisijas sastāvā ir komisijas vadītājs un vismaz četri komisijas locekļi. Komisijas vadītājs un vismaz puse no komisijas sastāva ir nozares profesionālo organizāciju vai darba devēju pārstāvji.

**3.5. Studiju programmas resursi un nodrošinājums**

**3.5.1. Studiju programmas materiāli tehniskā bāze**

PMSP *Mūzika* realizēšanai tiek izmantota DU materiāltehniskā bāze trijos Daugavpils Universitātes korpusos – Parādes ielā 1, Parādes ielā 1a un Vienības ielā 13.

Individuālajām praktiskajām nodarbībām, kas ir noteicošās mūziķu studiju programmās, izveidotas 10 auditorijas ar katra studiju kursa specifikai atbilstošu aprīkojumu (piemēram, pianistu klasēs pieejami divi kabineta flīģeļi, savukārt pūšaminstrumentu klasēs novietotas pultis un cits nepieciešamais inventārs). Vajadzības gadījumā izmantojami arī metronomi. Studentiem ir neierobežotas iespējas darboties klasēs patstāvīgi.

Mūzikas vēstures un teorijas kursu kvalitatīvai nodrošināšanai izveidoti 2 kabineti – tie aprīkoti ar audio un video aparatūru, kas ļauj veikt kvalitatīvu mūzikas ierakstu klausīšanos un skatīšanos lekciju laikā. Pedagoģijas un psiholoģijas kursu apguvei tiek izmantotas lekciju telpas (virs 100 cilvēkiem) Parādes ielas 1 studiju korpusā. Pieejams arī mūzikas mācību metodikas kabinets.

Koncertu, koncertlekciju un meistarklašu norisei tiek izmantota kamerzāle (Vienības ielā 13), DU Lielā zāle (Parādes 1) un DU koncertzāle (Vienības 13).

No ERAF līdzekļiem iegādāts jauns koncertflīģelis *Bösendorfen*, līdz ar to koncertzālē ar izcilu akustiku studiju procesa vajadzībām pieejams kvalitatīvs instruments. Ikgadēji notiek dažāda veida starptautiskie konkursi.

Mākslinieciski radošā darba norisei tiek izmantota Lielā zāle (divi flīģeļi, 450 vietas), koncertzāle (trīs flīģeļi, jauns koncertflīģelis *Bösendorfer,* 200 vietas), kamerzāle (divi flīģeļi, 60 vietas); mūzikas instrumenti: 30 pianīni un 15 flīģeļi, 33 akordeoni, 15 blokflautas, 12 kokles, elektronisko mūzikas instrumentu (*Roland Fantom G8, Roland G70, Korg PA50, Yamaha PSR3000* u.c*.*) un pūšaminstrumentu, kā arī sitaminstrumentu komplekts (arī marimba *Yamaha*) u.c.; skaņas pastiprināšanas iekārtas (500W, 900W, 2000W). Liela daļa no šiem mūzikas instrumentiem un skaņas pastiprināšanas iekārtām iegādāti no ESF un ERAF līdzekļiem.

Audiotehnika tiek izmantota dažādu pasākumu apskaņošanai un studiju projektu (koncertu, koncertlekciju, muzikālo pēcpusdienu) realizēšanai.

Mūzikas un mākslu fakultātes **fonotēkas** fondā ir 500 kompaktdisku, vairāk nekā 200 audiokasešu, apmēram 50 videofilmas (piemēram, *Eiropas muzikālās pilsētas, Great Composers, Royal Group* u.c.), kā arī vinila skaņuplates vairākos simtos. Mūzikas un mākslu fakultātes sadarbība ar Daugavpils Mūzikas vidusskolu ļauj studentiem izmantot arī šīs mācību iestādes fonotēkas bāzi (535 kompaktdisku, 4000 skaņuplašu, 65 videofilmas). Sadarbība ar Jāzepa Vītola Latvijas Mūzikas akadēmijas fonotēku nodrošina jaunāko mūzikas ierakstu ieguvi. Līdz ar to audio un videoierakstu fonds tiek nepārtraukti atjaunots un papildināts un ir uzskatāms par prioritāti.

Studiju, bakalaura darbu izstrādei tiek piedāvāti fakultātē esošie datori, Internet, DU lokālā tīkla (elektronisko katalogu *ALISE* (*Advanced Library Information Service*)) un e-pasta iespējas, bibliotēkas datu bāzes. Būtiski, ka studentiem un mācībspēkiem pieejams pastāvīgs Internet un lokālā DU tīkla pieslēgums.

Studiju process pietiekošā daudzumā tiek nodrošināts ar kopēšanas tehniku, audio un videotehniku, vizuālās prezentācijas tehniku. Tādējādi pietiekami plašais bibliotēkas un fonotēkas materiālu apjoms nodrošina studentiem un docētājiem dažādu mūzikas, mākslas un humanitāro zinātņu, informācijas un mūzikas pedagoģijas un psiholoģijas avotu pieejamību, savukārt mākslinieciski radošā darba veiksmīgai norisei tiek izmantotas DU korpusu koncertzāles, auditorijas un datorklases.

**3.5.2. Studiju programmas finansēšana**

PBSP *Mūzika* pilna laika studijas tiek organizētas par valsts budžeta un fizisku vai juridisku personu iemaksātiem studiju maksas līdzekļiem. 2022./2024. Studiju gadā PMSP *Mūzika* ir 8 valsts finansētas budžeta vietas. Tāpat studiju programmā tiek uzņemti studējošie par personīgo finansējumu.

Ņemot vērā COOVID19 pandēmijas izraisītās sekas, pašreizējo ekonomisko situāciju, daļēji izjūtam valsts budžeta dotācijas samazinājumu. Izveidojusies situācija, kad pašreiz pietrūkst finansējuma mūzikas instrumentu apkopei un jaunu instrumentu iegādei.

No PMSP *Mūzika* realizācijas sākuma DU līdz šim laikam (2013–2024) katru studiju gadu visas valsts dotētās budžeta vietas ir aizņemtas. Pašlaik par maksu studējošo nav.

**3.6. Mācībspēki**

**3.6.1. Mācībspēku kvalifikācija**

Viens no nozīmīgākajiem kvalitātes nodrošināšanas faktoriem PMSP *Mūzika* ir mācībspēki. Viņu vidū ir gan augsti kvalificēti dažādu specialitāšu mūziķi, gan pedagoģijas zinātņu speciālisti. Vairums no viņiem šobrīd īsteno DU PMSP *Mūzika* un *Erasmus* + mobilitātes ietvaros lasījuši lekcijas ārvalstu mūzikas augstskolās.

PMSP *Mūzika* īstenos DU un partneraugstskolas: JVLMA, LMTA un Karola Lipinska Vroclavas Mūzikas akadēmija (turpmāk KLVMA). 2022./2023. studiju gadā PMSP *Mūzika* īstenošanā iesaistīti 12 akadēmiskā personāla pārstāvji (skat. 5. tabulu).

|  |  |  |
| --- | --- | --- |
| **Amats** | **Skaits** | **Procentuālais īpatsvars** |
| Profesori | 7 | 58,33% |
| Asociētie profesori | 1 | 8,33% |
| Docenti | 2 | 16,68% |
| Lektori | 1 | 8,33% |
| Asistenti | 1 | 8,33% |
| **Kopā:** | 12 | 100.00% |

5. tabula. PMSP *Mūzika* iesaistītais akadēmiskais personāls

Visiem PBSP *Mūzika* īstenošanā iesaistītajiem akadēmiskā personāla pārstāvjiem ir doktora vai maģistra grāds. Pusei no iesaistītā akadēmiskā personāla (6) ir doktora grāds dažādās zinātņu nozarēs: *Dr. art.* – 5, *Dr. paed.* – 1. Visiem mācībspēkiem ir ievērojama praktiskā darba pieredze attiecīgā jomā.

Akadēmiskais personāls savos CV ir norādījis sekojošu informāciju:

pēdējo sešu gadu laikā 12 starptautisku konkursu dalībnieki;

73 nozīmīgi mākslinieciskās jaunrades sasniegumi – koncerti/projekti;

* 20 meistarklašu vadīšanas praktiskā pieredze;
* dalība zinātniskos/pētnieciskos projektos;
* 10 publikācijas Scopus;
* 9 publikācijas.

Sīkāka informācija par PBSP *Mūzika*iesaistītā akadēmiskā personāla mākslinieciskās jaunrades un zinātniskās pētniecības sasniegumiem apkopota 2.4.4. pielikumā.

Ziņas par iesaistāmo mācībspēku atbilstību norādītajiem izvēles kritērijiem apkopotas 6. tabulā.

6. tabula

2022./2023. studiju gadā PMSP *Mūzika* īstenošanā iesaistāmo mācībspēku atbilstība norādītajiem izvēles kritērijiem

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.**  **p.k.** | **Docētāja**  **vārds, uzvārds** | **Zinātniskais grāds, amats** | **Praktiska pieredze darbā augstākās izglītības iestādē** | **Profesionālā pilnveide** | **Piedalīšanās konferencēs, pētnieciskos projektos** | **Piedalīšanās mākslinieciskas jaunrades projektos** | **Dalība starptautisku konkursu žūrijā** |
| 1. | Ēvalds Daugulis | Dr. art., profesors | x | x | x | x | x |
| 2. | Andris Vecumnieks | Dr. art., viesprofesors | x | x | x | x | x |
| 3. | Rišards Žoledzevskis | Dr. art., viesprofesors | x | x | x | x | x |
| 4. | Eduards Gabnis | Mg.. art., viesprofesors | x | x | x | x | x |
| 5. | Rītis Urniežius  (*Rytis Urniežius*) | Dr. art., viesprofesors | x | x | x | x | x |
| 6. | Jeļena Davidova | Dr. paed., profesore | x | x | x |  |  |
| 7. | Juris Kalnciems | Mg. art., viesprofesors | x | x | x | x | x |
| 8. | Ilona Bagele | Mg. art., asoc. profesore | x | x | x | x | x |
| 9. | Gļebs Beļajevs | Mg. art., docents | x | x | x | x | x |
| 10. | Vasilijs Šušerts | Mg. art., docents | x | x |  | x |  |
| 11. | Jeļena Borele | Mg. art., vieslektors | x | x |  | x |  |
| 12. | Marija Piskunova | Mg. art., viesasistents | x | x |  | x |  |

Kā liecina apkopotie dati, DU mācībspēki un viesdocētāji mērķtiecīgi un regulāri iesaistās dažādās profesionālās pilnveides aktivitātēs viņu zinātniskajām interesēm atbilstošajās jomās gan DU, gan arī ārzemju augstskolās. Līdztekus akadēmiskajam darbam augstskolā mācībspēkiem ir praktiskā pieredze mākslinieciskās jaunrades projektos, starptautisku konkursu žūrijās, meistarklašu vadīšanā, konkursu organizēšanā. Šāda veida aktivitātes veicina vispusīgu izpratni par mūzikas izglītības darba specifiku, tādējādi arī studiju procesā nodrošinot tiešu teorijas un prakses vienotību.

Latvijas izglītības politikas pamatnostādņu īstenošanā nozīmīgs virziens ir izglītība ilgspējīgai attīstībai, un, gatavojot speciālistus mūzikas jomā, tai veltāma īpaša uzmanība. Daļai no programmas īstenošanā iesaistītajiem mācībspēkiem ir pieredze šādas izglītības mērķu un ilgtspējīgas attīstības stratēģijas praktiskā īstenošanā, līdzdarbojoties dažādos starptautiskos mākslinieciskās jaunrades projektos (prof. Ē. Daugulis, prof. E. Gabnis, prof. R. Žoledzevskis, prof. A. Vecumnieks, doc. G. Beļajevs). Daudzu mācībspēku pedagoģiskais darbs atspoguļo arī viņu bagātīgo pieredzi pētniecībā, ko apliecina zinātniskās publikācijas, kas ir indeksētas *SCOPUS* un *Web of Science* datu bāzēs, metodiskās publikācijas, monogrāfijas un mācību grāmatas mūzikas zinātnes jomā (skat. 2.3.7. pielikumu\_CV).

2019. gada 1. oktobrī DU mācībspēki uzsāka īstenot Eiropas Sociālā fonda darbības programmas *Izaugsme un nodarbinātība* projektu Nr. 8.2.1.0/18/A/019 *Studiju programmu fragmentācijas samazināšana un resursu koplietošanas stiprināšana Daugavpils Universitātē*, iesaistoties izglītības jomas speciālistu sadarbības tīklojumā ar mācībspēkiem no Latvijas, Lietuvas un Polijas. DU mācībspēku projektā gūtā pieredze, izstrādājot studiju programmas kursus un studiju plāna saturu, ir būtisks pienesums PMSP *Mūzika* kvalitatīvai īstenošanai.

Mācībspēku profesionālās un zinātniskās pilnveides kapacitāte apliecina spēju mācīties mūža garumā, tādējādi ar savu personīgo pieredzi un piemēru motivējot studējošos iekļauties mākslinieciski radošajā procesā un iegūt mūsdienām atbilstošu kvalitatīvu izglītību mūzikas jomā.

**3.6.2. Mācībspēku sastāva izmaiņu analīze un novērtējums**

DU ir izstrādāta noteikta sistēma mācībspēku pastāvīgai un regulārai kvalifikācijas paaugstināšanai un zinātniskās pētniecības sekmēšanai. To regulē vairāki iekšējie normatīvie akti un mehānismi:

* *Nolikums par vēlēšanām akadēmiskajos amatos Daugavpils Universitātē[[94]](#footnote-94)*;
* *Daugavpils Universitātes akadēmiskā personāla zinātniskās aktivitātes vērtēšanas kārtība[[95]](#footnote-95)*.

DU akadēmiskā personāla kompetence tiek pilnveidota, iesaistoties mobilitātēs Eiropas Savienības atbalsta programmas izglītības, apmācības, jaunatnes un sporta jomā *ERASMUS+* ietvaros. Ir noslēgti sadarbības līgumi ar vairākām augstākās izglītības iestādēm 10 valstīs.

*ERASMUS+* programma atbalsta mācībspēku starptautisku apmaiņu – DU docētāji dodas uz kādu no ārvalstu sadarbības augstskolām lasīt lekcijas vai arī iesaistās personāla mācībās, pilnveidojot profesionālās kompetences un vērojot darbu ārvalstu sadarbības augstskolā. Mācību mobilitātes ietvaros DU mācībspēki apliecina savu pedagoģisko meistarību starptautiskā auditorijā, kā arī paši apgūst zināšanas un konkrētas prasmes, mācoties no ārvalstu partneru labās prakses. Tādējādi tiek uzkrāta pieredze, kas rosina akadēmisko personālu paplašināt un uzlabot piedāvāto studiju kursu klāstu un saturu, savukārt studenti gūst labumu no zināšanām un pieredzes, ko sniedz citu Eiropas valstu augstskolu akadēmiskais personāls un ārvalstu vieslektori.

DU ik gadu notiek mācībspēku darbības novērtēšana, kuras ietvaros tiek vērtēti pētnieciskā darba rezultāti, darbība projektos, kā arī pedagoģiskais un organizatoriskais darbs. Līdz ar to katru gadu notiek neliela kustība mācībspēku sastāvā. Te jāmin gan pensionēšanās, gan darba attiecību līguma beigas, gan konkursā labāko rezultātu ieguvušie pretendenti. Tiek vērtēts arī viesdocētāju sniegums. Rezultātā ar dažiem netiek turpināta pedagoģiskā sadarbība. To vietā pieaicināti jauni mācībspēki.

Nepārtraukti tiek sekots līdzi jaunākajām aktualitātēm nozarē, gūstot no tām impulsus, kas tiek izmantoti studiju kursu satura aktualizēšanā. Mācībspēki aktīvi piedalās pētījumu rezultātu aprobācijā un izplatīšanā, uzstājoties zinātniskajās un praktiskajās konferencēs un semināros. Zinātniskajos pasākumos iegūtā informācija tiek izmantota studiju kursu un darbu vadīšanā, kā arī mācību līdzekļu sagatavošanā. Akadēmiskā personāla radošā un pētnieciskā darbība ir cieši saistīta ar studiju procesu, veicinot studentiem izpratni par nozares inovāciju saistību ar reālās darba vides vajadzībām. Programmas personālu veido pasniedzēji, kuri studiju procesu pilnveidē regulāri sadarbojas, tādējādi tiek panākta starpdisciplinaritāte studējošo zināšanu un prasmju izkopšanā.

Studiju programmas mācībspēki aktīvi iesaistās mākslinieciskās jaunrades un attīstības projektu veidošanā un vadīšanā. Nozīmīgākie no tiem pēdējo gadu laikā bijuši šādi:

* mākslinieciskās jaunrades kopprojekts ar Karola Lipinska Vroclavas Mūzikas akadēmiju (CD ieraksts, 2019);
* ESF projekts *Mūzikas, māksla, dejas un kultūras studiju skolotāju programmu jaunveide* Nr. 8.2.1.0/18/18/001 (2018/2019);
* VKKF piešķirtie granti Nr. 2022-3-MDM002, Nr. 2021-3-MDM067, Nr. 2019-3-MDM065-P, Nr. 2018-3-MDM081-P;
* ERAF projekts *Daugavpils Universitātes studiju programmu kvalitātes uzlabošana un vides pieejamības nodrošināšana.* **Vienošanās Nr. 2010/0115/3DP/3.1.2.1.1/09/IPIA/VIAA/021;**
* ESF projekts *Studiju programmu fragmentācijas samazināšana un resursu koplietošanas stiprināšana Daugavpils Universitātē* Nr. 8.2.1.0/18/A/019;
* 6. Starptautiskais mūzikas konkurss Sanktpēterburgā (*Санкт-Петербург в зеркале мировой музыкальной культуры*) (Krievija);
* I Starptautiskais mūsdienu mūzikas konkurss-festivāls *Gadsimta mūzika* LMTA;
* *Nordplus* Skolotāju izglītības tīkla projekts *Inovatīvas un ilgtspējīgas estētiskas metodes pilsoniskajai izglītībai* (ISAMCE 2019);
* Starptautiskais pūšaminstrumentu konkurss *Naujene Wind 2018, Naujene Wind 2019, Naujene Wind 2020, Naujene Wind 2022* u. c.

Sadarbībā ar Profesionālās izaugsmes centru (PIC) docētajiem ir iespēja piedalīties tālākizglītības kursos, uzlabojot, padziļinot un pilnveidojot jau esošās zināšanas. 2018. gada laikā programmā iesaistītais akadēmiskais personāls piedalījās dažādos profesionālās pilnveides kursos (Pedagogu tālākizglītības B kursi, *Studiju kursu veidošana e-studiju vidē* *MOODLE*, *Datu analīze un pārskatu sagatavošana*).

**3.6.3. Akadēmiskā personāla zinātniskais un mākslinieciskās jaunrades darbs**

DU Mūzikas katedras profesionālo kapacitāti apliecina būtiski studentu un docētāju panākumi dažādos starptautiskos konkursos, savukārt darba devēju atsauksmes liecina par absolventu kompetenci mākslinieciski radošajā un pedagoģiskajā darbā. Arī jaunās programmas saturs un tās praktiskā īstenošana orientēta uz plašu, mainīgu, mūsdienu prasībām un dažādām dzīves izvirzītajām situācijām atbilstošu mākslinieciski radošo, zinātnisko un pedagoģisko darbību.

Nav mazsvarīgs docētāju zinātniskais ieguldījums, ko atspoguļo augstā līmenī konkurētspējīgu pētījumu rezultātu publiskošana akadēmiskajos izdevumos (monogrāfijas – Ē. Dauguļa *Džeza harmonija: teorijas un ieteikumi*, E. Znutiņa *Diriģēšanas mākslas attīstības tendences laiku lokos* u.c.), ikgadēji rīkotā, pašlaik Latvijā vienīgā regulārā starptautiskā zinātniskā konference muzikoloģijā *Mūzikas zinātne šodien: pastāvīgais un mainīgais,* kasparedz mākslas zinātņu pētījumu fokusēšanu uz DU specializācijas jomu PBSP *Mūzika*. Sevišķi būtiska loma ir šīs konferences ietvaros veidotajiem sadarbības tīkliem un to potenciāli labvēlīgajai ietekmei uz topošās programmas studentu iesaisti pētniecībā – jo īpaši pašlaik, kad viens no svarīgākajiem mūsu uzdevumiem ir palielināt Latvijas mūzikas zinātnes konkurētspēju Eiropas telpā, veicinot Latvijas atpazīstamību Baltijā un pasaulē,un Mūzikas katedras izdotais, Latvijā vienīgais muzikoloģijā indeksētais EBSCO rakstu krājums *Music Science Today: The Permanent and the Changeable.*[[96]](#footnote-96)

Sīkāka informācija par akadēmiskā personāla zinātnisko un mākslinieciskās jaunrades darbu pieejama virziena *Mākslas* ziņojuma II. daļas 4. nodaļas 2.4.1.-2.4.5. kritērijos sniegtajā informācijā.

**3.6.4. Mācībspēku savstarpējās sadarbības novērtējums**

Katra studiju gada beigās Mūzikas katedrā tiek plānotās akadēmiskā personāla slodzes nākamajam studiju gadam, ņemot vērā programmas studējošo attiecīgo studiju kursu novērtēšanas rezultātus un docētāju veiktās akadēmiskās darbības pašanalīzi, tiek izvērtēta mācībspēku atbilstība konkrēto studiju kursu pilnveidei un docēšanai. Akadēmisko slodžu  
apstiprināšana notiek saskaņā ar *Akadēmiskā personāla darba apjoma uzskaites kārtību  
DU*.

Katrā studiju programmas studiju kursa izstrādē un īstenošanā ir iesaistīti vairāki mācībspēki, kas kopīgi vienojas par izstrādājamo studiju kursu mērķiem, uzdevumiem, sasniedzamajiem rezultātiem un kursa saturu. Viņu savstarpējā sadarbība veicina studiju kursu kvalitāti gan izstrādes, gan īstenošanas posmā. PMSP *Mūzika* ir iesaistīti 12 mācībspēki. Pašnovērtējuma ziņojuma iesniegšanas brīdī programmā studē 8 studējošie.

1. *Daugavpils Universitātes attīstības stratēģija 2015.–2020. gadam*.

   <https://du.lv/wp-content/uploads/2017/12/DU_attistibas_strategija_2015.-2020.gadam_.pdf> [↑](#footnote-ref-1)
2. *Latvijas kvalifikāciju ietvarstruktūras (LKI) līmenim atbilstošo zināšanu, prasmju un kompetenču apraksti.* <http://www.nki-latvija.lv/content/files/LKI%20limenu%20aprakstu%20tabula%202017.pdf> [↑](#footnote-ref-2)
3. ### EHEA. Paris Communiqué. Appendix III: Overarching Framework of Qualifications of the European Higher Education Area (revised 2018). The Framework of Qualifications for the European Higher Education Area. [**http://www.ehea.info/media.ehea.info/file/2018\_Paris/77/8/EHEAParis2018\_Communique\_AppendixIII\_952778.pdf**](http://www.ehea.info/media.ehea.info/file/2018_Paris/77/8/EHEAParis2018_Communique_AppendixIII_952778.pdf)

   [↑](#footnote-ref-3)
4. <https://du.lv/wp-content/uploads/2022/08/uznem_not_pilna_nep_laika_pamatstudijam_2022.pdf> [↑](#footnote-ref-4)
5. <https://du.lv/wp-content/uploads/2021/12/NOLIKUMS_PAR_STUDIJAM_DU_2018.pdf> [↑](#footnote-ref-5)
6. https://du.lv/studijas/studiju-programmas/ [↑](#footnote-ref-6)
7. PBSP Mūzika un PMSP Mūzika sīki vērtēšanas lritēriji izklāstīti studiju programmu raksturojuma 3.4.2. apakšdaļā. [↑](#footnote-ref-7)
8. Daugavpils Universitātes Ē**tikas kodekss** https://du.lv/wp-content/uploads/2021/12/Etikas-kodekss.pdf [↑](#footnote-ref-8)
9. Noslēguma darbu iesniegšanas kārtība plaģiātisma kontrolei Daugavpils Universitātē. Pieejams: <https://du.lv/wp-content/uploads/2022/06/plagiats.pdf> [20.02.2023]; 30.09.2024] [↑](#footnote-ref-9)
10. https://veidlapas.du.lv/wp-content/uploads/2021/05/zinatniskas-\_efektvitates\_vertesanas\_kartiba\_labojumi\_29.03.2021..pdf [↑](#footnote-ref-10)
11. “Daugavpils Universitātes studiju virzienu un studiju programmu atvēršanas un pārvaldības nolikums”. Pieejams: <https://du.lv/wp-content/uploads/2021/12/3_DU_Studiju-virzienu-un-studiju-programmu-atversanas-un-parv-nolikums.pdf> [pārlūkots 20.02.2023; 30.09.2024] [↑](#footnote-ref-11)
12. Pārskats par Latvijas augstāko izglītību. Galvenie statistikas dati. Izglītības un zinātnes ministrija, Augstākās izglītības, zinātnes un inovāciju departaments . Pieejams: <https://www.izm.gov.lv/lv/media/12842/download?attachment> [↑](#footnote-ref-12)
13. Kultūrizglītība Latvijā: pieejamība, pieprasījums, kvalitāte . Pieejams: <https://www.km.gov.lv/sites/km/files/kulturizglitibas_petijums_2_karta_20181.pdf> [↑](#footnote-ref-13)
14. Pētījums par kultūrizglītības īstenošanas pēctecību profesionālās ievirzes, profesionālās vidējās izglītības, augstākās izglītības programmās un sagatavoto speciālistu skaita atbilstību kultūras nozares un radošo industriju darba tirgus prasībām. Pieejams: [https://www.km.gov.lv/uploads/ckeditor/files/kultura\_timekli/petijumi/Kulturizglitibas\_petijums\_1\_karta\_  
    2017.pdf](https://www.km.gov.lv/uploads/ckeditor/files/kultura_timekli/petijumi/Kulturizglitibas_petijums_1_karta_2017.pdf) [↑](#footnote-ref-14)
15. Latvijas ilgtspējīgas attīstības stratēģija līdz 2030. gadam, apstiprināta Saeimā 2010. gada 10. jūnijā. Pieejams: <https://www.pkc.gov.lv/sites/default/files/inline-files/Latvija_2030_7.pdf> [↑](#footnote-ref-15)
16. *European Commission/EACEA/Eurydice. The European Higher Education Area in 2018*. <https://op.europa.eu/en/publication-detail/-/publication/2fe152b6-5efe-11e8-ab9c-01aa75ed71a1/language-en> [↑](#footnote-ref-16)
17. https://likumi.lv/ta/id/342818-noteikumi-par-valsts-profesionalas-augstakas-izglitibas-standartu [↑](#footnote-ref-17)
18. *Daugavpils Universitātes attīstības stratēģija 2022.–2028. gadam*.

    https://du.lv/wp-content/uploads/2024/09/DU\_strategija\_2022\_2028.pdf [↑](#footnote-ref-18)
19. Eiropas kvalifikāciju ietvarstruktūras līmeņu apraksti. <http://www.nki-latvija.lv/content/files/EKI-limenu-apraksti_1.pdf> [↑](#footnote-ref-19)
20. Latvijas kvalifikāciju ietvarstruktūras (LKI) līmenim atbilstošo zināšanu, prasmju un kompetenču apraksti. <http://www.nki-latvija.lv/content/files/LKI%20limenu%20aprakstu%20tabula%202017.pdf> [↑](#footnote-ref-20)
21. EHEA. Paris Communiqué. Appendix III: Overarching Framework of Qualifications of the European Higher Education Area (revised 2018). The Framework of Qualifications for the European Higher Education Area. <http://www.ehea.info/media.ehea.info/file/2018_Paris/77/8/EHEAParis2018_Communique_AppendixIII_952778.pdf> [↑](#footnote-ref-21)
22. *Daugavpils Universitātes attīstības stratēģija 2022.–2028. gadam*.

    https://du.lv/wp-content/uploads/2024/09/DU\_strategija\_2022\_2028.pdf [↑](#footnote-ref-22)
23. Eiropas kvalifikāciju ietvarstruktūras līmeņu apraksti. Pieejams: <http://www.nki-latvija.lv/content/files/EKI-limenu-apraksti_1.pdf> [↑](#footnote-ref-23)
24. Latvijas kvalifikāciju ietvarstruktūras (LKI) līmenim atbilstošo zināšanu, prasmju un kompetenču apraksti. Pieejams: <http://www.nki-latvija.lv/content/files/LKI%20limenu%20aprakstu%20tabula%202017.pdf> [↑](#footnote-ref-24)
25. EHEA. Paris Communiqué. Appendix III: Overarching Framework of Qualifications of the European Higher Education Area (revised 2018). The Framework of Qualifications for the European Higher Education Area. Pieejams: <http://www.ehea.info/media.ehea.info/file/2018_Paris/77/8/EHEAParis2018_Communique_AppendixIII_952778.pdf> [↑](#footnote-ref-25)
26. Iesniegumu likums. Pieejams: <https://likumi.lv/ta/id/164501-iesniegumu-likums> [pārlūkots 20.02.2023; 30.09.2024] [↑](#footnote-ref-26)
27. „DU Ētikas kodekss”. Pieejams: <https://du.lv/wp-content/uploads/2021/12/Etikas-kodekss.pdf> [pārlūkots 20.02.2023; 30.09.2024] [↑](#footnote-ref-27)
28. # Studiju kvalitātes novērtēšanas centrs. Pieejams:

    <https://du.lv/par-mums/struktura/studiju-kvalitates-novertesanas-centrs/> [pārlūkots 20.02.2023; 30.09.2024] [↑](#footnote-ref-28)
29. Studentu padomes izveidotā uzticības anketa. Pieejama: <https://du.lv/studentu-padome/uzticibas-anketa/> [pārlūkots 20.02.2023; 30.09.2024] [↑](#footnote-ref-29)
30. „Nolikumu par studijām Daugavpils Universitātē”. Pieejams: <https://du.lv/wp-content/uploads/2021/12/NOLIKUMS_PAR_STUDIJAM_DU_2018.pdf> [pārlūkots 20.02.2023; 30.09.2024] [↑](#footnote-ref-30)
31. 2019. gada 25. jūnija Ministru kabineta noteikumiem Nr. 276 „Valsts izglītības informācijas sistēmas noteikumi”. Pieejami: <https://likumi.lv/ta/id/307796> [pārlūkots 20.02.2023; 30.09.2024] [↑](#footnote-ref-31)
32. Absolventu aptauja. Pieejams: <https://aptaujas.du.lv/index.php/764263/lang-lv> [pārlūkots 20.02.2023; 30.09.2024] [↑](#footnote-ref-32)
33. Darba devēju aptauja. Pieejams: <https://aptaujas.du.lv/index.php/544412> [pārlūkots 20.02.2023; 30.09.2024] [↑](#footnote-ref-33)
34. DU Studijas. Pieejams: <https://du.lv/studijas/> [pārlūkots 20.02.2023; 30.09.2024] [↑](#footnote-ref-34)
35. DU Studiju programmas. Pieejams: <https://du.lv/studijas/studiju-programmas/> [pārlūkots 20.02.2023; 30.09.2024] [↑](#footnote-ref-35)
36. Informācija par PBSP “Dizains”. Pieejama: <https://du.lv/studijas/studiju-programmas/2-limena-profesionalas-augstakas-izglitiba/dizains/> [pārlūkots 20.02.2023; 30.09.2024] [↑](#footnote-ref-36)
37. Informācija par PBSP “Mākslas menedžments”. Pieejama: <https://du.lv/studijas/studiju-programmas/2-limena-profesionalas-augstakas-izglitiba/makslas-menedzments/> [pārlūkots 20.02.2023; 30.09.2024] [↑](#footnote-ref-37)
38. Informācija par PBSP “Mūzika”. Pieejama: <https://du.lv/studijas/studiju-programmas/2-limena-profesionalas-augstakas-izglitiba/muzika/> [pārlūkots 20.02.2023; 30.09.2024] [↑](#footnote-ref-38)
39. Informācija par PMSP “Māksla”. Pieejama: <https://du.lv/studijas/studiju-programmas/profesionala-magistra-studijas/maksla/> [pārlūkots 20.02.2023; 30.09.2024] [↑](#footnote-ref-39)
40. Informācija par PMSP “Mūzika”. Pieejama: <https://du.lv/studijas/studiju-programmas/profesionala-magistra-studijas/muzika/> [pārlūkots 20.02.2023; 30.09.2024] [↑](#footnote-ref-40)
41. DU Studiju maksa un atlaides. Pieejams: <https://du.lv/gribu-studet/studiju-maksa-un-atlaides/> [pārlūkots 20.02.2023; 30.09.2024] [↑](#footnote-ref-41)
42. DU iekšējo pētniecības projektu konkurss 2023. gadam. Pieejams: <https://du.lv/aktualitates/daugavpils-universitate-izsludinats-ieksejo-petniecibas-projektu-konkurss-2023-gadam/> [pārlūkots 20.02.2023];

    DU iekšējo pētniecības projektu konkurss 2024. gadam. Pieejams: <https://du.lv/aktualitates/daugavpils-universitate-izsludinats-ieksejo-petniecibas-projektu-konkurss-2024-gadam/> [pārlūkots 30.09.2024] [↑](#footnote-ref-42)
43. DU Studējošo pētniecības projektu konkurss 2023. gadam. Pieejams: <https://du.lv/aktualitates/daugavpils-universitate-izsludinats-studejoso-petniecibas-projektu-konkurs-2023-gadam/> [pārlūkots 20.02.2023]

    DU Studējošo pētniecības projektu konkurss 2024. gadam. <https://du.lv/aktualitates/daugavpils-universitate-izsludinats-studejoso-petniecibas-projektu-konkurss-2024-gadam/> [pārlūkots 30.09.2024] [↑](#footnote-ref-43)
44. ESF programmu (Lat-Lit) projekts PRELUDIA Nr.LLIII-158

    ERAF projekts *Daugavpils Universitātes studiju programmu kvalitātes uzlabošana un vides pieejamības nodrošināšana.* Vienošanās Nr. 2010/0115/3DP/3.1.2.1.1/09/IPIA/VIAA/021 [↑](#footnote-ref-44)
45. *The New Grove Dictionary of Music and Musicians* / edited by Stanley Sadie; executive ed. John Tyrrell. Second edition. Vol. 1–29. London: Macmillan, 2001. [↑](#footnote-ref-45)
46. *The New Grove Dictionary of Opera* / edited by Stanley Sadie. Vol. 1–4. New York: Oxford University Press, 1997. [↑](#footnote-ref-46)
47. *The New Grove Dictionary of Jazz* / edited by Barry Kernfeld. Second edition. Vol. 1–3. New York: Oxford University press, 2002. [↑](#footnote-ref-47)
48. *The Grove Dictionary of Musical Instruments* / edited by Laurence Libin. Vol.1–5. Second edition. New York: Oxford University Press, 2014. [↑](#footnote-ref-48)
49. Piemēram, Stašulāne A., galv. red. *Kultūras studijas.* *Mūzika literatūrā un kultūrā*. Zinātnisko rakstu krājums,VI. Daugavpils: Daugavpils Universitātes Akadēmiskais apgāds *Saule,* 2014. 344 lpp. [↑](#footnote-ref-49)
50. “Nolikums par vēlēšanām akadēmiskajos amatos Daugavpils Universitātē”. Pieejams: <https://du.lv/wp-content/uploads/2021/12/Nolikums-par-velesanam-akademiskajos-amatos-DU_APSTIPRINATAIS.pdf> [pārlūkots 20.02.2023; pārlūkots 30.09.2024] [↑](#footnote-ref-50)
51. Nolikums par vēlēšanām akadēmiskajos amatos Daugavpils Universitātē. Pieejams: <https://du.lv/wp-content/uploads/2021/12/Nolikums-par-velesanam-akademiskajos-amatos-DU_APSTIPRINATAIS.pdf> [pārlūkots 20.02.2023; pārlūkots 30.09.2024] [↑](#footnote-ref-51)
52. Daugavpils Universitātes akadēmiskā personāla zinātniskās aktivitātes vērtēšanas kārtība. Pieejama: <https://old.du.lv/wp-content/uploads/2016/01/zinatniskas-_aktivitates_vertesanas_kartiba.pdf> [pārlūkots 20.02.2023; pārlūkots 30.09.2024] [↑](#footnote-ref-52)
53. Darbības programmas “Izaugsme un nodarbinātība” 8.2.1. specifiskā atbalsta mērķa *Samazināt studiju programmu fragmentāciju un stiprināt resursu koplietošanu* pirmās projektu iesniegumu atlases kārtas projekta iesnieguma veidlapas aizpildīšanas metodika (2018). [↑](#footnote-ref-53)
54. Daugavpils Universitātes Psiholoģiskā atbalsta centra nolikums. Pieejams: <https://du.lv/wp-content/uploads/2023/02/Psihologiska-atbalsta-centra-nolikums.pdf> [pārlūkots 20.02.2023; pārlūkots 30.09.2024] [↑](#footnote-ref-54)
55. https://old.du.lv/wp-content/uploads/2017/11/Katalogs-1.pdf [15.01.2023] [↑](#footnote-ref-55)
56. https://old.du.lv/fakultates/muzikas-un-makslu-fakultate/[15.01.2023] [↑](#footnote-ref-56)
57. https://old.du.lv/wp-content/uploads/2019/04/Katalogs2018.pdf [15.01.2023] [↑](#footnote-ref-57)
58. Daugavpils Universitātes mājas lapa [*www.du.lv*](http://www.du.lv) [↑](#footnote-ref-58)
59. pieejams: [*http://dd.vsu.by/winner.php*](http://dd.vsu.by/winner.php) [↑](#footnote-ref-59)
60. Piemēram, DU 64. Starptautiskā zinātniskā konference/64th International Scientific Conference of Daugavpils University (ikgadēji); DU 66. starptautiskā zinātniskā konference/66th International Scientific Conference of Daugavpils University. Pieejams: <https://www.dukonference.lv/lv> [pārlūkots 30.09.2024];

    Starptautiskā zinātniskā konference *Mūzikas zinātne šodien – pastāvīgais un mainīgais/Music Science Today: the permanent and the changeable* (ikgadēji). Starptautiskā zinātniskā konference *Problems of Music Pedagogy*. [↑](#footnote-ref-60)
61. Informācija par DU realizētajām studiju programmām DU mājaslapā. Pieejama: <https://du.lv/en/studies/study-programmes/> [pārlūkots 20.02.2023; pārlūkots 30.09.2024] [↑](#footnote-ref-61)
62. Informācija par DU realizētajām studiju programmām. Pieejams: <https://www.studyinlatvia.lv/universities/daugavpils-university>, <https://www.study.eu/university/daugavpils-university> [pārlūkots 20.02.2023; pārlūkots 30.09.2024] [↑](#footnote-ref-62)
63. 2014. gada 26. augusta noteikumi Nr. 512 “Noteikumi par otrā līmeņa profesionālās augstākās izglītības valsts standartu”. Pieejams: <https://likumi.lv/doc.php?id=268761> [pārlūkots 31.03.2023] [↑](#footnote-ref-63)
64. Nacionālais attīstības plāns 2021.-2027.gadam. Pieejams: <https://www.pkc.gov.lv/sites/default/files/inline-files/NAP2027_apstiprin%C4%81ts%20Saeim%C4%81_1.pdf> [pārlūkots 31.03.2023] [↑](#footnote-ref-64)
65. Par Kultūrpoliktikas pamatnostādnēm 2022.-2027. gadam “Kultūrvaslts”. Pieejams: <https://likumi.lv/ta/id/330444-kulturpolitikas-pamatnostadnes-2021-2027-gadam-kulturvalsts> [pārlūkots 31.03.2023] [↑](#footnote-ref-65)
66. Nolikums par studijām Daugavpils Universitātē. Pieejams: <https://du.lv/wp-content/uploads/2021/12/NOLIKUMS_PAR_STUDIJAM_DU_2018.pdf> [pārlūkots 31.03.2023] [↑](#footnote-ref-66)
67. <https://www.izm.gov.lv/lv/statistika-par-augstako-izglitibu> [↑](#footnote-ref-67)
68. <https://www.km.gov.lv/sites/km/files/kulturizglitibas_petijums_2_karta_20181.pdf> [↑](#footnote-ref-68)
69. <https://www.km.gov.lv/sites/km/files/kulturizglitibas_petijums_1_karta_20171.pdf> [↑](#footnote-ref-69)
70. <https://www.pkc.gov.lv/sites/default/files/inline-files/Latvija_2030_7.pdf> [↑](#footnote-ref-70)
71. https://likumi.lv/ta/id/342818-noteikumi-par-valsts-profesionalas-augstakas-izglitibas-standartu [↑](#footnote-ref-71)
72. <https://www.esfondi.lv/izglitiba-prasmes-muzizglitiba> [↑](#footnote-ref-72)
73. <https://du.lv/uzsakts-8-2-1-sam-projekts-studiju-programmu-fragmentacijas-samazinasana-un-resursu-koplietosanas-stiprinasana-daugavpils-universitate> [↑](#footnote-ref-73)
74. <https://www.izm.gov.lv/images/izglitiba_visp/IZMinfozinoj_14112017_skolotaju_izglitiba.pdf> [↑](#footnote-ref-74)
75. *Daugavpils Universitātes attīstības stratēģija 2022.–2028. gadam*.

    https://du.lv/wp-content/uploads/2024/09/DU\_strategija\_2022\_2028.pdf [↑](#footnote-ref-75)
76. Eiropas kvalifikāciju ietvarstruktūras līmeņu apraksti. <http://www.nki-latvija.lv/content/files/EKI-limenu-apraksti_1.pdf> [↑](#footnote-ref-76)
77. Latvijas kvalifikāciju ietvarstruktūras (LKI) līmenim atbilstošo zināšanu, prasmju un kompetenču apraksti. <http://www.nki-latvija.lv/content/files/LKI%20limenu%20aprakstu%20tabula%202017.pdf> [↑](#footnote-ref-77)
78. EHEA. Paris Communiqué. Appendix III: Overarching Framework of Qualifications of the European Higher Education Area (revised 2018). The Framework of Qualifications for the European Higher Education Area. <http://www.ehea.info/media.ehea.info/file/2018_Paris/77/8/EHEAParis2018_Communique_AppendixIII_952778.pdf> [↑](#footnote-ref-78)
79. Noteikumi par otrā līmeņa profesionālās augstākās izglītības valsts standartu (2014) Ministru kabineta noteikumi Nr.305. Pieejams: https://likumi.lv/ta/id/268761-noteikumi-par-otra-limena-profesionalas-augstakas-izglitibas-valsts-standartu [↑](#footnote-ref-79)
80. ESF programmu (Lat-Lit) projekts PRELUDIA Nr.LLIII-158ERAF projekts *Daugavpils Universitātes studiju programmu kvalitātes uzlabošana un vides pieejamības nodrošināšana.* Vienošanās Nr. 2010/0115/3DP/3.1.2.1.1/09/IPIA/VIAA/021 [↑](#footnote-ref-80)
81. Nolikums par vēlēšanām akadēmiskajos amatos Daugavpils Universitātē. Pieejams: <http://du.lv/wp-content/uploads/2015/12/Nolikums_par_velesanam_akademiskajos_amatos_du.doc> [↑](#footnote-ref-81)
82. Daugavpils Universitātes akadēmiskā personāla zinātniskās aktivitātes vērtēšanas kārtība. Pieejams no DU iekšējā tīkla:<https://veidlapas.du.lv/wp-content/uploads/2017/12/zinatniskas-_aktivitates_vertesanas_kartiba.pdf> [↑](#footnote-ref-82)
83. <https://du.lv/wp-content/uploads/2022/04/Muzikas-zinatne-sodien-614_2022_DRUKA-1.pdf>  
    <https://du.lv/wp-content/uploads/2022/02/Muzikas-zinatne-sodien-513_2021_JAUNS.pdf>  
    <https://du.lv/wp-content/uploads/2022/02/Muzikas-zinatne-sodien-412_2020.pdf>  
    <https://du.lv/wp-content/uploads/2022/02/Muzikas-zinatne-sodien-311_2019.pdf>  
    <https://du.lv/wp-content/uploads/2022/02/Muzikas-zinatne-sodien-210_2018-1.pdf> u.c. [↑](#footnote-ref-83)
84. Daugavpils Universitātes uzņemšanas noteikumi pilna un nepilna laika augstākā līmeņa studijām. Pieejams: <https://du.lv/gribu-studet/uznemsana/>[pārlūkots 28.02.2023]

    2 Daugavpils Universitātes studiju virziena “Mākslas” padomes sēdes protokols Nr.4, 29.04.2024. [↑](#footnote-ref-84)
85. Nolikums par studijām Daugavpils Universitātē. Pieejams: <https://du.lv/wp-content/uploads/2021/12/NOLIKUMS_PAR_STUDIJAM_DU_2018.pdf> [pārlūkots 28.02.2023] [↑](#footnote-ref-85)
86. Noslēguma darbu iesniegšanas kārtība plaģiātisma kontrolei Daugavpils Universitātē*.* Pieejams: <https://du.lv/wp-content/uploads/2022/06/plagiats.pdf> [pārlūkots 28.02.2023] [↑](#footnote-ref-86)
87. Latvijas ilgtspējīgas attīstības stratēģija līdz 2030. gadam. Pieejams: <https://www.pkc.gov.lv/sites/default/files/inline-files/Latvija_2030_7.pdf> [↑](#footnote-ref-87)
88. *Daugavpils Universitātes attīstības stratēģija 2022.–2028. gadam*.

    https://du.lv/wp-content/uploads/2024/09/DU\_strategija\_2022\_2028.pdf [↑](#footnote-ref-88)
89. Eiropas Komisijas noteiktas prioritātes. Pieejams: <https://www.esfondi.lv/izglitiba-prasmes-muzizglitiba> [↑](#footnote-ref-89)
90. Priekšlikumi konceptuāli jaunas kompetencēs balstītas izglītības prasībām atbilstošas skolotāju izglītības nodrošināšanai Latvijā. Pieejams: <https://www.izm.gov.lv/lv/informativais-zinojums-priekslikumi-konceptuali-jaunas-kompetences-balstitas-izglitibas-prasibam-atbilstosas-skolotaju-izglitibas-nodrosinasanai-latvija> [↑](#footnote-ref-90)
91. Eiropas kvalifikāciju ietvarstruktūras līmeņu apraksti. Pieejams: <http://www.nki-latvija.lv/content/files/EKI-limenu-apraksti_1.pdf> [↑](#footnote-ref-91)
92. Latvijas kvalifikāciju ietvarstruktūras (LKI) līmenim atbilstošo zināšanu, prasmju un kompetenču apraksti. Pieejams: <http://www.nki-latvija.lv/content/files/LKI%20limenu%20aprakstu%20tabula%202017.pdf> [↑](#footnote-ref-92)
93. EHEA. Paris Communiqué. Appendix III: Overarching Framework of Qualifications of the European Higher Education Area (revised 2018). The Framework of Qualifications for the European Higher Education Area. Pieejams: <http://www.ehea.info/media.ehea.info/file/2018_Paris/77/8/EHEAParis2018_Communique_AppendixIII_952778.pdf> [↑](#footnote-ref-93)
94. Nolikums par vēlēšanām akadēmiskajos amatos Daugavpils Universitātē. Pieejams: <https://du.lv/wp-content/uploads/2021/12/Nolikums-par-velesanam-akademiskajos-amatos-DU_APSTIPRINATAIS.pdf> [↑](#footnote-ref-94)
95. *Daugavpils Universitātes akadēmiskā personāla zinātniskās aktivitātes vērtēšanas kārtība. Piejams no DU iekšējā tīkla:* <https://veidlapas.du.lv/wp-content/uploads/2017/12/zinatniskas-_aktivitates_vertesanas_kartiba.pdf> [↑](#footnote-ref-95)
96. <https://du.lv/wp-content/uploads/2022/04/Muzikas-zinatne-sodien-614_2022_DRUKA-1.pdf>  
    <https://du.lv/wp-content/uploads/2022/02/Muzikas-zinatne-sodien-513_2021_JAUNS.pdf>  
    <https://du.lv/wp-content/uploads/2022/02/Muzikas-zinatne-sodien-412_2020.pdf>  
    <https://du.lv/wp-content/uploads/2022/02/Muzikas-zinatne-sodien-311_2019.pdf>  
    <https://du.lv/wp-content/uploads/2022/02/Muzikas-zinatne-sodien-210_2018-1.pdf> u.c. [↑](#footnote-ref-96)