**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | Vispārējā mūzikas vēsture |
| Studiju kursa kods (DUIS) | MākZ2609 |
| Zinātnes nozare | **Mākslas zinātne** |
| Kursa līmenis | 2. |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | 32 |
| Lekciju stundu skaits | 24 |
| Semināru stundu skaits | 8 |
| Praktisko darbu stundu skaits |  |
| Laboratorijas darbu stundu skaits |  |
| Studējošā patstāvīgā darba stundu skaits | 48 |
|  | |
| Kursa autors(-i) | |
| Dr. art., asoc. viesprofesore Baiba Jaunslaviete, DU Mūzikas un mākslu fakultātes Mūzikas katedra | |
| Kursa docētājs(-i) | |
| Dr. art., asoc. viesprofesore Baiba Jaunslaviete, DU Mūzikas un mākslu fakultātes Mūzikas katedra | |
| Priekšzināšanas | |
| Zināšanas mūzikas literatūrā mūzikas vidusskolas kursa līmenī | |
| Studiju kursa anotācija | |
| KURSA MĒRĶIS – sniegt stabilas zināšanas par romantisma vidusperioda un vēlīnā romantisma lomu profesionālās mūzikas attīstībā pasaulē, radot pamatu šo zināšanu radošam izmantojumam praksē.  KURSA UZDEVUMI:  1. Veidot izpratni par pasaules vēstures procesu ietekmi uz mūzikas kultūru romantisma vidusperiodā un vēlīnajā romantismā  2. Veidot izpratni par mūzikas vēstures saikni ar radniecīgiem procesiem citās mākslās.  3. Veidot izpratni par nozīmīgākajām tendencēm profesionālās mūzikas kultūras attīstībā aplūkotajos laikposmos.  4. Rosināt uz iegūto zināšanu pamata patstāvīgi vērtēt dažādu, iepriekš nezināmu skaņdarbu rašanās vēsturisko kontekstu un stilistiku. | |
| Studiju kursa kalendārais plāns | |
| III semestris Kursa struktūra: lekcijas (L) – 24 stundas, semināri (S) – 8 stundas, patstāvīgais darbs (Pd) – 48 stundas  1. Romantisma vidusperiods: tā izpausmes dažādos reģionos. L9, S4  2. Vēlīnais romantisms: tā izpausmes dažādos reģionos. L15, S4  Izmantojamās studiju metodes un formas – lekcijas, semināri, konsultācijas, patstāvīgie darbi | |
| Studiju rezultāti | |
| ZINĀŠANAS  1. Pārzina svarīgākās muzikālās daiļrades un mūzikas kultūras attīstības procesa norises romantisma vidusperiodā un vēlīnajā romantismā.  2. Pārzina paralēles pasaules vispārējā un mūzikas vēsturē aplūkotajos laikposmos.  3. Pārzina paralēles mūzikas un citu mākslu attīstībā aplūkotajos laikposmos.  PRASMES  4. Prot apzināti lietot mūzikas stilistisko terminoloģiju un to izmanto, patstāvīgi raksturojot norises aplūkotajos laikposmos.  5. Prot analītiski izvērtēt aplūkoto laikposmu vēsturiski nozīmīgāko komponistu mūziku.  KOMPETENCE  6. Demonstrē izpratni par mūzikas vēstures evolūciju.  7. Prot ilgtspējīgi patstāvīgi saistīt mūzikas vēstures mācību ar citiem mūzikas teorētiskajiem kursiem un specialitāti.  8. Prot iegūtās zināšanas izmantot profesionāli pedagoģiskajā darbībā. | |
| Studējošo patstāvīgo darbu organizācijas un uzdevumu raksturojums | |
| Studējošo patstāvīgais darbs:  • tēmai atbilstošas literatūras studijas;  • prezentāciju gatavošana nolūkā sniegt padziļinātu ieskatu atsevišķās tēmās;  • specialitātes repertuāra u. c. skaņdarbu analīze, pielietojot mūzikas vēstures kursā gūtās zināšanas:  3. semestrī – romantisma vidusperioda komponistu un vēlīno romantiķu skaņdarbi. | |
| Prasības kredītpunktu iegūšanai | |
| Diferencēta ieskaite 3. semestrī  Pārbaudījuma prasības:  • regulārs un aktīvs darbs semināros, demonstrējot vispārējās mūzikas vēstures izpratni;  • kvalitatīvi izpildīti kursa programmā norādītie patstāvīgie darbi: prezentācijas par kādu no apgūtajiem literatūras avotiem, komponistiem vai skaņdarbiem.  Studējošo darbība studiju procesā Vispārējās mūzikas vēstures kursā tiek vērtēta pēc šādiem komponentiem:  • orientēšanās aplūkoto laikmetu galvenajās stilu un žanru attīstības tendencēs, kā arī nozīmīgāko komponistu daiļradē;  • prasme raksturot apgūtos skaņdarbus saiknē ar to rašanās laika kultūrvēsturisko kontekstu un nozīmi mūsdienās.  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas  normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018., protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetence atbilstoši plānotajiem studiju rezultātiem. | |
| Kursa saturs | |
| III semestris  1. [Romantisma vidusperiods: tā izpausmes dažādos reģionos]. Fēlikss Mendelszons-Bartoldi un Roberts Šūmanis vācu mūzikā. L2  2. Franču mūzikas kultūra un Hektora Berlioza daiļrade. L1  3. 19. gadsimta 1. puses itāļu opermākslas raksturojums. Džoakīno Rosīni u. c. bel canto meistari. L2  4. Seminārs: 1) apgūto skaņdarbu tēmu atpazīšanas tests, 2) pārrunas par skaņdarbiem, kuros spilgti izpaužas apgūto mūzikas stilu un žanru iezīmes, piem., F. Mendelszona-Bartoldi dziesmām bez vārdiem, R. Šūmaņa "Karnevālu" un solodziesmu cikliem, H. Berlioza Fantastisko simfoniju, Dž. Rosīni operu "Seviljas bārddzinis" u. c. S2  5. Nacionālā romantisma idejas un to izpausme mūzikā. F. Šopēna personība un mūzikas stils. L2  6. Romantisma īpatnības Krievijas kultūrtelpā saiknē ar šī reģiona kopējām attīstības tendencēm. Mihails Gļinka un viņa iespaids uz krievu mūzikas turpmāko attīstību. L2  7. Seminārs: 1) apgūto skaņdarbu tēmu atpazīšanas tests, 2) pārrunas par skaņdarbiem, kuros spilgti izpaužas apgūto mūzikas stilu un žanru iezīmes – piem., F. Šopēna Sonāti b moll, noktirnēm, etīdēm, mazurkām, polonēzēm, M. Gļinkas operām "Ivans Susaņins" un "Ruslans un Ludmila", viņa orķestra darbiem. S2  8. [Vēlīnais romantisms: tā izpausmes dažādos reģionos]. Džuzepe Verdi un Žoržs Bizē. L3  9. Rihards Vāgners un Johanness Brāmss: dažādi virzieni vācu mūzikā. L3  10. Nacionālās mūzikas kultūras 19. gadsimta noslēgumā. Ferencs Lists un Edvards Grīgs. L3  11. Seminārs: 1) apgūto skaņdarbu tēmu atpazīšanas tests, 2) pārrunas par skaņdarbiem, kuros spilgti izpaužas apgūto mūzikas stilu un žanru iezīmes, piem., R. Vāgnera "Tanheizeru" un Dž. Verdi "Rigoleto", J. Brāmsa četrām simfonijām un "Vācu rekviēmu", F. Lista "Ceļojuma gadiem", E. Grīga mūziku H. Ibsena drāmai "Pērs Gints" u. c. S2  12. Nacionālās mūzikas kultūras 19. gadsimta otrajā pusē. Bedržihs Smetana, Antonīns Dvoržāks. L2  13. Varenā kopa krievu mūzikā. L2  14. Pēteris Čaikovskis. L2  15. Seminārs: 1) apgūto skaņdarbu tēmu atpazīšanas tests, 2) pārrunas par skaņdarbiem, kuros spilgti izpaužas apgūto mūzikas stilu un žanru iezīmes, piem., B. Smetanas simfonisko poēmu ciklu "Mana dzimtene", operu "Pārdotā līgava", A. Dvoržāka simfoniju "No Jaunās pasaules", M. Musorgska un N. Rimska-Korsakova operām, P. Čaikovska operām (īpaši "Jevgeņijs Oņegins", "Pīķa dāma"), 6 simfonijām u. c. S2 | |
| Obligāti izmantojamie informācijas avoti | |
| Batta A. (ed.) (2005). Opera. Composers. Works. Performers. –- Köln: Konemann.  Griffiths P. (2004). The Penguin Companion to Classical Music. - London: Penguin Books.  Hamilton K. (2008). After the Golden Age: Romantic Pianism and Modern Performance. –Oxford, New York: Oxford University Press  Natvig M. (ed., 2003). Teaching Music History. – Burlington, VT: Ashgate  Samson, Jim (2001). "Romanticism." In: The New Grove Dictionary of Music and Musicians (Ed.Stanley Sadie; Executive ed. John Tyrrell). Vol. 21. – London: Macmillan, 2001. | |
| Papildus informācijas avoti | |
| Albán J. M. (2008). Chopin's Poland. – Warsaw: Narodowy Instytut Fryderyka Chopina.  Donelan J. H. (2008). Poetry and the Romantic Musical Aesthetic. – New York: Cambridge University Press.  Karlinsky, S. (2013). "Freedom from Violence and Lies. Essays on Russian Poetry and Music. – Boston: Academic Study Press. Pieejams: <https://openresearchlibrary.org/viewer/02e50c66-fa51-4e1d-8b21-0b026d0ea179/3/single>  Mathews W. S. B. The Project Gutenberg E-Book, A Popular History of the Art Music" (2007). Pieejams: <http://www.gutenberg.org/files/20293/20293-h/20293-h.htm>  The New Grove Dictionary of Opera. Vol. 1-3. – New York: Oxford University Press, 1997–2002.  E-resurss "Music History from Primary Sources" (Library of Congress). <https://www.loc.gov/collections/moldenhauer-archives/articles-and-essays/guide-to-archives/music-history/>  E-resurss: Орлова Е. Лекции по истории русской музыки. Pieejams: <http://kompozitor.su/books/item/f00/s00/z0000013/index.shtml> | |
| Periodika un citi informācijas avoti | |
| Žurnāli:  19th Century Music: <https://online.ucpress.edu/ncm/issue/browse-by-year>  Mūzikas Saule – https://www.muzikassaule.lv  Krājumi:  Mūzikas zinātne šodien: pastāvīgais un mainīgais / Music Science Today: The Permanent and the Changeable (DU MMF izdevums, no 2009)  Mūzikas akadēmijas raksti (JVLMA izdevums, no 2004). | |
| Piezīmes | |
| Profesionālās bakalaura studiju programmas ”Mūzika” studiju kurss.  Kurss tiek docēts latviešu valodā. | |