**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | ***Tautas māksla Latgalē DP*** |
| Studiju kursa kods (DUIS) | MākZ4375 |
| Zinātnes nozare | Mākslas zinātne |
| Kursa līmenis | 6 |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | 32 |
| Lekciju stundu skaits | 16 |
| Semināru stundu skaits | 16 |
| Praktisko darbu stundu skaits | - |
| Laboratorijas darbu stundu skaits | - |
| Studējošā patstāvīgā darba stundu skaits | 48 |
|  | |
| Kursa autors(-i) | |
| Dr.art., doc. Zeltīte Barševska | |
| Kursa docētājs(-i) | |
| Dr.art., doc. Zeltīte Barševska | |
| Priekšzināšanas | |
| Apgūti studiju kursi Tautas māksla Latgalē I MākZ3440, Tautas māksla Latgalē II MākZ4020 | |
| Studiju kursa anotācija | |
| Studiju kursa mērķis ir izzināt tautas mākslas attīstības aspektus Latgalē retrospektīvā un laikmetīgā fokusā.  Studiju kursa uzdevumi:  - reproducēt un padziļināt zināšanas par tradicionālās un mūsdienu tautas mākslas nozaru attīstību Latvijā un Latgalē;  - analizēt latviešu ornamentu /latvju rakstu, tā nozīmi tautas lietišķās mākslas attīstībā un radošas transformācijas 21. gs. tautas un profesionālajā mākslā;  - pētīt Latgales tautastērpa (arheoloģiskā, etnogrāfiskā) vēsturisko attīstību, darināšanas un valkāšanas specifiku laikmeta kontekstā;  - izzināt Latgales amatniecības tradīcijas un to attīstību mūsdienās;  - prast prezentēt, analizēt un diskutēt par studiju kursa satura tematiku.  Studiju kursa satura ietvaros daudzveidīgos aspektos tiek pētīta tradicionālā tautas māksla un tās attīstības gaita Latgalē. Tiek pētīta kultūrvēsturiskā novada tautas lietišķās mākslas specifika: etniskais ornaments, tradicionālais tautastērps vēstures un mūsdienu kontekstā. Studiju kursa ietvaros tiek izzinātas Latgales amatniecības tradīcijas un veicināta interese to saglabāšanā un tālāknodošanā. Patstāvīgais darbs attīsta prasmi iedziļināties Latgales tautas mākslas fenomenā, pielietot zināšanas konkrētu tēmu izpētē un prezentēšanā. | |
| Studiju kursa kalendārais plāns | |
| Lekcijas 16 st., semināri 16 st., patstāvīgais darbs 48 st.  ***Tautas māksla Latgalē I MākZ3440***  1. tēma. Tautas māksla Latvijā un Latgalē. L4, S2, Pd6  1. starppārbaudījums. Prezentācija „Latviešu ornamenta vēsturiskās attīstības gaita un mūsdienas”.  2. tēma. Latviešu ornaments/latvju raksts kā iedvesmas avots. L2, S2, Pd6  2. starppārbaudījums. Prezentācija „Latviešu ornamenta pamatelements”.  3. tēma. Latviešu ornamenta/latvju raksta pamatelementi Latvijas un Latgales tradicionālajā lietišķajā mākslā. L2, S2, Pd6  4. tēma. Latviešu ornamenta pamatelementi Latgales tradicionālajā lietišķajā mākslā. S2, Pd6  Gala pārbaudījums/diferencētā ieskaite: konkrētu tēmu izpēte un prezentācijas.  ***Tautas māksla Latgalē II MākZ4020***  5. tēma. Latgales kultūrvēsturiskā novada tautastērps. L2, S2, Pd4  6. tēma. Tautastērps Latgalē (arheoloģiskais, etnogrāfiskais). L4, S2, Pd8  3. starppārbaudījums. Prezentācija „Latgales etnogrāfiskā tautastērpa komplekta sastāvdaļas: to analīze un salīdzinājums ar analogām Latvijas novadu etnogrāfiskā tautastērpa sastāvdaļām”.  7. tēma. Amatniecības tradīcijas Latgalē. L2, S2, Pd6  4. starppārbaudījums. Prezentācija „TLMS/pulciņa/kopas/centra un amatnieku darbība Latgalē mūsdienās: tradīcijas un inovācijas”.  8. tēma. Latgales amatniecība mūsdienās. S2, Pd6  Gala pārbaudījums/diferencētā ieskaite: konkrētu tēmu izpēte un prezentācijas. | |
| Studiju rezultāti | |
| ZINĀŠANAS:  1. Studējošie demonstrē zināšanas par tradicionālās un mūsdienu tautas mākslas nozaru attīstību Latvijā, to specifiku Latgalē un latviešu ornamentu/latvju rakstu kā etniskās identitātes simbolu.  2. Izzina Latgales tautastērpa (arheoloģiskā, etnogrāfiskā) vēsturi, klasifikāciju, komplektāciju, tā darināšanas un valkāšanas specifiku katra laikmeta kontekstā.  3. Veic pētījumus par mājamatniecības un amatniecības attīstību Latgalē, Tautas lietišķās mākslas studiju (TLMS), centru, kopu, pulciņu un amata meistaru darbību mūsdienās.  PRASMES:  4. Studējošie prot analizēt, diskutēt par studiju kursa tēmām, lietot speciālo terminoloģiju un argumentēt subjektīvo viedokli.  5. Demonstrē prasmes organizēt patstāvīgo darbu un informācijas avotu studijas.  KOMPETENCE:  6. Studējošie demonstrē kompetenci konkrētas tēmas izzināšanas ietvaros izmantot daudzveidīgus informācijas avotus.  7. Spēj novērtēt un lietot teorētiskās zināšanas, prasmes un iegūto pieredzi. | |
| Studējošo patstāvīgo darbu organizācijas un uzdevumu raksturojums | |
| Studējošo patstāvīgais darbs tiek organizēts individuāli, un iekļauj sevī divas daļas:  1. obligāto u.c. informācijas avotu studēšana un apspriešana seminārnodarbībās;  2. uzdevumi, atbilstoši konkrētām tēmām, par kuriem jādiskutē un tos jāprezentē seminārnodarbību laikā. | |
| Prasības kredītpunktu iegūšanai | |
| Studiju kursa gala vērtējums (diferencētā ieskaite) veidojas, summējot starppārbaudījumu rezultātus.  Diferencētās ieskaites vērtējums var tikt saņemts, ja ir izpildīti visi minētie nosacījumi un studējošais ir piedalījies 60% lekcijās un seminārnodarbībās un veicis patstāvīgus darbus.  STARPPĀRBAUDĪJUMI:  (starppārbaudījuma uzdevumi tiek izstrādāti un vērtēti pēc docētāja noteiktajiem kritērijiem)  ***Tautas māksla Latgalē I MākZ3440***  1. starppārbaudījums. Prezentācija „Latviešu ornamenta vēsturiskās attīstības gaita un mūsdienas” – 30 %.  2. starppārbaudījums. Prezentācija „Latviešu ornamenta pamatelements” – 30 %.  Gala pārbaudījums/diferencētā ieskaite: konkrētu tēmu izpēte un prezentācijas – 40%.  ***Tautas māksla Latgalē II MākZ4020***  3. starppārbaudījums. Prezentācija „Latgales etnogrāfiskā tautastērpa komplekta sastāvdaļas: to analīze un salīdzinājums ar analogām Latvijas novadu etnogrāfiskā tautastērpa sastāvdaļām” – 40 %.  4. starppārbaudījums. Prezentācija „TLMS/pulciņa/kopas/centra un amatnieku darbība Latgalē mūsdienās: tradīcijas un inovācijas” – 30 %.  Gala pārbaudījums/diferencētā ieskaite: konkrētu tēmu izpēte un prezentācijas – 30%.  STUDIJU REZULTĀTU VĒRTĒŠANA   |  |  |  |  |  |  |  |  | | --- | --- | --- | --- | --- | --- | --- | --- | | Pārbaudījumu veidi | Studiju rezultāti \* | | | | | | | | 1. | 2. | 3. | 4. | 5. | 6. | 7. | | 1. starppārbaudījums | + | + |  | + | + | + | + | | 2. starppārbaudījums | + | + |  | + | + | + | + | | 3. starppārbaudījums |  | + |  | + | + | + | + | | 4. starppārbaudījums |  |  | + | + | + | + | + | | Gala pārbaudījums/ diferencētā ieskaite | + | + | + | + | + | + | + | | |
| Kursa saturs | |
| ***Tautas māksla Latgalē I MākZ3440***  1. tēma. Tautas māksla Latvijā un Latgalē. L4, S2, Pd6  L4. Tautas māksla: termins un tā attīstība, izpratnes mērogs un raksturīgās iezīmes. Tradicionālā lietišķā/dekoratīvi lietišķā māksla Latvijā un Latgalē, nozares un to attīstība. Latviešu ornaments/latvju raksts tradicionālajā tautas dekoratīvi lietišķajā mākslā: definīcija, klasifikācija, īpatnības, kompozīciju veidi, to raksturojums un piemēru analīze. Latviešu ornamenta izcelsme un klasifikācija pēc hronoloģijas principa. Nozīmīgākie pētnieki, pētījumu dinamika un rezultāts. Jaunākās literatūras apkopojums.  S2. 1. starppārbaudījums. Prezentācija „Latviešu ornamenta vēsturiskās attīstības gaita un mūsdienas”.  2. tēma. Latviešu ornaments/latvju raksts kā iedvesmas avots. L2, S2, Pd6  L2. Latviešu ornamenta interpretācijas un radošas transformācijas laikmetīgajā tautas mākslā un dizainā.  S2. Mūsdienu tautas lietišķās mākslas piemēru apskats, diskusija un secinājumi.  3. tēma. Latviešu ornamenta/latvju raksta pamatelementi Latvijas un Latgales tradicionālajā lietišķajā mākslā. L2, S2, Pd6  L2. Pamatelementu formas, izcelsme, izplatība Latvijas kultūrvēsturisko novadu tautas mākslā, semantika, krāsa un lietojums ornamentālajās kompozīcijās.  S2. 2. starppārbaudījums. Prezentācija „Latviešu ornamenta pamatelements”.  4. tēma. Latviešu ornamenta pamatelementi Latgales tradicionālajā lietišķajā mākslā. S2, Pd6  S2. Latgales tradicionālo lietišķās mākslas priekšmetu dizaina pētījumi: gadījumu analīze.  Gala pārbaudījums/diferencētā ieskaite: konkrētu tēmu izpēte un prezentācijas.  ***Tautas māksla Latgalē II MākZ4020***  5. tēma. Latgales kultūrvēsturiskā novada tautastērps. L2, S2, Pd4  L2. Latgales tautastērpa pētniecības vēstures gaita, nozīmīgākie pētnieki, pētījumu dinamika un rezultāts. Tautastērpu klasifikācija.  S2. Jaunākās literatūras un informācijas avotu apzināšana un pētīšana.  6. tēma. Tautastērps Latgalē (arheoloģiskais, etnogrāfiskais). L4, S2, Pd8  L2. Latgaļu arheoloģiskie tērpi (7. – 13. gs.): sieviešu un vīriešu tērpu apskats un raksturojums.  Tautas tērps 13. – 18. gs.: pirmie ikonogrāfiskie avoti, autori. Tautastērpa attīstība 19. gs. Latgalē: etnogrāfiskā tērpa lokālā un stilistiskā komplektācija. Ziemeļlatgales un Dienvidlatgales sieviešu, vīriešu un bērnu tautastērpu komplektu izpēte. Tautastērps mūsdienās.  S2. 3. starppārbaudījums. Prezentācija „Latgales etnogrāfiskā tautastērpa komplekta sastāvdaļas: to analīze un salīdzinājums ar analogām Latvijas novadu etnogrāfiskā tautastērpa sastāvdaļām”.  7. tēma. Amatniecības tradīcijas Latgalē. L2, S2, Pd6  L2. Mājamatniecība, amatniecība, mājrūpniecība. Tautas lietišķās mākslas žanri amatniecībā (podniecība, aušana, rokdarbi, pīšana, ādas apdare, koka un metāla amatniecība, rotu kalšana). Arodapmācība Latgalē.Tautas lietišķās mākslas studijas (TLMS).Amatniecības centri, kopas, pulciņi un amata meistari Latgalē.  S2. 4. starppārbaudījums. Prezentācija „TLMS/pulciņa/kopas/centra un amatnieku darbība Latgalē mūsdienās: tradīcijas un inovācijas”.  8. tēma.Latgales amatniecība mūsdienās. S2, Pd6  S2. Amata prasmju tālāknodošana (kursi, projekti, darbnīcas, meistarklases, izstādes, gadatirgi, konferences u.c.).  Gala pārbaudījums/diferencētā ieskaite: konkrētu tēmu izpēte un prezentācijas. | |
| Obligāti izmantojamie informācijas avoti | |
| 1. Brastiņš, E. 2017. Latviešu ornamentika. Rīga: J. Rozes apgāds.  2. Grasmane, M. 2012. Latviešu cimdu raksti. Rīga: SIA “J.L.V.”  3. Ektermane, B. 2018. Latviešu zīmju spēks. Tradīcijas. Lietojums. Padomi. Rīga: AS “Latvijas mediji”.  4. Pīgozne, I. 2018. Latviešu apģērbs. Rīga: Zvaigzne ABC.  5. Spārītis, O., sast. 2021. Latvijas kultūras vēsture. Rīga: Jumava. | |
| Papildus informācijas avoti | |
| 1. Alsupe, A. 2008. Audumi Latgalē 20. gadsimtā. Rīga: V/A Tautas mākslas centrs.  2. Amoliņa, I., Baranovska, I., Turjanska, L. 2014. Dzintara laikmets: kas dzintars ir latvietim. Rīga: Latvijas Nacionālais mākslas muzejs.  3. Balgalve-Treimane, L. 2018.Celaines: celu jostu un apaudu aušana. Jelgava: Jelgavas tipogrāfija.  4. Barševska, Z. 2012. Latgales rotātie dvieļi. Daugavpils: DU A/a Saule.  5. Bremze, Z., Rozenberga, V., Ziņģīte, I., sast. 2003. Latviešu tautas tērpi. Zemgale, Augšzeme, Latgale. Rīga: Jāņa sēta.  6. Celms, V. 2007. Latvju raksts un zīmes. Rīga: Folkloras informācijas centrs.  7. Grasmane, M. 2015. Latvieša cimdi. Rīga: J. Rozes apgāds.  8. Ītone, Dž. 2013. Tamborēšana: 300 padomi, tehniskie paņēmieni un amata noslēpumi. Rīga: Zvaigzne ABC.  9. Jansone, A**.** 2009. Latviešu tradicionālais tautastērps un tā valkāšanas tradīcijas. Rīga: Tautas mākslas centrs.  10. Kraukle, D. 2011. Gadatirgi Latvijā. Latgale. Rīga: Jumava.  11. Kraukle, D. 2008. Latviešu ornaments. Rīga: Jumava.  12. Kursīte, J., Niedre, U., Rubeze, S., Sirica, I., Ulmane, Z. 2018. Latvijas segas Latvijas tūkstošgadei. Jelgava: SIA “Jelgavas tipogrāfija”.  13. Latviešu etnogrāfiskā izstāde 1896, sast. Stinkule, S. 2016. Rīga: Neputns.  14. Pīgozne, I. 2020. Krāsas un to nozīme baltu 3. – 13. gadsimta apģērbā. Rīga: LNKC.  15. Prīberga, D. 2016. Mežģīņu mantojums Latvijā. Senās mežģīnes. Jelgava: Jelgavas tipogrāfija.  16. Ziņģīte, I., sast. 2008. Tautas lietišķā māksla Latvijā: šodiena, pieredze, rītdiena. Rakstu krājums. Rīga: Latvijas Nacionālais vēstures muzejs. | |
| Periodika un citi informācijas avoti | |
| 1. *Katram savu tautas tērpu.* www.katramsavutautasterpu.lv  2. *Kultūras kanons.* www.kulturaskanons.lv  3*. Latgale.* [www.latgale.lv](http://www.latgale.lv)  4. *Latgales amatnieki.* [www.latgalesamatnieki.lv](http://www.latgalesamatnieki.lv)  5*. Podnieku skola.* www.pudnikuskula.lv  6. *Tautastērpu centrs „Senā klēts”.* http://www.senaklets.lv/  7. *Tautas māksla*. www.tautasmaksla.lv  8*. Satiec savu meistaru*. www.satiecsavumeistaru.lv | |
| Piezīmes | |
| Studiju kurss tiek docēts PBSP Mākslas menedžments.  Kurss tiek docēts latviešu valodā. | |