**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | Mūzikas semiotika |
| Studiju kursa kods (DUIS) | MākZ4425 |
| Zinātnes nozare | **Mākslas zinātne** |
| Kursa līmenis | 1.-4. |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | 32 |
| Lekciju stundu skaits | 24 |
| Semināru stundu skaits | 8 |
| Praktisko darbu stundu skaits |  |
| Laboratorijas darbu stundu skaits |  |
| Studējošā patstāvīgā darba stundu skaits | 48 |
|  | |
| Kursa autors(-i) | |
| Dr. art., asoc. viesprofesore Baiba Jaunslaviete, DU Mūzikas un mākslu fakultātes Mūzikas katedra | |
| Kursa docētājs(-i) | |
| Dr. art., asoc. viesprofesore Baiba Jaunslaviete, DU Mūzikas un mākslu fakultātes Mūzikas katedra | |
| Priekšzināšanas | |
| Apgūtas mūzikas teorijas un vēstures zināšanas PBSP "Mūzika" I-V semestra kursu līmenī | |
| Studiju kursa anotācija | |
| KURSA MĒRĶIS – veidot vispusīgu priekšstatu par mūzikas semiotiku un tās pavērtajām iespējām skaņdarba un tā interpretācijas analīzē.  KURSA UZDEVUMI:  1. Iepazīstināt ar nozīmīgākajām mūzikas semiotikas teorijas nostādnēm saiknē ar šīs zinātnes nozares vēsturisko attīstību.  2. Attīstīt pašu studējošo iemaņas mūzikas un atskaņotājmākslas semiotiskā analīzē, kas ļauj argumentēti izvērtēt dažādu interpretācijas variantu pamatotību | |
| Studiju kursa kalendārais plāns | |
| Kursa struktūra: lekcijas (L) – 24 stundas, semināri (S) – 8 stundas, patstāvīgais darbs (Pd) – 48 stundas  VI semestris  Kursa struktūra: lekcijas (L) – 12 stundas, semināri (S) – 4 stundas, patstāvīgais darbs (Pd) – 24 stundas  1. Vispārīgās semiotikas pamatnostādnes un to atspoguļojums mūzikas semiotikā. L4, S1  2. Dažādi zīmju veidi mūzikā. L4, S1  3. Mūzikas semiotika vēsturiskās attīstības rakursā. L4, S2  VII semestris  Kursa struktūra: lekcijas (L) – 12 stundas, semināri (S) – 4 stundas, patstāvīgais darbs (Pd) – 24 stundas  1. Skaņdarba semiotiskas analīzes pamatprincipi. L3, S1  2. Skaņdarba interpretācijas semiotiskas analīzes pamatprincipi. L3, S1  3. Mūzikas semiotikas loma laikmeta kultūrvēsturiskā konteksta izpratnē. L3, S1  4. Mūzikas semiotikas loma komponista un atskaņotājmākslinieka individuālā stila izpratnē. L3, S1 | |
| Studiju rezultāti | |
| ZINĀŠANAS  1. Pārzina mūzikas semiotikas terminoloģiju.  2. Pārzina vēsturiski nozīmīgākās zīmju sistēmas dažādu laikmetu mūzikā.  3. Prot sasaistīt mūzikas semiotiku ar citiem mūzikas vēstures un teorijas kursiem un specialitāti.  PRASMES  4. Prasme semiotiski analizēt dažādu laikmetu skaņdarbus un to interpretācijas saiknē ar kultūrvēsturisko kontekstu.  5. Prasme semiotiski analizēt dažādu laikmetu skaņdarbus un to interpretācijas saiknē ar komponista/atskaņotājmākslinieka individuālo stilu.  KOMPETENCE  6. Demonstrē izpratni par dažādu mūzikas valodas līdzekļu (harmonijas, melodikas, faktūras, ritma u. c.) un formas aspektu lomu semiotiskā vēstījuma veidošanā.  7. Demonstrē izpratni par dažādu atskaņojuma līdzekļu (tempa, dinamikas, agoģikas, artikulācijas utt.) lomu semiotiskā vēstījuma veidošanā.  8. Iegūtās zināšanas izmanto profesionālajā darbībā, veidojot vispusīgā semiotiskā analīzē balstītus skaņdarba interpretācijas variantus. | |
| Studējošo patstāvīgo darbu organizācijas un uzdevumu raksturojums | |
| Studējošo patstāvīgais darbs:  • teorētiskās literatūras studijas;  • dažādu stilu, žanru un kompozīcijas tehniku skaņdarbu analīze mūzikas semiotikas rakursā;  • dažādu stilu, žanru un kompozīcijas tehniku skaņdarbu interpretāciju analīze mūzikas semiotikas rakursā;  • prezentāciju gatavošana nolūkā sniegt padziļinātu ieskatu atsevišķās tēmās. | |
| Prasības kredītpunktu iegūšanai | |
| Diferencētas ieskaites VI un VII semestrī  Pārbaudījumu prasības:  • regulārs un aktīvs darbs semināros, demonstrējot mūzikas semiotikas teorijas izpratni un prasmi izmantot to skaņdarbu un interpretāciju analīzē;  • kvalitatīvi izpildīti kursa programmā norādītie patstāvīgie darbi: prezentācijas par kādu no apgūtajiem literatūras avotiem; skaņdarba semiotiska analīze (pēc dotā plāna); skaņdarba interpretāciju salīdzinoša semiotiska analīze (pēc dotā plāna).  Studējošo darbība studiju procesā mūzikas semiotikas kursā tiek vērtēta pēc šādiem komponentiem:  • mūzikas semiotikas teorijas un vēstures zināšanas, specifiskās terminoloģijas korekts lietojums;  • prasme semiotiski analizēt skaņdarba interpretāciju, saistot to ar mūzikas vēstures, harmonijas, polifonijas, mūzikas formas un specialitātes kursos apgūto vielu.  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas  normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018., protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetence atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  |  |  | | --- | --- | --- | --- | --- | --- | --- | --- | --- | | Pārbaudījumu veidi | Studiju rezultāti | | | | | | | | | 1. | 2. | 3. | 4. | 5. | 6. | 7. | 8. | | 1. diferencētā ieskaite | + | + | + | + | + | + |  |  | | 2. diferencētā ieskaite | + | + | + | + | + | + | + | + | | |
| Kursa saturs | |
| VI semestris  1. Semiotika kā zinātne par zīmēm un zīmju sistēmām. Č. S. Pīrsa, R. Barta, U. Eko u. c. autoru ieguldījums semiotikas attīstībā. Semiotika starpdisciplinārā skatījumā un mūzikas semiotikas specifika. L4  2. Seminārs: prezentācijas un pārrunas par atsevišķiem studējošo iepazītajiem literatūras avotiem. S1  3. Dažādi zīmju tipoloģijas veidi; Č. S. Pīrsa piedāvātā sistēma (iedalījums simbolos, ikonās un indeksos) kā viens no plašāk lietotajiem. Iespējas izmantot to mūzikā. L4  4. Seminārs: prezentācijas un pārrunas par dažādu žanru un kompozīcijas tehniku skaņdarbiem, nosakot tajos dažādus zīmju veidus. S1  5. Mūzikas semiotika vēsturiskās attīstības rakursā. Baroka mūzikas retorika un afektu teorija; klasicisma tonalitāšu semantikas apraksti; B. Asafjeva laikmeta "intonatīvās vārdnīcas" ideja u. c. koncepcijas, kas atspoguļo teorētiķu centienus klasificēt mūzikas zīmes vēl pirms mūzikas semiotikas kā atsevišķas zinātnes nozares izveidošanās. Mūzikas semiotikas strauja attīstība 20. gs. 2. pusē un 21. gadsimtā. Ēro Tarasti, Līnas Navickaites-Martinelli, Roberta Hatena u. c. autoru ieguldījums; atsevišķu Latvijas autoru paustās idejas mūzikas semiotikas jomā (Sergeja Kruka, Ilmas Grauzdiņas pētījumi). L4  6. Semināri: 1) prezentācijas un pārrunas par atsevišķiem studējošo iepazītajiem literatūras avotiem; 2) prezentācijas un pārrunas par dažādu stilu skaņdarbiem, nosakot izmantoto zīmju saistību ar konkrētam mūzikas stilam raksturīgo zīmju sistēmu. S2  VII semestris  1. Skaņdarba semiotiskas analīzes pamatprincipi. Mūzikas formas un atsevišķu mūzikas valodas līdzekļu - melodikas, harmonijas, faktūras, ritma, tembra u. tml. - loma skaņdarbā kā zīmju sistēmā. L3  2. Seminārs: prezentācijas un pārrunas par studējošo analizētajiem dažādu stilu, žanru un kompozīcijas tehniku skaņdarbiem, pievēršot uzmanību 1) zīmēm, kurās noteicošā loma ir atsevišķam mūzikas valodas līdzeklim, 2) zīmēm, kas rodas dažādu mūzikas valodas līdzekļu mijiedarbes rezultātā. S1  3. Skaņdarba interpretācijas semiotiskas analīzes pamatprincipi. Aļģirda Greima formulētā semiotiskā kvadrāta ideja; tās adaptācija Ēro Tarasti un Līnas Navickaites-Martinelli pētījumos, kas veltīti atskaņotājmākslas semiotikai. Četras semiotiskā kvadrāta kategorijas (spēles tehnika - atskaņotājmākslinieka individualitātes/gribas izpausme - atbilstība tai vai citai atskaņotājmākslas tradīcijai - atbilstība autora iecerei) kā kodols skaņdarba interpretācijas semiotiskai analīzei. L3  4. Seminārs: prezentācijas un pārrunas par studējošo analizētajām atsevišķu skaņdarbu interpretācijām, akcentējot salīdzinājuma aspektu, kā arī pievēršot uzmanību konkrētu atskaņojuma līdzekļu (tempa izvēles, dinamikas, agoģikas, artikulācijas u. c.) lomai konkrētam interpretam vai tradīcijai raksturīgajā zīmju sistēmā. S1  5. Mūzikas semiotikas loma laikmeta kultūrvēsturiskā konteksta izpratnē. Skaņdarbā un tā interpretācijā ietverto zīmju saikne ar konkrētu laiku un vietu - nacionālo vai reģionālo kultūru, sabiedriski politiskajiem notikumiem, vispārpieņemtiem estētiskajiem ideāliem, kas ietekmējuši skaņdarbu vai tā interpretāciju, konkrētām mūzikas un mūzikas izglītības institūcijām; u. tml. L3  6. Seminārs: prezentācijas un pārrunas par studējošo analizētajiem skaņdarbiem un to interpretācijām, saistot analīzē gūtos rezultātus ar studējošo iepazīto literatūru par konkrētā laikmeta kultūrvēsturisko kontekstu. S1  7. Mūzikas semiotikas loma komponista un atskaņotājmākslinieka individuālā stila izpratnē. Iekšējie un ārējie determinanti, kas nosaka komponista/atskaņotājmākslinieka stilu. Konverģences un diverģences loma mūzikas stilā, to savstarpējā mijiedarbe. L3  8. Seminārs: prezentācijas un pārrunas par studējošo analizētajiem skaņdarbiem un to interpretācijām, saistot analīzē gūtos rezultātus ar studējošo iepazīto literatūru par konkrētā mūziķa biogrāfiju un personību. Skaņdarbi izraugāmi, pievēršot uzmanību arī konkrēta komponista zīmju sistēmas specifikai (piem., krusta figūra u. c. simboli J. S. Baha mūzikā; monogrammas, piem. D-Es-C-H Dmitrija Šostakoviča mūzikā; u. tml.) | |
| Obligāti izmantojamie informācijas avoti | |
| Cumming, N. (2001). Semiotics.  In: The New Grove Dictionary of Music and Musicians, Vol. 23. London: Macmillan. Pieejams arī Grove Music Online  Kruks, S. (2017). Dmitrija Šostakoviča Astotā stīgu kvarteta pragmatika. Krāj. "Mūzikas akadēmijas raksti", XIV, 61.-78. lpp. Pieejams: <https://www.jvlma.lv/data/sadala_muzikas_akademijas_raksti/2017.pdf>  Navickaitė-Martinelli, L. (2014). Piano Performance in a Semiotic Key: Society, Musical Canon and Novel Discourses. Helsinki: Semiotic Society of Finland. Pieejams: <https://helda.helsinki.fi/bitstream/handle/10138/136475/pianoper.pdf?sequence=1>  Pētersone, L. (2018). "Klavieru trio Latvijas atskaņotājmākslā". Promocijas darbs (JVLMA). 1.1. nodaļa: "Semiotikas skatpunkts", 13.-21. lpp. Pieejams: <http://www.music.lv/userdata/8/Liga_Petersone_Promocijas_darbs.pdf>  Tarasti, E. (2018). Musical Semiotics – a Discipline, its History and Theories, Past and Present (online publication; DOI <https://doi.org/10.7202/1051395ar>). Pieejams: <https://www.erudit.org/en/journals/rssi/2016-v36-n3-rssi03971/1051395ar/>  Salgar, O. H. (2016). Musical Semiotics as a Tool for the Social Study of Music. In "Ethnomusicology Translations" No. 2. Pieejams: <https://pdfs.semanticscholar.org/e5ff/1a4a4d188dcb7155c52b50f0ffda9f00d244.pdf> | |
| Papildus informācijas avoti | |
| Agejevs, V. (2005). Semiotika. Rīga: Jumava  Grauzdiņa, I. Jūras tēla metamorfozes Maijas Einfeldes mūzikā. Krāj. "Mūzikas akadēmijas raksti", XIII, 307.-328. lpp. Pieejams:  <https://www.jvlma.lv/data/sadala_muzikas_akademijas_raksti/2016.pdf>  Guillemette ,L.; Cossette, J. The Semiotic Process and the Classification of Signs [par U. Eko semiotiku]. Pieejams: <http://www.signosemio.com/eco/semiotic-process-and-classification-of-signs.asp>  Proceedings of the International Conference on Music Semiotics in Memory of Raymond Monelle. University of Edingburgh, 26-28 October 2012, UK. Edited by N. Panos et al. Pieejams: <https://sites.eca.ed.ac.uk/edmusemiotics/files/2014/02/ICMS_MRM-Publication.pdf>  Romanovska, A. Semiotika. Nacionālā enciklopēdija. Pieejams: <https://enciklopedija.lv/skirklis/8068-semiotika->  Tarasti E. Signs of Music: A Guide to Musical Semiotics. Berlin: Mouton de Gruyter, 2002.  Кошелев, А. (сост.). [Ю.М. Лотман и тартуско-московская семиотическая школа](https://biblio.du.lv/Alise/lv/book.aspx?id=1050&ident=9401349) ([Сборник](https://www.google.lv/search?hl=lv&tbo=p&tbm=bks&q=inauthor:%22%D0%A1%D0%B1%D0%BE%D1%80%D0%BD%D0%B8%D0%BA%22)). Москва: Гнозис, 1994 | |
| Periodika un citi informācijas avoti | |
| Signata: Annals of Semiotics, t. sk. raksti par mūzikas semiotiku (2015, Nr. 6). Pieejams: <https://journals.openedition.org/signata/1040>  Krājumi:  Mūzikas akadēmijas raksti (JVLMA izdevums, no 2004)  Mūzikas zinātne šodien: pastāvīgais un mainīgais / Music Science Today: The Permanent and the Changeable (DU MMF izdevums, no 2009) | |
| Piezīmes | |
| Profesionālās bakalaura studiju programmas ”Mūzika” A2 daļa.  Kurss tiek docēts latviešu valodā. | |