DAUGAVPILS UNIVERSITĀTE

STUDIJU KURSA APRAKSTS

|  |  |
| --- | --- |
| Studiju kursa nosaukums | ***Projektu vadība*** |
| Studiju kursa kods (DUIS) | VadZ4008 |
| Zinātnes nozare | Vadībzinātne |
| Kursa līmenis | 5 |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | 32 |
| Lekciju stundu skaits | 6 |
| Semināru stundu skaits | 14 |
| Praktisko darbu stundu skaits | 12 |
| Laboratorijas darbu stundu skaits | - |
| Studējošā patstāvīgā darba stundu skaits | 48 |
| Kursa autors(-i) | |
| Dr. philol. prof. Maija Burima | |
| Kursa docētājs(-i) | |
| Dr. philol. prof. Maija Burima | |
| Priekšzināšanas | |
| Kursa apguvei nepieciešamās priekšzināšanas atbilst studiju programmas uzņemšanas nosacījumiem un vispārējām zināšanām, prasmēm un kompetencēm, kas apgūtas iepriekšējā izglītības līmenī. | |
| Studiju kursa anotācija | |
| Šis studiju kurss tiek realizēts modulī “Mākslinieciski radošo projektu organizēšana”.  Kursa docēšanas valodas: latviešu un/vai angļu.  KURSA MĒRĶIS – Veidot izpratni par projektu vadību, īpaši kultūras un mākslas jomā, pārvaldīt projekta tehnikas, metodes, instrumentus, uzbūvi, plānošanu un realizēšanu, formēt priekšstatu par projektu nozīmi radošo industriju attīstībā.  KURSA UZDEVUMI:   1. Sniegt izpratni, kā iegūt zināšanas par projektu programmām, grantiem un to uzsaukumiem. 2. Aplūkot kultūras un mākslas projektu specifiku un ieviešanas posmus. 3. Veidot projekta administrēšanas, budžeta plānošanas un finanšu plūsmas uzraudzības prasmes. 4. Veidot izpratni par attiecināmo un neattiecināmo izdevumu veidiem. 5. Sniegt priekšstatu par projekta publicitāti, laika kalendāru un mērķgrupām, prognozēt projekta rezultātu atgriezeniskās saiknes izvērtējumu. 6. Izprast projekta rezultatīvos rādītājus un multiplikatīvo efektu. 7. Izvērtēt kultūras un mākslas projektu potenciālu radošajās praksēs un radošajās industrijās. | |
| Studiju kursa kalendārais plāns | |
| |  |  |  |  |  |  | | --- | --- | --- | --- | --- | --- | | Tēmas nr. | Stundu skaits | Nodarbība  veids | Studējošo  patstāvīgais darbs | Starppārbaudījums  / pārbaudījums | % no kopējās atzīmes | | 1. tēma | 2 | lekcijas | Iepazīšanās ar vismaz divu programmu kultūras un mākslas jomā projektu vai grantu uzsaukumu nolikumiem. Indikatoru analīze. |  |  | | 1. tēma | 2 | lekcijas | Iepazīties ar lekcijā aplūkoto programmu atbalstītajiem projektiem. |  |  | | 1. tēma | 2  2 | seminārs  praktiskais darbs | Projekta nosaukuma, mērķa, uzdevumu definēšana un anotācijas izstrāde. |  |  | | 1. tēma | 2  2 | seminārs  praktiskais darbs | Iepazīties ar seminārā aplūkoto projektu pieteikuma formu aizpildīšanas metodiku. |  |  | | 1. tēma | 2  2 | seminārs  praktiskais darbs | Projekta apraksta veidošana atbilstoši projekta nolikumam. | Viena projekta SVID analīze. | 10% | | 1. tēma | 2  2 | seminārs  praktiskais darbs | Projekta aktivitāšu plāna, kalendārā plāna un personāla pienākumu un kvalifikācijas raksturojuma izstrāde. |  |  | | 1. tēma | 2  2 | seminārs  praktiskais darbs | Iepazīties ar seminārā aplūkoto projektu atskaišu sagatavošanas metodiku. | Amerikas Savienoto valstu vēstniecības Rīgā Mazo grantu programmas / vai pašvaldību NVO atbalsta programmas / vai Valsts Kultūrkapitāla fonda mērķprogrammas “Atbalsts kultūras programmām reģionos” viena projekta pieteikuma izstrāde. | 20% | | 1. tēma | 2  2 | seminārs  praktiskais darbs | Projekta tāmes izstrāde atbilstoši plānotajām aktivitātēm. |  |  | | 1. tēma | 2 | lekcijas | Prezentācijas sagatavošana par viena Latvijas radošās industrijas uzņēmuma kultūras vai mākslas projektu. | Prezentācija par viena Latvijas radošās industrijas uzņēmuma kultūras vai mākslas projektu. | 20% | | 1. tēma | 2 | seminārs | Projekta pieteikuma prezentācijas sagatavošana. |  |  | |  |  | Eksāmens | Projekta pieteikuma un budžeta prezentācija. |  | 50% | | |
| Studiju rezultāti | |
| ZINĀŠANAS  1. Spēj parādīt izpratni par kultūras un mākslas jomas projektu izstrādi un ieviešanu, to sinerģiju ar radošajām industrijām.  2. Spēj veikt projekta idejai atbilstošas projekta programmas atlasi un argumentēt projekta risināmo problēmu atbilstību programmas mērķiem.  3. Spēj izvirzīt attiecīgai projektu programmai atbilstošu projekta mērķi un uzdevumus.  PRASMES  1. Demonstrē prasmes, kas kultūras un mākslas problēmām ļauj rast inovatīvus risinājumus; modelē projektu pārnesi uz radošo industriju darbību.  2. Argumentēti apspriest praktiskus projekta ieviešanas jautājumus un sadarbībā ar projekta ieviešanas komandu, mērķauditoriju un vadību rast optimālus risinājumus.  3. Prot sadarbībā ar citiem plānot un organizēt darbu, lai ieviestu konkrētas projekta aktivitātes atbilstoši projekta pieteikumam un budžetam.  KOMPETENCE  1. Pārraudzīt projekta aktivitātes, meklēt risinājumus *force major* situācijās.  2. Formulēt, aprakstīt un analizēt kultūras un mākslas projektu jautājumus, atlasīt nepieciešamo informāciju un izmantot to projektā identificēto problēmu risināšanai.  3. Piedalīties attiecīgās profesionālās jomas projektu ieviešanā, parādīt, ka izprot projektu vadības nozīmi radošo industriju kontekstā. | |
| Studējošo patstāvīgo darbu organizācijas un uzdevumu raksturojums | |
| Norādīts studiju kursa apraksta kalendārajā plānā atbilstoši katrai tēmai. Patstāvīgā darba veikšanai izmantojami studiju kursa aprakstā norādītie papildu informācijas avoti. | |
| Prasības kredītpunktu iegūšanai    STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas  normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018.,  protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetence atbilstoši plānotajiem studiju rezultātiem.  Regulāra piedalīšanās nodarbībās un uzdevumu izpilde 3 starppārbaudījumos – 50% : 1. – 10%; 2. – 20%; 3. – 20%; noslēguma eksāmenā izstrādāts un prezentēts projekta pieteikums – 50%. | |
| *Pārbaudes veids –* ***eksāmens*** | |
| Kursa saturs | |
| 1. **tēma.** Projekta, granta, stipendijas un radošās stipendijas jēdziens. Projektu vadības būtība un projekta dzīves cikla raksturojums. Projekta idejas identificēšana – pirms projekta situācijas izpēte. Izpratnes veidošana par projektu un grantu nolikumos definētajām prasībām projektu pieteikumiem un to ieviešanai, pasākumu un izdevumu attiecināmības jēdziens. 2. **tēma.** Valsts kultūrkapitāla fonda, Sabiedrības integrācijas fonda, Radošās Eiropas programmas, Amerikas Savienoto valstu vēstniecības Rīgā Mazo grantu programmas u.c. programmu kultūras un mākslas projektu veiksmes stāstu analīze. 3. **tēma.** Projekta stratēģijas izvēle. Projekta idejas, risināmo problēmu, mērķa, uzdevumu, ieviešanas termiņu un indikatīvo rādītāju noteikšana. 4. **tēma.** Projekta satura izstrādes nosacījumi, horizontālās prioritātes, ilgtspējība, multiplikatīvais efekts. Projekta iesniegšanas procedūra. Projekta izstrādes atbalsta aktivitātes. Projekta izstrādes organizēšana. Projekta aktivitāšu plānošana, alternatīvu iespējas. Projekta riski. Risku vadība. Projekta izmaiņu pieteikums. Projekta kvalitātes plānošana. Projektu ieviešanas juridiskie aspekti. 5. **tēma**. Projekta dzīves cikla varianti. SVID analīze. Situācijas izpēte, projekta pamatojuma sagatavošana. Projekta rezultātu plānošana. Horizontālo prioritāšu ievērošanas plānošana, publicitāte. *Force major* situāciju risinājumi. 6. **tēma**. Projekta aktivitāšu plānošana. Kalendārais plāns. Aktivitāšu īstenošanai nepieciešamo materiālo resursu un cilvēkresursu plānošana. Projekta personāla pienākumu formulēšana un sadale. Personāla iesaistes veidi projektā. Līgumu veidi. 7. **tēma.** Projekta iekšējās kontroles plānošana un kvalitātes uzraudzība. Projekta atskaišu un maksājuma pieprasījumu sagatavošana. 8. **tēma.** Projekta izmaksu veidi un to kalkulācija. Budžeta sastādīšana. Projekta iesnieguma veidlapas aizpildīšana un noformēšana. 9. **tēma.** Radošo industriju jēdziens. Kultūras un mākslas projektu potenciāls radošajās praksēs un radošajās industrijās. Projektu un radošo industriju sinerģija eksportspējīgas kultūras attīstībai. Labās prakses piemēri. 10. **tēma**. Ieskaite. Sagatavotā projekta iesnieguma aizstāvēšana/prezentācija. | |
| Obligāti izmantojamie informācijas avoti | |
| Forands I. Projekta menedžments. Rīga: Latvijas izglītības fonds, 2006.  Kliem, R.L. Creative, efficient, and effective project managemnet. Taylor&Francis Group, 2014.  McCall, K. Managing Cultural Projects: Project Management in the Creative and Cultural Industries. Routledge, 2018.  Sebastian, S. The Ultimate Agile Project Management 2021: How to Learn Project Management Correctly. 2021.  Uzulāns J. Projektu vadība. Rīga: Jumava, 2004. | |
| Papildus informācijas avoti | |
| Valsts Kultūrkapitāla fonds. <http://www.vkkf.lv/>  Sabiedrības integrācijas fonds. <https://www.sif.gov.lv/index.php?option=com_content&view=article&id=67&Itemid=77&lang=lv>  ASV vēstniecības Rīgā Mazo grantu programma. <https://lv.usembassy.gov/lv/education-culture-lv/grants-lv/>  Kultūras ministrija. <https://www.km.gov.lv/lv/projekti> | |
| Periodika un citi informācijas avoti | |
| Rokasgrāmata projektu vadīšanā. Rīga, 2013. <https://www.sif.gov.lv/nodevumi/nodevumi/5138/19_04_2013_Rokasgr%C4%81mata%20par%20projektu%20vad%C4%AB%C5%A1anu%20uc%20Smiltene.pdf>  Latvijas Republikas Kultūras ministrija. 2018. Kultūras un radošo industriju definīcija. <https://www.km.gov.lv/lv/kultura/radosas-industrijas/kulturas-un-radoso-industriju-definicija>  Latvijas Republikas Kultūras ministrija. 2014. Kultūrpolitikas pamatnostādnes 2014.–2020. gadam “Radošā Latvija”. <https://www.km.gov.lv/uploads/ckeditor/files/KM_dokumenti/Radosa_Latvija.pdf>  Darba tiesiskās attiecības.  <https://www.lm.gov.lv/lv/darba-tiesiskas-attiecibas-0> | |
| Piezīmes | |
| Profesionālās bakalaura studiju programma “Mūzika” A daļa | |