**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | **Mūsdienu mākslas teorijas analīze** |
| Studiju kursa kods (DUIS) | MākZ6009 |
| Zinātnes nozare | Mākslas zinātne |
| Kursa līmenis | 7 |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | 32 |
| Lekciju stundu skaits | 24 |
| Semināru stundu skaits | 8 |
| Praktisko darbu stundu skaits | - |
| Laboratorijas darbu stundu skaits | - |
| Studējošā patstāvīgā darba stundu skaits | 48 |
|  | |
| Kursa autors(-i) | |
| Dr.art., Mg.paed., doc., pētn. Zeltīte Barševska, Mg. art., viesasist. Jeļena Koževņikova | |
| Kursa docētājs(-i) | |
| Dr.art., Mg.paed., doc., pētn. Zeltīte Barševska, Mg. art., viesasist. Jeļena Koževņikova | |
| Priekšzināšanas | |
| Nav | |
| Studiju kursa anotācija | |
| Studiju kursa mērķis ir iepazīstināt maģistrantus ar teorētiskajām vēsmām (19.gs. beigas–mūsdienas), kuras konstruēja tādu fenomenu kā mūsdienu māksla.  Studiju kursa uzdevumi:  - parādīt kontekstu un etapus, kā attīstās mūsdienu mākslas teorijas;  - iepazīstināt ar galvenajām aplūkojamo teoriju personālijām,  - futuroloģiski ieskicēt, kā mākslas teorija varētu attīstīties nākotnē. | |
| Studiju kursa kalendārais plāns | |
| Lekcijas 24 st, semināri 8 st, patstāvīgais darbs 48 st.  1. Ievads problemātikā un kategoriālajā aparātā. L2  2. Pārmaiņas mākslinieciskajā domāšanā 20. – 21. gs., tā noteicošie faktori. L2  3. Jaunās parādības mākslā. Modernisms kā novatorisks un konceptuāls mākslinieciskās domāšanas veids un izteiksmes forma. Modernisma teorētiskās nostādnes. L2, Pd6  4. K. Maļeviča un V. Kandinska teorētiskās nostādnes. Pd6  5. Subjektivizācijas un individualizācijas akcentējumi A. Bergsona, M. Šteirnera, F. Nīčes filozofijā. L2, S2, Pd6  6. Ceļā uz postmodernismu. H. Velflina stila dihotomiskā koncepcija. L2  7. Jaunās parādības mākslā: postmodernisms. L2, S2, Pd6  8. Dekonstrukcija tēlotājas mākslas teorijā un vēsturē (Ž. Derida). L2  9. H. G. Gadamera mākslas teorija. L2  10. N. Braisona reālisma koncepcija. L2  11. Meklējumi, hipotēzes un atradumi ASV. ASV mākslas filozofijas tradīcija. L2, S2, Pd6  12. Antiessenciālisma, perceptuālisma un institucionālisma teorijas. Pēc avangarda 1965 – mūsdienās. L2  13. Laikmetīgā māksla – kas tas ir? S2, Pd6  14. Laikmetīgās mākslas parādības 20. un 21. gs. mijā (sākums). Laikmetīgās mākslas parādības 20. un 21. gs. mijā (nobeigums). Mākslas izpausmes formu maiņa un daudzveidība mūsdienās. L2  15. XXI gadsimta mākslas estētika: rezultāti un perspektīva. Pd8 | |
| Studiju rezultāti | |
| ZINĀŠANAS:  1. Studējošie demonstrē zināšanas aplūkojamo pētnieku biogrāfijās, teorētiķu pamattekstos, to kritikās, pētnieku polemikās.  2. Spēj salīdzināt dažādu autoru konceptus mākslas teorijā.  3. Izprot un lieto mūsdienu mākslas teorijas speciālo terminoloģiju.  PRASMES:  4. Studējošie prot identificēt un nošķirt dažādas mūsdienu mākslas teorijas, nosaukt šīm teorijām atbilstošus mākslas darbus, izteikt savas domas un vērtējumus par apskatītajām teorijām, prognozēt nākotnes tendences.  5. Studējošie orientējas un izprot nozīmīgākās 20., 21. gs. mākslas teorijas.  6. Spēj diskutēt par mūsdienu mākslas teoriju autoru domām un izteikt savu viedokli par jaunākajām mākslas parādībām.  KOMPETENCE:  7. Studējošie var piedalīties akadēmiskās teorētiskās diskusijās par mākslu, spēj izvērtēt mākslas darbu teorētisko piederību, ir spējīgi teorētiskās nostādnes izmantot pašu eventuālajā daiļradē, kā arī atrast kopīgo un atšķirīgo, salīdzinot apskatītās teorijas ar citām cilvēka garīgās dzīves sfērām.  8. Studējošie apgūtās mākslas teoriju nostādnes pielieto mūsdienu mākslas parādību analīzē un skaidrojumos.  9. Novērtē savas zināšanas un prasmes mūsdienu mākslas teorijas analīzē. | |
| Studējošo patstāvīgo darbu organizācijas un uzdevumu raksturojums | |
| Patstāvīgā darba uzdevumi:  1. Iepazīšanās ar studiju literatūru.  2. Esejas rakstīšana 2– 5 lpp.  3. Semināru darbu prezentāciju izstrāde – 20 slaidi katra prezentācija.  4. Referāta izstrāde – 25 lpp. + pielikumi un prezentācijas izstrāde – 25/30 slaidi.  Katram studentam sava tēma par vienu no 21.gs. māksliniekiem (gleznotājs, grafiķis, tēlnieks utt.). | |
| Prasības kredītpunktu iegūšanai | |
| Starppārbaudījumi:   1. Referāta izstrāde un prezentācija –30%. 2. Eseja (tēma filma “Modernisti”) –10%. 3. Semināru darbu izstrāde un prezentācija – 10 %.   Noslēguma pārbaudījums: diferencētā ieskaite (tests) –50%.  Noslēguma pārbaudījumu studenti drīkst kārtot tikai tad, ja kārtoti visi starppārbaudījumi.  STUDIJU REZULTĀTU VĒRTĒŠANA   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | Pārbaudījumu veidi | Studiju rezultāti | | | | | | | | | | 1. | 2. | 3. | 4. | 5. | 6. | 7. | 8. | 9. | | 1.starppārbaudījums  (referāta izstrāde un prezentācija) | x | x | x |  | x |  |  | x | x | | 2.starppārbaudījums  (eseja (tēma filma “Modernisti”)) |  |  |  | x | x | x |  |  | x | | 3. starppārbaudījums (semināru darbu izstrāde) | x | x |  |  |  | x | x | x |  | | 4. noslēguma pārbaudījums (diferencētā ieskaite) | x | x | x | x | x | x | x | x | x | | |
| Kursa saturs | |
| 1. Tēma: Teorētisks ievadījums problemātikā un kategoriālajā aparātā. (L2)   Kas ir māksla? “Māksla – tās ir zināšanas, kas izpaustas ar vārdiem vai materiāliem tēliem. Zināšanas, kas palīdz cilvēkam saprast un apzināties pasauli ap viņu, un veicina viņa iekšējo izaugsmi.” Demians Hērsts (1965), Marsels Dišāns (1968). Priekšstats par skaisto katram cilvēkam ir veidojies no bērnības, un nevajag daudz vārdu, lai saprastu un sajustu debesu, ūdens un koku skaistumu. Antropocentrisms. Humānisms.   1. Tēma: Pārmaiņas mākslinieciskajā domāšanā 20. – 21. gs., tā noteicošie faktori. (L2)   Māksliniekam visos laikmetos jaunrades brīvības problēma saduras ar pasūtītāja vai cenzūras prasībām. Un bieži vien ir jāupurē sava individualitāte honorāra vai ideoloģijas vārdā. Mikelandželo, apgleznojot Siksta kapelu, neradīja, ko iedomājās, bet bija spiests samērot savas ieceres ar baznīcas prasībām un personīgi ar pasūtītāju – pāvestu Jūliju II. Bet tolaik cenzūra seko līdzi mākslasdarba saturam, tās kontekstam, nevis glezniecības vai tēlniecības principu ievērošanai. Un arī pats mākslinieks, pat visu atzīts ģēnijs, kā likums, tika uzskatīts tikai kā algots mākslinieks.  Apgaismības laikā Eiropā rodas izpratne par individualitāti, personību, brīvu radītāju. Apgaismotāji Ruso un Voltērs aicināja cilvēkam atbrīvoties no visām važām – sociālām un reliģiozām. Gribas brīvība, ko cilvēkam devis Dievs, kas pasludināta kristīgajā ētikā, bija tā augsne, kurā radās antropocentrisms – t.i., cilvēka kā augstākā dabas sasnieguma ielikšana izplatījuma centrā.  Antropocentrims jeb Humānisms lēnām formēja jaunu pasaules redzējumu, kas meta izaicinājumu reliģiozām dogmām un 19. gadsimta beigās noveda līdz sabiedrības sekularizācijai.   1. Tēma: Jaunās parādības mākslā. Modernisms kā novatorisks un konceptuāls mākslinieciskās domāšanas veids un izteiksmes forma. Modernisma teorētiskās nostādnes. (L2, Pd6)   Modernisms - domāšanas veids, kas aptver dažādus jaunus virzienus, tendences un strāvojumus arhitektūrā, mākslā, mūzikā un literatūrā 19. un 20. gs. mijā, ko vieno tradīciju izaicināšana vai noliegšana, dažādi stila un formas eksperimenti, jaunu stilu aprakstīšana, subjektīvisms, individuālisms, reizēm pat elitārisms, un tas ir tendenču kopums, nevis viens konkrēti definējams virziens, kuram ir stabilākas vērtības nekā tas, kas ir modē. Modernisti mākslas darbu cildināja kā sevī noslēgtu, gandrīz svētu objektu. Viņi mērķtiecīgi novērsa jebkādu mākslas darba saikni ar ārpasauli, dabu, vēsturi, cilvēka dzīvi. Māksla, kas atspoguļoja dabas skaistumu vai pauda cilvēciskas emocijas, tika atmesta kā “nepietiekami tīra”. Māksla bija saistīta tikai ar estētisku, nevis morālu, politisku, filozofisku vai reliģisku nozīmi. Fovisms (1904.-1908.g). Ekspresionisms (1905.-1920.g.). Futūrisms (1909.-1930.g.). Kubisms (1908.-1914.g.). Žoržs Braks (1882.-1963.g.). Pablo Pikaso (1881.-1973.g.). Orfisms (1913.-1918.g.). Sinhronisms (1913.-1918.g.). Sirreālisms.  *Patstāvīgais darbs:*  *1. Kādi iepriekšējie mākslas virzieni atstāja vislielāko iespaidu uz modernisma meklējumiem? Jāuzraksta atbildi. Apmēram – 3-5 teikumi.*  *2. Ko jūs darītu, ja tagad būtu 20. gs. sākums?*  *Jāuzraksta eseja. Jāuzraksta savas pārdomas. Apmēram no 2-5 lpp.*  *Patstāvīgais darbs:* Jānoskatās filma “The moderns” (https://filmix.co/drama/16468-modernisty-the-moderns-1988.html *) un jāatbild uz jautājumiem rakstīskā veidā.*   1. *Kādi modernisma mākslas virzieni tiek nosaukti filmā?* 2. *Kādu slavenu modernistu uzvārdi pieminēti filmā?* 3. *Gleznu nosaukumi?* 4. Tēma: K. Maļeviča un V. Kandinska teorētiskās nostādnes. ( Pd6)   Abstrakcionisms Vasilijs Kandinskis (1866–1944). Mākslinieku grupa – “Zilais jātnieks” (Der Blaue Reiter). Nosaukums bija aizgūts no tāda paša nosaukuma Vasilija Kandinska 1903. gada gleznas - jātnieks simbolizēja psihiskos spēkus, kas spējīgi pārvaldīt kaisli un emocijas. Bet zilais tonis jau bija pavisam īpašs un simbolisks garīgo meklējumu tonis - tieši šie simboliskie spēki vienoja šīs grupas līderus. Vasilijs Kandinskis (1866 - 1944) un Francs Marks (1880 - 1916) sarīkoja pirmo kopīgo izstādi. Tajā piedalījās 43 dažādu valstu mākslinieki, kuri tika atlasīti tā, lai atspoguļotu pēc iespējas pilnīgāku un dažādāku modernās mākslas ainu. Abstraktajā mākslā ir jāmin Kazimira Maļeviča (1878 - 1935), darbi, kas top no 1913. - 1919. gadiem. Maļevičs savu izteiksmes veidu formulēja kā supremātismu (virziens, kas izveidojās Krievijā un eksistēja līdz 1920. gadam) - tas apvienoja sevī emocionālo Kandinska un strikti loģisko Mondriana abstrakcionismu, pasludinot sevi par pārāko no visiem. Supremātisms. “Melnais kvadrāts” (1915). Neoplasticisms. Dadaisms.  *Patstāvīgais darbs: Izvēlieties kādu no abstrakcionistiem gleznotājiem un izpētiet sīkāk viņu daiļradi. Uzrakstiet eseju. 1-2 lpp.*   1. Tēma: Subjektivizācijas un individualizācijas akcentējumi A. Bergsona, M.Heidegera, F. Nīčes filozofijā. (L2, S2, Pd6)   A.Bersona mācības centrā ir secinājums, ka dzīve sastāv no pastāvīgi mainīgiem psiholoģiskajiem stāvokļiem, kas pēc noteikta laika pāriet viens otrā. Šo noteikto laika sprīdi Bergsons dēvēja par ilgstību un apgalvoja, ka tieši ilgstība veido apziņu. Cilvēka dzīve nav atsevišķas, nesaistītas epizodes, atgadījumi vai notikumi, - tie visi ir saistīti vienā nepārtrauktā procesā un šis kvalitatīvais laiks (ilgstība) atšķiras no mehāniskā laika jeb pulksteņa laika, jo mehānisma laiks ir intelekta izgudrojums un tas sadala, saskalda ilgstību atsevišķos fragmentos un izjauc dzīves izpratni un uztveri tās veselumā un nepārtrauktībā. Matērija, laiks, kustība ir dažādie veidi, kādos „ilgstība“ izspaužas mūsu uztverē. Ilgstību var izzināt tikai intuitīvi, ko Bergsons saprot kā uz jēdzieniem nebalstītu „saskatīšanu“, „apjēgšanu“, kad „izziņas akts sakrīt ar aktu, kas rada īstenību“.Bergsona izpratnē intelekts ir nepieciešams, lai cilvēks spētu tikt galā ar materiālajām jeb telpiskajām lietām, savukārt intuīcija ļauj nonākt līdz dzīves patiesībai. Mākslasdarbs kā lieta un darīnajums – M.Heidegers. No vienas puses, pats mākslinieks kļūst par mākslinieku meistaru ar mākslasdarba palīdzību , no otras puses – mākslasdarbs pats izriet no mākslinieka darbības. Tāpēc mākslinieks ir mākslasdarba sākotne, bet māksladarbs ir mākslinieka sākotne – nav viena bez otra.  Nīčes Būtiskākās filozofiskās idejas: ķermenis un miesa, griba un varas griba, Dieva nāve, vērtību pārvērtēšana, perspektīvisms, kungu un vergu morāle, pārcilvēks un pašpārvarējums, mūžīga atgriešanas.  *Semināra temats: Salīdzīnāt filozofu A.Bergsona, M.Heidegera un F.Nīčes galvenās idejas. Kopīgais un atšķirīgais.*  *Patstāvīgais darbs:* Gatavošanās semināram. Prezentācijas izstrāde – 25/30.slaidi.     1. Tēma: Ceļā uz postmodernismu. H. Velflina stila dihotomiskā koncepcija. (L2)   Mūsdienu kultūras īpatnības. Postmodernisms. No 19.gs. beigām līdz 1950.gadam. Kultūra sadalījas divās daļās: saprotamaja un nesaprotamaja māksla. Gan modernisms, gan postmodernisms attiecas uz ideju krīzes laikmetu, kad mainījās viss- dzīves stils, uztvere, vērtības, orientācijas. Līdz ar modernisma parādīšanos pasaule kļuva citādāka. Jaunās noskaņas kultūrā un sabiedrībā ienāca nevienmērīgi- reizēm strauji, reizēm ilgstoši- un nereti pastāvēja paralēli ar sabiedrības tradicionālajiem uzskatiem. Ž.F.Liotārs rakstīja: *«Postsmodernā situacijā nozīmē, ka cilvēki vairs netic vispārējiem sižetiem*». Šie sižeti – ideja par progresu. Ž.Bodrijārs (filozofs) (Jean Baudrillard) dzimis 1929. g. Reimsā, Francijā. Tieši postmoderna pieeja var atklāt, ka sabiedrībā pieņemtās „stabilās” sistēmas un ideāli patiesībā ir konstrukcijas, kas radītas kādu mērķu vārdā, bet maz ko pasaka par dzīves īstenību. Postmodernisms izseko, kā cilvēku apziņā tiek „ konstruētas” tādas stabilas vērtības kā tradīcija, identitāte, pat vesela sabiedrība. Abstrakcionisms. Impresionisms. *DeStjl.* Heinrihs Velflīns (WOLFFLIN, 1864-1945). Formālisms un saturiskums. Formas interpretācija. Velflīns saista attēlotās telpas īpašības ar mākslā atspoguļotā priekšmetiskuma raksturu un tādiem fenomeniem kā pasaules uzskats, laikmeta noskaņa. Stilu tipoloģija. Laikmeta stils. Velflīns secina: lineārisms reproducē lietas tādas, kādas tās ir, glezniecisms – tādas, kādas tās šķiet. Plakne un dziļums. Noslēgta un atklāta forma.   1. Tēma: Jaunās parādības mākslā: postmodernisms (L2, S2, Pd6)   Amerikāņu literatūrpētnieks Ihabs Hasans izvirzījis vienpadsmit postmodernisma pamatprincipus.  Postmodernisms ir maksimāla ticība plurālismam visos tā iespējamajos veidos. No postmodernisma teorētiķu viedokļa, vienpadsmit pazīmju uzskaitīšana un fiksēšana nav korekta, jo tā atņem postmodernismam nenoteiktību. Šis filozofijas veids neiekļaujas ne shēmās, nedz tabulās, jo tā mērķis ir nojaukt visu vienojošo un apkopojošo. Postmodernisma pamatjēdzieni ir diference jeb atšķirība, ātrums un intensitāte, marginalitāte jeb blakusesamība (neatrašanās centrā), minoritāte (pretstats vairākumam), dekonstrukcija jeb konstrukcijas atšifrēšana, nesamērojamība u.c. Klasiskais reālisms (jaunais klasicisms)  Mākslas virziens, izveidojies 20.gadsimta beigās. Šis virziens apvieno 19.gadsimta mākslas virzienu - neoklasicisma un reālisma - elementus. Konceptuālā māksla Mākslas virziens, izveidojies 60.gadu beigās - 70.gadu sākumā Eiropā un Amerikā. Instalāciju māksla. Instalācija tulkojumā no angļu valodas installation nozīmē "iekārtot", "montēt". Instalācija ir telpiska kompozīcija, kas radīta no dažādiem elementiem. Instalācijas pamatlicējs - Marsels Dišāns, dadaisma pārstāvis. Hepeningi.  *Semināra temats:* Salīdzināt modernismu ar postmodernismu. Kopīgais un atšķirīgais.  *Patstāvīgais darbs:* Gatavošanās semināram. Prezentācijas izstrāde – 25/30.slaidi.   1. Tēma: Dekonstrukcija tēlotājas mākslas teorijā un vēsturē (Ž. Derida). (L2)   Dekonstrukcijas aizsācējs un galvenais pārstāvis ir franču filozofs Žaks Deridā (Jacques Derrida). 1967. gadā Ž. Deridā publicēja trīs grāmatas: “Rakstība un šķīrums” (L'écriture et la différence), “Par gramatoloģiju” (De la grammatologie) un “Runa un fenomeni” (La voix et le phénomène). Darbos pirmo reizi tika nosaukti daudzi no nozīmīgākajiem dekonstrukcijas jēdzieniem (rakstība, šķīrums, papildinājums), un tajos formulēts dekonstrukcijas teorijas pamats. Ž. Deridā redzeslokā šajā laikā bija vairāk nekā divdesmit Rietumu filozofijas autoru, to vidū Georgs Vilhelms Frīdrihs Hēgelis (Georg Wilhelm Friedrich Hegel), Edmunds Huserls (Edmund Husserl), Ferdināns de Sosīrs (Ferdinand de Saussure), Martins Heidegers (Martin Heidegger).  Termins “dekonstrukcija” veidots, atsaucoties uz M. Heidegera “destrukcijas” (Destruktion, Abbau) jēdzienu. Sekojot M. Heidegera traktējumam, arī Ž. Deridā dekonstrukcija tiek raksturota kā process un prakse, kuras mērķis nav tradīcijas graušana vai aizstāšana ar jaunu tradīciju, bet re-strukturizācija, destabilizācija, pārinterpretācija, konceptuālas kārtības apvēršana, katra jēdziena izvaicāšana, apzīmēšanas procesa uzmanīga vērošana un izvairīšanās palikt pie kādas pozīcijas.   1. Tēma: H. G. Gadamera mākslas teorija. (L2)   Gadamers padziļina simbola tradicionālo izpratni ar norādi, ka simboliskais ne tikai liecina par nozīmi, bet arī ļauj tai būt klātbutnīgai: tas tas prezentē nozīmi. Svarīgāko momentu mākslā Gadamers akcentē svētkus, kas nozīmē savstrapējās izlolācijas novēršanu. Mākslas pieredze arī runā par to, ka mākslasdarba priekšā mēs iemācāmies specifisku uzkavēšanās veidu. Kā pamatjēdzienus fikozofiskās estētikas pamatojumam Gadamera izvēlas spēli, simbolu un svētkus.  10. Tēma: N. Braisona reālisma koncepcija. (L2)  Braisons cenšas pamatot tēlotājmākslas koncepciju, kas pazīstama ar nosaukumu “ciešais satiens” un kuru pats dēvēja par “materiālistisku”, turklāt viņš ļoti nopietni attiecas pret reālismu mākslā, kaut arīpats to kritizē. Redzes uztvere, “būtiska kopija” un patiesība mākslā kā transcendence. Braisona “materiālistiskā koncepcija” kā mākslas reālisma alternatīva. Pagātnes mākslas “pavedinošajam mānīgumam” Braisons pretstata mākslieniciskās jaunrades utopiju, kurā iepriekš “neredzemajam ķermenim” ir jākļūst redzamam.  11. Tēma: Meklējumi, hipotēzes un atradumi ASV. ASV mākslas filozofijas tradīcija. (L2, S2, Pd6)  Amerikaņu žanrs. Sociālreālisms. Meklējot ceļu uz unikālu “amerikānisku” mākslu, viņi lūkojās Ashan School jeb Atkritumu kastes skolas un meksikāņu muralisma virzienā, kur bija rodami piemēri populārai figurālajai makslai ar sociālu saturu. Abstraktais ekspresionisms. Villems de Kūnings (1904-1997), M.Rotko (1903-1970), Džeksons Polloks (1912-1970) un citi. “Parīzes Skola”. Ar to Parīze tiek atzīta par mākslas pasaules centru (līdz pat Otrajam pasaules karam) un par kultūras internacionālisma simbolu. Nereti šis termins tiek attiecināts uz māksliniekiem, kuri nav īsti iekļaujami nevienā konkrētā kategorijā, piemēram, tēlniekiem Hulio Gonsalesu un Konstantinu Brankuši un māksliniekiem Amadeo Modiljāni, Haimu Sutinu un Marku Šagālu. "Bauhaus" – mākslas virziens Vācijā, kas bija vērsts uz kombinēto amatniecību un tēlotājmākslu. Tās pamatideja bija apvienot arhitektu, mākslinieku un amatnieku radošos spēkus un zināšanas. Šo virzienu 1918. gadā izveidoja vācu arhitekts Valters Gropiuss. Neodadaisms (1953-1965). Perfomaces māksla (ap 1958-). Funk art (ap 1958-1970). Fluxus (1961-). Pēcgleznieciskais abstrakcionisms. Terminu pēcgleznieciskais abstrakcionisms amerikāņu kritiķis Klements Grīnbergs izdomāja 1964.gadā sakarā ar izstādi Losandželosas apgabala Mākslas muzejā. Precizionisms 20.gs. 20. gadi  *Semināra temats:* Norādītās vienas tēmas izpēte un prezentēšana. (Tēma pēc pašas izvēles)  *Patstāvīgais darbs:* Gatavošanas seminārām. Prezentācijas izstrāde – 25/30.slaidi.tēma  12. Tēma: Antiessenciālisma, perceptuālisma un institucionālisma teorijas. Pēc avangarda 1965 – mūsdienās. (L2)  Koncepcija ir estētiska. Estētiskās vērtības un to loma cilvēka dzīvē. Estētisko vērtību loma pasaules tēlainā izpratnē. Mūsdienu pasaules estētikā un estētisko problēmu formulēšanā ir vairāki virzieni. Būtiskākais problēmu slānis rodas, risinot jautājumus: vai ir iespējams definēt mākslas darbu, kā korelēt oriģinālu un kopiju, un vai pēdējam ir mākslinieciska un estētiska vērtība? Tas viss ir iekļauts tā sauktajā metaestētisko problēmu slānī. Estētisko vērtību izpēte ir viena no jaunajām un perspektīvām jomām estētikā. Rakstā apskatīta estētisko vērtību būtība, skarti mākslas estētiskās vērtības jautājumi. Tiek uzskatīts, ka visiem reālās un iedomājamās realitātes objektiem un parādībām var būt estētiskas vērtības. Pat Sokrats analizēja vairākas pamata definīcijas, piemēram, “labs”, “skaistums”, taisnīgums” nevis abstraktā, bet gan uz vērtībām orientētā virzienā. Minimālisms. Konceptuālā māksla. Instalāciju māksla. Multimediju māksla. Ķermeņa māksla. Superreālisms. Videomāksla. Zemes māksla. Vietas māksla.  13. Tēma: Laikmetīgā māksla – kas tas ir? S2, Pd6  Laikmetīgā māksla saturiski ir avangardiska, idealizēta, haotiska, individuāla, bezformīga, izsmalcināta, vispārināti aktīva un atraisa skatītājos emocijas, rada šokējošas, provocējošas un agresīvas vai arī romantiskas un sapņainas jūtas. Tā ir virzīta uz kontrastiem, neizprotamo, pārspīlēto, monumentālo, muzikālo un vieglo. Tā ir stilizēta, pārdomāta, nereāli deformējoša, konstruktīvi hiperreāla un dekoratīva vienlaicīgi.  *Semināra temats:* *Ko nozīme laikmetīgā māksla?*  *Patstāvīgais darbs:* *Esejas rakstīšana 3-5 lpp. Uz tēmu: Kas ir laikmetīgā māksla.*  14. Tēma: Laikmetīgās mākslas parādības 20. un 21. gs. mijā (sākums). Laikmetīgās mākslas parādības 20. un 21. gs. mijā (nobeigums). Mākslas izpausmes formu maiņa un daudzveidība mūsdienās. (L2)  Mūsdienu un laikmetīgā māksla ir vēsturiska divdesmitā gadsimta parādība, un varētu norādīt, ka “laikmetīgā māksla” šodien ir jau pārāk bieži lietots un pat novecojis termins ‒ taču vēl lielākā mērā to varētu sacīt par “tēlotājmākslu”. Laikmetīgums nozīmē aizmiršanu – tas, protams, nepasaka gandrīz neko. Skaidrs, ka aizmiršana ir gan individuālās, gan kolektīvās atmiņas palīgmehānisms, kā arī tai piemīt ideoloģiska funkcija. Citiem vārdiem, dažādos laikos tiek aizmirstas atšķirīgas lietas, un jājautā: uz kādu laiku (periodu, posmu) attiecas termins „laikmetīgs”?  Pirmais ir meta līmenis, kurā mākslas darbs, protesta akts, tiek organizēts augstākā diskursīvā sakārtā, atdalot to no savas rašanās vides sociālekonomiskās realitātes. Piemēram, kā 2012. gada Berlīnes biennāles darbi, veltīti "Occupy" kustībai, "Pussy Riot" arestam un citām politiskām aktivitātēm. Mūsdienu laikmetīgā māksla – piemēram, «glitch» vai datortīkla arhitektūras notikumi – galvenajā lomā izvirza nedalītu sociālā un tehnoloģiskā procesa kopumu. Laikmetīgā māksla ir provocējoša un variabla, tā var būt gan ritmiska, gan neritmiska, gan muzikāla, gan mehāniska. Savā būtībā tā ir daudzdimensionāla, ekspresīva un brīva. Tai ir epizodisks, izkaisīts un gaistošs raksturs.  Audiomāksla. Transavangards. Neoekspresionisms. Neopopmāksla. Māksla un daba. Mākslas fotogrāfija. Galamerķa māksla.  15. Tēma: XXI gadsimta mākslas estētika: rezultāti un perspektīva. (Pd8)  Liotāra definētā estētikas politika mūsdienās kļūst par politisko estētiku. Politiski mākslas darbi, vienalga, vai tie aizstāv kādu ideoloģiju un kalpo kā propaganda, vai arī vēršas pret to, no zīmju lauka (ar savu tajā ierobežoto aprites iespēju) ir attīstījušies divos citos līmeņos. Pirmais ir meta līmenis, kurā mākslas darbs, protesta akts, tiek organizēts augstākā diskursīvā sakārtā, atdalot to no savas rašanās vides sociālekonomiskās realitātes. Digitālās tehnoloģijas nav tik revolucionāras attēlu veidošanā kā to ekspozīcijā – virtuālajā telpā attēlu patēriņu neierobežo ģimenes albuma ādas vāki, galerijas sienas vai muzeja institūcija.  *Patstāvīgais darbs: ekskursija uz virtuālajiem muzejiem.*   1. *''Rijksmuseum'' Amsterdamā. https://artsandculture.google.com/partner/rijksmuseum* 2. *Nacionālais modernās un laikmetīgās mākslas muzejs Seulā. https://artsandculture.google.com/partner/national-museum-of-modern-and-contemporary-art-korea?hl=en* 3. *Sanpaulu mākslas muzejs. https://artsandculture.google.com/streetview/masp-museu-de-arte-de-s%C3%A3o-paulo-assis-chateaubriand/YgHyUAyv\_g4cvg?sv\_lng=-46.65619415237199&sv\_lat=-23.56123107299121&sv\_h=108.36000000000001&sv\_p=0&sv\_pid=\_61eOr97mwcsE6DNjowi3g&sv\_z=1* 4. *LOUVRE. https://petitegalerie.louvre.fr/visite-virtuelle/saison5/; https://petitegalerie.louvre.fr/visite-virtuelle/saison3/; https://petitegalerie.louvre.fr/visite-virtuelle/saison2/ ; https://petitegalerie.louvre.fr/visite-virtuelle/saison2/* | |
| Obligāti izmantojamie informācijas avoti | |
| 1. Dempsija, E. 2018. [Modernā māksla](https://biblio.du.lv/Alise/lv/book.aspx?id=144469&ident=1128510). Rīga: Jāņa Rozes apgāds, 175 lpp. 2. Rubenis, A. 2015. Mākslas vēstures teorijas vēsture. Rīga: Autorizdevums, 271 lpp. 3. Newmeyer, S. 1955. Enjoying modern art. A Mentor Book. 216 p. | |
| Papildus informācijas avoti | |
| 1. Hoomo aestheticus: no mākslas filozofijas līdz ikdienas dzīves estētikai. 2001. Tapals. 2. Рычков, Ю. В. 2002. Энциклопедия модернизма. Москва: Эксмо-Пресс. | |
| Periodika un citi informācijas avoti | |
| 1. https://enciklopedija.lv/skirklis/135377-dekonstrukcija,-teorija-un-metode 2. https://metodiskiemateriali.lnkc.gov.lv/macibu-materiali/Uploads/resources/LNKC\_Laikmetiga\_maksla/N\_0\_2.html 3. https://satori.lv/article/musdienas-pec-postmodernisma 4. https://filmix.co/drama/16468-modernisty-the-moderns-1988.htm 5. ''Rijksmuseum'' Amsterdamā. https://artsandculture.google.com/partner/rijksmuseum 6. Nacionālais modernās un laikmetīgās mākslas muzejs Seulā. https://artsandculture.google.com/partner/national-museum-of-modern-and-contemporary-art-korea?hl=en 7. Sanpaulu mākslas muzejs. https://artsandculture.google.com/streetview/masp-museu-de-arte-de-s%C3%A3o-paulo-assis-chateaubriand/YgHyUAyv\_g4cvg?sv\_lng=-46.65619415237199&sv\_lat=-23.56123107299121&sv\_h=108.36000000000001&sv\_p=0&sv\_pid=\_61eOr97mwcsE6DNjowi3g&sv\_z=1 8. LOUVRE. https://petitegalerie.louvre.fr/visite-virtuelle/saison5/; https://petitegalerie.louvre.fr/visite-virtuelle/saison3/; https://petitegalerie.louvre.fr/visite-virtuelle/saison2/ ; https://petitegalerie.louvre.fr/visite-virtuelle/saison2/ | |
| Piezīmes | |
| Studiju kurss tiek docēts PMSP Māksla.  Kurss tiek docēts latviešu valodā. | |